
ALKUSANAT 


Kohta on kulunut 160 vuotta siitä, kun Christfrid Ganander, 
Henrik Gabriel Porthanin oppilas ja työtoveri, julkaisi Turussa 
1789 suurta huomiota herättäneen teoksensa Mythologia 
jennica pyrkien täten, niin kuin hän sanoo, luomaan valoa 
suomalaisien vanhaan runouteen. Vailla mytologisia tietoja ei 
hänen mielestään voi muinaisrunojamme oikein ymmärtää tai 
arvostaa. vSuomalainen mytologia on suomalaisen runouden avain» 
(clavis poöseos fennicae), hän huomauttaa. Mutta vaikka runous 
ja sen arvot olivat siihen aikaan etualalla, saattoivat runot puoles- 
taan antaa arvokasta aineistoa myös muinaisuskon tutkimukselle. 
Tärkeimmät tietonsa, jotka Ganander asettaa aakkoselliseen jär- 
jestykseen, hän ammentaa juuri runojemme aarreaitasta. Varsin- 
kin loitsut saavat suurta huomiota osakseen. Ganander myöntää 
itse, että hän on niistä saanut vuseimmat mytologisten henkilöjen 

. ja paikkojen nimet». Samoihin lähteisiin oli vähää aikaisemmin 
toinen Porthanin oppilas, Christian Lencgvist, turvautunut valmis- 
taessaan 1782 ilmestyneen latinankielisen väitöskirjansa vvanhojen 
suomalaisten tietoperäisestä ja käytännöllisestä taikauskosta,. 

Kaarle Krohn, kansanrunoutemme kuuluisa tutkija, ei kuiten- 
kaan nähnyt loitsuissamme kaukaisen pakanuuden ajan peruja, 
vaan vasta katolisen kulttuurin kuvastusta sille luonteenomaisine 
piirteineen. Tähän perinteeseen pohjautuu Krohnin mukaan suu- 
rimmalta osalta vsuomalaisien runojen uskonto». 

Runouden maailmasta etsi suomalaisen mytologian mahdollisia 
rippeitä myös M. A. Castrén. Valitettavasti hän kuitenkin käytti 
lähteenään alkuperäisten runojen asemesta ystävänsä Elias Lönn- 
rotin sommittelemaa Kalevalaa, joka ansioistaan huolimatta ei 
kirjallisena tuotteena voi korvata kansan suusia saatuja tietoja. 
Silti Castrenin teos, joka ilmestyi 1853, on varsin huomattava, 

siinä kun ensi kerran pyritään löytämään kotoisille uskomuksille 
vertailukohtia sukukansojemme keskuudesta. 

Noihin aikoihin olivat asiaa valaisevat tiedot kuitenkin vielä 
niin hataria ja niukkoja, ettei nerokaskaan tuikija päässyt niiden 
opastuksella pitkälle. Vasta viime vuosikymmeninä on sekä koti- 
maassa että sukukansojemme keskuudessa tehty määrätietoista 
työtä vanhan, katoavan kansanperinteen pelastamiseksi sitä uhkaa- 
valta tuholta. Suomessa on keräystyötä, jota pääasiallisesti Suo- 
malaisen Kirjallisuuden Seura ja Sanakirjasäätiö ovat johtaneet 
ja ohjanneet ja johon laajat kansalaispiirit ovat osallistuneet, 
suoritettu ennen kuulumattomalla innolla vielä meidän päivinämme. 
Erityisen arvokas on se saalis, joka on saatu talteen E. N. Setälän 
laatimien tiedustelujen välityksellä. Tämän uskontotieteellisen 
aineiston numeromäärä nousee kymmeniin tuhansiin. Mainitsen 
syvästi kiitollisena, että minulla on ollut ilo ja onni saada käyttää 
tutkimuksiini muiden lähteiden ohella tätä Setälän nimeä kanta- 
vaa valtavaa aineskokoelmaa, jota säilytetään Sanakirjasäätiön 
arkistossa. Tietenkin suurta tunnustusta ansaitsee myös se, mitä 
viime vuosina on tehty Kirjallisuuden Seuran kuuluisien kokoel- 
mien kartuttamiseksi. Kiitän kummankin arkiston johtajia kai- 
kesta siitä suuriarvoisesta avusta, mikä työni aikana on tullut 
osakseni. 

Suuressa kiitollisuuden velassa olen myös teokseni kuvittami- 
sessa minua avustaneille ystävilleni, tohtori Martti Haaviolle, 
tohtori Jouko Hautalalle, professori Gabriel Nikanderille, profes- 
sori Lars-Ivar Ringbomille ja professori K. Rob. V. Wikmanille. 
Lopuksi kiitän lämpimästi Werner Södersiröm Osakeyhtiötä, joka 
on kustantanut teokseni ja apurahoilla tukenut työtäni. 


Turussa joulukuun 10 p:nä 1948. 
Uno Harva. 

AGRICOLA, SUOMALAISEN 
USKONNONHISTORIAN ISÄ 


Julkaistessaan 1551 Psalttarin suomennoksen Mikael Agri- 
cola liitti siihen runomittaisen valkupuheen», johon sisältyy 
oheinen luettelo hämäläisten ja karjalaisten vanhoista jumalista. 
Mikä lienee antanut Agricolalle aiheen tässä yhteydessä mainita, 
millaisia olentoja maassamme »muinen» palveltiin, on tietymä- 
töntä, mutta varmaankin hän tahtoi vieroittaa kansaansa niistä, 
pakanuuden ajan perinnöistä, joita sen uuden uskon mukaisesti 
oli kartettava. Siihen viittaa mm. se, että hän entiset epä- 
jumalat» lueteltuaan närkästyneenä huudahtaa: 

Eikö se Cansa vimmattu ole/ 
ioca neite wsko ia rucole. 

Sihen Piru ia Syndi weti heite/ 
Ette he cumarsit ia wskoit neite. 

Mainittuaan vielä, miten paavinkin opin aikana monenmoinen 
taikausko yhä rehoitti, hän kehoittaa lukijoitaan: 

WaAan elken nyt cumarco kenge/ 
guin Ise/ Poica ia Pyhe/ henge. 

Vastaavanlaisia kansan aikaisemman sivistystason osoituksia 
esitetään muuallakin, missä uskonpuhdistuksen jälkeen aletaan 
julkaista kristillistä kirjallisuutta kansankielellä. Niinpä liet- 
tualainen hengenmies Martinus Mosvidius liitti 1547 ilmesty- 
neeseen Lutherin katkismuksen käännökseen »Catechismvsa 
prafty Szadei» runomittaisen liettuankielisen alkulauseen, jossa 
hänkin kehoittaa kansaa hylkäämään entiset epäjumalat ja nii- 
den palvonnan ja samalla mainitsee tärkeimpien epäjumalain 
nimet.1 


1 Niemi, LK 59 s. 

Mutta esimerkkinä siitä, että pakanuuden peruja pyrittiin 
samoin hävittämään jo katolisena aikana, mainittakoon muu- 
dan ruotsinkielinen käsikirjoitus, »Själinna Thröst» (Sielun loh- 
dutus) 1300-luvun lopulta, jota säilytetään Tukholman kunin- 
kaallisessa kirjastossa ja jossa sanotaan mm.: »Wilt thu dhet 
första budhordhit wel halda tha skalt thu ey thro vppa tompta 
gudha älla oppa wättir, ey oppa nek, ällir forsa karla, ey oppa 
skratta ellir tompt orma. Thu skalt ey thro oppa maro ellir 
elfwa, oc oppa enga handa spook ellir willo» (Jos sinä tahdot 
ensimmäisen käskysanan hyvin pitää, niin sinun ei pidä uskoa 
kartanon jumaliin tai maahisiin, ei näkkiin tai koskenhaltijoihin, 
ei kratteihin tai kartanokäärmeisiin. Sinun ei pidä uskoa ma- 
raan tai keijukaisiin eikä minkäänlaiseen kummitukseen tai 
harhaan).? 

Huolimatta siitä, missä mielessä Agricola esitti esi-isiemme 
jumalat, hänen luettelonsa on kiintoisa osoitus hänen historial- 
lisista harrastuksistaan ja samalla erittäin tärkeä ja arvokas 
muinaisuskomme lähde ei ainoastaan ikänsä perusteella, vaan 
myös sen vuoksi, että sen luotettavuus on myöhemmän tutki- 
muksen toteama. Tästä huomauttaa mm. Setälä sanoessaan: 
Tosin tarjoaa kansanrunous paljon runsaampia tietoja suoma- 
laisesta kansanuskosta. Mutta runot ovat merkityt muistiin 
vuosisatoja myöhemmin. On kyllä totta, että Agricolan luet- 
telo vasta yhdessä kansanrunouden kanssa saa oikean arvonsa 
ja valaistuksensa, mutta toisaalta Agricolan luettelo sisältää 
tietoja, jotka myöhemmin ovat hämärtyneet ja jotka ovat tär- 
keänä varmennuksena myöhemmin muistiinmerkityille tiedoille. 
Ja yleensä on näyttäytynyt, että Agricolan luettelo oikein ym- 
märrettynä on todella oikea ja luotettava tiedon lähde.»? 

Eri kysymys on, miten Agricola on puheena olevat tietonsa 
hankkinut. On oletettu hänen perehtyneen näihin asioihin 
etupäässä eri suunnilta saamiensa suusanallisten kuvausten 
perusteella, joita hänellä maamme nuorison opettajana ja pa- 
piston esimiehenä oli oivallinen tilaisuus hankkia ja käyttää 
hyväkseen. Erinäisistä seikoista käy lisäksi ilmi, että hän, jos 


1 L jungberz, Den nordiska religionen, 287. 
2 Setälä, US 20. 5. 1928. 

olisi tahtonut, olisi voinut esittää sanottavansa paljon laajem- 
minkin kuin hänen kokoonpanemansa ja runomittaan sovitta- 
mansa luettelo sisältää. 

Miten suurta arvonantoa Agricolan esitys sai jo varhain 
osakseen, osoittaa se tosiasia, että oppineet suomalaisten mui- 
naisuskosta puhuessaan parin vuosisadan aikana käyttivät läh- 
teenään miltei yksinomaan Agricolaa tai Agricolaan nojautuvia 
tietoja. Hänen luettelonsa perusteella ryhdyttiin suomalaisten 
epäjumalia ja näiden toimia esittämään myös vierailla kielillä. 
Jo 1500- ja 1600-luvun vaihteessa Sigfrid Aronus Forsius luet- 
telee ne latinankielisessä runossaan. Lyhyt latinankielinen esi- 
tys niistä tavataan myös Mikael Wexioniuksen maantieteellis- 
historiallisessa teoksessa 1650. Saman vuosisadan loppupuolis- 
kolla historioitsija Thomas Hiärne esittää Agricolan luettelon 
saksankielisessä asussa ja Petrus Bäng, tosin melko vapaasti, 
ruotsinkielisessä runossaan. Agricolan tietoja lähteinään käyt- 
tivät jo ennen Porthanin aikaa myös monet yliopistollisen väi- 
töskirjan laatijat, kuten Georgius Kijhl (1668), Nicolaus Hahn 
(1703), Gabriel Arotopolitanus (1728) ja Christian Limnell 
(1748)! Mitään muuta muinaisjumaliamme tai näiden toimia 
valaisevaa lähdettä nämä miehet eivät tunteneet, joten heidän 
ajoistaan asti Agricolaa on pidetty suomalaisen uskonnonhis- 
torian isänä. 

Nämä isiltä perityt käsitykset alkoivat kuitenkin horjua, kun 
historiantutkijamme A. R. Cederberg joutui Upsalan yliopiston 
kirjastossa Palmskiöldin kokoelmia penkoessaan toteamaan, 
että nidokseen, jonka nykyinen numero on 311, sisältyi vanha 
ruotsinkielinen käsikirjoitus, jossa suomalaisten »epäjumalat» 
luetellaan pääasiallisesti samassa järjestyksessä kuin Agrico- 
lalla, mutta jossa eräät nimet ja eräiden jumalien toimetkin 
esitetään jonkin verran Agricolasta eriävällä tavalla. Kun kir- 
joituksen käsiala ja kirjoitustapa viittaavat 1500-luvulle, syntyi 
kysymys, kumpi noista luetteloista on ollut toisen esikuvana 
ja lähteenä. 

Tästä arvokkaasta arkistolöydöstä A. R. Cederberg ja Kaarle 
Krohn tekivät selkoa Suomalaisen Kirjallisuuden Seuran kokouk- 


1 Holmberg-Harva, KV 1930, 103—120; Aulis Joki, KV 1939, 17—27. 

Meupuhe, 


Waita roähe murtu Pfalmein tuiticos j 
Rucolkerias ia teffe Ramatos. 
Eie fite laitta Jumalan Lies 
waan pruca molemat HERRATI Tire, 
Eille coinen on Eenieia piene / 
wiedheres cungao matkufta liene. 
6/4 peiumalat monet teffe / 
mutten paluelein caucan ia leffe. 
Yleite cnmarfit Hemelaifet | 
fete Wiiehet ette ETafet. 
Tapio /Megeft Pydhyret foi? 
ia Achti | vevbheft Taloia toi, 
Ainemöinen | voirdhet tacoi | 
Radykoi/ Cuun muftari iacoi. 
P.iecFiö | Robor | ivoret ia puudh f 
ballini | ia fencaltai[et mwdh, 
”Ylmarinen | Rauhan ia lman eei f 
ia Wiatëamiebet cdbefroer 
Turifas | annoi Woiton Sodhaft / 
Crotti | murhen piti Tavaraft. 
Tontu | Gonen menon ballini | 
quin Piru monda milligi, 
Capect | möo helde Cunn fSte / 
Calengnporat | CIğtetue ia mwdh isit, 
YOaan Carialaiften ETämet olit 
LLpeumalat | quin be rucolit, 
Rongoreus | Ruijta annor | 
Pellonpecto / Obran cafuon foi. 
Mirancannos | Cauran cani) 
mutoin oltin Cauraft paitsi, 
Egres | bernet | Parondh ] ETaurit loi | 
Teali | Linat ia Hamput eveftoi, 
K sndös 
sessa toukokuun 2. p:nä 1928. Seuraavan päivän Helsingin 
Sanomissa oli löytäjän lehdelle suoma haastattelu, joka oli 
varustettu käsikirjoituksesta otetulla kuvajäljennöksellä ja jon- 
ka otsakkeessa mainittiin, että löydetty käsikirjoitus von ollut 
Agricolan esikuvana suomalaisten epäjumalain luettelon laati- 
misessa» Tämän käsityksen selitettiin perustuvan Kaarle 
Krohnin asiantuntemukseen. Omaksumaansa kantaa Krohn 
perusteli lyhyesti jo saman päivän Uuteen Suomeen kirjoitta- 
massaan artikkelissa »Agricolan jumalainluettelon alkulähde 
löydetty». Viitattuaan siihen, että eräät kummassakin luette- 
lossa mainitut nimet on kirjoitettu eri tavalla ja että ruotsalai- 


4 


sen tekstin sepittäjän »oi- 
keinkirjoitus ja mahdolli- 
sesti kielikorva on ollut 
tarkempi kuin Agricolan», 
Krohn esitti käsitykse- 
nään, että »jos lausetavan 
ja sisällyksen puolesta ver- 
taa molempia tekstejä kes- 
kenään, täytyy tulla sii- 
hen päätökseen, että nyt 
löydetyn — suorasanaisen 
ruotsinkielisen luettelon 
Agricola on tuntenut ja 
loppusoinnulliselle runo- 
mitalle sovittaen suomen- 
tanut». Samalla Krohn 
huomautti, että Agricola 
»riimin vuoksi» tosin on 
tehnyt »sinne tänne lisäyk- 
siä, milloin aivan sisällyk- 
settömiä, milloin uskon- 
nollista arvostelua esiin- 
tuovia, mutta myöskin 
muutamia arvokkaita 
omia tietoja sisältäviä». 

Näin — laajakantoisen 
merkityksen saanut löytö 


ei voinut olla herättämättä huomiota. 

YMeutpube, 


FR Sndös | Hudytat ia Pellot reki] 
quin heen Lpenfkons náti 
Ja quin Keuekyluö Eyluettin ) 
filloin vëon LYTalia iootijn, 
Sihen haetin von wada / 
nin ioopui Pica ette AcPa. 
Sijtte palio Häpie fielle cedytin } 
quin fete cwltin ette nedytin, 
Ouin Rauni VEon LTaini härfty / 
ialofti Otoi Pobhiafki pärfty: 
Se fis annoi Jiman ia Voben Tulon f 
Fäkri | fe ltfeis Carian cafuon. 
Difi / Weneleilt foi woiton | 
Wedhen mej wei Calat mercon, 
YlyrcPes | Oravat annoi tiegak | 
Dittavanin | toi Jenerer Penfaft. 
its fe Canfa wimmattu ole | 
ioca neite wfo ia rucole. 
Sihen Piru ia Syndi weti beite ] 
ete be cumarfit ia whoit neite, 
Coolludben hantin Rooca wietin/ 
toifa walitin / parghutin ia Petin, 
YTenningeifet móe heiden Wffrins faie f 
coffa Leltet booli ia nait. 
Palueltin móe palio mwta / 
Dinei sams I gice ia Drs 
SYY Jo mös ellen Pauin Opin ala] 
N cumartin ilkifeft ia (ala. 
Lpelugbuifet Loondocappalet | 
Jumalan Sias | guin Pyhydhets 
Guin oli Tulva / a pit 
Ori ia Puita ] is Coolutren Liisa 
i (o Sf 


Asiasta virisikin vilkas 


ajatusten vaihto, jota käytiin sekä sanomalehtien että aika- 
kauskirjojen palstoilla. Tähän kiintoisaan keskusteluun osal- 
listuivat E. N. Setälä, Kaarle Krohn ja Upsalan yliopiston 
silloinen suomensukuisten kielten professori K. B. Wiklund, 
jotka kaikki jo ovat poistuneet elävien ilmoilta, sekä tämän kir- 
joittaja. Esitän nämä kiistakirjoitukset, jotka aikanaan kiin- 
nostivat paljon laajempaakin kuin varsinaisten tiedemiesten 
piiriä, siinä järjestyksessä kuin ne julkaistiin. 

skrift för Finland 1933, ss. 82—88. 


Niin kuin lueteltujen kirjoitusten lukumäärä ja ilmestysajat 
osoittavat, muodostui A. R. Cederbergin löytämä ja esittämä 
asiakirja, josta sen nidosnumeron mukaan alettiin käyttää 
nimitystä 311, melko sitkeän, vuosikausia kestäneen keskus- 
telun kohteeksi. Eriävää kantaa edustivat toiselta puolen 
Kaarle Krohn ja K. B. Wiklund, toiselta puolen E. N. Setälä ja 

Uno Harva. Edelliset katsoivat, että tuo ruotsinkielinen käsi- 
kirjoitus on ollut Agricolan esityksen esikuvana ja ohjeena, 
jälkimmäiset taas pitivät 311:n tekstiä vain eräänlaisena Agri- 
colan kuvauksen ruotsinnoksena, jossa lyhyesti pyrittiin luette- 
lemaan Agricolan nimeämät jumalat ja niiden toimet. Kun 
puheena olevaan asiakirjaan, johon ei kukaan aikaisemmin 
ollut syventynyt, sisältyi tällainen kiistanalainen arvoitus, tar- 
josi sen ratkaiseminen tutkijoille perin kiintoisan tehtävän. 
Wiklund sanookin: »Myös siinä tapauksessa, että 311 lopuksi 
voituksena erittäin merkillinen. En muista koskaan ennen olleeni 
tekemisissä sellaisen kirjallisen herkun’ kanssa ja iloitsen siitä, 
että meillä nyt omalla alallamme on kysymys, joka monisär- 
mäisessä kirjavuudessaan ei kuulu yksinkertaisimpiin, vaan 
panee oppineiden miesten munuaiset tavattoman kovalle koe- 
tukselle.»* 

Jotta lukijalla olisi tilaisuus verrata näitä jumalainluetteloja 
toisiinsa ja samalla tehdä omakohtaisiakin huomioita, on tähän 
liitetty kuvajäljennös kummastakin ja 311:n tekstin lisäksi 
seuraava sitä selittävä tulkinta, jossa on korjattu eräitä aikai- 
semmin tehtyjä erehdyksiä. Lihavilla kirjasimilla painetut 
kirjaimet puuttuvat käsikirjoituksesta, jossa ne on merkitty 
muilla merkeillä. 


Gelae epterjerifine Affoudhar hafjua 
warit dyrkadhe och tiente, fjörre 
tidhen i Tawaĵtlandh 

Tapio, heth en affaudh jom gaff Iycko i jtogen 
Äinämöinen, war en meftare Offmer wijfor 
Rahkoi, fförtogh mänadhen hannes Lius 
Lieckiö, regeradhe yrter, gräja, och röter medh trä 
Ilmarinen, gaff fridh wädherleren och regeradhe rejon 
Turilas, ffaffadhe Iycko i ftrijdh 
Cratti, hult bohagh tilhopa 


1 Wiklund, Vir. 1931, 217. 

Tontu, actadhe hwja och hemman 
Capeet, förtärde månadhen bortt 
Caleuanpoifa, hult höianden och ffördetijdhen 
Thefae äro the Careljta 
Affgudhar. 
Rongoteus, gaff them Roghen 
Mellonpeckoi, gaff wexten till torn 
Biracannais, wachtar hafjra 
Ogres, war gudh öffuer, bönor, Rwffuor, tool 
Ärter, lijn och hampo. 
föndös, beredde äkrar och Swidhier 
Bcto, behult jädhes tijohen, och thä druto the hans gijlle 
Mauni, fordradhe hela ärjesten 
Tetri, förökadhe theres boofatap 
Dijfi, [Kaffadhe wildiur them till handa 
Nyrfäs gaff ijtoren aff Skogen 
Hittavainen war gudh öffuer harar 
Weden Emä gaff fiffen i theres näth och noth 
Stem Sol, månadh, ftiernor, och annat 
ftijit, haffua the oeh dnrkat 
Jom andre hedninger et cetera 


Kun olin Uudesta Suomesta tutustunut Kaarle Krohnin aja- 
tuksiin, jotka hän vähää aikaisemmin oli esittänyt Suomalaisen 
Kirjallisuuden Seuran kokouksessa, rohkenin ensimmäisenä olla 
asiasta eri mieltä. Se haastattelu Uudessa Aurassa, jossa heti 
ilmaisin käsitykseni, jäi kuitenkin myöhemmin virinneen kes- 
kustelun aikana huomiota vaille. Lienee sen vuoksi syytä sii- 
hen viitata. Tuon ruotsinkielisen jumalainluettelon perusteella, 
jota sekä Cederberg että Krohn olivat yksityiskohtaisesti 
sanomalehdissä selostaneet, saatoin helposti todeta, että eräät 
Agricolan luettelossa esitetyt asiat olivat lähempänä kansan 
varsinaisia uskomuksia kuin 311:n. Lyhyessä haastattelussa 

Christian Lencgvistin 1782 julkaiseman, »vanhojen suomalaisten tieto- 
peräistä ja käytännöllistä taikauskoa» käsittelevän väitöskirjan nimisivu. 

mainitsin tosin esimerkkinä vain pari seikkaa, mutta ne näyt- 
telivät myöhemmissäkin kirjoituksissa hyvin tärkeätä osaa. 
Lainaan nämä kohdat siinä muodossa, jossa ne silloin esitin: 


Ensimmäinen on seuraava. Agricola sanoo mm.: vIlmarinen/Rauhan ja 
ilman tei/ ia Matkamiehet edheswein. Nämä sanat, ottaen huomioon myös 
Lencgvistin tallettaman merimiesten rukouksen, jossa Ilmarista kehoite- 
taan puhaltamaan iloinen ilma, myötäinen myry», merkitsevät nykyajan 
kielellä seuraavaa: »Ilmarinen t yynenjatuulen teki ja matkamiehet 
edesvein. Löydetyssä käsikirjoituksessa vastaa noita harvennettuja sanoja 
fridjawäderlek (rauha ja sää). Kun ei ole tietoja siitä, että Ilmari- 
nen olisi ollut rauhan jumala, on selvää, että ruotsintaja on kääntänyt 
väärin Agricolalla *tyyntä' merkitsevän rauha’ sanan. Selvä käännös- 
virhe on myös wäderlek (sää), kun Agricola ilmalla ilmeisesti 
tarkoittaa tuulta ja myrskyä. Lapissa Ilmaris oli myrskyn ja pahan ilman 
haltija. 

Toinen seikka: kansamme on tarinoinut Kalevanpoikienolleen 
kuuluisia heinänkaatajia. Tämän mukaan Agricola sanoo: »Caleuanpoiat / 
Nijttut ia mwdh löit» (siis: »Kalevanpojat löivät niityt ja muut»). Käsi- 
kirjoituksessa sanotaan suomeksi käännettynä: »Kalevanpoika piti huolta 
heinänteon ja elonkorjuun ajasta». Tämä olisi omituinen tiedonanto, joka 
ei oikeastaan sano mitään, jollemme pitäisi sitäkin jonkinlaisena Agricolan 
jonkin verran hämärien sanojen selityksenä, joita kääntäjä ei ole ymmär- 
tänyt. 

Jo nämä kaksi seikkaa puhuivat mielestäni vakavasti Agri- 
colan luettelon varhemmuuden puolesta. Esitin samalla aja- 
tukseni laajemmin Uuteen Suomeen lähettämässäni kirjoituk- 
sessa, joka kuitenkin ilmestyi vasta saman päivän numerossa 
kuin Setälän samasta asiasta laatima kirjoitus. Kummassakin 
kosketellaan samoja kysymyksiä ja kummassakin tullaan sa- 
moilla perusteilla samaan tulokseen. 

Edellä mainittuja kohtia Krohn ja Wiklund ovat kuiten- 
kin yrittäneet selittää toisin. Jälkimmäinen oletti, että ruot- 
salaisen tekstin sanat yfridh wäderleken», joiden välissä ei 
ole pilkkua, tarkoittaisi vrauhallista» eli »kaunista säätä». Kun 
Agricola puhuu »rauhasta ja ilmasta», osoittaa se siis Wik- 
lundin mielestä sitä, että Agricola on väärinkäsittänyt nuo 
ruotsinkieliset sanat, sillä tuskin voidaan ajatella, että muinais- 
suomalaisilla olisi ollut erityinen rauhan jumala. Näin 


1 Wiklund, Vir. 1928, 292 s. 

ollen olisi 311 ollut Agricolan lähde. Wiklundin olettamus on 
kuitenkin omiaan herättämään epäilyksiä jo siitä syystä, että 
tuossa ruotsinkielisessä jumalainluettelossa olisi tässä tapauk- 
sessa odottanut sanontaa »fridh wädherlek» eikä »fridh wädher- 
leken». Toiseksi ei tiedetä, että fridh-sanaa olisi käytetty tässä 
merkityksessä sen ajan kirjallisuudessa. 

Krohn taas arveli, että fridh tässä yhteydessä todella tarkoit- 
taa rauhaa’ ja wädherleken ilmaa” eli säätä”, joten »ruotsin- 
kielinen teksti siis tarkan vastaavaisuutensa kautta pääsanoi- 
hin nähden auttaa ja varmentaa suomenkielisen käsittämistä». 
Tämä kohta ei näin ollen voi Krohnin mukaan osoittaa, kumpi 
luetteloista on aikaisempi. Mitä rauha tarkoittaa», hän huo- 
mauttaa lisäksi, »näkyy seuraavan säkeen vastakohtaisesta 
sodasta.y! Nämä peräkkäiset säkeet, joihin Krohn viittaa 
tavataan Agricolalla seuraavassa muodossa: 

Ilmarinen / Rauhan ia ilman tei / 
ia Matkamiehet edheswei. 
Turisas / annoi Woiton Sodhast / 

Jos näitä säkeitä lähemmin tarkastelee, huomaa, etteivät ne 
liity toisiinsa sillä tavalla kuin Krohn ja eräät muut, esim. 
Sorolainen, ovat olettaneet. Setälän kielitieteellisistä huomau- 
tuksista huolimatta? sekä Wiklund että Krohn antavat ajatus- 
tensa tueksi Agricolan luettelon rauha- ja ilma-sanalle niiden 
nykyaikaisen merkityksen.? Palaamme asiaan myöhemmin, 
kun Ilmarinen ja hänen toimensa tulevat yksityiskohtaisemmin 

` käsiteltäviksi. 

Toinen jatkuvan kiistan aihe on ollut kohta, jossa 311 puhuu 
Kalevanpojasta ja Agricola Kalevanpojista. Sen sijaan että 
Agricola kertoo kansantarun mukaisesti, miten vCaleuanpoiat/ 
Nijttut ja mwdh löit», 311 sanoo: »Caleuanpoika, hult höianden 
och skördetijähen» (Kalevanpoika piti huolta heinänteko- ja 
elonkorjuu-ajasta). Vaikka Krohn hyvin tietää, että kalevan- 
pojat esiintyvät sekä kansanuskossa että vanhassa kirjalli- 
suudessamme jättiläisinä tai väkimiehinä ja että niistä kerro- 

1 Kaarle Krohn, US 27. 5. 1928, VA 1928, 222 s. 

2 Setälä, Vir. 1930, 320 ss, 397. ; 

3 Wiklund, Vir. 1931, 218 ss.; Kaarle Krohn, FFC n:o 104, 23—24. 

taan merkillisiä tarinoita, mm. miten jo niiden viikatteen 
hionnan ääni katkaisi niityn korret ja kirveen kilkahdus metsän 
puut, hän kuitenkin arvelee, että ruotsinkielisen tekstin kuvaus, 
jossa Kalevanpojasta tehdään jumala, silti saattaa olla 
kansanomainen. Käyttäessään käsikirjoitusta lähteenään Agri- 
colan on siis pitänyt vaihtaa 311:n tiedot noihin tunnettuihin 
kansantaruihin. Käsikirjoituksen varhemmuutta puolustaes- 
saan Krohn sanoo: »Jos ruotsinkielistä koettaa johtaa suomen- 
kielisestä, saattanee vielä kuvitella, että niityn lyönnistä olisi 
kehittynyt ajatus heinäntekoajan huolehtimisesta. Mutta 
miksi olisi tarpeettomasti lisätty elonkorjuuaika, jollei se perus- 
tuisi kansanomaiseen käsitykseen?! Näin tuumiessaan Krohn 
kuitenkin unohtaa Agricolan sanat vnijttut ja m w d h» (niitut 
ja muut) Kansantarun mukaan »muut» tarkoittaa puita 
tai metsiä, mutta asian ruotsiksi esittäjä on tuon yniittujen» 
yhteydessä mainitun sanan voinut helposti käsittää tarkoit- 
tavan peltoja”. Samoin on asian ymmärtänyt mm. Georgius 
Kijhl (1668), joka väitöskirjansa liitteessä sanoo: »Oalevanpojat, 
in pratis & agris gramnium messores» (Kalevanpojat olivat 
kasvien leikkaajia niityillä ja pelloilla). Lisäksi on huomat- 
tava, että Sigfrid Aronus Forsius, huolimatta siitä, että hänen 
lähteenään oli Agricolan luettelo, tekee Kalevanpojasta heinän- 
kasvua edistävän jumalan. 

` Olettaessaan, että Agricola on pukenut runomittaan 311:n 
tiedot, Krohn pyrki samalla selittämään, mistä näiden esitys- 
ten välinen eroavaisuus johtuu. Hän huomauttaa, että kun 
säettä »Capeet / mös heilde Cuun söit», heti seuraa »Caleuan- 
poiat / Nijttut ja mwdh löit», on Agricolan pitänyt, voidakseen 
saada monikollisen 1 ö i t loppusoinnuksi sanalle s ö i t, muuttaa 
Kalevanpoika Kalevanpojiksi. Loppusoinnun keksiminen ytaas 
johti ajatuksen tunnettuun kansantarinaan Kalevanpoikain 
niitynlyönnistä».? Kun Agricola muita säkeitä sommitellessaan 
ei näytä nähneen näin paljon vaivaa, voidaan syystä epäillä 
sitä, että tuo ruotsinkielinen lähde olisi tässä kohden ollut Agri- 
colan esikuvana. 


1 Kaarle Krohn, US 27. 5. 1928. 
2 Kaarle Krohn, US 27. 5. 1928, VA 1928, 222. 


11 


SUOMALAISTEN MUINAISUSKO 


Saadakseen Kalevanpojan sopeutumaan elonkorjuu- 
aikaan Krohn kiinnittää lisäksi huomiota ns. kalevantuleen 
eli -valkeaan, jonka ruotsalainen nimitys on kornbliat (”ohra- 
salama”)! Tätä luonnonilmiötä ei kuitenkaan ole missään 
sanottu sxkalevanpojan tuleksi». Näin ollen on vaikea 
löytää mitään tukea olettamukselle, että muinaissuomalaisilla 
olisi ollut Kalevanpoika-niminen jumala, joka viljelysten vaali- 
jana on huolehtinut »heinänteko- ja viljankorjuuajasta». Sel- 
laisen etsiminenkin tuntuu toivottomalta, varsinkin kun 
vanhan kansan käsityksen mukaan ne seudut, joissa kalevan- 
pojan tai kalevanpoikien kerrotaan kaataneen heinää tai kas- 
kea, ovat viljelykselle kelpaamattomia. Setälä onkin 
korostanut, että ;xKalevanpoika ei ollut viljelijä, vaan turmelija». 
Esimerkkinä tästä käsityksestä hän esittää mm. seuraavan 
muinaisrunojemme säkeistön (I, 936): 


Elköö kanto kasvako 
kasel? Kalevan poian, 
eikä vesa venyök 

kasel’ Kalevan poian, 
orahan hyvän ottako 

tuo kaski Kalevan poian, 
elköö tereä tehkö 

tuo kaski Kalevan poian.? 


Samalla kun Agricolan kuvaus kalevanpoikain toimista siis 
pohjautuu Suomen kansan vanhoihin tarinoihin, samalla 311:n 
maininta Kalevanpoika-nimisestä heinä- ja peltoviljelyksen suo- 
jelushaltijasta jää käsittämättömäksi, jollei se perustu Agrico- 
lan suppean sanonnan väärinkäsittämiseen. 

Milloin runomittaisen esityksen rinnalla on: olemassa jokin 
tästä riippumaton samanaiheinen suorasanainen kuvaus, lukija 
tietenkin odottaa, että jälkimmäinen voi sanoa sanottavansa 
selkeämmin kuin loppusointuja tavoitteleviin säkeisiin ahdettu 
esitys. Tässä suhteessa ei 311 kuitenkaan voi vähimmässäkään 
määrin täyttää lukijan odotuksia, sillä siitä ei saa mitään selvi- 
tystä sellaisiin jumalien toimiin, jotka Agricolan runo osaksi 


1 Kaarle Krohn, FFC n:o 104, 67 s. 
2 Setälä, US 11. 8. 1928, Vir. 1930, 324; 1982, 160 s. 

loppusointujen vuoksi tulkitsee hämärästi. Epäselviä ovat 
esim. Agricolan säkeet: 

Wirancannos / Cauran caitzi / 

mutoin oltin Caurast paitzi. 
Voidaan näet kysyä, eikö Wirancannos siis ollut samanlainen 
viljan antaja ja kasvattaja kuin Rongoteus, Pellonpecko ja Egres. 
Ruotsinkielisessä tekstissä vastaa Agricolan laajempisisältöistä 
sanaa caitzi, jonka riiminä on paitzi, yksinkertaisesti vain 
wachtar (vahtii). Siinä tämä olento esiintyy siis vielä hämä- 
rämpänä, sillä vaikka Agricolan käyttämä sana caitzi (ruots. 
”beskyddade') onkin valittu loppusointua silmällä pitäen, sovel- 
tuu se kuitenkin kauran kasvua suojelevasta jumalasta puhut- 
taessa tähän kohtaan paremmin kuin tuo merkitykseltään 
perin ahdasalainen wachtar, joka muistuttaa, niinkuin Setälä 
sanoo, kömpelösti ja orjamaisesti tehtyä käännöstä ! 

Kummassakin luettelossa herättää huomiota hämäläisten 
jumalain sekava järjestys. Suurempaa huomiota se tietenkin 
herättää suorasanaisessa tekstissä. Mikseivät esim. Rahkoi ja 
Kapeet saman heimon kuuta ahdistavat olennot ole esitetty 
peräkkäin tai toistensa yhteydessä? Ainakin Christian Limnell 
katsoo Hämettä koskevassa väitöskirjassaan olevan syytä 
yhdistää ne: Rahcoi & Capii. Peräkkäin ne mainitaan myös 
jo Sigfrid Aronus Forsiuksen runossa. Vain siinä tapauksessa, 
että tämä jumalien sekava järjestys on Agricolalta lähtöisin, on 
se ymmärrettävissä, hän kun on ollut loppusoinnuista riippu- 
vainen ja sen vuoksi joutunut luettelemaan jumalat toisin kuin 
niiden toimialat edellyttäisivät. 

Olemme jo kohdistaneet katseemme säepariin, joissa Kapeet 
ja Kalevanpojat monikollisina mainitaan peräkkäin. Toinen 
kuun kummitus esiintyy seuraavassa säeparissa Äinemöisen 
kera: 

Äinemöinen / wirdhet tacoi, 
Rachkoi / Cuun mustaxi iacoi. 

Krohnkin huomauttaa, että nämä säkeet Agricolalla ovat 

syhteensoinnuttamalla muodostuneet», mutta verratessaan Rah- 


1 Setälä, Vir. 1930, 325. 

koin kohdalla 311:n ja Agricolan esitystapaa toisiinsa, hän 
lausuu: »Jälkimmäisen väkinäistä sanontaa vastaa yksinkertai- 
sen selvä ruotsalainen: 'förtog månaden hennes ljus'.v! Tätä 
Krohn pitää yhtenä todistuksena siitä, että ruotsinkielinen 
teksti on ollut Agricolan lähde. Mutta onko sitten noissa Agri- 
colan sanoissa todella jotakin väkinäistä» ja onko tuo ruotsa- 
lainen sanonta riisti kuulta tämän valon» niin vyksinkertaisen 
selvä», kun on kansanuskosta kysymys? Epäilemättä Agri- 
cola tässä kohden tarkoittaa jotakin muuta kuin sanoessaan: 
vOapeet / mös heilde Cuun söit.» On ilmeistä, että nämä 
saman heimon uskomuksia esittävät säkeet tarkoittavat eri 
asiaa. Jälkimmäinen tarkoittaa selvästi kuun pimen- 
nystä, edellinen taas kuun vaiheita, joiden kan- 
samme on selittänyt johtuvan siitä, että Rahko tervaa kuuta. 
Tähän kansanuskoon pohjautuvat Agricolan sanat: »Rachkoi/ 
Cuun mustaxi iacoi» (vrt. ruots. mänskifte). Oikein on tämän 
kohdan ymmärtänyt Thomas Hiärne kääntäessään puheena 
olevat sanat saksaksi: »Rachkoi, verteilte des Mondes Licht in 
alt und neu.» Ruotsinkielisen tekstin maininta: riisti kuulta 
tämän valon» on paljon ylimalkaisempi ja hämärämpi. Senhän 
voisi yhtä hyvin selittää tarkoittavan kuun pimennystä. 
Todennäköisempää kuin se, että Agricola olisi ryhtynyt selven- 
tämään 311:n tekstiä, on se, että 311 ei ole oikein ymmärtänyt 
esikuvaansa Agricolaa. 

Ensi katsannolta näyttää ehkä siltä kuin tuo ruotsinkielinen 
teksti olisi kyllin selvä ollakseen alkuperäinen kuvaus. Yli- 
malkaisuutensa vuoksi se kuitenkin paljastaa heikkoutensa, 
sillä kun kahta eri kielillä säilynyttä tekstiä verrataan toisiinsa, 
on etusija yleensä annettava vaikeatajuisemmalle, koska 
tekstiä usein on muutettu juuri siitä syystä, ettei sitä ole käsi- 
tetty». Tämä tekstikritiikin alalla noudatettu periaate on var- 
teen otettava tässäkin. ; 

Tähän seikkaan huomio kiintyy eritoten siinä kummankin 
luettelon kohdassa, jossa puhutaan Ukosta ja Raunista. Var- 
sin vaikeasti ymmärrettävää on se, mitä Agricola kertoo Ukon 
ja tämän puolison, Raunin yhteistoiminnasta: 

1 Kaarle Krohn, VA 1928, 221. 

Quin Rauni Vkon Naini härsky / 

ialosti Wkoi Pohiasti pärsky. 

Se sis annoi Ilman ia Wdhen Tulon / 
Tätä yhteistoiminnan kuvausta etsimme turhaan tuosta ruot- 
sinkielisestä esityksestä. Krohn katsookin, että Agricola on 
tässä kohdin täysin itsenäinen.! Mutta mitä 311 sitten kertoo 
itse Ukosta? Vain sen, että »Vcko, behult sädhes tijähen, och 
thä druko the hans gijlle» (Ukko piti huolen kylvöajasta, ja 
silloin he joivat hänen kunniakseen). Odottamatonta on, ettei 
311 mainitse edes sitä, että Ukko oli muinaissuomalaisten 
ukkosenjumala, jolta maanviljelijät kesän kuivuuden 
aikana anoivat sadetta. Kysytään, miksi 311 rajoittuu vain 
edellä olevaan mainintaan, jossa Ukon huolenpito» kohdistuu 
vain kylvöaikaan? Raunista 311 sanoo: »Rauni, fordradhe 
hela ärswexten» (Rauni edisti koko vuodenkasvua). Krohn 
olettaa, että nämä käsikirjoituksen sanat edellyttävät itsenäistä 
tietoa, jota ei voi johtaa Agricolan tekstistä. Huomattava 
kuitenkin on, että myös Kijhlin luettelossa, joka perustuu 
Agrioolaan, Rauni mainitaan erikseen ja sanotaan: »Rauni 
annonam felicem & fruotiferam fecit» (Rauni tuotti onnelli- 
sen ja hedelmällisen vuodentulon). Tästä päättäen Raunin 
tuottama ”*vuodentulo? (ärswext, annona) on siis ollut johdetta- 
vissa Agricolan sanoista: »Se sis annoi Ilman ja: Wdhen (luettu: 
vuoden) Tulon», vaikka nämä sanat Agricolalla eivät liitykään 
nimenomaan Rauniin, vaan ilmeisesti Ukkoon. Mutta jos 
näin ollen voidaan todeta, ettei 311 ole ainakaan, mitä Rauniin 
tulee, ollut Agricolan lähteenä, vaan että asian laita on ollut 
päinvastoin, saavat myös 311:n maininta Ukosta »kylvöajan» 
huolehtijana ja silloisten juominkien kohteena parhaan seli- 
tyksensä Agricolan säkeistä: 

Ja guin Keuekyluö kyluettiin / 

silloin vkon Malia iootijn. 

Pitäessään tuota ruotsinkielistä luetteloa Agricolan esitystä 
aikaisempana Krohn vielä huomauttaa, että häntä siihen ensiksi 
johtivat 311:n tekstissä tavattavat Agricolan kirjoitustavasta 
poikkeavat nimet. Hän mainitsee, että »kun esim. ruotsalai- 


1 Kaarle Krohn, US 27. 5. 1928. 

sessa käsikirjoituksessa on Hittauainen vastaamassa Agricolan 
julkaisussa vääntynyttä muotoa Hittauanin, niin oli minun aina- 
kin painettua tekstiä vaikea pitää alkuperäisempänä.v! Muoto 
Hitiavain (lue: Hittavainen) tavataan kuitenkin myös siinä 
Agricolan mukaan tehdyssä jumalainluettelossa, jonka Georgius 
Kijhl on liittänyt 1688 ilmestyneeseen väitöskirjaansa. Agri- 
colalla esiintyvä painovirhe on siis, kuten Setäläkin on huo- 
mauttanut, ollut helposti korjattavissa.? Agricolan kirjoitus- 
muodosta poikkeaa myös ruotsalaisen käsikirjoituksen Pellon- 
peckoi (edellisellä Pellonpecko), mutta tuo oi-päätteinen muoto 
esiintyy myös Kijhlillä. Agricolan Wirancannos nimen vas- 
tine ruotsalaisessa tekstissä on Viracannais, mutta miten sitä- 
kään voisi pitää todistuksena ruotsalaisen esityksen varhem- 
muuden puolesta?s Kansanrunoudessa tämä nimi tavataan 
monessa eri muodossa. Eniten huomiota on herättänyt sodan- 
jumalan nimi, Agricolalla Turisas, käsikirjoituksessa Turilas. 
Mutta tämäkään ei voi mitään todistaa siihen tai tähän suun- 
taan, sillä jos Agricolan lähteeksi oletetussa tekstissä olisi ollut 
nimi Turilas, on painovirhe sen turmellut hänen runossaan, 
mutta jos taas Agricolalla on ollut Turisas ja hänen mukaili- 
jansa on pitänyt sitä painovirheenä, on tämä tietenkin sen 
korjannut. 

Tällaiset seikat eivät todista tuon tai tämän tekstin varhem- 
muuden puolesta. Toisin on asian laita tarkastaessamme eräi- 
den tunnettujen sanojen oikeinkirjoitusta. Kun Agricolan luet- 
telossa, mistä se johtuneekin, mainitaan käkri, jonka 311:n 
sepittäjä kirjoittaa kekri, von ymmärrettävämpään, niin kuin 
Setälä sanoo, vettä myöhempi kirjoittaja on korjannut käkrin 
kekriksi kuin että Agricola olisi muuttanut kekriä käkriksiy.* 
"Yleensä huomaa, että Agricola päinvastoin usein käyttää e-kir- 
jainta siinä, missä 311 ä:tä. Niinpä edellinen kirjoittaa Äine- 

1 Kaarle Krohn, US 27. 5. 1928. 

2 Setälä, US 11. 8. 1928. 

3 Luetellessaan eri viljalajit peräkkäin 311 mainitsee ensiksi rukiin, 
sitten ohran ja kolmanneksi kauran eli siis samoin kuin Agricola. Agrico- 
lalla tämä järjestys tavataan kuitenkin toisessakin yhteydessä: »Nin caszua 
Ruist/Ohras/Caura/Nisut» (ks. Tarkiainen, Mikael Agricolan runot ja wir- 


ret, 84). 
4 Setälä, US 11. 8. 1928. 

möinen, jälkimmäinen Äinämöinen, ei tämäkään kuitenkaan 
Väinämöinen. Samoin edellinen kirjoittaa Nyrckes ja Wedhen 
Eme, jälkimmäinen Nyrkäs ja Weden Emä. Tämän johdosta 
Setälä, jota asia kielentutkijana on erityisesti kiinnostanut, 
lausuu: »Jos tämä eroavaisuus jotakin todistaa, niin se 
todistaa käsikirjoituksen myöhemmyyden puolesta. Onhan 
ymmärrettävämpää, että luettelon tekijä on korjannut e:t 
ä:ksi kuin että Agricola olisi muuttanut ä:t e:ksi, sillä Agricola 
ei ollut kirjoitustavassaan niin johdonmukainen, että hän olisi 
tällaiseen korjaukseen ryhtynyt.» Kun ruotsinkielisen tekstin 
sepittäjä kuitenkin kirjoittaa Egres (pro Ägräs) eli siis Agri- 
colan kirjoitustapaa noudattaen, osoittaa se, että tämä nimion 
ollut tuon ruotsalaisen luettelon laatijalle outo ja että hän aina- 
kin tässä on ollut Agricolasta tai tälle ominaisesta kirjoitus- 
tavasta riippuvainen. 

Esimerkkinä siitä, että 311:n sepittäjä on pyrkinyt korjaa- 
maan Agricolan kirjoitustapaa, mainittakoon vielä Rahkoi, 
Agricolalla Rachkoi. 

Kummassakin jumalainluettelossa jumalat seuraavat toi- 
siaan samassa järjestyksessä lukuunottamatta Agricolan mai- 
nitsemaa Achtia, joka käsikirjoituksesta puuttuu, ja sitä, 
ottä Weden Emä siinä esiintyy vasta metsänhaltijain jälkeen, 
niin kuin käsikirjoituksesta otettu kuvajäljennös osoittaa. Sen 
seikan, että karjalaisten jumalat täten tavataan ruotsalaisessa 
tekstissä paremmassa järjestyksessä kuin Agricolalla, jossa 
Wedhen Eme on metsänhaltijain keskellä, Wiklund katsoo viit- 
taavan siihen, että 311:n sepittäjä on luultavasti ollut itä- 
suomalainen eikä niinkuin Agricola länsisuomalainen 
ja etupäässä läntisiin oloihin perehtynyt». »Jo tämä silmään- 
pistävä seikka», hän jatkaa, »lienee sangen hyvä todistus siitä, 
ettei Agricola voi olla luettelon alkuperäinen laatija»? Mutta 
tällöin voidaan kysyä, miksei tuo alkuperäisen luettelon laa- 
tija syntyperästään huolimatta olisi voinut asettaa hämäläis- 
tenkin jumalat parempaan järjestykseen kuin missä ne tava- 
taan. Lisäksi voidaan kysyä, minkä vuoksi Agricolan piti 


1 Setälä, US 11. 8. 1928. 
2 Wiklund, Vir. 1930, 307; 1931, 222 ss. 

poiketa esikuvastaan siirtäessään Wedhen Emen väärään paik- 
kaan. Todennäköisempää on, että Agricolan mukailija aluksi 
unohti tämän jumalan luettelostaan ja sitten korjasi erehdyk- 
sensä. Weden Emää käsittelevä rivi esiintyykin käsikirjoituk- 
sessa myöhemmin ja on aloitettu vähän sisempää kuin edelliset 
rivit ikään kuin merkiksi siitä, että se on siirtynyt alkuperäi- 
seltä paikaltaan. 

Miksi hämäläisten merenhaltija, Ahti on ruotsinkielisessä 
tekstissä tykkänään jäänyt mainitsematta, on kysymys, johon 
ei voi antaa varmaa vastausta. Uskottavampaa on kuitenkin, 
että tämä jumala on siitä unohtunut kuin että Agricola olisi sen 
luetteloonsa lisännyt. 

Cederbergin löytöön Krohn suhtautui heti alussa hyvin toi- 
veikkaasti ja selitti, että vkäsikirjoitus sisältää useita tärkeitä 
tietoja, jotka antavat uutta valoa suomalaisen jumaluustarus- 
ton tutkimukselles.! Jonkinlainen 311:n antama lisätieto on 
kuitenkin vain auringon mainitseminen palvonnanesineenä. 
Mutta tämäkään ei voi olla mikään todistus käsikirjoituksen 
alkuperäisyyden puolesta, sillä auringon puuttumista Agri- 
colalla ovat eräät muutkin pitäneet puutteena. Niinpä Bäng 
painattaessaan Agricolan luettelon uudelleen 1650 liittää sii- 
hen myös auringon: »Kiwet, Cannot, Tädet, Auringot,Cuuta». 
Auringon mainitsee myös Sorolainen postillansa ensi osassa: 
»— sillä meidän Esiwanhembam iotca elit ennen meidän edel- 
läm, eij Jumalasta mitäkän tienyet, eikä händä palwellet: 
Mutta luondocappaleita, Auringota, Cuuta, Puita, kiwiä ia 
Candoia, ia olit Caicki Epäjumalan Palveliat.»? 

Wiklund on useat kerrat korostanut sitä, ettei 311 kerro 
kaikkea, mitä Agricola esittää. Se ei puhu »Ukon vakastan, ei 
mainitse, että Rauni on Vkon Naini, ei myöskään, että jalosti 
Wkoi Pohiasti pärsky, kun Rauni härsky, ei kerro mitään siitä, 
kuinka Coolludhen hautijn Rooca wietin, ioissa walitin, par- 
ghutin ia idketin, eikä mainitse sitäkään, että Menningeiset 
mös heiden Wffrins sait, coska Lesket hoolit ia nait. Kaikki 
nämä kohdat ovat Wiklundin mielestä »päteviä perusteita 


1 Ainutlaatuinen asiakirjalöytö, HS 3. 5. 1928. 
2 Sorolainen I, 402—403; vrt. 1, 786, 848. 

311:n varhemmuuden puolesta». Hänen käsityksensä mukaan 
Agricola on saanut viimeksi mainitut tiedot muista lähteistä ja 
täydentänyt niillä puheena olevan käsikirjoituksen esittämää 
kuvausta.! 

Wiklund edellyttää näin ollen, että jos Agricola olisi ollut 
311:n sepittäjän esikuvana, tämä olisi siinä tapauksessa otta- 
nut huomioon kaiken, mitä Agricola kertoo. Silmäillessämme 
muita jumalainluetteloja, joiden laatimiseen Agricola on anta- 
nut aiheen, emme kuitenkaan mistään löydä niin tarkkaa selos- 
tusta kuin Wiklund edellyttää. Niissä luetellaan tavallisesti 
ainoastaan tärkeimmät jumalat tai sellaisina pidetyt sekä nii- 
den toimet, useimmiten nekin melko puutteellisesti. Kuolleit- 
ten hautojen ja menninkäisten mainitsemisen ei ole katsottu 
kuuluvan varsinaisten jumalain luetteloon. 

Näin kumoutuvat toinen toisensa jälkeen kaikki ne todis- 
tukset, joita on pyritty esittämään 311:n varhem muuden puo- 
lesta. Ruotsinkielisessä tekstissä esiintyy lisäksi eräitä omitui- 
suuksia, joita on vaikea ymmärtää siinä tapauksessa, että se 
olisi itsenäinen ja alkuperäinen luomus. Se turvautuu, niin kuin 
Wiklundkin huomauttaa, mm. »mahdottomaan hult, behult 
sanaan, kun on hallitsemisesta kysymys.» Puheena olevissa 
kohdissa Agricola kertoo vain niittyjen niittämisestä ja kevät- 
kylvön kylvämisestä, joten 311 ei ole, etsiessään niihin kohtiin 
soveltuvaa jumalain suojelutehtävää, voinut sanoa muuta kuin 
että Kalevanpoika ”hallitsi' heinänteko- ja elonkorjuuaikaa 
sekä Ukko kylvöaikaa. Näin jää lukijalle arvoitukseksi, mitä 
noiden aikojen hallitseminen oikeastaan merkit- 
see. Vielä omituisempaa on se, että kun Agricola loppusointua 
tavoitellessaan sanoo Liekkiön hallinneen »Rohot / iwret ia 
puudh» ja »sencaltaiset mwdh», sama asia mainitaan ruotsiksi: 
»Lieckiö, regeradhe yrter, gräsz, och röter me dh trä» 
(L. hallitsi yrtit, ruohon ja juuret puineen). Jos 311:n 
sepittäjä on toiminut itsenäisesti, on vaikea ymmärtää, kuinka 
hän on voinut kirjoittaa juuret puineen» (röter medh trä) 
eikä vpuut juurineen»? Tämä selittyy vain siitä, että hänellä on 


1 Wiklund, Vir. 1928, 304; 1980, 310. 
2 Wiklund, Vir. 1930, 301. 

ollut edessään Agricolan teksti, jota hän, niin kuin Setälä sanoo, 
on »orjallisesti mukailluty».? Wiklund tosin huomauttaa, että 
sanat vmedh trä» on kirjoitettu vaaleammalla musteella ja 
lisäyksenä?, mutta tällöinkin tuo merkillinen sanajärjestys on 
käsittämätön, jollei se perustu Agricolan säkeisiin. Lisäksi on 
todennäköistä, ettei Agricola ole »juurilla» tarkoittanut puun 
juuria, vaan juurikasveja. 

Ruotsinkielinen teksti päättyy sanoihin: vItem Sol, månad, 
stiernor och annat slijkt, haffua the och dyrkat som andre 
hedninger et cetera» (Samoin aurinkoa, kuuta, tähtiä ja muuta 
sentapaista he ovat palvoneet niin kuin muut pakanat jne.). 
Lyhennysmerkein ilmaistu e? cetera (jne.) ei tässä hevin voi 
tarkoittaa muuta kuin että kirjoittajalla on ollut käytettävä- 
nään laajempi lähde, jossa on ollut vielä enemmän tietoja, 
niin kuin asian laita onkin Agrioolalla. 

Kuka on aikoinaan laatinut tuon ruotsinkielisen luettelon, 
josta emme tapaa jälkiä muissa muinaisuskomme kuvauksissa, 
on tietymätöntä. Hänen nimensä on joutunut unhoon samoin 
kuin hänen toimialansa ja oppiarvonsa. Hänen sievä käsi- 
alansa osoittaa kuitenkin, mikäli käytettävissä oleva käsikirjoi- 
tus on alkuperäinen eikä jäljennös, että hän on harjoittanut 
kirjallista työtä. Epäilemättä hän on ollut suomea taitava ja 
Suomessa syntynyt. Wiklund olettaa hänen olleen kotoisin 
Itä-Suomesta, mutta Fgres (pro Ägräs) nimen kirjoitus- 
tapa ei sitä todista. Wiklund pitää myös mahdollisena, että 
hän on ollut joku maalaispappi, joka »Agricolan kehoituksesta 
ja häntä varten on pannut tietonsa suomalaisten jumalista 
lyhyesti paperilley,3 Tämä olettamus on kuitenkin yhtä risti- 
riitainen kuin Wiklundin todistelut yleensä. Olisihan todella 
outoa, jos huonosti ruotsia osaava suomalainen 1500-luvulla, 
jolloin suomen kieltä käytettiin maassamme sivistyneistönkin 
keskuudessa, olisi kirjoittanut suomalaisena suomalaisesta 
kansanuskosta suomea taitavalle miehelle ruotsiksi ja siten 
joutunut johtamaan tämän erinäisissä kohdissa harhaan. 


1 Setälä, Vir. 1932, 162. 
2 Wiklund, Vir. 1932, 293 s. 
3 Wiklund, Vir. 1928, 305. 

Helpommin ymmärrettävää on, että kun Agricolan mainit- 
semat suomalaisten muinaiset jumalat ja niiden toimet alkoi- 
vat Ruotsin valtakunnassa kiinnostaa muitakin kuin suomen 
kieleen perehtyneitä, haluttiin niistä tietoja myös ruotsalais- 
ten keskuudessa. Olihan noihin aikoihin Pohjolassa muutakin 
kansatieteellistä harrastusta, niin kuin Olaus Magnuksen 1555 
ilmestynyt tunnettu suurteos parhaiten osoittaa. 

Vaikka ruotsinkielisen tekstin sepittäjä on katsonut olevan 
syytä korjata eräiden Agricolalla esiintyvien nimien oikein- 
kirjoitusta, ei hän jumalien toimia koskeviin kohtiin ole liittä- 
nyt minkäänlaista lisäajatusta tai -tietoa, joka varmasti olisi 
saatu kansan suusta. Hän'on kaikessa tyytynyt selostamaan 
vain Agricolan suppeaa esitystä. On sen vuoksi tarpeetonta 
pohtia, mitä muita lähteitä hänellä mahdollisesti olisi ollut 
käytettävänä. Agricolalla sitä vastoin, miten hän lieneekin 
tietonsa hankkinut, on niitä epäilemättä, niin kuin mm. Ukon 
uhrijuhlan kuvauksesta ilmenee, ollut enemmän kuin hän on 
voinut sisällyttää Psalttarin suomennoksen runomittaiseen 
alkupuheeseen. Näiden niukkuudestaan huolimatta erittäin 
suuriarvoisten tietojen ensimmäisenä esittäjänä Agricolaa on 
pidettävä suomalaisen uskonnonhistorian. isänä. 

ESITTELYT ENNEN PORTHANIN 
AIKAA. 


Parin vuosisadan aikana ei Agricolan jumalainluettelo ollut 
ainoastaan tärkein, vaan myös ainoa esi-isiemme muinaisjuma- 
lia käsittelevä kirjallinen alkulähde. Kaikki muut suomalais- 
ten jumalain esittelyt aina Porthanin aikaan asti perustuvat 
joko välittömästi tai välillisesti Agricolaan. Mitään uusia 
itsenäisiä tietoja eivät ne pieniä poikkeuksia lukuun ottamatta 
yleensä sisällä. Mahdollisesti vanhin niistä on tuo puheena 
ollut ruotsinkielinen käsikirjoitus, joka hyvin saattaa olla jo 
1500-luvulta. Tämän ja seuraavan vuosisadan vaihteessa kuu- 
luisa tähtientutkija ja almanakan tekijä Sigfrid Aronus For- 
sius, joka syntyi Helsingissä 1550-luvulla ja kuoli Tammisaa- 
ressa 1624, sepitti sitten Agricola lähteenään kansamme van- 
hoista jumalista latinankielisen runon, josta Mikael Wexionius 
kertoo Turussa 1650 ilmestyneessä teoksessaan. Hän sanoo, 
että Turun hovioikeuden presidentti Johannes Kurck omisti 
sen aikoinaan ja että hänellä itselläänkin oli siitä kopio, vaikka 
se tilanahtauden vuoksi jäi hänen teokseensa painattamatta.! 
Tuo Forsiuksen tuote ei kuitenkaan ole hävinnyt jäljettömiin, 
sillä epäilemättä se on sama kuin seuraava distikonmitalla 
kirjoitettu runo, joka 1778 julkaistiin sanomalehdessä »Tidnin- 
gar utgifne af et Sällskap i Abo»? 

Ucko ciet pluvias, metuendague fulgura vibrat, 
Rauna movet ventos, fulmine & ipsa minax. 

Rongotheus vestit flavente siligine campos, 
Neve sit agricolae spes sua vana facit, 


Hordea Pellpeckus cultis producit in arvis, 
Zythifer & genti creditur esse Deus, 


1 Wexionius, X, II. 
2 Tidningar 1778, 113—4. 

Virancannos agros viridi fecundat avena, 
Egres lina, fabas, rapasgue pigra ferit. 
Kondus arat colles, atgue ustis semina tesguis 
Credere, Sarmatica callidus arte, docet. 

At curat pecudem Kekri, atgue propagine laeta 
Respondet votis, pastor avare, tuis. 
Hisis-proseguitur tristeis ursosgue luposgue, 
Nyreka sciurorum dirigit omne genus. 
Hittavanus leporis saltus moderatur hiberni. 
Venator felix est Tapionis ope. 

Retia lenta replet diversis piscibus Achtes, 
Lieckie sed plantis arboribusgue praeest. 
Dejicit hinc Turisas infestos arcubus hosteis; 
Ilmarinesgue item regna quiete beat. 
Cyclops Krattus opes veneranti donat alumno. 
Tontus pacatam reddit ubique domum. 

Luna coloratur variato lumine R ach k i; 
Praedacue fit Kapeis non vigilante jove. 
Prata bonus Calevas viridanti gramine texit, 
Atque replet foeno rustica testa novo. 

Dulci viatori carmen facit Eunemoines, 

Quo tardae fallat taedia longa viae. 


Tarkastaessamme tätä runoa, jossa lueteltujen jumalain 
suomalaisille nimille on pyritty antamaan latinan mukainen 
muoto, ja verratessamme sitä Agricolan luetteloon, huomaamme, 
että se eräissä kohdin poikkeaa viimeksi mainitusta. Forsius 
mm. luettelee ensiksi karjalaisten jumalat, joista kuitenkin 
puuttuu Veden emä. Lisäksi hän asettaa muiden jumalien 
edelle Ukon ja tämän puolison. Todennäköisesti tämä johtuu 
siitä, että hän on pitänyt näitä suomalaisten tärkeimpinä 
jumalina. Kertoessaan, että »Ukko synnyttää sateita ja sin- 
koo peljättäviä salamoita», Forsius osoittaa, että hänellä on 
itsenäisiä tietoja tuosta entisajan mahtavasta ukkosenjuma- 
lasta. Hän ei siis ole käyttänyt Agricolan tekstiä esikuvanaan 
yhtä orjallisesti kuin 311. Forsiuksen mainitsema Rauna 
tuskin kuitenkaan on saatu kansan suusta; ilmeisesti se on 
vain latinaisella päätteellä varustettu Agricolan Rauni. Yhtä 
epätodennäköistä on, että Forsiuksella olisi ollut joitakin omia 
tietoja sanoessaan: »Rauna panee liikkeelle tuulet ja uhkaa 
itsekin salamalla.» 

Puhuessaan eri viljalajien haltijoista Forsius noudattaa tar- 
koin Agricolan järjestystä ja esittää muutenkin näiden juma- 
lien toimet jotakuinkin samoin kuin Agricola. Poikkeuksena 
on kuitenkin Pellonpekko (Pellpeckus), josta Forsius sen lisäksi 
mitä Agricola kertoo, mainitsee, että tämän uskottiin olevan 
vkansalle olutta tuottava (zythifer) jumala» Tässä 
on siis Forsiuksella itsenäinen tieto, jonka luotettavuus on 
myöhemmin todettu. Varsinaisista viljavuudenjumalista, jom- 
moisia hänen runossaan ovat Rongotheus, Pellpeckus, Viran- 
cannos ja Egres, eroaa hänen mielestään Agricolan mainitsema 
Köndös, josta Forsius sanoo: »Kondus kyntää kummut ja 
sarmaattilaiseen taitoon perehtyneenä opettaa uskomaan sie- 
menet poltetun korven huostaan.» Todennäköisesti nämä 
tiedot perustuvat silti vain Agricolan sanoihin: »Köndös / 
Huchtat ia Pellot teki.» 


kohta, ei myöskään se, mitä Forsius kertoo metsänhaltijoista. 
Joskus hän sanoo sanottavansa melko vapaasti esim.: »Hisis 
ajaa takaa vihaisia karhuja ja susia», jota Agricolalla vastaa: 
»Hijsi / Metzeleist soi woiton.» Lähempänä alkutekstiä on 
se, mitä hän puhuu Tapiosta, Ahdista, Liekkiöstä ja Turi- 
saasta. Ilmarisen hän esittää vasta sodanjumalan jälkeen ja 
samalla jonkinlaisena edellisen vastakkaisolentona: samoin 
Ilmarines lahjoittaa valtakunnille rauhan». Kratista Forsiuk- 
sella näyttää olevan omakohtaisiakin tietoja. Hän sanoo sitä 
kykloopiksi, jolla tarkoitetaan yksisilmäistä 
olentoa ja selittää, että se vlahjoittaa rikkautta sitä palvovalle 
suojatilleen». Tässä Kratti esiintyy siis samantapaisena kuin 
Para. Tontun Forsius sanoo »saattavan kodin kaikkialla 
rauhalliseksi». On selvää, että kuun vaiheet ja pimennys ovat 
erityisesti kiinnostaneet almanakan tekijää. Hän esittää 
näihin liittyvät uskomukset, niin kuin luonnollista onkin, tois- 
tensa yhteydessä ja tulkitsee oikein Agricolan sanat. Mahdol- 
lisesti hän on kuullut nämä asiat myös kansan suusta. Väärin 


1 Forsiuksen mainitsemat karhut ja sudet» vastaavat Agricolan metsä- 
läistä, mikä sana muuallakin Agricolan teksteissä merkitsee ”petoa' 
(Ojansuu, Mikael Agricolan kielestä, 184). 

ymmärrettyä on sitä vastoin se, mitä hän kertoo »hyvästä 
Kalevasta» (bonus Oalevas) sanoessaan, että tämä »peittää 
niityt viheriäisellä nurmella ja täyttää talonpojan ladon uudella 
heinällä». Tällaiseen tulkintaan ei Agricolan vastaava säe 
anna aihetta. Luettelonsa Forsius lopettaa mainitsemalla, 
että »Eunemoines sepittää mieluisalle matkamiehelle laulun 
hälventäen sillä pitkäveteisen matkan ikävyydet». Agricolan 
sanoihin »Äinemöinen / wirdhet tacoi» hän siis liittää vielä 
maininnan siitä, että vanhoja virsiä viljeltiin etenkin matkoilla. 
Samoin Jaakko Finno sanoo jo noin 1580 ilmestyneen virsi- 
kirjansa esipuheessa, että suomalaiset niitä mm. smatcoisans 
aian oulux ia ilox lauleskelity. 


Lyhyehkö esitys suomalaisten muinaisuskosta tavataan sit- 
ten Forsiuksen aikalaisen ja ystävän piispa Eerik Sorolaisen 
1621 ilmestyneessä postillassa, jonka ensimmäisen osan esi- 
puheessa sanotaan: »Ja täsä Suomen maalla on ollut monda 
Epäiumalata, ioita meidän Esi-Isäm pacanaitten aicana owat 
palwellet. Ja itzecullakin Jumalalla on ollut erinomainen 
wirca, eij yzi caicki woinut eikä taitanut tehdä. Yxi ruista, 
toinen ohria, colmas cauroja pellosta caswatti. Yxi metzestä, 
toinen merestä wilia toi. Monicahdat raha ia rijsta annoit, 
monicahdat cartanon ia huonen hallitzit. Mwtamat matcamiehiä 
iohdatit. Mwtamat olit sodan, mwtamat rauhan Jumalat.»' 

Omituista on, ettei Sorolainen, joka oli syntynyt Sorolan 
talossa Laitilan pitäjässä, katsonut tarpeelliseksi kohdistaa 
sen enempää huomiota näihin menneen ajan perintöihin. Se 
vähä, mitä hän kertoo, on ilmeisesti kaikki kokoonpantu vain 
kirjallisten tietojen pohjalla. Kun hän ensiksi puhuu niistä 
jumalista, joita Agricolan mukaan karjalaiset palvoivat, ja 
kun hän sodan- ja rauhanjumalan esittää päinvastaisessa 
järjestyksessä kuin tämä, on syytä olettaa, että Sorolainen on 
saanut vaikutteita ystävänsä Forsiuksen runosta. Kuitenkin 
sanat »Mwtamat matcamiehiä johdatits, joiden vastinetta ei 
ole Forsiuksella, osoittavat, että Sorolainen hyvin tunsi, 
niinkuin ymmärrettävää onkin, itse Agricolan alkupuheen. 

1 Vrt. V. Tarkiainen, SV, 2, 359—60. 

Seuraava suomalaisten jumalia käsittelevä esitys on Mikael 
Wexioniuksen tunnetussa teoksessa Epitome descripiionis Sue- 
ciae, Gothiae, Fenningiae et subjectarum provinciarum, jonka 
hän julkaisi Turun professorina ollessaan Turussa 1650. Tässä 
maantieteellis-historiallisessa teoksessaan hän luettelee lyhyesti 
eräät karjalaisten ja hämäläisten vanhat jumalat ja niiden 
toimet: 

»Fuerunt & Fennis olim sui Deastri ut Carelijs Rongotkeus / secalis; 
Pellonpecko | hordei; Wieracannos | avenae sationi favens; Egres / olera, 
pisa, rapas, linum, cannabimo[ue] protegere creditus est. Veko cum conjuge 
Raune, tempestatibus praeesse. Käkre qui ad haec tempora a multis 
superstitiose colitur, pecudes a bestijs protegere, Hyse lupis & ursis impe- 
rans. Nyrcke sciurorum, Hittavanes leporum venatione favere. Tavvasti 
colebant, Tapio venationum Deum, Achtes piscationum, Lieckij lucorum; 
Turisas | bellorum & victoriae. Crattes opum, Tonthus larium, Rachis 
nocti praeesse & lunam arrodere putabatur.» 


Myös Wexzionius siis aloittaa luettelonsa karjalaisten juma- 
lilla. Kuitenkin on huomattava, ettei hän esitä niitä aivan 
samassa järjestyksessä kuin Forsius. Ei hän myöskään varus- 
taessaan jumalain nimet latinaisilla päätteillä seuraa tämän 
kirjoittamistapaa, vaikka hän mainitseekin saaneensa For- 
siuksen runon kopion. Kun hän sitä paitsi tietää, mitkä juma- 
lat olivat karjalaisten, mitkä hämäläisten, vieläpä saattaa 
Egres-jumalasta kertoa enemmän kuin Forsius, osoittaa se, 
että hänellä on ollut käytettävänä laajempi lähde kuin For- 
siuksen runo. Mistä syystä Köndös, Veden emä, Äinämöinen, 
Hmarinen, Kapeet ja Kalevanpojat ovat jääneet mainitse- 
matta, on tietymätöntä. Kun Wexionius ei mainitse lähtee- 
nään Agricolaa, jota hänen Ruotsissa syntyneenä olisikin 
ollut vaikea ymmärtää, on todennäköistä, että hän on käyttä- 
nyt hyväkseen jotakin ruotsiksi tai latinaksi tehtyä käännöstä 
tai käännösmukaelmaa. Miten asian laita lieneekin ollut, 
ansaitsee huomiota, että Wexioniuksen esitykseen liittyy 
muuan Kekriä koskeva lisätieto, nim. se, että sitä »monet 
näihin aikoihin asti taikauskoisesti palvovat» ja että sen usko- 
taan »suojelevan karjaa pedoilta». 

Kun Wexioniuksen teos oli ensimmäinen painettu lähde, 

1 Wexionius X, 11. 

jossa Agricolan mainitsemat suomalaisten jumalat ja niiden 
toimet esitettiin oppineiden kielellä, on ymmärrettävää, että 
monet asian harrastajat ovat siihen turvautuneet. Sitä seu- 
raa mm. Johannes Schefferus luetellessaan Lapponia-teok- 
sessaan, joka ilmestyi Frankfurtissa 1673, karjalaisten juma- 
lat. Hän olettaa näet, että lappalaisetkin ovat palvoneet 
eräitä niistä, ainakin sellaisia, joiden apua he tarvitsevat elin- 
keinoissaan. Hämäläisten jumalista Schefferus sitä vastoin 
mainitsee. ainoastaan sodanjumalan, jonka nimen hän kirjoit- 
taa T'urrisas (pro Turisas). Hän sanoo sen vastaavan skandi- 
naavien Thor-jumalaa ja pyrkii selittämään nimen johtoa 
omalla tavallaan. 


Saman vuosisadan loppupuoliskolta on olemassa vielä sak- 
san-, ruotsin- ja latinankielinen suomalaisten jumalain luet- 
telo. Saksankielinen sisältyy Thomas Hiärnen historialliseen 
kuvaukseen »Ehst-, Lyf- und Lettlaendische Geschichte», joka 
painettiin vasta 1835 Riiassa ilmestyneeseen julkaisuun 
Monumenta Livoniae antiquae I. Kun Hiärne, joka kuoli 
1678, mainitsee suomalaisten jumalia käsittelevässä osassa 
mm. Schefferuksen Lapponian, on todennäköistä, että hänen 
kuvauksensa on kirjoitettu 1670-luvun keskivaiheilla. Paitsi 
saksankielistä jumalainluetteloa Hiärne esittää teoksessaan 
otteen myös Agricolan suomenkielisestä runosta, johon kui- 
tenkin on pujahtanut paljon painovirheitä.! Agricolan luettelo 
on hänellä ilmeisesti ollut käsikirjoituksena, koska hän sen 
sepittäjänä saattaa pitää »Sigfridus Aronusta». Todennäköi- 
sesti tämän harhaluulon ovat hänessä synnyttäneet Wexio- 
niuksen sanat: »Ouae vana numina Sigfridus Aronus metrice 
descripsit», joilla Wexionius tietenkin tarkoittaa Forsiuksen 
latinankielistä runoa. Tätä runoa ei Hiärne näytä tunteneen, 
mutta Wexionius—Gyldenstolpeen hän eräässä kohden vetoaa. 
Kun ote Agricolan runosta päättyy Hiärnellä sanoihin: 
»Kiwet, Kannot, Tähdet, ja Cuta, etc.», osoittaa se, ettei hän 
siteeraa Agricolaa Bängin mukaan, joka painattaessaan tämän 
luettelon uudelleen liittää puheena olevaan säkeeseen vielä 
+ 1 Hiärne, 28—29. 

sanan »Auringot». Luettelon lopussa oleva ete. vastaa 311:n 
loppumerkintää. 

Hämäläisten ja karjalaisten vanhat jumalat Hiärne esittää 
saksaksi aivan samassa järjestyksessä kuin Agricola. 


»Der Tawasten Götter, die sie angebetet haben, waren: 

Tapio, ein Gott der Jagt, 

Achti, der Fischerey, 

Ainemoinen, der Lieder und Poesi, 

Rachkoi, vertheilte des Mondes Licht in alt und neu, 

Licki, hätte zu gebieten über das Gras und die Bäume. 

Ilmarinen, war ein Gott des Friedens, gab gut Wetter und begleitete 
die reisende Leute. 

Turisas, ein Gott des Krieges, und 

Cratte, der Güter und Reichthum, 

Tontu, der Haushaltung, 

Die Capeen, frassen ihnen den Mond, da eine Finsternis verhanden war. 

Des Cavela Söhne, haben ihnen geholffen die Wiesen zu mehen. 


Der Carelen Götter aber waren diese: 

Rongotheus, bescherete ihnen Roggen, 

Pellenpecko, Gersten, 

Wierankannos, Haber, 

Egres, Erbsen, Bohnen, Rüben, Kohl und Hanff. 

Köndus, gab Glück zu den Rödungen. 

Ucko und sein Weib Rauni hatten über das Wetter zu gebieten, und als 
die Frühlingssaat solte geseet werden, haben sie ihm zu Ehren getruncken, 
da sich dann Weiber und Mägde mit voll gesoffen und unterdessen viel 
schändliche Dinge veriibet. 

Käkri, mehrete den Zuwachs des Viehes. 

Hysi, gab Gedeyen die wilden Thiere zu fangen. 

Weden Ema, (das ist die Mutter des Wassers) bescherete ihnen Fische, 

Nyrko, Eichhörner und 

Hittawanen, Hasen. 

Zu der Todten Gräbern haben sie Speise gebracht, und daselbst geweinet 
und geschrien. Was sie alda opiferten, das genossen die Männingen. 

Im übrigen haben sie auch Steine, Bäume, den Mond und die Sterne etc. 
angebetet.» 


Eräät Agricolasta poikkeavat, saksannoksessa esiintyvät 
nimet, kuten Licki, Cavela, Wierankannos, Köndus, Nyrko, 
Männingen, on suomalaisessa tekstissä muutamia paino- 
virheitä lukuun ottamatta esitetty Agricolan kirjoitustapaa 
noudattaen. Saksannoksessa mainitut jumalien toimet on 

usein esitetty melko lyhyesti, mutta yleensä oikein. Niin 
esim. Rachkoi mainitaan kuun muodon muuttajana ja Capeet 
kuun pimennyksen aiheuttajina. Eräät esikuvan hämärät 
kohdat ovat kuitenkin tuottaneet vaikeuksia. Niinpä Ilmari- 
sesta sanotaan, että hän oli vrauhan jumala» ja että »hän antoi 
hyvän sään sekä saattoi matkailevia ihmisiä». Kalevanpojista 
taas kerrotaan, että ne vovat auttaneet heitä niittyjen niittä- 
misessä», ja Köndöksestä, että tämä vantoi onnea raivauk- 
sille». Selittäessään Ukon ja tämän puolison vaikeasti tul- 
kittavaa yhteistoimintaa Hiärne sanoo, että »Ukon ja hänen 
vaimonsa tehtävänä oli ilmojen hallitseminen». Tämä osoittaa, 
että hän tässä kohdin on turvautunut Wexioniukseen; joka 
latinaksi esittää asian aivan samoin: »Vcko cum conjuge 
Raune, tempestatibus praeesse». Hiärnen Wierankannos on 
Wexioniuksella Wieracannos. 


Jotenkin samaan aikaan kuin Hiärne kirjoitti Baltian maissa 
edellä mainitun teoksensa, kirjoitti Pietari Bäng Suomessa 
Ruotsin kirkon historian Priscorum Sveo-Gothorum ecclesia, 
joka ilmestyi Turussa 1675 ja johon hän sisällytti sekä Agri- 
colan suomalaisen jumalainluettelon että tämän nojalla sepit- 
tämänsä ruotsinkielisen runon. Painattaessaan uudelleen Agri- 
colan luettelon Bång noudattaa yleensä tarkoin Agricolan 
tekstiä. Kuten olemme huomauttaneet, hän kuitenkin lisää 
sanan »Auringot» siihen Agricolan säkeeseen, jossa kerrotaan 
tähtien ja kuun palvomisesta. Täten puheena oleva kohta on 
saanut Bängin teoksessa muodon: 


Palweltin mös palio mwta / 
Kiwet / Cannot / Tädet / Auringot / Cuuta. 


Lisäksi lienee syytä mainita, että Bängin julkaisemassa 
Agricolan tekstissä tavataan Liekiö (pro Lieckiö) sekä Äini- 
mäinen (pro Äinemöinen). Jos ne ovat pelkkiä painovirheitä, 
on omituista, että ne uusiutuvat myös hänen seuraavassa lati- 
nankielisessä luettelossaan, jossa kyllä on lukuisia paino- 
virheitä. Tavastorum Dii fuere: Tapio. Achtio. Binimäinen. 
Rackoi. Liekiö. Ilmarinen. Turisas. Kratti. Tontu. Kapeei. 

Calevanpojat. Carelorum vero Dii: Rognoteus, Pellonpecko, Wir- 
ramcannos, Egers, Köndös. Veko. Rauni. Kekri. Hysi. Woden 
Emä. Nyrckes. Hittawanin. Colluden hauti. Menningeiset. Kiwet, 
Cannot, Tädet, cuta ja auringotta. Sellainen jumalannimi kuin 
Colluden hauti osoittaa, ettei Ruotsista Suomeen siirtyneen 
Bängin suomen kielen taito ansaitse kehumista.? 

Esittäessään ruotsiksi hämäläisten ja karjalaisten jumalat ja 
niiden toimet on Bängin runomitasta ja riimeistä riippuvaisena 
ollut pakko käyttää jotenkin vapaata sanontaa. 


In Tavastia: 
»Tapio styrde giller i skog / och Achti dref fiskarna i fiord. 
Änevainen dichtade wijsor / och effter Rachoi feck Mänan Iysa. 
Leckiö rådde öfwer grääs och trä / och Ilmarinen reesande knä. 
Turisas unte seger i Krig / men öfwer lagd skatt war Skrattens skrij. 
Tompten lagade all huus i Gärd / och Capeet äto Mänarna snält. 
Jätterne slogo grääs aff Ängiar / och lijsade brafft lata Drängiar.» 


In Carelia: 


»Rongoteus gaff Rogen i Lor / och Pellonpecko Kornet pä For. 

Wirancannos gaff Hafrans wäxt / för Ärter och Kääl stodh Egres bäst. 

Köndös harkade Swed och Äker / och effter Wäärsed geck an Thorskälans 
läter: 

När Ragnel Thorinnan begynte storljuda / bulra[de] Thor och gaff nyt 
siuda. 

Kekri ökte Booskap i Stall: och Hysi dreff Skogzdiuren wall. 

Watumodren fööste Fiskar i näät / och Nyrkes gaff Eckornar aff Träät. 

Harar uhr Buskan gaff Hitawanen / men Maat widh Griffter ät sielfwa 
Fanen. 

Spöke togh Offer aff nygiffta Gubbar: som tä och tientes Steenar och 
Stubbar. 

Fast meer dyrcktes Stiernor och Mäna / medh Solen den stora Himmels 
Känä.» 


Tätä Bängin runoa silmäillessä huomio kiintyy ensinnäkin 
siihen, että eräät suomalaiset nimet ovat siinä ruotsinnetut, 


1 Bäng, 206 s. — Olof Bromanin kirjoittamasta Bängin elämäkerrasta 
käy ilmi, että papitkin näihin aikoihin saattoivat suomea taitamatta 
tulla toimeen. Bängin tiedonannon mukaan jumalanpalvelus toimitettiin 
näet Viipurin hiippakunnassa miltei joka seurakunnassa siten, että papit 
lukivat vain jostakin postillasta (ruotsiksi) ja lukkari seisoi vieressä tul- 
kiten sitä kuulijoille niin hyvin kuin osasi omalla kielellään (suomeksi)» 
(K. Haegermarek, »Helsing-Boken», 206). 

2 Bäng, 206—9. 

kuten Jätterne (Agricolalla Caleuanpojat) ja Watumodren (Ag- 
ricolalla Wedhen Eme). Kalevanpojat, jotka jo vanhoissa kir- 
jallisissa muistomerkeissämme merkitsevät ”jättiläisiä? tai 
*väkimiehiä”, on siis tulkittu oikein. Samoin se, että ne niittivät 
niityiltä heinää. Agricolan Kratille ja Tontulle Bäng on voinut 
näiden nimien perusteella esittää ruotsalaisten kansanuskosta 
vastineet, Skratten ja Tompten, joista edellisen hän tuntee 
huutavana aarnihaudan haltijana. Myös Ukossa hän on näh- 
nyt skandinaavien Thor-jumalan, jonka nimen hän sen vuoksi 
asettaakin Ukon sijalle ja jonka puolisostakin hän käyttää 
nimitystä Thorinnan (Agricolalla Vkon Naini). Raunin hän 
ruotsintaa omavaltaisesti Ragneliksi, minkä niminen olento 
sitten Gabriel Arotopolitanuksen ja Finn Magnusenin välityk- 
sellä, niin kuin Setälä on aikoinaan osoittanut, siirtyy germaa- 
nien Olympoon.! Agricolan säkeet Ukon ja Raunin yhteistoi- 
minnasta, joissa tavataan nuo vaikeasti ymmärrettävät sanat 
härsky ja pärsky, on Bängin runossa käännetty ensi kerran 
melko tyydyttävällä tavalla. Ilmeisesti hänellä on ollut suo- 
menkieleen perehtynyt avustaja, joka ei kuitenkaan ole valvo- 
nut Bängin teoksessa esiintyvien suomalaisten nimien oikein- 
kirjoitusta. 

Äinemöinen, joka Bängin uudelleen julkaisemassa Agricolan 
jumalainluettelossa on muuttunut muotoon Äinimäinen, esiin- 
tyy hänen ruotsinnoksessaan muodossa Änevainen (lue: Ääne- 
vainen). Selittäessään tämän nimen alkuperää Bäng arvelee, 
että se johtuu ääni-sanasta samoin kuin Ilmarinen ilma- 
sanasta.? Muut suomalaiset jumalainnimet hän kirjoittaa 
runossaan yleensä samoin kuin Agricola. Poikkeuksen tekevät 
— lukuun ottamatta pelkän painovirheen aiheuttamia muotoja, 
sellaisia kuin Rachoi ja Leckiö — ainoastaan Kekri (Agrico- 


1 Setälä, FUF XII, 200—201. 

2 Bäng, 210. Myös Olof Bromanin eräässä 1700-luvun alkupuoliskolta 
olevassa käsikirjoituksessa, jota säilytetään Upsalassa Gestrike-Helsing- 
lannin ylioppilasosakunnan kirjastossa ja jolla on merkillinen nimi »Be- 
thesda i Elixonia», mainitaan eräät suomalaisten jumalat: vläsningarne äro 
ätskillige, til ätskillige ärender; — therföre warda ätskillig namn nämd, 
ex. g. Tapio, när det angår foglarna, Achti fiskarna, Ilmarinen folket, 
Keckri om boskap etc. etc.» Todennäköisesti Broman on saanut nämä 
jumalainnimet sukulaisensa Bängin teoksesta (289). 

lalla Käkri), Nyrkes (Agricolalla Nyrckes) sekä Hittawanen 
(Agricolalla Hittauanin), jonka riiminä on Fanen (piru). Niin 
kuin jo useat kerrat olemme huomauttaneet, Bäng liittää 
auringonkin suomalaisten jumalien joukkoon, jossa ei 
tätä Agricolan alkuperäisessä luettelossa tavata. 

Bäng olettaa, että eri heimot ovat käyttäneet samoista hal- 
tijoista eri nimiä, niin että hämäläisten Tapiota vastaa hänen 
mielestään karjalaisten Hittawanin ja Achtia vveden emä» 
(aguae mater). Hän on lisäksi tietoinen siitä, että vanhat 
jumalat yhä elävät kansan muistissa syrjäseuduilla ja että 
niistä kerrotaan vanhoissa runoissa (in runis antiguis), joita 
Ruoveden ja Savon suomaiden asukkaat (habitantes in palu- 
bibus Rovesiensibus ac Savolaxensibus) laulavat, mutta hän 
huomauttaa, että kun hän ei ole niihin perehtynyt, hän ei voi 
niitä yksityiskohtaisesti kuvata. vTehköön sen muut, jotka 
voivat», hän sanoo.! 


Kolmas 1600-luvun loppupuoliskolla sepitetty suomalaisten 
jumalien luettelo on painettu liitteenä Georgius G. Kijhlin 
Turussa 1688 ilmestyneeseen väitöskirjaan Corpus Angelicum, 
seu de corporibus angelorum assumpiitiis disputatio. Tämä liite 
alkaa johdannolla: Idola quae Finnones in Eihnicesmo coluerunt 
& miseris nostris Patribus, nunc in aöre, nunc in terra, sylvis, 
aliisg[ue] in locis instar Angeli lucis apparuerunt, plerag[ue] 
incorporatos fuisse Daemones verissimum est. Itse jumalia 
koskeva luettelo on seuraava: 

Tapio, in Carelia & Savolaxia Hijsi dictus, feras, bestias 
& aves in retia suorum cultorum coegit. 

Lieckiö, plantarum, Arborum, graminum & herbarum Deus. 

Achti Careliis WedenEmä pisces ex aguis dedit. 

Ilmarinen, pacis & tranquillae tempestatis Deus nec non ductor 
itinerantii. 

Turisas, victoriae ` &.triumphi dominus. 

Crati trõv xonuätov custos. 

Tontu, domus protector, 

Calewanpojat, in pratis & agris graminum messores. 


1 Bång, 210—211. 

Rongoteus Siliginis 

Pellonpeckoi Hordei) dator 

Wirancannos Avenae 

Käckri, pastum pecorum in pratis rigavii. 

Rauni, annonam felicem & jruciiteram fecit. 

Egres, pisum, fabas, rapas, olera, linum & cannabes donavit. 

Köndös, agrorum cultor. 

Nyrckes Sciuri, Hittavain leporum dator. 

His annumerantur Ainomoinen, & Rachkoi, quem putarunt 
Lunam obscurare. 

Huolimatta siitä, että Kijhl kirjoittaa Pellonpeckoi, Hittavain 
(lue: Hittavainen) ja Ainomoinen eli siis toisin kuin Agricola, on 
kuitenkin ilmeistä, että hänen lähteenään on välittömästi tai 
välillisesti ollut itse Agricolan luettelo. Yhdistäessään samojen 
toimialojen vuoksi Tapion ja Hiiden samoin kuin Ahdin ja 
Veden emän Kijhl huomauttaa, että Tapiota on sekä Karjalassa 
että Savossa sanottu Hiideksi. Erikoislaatuisia ovat hänen 
mainintansa, että »Käckri kostutti karjalaitumen niityillä» sekä 
että »Rauni tuotti satoisan ja hedelmällisen vuodentulon». Omi- 
tuista on, että hän jättää mainitsematta Ukon. Kapeistakaan 
hän ei puhu. Eräissä kohdin hän ei myöskään noudata Agricolan 
järjestystä. Ainomoinen ja Rachkoi, joista edellisen toimintaa ei 
mainita, esitetään lisäyksenä vasta luettelon lopussa. Toden- 
näköisesti tämä on johtunut siitä, ettei Kijhl ole pitänyt niitä 
varsinaisina jumalina. Eunemoines esiintyy viimeisenä myös 
Forsiuksella. 

Kun tiedämme, että Georgius Kijhl, joka 1688—1697 oli 
Helsingin triviaalikoulun rehtori ja sittemmin Jämsän kirkko- 
herra, oli kotoisin Jämsästä, missä hän oli syntynyt kartanon- 
voudin poikana Kaipolan talossa,! herättää kummastusta, ettei 
hän tässä luettelossaan esitä mitään Agricolalta mainitsematta 
jääneitä haltijoita.? Hän ei myöskään omien tietojensa perus- 


1 Toini Melander, Suomalaista tilapäärunoutta Ruotsin vallan ajalta, 34. 

2 Sellaisia luettelee kuitenkin mm. Laurentius Petri Aboicus kirkollis- 
kokouksessa 1666 pitämässään saarnassa: »Wanhat Suomalaiset owat pa- 
hat Engelit myös cutzunet Pirut, Tontucupit, Hijdet, Calewan Pojat, 
Ajattaro, Lieckiöt, mustamiehet, mäkimiehet, Peicot, cratit, ruhjacat, 
Lemboit, capet, näkit, merineitzet, Toinen poica, etc.» (Concio Synodalis 
de Angelis, Christillinen Saarna Engeleista, painettu Turussa 1670). 

teella ole ryhtynyt laajemmin selittämään mainitsemiensa juma- 
lien toimialoja tai näiden palvontaa. Epävarmaa on, onko se- 
kään, mitä hän Kekristä kertoo, saatu kansan suusta, kun hän 
itse nimenkin kirjoittaa Agricolan mukaisesti Käckri eikä Kekri. 
Kijblin kotipaikalla tämä sana on varmaankin esiintynyt muo- 
dossa köyri.* Todennäköisesti hän on kuitenkin omasta kuule- 
mastaan tuntenut nimen Pellonpeckoi, mahdollisesti myös nimen 
Hittavainen. Epäilemättä Kijhlillä olisi ollut runsaasti oma- 
kohtaisia tietoja, joita hän, jos olisi pitänyt tarpeellisena, olisi 
voinut käyttää hyväkseen laatiessaan yliopistollista väitös- 
kirjaa. Se ei kuitenkaan näytä kuuluneen sen ajan tapoihin; 
mieluimmin turvauduttiin vain painettuihin lähteisiin. On vali- 
tettavaa, ettei kansatieteellinen harrastus Turun akatemiassa 
ollut silloin sen syvällisempää, vaikka Kijhl on muulla tavalla 
osoittanut tunteneensa kansanrunouttakin. Siihen viittaavia 
kohtia tavataan näet hänen vanhalla runomitalla kirjoittamas- 
saan, vapaaherra Carl Bondelle ja tämän morsiamelle, Maria 
Gustava Gyllenstiernalle omistetussa suomalaisessa häärunossa 
(1693). Siinä mm. mainitaan muinaissuomalaisten jumalana 
»Ucko yzi ylimmäinen, Herra Hijtten hirmullinen», joka puut- 
tuu Kijhlin puheena olevasta luettelosta.? 


Jonkin verran laajemmin kuin edellä mainituissa esityksissä 
pohditaan puheena olevia asioita turkulaisen Nicolaus Hahnin 
väitöskirjassa De Sacris Antiguorum Hyperboreorum, joka ilmes- 
tyi Turussa 1703 ja jonka kolmas luku käsittelee suomalaisten 
muinaisjumalia. Tekijä ei kuitenkaan syvenny itse Agricolaan, 
vaan käyttää lähteinään Schefferuksen ja Bängin teoksia. Edel- 
liseltä hän omaksuu mm. nimen Turrisas siihen liittyvine seli- 
tyksineen.3 Schefferus on myös antanut hänelle aiheen pohtia 
jo pohjoismaisten saagojen mainitseman Jumala-nimen alku- 
merkitystä, ja hän arvelee, että sillä alkuaan on ymmärretty 
voikeata ja ylintä» jumalaa.* Lappalaisten ukkosenjumalan hän 
olettaa olevan suomalaista perua samoin kuin heidän käsityk- 


1 Ks. Helmi Helminen, Syysjuhlat, 30—33. 

2 Toini Melander, Suomalaista tilapäärunoutta, 79. 
3 Hahn, 61. 

4 Hahn, 60. 


34 


ENNEN PORTHANIN AIKAA 


sensä, että tämän tehtävänä on pahojen henkien surmaaminen. 
Samalla hän mainitsee, että myös suomalaisilla on ollut tapana 
sanoa ukonjyrinän kuullessaan, että ukkosenjumala ajaa takaa 
pahoja henkiä. Lisäksi hän kertoo, etteivät he sen vuoksi täl- 
löin kanna mukanaan mitään tyhjää astiaa, johon pahat henget 
voisivat piiloutua, eivätkä myöskään oleskele puun alla, vaan 
mieluummin taivasalla.! 

Varsinaiset tietonsa suomalaisten jumalista hän poimii Bängin 
julkaisemasta Agricolan luettelosta, jota hän selittää Bängin 
runonkäännöksen perusteella. Ei hän kuitenkaan orjallisesti 
seuraa näiden luettelojen järjestystä, vaan esittää samantoimiset 
jumalat toistensa yhteydessä. Siten metsänhaltijat Tapio ja 
Hittawanin mainitaan samassa pykälässä. Samoin Ahti ja Weden 
Emä, joiden lisäksi Hahn tuntee vielä Meren Haltian eli Meren 
Haldian. Puhuessaan Kratista, jonka hän Bängin tavalla selit- 
tää vartioivan maahan kätkettyjä aarteita, hän huomauttaa, 
että noista kätköpaikoista käytetään nimitystä Arna Hauta. 
Liekkiö on hänen käsityksensä mukaan sama kuin ruotsalaisten 
gasi (Liekkiö eller Gasten). Ilmarista, jonka hän sanoo olevan 
tuulien jumala», hän vertaa roomalaisten Aeolukseen. Agrico- 
lan Äinemöisen hän kirjoittaa Bängia jäljitellen Äinimeinen ja 
sanoo tämän sepittäneen vanhat virret ja hymnit (cantilenas & 
hymnos fabricavit). Agricolan Rachkoi, Bängin Rachoi tavataan 
Hahnilla muodossa Rahoi, jota hän selittää samoin kuin Bång. 
Samantoimisia jumalia yhdistäessään hän heti tämän jälkeen 
puhuu Capeista ja liittää siihen tuntemansa suomalaisen sanon- 
nan: »Cuu Söde» (kuu syödään). Calewanpoikien ruohon niitän- 
nästä hän arvelee johtuvan, että Hämeessä vielä hänen aikanaan 
sanottiin eräitä niittyjä ja tavattoman suuria kenttiä» »Kalevan 
niituiksi» (Calewan Nijiut).? 

Karjalaisten jumalat Hahn mainitsee vain nimeltä: »Rongoteus/ 
Pellonpecko/ Wirancannos] Egres) Köndös| Ragnel| Kekri] Hysi 
vel ut alii Hijsi| Weden Emä/ Nyrckes Hittawanen etc.» Osoi- 
tuksena siitä, että Hahn tässäkin käyttää Bängin runoa 

1 Hahn, 63—64. 


2 Hahn, 67—72. 
3 Hahn, 72—73. 

lähteenään, ovat varsinkin nimet Ragnel, Hysi ja Hittawanen. 
Bängin uudelleen julkaisemasta Agricolan jumalainluettelosta, 
jonka karjalaisen osan hän myös painattaa väitöskirjaansa, hän 
on saanut nimet Hijsi sekä Weden Emä, jota Bängin runossa 
vastaa Watumodren. Omituista on, että Ukko puuttuu edellä 
mainittujen jumalien sarjasta. 

Kun Hahn ei ryhdy lähemmin selittämään karjalaisten juma- 
lien toimia, pitää hän sopivana liittää teokseensa Agricolan 
luettelon jälkeen vielä Bängin ruotsinkielisen runon vastaavan 
osan. 

Tarkastaessamme sitä Agricolan luettelon osaa, jonka Hahn 
Bängin mukaan julkaisee, voimme todeta, että hän on pyrkinyt 
saattamaan eräät sanonnat ajanmukaisempaan asuun. Onpa 
hän tällöin joutunut esittämään käsityksensä myös sellaisesta 
kohdasta kuin Wdhen Tulon, jonka eräät aikaisemmin ovat luke- 
neet yvuodentulon», myöhemmin myös »vedentulon», mutta jonka 
Hahn painattaa sanan mukaisesti muodossa vuden tulon). 


Paljon suurempaa huomiota kuin edellä mainitut väitöskirjat 
herätti Gabriel Arotopolitanuksen Dissertatio Historica de Origine 
ac Religione Fennonum, joka ilmestyi Upsalassa 1728. Tässä 
teoksessa, jolta jo nimensä vuoksi voisi odottaa tavallista parem- 
paa perehtymistä suomalaisten muinaisuskoon, ei kuitenkaan, 
vaikka tekijä onkin Suomesta kotoisin, esitetä mitään uutta, 
vaan kaikki tältä alalta olevat tiedot perustuvat siinä Wexio- 
niuksen ja Bängin teoksiin. Kummankin käännökset sekä 
Bängilla tavattavan Agricolan luettelon Arctopolitanus julkaisee 
uudelleen. Mahdollisesti nimensä ja sen vuoksi, että tämä teos 
ilmestyi Upsalassa, se tuli hyvin tunnetuksi ja sen välityksellä 
Bängin Ragnel siirtyi skandinaavien jumalistoon. Esimerkkinä 
siitä, miten suurta huomiota puheena oleva väitöskirja herätti 
myös ulkomailla, mainittakoon, että sitä käytti lähteenään mm. 
ranskalainen oppinut de Keralio Suomea ja suomalaisia käsitte- 
levässä kuvauksessaan, joka käsikirjoituksena on säilynyt Rans- 
kassa Chartres'in kirjastossa ja jonka toht. O. Kajava on kopioi- 
-nut. Siinä ei tosin mainita, mistä tekijä on saanut suomalaisten 
"1 Hahn, 74—75. 

jumaliin kohdistuvat tietonsa, mutta kuvausta tarkastaessa huo- 
maa, että hän on käyttänyt hyväkseen Arctopolitanuksen väitös- 
kirjaa. Niistä erikielisistä jumalainluetteloista, nim. Wexioniuk- 
sen, Agricolan (Bängin mukaan) ja Bängin, jotka Arctopolitanus 
on teokseensa liittänyt, de Keralio, luultavasti kielellisistä syistä, 
on käyttänyt vain Wexioniuksen latinankielistä. Aivan kuin 
tämäkin de Keralio esittää ensiksi karjalaisten jumalat.! Mitään 
uutta ei näin syntynyt kuvaus tietenkään voi tarjota, mutta se 
on todistuksena siitä, että Agricolan mainitsemat suomalaisten 
jumalat olivat omiansa jo melko varhain herättämään mielen- 
kiintoa Ranskassakin. 

Arectopolitanusta on lähteenään käyttänyt myös Christian 
Limnell, Tavastensis, joka 1748 Turussa ilmestyneessä kaksi- 
osaisessa väitöskirjassaan Schediasma historicum de Tavastia 
julkaisee suomeksi seuraavan, Agricolaa perustuvan hämäläisten 
jumalain luettelon.? Niinkuin lukija huomaa, sen kieliasua on 
paljon paranneltu, vaikka Limnell käyttääkin d:n asemesta ae:ta. 


Epae Jumalat monet taessae, 
Muinen palveltin caucan ja laessae. 
Naeitae cumarsit Haemeleiset, 
Sekae miehet ettae naiset. 

Tapio metzaest pydyxet soi, 

Ja achti wedest caloja toi. 
Jinimoinen wirdhet tacoi, 
Rahkoi cuun mustaxi jacoi. 
Liekiö Ruohot juret ja puut, 
Hallitsi ja sencaldaiset muut. 
Ilmarinen rauhan ja ilman tei, 
Ja matka miehet edeswei. 
Turrisas annoi woiton sodast, 
Cratti murhen piti tawarast. 
Tontu huonen menon hallitzi 
Quin Piru monda vwillitzi. 
Capeet myös heildae cuun söit, 
Calewan pojat nitut ja mut löit. 


Agricolan kirjoitustavasta poikkeavia nimiä on Limnellillä 
Liekiö (pro Lieckiö), jonka tapasimme jo Bängilla, ja Rakkoi 


1 Vrt. Holmberg--Harva, KV 1930, 88. 
2 Limnell, I, 29. 

(pro Rachkoi) sekä Hinimoinen (Bängilla ja Arctopolitanuk- 
sella Äinimäinen) ynnä Turrisas (pro Turisas), jota Schefferus 
käyttää ja jonka Limnell on saanut Hahnin teoksesta. 

Väitöskirjansa jälkimmäisessä osassa Limnell esittää hämä- 
Täisten muinaisjumalat vielä latinaksi. 

Dii, guos Tavasti in Eihnicismo coluerunt, sunt: Tapio Vena- 
tionum Deus, Achtes vpiscationum. Waeinemoinen formulas 
concinnabat, quibus bona quaevis adprecari, mala vero deprecari 
solebant, Rabcoi & Capii lunam fuscarunt arroseruntgue. Liekiœ 
terrae proventuŭ erat promotor. Ilmarinen pacem & serenitatem 
procurabat itinerague prospera reddebat. Turrisas venatoriae Deus, 
Crattes opum, Tontus rei Oeconomia. Filii Calevae fænum 
secarunt inque areas composuerunt. 

Ilmeisesti tässä Limnellin luettelossa on Tapiota, Ahtia ja 
Krattia koskevat kohdat laadittu Wexioniuksen sanonnan mukai- 
sesti. Yleensä jumalat noudattavat Agricolan järjestystä paitsi 
kuuta ahdistavat olennot, jotka on asetettu toistensa yhteyteen. 
Kiintoisaa on todeta, että Agricolan Äinemöinen esiintyy tässä 
Limnellin latinankielisessä luettelossa muodossa Waeinemoinen, 
jota nimeä emme V-llä alkavana tapaa mistään muusta suoma- 
laisten jumalain luettelosta ennen Porthanin aikaa. Nimi Väinä- 
möinen oli kuitenkin mainittu jo kolme vuotta aikaisemmin 
Daniel Jusleniuksen sanakirjassa (1745), jossa sen selitetään 
merkitsevän naispuolista vedenhaltijaa (nereis, hafzfru). 
Vielä varhemmin se esiintyy Petrus Nicolaus Mathesiuksen 
Upsalassa 1734 ilmestyneessä väitöskirjassa Disputatio geogra- 
phica de Ostrobotnia, jossa Wäinemöinen mainitaan yhtenä 
Kalevan pojista.? Tämä Mathesiuksen tieto perustuu 
rovasti Johan Cajanuksen 1663 Paltamossa pidetyn piispan- 
tarkastuksen johdosta tekemään kertomukseen, joka ensi kerran 
julkaistiin sanomalehdessä »Tidningar utgifne af.et Sällskap i 
Abo» 1777.3? Enemmän kuin Mathesius tai Juslenius Limnell 
tietää sanoessaan, että »Waeinemoinen sepitti loitsuja (formulas), 
joiden avulla heillä oli tapana esiinkutsua jotakin hyvää taikka 


1 Limnell, II, 47. 
2 Vrt. S 1843, 77 m. 
3 Tidningar 1777, 142. 

torjua pahaa». Tällaisena loitsujen sepittäjänä Limnellin Waei- 
nemoinen vastaa Agricolan Äinemöistä, joka »wirdhet tacoi». 

Omituista on, että Väinämöisen nimi, vaikka se esiintyy van- 
hoissa runoissamme monessa eri yhteydessä, oli kauan aikaa 
maamme oppineiden keskuudessa outo. Esimerkkinä siitä, että 
kansaa lähellä olleet virkamiehet kuitenkin tunsivat sen jo tuon- 
noin, mainittakoon Käkisalmen läänin maakirjaan 1618 mer- 
kitty »vwanha wäinämöinen», mitkä runon kieleen kuuluvat sanat 
verokirjuri on jostakin syystä liittänyt Salmin Manselan eli 
Manssilan kylän talollisen Mihaila Moisiefin nimen yhteyteen.! 

Agricolan Turisas, joka vannoi Woiton Sodhast», on Limnel- 
Hllä eräiden erheellisten lähteiden perusteella muodossa Turrisas, 
joka tavataan myös hänen latinankielisessä luettelossaan. Toi- 
sessa kohden hän huomauttaa, että kansan keskuudessa on ollut 
yksilöitä, jotka uljuutensa vuoksi ovat saavuttaneet loistavan 
maineen, ja olettaa, että Turrisas on yksi niistä. Sellaisena tämä 
on ollut muinaissuomalainen sankari, joka eläessään on johtanut 
hyvin omiensa asioita ja käynyt onnellisesti sotia, minkä vuoksi 
hänet kuoltuaan on luettu jumalien joukkoon ja häntä kauan 
aikaa jälkeenpäin palvottu suomalaisena Mars-jumalana». Lim- 
nell arvelee, samoin kuin Schefferus ja Hahn, että myös islanti- 
lainen oppinut Arngrimus Jonae (1568—1648) tarkoittaa Turri- 
sasta sanoessaan Torron (Torronem gvendam) joskus hallinneen 
Suomea.? Näihin lähteisiin perustuu sitten Gananderin mainit- 
sema Turri-Turras eli Turrisas, vsuomalainen sodan jumala, 
joka antoi voitony.? 

Latinankielisessä luettelossaan Limnell kertoo kalevanpoikien 
yniittäneen heinää ja koonneen sitä kentille». Toisessa paikassa 
hän selittää niiden olleen jättiläisiä ja huomauttaa, että 
tällä nimellä on »tähän asti» nimitetty myös suurikokoisia ihmi- 
siä. Viimeksi mainitut tiedot hän on todennäköisesti saanut 
kansan suusta, ja omaa kuulemaa lienee sekin, mitä hän kertoo 
Väinämöisestä. 

"TIlmoniemi, KV 1937, 27 s. 

2 Limnell, I, 25—26. Islantilainen Flateyjarbok kertoo näet Torre- 
nimisestä olennosta, jonka se sanoo olleen finnien kuningas ja jota pal- 
vottiin lumentulon ja hyvän hiihtokelin vuoksi. 


3 Ganander, 93. 
4 Limnell, 1, 26, 

Lopuksi mainittakoon vielä Leppävirran kirkkoherran 1. D. 
Alopaeuksen »xKertomus Kuopion ja Leppävirran pitäjistä» 1761, 
jossa myös, niin kuin seuraavasta käy ilmi, on j onkinlainen suo- 
malaisten jumalain luettelo: 

»Pakanuuden aikana kansa on uhrannut suurien puiden alla ja metsi- 
köissä puhumattakaan rautaristeistä, joita he ovat kumartaneet ja joista 
he ovat käyttäneet nimitystä Ristincanda. Muidenkin jumalien nimistä 
mainittakoon: Rongotäus, jota palvottiin rukiinkasvun vuoksi, Äcräs antoi 
nauriita, Achti kaloja, Tapio kaikenlaisia metsäeläimiä, mutta Kuiktilassi 
jäniksiä.» Samalla Alopaeus viittaa Arctopolitanuksen teokseen.! 

On vaikea tietää, minkä vuoksi Alopaeus luettelee ainoastaan 
nämä jumalat. Katsoiko hän ehkä, että juuri ne olivat eniten 
tunnettuja Kuopion ja Leppävirran pitäjissä? Tai oliko hän 
ehkä itse kuullut juuri niistä puhuttavan? Omakohtainen hänellä 
näyttää olevan ainakin tieto siitä, että Äcräs (Agricolan Hgres) 
vantoi nauriita». Lisäksi hän mainitsee erään aikaisemmin tunte- 
mattoman jumalannimen sanoessaan, että Kuiktilassi antoi 
jäniksiä. Kuiktilassi vastaa siis olentoa, josta Agricola käyttää 
nimitystä Hittauanin. 


Näin olemme vihdoin tulleet Porthanin aikaan, jolloin suoma- 
laisten muinaisuskoon kohdistuva harrastus vasta oikeastaan 
herää henkiin. Se pari vuosisataa sisältävä ajanjakso, joka 
erottaa toisistaan Agricolan ja Porthanin, nuo kulttuurihisto- 
riamme kaksi suurta hahmoa, ei siis paljonkaan ole kartuttanut 
Agricolalta perimiämme tietoja. On todella hämmästyttävää, 
ettei Agricolan merkillinen jumalain luettelo, joka sai niin suurta 
huomiota osakseen, että sitä tulkittiin vierailla kielillä ja että 
sen mukaan sepitettiin esi-isiemme jumalista runojakin, voinut 
esimerkillään synnyttää mitään syvällisempää tämän luettelon 
täydentämisen tarvetta. Se on sitä valitettavampaa, kun noina 
aikoina epäilemättä olisi vielä ollut paljon nyt jo ikuisesti unhoon 
painunutta muinaisperintöä tallella. 

Porthanin aika on käänteentekevä yleensäkin kansallisen tut- 
kimuksemme historiassa, mutta sen suurimpana ansiona on 
pidettävä sitä, että sen huomio kohdistui vanhoihin, vuosisatain 


1 Leinberg, Bidrag I, 1885, 35. 

takaa polveutuviin runoihimme ja muihin kansamme henkisiin, 
helposti häviäviin muinaisperintöihin, joita se alkoi innokkaasti 
kerätä talteen. Tätä keräystyötä on sitten jatkunut aina meidän 
päiviimme asti, ja sen tuottamiin tuloksiin perustuu mm. tämä 
esi-isiemme muinaisuskon kuvaus. 

Kun ihmissilmä näkee taivaanrannan ympäröivän maata, 
syntyy helposti käsitys, että maan ulkoääri on ympyrän muotoi- 
nen. Samalla näyttää siltä kuin taivas muodostaisi mahtavan, 
maan yli kaartuvan katoksen. Nämä kuvitelmat ovat varmaan- 
kin olleet muinaissuomalaisten samoin kuin monien muiden 
kansojen maailmankuvan varhaiskantaisimpia piirteitä. Maan 
yläpuolella nähtyä katosta suomalaiset ovat nimittäneet »tai- 
vaankanneksi» ja tähdillä kirjailtuna myös »kirjokanneksi». 
Vanhat runot kertovat lisäksi taitavasta seposta, joka on »tako- 
nut» tuon kiinteän kannen. Niinpä Vienan Karjalassa Lonkan 
kylässä on laulettu (I, 143): 

Tuo on seppo Ilmorine, 
tuo on taivosen takonut, 
kannen ilman kalkutellun, 
ei tunnu vasaran jälki, 
eik on pihtien pitely. 

Tämän tapaisten säkeiden perusteella Christfrid Ganander 
arveli, että muinaissuomalaisilla on jo pakanuuden aikana ollut 
jonkinlainen käsitys vkaiken luojasta», jota he nimittivät ykaiken 
mailman takojaksi» tai vilman kannen kalkuttajaksi». Miltä 
ajalta tämä takomisusko lieneekin peräisin, johon kysymykseen 
palaamme myöhemmin, on ilmeistä, että sanoihin taivaankansi 
eli ilmankansi sisältyy ikivanha kansanomainen kuvitelma. 
Epäilemättä muinaissuomalaiset ovat ymmärtäneet taivaan 
rakenteen samalla tavalla kuin virolaiset, joiden käsitystä J. B. 
Holzmayer selittää seuraavin sanoin: » Virolaiset kuvittelevat 
taivaankuvun suureksi padaksi, sen keskustaa he sanovat poh- 
jaksi (pöhhi). Keskuksessa eli pohjassa tämä mahtava kupu on 


1 Ganander, 26. 

kiinnitetty naulalla (nael), kuitenkin niin, että kupu voi kiertyä 
sen ympäri. Tämän kiertymisen johdosta syntyy tähtien liike. 
Koska pohjantähti on tuossa keskuksessa, on sen nimi pohja- 
nael ”pohjan naula”. 

Samoin tiedetään mm. Varanginvuonon lappalaisten käyttä- 
neen pohjantähdestä nimitystä alme-navlle taivaan naula”, jonka 
merkitystä valaisee siihen liittyvä selitys: man vægast albme 
jorra? jonka ympäri taivas pyörii'.? Virolaisten nimitystä vastaa 
tarkoin Ruijan lappalaisten boahje-navlle, joka Inarin murteessa 
esiintyy muodossa poahi-nävli: ja joka on suomesta lainattu: 
pohjan naula.s Vanha suomalainen pohjantähden nimi on lisäksi 
naulatähti,5 jolla on vastine Siperiankin kansain keskuudessa." 
Saman kuvitelman piiriin kuuluu myös muinaisislantilaisten 
veraldarnagli ”maailmannaula”.? 

Nämä varhaiskantaiset nimitykset ovat tietenkin aiheutu- 
neet siitä jo ammoin tehdystä havainnosta, että taivaan ykirjo- 
kansi» kaikkine kiintotähtineen kiertää lakkaamatta paikoillaan 
pysyvää pohjantähteä. Entisajan ihmiset eivät näet 
voineet ymmärtää, että tuo taivaan kiertoliike on vain harha- 
näky, joka johtuu siitä, että maapallo pyörii akselinsa ympäri 
päinvastaiseen suuntaan. Toisin paikoin on »pohjan naulaa» 
sanottu myös taivaan tapiksi. Niinpä Ulvilassa on kiven, joka 
hämärissä heitettynä hävisi näkymättömiin, sanottu lentäneen 
taivaan tappiin asti» Maailmantappi taas on muistiinpantu 
Tampereen seuduilla.” Sattuvasti sitä on lisäksi nimitetty tai- 
vaan saranaksi, jolla tällöin tietenkin on tarkoitettu 'sarana- 
tappia”. Taivaan sarana’ mainitaan mm. Tulensynnyn sanoissa, 
jotka on kirjaanpantu Isonkyrön käräjillä jo 1658 ja joissa tava- 
taan säkeet (XI, 1801): 


Kuhna tulda isketähän? — 
Pälle taiwahan saranan. 


1 Holzmayer,.44. 
2 Qvistad, Lapp. stjernenavne, 5. 
` 8 Qvigstad, sama, 4. 
4 Holmberg (Harva), Pirmaipun, 15. 
5 Kettunen, KV 1935, 
g Holmberg (Harva), BL EN 
? Olrik, MM 1910, 5 
8 Rikkonen, Yhteishyvä 1943, n. 9, 8. 
9 V. Antila, SS. 

Kun pohjantähti menneen ajan maailmankuvassa on toiminut 
tällaisena taivaan tukena, on esi-isillämme ollut syytä lappa- 
laisten tavalla pelätä, että jos se pettää, niin taivas romahtaa 
alas ja silloin se murskaa maan, ja silloin koko maailma syttyy 
palamaan, ja silloin on kaiken loppu». Lappalaissyntyinen Johan 
Turi kertoo näin tapahtuvan viimeisenä päivänä.! 

Mutta monien muiden kansojen lailla muinaissuomalaiset 
ovat kuvitelleet taivaan tukea ja kannattajaa myös naulaa tai 
tappea vankemmaksi, jonkinlaiseksi j ä t tiläispatsaaksi, 
jonka huippu on taivaalla pohjantähden kohdalla. Tämän ku- 
vitelman muistomerkkejä on säilynyt viime aikoihin asti eräissä 
kuvaannollisissa puheenparsissa, joissa mahtavista, suurikokoi- 
sista, vankkarakenteisista tai pitkäikäisistä ihmisistä tai esi- 
neistä on käytetty sellaisia mainintoja kuin maailmantolppa, 
maailmanpatsas, maailmanpylväs, maailmanpönkkä, taivaan- 
pönkkä, maailmantönkö tai taivaantönkkä. 

»Se elää mailmantolpaksi», sanotaan hyvin pitkäikäisestä henkilöstä. — 
Vir. 1918, 136. 

Kun jotakin tehdään, niin että se on vahva, sanotaan: »Mailmantolppaa 
tai -patsastako teet?» — Mikkeli. T. Leikas. SS. 

»Maailmanpattaalla» tarkoitetaan »ikuisesti elävää». — Kestilä. I. Man- 
nermaa. SS, 

»On kuin mailmanpatsas loppumaton (pitkäikäinen). » — »Seisoo kun 
mailmanpatöas yhessä kohin» (laiska). Luvajärvi. U. Harva. 

»Et suinkaan sää tänne mailmanpatsaaks jää.» — Mynämäki. E. Sipilä SS. 

Ilmanpatsas = maailmanpatsas. Tohmajärvi. E. Vatanen. SS. 

yLuuleeks hän täällä elävänsä mailmanpylväänä, -tolppana tai -pat- 
saana?» — Tammela. E. Husgafvel. SS. 

»Olemmehan maailmanpylväitä me.» — »Sinäkö maailmanpylväs? Kuus- 
tuumainen» — »Niin hartaasti naukkielee hän, jota kutsutaan maailman- 
pylvääksi.» — Aleksis Kivi, Seitsemän veljestä. 

Maailmanpönkkä = vankkarakenteinen. — Karunki. H. Kantojärvi. SS. 

»Seisoo kun taivaan pönkkä.» — Vermlanti. Suomi V, 17, 14; Mört- 
berg. SLA. 

Mailmantönkö = esim. hyvin pitkä henkilö. — Mynämäki. E. Sipilä. 
SS. 

»Se on semne ikä iso taevan tönkk.> — Laitila. E. Kartanonperä. SS. 

Lönnrotin sanakirjassa on lisäksi sanonta veihän tuo toki eläne 
maasammaksin (Methusalemin ikäiseksi), jossa maasampa tar- 


1 Turi, 266. 

koittaa samaa kuin ”maailmanpatsas'. Mistä Lönnrot on saanut 
tämän sanonnan, on tietymätöntä, mutta sillä on vastine virossa: 
maasammas, jolla on ymmärretty ”useampien sukupolvien ajan 
elänyttä ihmistä’. Sama merkitys on viron toisellakin sanalla: 
ilmasammas? »Ega ta või ilmasambaks jääda» eihän hän voi 
elää ikuisesti’. Vastaavan puheenparren tuntevat myös Suomen 
lappalaiset: son leä nä puaris tego mäilmi isuolda =?hän on 
niin vanha kuin maailmanpatsas?.? 

Että *maailmanpatsaalla? suomalaisissa puheenparsissa on 
alun perin ymmärretty taivaan kannattajaa, käy selvästi ilmi 
sellaisista sanoista kuin taivaanpönkkä tai taivaantönkkä. Tähän 
yhteyteen kuuluu myös ilmanpaisas (vrt. vir. ilmasammas), 
jossa ilma on merkinnyt ”taivasta'. Kiintoisaa on todeta, että 
lappalaiset, jotka ovat säilyttäneet paljon arvokasta muinais- 
tietoa, käyttävät vastaavanlaista nimitystä pohjan täh- 
destä. Siitä on Lindahl-Öhrlingin sanakirjassa seuraava mai- 
ninta: »Pjuold, tjuolda =palus, påle. It. stella polaris, cynosura, 
nordstjärna. Ita dicta, guia immobilis manet et fixa» (patsas, 
paalu, myös pohjantähti, näin nimitetty sen vuoksi, että se 
pysyy liikkumattomana ja paikoillaan). »Wäralden tjuold =palus 
sive axis mundi, id.» (maailman patsas tai akseli, sama). Jäl- 
kimmäistä Lindahl--Öhrlingin mainitsemaa nimitystä vastaa 
Suomen lappalaisten mäilmi tsuolda. Kuollan lappalaiset taas 
ovat nimittäneet pohjantähteä taivaan patsaaksi? (alme- 
tSuolda).? 

”Patsas' tai pylväs’ juuri pohjantähden nimenä, joka tavataan 
mm. monilla Siperian kansoilla*, johtuu tietenkin siitä, että sitä 
on pyörivän taivaan keskipisteenä kuviteltu sen tukipylvääksi. 
Sellaisesta ovat puhuneet eskimotkin, jotka taivaan tuen sor- 
tuessa ovat uskoneet taivaan putoavan alas ja surmaavan kaikki 


1 Wiedemann, sanak. — Sana sammas merkitsee suomessa, virossa ja 
vatjassa ”patsasta', ”pylvästä?, Lounais-Suomessa myös 'rajapylvästä'. 
Niinpä esim. Kuusjoen ja Kiikalan rajapyykkinä mainitaan jo 1600-luvun 
asiakirjassa »Suokorven sammas». Rajapyykistä on saanut nimensä myös 
Halikon ja Kuusjoen rajalla sijaitseva vSampaan kulma». »Sammas» talon 
nimenä Koskella (T.1.) on taas erään toisen rajapylvään aiheuttama (Kuus- 
joki. U. J. Kivinen. S$). 

2 Ravila, Reste, 134. 

3 Europaeus, käsik. 

4 Holmberg (Harva), BL 12. 


45 


SUOMALAISTEN MUINAISUSKO 


ihmiset.! Samalla heidän huomionsa on kohdistunut myös tai- 
vaan kiertoliikkeeseen. Niinpä Grönlannin eskimoista kerrotaan, 
etteivät he kuoltuaan halua päästä taivaaseen, koska sen herkeä- 
mätön pyörintä heidän käsityksensä mukaan häiritsee vainajien 
rauhaa.? 

Skandinavian lappalaisten tiedetään tehneen kuviakin 
vmaailmanpatsaasta». Henric Forbus kertoo näet 1700-luvun 
alkupuoliskolla, että noidat ja epäjumalanpalvelijat ovat pelän- 
neet maailman vanhenemista ja sen vuoksi pystyttäneet patsaan 
(en stod) vmaailman miehen» uhrialttarin ääreen, jotta tämä 
ysen avulla kannattaisi maailmaa, niin ettei se sortuisi entisestä 
tilastaan ja asennostaan»; ja tätä patsasta he ovat voidelleet 
(uhriteuraan) verellä. Samaa tapaa Jens Kildal kuvailee 1730 
seuraavin sanoin: »Pakanalliset lappalaiset uhraavat vuosittain 
joka syksy härkäporon tai muun teuraan Maylmen radien 
(maailman haltija*)-nimiselle olennolle, jotta hän lappalaisten 
ylimpänä jumalana ei antaisi maailman luhistua ja että hän 
antaisi heille poro-onnea; uhrialttarin viereen he asettavat hänen 
kunniakseen haarukkapäisen pönkän (stytte), jota nimitetään 
nimellä Maylmen stytto (”maailmanpönkkä”); tällä hänen tulee 
kannattaa maailmaa, ja tämä pönkkä on voideltava sen härän 
verellä, joka hänelle uhrataan.» Epäilemättä samaa tarkoitusta 
varten oli maahan pystytetty myös se pitkä nelisärmäinen, kir- 
jailtu parru, jonka yläpäässä oli rautapiikki ja jonka 
Knud Leem näki lappalaisten vanhassa uhripaikassa Porsan- 
gerin vuonon läheisyydessä.5 Pylvään päähän lyöty rauta- 
piikki edusti siinä ilmeisesti sitä 'naulaa', jonka ympäri tai- 
vaan kuviteltiin kiertyvän. 

Tunnettu tanskalainen tutkija Axel Olrik on osoittanut, että 
läntiset lappalaiset ovat saaneet tämän tavan naapureiltaan 
Skandinaviasta.s Skandinaaveilla ei tosin ole tästä tavasta 
säilynyt mitään suoranaista tietoa, mutta monet merkit viit- 


1 Olrik, Ragnarok, DS 1913, 235. 

2 H. Helms, Grönland och grönländare, 96, 98. 
8 Reuterskiöld, Käilskr. 77. 

4 Reuterskiöld, Källskr. 94. 

č Leem, 437—438. 

8 Olrik, MM 1910, 1—9. 

taavat siihen, että lappalaiset tässä niin kuin monessa muus- 
sakin suhteessa ovat noudattaneet = naapuriensa vanhoja 
perintätapoja. Siihen viittaa jo se vieras jumala, jonka uhri- 
alttarin viereen mainittu pylväs pystytettiin. "Maailman mies’ 
(veralden olmai) tai ”maailman haltija? (veralden rad) on näet 
sama olento kuin svealaisten Frey, jota Snorri Sturluson 
(11241) sanoo nimitetyn "maailman jumalaksi? (veraldar god). 
Lisäksi on huomattava, että lappalaisten edellä mainittu tapa 
rajoittuu vain skandinaavien naapuruuteen ja että saman seu- 
dun lappalaiset ovat säilyttäneet muitakin muualla Skandi- 
naviassa jo kauan sitten unhoon joutuneita pakanuuden ajan 
peruja. Olrik vertaa lappalaisten maailmanpatsästa samalla 
muinaissaksilaisten irmensäl-patsaaseen, josta kerrotaan jo 
eräässä 500-luvun lähteessä! ja jota selittäessään Rudolf 
Fuldalainen sanoo, että irmensä! merkitsee 'maailmanpatsasta, 
joka kannattaa kaikkea” (universalis columna, quasi sustinens 
omnia).? Ettei tällä sanalla ole alun perin tarkoitettu vain 
epäjumalankuvaa tai taikakalua yleensä, vaan juuri maail- 
manpatsasta, osoittaa mm. se, että eräiden apostolienkin 
kunnianimenä, jotka mainitaan Galatalaiskirjeen, 2. luvussa, 
käytetään 1200-luvun saksalaisissa saarnoissa samaa sanaa. 
Suomalaisessa 1642:n Raamatussa sitä vastaa pelkkä ”patsas'. 
Samassa mielessä Aleksis Kivi puhuu 'maailmanpylväästä”. 
Kysymyksenalaista on, ovatko muinaissuomalaiset tunteneet 
myös käsin pystytetyn maailmanpatsaan. Tätä poh- 
dittaessa et sovi unohtaa Samporunoja, joissa sammon ohella 
esiintyvä sammas ilmeisesti tarkoittaa ”patsasta' ja eritoten 
”kirjokannen? yhteydessä 'maailmanpatsasta”.? 

Kiertyvän taivaan keskipistettä muinaissuomalaiset ovat 
samoin kuin monet muut pohjoisen pallonpuoliskon kansat 
nimittäneet edelleen taivaannavaksi. Taivaannapa tai 
napatähti - mainitaan myös pohjantähden nimenä. Ganander 
sanoo sanakirjassaan, että taivaannapa on suuri tähti taivaan- 
laen keskellä’, mutta epäilemättä tälläkin staivaanlaen keskellä» 


1 Mon. Germ. Hist. V, scr. III, 423. 

2 Mon. Germ. Hist. II, 676; vrt. Holmberg (Harva), BL 15. 
3 Vrt. Setälä, SA ja Harva, SR. 

t Kettunen, KV 1935,114: 

olevalla tähdellä on tarkoitettu pohjantähteä. Taivaan napa’ 
tavataan vielä 'maan naulan’ yhteydessä Gottlundin Ruotsin 
suomalaisilta muistiinpanemassa loitsussa, jolla on parannettu 
ykiven vihoja» ja jossa kiveen on kohdistettu sanat (VII, 5, 82): 
Maan naula, taivaan napa, 
Jesuxen syvän keräinen. 
Todennäköisesti *maan naula” tarkoittaa tässä ”maailmannaulaa? 
jonka vastine on muinaisislantilaisten veraldarnagli. 


Eräässä Tulensyntyrunon toisinnossa! puhutaan taivaan 

navan” yhteydessä vielä mahtavasta vuoresta: 
Miss? on tulta tuuiteltu, 
vaaputettu valkeata? 
Tuolla taivahan navalla, 
kuulun vuoren kukkulalla. 

Käsitys, että maakehän keskellä on korkea vuori, jonka 
huippu on taivaannavalla pohjantähden kohdalla, on Ttämailla 
ikivanha.? Taivaan navasta johtuen tämä ihmeellinen vuori 
sijaitsee pohjoisessa, ja sillä ilmansuunnalla se tavataan Raama- 
tussakin. Niinpä Jesajan kirjan 14. luvussa kuvataan Baabelin 
ylpeän kuninkaan pöyhkeilyä seuraavin sanoin: »Sinä sanoit 
sydämessäsi: Minä nousen taivaaseen, korkeammalle Jumalan 
tähtiä, missä istuimeni koroitan ja istun ilmestysvuorelle poh- 
jimmaiseen Pohjolaan”. Myös 48. psalmissa, jossa Jumalan 
asunnon sanotaan olevan vuorella, se sijoitetaan pohjan puolelle: 
»Kauniina kohoaa, kaiken maan ilona, pohjan puolella Siionin 
vuori, suuren kuninkaan kaupunki.» Maailman keskusvuori 
kuului kiinteästi vielä keskiajan esikopernikaaniseen maailman- 
kuvaan. Epävarmaa on kuitenkin, tarkoittaako edellä mainitun 
loitsun 'vuori* maakehän keskusvuorta (vrt. isl. himinbjorg 
*taivaanvuori”) vaiko itse näkyvää taivasta, jota monet Euroopan 
kansat ovat kuvitelleet hohtavaksi kristalli- tai lasivuoreksi.? 
Keskusvuoreen viittaa ainakin se vvaskinen vaara», joka maini- 
taan seuraavissa manaussanoissa (I, 4, 539): 

1 Kaarle Krohn, SS 106. 


2 Holmberg (Harva), BL 39 — 
3 HDA II, 856 —; Äfanasev I, 120; Šejn I, 2, 539; Harva MU 90. 

Aurinko ja kuu kiertävät maailmanvuorta. Piirtänyt Kos- 
mas Indikopleustes 500-luvulla. Vatikaanin kirjasto. 

Andress Walspergerin Constanzissa 1448 piirtämän maailmankartan poh- 
joisosa. Pohjan perällä asuvien demonien nimenä mainitaan trolli. 

 CHRISTFRID GANANDER, Thomasfon 
Philof, Mag, & Sacell. 


ABo, 15 i FRENCKELLSKA Boktryckeriet 1789. 
Pä egen Bekoftnad. 


Christfrid Gananderin kirjoittaman, ensimmäisen suomalaisen mytologian 
nimisivu. 

Mene sinne, jonne käsken, 

vaaran vaskisen laelle, 

kuparisen kukkuralle, 

joss’ on tulta tuuviteltu, 
sillä ilmeisesti samaa vvaskista vaaraa» on pohjoiseen sijoitettuna 
sanottu »Pohjolan kivimäeksi».! Epäilemättä sama vuori on 
lisäksi ollut auringon ja kuun kätköpaikkana Päivänpäästö- 
runossa. Sitä vastaa myös vermlantilaisen Kaisa Vilhusen mai- 
nitsema Kalmamäki, jonne paha Loho eli Luukka, vpirun kal- 
tainen olento», yrittää ryöstää auringon ja »joka on kaukana 
pohjoisessa» tai viimenen mäk’ moan ja taivaan rajassa). 
Kaisan mukaan Kalmamäessä asuu tuulenkup ”tuulenukko' 
(vrt. lapp. bieggagalles), joka säätää tuulet ja joka nostattaessaan 
valkoisen kalman seuloo lunta, mutta nostattaessaan punaisen, 
antaa vettä. Valkoisella kalmalla Kaisa näyttää tarkoittaneen 
usvaa, punaisella ruskoa tai revontulia. Todennäköisesti tämä 
Kalmamäki taas on sama kuin Kaisan toisessa yhteydessä mai- 
nitsema Hornanmäki, jonka takana on Hornankoski.? Hornan- 
vuoresta puhutaan myös loitsuissamme.? 

Tähän yhteyteen lienee vielä luettava Lumivaarat, joka sekin 
sijaitsee Pohjan perillä: 

Mene tuonne, kunne käsken, 
pimeähän Pohjolahan, 
Lumivuoren kukkulalle, 
Pohjoispuolelle mäkeä! 

Tulensyntyrunossa, jossa kirjokansi esiintyy taivaan syno- 
nyymina, taivas mainitaan usein monikerroksisena. 
Kerrotaan mm. (esim. I, 4, 232 a), että kun vilman ukko» iski 
tulta, 

kirposi tulikipuna 
läpi taivosen yheksän, 
yheksän on kirjokannen. 

1 Harva, SR 40; SKVR X, 2, 3806a. 

2 Kettunen, S V, 17, 13, 18, 45, 46. — Kalmanmäestä Kaisa Vilhunen on 
kertonut M. Mörtbergille seuraavaa: Luukka se piloo kaikki kasvut, se 
asuu Kalmanmäessä. Se on tuolla vasten Jäämereä, ja sieltä se tällöö 
seittysen kalman taivaalle, jotta lunta tuloo. Ku lumi tuloo, niin on seit- 
tynen valkoinen kalma tuolla pohjoisessa vasten Kalmanmäkeä» (SLA). 


: 8 Brummer, 5. 
4 Kaarle Krohn, SRU 271; Levön, 274. 


4 — Harva, Suomalaisten muinaisusko 49 

Tulikipunan kirpoaminen taivaankerrosten läpi edellyttää 
niiden keskuksessa olevaa aukkoa, ja toisinaan puhutaankin 
yhdeksän taivaankerroksen yhteydessä vyheksästä reppänästä»: 


läpi reppänän yheksän? 


Ylimmässä eli yhdeksännessä taivaankerroksessa on Isän 
Jumalan asunto. Neitsyt Maarian lapsenetsintävirressä päivä 
ilmoittaa näet lapsen olevan itse Isän Jumalan asuinsijoilla 

päällä taivosen kaheksan, 
ilmalla yheksännellä.? 

Tämä taivaiden monilukuisuus runoissamme perustuu tie- 
tenkin samoin kuin Danten Jumalaisessa näytelmässä keskiajan 
oppineiden maailmankuvaan. 


Millaiseksi suomalaiset ovat kuvitelleet maakehän ulkoreu- 
nan, ilmenee lähinnä niistä käsityksistä, jotka liittyvät maan 
ääreen pohjoisella ilmansuunnalla. Pohjola, sellaisena kuin se 
esiintyy kansamme uskomuksissa ja runoudessa, kuuluu näet 
muinaissuomalaisten maailmankuvaan, jossa Pohjolan joki, 
portti ja kylä ovat näytelleet hyvin huomattavaa osaa. Valoa 
näihin kuvitelmiin voi luoda vain yksityiskohtainen, vertaileva 
tutkimus. 

Jo muinaisuuden kansat kuvittelivat, että ihmisten asuma 
maa on kiekonmuotoinen, veden ympäröimä manner. Maan- 
piirin ympärysvirran uskottiin samalla muodostavan tämän- ja 
tuonpuolisen maailman rajan. Niinpä babylonialaiset kuvitte- 
livat, että vainajien oli Tuonelaan matkatessaan kuljettava 
Khubur-nimisen virran yli. Tunnettu orientalistimme Knut 
Tallgvist sanoo teoksessaan »Babelin manalassa», että »tämä 
Khuburin virta on varmastikin sama kuin ”piirijoeksi' (marratu) 
sanottu vesi, joka niin kuin egyptiläisten suuri piiri? ja kreik- 
kalaisten Ookeanos virtaa maan ympäri». Lisäksi hän huomaut- 
taa: »Luultavasti se on myös sama kuin se kuolon vesi”, jolle 

1 Brummer, 42. 

2 Kaarle Krohn, SRU 265. — Samoin kuin yhdeksästä taivaasta puhu- 
taan myös »yheksästä maaemästä» (Paulaharju, SKL 174) sekä »yhek- 


sästä merestä», joiden yli mehiläisen on lennettävä mettä noutamaan 
(Kaarle Krohn, SS 83, 85, 244). 


50 


MAAILMAN KUVA 


Gilgameš matkallaan esi-isänsä luo saapui purjehdittuaan län- 
teen päin kuukauden ja 15 päivän ajan.» 

Kun Tuonela muinaisten kulttuurikansain maailmankuvassa 
sijoitettiin länteen, on ymmärrettävää, että vainajat juuri 
lännessä joutuivat ylittämään tuon maata ympäröivän virran, 
jota melko yleisesti on kuviteltu kuohuvaksi, koskiseksi, vieläpä 
tuliseksikin virraksi. Niinpä viimeisellä vuosisadalla eKr. kir- 
joitetun apokalyptisen Heenokin kirjan 17. luvussa kerrotaan, 
että kun Heenok kulkee enkelin saattamana äärimmäisessä län- 
nessä sijaitsevaan Tuonelaan, hän saapuu» tulivirralle, jonka tuli 
virtaa niin kuin vesi».? Gregorius Toursilaisen teoksessa Historia 
francorum mainitaan sama, myöhemminkin keskiajan näyissä 
nähty tulivirta, josta kuuluu itkua ja valitusta ja johon jotkut 
ovat vajonneet vatsaa myöten, jotkut vyötäröä, jotkut olka- 
päitä tai kaulaa myöten. Virran yli johtaa silta, mutta niin ka- 
pea, että miehen jalkapohja täyttää sen leveyden. 

Pohjoismaisten kansojen uskomuksissa vainajat ylittävät 
tämän merkillisen virran pohjan perillä, joka yön ja 
pimeyden ilmansuuntana oli kuolleille omistettu. Runoissamme 
puhutaan usein »pimeästä Pohjolasta». Siitä on käytetty myös 
nimitystä Pimentola (vrt. skand. Niflheim), jonka Gananderkin 
tuntee ja joka hänen selityksensä mukaan on sama kuin »pohjan 
perä, ultima Thule».t Joskus »pimeän Pohjolan» yhteydessä 
mainitaan vielä vsumma» tai »sankka» sarajas, minkä nimen 
Setälä on osoittanut merkitsevän merta.5 Ilmeisesti se tällöin 
on kuitenkin tarkoittanut maakehän ympärysmerta tai -virtaa. 

Tuolla pohjan perillä sijaitsee samalla maan reuna, 
syvä jyrkänne, 

johon puut päin putoovat, 

latvoin lakkapäät petäjät 
ja jonka alanteessa virtaavaa vettä on sanottu Tuonen tum- 
maksi joeksi. Juuri tuohon (I, 4, 842) 

1 Tallgvist, 11. 

2 M. Bonwetsch, Die Bücher der Geheimnisse des Henoch. 

3 Moe, 219—20. 

4 Ganander, MF 70—71. 


5 Setälä, Festschrift Vilhelm Thomsen 1912, 188 ss.; vrt, Toivonen, 
SUSA LIII, 20 ss. 

Tuonen mustahan jokehen, 
Manalan alantehesen, 
sinne puut tyvin tulovi, 
kanervat kukin katoopi. 


Pohjoisessa sijaitsevana tällä virralla on toinenkin nimi, 
Pohjolan joki. Vaikka se joskus mainitaan Imandronjärven tai 
Kanasaaren yhteydessä 1, ei sillä ole tarkoitettu mitään todella 
olemassa olevaa jokea. Näillä paikannimillä on pyritty vain 
osoittamaan, että se sijaitsee etäällä pohjoisessa. Myytillisenä 
virtana sen esittävät selvästi mm. seuraavat säkeet Ison tam- 
men runossa (I, 4, 870): 


Jo on tammi koatununne 
poikki Pohjosen jovesta... 


Juuri tällaisena tämän- ja tuonpuolisen maailman rajana sitä 
on mm. edellä mainitun säkeistön toisinnossa (I, 4, 835) nimi- 
tetty yTuonelan joeksi». Samoin kuin maan äärivirtaa muualla 
on sitäkin kuviteltu kosken tapaiseksi. Sitä osoittavat mm. 
seuraavat Aunuksessa muistiinpannut säkeet (II, 974): 

Tuonen mustalla joella, — 
kynsikoskella kovalla. . 

Samaa tarkoittaen puhutaan myös »Tuonen koskesta» (esim. 
XII, 2, 5277) tai ilmansuunnan mukaan Turjan, Rutjan eli 
Ruijan koskesta.? Niinpä tauteja tai muuta pahaa manataan 
milloin (XII, 2, 5277) 

Turjan koskehen kovahan, 
milloin (XII, 1, 3538) 

Rutjan koskehen rumahan, 

huruskohon huutavahan. 

Ganander arvelee, että »Rutian koskella» on tarkoitettu 
*kurimusta? (Malmströmmen) 3, ja siihen viittaavia esimerkkejä 
tavataankin runoudesta (I, 4, 521, 526), mutta kurimus on alun 
perin ollut asia erikseen, sillä ei ole ymmärretty sellaista »pala- 

1 Kaarle Krohn, SRU 275. 

2 Vrt. Toivonen, Sanat puhuvat, 48. 


3 Ganander, MF 81; vrt. Renvall, sanak. ja Eliel Aspelin, Kalevalan- 
tutkimuksia, 80—81. 

vaa pyörrettä», jommoiseksi Rutjan tai Turjan koskea kuva- 
taan manaussanoissamme (esim. VII, 4, 2863): 
Tuonne mää sinut manoan 


Rutjan koskehen kovahan, 
palavahan pyörtehesen, 


tai (VI, 2, 4115, 4444) 
Turjan kosken tuleen. 


Tämä tulinen koski mainitaan myös Pohjolan joen yhteydessä 
(esim. XII, 1, 3616) 
ylitse tulisen kosken, 
poikki Pohjolan joen. 
Kun satakuntalaisessa loitsussa Ruijan koskea sanotaan »pu- 
naiseksi» (X, 2, 3931): 
Ruijan koskehen punaiseen, 


on epävarmaa, johtuuko kosken punaisuus tulesta vai verestä, 
sillä se on samalla syntisten piinapaikka (esim. VII, 4, 2846, 
2880; IX, 4, 293), 

joss? on muutki murhamiehet, 

ikuiset pahantekijät. 

Tällaisena Pohjolaa sanotaan yleisesti vmiesten syöjäksi sijaksi, 
urosten upottajaksi», jonka virrassa virutaan (VI, 2, 4076) 

hurmeissa hurajavissa, 
verisissä vaattehissa. 

Vielä merkillisempi on tämä virta siellä mainittuine m i e k- 

koineen ja keihäineen (XII, 1, 4240): 
Rutjan koskehen kovahan, 
terin miekan seisovahan, 
keihään karehtivahan. 

O. J. Brummer, joka väitöskirjassaan on käsitellyt Suomen 
kansan vanhoja manaussanoja, arvelee, että loitsijan mielikuvi- 
tus on näin rikastuttanut tuota »synkkää pohjoista koskea»! 
Tällä kuvitelmalla on kuitenkin vastine muualla. Niinpä islan- 
tilainen runoelma Voluspä kertoo samanlaisesta Slidr-nimisestä. 


% Brummer, 47. — Saksannoksesta päättäen on loitsun sanojen ymmär- 
täminen tuottanut vaikeuksia. 

virrasta, joka on täynnä lyhyitä ja pitkiä miekkoja (soxum ok 
sverdum). Samaa virtaa tarkoittaa ilmeisesti myös keihäitä, 
vilisevä? Geirvimul, jonka mm. Grimnismäl mainitsee! Sen tun- 
tee lisäksi tanskalainen historioitsija Saxo Grammaticus (f n. 
1220), joka teoksessaan Gesta danorum puhuu Manalan vuolaasta 
virrasta, joka kuljettaa mukanaan erilaisia aseita.? Mitä noilla 
aseilla on alun perin ymmärretty, käy ilmi holsteinilaisen talon- 
pojan, Godschalkin näystä (Visio Godeschalci) 1100-luvun loppu- 
puoliskolta. Siinä kerrotaan, että Tuonelassa on leveä, kuohuva 
virta, jonka ylitse tuskin torven toitotus kuuluu ja joka on 
täynnä teräviä aseita (ferreis aciebus), niin ettei siinä ole paikkaa, 
johon voisi jalkansa asettaa, sen vuoksi kaikki rikolliset siinä 
haavoittuvat ja suurimmat syntiset paloittuvat tykkänään, 
ainoastaan hurskaiden onnistuu päästä yli kapeilla lankuilla, 
joita virrassa ajelehtii ja jotka itsestään kulkevat rannalle heidän 
luokseen. 3 

Kansainvälistä perintöä eikä suomalaisen loitsijan keksimää 
on myös käsitys, että maan äärellä sijaitseva Tuonelan joki tai 
koski on mahtava tulivirta, niin kuin mm. Heenokin kir- 
jassa ja monissa keskiajan lähteissä mainitaan. Tämäkin kuvi- 
telma on keskiajalla katolisen kirkon mukana saapunut Suomeen 
ja levinnyt kansamme keskuuteen. Idästä päin tulleena se tava- 
taan myös rajakarjalaisten uskomuksissa, joiden mukaan »kaik- 
kien pideä mennä tul'izes koskes läbi kuoltuu».5 Saman kuvitel- 
man Samuli Paulaharju on muistiinpannut kolttain mailla: 
»Vainajan on mentävä Tolljohkan (= Tulijoen) yli, kun pyrkii 
täarstvaan (= paratiisiin). On mentävä kapeaa siltaa joen yli. 
Sinne moni putoaa." 

Kun Pohjois-Siperiassa asuvien vogulienkin taruissa puhutaan 
tulisesta virrasta tämän- ja tuonpuoleisen maailman rajana, on 


1 Ks. Hugo Gering, Kommentar zu den Liedern der Edda I, 50. 

2 Alfred Holder, Saxonis Grammatici Gesta danorvm, 31; Hermann 
Jantzen, Saxo Grammaticus. Die ersten neun Bücher der dänischen 
Geschichte, 47. 

3 Moe, 276, vrt 236; Dag Strömbäck, Arv 1946, 43 f. — Vrt. H. Gering, 
Kommentar zu den Liedern der Edda I, 50. 

4 Vrt. Strömbäck, Arv 1946, 56. 

5 Martti Haavio, Kotis. 1939, 71. 

8 Nuortijärvi. Paulaharju. 18448 SKS; vrt. Koltain mailta, 187. 

unkarilainen B. Munkácsi olettanut tämän johtuvan revon- 
tulista. Toisin paikoin suomalaisetkin ovat asettaneet Rutjan 
kosken tai meren revontulten yhteyteen. Kuvaillessaan verm- 
lantilaiselta Kaisa Vilhuselta saamiaan tietoja Lauri Kettunen 
kertoo Kaisan maininneen, että kun »Ruijan kosk’ palaa, se lyö 
taivaan punaiseksy.! Lounais-Suomessa taas sanotaan revon- 
tulten roihuessa: »Pohjanmeri palaa».? Revontulista johtunee 
myös aunukselaisten Vienan läänin pohjoisosalle antama nimi- 
tys »Tulilappiv».s Mutta tällaiset sanonnat ja niihin liittyvät 
käsitykset eivät voi selittää sitä tosiasiaa, että maan äärivirtaa 
on kuviteltu tuliseksi silloinkin, kun sen on ajateltu sijaitsevan 
äärimmäisessä lännessä. 

Rutjan tai Turjan koskea vastaa runoissa Hornan koski, joka 
joskus on vääntynyt muotoon »Tornan koski» Niinpä ähkyä 
on manattu (IX, 4, 660) 


Tornan koskeen kovaan. 


Vermlantilaisen Kaisa Vilhusen mukaan Hornan koskelle» 
tullaan »Hornan mäen» yli. Kaisan selitys, että vkun korvamme 
soivat, silloin jokin vainaja on Hornan kosken rannalla huuta- 
massa yliviejäävt, osoittaa, että tällä koskella on ymmärretty 
Tuonelan jokea, johon Vienan Karjalassa liittyy vastaava usko: 
»Kun korva soipi, niin silloin Tuonelassa venettä huhutah suku- 


1 Kettunen, S V, 17, 20. 

2 Harva, VSHK 137; Kotis. 1911, 21. — Lieto. V. Rautavaara. — 
Kuusjoki. U. J. Kivinen. — Sammatti. P. Lietzén. SS. — Muutamin paikoin 
selitetään kuitenkin: »Ne ova Pohjanmere jäät ku antava simmose loimo- 
tukse taivaalo tai sanotaan: »Pohjanmere jäät ja vesi ploiskii ja seloimottaa.» 
(Kuusjoki. U. J. Kivinen.) Melko yleinen on käsitys, että revontulet joh- 
tuvat vain Rutjan tai Turjan meren lainehtimisesta. (Puumala. 
A. Purhonen. — Kontiolahti. A. Laatikainen. — Lappajärvi. A. Purola. — 
Lapua. A. Kamppinen. — Nakkila. V. Grönroos. SS.) Sitä tarkoittanee 
myös Ganander, joka sanakirjassaan sanoo, että »Rudian meren välkkeen 
luultiin saavan aikaan tämän heijastuksen taivaalla». Vrt. Haavio, STP 
1943, 171 ss. 

3 Veskelys, Omat kok. — Setälä mainitsee Sanastajassa (1934, n:o 19, 4) 
noitien apua etsityn Tulilapista: »jos saisi siellä Tulilapissa käydyksi», ja 
olettaa nimen johtuvan siitä, että »Lapin noitien kerrotaan langenneen 
tuleen ja lentäneen minne halusivat taikka istuneen roviolla sen palaessa». 
SS:n kokoelmissa Tulilappi mainitaan myös paikkana, »missä noidat tulta 
syöksee» (Ruskeala. F. Rautela. — Sortavala. J. Hyvärinen). 

4 Kettunen, S V, 17, 74, 79. 

laiset. Silloin pitäis noussa obrazoin (pyhäin kuvien) eteen moli- 
mah, jotta: ”Peässä, Jumala, Tuonelan joen poikki! 


Käsitys, että Tuonelan joen poikki kuljetaan aluksella, 
joka varhemmin kuin missään muualla on muistiinpantu mui- 
naisajan Egyptissä, tavataan myös vanhoissa runoissamme. 
Tunnettua on, miten Väinämöinen pyytää Tuonen tyttöä vie- 
mään hänet veneellä tai lautalla Manalan virran yli. Joskus 
puhutaan lisäksi Tuonen eli Manalan sillasta. 

Tuonen akka rautahammas 


istui Tuonen sillan päässä 
kolme koiroa kerallal? 


Meikäläistä Tuonen siltaa vastaa skandinaavien taholla Gjol- 
lin silta (Gjallarbro). Muinaisislantilaisessa Balder-tarinassa 
kerrotaan näet, että Helin eli tuonelan tie kulkee pohjoista 
kohti ja johtaa lopuksi G/joll-virran yli, joka Gylfaginningin 
mukaan sijaitsee Helin veräjän läheisyydessä. Kun gjoll merkit- 
see ”kohinaa”, osoittaa se, että maan äärivirtaa on Skandinavias- 
sakin kuviteltu kuohuvaksi tai koskiseksi. Norjalaisessa Draum- 
kvadet-runoelmassa Tuonelan jokea nimitetään suorastaan 
»kohinakoskeksin.$ 

Tuon kaukana pohjoisessa kohisevan virrah rannalla, missä 
Helin sanotaan sijaitsevan, sijaitsee myös muinaisrunojemme 
Pohjolan vkylmä kylä» (XII, 1, 65), 

kuss ei nähty eikä kuultu 
ruohon kaiken kasvantoa. 

Joskus sitä sanotaan vikikyläksi» (esim. I. 1, 495) tai vikusijak- 
si» (I, 4, 870) samoin kuin Pohjolan jokea »Pohjolan ikipuroksi». 
Tuohon pelättyyn paikkaan johtaa portti, »Pohjan portti», jonka 
jo pelkkä näkeminen voi säikähdyttää matkamiesta (KT 261, 
vrt. XII, 1, 99): l l 

Portit Pohjolan näkyivät, 
pahat linnat liimottivat, 


1 Vuonninen. S. Paulaharju 18409 SKS; vrt. Paulaharju SLK 172. 
2 Kaarle Krohn, SRU 276. 
3 Moe, 277. 

ukset Hiien ummottivat (< ulvottivat), 
rautaääret ärjyttivät. 

Pohjan portin rautaääriset ukset tai srautaukset» (VII, 1, 664) 
vastaavat keskiajan kirjallisuudesta tunnettua Tuonelan 'rauta- 
porttia? (porta ferrea). Manalan porteista puhutaan myös sekä 
Raamatussa että Homeroksen Tlias-runoelman 8. laulussa, jossa 
kulkijaa Tartaroksen tiellä odottavat vovet rautaiset sekä vaski- 
nen kynnys». Yhtä vähän kuin Pohjan poriti voi sen vastine 
helgrind tai ndgrindr (mon.) olla alkuperältään muuta kuin ete- 
lästä tullutta kulttuurilainaa. Vanhassa ilantilaisessa visio- 
runoelmassa Sölarljöd puhutaan vielä Helin veräjän (heljar 
grind) vulvomisesta», ja norjalaisessa Draumkvdet-runossa on 
ollut samantapaisia mainintoja sen meluamisesta. Näitä ääniä 
voidaan syystä verrata Pohjolan porttien ulvontaan ja ärjyn- 
tään. 

Kun Pohjolan joki kylineen sijaitsee tämän- ja tuonpuolisen 
maailman rajalla, on ymmärrettävää, että maan ulkoääreen 
siellä silloisen maailmankuvan mukaisesti yhtyy maan yli kaar- 
tuvan taivaan eli kirjokannen reuna. Sen vuoksi Pohjolan portti' 
ja »kirjokansi» mainitaan toistensa yhteydessä (I, 4, 838, vrt. 
XII, 2, 6065, 6067—68): 

Portin Pohjolan e'essä, 

kirjokannen kynnysalla, 
tai (I, 1, 56 a, 56) 

Jo näkyvi Pohjan portit, 

kiimoittavi kirjokansi. 

Tällaisena salaperäisenä paikkana Pohjolaa on nimitetty myös 
Hiitolaksi tai Tuonelaksi. Kiintoisaa on todeta, että Lemmin- 
käinenkin matkatessaan sikäläisiin pitoihin, joutuu viimeksi 
ylittämään tuon maan ulkoreunalla virtaavan joen, jonka par- 
taalla hänet voidaan laulaa (VII, 1, 832) 

Tuonen mustahan jokehen, 
Manalan ikipurohon, 
miekkahan tuliterähän. 

Erinäisissä keskiajan lähteissä mainitaan, että Tuonelaan joh- 
tava silta tai tie on päällystetty nauloilla, neuloilla tai muilla 


1 Strömbäck, Arv 1946, 65 s. 

terävillä esineillä. Tämäkään kuvitelma ei ole ollut maassamme 
tuntematon. Niinpä Väinämöisestä kerrotaan, miten hän men- 
nessään etsimään tietoja kauan sitten kuolleelta Antero Vipu- 
selta, joutui kulkemaan Tuonen tuskallista tietä (esim. I, 1, 
410): 

Astu päivän helkitteli, 

naisten nieklojen neniä, 

astu toisen torkutteli 

miesten miekkojen terie. 

Tällaiset käsitykset eivät voi kuulua muinaissuomalaisten 
pakanuudenaikaiseen maailmankuvaan, vaan ne on luettava 
niiden lukemattomien kuvitelmien joukkoon, joilla katolinen 
kirkko on kansanrunouttamme rikastuttanut. 


Taivaan ja maan ääriin liittyviä varhempia kuvitelmia valai- 
sevat ne. käsitykset, joihin lintujen jokavuotinen vaellusretki on 
antanut aihetta. Kun nämä kesäiset vieraat poistuvat syksyllä 
ja kevään tullen palaavat takaisin, on ymmärrettävää, että nii- 
den talvehtimispaikka on jo ammoin kiinnostanut ihmisten mie- 
lä. Suomalaiset ovat käyttäneet siitä nimitystä Lintukoto tai 
Lintukotola ja kuvitelleet sen sijaitsevan jossakin hyvin etäällä, 
useimmiten lounaan suunnalla tai lounaan ja etelän välimailla. 

Lintukodon kiintoisaa aihetta on Aleksis Kivi käsitellyt jo 
1866 Kirjallisessa Kuukauslehdessä julkaisemassaan runossa, 
jonka hän myöhemmin puki seuraavaan parannettuun asuun: 

Meress' kaukahalla saari soma löytyy, 
Lehtimetsänen ja nurmellinen saari, 
Jyrkät kallioiset rannat vastarinta 

Onpi iankaikkinen, kun myrskyessä 
Laineet, aavan meren vallattomat lapset, 
Vahtokiharaiset, karkeleevat 
Anastaakseen Lintukodon kauniin saaren. 

Ilmeisesti tämä Kiven kuvaus perustuu hänen lapsena kuule- 
miinsa kansanomaisiin kuvitelmiin, joista esimerkkejä tavataan 
mm. Sanakirjasäätiön kokoelmissa. 


1 Moe, 232, 234, 236, 239; Strömbäck, Arv 1946, 57, 65 ss.; Harva, Vir. 
1945, 224. 

Lintukoto on kaukainen lämmin seutu (Oulu. J. Vitali. SS). 

Lintukoto on siellä, missä aina on kesä ja lämmin (Kontiolahti. A. Tak- 
kunen. SS). 

Lintukoto on jossakin etelän maissa (Haapavesi. A. Karilas. SS). 

Lintukoto on lämmin maa tai seutu, missä muuttolinnut viettävät talvea 
(Rovaniemi. Y. Saraniemi. — Hailuoto. N. Rantamo. — Pälkjärvi. A. 
Peltomaa. — Töysä. E. Peltonen. SS). 

Lintukotola on saari valtameren keskellä, linnunradan päässä, jossa lin- 
nut viettävät talvensa (Maaninka. A. Leinonen. SS). 

Lintukoto on etelämeren saaressa, kaukana, niin etteivät kaikki voi sinne 
lentää (Muonio. V. Vuorio. SS). 

Lintujen koto on jossakin meren saaressa hyvin kaukana; talviseen 
aikaan siellä on paljon lintuja, niin että aurinkokin pimenee (Lempäälä. 
Hilja Ritva. S8). 

Lintukoto = lounas (Toholampi. V. Fr. Peltonen. SS). 

Samoin kuin Kiven runossa on siis Lintukoto eli Lintukotola 
eräissä eri tahoilta saaduissa muistiinpanoissa sijoitettu kaukai- 
selle meren saarelle. Eipäilemättä tämä käsitys on kansanomai- 
nen eikä Kiven kuvauksesta saatu. Kiven runossa kerrotaan 
lisäksi, että Lintukodon saarella asuu »kerikansaa», pienois- 
ihmisiä, jotka siellä elävät erittäin onnellisissa olosuhteissa. 
Samoista pienoisasukkaista jo Eric Schroderus käyttää 1637 
ilmestyneessä sanakirjassaan nimitystä Lindu codon mies ja 
sanoo sen merkitsevän 'kääpiötä'. Lintujen talvehtimispaikassa 
uskottiin siis asuvan kääpiöitä. Ganander mainitseekin sanakir- 
jassaan (1786), että lintukoto» on vkääpiöiden maa, jossa lintu- 
jen talvikorttierin sanotaan (rahvaan ajatuksen mukaan) olevan». 
Samoin selittää Renvall (1826). Eurön (1860) ja Lönnrot esittä- 
vät »lintukodon» myös lounaisen ilmansuunnan merkityksessä. 

Mytologiassaan Ganander kertoo enemmän sanoessaan, että 
ylintukotolainen» merkitsee veräänlaisia kääpiöitä Turian maassa, 
joiden luultiin käyvän sotaa kurkia vastaan» ja että vpari niistä 
mahtui makaamaan tynnyrin pohjalle». Tämän »Turian maan» 
hän toisessa kohdin selittää tarkoittavan Ætiopiaa, verittäin 
etäisiä lämpimiä maita, joista suomalaiset sanovat: se on kau- 
kana, Ho! Herra Jumala sitä matkaa!»! 

Lisätietoja lintukotolaisista saamme Sanakirjasäätiön kokoel- 
mista. 


1 Ganander, MF 50, 93. 

Lintukotolaiset asuvat siellä, minne linnut talviksi muuttavat. Ne tap- 
pelevat siellä isojen lintujen kanssa (Iisalmi. A. H. Eskelinen. SS). 

Lintukotolassa kääpiöt taistelevat kurkia yastaan, jotka hävittävät vil- 
jelyksiä (Maaninka. A. Leinonen. SS). 

Lintukotolaiset asuvat lämpimässä maassa (Iitti. M. Salpala. SS). 

Lintukotolaiset asuvat siellä, missä aina on kesä (Kestilä. I. Manner- 


maa. SS). 
Lintukotolainen merkitsee jotakin kaukaisten menninkäisten valtakun- 


nan pientä asukasta (Teuva. J. Säntti. SS). 

Lintukodon miehet ovat kääpiöitä (Töysä, E. Peltonen. SS). 

Lintukotolainen = kääpiö (Iisalmi. L. H. Niskanen. — Tohmajärvi. 
Elli Laine. SS). 

»Pieni kuin lintukotolainen» (Pudasjärvi. Jarl Carpelan. — Sääminki. 
O. F. Kuvaja. S$). 

Ne mahtuvat maata ammeen pohjalle (Hollola. M. Hietala. S$). 

Seitsemän mahtuu yhden ammeen pohjalle (Iitti. M. Salpala. S$). 

Ne mahtuvat reen alle tappelemaan (Lempäälä. Hilja Ritva. SS). 

Ne ovat niin pieniä, että mahtuvat takin taskuun (Pudasjärvi. V. Koivu- 
kangas. SS). 

Ne syövät siellä lintuja ja niiden munia (Pälkjärvi. A. Peltonen. S$). 

Maaningalta mainittu käsitys, että Lintukotola on linnunradan 
päässä, viittaa siihen, että Lintukodon on kuviteltu sijaitsevan 
taivaan reunalla. Sitä osoittaa myös seuraava P. Räikkösen 
tiedonanto Pohjois-Inkeristä: Muistelen lapsuuteni aikana ker- 
rotun, että taivaanrannan ja maanreunan yhtymäpaikoilla on 
taivas niin matalalla, ettei siellä voi asua muut kuin lintukoto- 
laiset ja että heidän naisensa siellä nostavat yön aikana 'vok- 
kinsa’ (rukkinsa) taivaan kannelle.y! 

Tämän kiintoisan tiedonannon mukaan, joka luo lisävalais- 
tusta muinaissuomalaisten varhaiskantaiseen maailmankuvaan, 
on kuperan taivaankannen reuna siis Lintukodon seuduilla niin 
lähellä maata, että se on siellä asuvien kääpiöiden käden ulottu- 
villa. Se seikka taas, että kääpiönaiset asettavat rukkinsa yöksi 
taivaankannelle, osoittaa selvästi, että he voivat liikkua taivaan- 
rannan ulkopuolella. Vertailun vuoksi mainittakoon, että eräät 
Siperiankin kansat sijoittavat muuttolintujen talvehtimispaikan 
taivaanäären toiselle puolelle. Niinpä ostjakkien ja vogulien 
uskomuksissa, joissa taivas on teltanpeitteen kaltainen, erottaa 
tuulen heiluttama taivaan reuna esiripun tavoin ihmisten asu- 


1 Pohjois-Inkeri. P. Räikkönen. SS. 

man maan muuttolintujen talvimaasta.! Jeniseiläisten käsi- 
tyksen mukaan muuttolinnut lentävät etelän lämpimään seu- 
tuun taivaan ja maan yhtymäkohdassa olevasta aukosta.? Saha- 
linin saarella asuvat giljakit kuvittelevat, että maan reunan ja 
taivaan äären välillä on rako, joka avautuu ja sulkeutuu taivaan- 
kannen vuoroin kohoutuessa vuoroin laskeutuessa, ja että sinä 
hetkenä, jolloin taivaan ja maan reunat loittonevat toisistaan, 
muuttolinnut rientävät taivaanäären ulkopuolella olevaan tal- 
vehtimispaikkaansa.? Tšuktšit, joilla on samantapainen usko, 
nimittävät tuota taivaan ja maan välistä aukkoa ylintujen por- 
tiksiy.4 

Osoituksena siitä, että myös muinaissuomalaiset ovat kuvi- 
telleet Lintukodon kääpiöineen sijaitsevan siellä, missä on tai- 
vaan ääri, on kielessämme säilynyt, niin kuin Y.H. Toivonen 
tätä käsittelevässä tutkimuksessaan toteaa, sana ääreläinen tai 
taivaanääreläinen, joka kääpiötä merkiten esiintyy eräissä van- 
han kansan puheenparsissa ja joka epäilemättä tarkoittaa samaa 
olentoa kuin lintukotolainen.5 Jacob Fellman kertoo Lappiin 
siirtyneiden suomalaisten uskovan, että ääreläiset ovat niin pie- 
niä, että niitä mahtuu kolme yhtaikaa makaamaan yhden ainoan 
pesupunkan pohjalle ja että ne elävät pelkillä linnunmunilla.* 

Kääpiöitä taivaanäären asukkaina eivät edellä mainitut Sipe- 
rian kansat tunne, mutta lappalaiset, jotka myös puhuvat muut- 
tolintujen talvehtimispaikasta etelän lämpimässä ja hedelmälli- 
sessä Barbmo-maassa, mistä palatessaan ne ovat hyvin lihavia 
ja rasvaisia», kertovat siellä asuvan pienoisihmisiä, jotka pyytä- , 
vät lintuja ravinnokseen ja joita sanotaan Barbmo-maan väeksi.” 
Kun barbmo merkitsee 'äärtä, äyrästä”, sisältää lapin Barbmo 
eli Barbmo-riika näin ollen», kuten Toivonen huomauttaa, 
muiston siitä, että lappalaisetkin ovat kuvitelleet muuttolintu- 


1 Karjalainen, JU 399 m. 

2 Kai Donner, EN 85—86. 

3 Krejnovits, 79. 

4 Bogoraz, 237. 

5 Toivonen, Taivaanääreläinen, 235—236, 239, 245; Pygmäen, 95—96, 
103, 107, 122. 

$ J, Fellman, II, 126. 

7 Qvigstad, LES II, 710—3, 731; Friis, 95—96; Reuterskiöld, Källskr. 99; 
Toivonen, Pygmäen, 100—3. 

jen talviasunnon sijaitsevan ja sen pienikokoisten ihmisten asu- 
van jonkin äyrään tai äären läheisyydessä.v! Toivonen selittää 
myös, minkä vuoksi tuon kaukomaan asukkaiden uskottiin 
olevan kääpiöitä. Hän sanoo olevan luonnollista, vettä maan ja 
alaspäin kaartuvan taivaan äärten yhtymäkohdassa, missä maan 
ja taivaan väli oli sangen matala ja ahdas (vrt. inkeriläistä 
tarua!), mahtui asumaan vain kääpiömäistä väkeä, ts., että 
ääreläisten, taivaanääreläisten tai barbmolaisten tästä syystä ku- 
viteltiin olevan pieniän.? ` 
Kun vanhassa maailmankuvassa maakehän ulkopuolelle sijoi- 

tettiin maata ympäröivä meri, jollainen ajatus on alun perin 
voinut syntyä vain suuren meren rannikolla, joutui myös lintu- 
jen talvehtimispaikka tuon ympärysmeren äärelle tai saareen. 
Kuvavaa on, että syrjäänin kielessä sen seudun nimi, jossa linnut 
talvehtivat, merkitsee samalla etelässä olevaa merta tai meren 
rannikkoa. Suomessa ja muualla Pohjolassa tunnetut lintu- 
kodon merelliset maisemat johtavat ajatuksemme antiikin kan- 
sojen uskomusten piiriin, joita valaisee mm. Ilias-runoelman 
kolmannen laulun alku. Siinä puhutaan lintujen talvehtimis- 
paikasta Ookeanoksen äärellä sekä pygmaijien, vnyrkinkokois- 
ten» kääpiöiden ja kurkien välisestä taistelusta. Homeros kuvai- 
lee näet troijalaisten hyökkäystä säkein, jotka Otto Manninen 
on suomentanut seuraavasti: 

Mutta kun johtajineen oli paikoillaan joka parvi, 

päin väki Troian riensi jo pauhaten niinkuni linnut, 

niinkuni kurkien kiljuna soi kautt? ilmojen aavain, 

talvi kun karkoittaa ne ja loppumaton sadetulva; 

ääreen vyöryvän Okeanon nepä kiitävät kiljuin 

kimppuun Pygmaijein kerimiesten päänmenekiksi. 

Lintukodon kääpiöt ja niiden taistelut kurkien kanssa, josta 

Olaus Magnus esittää kuvankin tunnetussa »Pohjolan kansain 
historiassaan», ovat maassamme ilmeisesti kansainvälistä kult- 
tuuriperintöä, mutta kuvitelma muuttolintujen matkasta tai- 
vaan äärellä sijaitsevaan lintujen talvimaahan, joka on useille 


1 Toivonen, Pygmäen, 103. 
2 Taivaanääreläinen, 245. 
3 Toivonen, Pygmäen, 105. 

arktisille kansoille yhteinen, palautuu epäilemättä ikivanhoihin 
aikoihin liittyen samalla jo ammoin vallinneeseen varhaiskan- 
taiseen maailmankuvaan. 


Vanhan kansan runoissa ja tarinoissa puhutaan lisäksi sala- 
peräisestä merennielusta, jonka on kuviteltu sijaitsevan 
jossakin pohjan perillä. Niinpä Varsinais-Suomessa kerrotaan, 
että kun Vauhtus-niminen noita, joka paholaisen seurassa oli 
kulkenut kaikkialla, mutta ei »Kurilan kurkussa», halusi nähdä 
senkin, niin paholainen huomautti, että jos sinne mennään, on 
kummankin loppu lähellä; se on näet semmoinen merenpaikka, 
joka aina pyörii ympäri alaspäin ja josta ei tiedä, minne se vie.! 
Tämä tarina, jossa mainittu Vauhtus varmaankin tarkoittaa 
Faustia, on painetussakin asussa, pienenä vihkosena levinnyt 
kansan keskuuteen. 

»Kurilan kurkun)» vastineena tavataan Gananderin sanakir- 
jassa kurimus "kuoppa joka nielee kaiken veden, merenpyörre'. 
Tämä kurimus siihen liittyvine käsityksineen elää kansan tietoi- 
suudessa yhä vieläkin varsinkin Itä-Suomessa. 

Kurimus on meressä, se nielee seitsemän vuoden aikana sisäänsä kaikki, 
mitä sen lähelle sattuu, ja puhaltaa taas ulos seuraavan seitsemän vuoden 
aikana (Pälkjärvi, Soanlahti, Tohmajärvi, Värtsilä. Antti Peltomaa. SS). 

»Niin hävis ko kurimuksen suuhun» (Antrea, Jääski. A. Ikonen. S$). 

Kurimuksen kulkku tai kurkku on sellainen pyörre, joka menee maa- 
pallon läpi. Se nielee laajalta alalta laivat maan sisään, ja joka sinne jou- 
tuu, ei koskaan palaa takaisin (Suomussalmi. Ida Svinhufvud. SS). 

Kirjailija Kaarlo Hemmo mainitsee saman salaperäisen pai- 
kan nimenä »Kurjuksen kulkku» ja julkaisee novellikokoelmas- 
saan »Välipalaksi» savon murteella seuraavan merimiestarinan: 

»Kurjuksen kulkku on, näet, se paikka moaliman takana, josta kaikki 
moaliman liijjat veit juoksoo moaliman ala. Kymmeniin peninkuormain 
alalla joutuu mer häränsilimänä pyörimään, ihan kun virranniskassa 
ikkääsä. Sitten siellä keskuuvessa on suur hormi, semmonen mahottoman 
iso kolo, niin avara, että siitä sopis kokonaisija kaupuntija mänemään, 
joka vettee kurnii vettä moaliman ala»? 


1 Vrt. Kotis. 1911, 33—34. 
2 Kaarlo Hemmo, Välipalaksi, 44. 

Jacob Fellman on Suomen Lapissa kuullut meren nielua nimi- 
tettävän kurkkioksi. Sen sanotaan olevan niin voimakas, että 
se nielee peninkulman laajuudelta laivat miehistöineen, lastei- 
neen maan alle. Meren veden arvellaan syöksyvän sinne seitse- 
mänä vuonna ja taas seitsemänä vuonna virtaavan takaisin.! 
Muudan Tenojoen lappalainen kertoi, että puheena olevassa 
meren nielussa, jota hän nimitti ”meren navaksi' (mier-näp), 
»vesi kuohuu, menee sisälle ja tulee ulos jälleen» ja että vsiinä 
pyörii pursien palasia, tukkeja ym., mikä on joutunut sen 
nieluun)? 

Vanhoissa runoissamme, joissa meren nielulla on useita eri 
nimiä, kurimus, kurjus, kinahmi, kita sekä meren tai veden napa, 
se sijoitetaan usein Rutjan tai Turjan äärille. Niinpä eräässä 
Pakkasenloitsussa kehoitetaan pakkasta kylmäämään 

meren Rutjan partahia, 
äärettömän äyrähiä, 
kurimuksen kulkun suuta, 
kinahmia ilkeätä.* 

Toisinaan kurimus on sekaantunut siihen Tuonen koskeen, 
josta edellä oli puhe.' Sellaisena se sijoitetaan taivaan ja maan 
yhtymäkohtaan, niin kuin mm. Latvajärveltä saatu seuraava 
säkeistö osoittaa (I, 4, 838): 

Portin Pohjolan eessä, 
kirjokannen kynnysalla, 
tyvin siellä petäjät vieri 
kurimuksen kulkun suuhun. 

Kun kurimuksen on samalla ajateltu toimivan maan alle 
johtavana aukkona, on ymmärrettävää, että sitä on joskus 
voitu kuvitella myös tuonpuoleisen maailman portiksi. Sem- 
moisena meren ”kita” esiintyy Väinämöisen lähtö-virressä Vuon- 
nisen alueella (I, 1, 690, 693): 

Siitä vanha Väinämöinen 
kovin suuttu ja vihastu, 
laulo vaskisen venehen, 


1 J, Fellman, II, 126. 

2 Omat kok. 

3 Kaarle Krohn, SRU 274. 

4 Holmberg (Harva), KV 6, 99. 

laulo ruuhen rautapohjan; 
laskea karettelevi 
kurimuksen kulkun alle, 
ki'an kielen kääntimille. 


Suomessa kurimus-kuvitelma ei kuitenkaan voi olla kotoperäi- 
nen, sillä se ilmiö, joka sen on aiheuttanut, ei ole maamme ran- 
noilla havaittavissa.! Toisin on asian laita valtamerien varsilla 
asuvien kansojen keskuudessa, jotka kurimukseen turvautuen 
selittävät nousu- ja laskuveden vaihtelut. Niinpä Kuolan niemi- 
maalla uskotaan, että vuoksi- ja luodeilmiön aiheuttaa Turjan- 
niemen takana sijaitseva nielu, joka vuoroin vetää vettä sisäänsä 
ja työntää ulos jälleen.? Keskiajan kirjallisuudessa kurimus 
sijoitetaan Atlantin pohjoisosaan. Kaarle Suuren hovissa 700- 
luvulla elänyt Paulus Diaconus eli Warnefried sanoo sen olevan 
etäällä 'pohjoisessa, missä valtameri ulottuu rajattomiin, ja 
nimittää sitä vmeren navaksiv. Kaksi kertaa päivässä se imee 
aaltoja ja purkaa ulos jälleen, niin että laivat toisinaan syöksy- 
vät sen nieluun, toisinaan taas työntyvät siitä etäälle. Hän 
kertoo kuulleensa, että jossakin Britanian ja Pohjois-Espanjan 
välillä on samanlainen merenpyörre. Kuvatessaan friisiläisten 
merimiesten purjehdusta pohjoiseen Adam Bremeniläinen kertoo 
1000-luvulla, miten he retkellään ajautuivat kohti kurimusta, 
jonka nieluun pakovesi veti jotkut heidän laivoistaan vimma- 
tulla vauhdilla, kun taas tulvavesi työnsi toiset kauas pois. Eräät 
1500-luvun kirjailijat sijoittavat tämän peloittavan paikan Lo- 
foottien saarten läheisyyteen.? Sinne se on sijoitettu myös 
Olaus Magnuksen Carta Marinassa, jossa sitä esittävässä kuvassa 
nähdään haaksikin kurimuksen kidassa ja jonka ääressä on kir- 
joitus »Hec est horrenda Caribdis» (tässä on kammottava Karyb- 
dis). 

Kurimusta merimiesten kauhuna kuvailee jo Homeros Odys- 
seian 12. laulussa, josta esitettäkäön seuraavat Otto Mannisen 
suomentamat säkeet: 

1 Omituista on, että vuoksi- ja luode-sanoilla on nykykielessä päinvastai- 
nen merkitys kuin mitä niillä on ollut alun perin. 


2 J. Fellman, II, 175—176. 
3 Fridtjof Nansen, 122; Karl Alenius, 191; Kaarle Krohn, SRU, 273— 
274. 

Mutta kun suolaiset meren veet kitahansa se särpi, 
kaikk alas ammottain veti pyörre, ja soi jyly jylhä, 
kalliot kaikuivat, syvä paljastui meren pohja, 

sen murat mustimmat; väen valtasi kalpea kauhu. 

Aeneis-eepoksensa 3. runossa Vergilius sanoo, että Kharybdis- 
niminen meren pyörre, joka kolmesti päivässä särpii kitaansa 
aallot ja niiden kera kaiken, mikä sattuu sen lähettyville, ja 
kolmesti päivässä taas purkaa takaisin, sijaitsee Sisilian pohjois- 
rannikon lähettyvillä. Selittäessään puheena olevaa vuorovesi- 
ilmiötä eräät antiikin oppineet, kuten Poseidonius ja Strabon, 
puhuvat »hengittävästä merestä»! 

Itä-Aasian kansain maailmankuvassa merennielu eli vmeren- 
napa» toimii samalla tavalla Isossa valtameressä.? Kurimususko 
tavataan lisäksi mm. Pohjois-Amerikan luoteisrannikon alku- 
asukkailla. 


Omaa osaansa on muinaissuomalaisten maailmankuvassa 
näytellyt linnunrata, tuo salaperäinen, himmeä valovyö- 
hyke, joka yhtäjaksoisena juovana ulottuu taivaan poikki. On 
ymmärrettävää, että tämäkin ilmiö on jo ammoin askarruttanut 
ihmisten mielikuvitusta. Aasian koilliskulmalla asuvat kansat 
ovat kuvitelleet sitä mahtavaksi, taivaan yli virtaavaksi joeksi, 
ja ytaivaan virraksi» sitä sanovat myös kiinalaiset ja japanilaiset. 
Eräät Pohjois-Siperian kansat ovat nähneet siinä suuren hiihtä- 
jän suksien jäljet. Balkanin kansojen, osmanien ja Kaukasian 
tataarien keskuudessa kerrotaan taruja miehestä, joka oli varas- 
tanut olkia ja ripotellut niitä jälkeensä, niin että hänen polkunsa 
vieläkin näkyy taivaalla »olkivarkaan tienä». Monet Euroopan 
kansat nimittävät puheena olevaa tähtivyötä »maitoradaksi», 
jonka muinaiskreikkalaiset selittivät syntyneen, kun Hera, 
taivaanjumalatar, Herakles-lasta imettäessään tempasi rintansa 
tämän suusta, jolloin maitopisarat pirskahtivat taivaalle. Hyvin 
laajalle levinnyt nimitys on lisäksi »linnunrata», jota ei tavata 
ainoastaan suomalaisilla, virolaisilla ja balttilaisilla, vaan sen 


1 W. Mohr, Hermes 77 (1942), 34. 
2 Kreinovits, 78.' 
3 Alexander, MAR X, 257. 

vastineita käyttävät myös monet turkinsukuiset kansat samoin 
kuin itäiset kielisukulaisemme Venäjällä ja Siperiassa! 

Monet kansat ovat yhä edelleen tietoisia siitä, mistä viimeksi 
mainittu nimitys johtuu. Vogulit kuvittelevat, että linnunrata 
on muuttolintujen yöllisenä oppaana, ja sama selitys on saatu 
suomalaisilta ja virolaisilta. Niinpä Suomenniemeltä on tiedon- 
anto, että linnunrata on muuttolintujen tienviitta?, ja mm. 
Maaningalla kerrotaan, että »kun linnunradan suunta syksyllä 
on koillisesta lounaaseen», vanha kansa on päätellyt sen olevan 
olemassa, jotta muuttolinnut yön aikana voisivat lentää mainit- 
tuun suuntaan. Linnunradan päässä on näet Lintukotola, saari 
valtameren keskellä, missä linnut viipyvät yli talven.3 

Sitä ilmansuuntaa, jota kohti linnunrata syksyn tullen muut- 
tolintuja ohjaa, onkin Pohjois-Savossa sanottu »linnunlennoksi». 
Kun mainitaan, että »tuuli on linnunlennossa», tarkoitetaan, että 
tuuli on lounaassa tai etelän ja lounaan välimailla.* Samaa 
ymmärretään sanottaessa tuuli on linnussa» tai linnusta tuulee» 
Muutamin paikoin Karjalassa tällä sanonnalla tarkoitetaan ete- 
lää lintujen matkasuuntana.* Siellä missä luode-sanaa, kuten 
Itä-Suomessa ja rajan takana, on käytetty lounaan? merkityk- 
sessä, voidaan puhua myös »linnunluoteesta» tai ylintuluoteesta».? 
Niistä tiedonannoista, joita on kertynyt Sanakirjasäätiön ko- 
koelmiin, mainitaan linnunradan suuntautuvan milloin koilli- 
sesta lounaaseen, milloin idästä länteen?, milloin pohjoisesta 
etelään.1? Radan asento on tietenkin riippuvainen siitä ajasta ja 


1 Harva, ASU 137—139; Toivonen, FUF XXIV, 123. 

2 Suomenniemi. M. Kiehilä ja K. Kääriö. SS. 

3 Maaninka. A. Leinonen. SS. 

4 Tisalmi. Lahja Vainio ja Agatha Kellberg. — Kovero. J. Suvisalo. — 
Kinnula. N. Tikkanen. SS 

5 Maaninka. A. Leinonen. — Kiihtelysvaara. Elli Laine. — Sulkava. 
O. Reponen. — Suolahti. Ida Mäkinen. — Suonenjoki. J. Vehvilä. — 
Pohjois-Kariala. A. Takkunen. SS. 

$ Kontillahti. E. Eskelinen. SS. 

7 Jisalmi. Lahja Vainio, — Kitee, Kesälahti ja. Uukuniemi. P. Timonen. 
SS. — Vrt. Arvo Inkilä, Vir. 1938, 34. 

8 Laitila. E. Kartanonperä. — Pudasjärvi. V. Koivukangas. — Maa- 
ninka. A. Leinonen. — Ii. Esteri Pernu. — Repola. A. Kyöttinen. SS. 

9 Teisko. Lyyli Kuusniemi. — Rauma. J. Nieminen. — Kullaa. F. J. 
Eklund. — Suomusjärvi. S. Seppälä. — Orimattila. T. Knuutila. — 
Rääkkylä. J. Hirvonen. — Rovaniemi. V. Nuotio. SS. 

10 Impilahti. J. Kuronen. — Kontiolahti. A. Takkunen. SS. 

hetkestä, jolloin sitä tarkastellaan. Laitilassa sanotaan, että 
linnunradan »loppupää» on »meren puolellas.! 

Linnunradan »loppupään edellyttää, että sillä on myös »alku- 
pää». Käsitys, että linnunradan valkupää» on koillisen, idän tai 
pohjan puolella, onkin aivan yleinen. Tämän mukaisesti on 
menetelty, kun linnunradasta, jota Pohjanmaalla paikoitellen 
on sanottu ytalvenseläksi»?, on ennustettu talven ilmoja. Linnun- 
rata on näet ollut vanhan kansan talvikauden sääkalenteri. 
Ennusmerkkejä tarkkailtiin tavallisesti jo syksyllä linnunradan 
näyttäytyessä.3 Lähempänä ajankohtana mainitaan Mikonpäi- 
vän aika.t Jos Toivakassa tällöin todettiin, että radan alku- eli 
idänpuolinen pää oli valoisa, se merkitsi runsasta lumentuloa 
syystalvella, jos taas keskikohta tai lännenpuolinen pää oli 
valoisa, voitiin odotaa lumipyryjä keski- tai kevättalvella. »Eri 
kohdista näkee, minä aikana on eniten lumisateita», sanotaan 
Suonenjoella.s Impilahdella arvellaan, että »jos linnunradan 
pohjoispäästä heti alkaa vaalea vyöhyke, tulee talvi aikaisin, 
jos taas eteläinen pää on valoisa, tulee takatalvinen kevät.? 
Pudasjärvellä linnunradan »sotkupaikat» merkitsevät tuiskua ja 
lumipyryä.* Tin pitäjässä päätellään, että »jos koillisen puolella 
näkyy vähän tähtiä, ei syystalvella saada lunta».? Linnunradan 
tummat kohdat ennustavat yleensä suojasäätä sinä ajankohtana, 
jota ne linnunradassa kuvastavat." Jos linnunrata on kauttaal- 
taan kovin selkeä, on se tulevan pakkastalven merkki.!! 

Samanlaista linnunrataan liittyvää talvisäiden tarkkailua, 
josta jo G. Fr. Aurenius kertoo Turussa 1751 ilmestyneessä 


1 Laitila. E. Kartanonperä. SS. 

2 Toholampi. J. Alaspää. — Haapavesi. Aug. Karsikas. — Kalajoki. 
J. Sorvari. SS. 

3 Vihanti. M. Mustakangas. — Toivakka. J. Montonen. — Kurkijoki. 
T. Heinonen. SS. 

4 Janakkala. A. Vallinheimo. — Suonenjoki. Y. Rytkönen. SS. 

ë Toivakka. J. Montonen. SS. 

€ Suonenjoki. Y. Rytkönen. SS. 

7 Impilahti. J. Kuronen. SS. 

8 Pudasjärvi. B. K. Tolkkinen. SS. 

9 Ii. Esteri Pernu. SS. 

= ENA A. Lehtinen. SS. — Samoin Ruotsissa (Vermlanti, 2983, 11, 
s. 4. k 

U Kiikka. S. Seppälä. — Kalvola, Vanaja ja Koski (H.1.). Ilmi Koponen. 
— Vrt. Kotis. 1911, 22. 

väitöskirjassaan!, on harjoitettu myös maamme ruotsinkielisen 
rahvaan keskuudessa. Heilläkin on havaintojensa lähtökohtana 
ollut linnunradan alku- eli itäpää, ja tottuneiden sanotaan voj- 
neen jo syyskuun lopulla tietää »mikä kuukausi tulee olemaan 
lumirikas, mikä taas lumesta köyhä».? Aivan samaa menetelmää 
on noudatettu muuallakin pohjolassa. Samoin kuin Suomessa on 
sekä Ruotsissa että Norjassa tarkkailtu tulevan talven säitä ja nii- 
hin liittyviä tunnusmerkkejä syksyllä Mikon päivän tienoissa.? 

Monin paikoin maassamme pidetään linnunradan keskikohtaa 
joulun aikaisten ilmojen osoittajana.*t Pohjanmaalla on erityisen 
huomion esineenä ollut kuitenkin se kohta, josta linnunradan 
haarautuminen alkaa ja jonka selitetään vastaavan »kynttelin- 
aikaan.5 Tätä kalenteripäivää onkin melko yleisesti Länsi- 
Suomessa pidetty »talvenseläny taitekohtana. »Kynttilästä tal- 
ven selkä taittuu», sanotaan mm. Mynämäellä. Tunnettu on 
myös sananparsi: »Kevättä kynttilästä.* 

Muuallakin pohjolassa ja samoin Keski-Euroopassa on kynt- 
tilänpäivä (2/2) merkinnyt talvikauden keskikohtaa”, mikä oli 
tärkeätä muistaa karjanrehuja säännösteltäessä, jotta ne riittäi- 
sivät karjan ulkoruokintaan asti. Sitä kuvastaa mm. hämäläi- 
nen sanonta: »Kynttilästä kahren karjaruaka, kolmija uroon 
ruoka.»8 Ruotsissa huolehdittiin niinikään ennen vanhaan siitä, 
että kynttilänpäivänä, jolloin talvi on puolitiessä», puolet re- 
huista oli tallella? Vielä kiintoisampaa on todeta, että tämä 
merkkipäivä on sekä Ruotsissa että Norjassa samoin kuin Poh- 
janmaalla asetettu linnunradan haarautumiskohdan yhteyteen.!* 


1 Aurenius, Praesagia tempestatum, quae collecta sunt in Carelia, 4 

2 Budkavlen 1922, 32; 1933, 23. 

3 Hälsingland, 1963, i, s. 7. — Mora, 1992, s. 9. — Jemtland, 8485, s. 15. 
SLA. — Storaker, Rummet, 95. 


4 Kontiolahti. A. Takkunen. — Uurainen. Inka Oksanen. — Suomus- 
järvi. S. Poppali: SS. 
5 Laihia. Lehtinen. — Vrt. Rovaniemi. V. Nuotio. — Kuortane. 


M. V. Saranpää. SS. 

8 Vrt. Jouko Vesikansa, Kotis. 1940, 24. 

7 Wikman, Budkavlen 1943, g: Budkavlen 1943, 151; Nikander, Frukt- 
barhetsriter; 199; Svensson, Bondens är, 109. 

8 Kotis. 1940, 24; SKSa 414 

9 Fornminnessällskapet Vikarvets Årsbok 1930, 31. 

10 Länsigöötanmaa 2311, 2 s. 116. — Venäjänkin ruoisalaiskylässä 
(Svenskby) on puhuttu ykynttilänmessun haarautumasta». SLA. 

Tätä tapaa kuvailee lähemmin norjalainen J. Th. Storaker, 
joka erääseen vanhempaan lähteeseen viitaten mainitsee, miten 
linnunradan koillispäätä pidettiin talven alkuna ja miten linnun- 
radan alkupuoliskosta ennustettiin syystalven säitä talvipäivästä 
(14/10) kynttilänpäivään asti ja kevättalven säitä kynttilän- 
päivästä suvipäivään (14/4) asti, jolloin linnunradan haarautu- 
miskohtaa pidettiin kynttilänpäivän merkkinä ja sanottiin »kynt- 
tilänmessun solmuksi» (K yndelmisknuden). Storaker huomaut- 
taa samalla, että vanhoista kansanrunoista päättäen tanskalai- 
setkin ovat puhuneet skynttilänmessun solmusta», joka osoittaa, 
että linnunrataa on Tanskassakin aikoinaan käytetty talvikau- 
den ilmojen kalenterina.! 

Kun maassamme on linnunradan yhteydessä puhuttu kalevan- 
portaasta, jolla tarkoitetaan jotakin linnunradan tiheätä kohtaa 
eli slumipöllyä»?, on todennäköistä, että Kalevan on kuviteltu 
kulkeneen tai hiihtäneen taivaan poikki linnunrataa pitkin. Täl- 
laista muinaistarua ei kuitenkaan liene maassamme muistiin- 
pantu, mutta, kuten mainittu, eräät Pohjois-Siperian kansat, 
mm. vogulit ja ostjakit, ovat nähneet linnunradassa suuren 
hiihtäjän suksien jäljet.? 


Siitäkin on esimerkkejä olemassa, että esi-isämme ovat kuvi- 
telleet linnunradan tähtivyötä mahtavaksi puuksi. 
Niinpä teiskolaisessa tiedonannossa sanotaan, että »kun linnun- 
rataa tarkastaa, se on niinkuin puu, jonka tyvi on itään päim. 
Lisäksi huomautetaan, että jos vtyvipuoli» on leveä, niin silloin 
tulee syyspuolella paljon lunta. Kevätpuolen lumentuloa ennus- 
tetaan »latvapuolestav.! Samoin Uuraisissa puhutaan linnun- 
radan ytyvipuolesta» ja »latvapuolesta». Täällä tyvipuoli vastaa 
aikaa jouluun saakka talven säitä tarkasteltaessa.5 Varmaan- 
kin huomio, että linnunradan toinen pää on yhtenäinen, kun 
taas toinen haarautuu, on antanut aiheen puhua tuon taivaalli- 
sen puun ytyvestä» ja ylatvasta». 

1 Storaker, Rummet, 95 s. 

2 Teisko. K. H. Färm. SS. 

8 Harva, ASU 138 s. 


4 Teisko. Lyyli Kuusniemi. SS. 
5 Uurainen. Inka Oksanen. SS. 

Tällaiset tosiasiat johtavat ajatuksemme Suomen kansan 
vanhoihin runoihin, joihin sisältyy, Kalevalankin 2. laulusta 
tunnettu, kiintoisa taru'suuresta tammesta, jättiläis- 
puusta, joka kohosi niin korkealle, että se latvallaan pidätti 
taivaalla vaeltavat pilvet ja (XII, 2, 6071) 

peitti päivän paistamasta, 

kuu kullan kumottamasta. 
Sen vuoksi se oli kaadettava, ja runon lukuisat toisinnot kerto- 
vat, että se kaadettiin (VII, 4, 2656—60 ym.) 

latvoin suurehen suvehen, 

tyvin puolin pohjosehen, 
tai (IL, 872, vrt. I, 4, 863 ym.) 

latvoin suurehen suvehen, 

tyvin kohti koillisehen. 
Toisin paikoin mainitaan myös, että jättiläispuun kaataja (I, 
4, 855, vrt. VII, 4, 2756 ym.) 

laski latvan luotehese, 

tävin illisti itähä, 
tai (VII, 4, 2736, vrt. I, 4, 864 ym.) 

tyven illisti itähän, 

latvan kuatoi luotehesen.? 

Olemme jo huomauttaneet, että luode on Itä-Suomessa ja 
rajan takana merkinnyt lounasta”, mutta viimeksi mainituissa 
säkeissä se 'idän' vastakohtana näyttää tarkoittavan länttä’. 
Suuri suvi» taas on pohjoisen ja koillisen ilmansuunnan vasta- 
kohtana merkinnyt sekä 'etelää? että lounasta’. Näistä runon 
tallettamista perintätiedoista näemme siis ihmeeksemme, että 
tuo kaadettu viso tammi» lepää juuri samassa asennossa kuin 
linnunrata. Kummankin »tyvi» on samalla ilmansuunnalla, 
milloin pohjoisessa, milloin koillisessa, milloin idässä, ja latvä 
vastaavasti päinvastaisella ilmansuunnalla. 

Tämä ei voi olla pelkkä sattuma! Vertaileva kansanrunou- 
dentutkimus on voinut todeta, että Ison tammen runon lukuisiin 
toisintoihin, joita K. A. Franssila on käsitellyt laajassa teok- 

'*1:Ks. Franssila, Iso tammi, 325, 365, 403, 404. 

sessaään, sisältyy erilaisia, myös kansainvälisiä aineksia. Runon 
kanta-aiheelle, puulle, joka kohottaa latvansa pilvien yläpuolelle 
ja joka kaadetaan, on myöhempien tutkijain onnistunut löytää 
vastineita muualta aina Indo-Kiinaa myöten? — sellainen on 
Raamatussakin (ks. Hes. 31: 3—16) —, mutta ne eivät voi selit- 
tää tuota ilmansuuntien mainintaa, joka on suomalai- 
sessa Ison tammen kaatamistarussa aivan oleellinen ja silmään- 
pistävä piirre. Sitä ei voi johtaa noiden kaukaisten kansain 
tarjoamasta vertailuaineistosta. Näin ollen se on selitettävä 
ja se voidaan tyydyttävästi selittää kotoiselta pohjalta. 

Tarun synnyn alkusysäyksenä on tietenkin ollut, samoin kuin 
muissakin linnunrataan liittyvissä taruissa, itse luonnonilmiön 
herättämä mielikuva, tässä tapauksessa tuo taivaalla nähty 
tavattoman suuri puunrunko. Seuraava askel on ollut puun 
arvoituksellisen alkuperän selittäminen, jonka kantamuotoon 
on vähitellen sekaantunut muunlaisista kertomuksista ja sa- 
duista saatuja lisäpiirteitä. Esimerkkinä siitä, että luonnonilmiö 
voi herättää saman mielikuvan myös kaukana toisistaan elä- 
villä kansoilla, mainittakoon, että ainakin Pohjois-Amerikan 
luoteisrannikon intiaanit ovat linnunradassa nähneet mahtavan 
puunrungon.? Ymmärrettävämpi on saman kuvitelman esiin- 
tyminen veljeskansallamme virolaisilla, joiden Ison tammen 
runon eräissä toisinnoissa tavataan siihen viittaavia piirteitä ja 
jotka taivaankaarestakin ovat käyttäneet sanontaa: väle ilma 
pihlakass.3 

Huomiota ansaitsee lisäksi se tosiasia, että muisto isosta tam- 
mesta kosmillisena puuna on muutamin paikoin säi- 
lynyt itse runonlaulajilla, milloin puun kaadettua runkoa on 
kuviteltu — samoin kuin linnunrataa useiden kansojen usko- 
muksissa! — sielujen sillaksi. Esimerkin siitä tarjoavat seu- 


1 Martti Haavio, KV 1940—41, 17 ss.; Toivonen, SUSA LIII, 2, 1 ss. 

2 H. B. Alexander, North Amer. Mythology 249, 294. — Myös Pohjois- 
Ranskassa on linnunradasta käytetty sellaisia nimityksiä kuin Arbre 
d?'Abraham (Abrahamin puu), Arbre de Saint-Jacques (Jaakopin puu) ja 
Arbre des Macchab6es (makkabealaisten puu), jotka kuitenkin, niin kuin 
niiden nimet osoittavat, polveutuvat vasta kristilliseltä ajalta (C. Volpati, 
Nomi romanzi della Via lattea, Revue de Linguistique Romane, IX, 
Pariisi 1933, 47 s.). 

3 Wiedeman, 293. 

4 Ks. esim. Moe, 278; Alexander, NAM 274, 278; Schmidt, II, 2,148 s., 549. 

raavat Borenius--Lähteenkorvan Uhtualla 1872 muistiin pane- 
mat säkeet (I, 4, 870): 

Jo on tammi koatununna 

poikki Pohjosen jovesta 

sillaksi iku-Sijahe —. 

Siin on silta ikuhini. 

Kenttijärveläisessä toisinnossa puun kerrotaan kaatuneen 
(I, 4, 835). 

poikki Tuonelan jovešta. 

Ison tammen yhdistää linnunrataan siis sekin, että kumpikin 
on väikkynyt Tuonelaan vaeltavien sielujen ikuisena siltana. 

Tässä yhteydessä mainittakoon vielä seuraava Inarin lappa- 
laisten usko: »Jos pilvisäällä taivas äkkiä selkenee idästä län- 
teen linnunrataa? (lodtirättis) myöten, sanotaan: taivaan ovi 
aukenee? (almi uksa rappas); silloin otetaan taivaaseen kuollei- 
den sieluja.» 

Kuuluisa kansanrunoutemme tutkija Kaarle Krohn halusi 
tuon tuostakin korostaa, ettei suomalaisten muinaisrunoista 
voi löytää luonnonmyyttejä. Hänellä olikin syytä taistella 
sitä luonnontarullista selitystapaa vastaan, joka aikanaan oli 
vallalla ja jota hänen isänsä Julius Krohn oli soveltanut myös 
ison tammen taruun. Julius Krohnin tulkinnan mukaan tämän 
tarun pohjana oli pilvi, joka leviää taivaalle ja peittää auringon, 
kunnes ”pitkäsen leimaus’ sen jälleen hajoittaa.? On selvää, että 
tämän tapaiset vluonnonmyytit» ovat tutkijain oman mielikuvi- 
tuksen tuotteita, joilta puuttuu kansanpsykologinen perusta. 
Toisin on asian laita, kun on puhe tähtitaruista, joiden kansan- 
omaisuutta ei kukaan tahtone kieltää. 


1 Itkonen, KV 1935, 77. 
2 Julius Krohn, SKH I, 407. 

Pakanuuden aikana oli Ukko maata viljelevän kansamme 
tärkein jumala, sillä hänestä johtuvaksi uskottu ukonilma ja 
virkistävä sade ovat kesähelteen vallitessa viljankasvulle vält- 
tämättömiä. 

Käsitys, että ukkosilmiön aiheuttaa jokin elävä olento, joka 
pilviin piiloutuneena nousee taivaalle, on ikivanha. Sekä 
Aasian pohjoisinten kansain että Pohjois-Amerikan intiaanien 
uskomuksissa ukkonen esiintyy jättiläislintuna, joka 
lentäessään saa aikaan valtavan jylinän. Tunguusit uskovat, 
että ukkoslinnulla on kiviset kynnet, joilla se pirstoaa metsän 
puut ja joita toisinaan voi löytää maasta. Itä-Aasian kansat 
taas puhuvat ilmassa lentävästä lohikäärmeestä, jolla 
on siivet ja kalansuomuinen ruumis. Ukkosen jylinä on sen 
ääni, sen suusta tuleva höyry muodostaa pilviä, ja salamat lei- 
mahtelevat sen heilauttaessa pyrstöään. Sen talvehtimispaikka 
on milloin meressä, milloin aarniometsässä tai suuren vuoren 
onkalossa, jossa sen hengitys synnyttää sumua, huurretta ja 
jäätiköitä ! 

Mitä suomalais-ugrilaisten kansain esi-isät ovat ukkosesta 
ajatelleet, on tietymätöntä, mutta muinaissuomalaisten käsi- 
tyksestä kertoo jo itse luonnonilmiön nimi ukko, ukkonen, joka 
osoittaa, että sitä tällöin on kuviteltu ihmisen kaltai- 
seksi olennoksi. 

Mainittu nimi tavataan jo Agricolan esittämässä suomalaisten 
jumalain luettelossa, vaikka hän Raamatun kirjoja suomentaes- 
saan käyttääkin ukkosesta puhuessaan nimitystä pitkäinen eli 
pitkänen, joka on säilynyt myöhemmissäkin pyhän kirjan kään- 
nöksissä ikään kuin raamatunkieleen kuuluvana lähes meidän 

1 Harva, ASU 141—144; H. B. Alexander, NAM 287—288. 

päiviimme asti. Sellaisista sanoista kuin min rupesit Pitkeiset 
cwluman» (2. Moos. 19:16) ja »Pitkenen pauckw (Joh. 12: 29) voi- 
daan päättää, että Agricola ymmärtää ?pitkäisellä? eli ”pitkäsellä' 
lähinnä ukkosen j ylinää. Joskus mainitaankin erikseen »Lei- 
mauxet ja pitkeiset» (Joh. ilm. 4: 5). Samoin vanhan virsi- 
kirjan 501. virressä sanotaan: »Pitkäinen ja pilvet, Ja vie! 
leimaus, Julist? HERran ihmeit?.» Toisaalta Agricola puhuu 
myös »pitkäsen leimauksesta»: »Cosca mine hijon ninguin pit- 
kesen leimauxen minun Mieckani» (5. Moos. 32: 41) tai: »Mine 
nein Sathanan Taiuahast langeuan ninguin Pitkesen leimauxen» 
(Luukk. 10:18). Salamaa tarkoittaa lisäksi »pitkäisen tuli». 
»Hen löi heiden Carians Rakehilla / ia heiden Laumans pitkei- 
sentulella» (Ps. 78: 48). 

Siihen Markuksen evankeliumin kohtaan (3: 17), jossa Jee- 
suksen kerrotaan antaneen kahdelle opetuslapselleen nimen 
yPitkesen poiat», Agricola liittää hyvin kansanomaiselta tun- 
tuvan kuvauksen ukkosen voimasta: »Joca caiki Pelette/ 
seroke / ia ymberkiende/ia maan hedelmellisexi 
saatta, 

Pitkänen ukkosen nimityksenä ei kuitenkaan ole säilynyt 
yksinomaan raamatunkielessä, vaan se elää myös vanhan kansan 
huulilla etenkin Varsinais-Suomessa Vehmaan kihlakunnassa 
sekä siihen rajoittuvalla Rauman seudulla. 

»Mahtak kyll kova pitkäne tull, ko tualt noi synkkiöi pilveröykkiöi 
nouse.» — Laitila. Mandi Eskola. SS. 

»Pitkäsem pilvep paistava iräs.» — Kalanti. Juho Aalto. SS. 

»Pitkäne nouse ylös.» — »Pitkäne on kova, kosk se nouse merest.» — 
Vehmaa. A. Jalo. SS. 

* »Ny om pitkäne ilmas.» — Pyhämaa. K. Valo. SS. 

»Ol kauniste nyt ko pitkäne kuulu taik taeva isä heittä kuuma taeva kive 
päähäs,» — vÄlä kokot käsilläs pitkäst päi, menevä sormes poik.» — Ka- 
lanti. Selma Aarnio. SS. 

Pitkästä syytetään mm. piimän pilaamisesta. Kun piimä 
ukonilmalla vetistyy, sanotaan: vpitkäne meni piimähän. Siitä 
puhutaan laulussakin, jossa akkoja moititaan: 

vettä he piimään ajava 
ja sanova pitkäse ravava.! 

1 Harva, VSHK 132. 

Jo Eric Schroderuksen sanakirjassa (1637) mainittu pitkäisen 
walkia tavataan edelleen Vakkasuomessa muodossa »Pitkäse 
valkki. 

»Pitkäse valkki löi meijä lehmä kuoliaks laro seinä viäres ja sytyt viel 
laronki palama.» — »Pitkäne lyö kovast valkkiat» — Kalanti. Juho 
Aalto. SS. 

Rauman seudulla salaman nimenä on »pitkäse valu». 

»Siit ennusteta, että pitä lämmint kaua, jos se käy myöhä syksyl. Sen 
pitäis valmistama vilja, — — — ja muuten kehuta, ett se o kauhia terve- 
list maan kasvul.» — Rauman mlk. Yrjö Virta. SS. 

Pitkäsen palo» voi tarkoittaa myös kalevantulta: »Pitkäsen 
palo ohran tulenutta.»! 

Pitkäsen aseena mainitaan »vaaja» eli vvaajasv.? 

»Kom pitkäse valkki oo valialles, ni se samo (= sammuu), ko otta pit- 
käse vaaja rekkes ja aja kolkkerta vastompäävä ympär valkkia.» — Pyhä- 
maa. K. Valo. SS. 

»Pitkäse vaajas tule ja tappa.» — Pyhämaa. V. Heltonen. SS. 

Pitkänen esiintyy lisäksi kasvin nimessä vpitkäsen palko» tai 
»pitkäsen kylvö. 

Pitkäsen palko» kukkii kuin vistukas nauris» sekä muodostaa samanlaa- 
tuiset »palot ja siemenetkin». — Lappi T.1. J. Viljanen. SS. 

»Pitkäsen kylvo on pelloilla rikkaruohona kasvava »keltakukkainen palko- 
kasvi». — Kalanti. Juho Aalto. SS. 

»Koko pelto on pitkäse kylvy täyn» (Erysium cheiranthoides). — Lai- 
tila. Mandi Eskola. SS. 

»Pitkäse kylv» on rikkaruoho »touon kylvöissä» ja kukkii kuin siemen- 
nauris. — Pyhämaa. Kustaa Valo. SS. 

Kansanomaisen pitkänen-sanan rinnalla ukkonen on mainitulla 
paikkakunnalla myöhäinen tulokas, oikeastaan vasta kirjalli- 
suuden ja koulujen välityksellä opittu. Näin selitetään mm. 
Lokalahdella. 

Muualla Lounais-Suomessa ei pitkänen nykyään esiinny kan- 
san puhekielessä, mutta ainakin Perniössä sitä sanotaan käyte- 
tyn vielä edellisen miespolven aikana. Kansakouluntarkastaja 
M. A. Knaapinen mainitsee siitä esimerkkinä vanhan perniö- 


1 Lappi (T.1.), J. Viljanen. SS. 
2 Laitila. Mandi Eskola. — Uudenkaupungin sori: A. Meri, $$. 

läisen sanonnan: »pitkäsen valkja leimo» (p. v. leimuaa')! 
Todennäköisesti puheena oleva sana, jolla on vastine virossa 
(pitkne, pikne), on ennen vanhaan ollut Lounais-Suomessa 
aivan yleinen. Kasvinnimessä piikäisenpalko (Turritis glabra, 
ruots. tornört) se esiintyy mm. Elmgrenin Marttilan pitäjän 
kuvauksessa 1857.2 

Kun pitkäinen on ollut hengellisen kirjallisuuden ja saarnojen 
suosima ukkosen nimitys, on se tietenkin ollut maassamme tun- 
nettu sellaisillakin seuduilla, missä sitä ei käytetä tavallisessa 
puhekielessä. Jotkut tiedonantajat huomauttavat siitä nimen- 
omaan. Eräät esimerkit osoittavat kuitenkin, että se on ollut 
kotoinen myös Pohjanmaalla monin paikoin. Niinpä Vihannin 
pitäjässä tavataan siihen viittaava paikannimi »Pitkäsenpalon- 
kangas».s Kansanomaisilta tuntuvat myös seuraavat sanat 
oululaisen Siimon Paavalinpojan tilapäärunossa, jonka hän 
sepitti 1704 erään sikäläisen kauppiaan hautajaisiin: »Joco 
nyt pitkänen panepi.» Tämä ukkosen nimitys esiintyy lisäksi 
Etelä-Pohjanmaalla mustiinpannussa Tulenluvussa muodossa 
pitkämöinen (XI, 2318): 

Pitkämöinen tulta isköö 


keskellä merikiviä 
kirjavasta kärmehestä.5 


Jacob Fellman kertoo, etteivät lappalaiset rajuilmaa pelätes- 
sään tohtineet mainita ukkosenjumalan nimeä. Samasta 
syystä suomalaiset ovat turvautuneet ns. peitenimiin. Sellai- 
nen lienee alun perin ollut myös pitkäinen, ja sellaisiin on luet- 
tava mm. isäinen eli isänen, jonka jo Lencgvist ja Ganander 
mainitsevat. Myös Renvallin sanakirjassa (1826) esiintyy lause- 
tapa visänen panee», jonka lisäksi Lönnrot mainitsee samaa 
merkitsevän visänen jyrisee» sekä nisäsen kuuro» (ukkossade). 
Isoin ilman» tuntee Agricolakin: »Nin oli Apostolitten Sarna 


1 Perniö. M. A. Knaapinen; vrt. Harva, VSHK 132. 
2 Elmgren, S 1857, 182. 

3 Vihanti. M. Mustakangas. SS. 

4 Toini Melander, 82. 

5 Muutamin paikoin Pohjanmaalla pitkänen merkitsee myös käärmettä: 
Älä mene sinne ryteikköön, siellä 'pitkänen' pistää.» — Säräisniemi. 
Matti Leinonen. SS. 

$ J. Fellman, 11, 216, vrt. M. A. Castrén, 41 ja Balys, 218 s. 

quin yleswedhetty Joutzi / ia quin. Isoin ilma / pitkeisen Jylinet 
ia Leimauxet.». 

Tämän johdosta Setälä huomauttaa: »Niinkuin näkyy, tar- 
koittaa isoin ilma selvästi ukkosta ja ilmeisesti isot (= iso) 
tässä on sama kuin isä».! Nykyisessä kansankielessä näyttävät 
visäsen ilma», visäsen pilvin, visänen käy» ja nisänen jyriseev 
olevan yleisimmin tunnettuja Hämeessä ja Ylä-Satakunnassa.? 
Joskus isäinen esiintyy myös vanhan kansan runoissa, esim. 
seuraavassa Kesälahdelta saadussa säkeistössä (VII, 5, 4904): 

Isäinen ylinen Luoja, 
vanha mies taivahinen, 
nosta lonka luotehelta ... 

Vaikka »Luoja» tässä runossa epäilemättä kuuluukin kristin- 
uskon tuomaan käsitepiiriin, eivät sellaiset kansanomaiset 
sanonnat kuin visänen käy» tai visänen jyrisee» liene kuitenkaan 
pohjaltaan. kristillisperäisiä. On näet huomattava, että vanha 
kansa on myös Ruotsissa ukkosen jylinästä puhuessaan sanonut 
vgodefar dundrar»?, jolla tuskin on tarkoitettu kristillistä Juma- 
laa. Kuitenkin on huomautettu, ettei isänen-sanan käyttö- 
alueella tavata sellaista sanontaa kuin esim. »isäsen vaajan, 
vaan vukkosen vaaja.* 

Ukkosen peitenimi näyttää olleen myös Vermlannissa muistiin- 
pantu ylkäinen eli ylikäinen. 

»Ylkäinen jyryö kovoa» — »Ylkäinen kumuo (kumuaa).» — Lauri Ket- 
tunen. S V 17, 27. 

yYlikäinen tuloo taivaasta, sen pitää tänne tulla kasvut antamaan, 
heineä ja kaikkea, jota maalla kasvaa.» — »Nei saana ennen maailmas sam- 
muttaa 'ylikäisen eläväistä? (salaman sytyttämää tulta).» — »Ylikäinen 
löi alas, jotta akka pyörtyi.) — M. Mörtberg. SLA. 

Jos ylkäinen eli ylikäinen, jotka kumpikin ovat Kaisa Vilhu- 
selta saatuja, tarkoittaa ylhäällä olevaa, voidaan sitä verrata 


1 Setälä, Sanastaja 1932, n:o 9, 5. 

2 Isänen-sanan käyttöaluetta valaisevat seuraavat muistiinpanopaikat: 
Akaa, Urjala, Tammela, Hattula, Vanaja, Hauho, Lammi, Luopioinen, 
Padasjoki, Längelmäki, Jämsä, Orivesi, Teisko, Messukylä, Kangasala, 
Tyrvää, Karkku, Suoniemi, Hämeenkyrö, Ikaalinen, Parkano, Kuru, Ruo- 
vesi, Keuruu.” *' 

3 Törner, 78—79; vrt. lisäksi tanskan oldefader (Lid, Religionsh. 127) ja 
viron vanaisa. 

4 Tästä on mm. K. A. Franssila tiedonannossaan huomauttanut. SS. 

Suomen lappalaisten ukkosesta. käyttämään nimitykseen pajan 
(ylinen).! »Ylinen» esiintyy myös usein kansamme vanhoissa 
runoissa ukkosenjumalan määreenä, esim. »Ukkoinen isä ylinen» 
(VII, 5, 3502) tai Ukkonen ylinen Herra» (VII, 5, 3213; XIIT, 3, 
10171). Näissä sanonnoissa tuntunee kuitenkin jo kristillisen 
ajan tuulahdus. Sanotaanhan vanhassa virsikirjassakin: »Herra 
jylistää taiwaasa, ja Ylimäinen antaa pauhinansa.» 

Selvästi kristinuskon vaikutusta kuvastavat monin paikoin 
maassamme käytetyt »Herran ilma», »Herran voima» tai »Luojan 
ilma», Luojan voiman, jotka eivät silti ole vain hurskaan mielen- 
laadun ilmauksia, niin kuin eräs tiedonantaja huomauttaakin 
mainitessaan, että »vältellen sanottiin Herran voima’, kun ei 
uskallettu puhua ukkosesta».? 

Viron äi (äiä hoog *”ukkossade”) ja äikene sekä Suomen lapin 
aijeg äijä’ antavat aiheen olettaa, että suomalaiset ovat käyttä- 
neet myös äijä- eli äijö-nimitystä ukkosenjumalasta. Muisto- 
merkkejä siitä onkin säilynyt eräissä sanonnoissa. 


Olen kuullut erään vanhuksen sanovan äijä jyrittää? = ukkonen käy.» 
— Nurmijärvi. Hilma Sykäri. SS. 

Kokemäellä on sanottu: »Taivaan äijä siellä ajaa vaunuillaan ja onki 
pahalla päällä ko niin kolisee.» — Kokemäki. Emma Mäenpää. SS. 


»Ukkoseni, äijöseni» tavataan myös muutamassa Vienan läänin 
runossa.? Puheena oleva ukkosenjumalan nimitys saattaa lisäksi 
piillä eräissä paikannimissä. Niinpä lähellä Simpeleen rantaa Pa- 
rikkalan Melkoniemen kylässä on Äijövuori, jossa on vluola» ja 
jonka laella nuoret ovat käyneet polttamassa juhannuskokkoa.* 
Mainittakoon vielä Äijänmäki Hinnerjoella5, Äijäänmäki Lai- 
hialla*, Äijänselkä Puolangalla? ja Äijänsaari Oulaisissa.8 


1 Itkonen, KV 1943—44, 61. 

2 Karunki. H. Kantojärvi. SS. 

3 Kaarle Krohn, SRU 118. 

4 Parikkala. Ida Nokelainen ja T. J. Soikkeli. SS. 

5 Hinnerjoki. Sofia Suisto. SS. 

6 Laihia. S. Seppälä. SS. 

7 Puolanka. Kerttu Heikkinen. SS. RES 

8 Oulainen. Viola Kaarto. SS. — Vertailun vuoksi lienee syytä mainita, 
että lappalaisilla oli ennen vanhaan tapana toimittaa uhreja ukkosen- 
jumalalle Äijih-sualui (Äijänsaari)-nimisellä Inarin länsipäässä sijaitse- 
valla kalliosaarella, jossa olevan luolan edessä on vielä myöhään nähty 
lahoja peuransarvia (T. I. Itkonen, KV 1944—45, 61). 

Myöhemmin on ”äijöllä? ymmärretty paholaista tai muuta 
pahaa olentoa: vIku Turso Äijön poika nosti päätänsä merestä» 
(esim. I, 1, 339). 


Yleisin ja runoudessa miltei yksinomainen ukkosenjumalan 
nimitys on Ukko, Ukkonen (vrt. ruots. gogubben)', jolla sanalla 
samoin kuin äijällä eli äijöllä on alun perin tarkoitettu *'vanhaa 
miestä’. Samalla ukko eli ukkonen on merkinnyt itse ukkosen- 
ilmiötä. Tämä kunnioittava nimitys ei kuitenkaan, niinkuin jo 
Porthan oli aikoinaan todennut, kohdistunut yksinomaan ukko- 
senjumalaan, vaan sitä on käytetty myös milloin karhua lepy- 
teltäessä, milloin metsänhaltijaa tai eräitä muita ihmisen kaltai- 
siksi kuviteltuja, uskomuksellisia olentoja puhuteltaessa.? Yhtä 
selvänäköinen ei ollut Ganander, joka sellaisen esimerkin perus- 
teella kuin »metän ukko halliparta» arveli, että Ukon mahti ei 
rajoittunut vain ilmaan, vaan myös metsän lehtoihiny.s On 
ymmärrettävää, että ainoastaan siitä yhteydestä, jossa tämä 
nimitys tavataan, voidaan päättää, millaista olentoa sillä kul- 
loinkin on tarkoitettu. 

Kun Agricola esittää Ukon karjalaisten jumalain luettelossa, 
on se antanut aihetta olettaa, että Ukko olisi Länsi-Suomessa 
ollut tuntematon.t Agricolan maininta on kuitenkin voinut 
johtua vain siitä, että hänen tietonsa Ukolle omistetuista juo- 
mingeista oli saatu juuri karjalaisalueelta, missä vanhat menot 
yleensä säilyivät sitkeämmin kuin muualla maassamme. Onhan 
Ukon juhlia vietetty sekä Karjalassa että Inkerissä vielä melko 
myöhään. Jos Ukko, niinkuin Agricolan sanat viittaavat, olisi 
ollut yksinomaan karjalaisten jumala, osoittaisi se samalla, 
että kaikki ne runot, joissa Ukosta puhutaan, olisivat karjalais- 
peräisiä. Eräästä vanhasta asiakirjasta käy kuitenkin selvästi 
ilmi, että Ukko on ollut uhrimenojen kohteena myös Hämeessä, 
vieläpä sen sydänseuduilla. Hauhon, Tuuloksen ja Lammin 
käräjäin pöytäkirjassa 1662 näet mainitaan, että muudan hauho- 
lainen oli kovan kuivuuden vallitessa järjestänyt sateen saa- 


1 Hammarstedt, Olsmessa och Torsblot, F 1915, 90. 
2 Porthan IV, 54 m. 2; vrt. A. M. Castrén III, 29 ss. 
3 Ganander, MF 98. 

4 Korhonen, Vakkalaitos, 27. 

miseksi juomingit, joissa sateen antajasta käytettiin sanoja: 
vPyhä Vecko illman Isä»! 

Huomiota ansaitsevat myös hämäläisen Georgius Kijhlin 
1600-luvun lopulla kirjoittaman tilapäärunon säkeet: 

Tuki tuima Taiwahitten/ 
Sinä su(u)ri Suomen Maan/ 
Ainoa armas Jumala/ 
Ucko yxi ylimmäinen/ 
Herra Hijtten hirmullinen.? 

Miten lienee ollut alun perin Lounais-Suomen laita, on tiety- 
mätöntä, mutta vaikka Vakka-Suomessa sana pitkänen on 
ollut vallalla meidän päiviimme asti, on ukkonen ukkosilmiön 
nimityksenä muualla Varsinais-Suomessa kauan ollut kansan- 
omainen samoin kuin siihen liittyvä ukkosen vaaja! tai ukkosen 
nalkki.* Yhtä kansanomainen täällä on ollut ukon kaari (= sa- 
teenkaari), esim. sanonnassa vukon kaari palaa».5 

Ukko on jättänyt muiston myös Varsinais-Suomen paikan- 
nimistöön ainakin Halikossa, missä erästä Riikolan talon maalla 
sijaitsevaa vanhaa helavalkean polttopaikkaa on sanottu »Ukon- 
mäeksi» Tämä nimitys (Ukonmäcki) on myös merkitty Riiko- 
lan ja Karvalan yhteismetsien ja -niittyjen karttaan 1779.6 
Puheena olevasta mäestä, jonka korkeus on noin 40—50 m mäen 
juurelta laskettuna ja jonka ympärysmitta on noin 300 m, on 
halikkolainen ylioppilas Jouko Hinkka hankkinut tämän kir- 
joittajalle mm. seuraavat tiedot: 

»Idän puolella mäkeä avautuu peltoaukeama, kun taas länteen päin 
jatkuu metsäinen kalliomaasto usean kilometrin laajuudelta. — — Nousu 
mäelle on verraten vaikeaa, koska rinteet ovat jyrkkiä, täynnä kiviloh- 
kareiden muodostamia rotkoja ja luolia. Muutenkin on luonto jylhää, 
varsinkin aikaisemmin se on ollut sitä, jolloin vielä korkeat kuuset ovat 


vartioineet tuota tarunomaista paikkaa. — — Mäen harjalla seisoo parin 
metrin korkuinen kivipaasi. Tämä on yläpinnaltaan melko tasanen kal- 


1 Melander, Vir. 1932, 39. 

2 Toini Melander, 79. 

3 Lieto, Paimio, Marttila, Tarvasjoki, Pöytyä. SS. Vrt. Harva, VSHK 
135. 

Halikko, Perniö. Harva, VSHK 134. — Kisko. G. Kivialho. SS. - 

5 Tarvasj oki. Aina Veijonen. — Koski (T.1.). A. V. Sarja. — Lieto. Op. 
Posti. Uskela. N. Kallio. SS. 

6 Charta öfver Rijkola och Karwalla Skogs och Ängs samfällighet — — 
uti Halikko Härad och Sockn. Turun maanmittaustoimistossa. 

liolohkare, jonka suuruus on 3 x6 m. Sattuvasti nimittikin eräs kertoja 
sitä 'alttariksi', Juuri tällä 'alttarilla? on poltettu helavalkeaa ikimuis- 
toisista ajoista lähtien, mutta tapa on lopetettu noin 10—15 vuotta sit- 
ten, jolloin yleensä alettiin kiinnittää huomiota tämän tapaisten tulien 
aiheuttamiin metsäpaloihin.» — »Kerran mäellä poltettaessa helavalkeaa, 
olivat muutamat miehet äkkiä kuulleet ankaran humahduksen ja sa- 
massa he olivat nähneet ikäänkuin suuren päättömän miehen ruumiin 
kävelevän kivien päällä» — Toinen taru kertoo, miten eräät henkilöt 
ajaessaan hevosella mäen juurella kiertävää tietä myöten, olivat nähneet 
rattaiden jäljessä hyppelevän pienen tytön, joka oli puettu kauttaaltaan 
punaiseen pukuun. Heidän aikoessaan lähestyä tyttöä, haihtui tämä 
äkkiä ilmaan." 

Sanaa vukkoinens, jonka jo Eric Schroderus (1637) mainitsee 
sanakirjassaan, aletaan 1700-luvulla yleisesti käyttää suomalai- 
sessa kirjallisuudessa. Niinpä Turussa syntyneen Lauri Tamme- 
linin 1705 julkaisemassa suomalaisessa almanakassa tavataan 
ilmoista puhuttaessa »uckoinen» ja »uckoisen jylinäv» Myös 
saman vuosisadan suomalaisessa virsikirjassa esiintyy »Rucous 
cosca uckoinen jylisee», jossa Jumalaa pyydetään varjelemaan 
vuekoisen pauhinasta». Sanan käyttö tällaisissa teoksissa 
edellyttää, että sitä on pidetty tunnettuna kaikkialla maas- 
samme. On arvoitus, minkä vuoksi Agricola ja muut Raamatun 
kääntäjät ovat sitä karttaneet, mutta todennäköisesti he ovat 
katsoneet, että pitkänen soveltuu paremmin pyhän kirjan 
teksteihin kuin ukko tai ukkonen, joka monin paikoin vielä sil- 
loin oli pakanallisen palvonnan kohteena. 

On arveltu, että Ukko palautuisi jo kantasuomalaiseen 
aikaan, koska se Virossa on liittynyt mm. paikannimiin. Tämä 
olettamus on kuitenkin herättänyt epäilyksiä, ja virolainen 
kansantietouden tutkija Oskar Loorits onkin osoittanut, että 
puheena oleva nimi tavataan Virossa vain rajoitetuilla alueilla 
ja että se siellä ilmeisesti on suomalaista perua. Lainan välittä- 
jinä eivät kuitenkaan ole olleet vain inkeroiset, sillä muisto- 
merkkejä Ukosta ja tämän palvonnasta on Virossa säilynyt 
muuallakin kuin Virumaalla, mutta ainoastaan sellaisilla seu- 
duilla, jonne vuosisatain kuluessa Suomesta saapuneita siirto- 
laisryhmiä tiedetään asettuneen.? 


1 Ks. Harva, VSHK 134. 
2 Loorits, Vir. 1936, 256 ss. 

Kansamme runoudessa yläilmojen Ukko esiintyy hyvin moni- 
puolisena jumaluutena, jonka apuaon etsitty milloin missäkin 
hädässä ja kaikkina vuodenaikoina. Sellaisena Ukko ei enää 
edusta yhtä alkuperäistä kantaa kuin tämän olennon vastine 
siellä, missä se on yksinomaan kesäisen ukonilman aiheuttaja. 
Tämä osoittaa, että puheena oleva suomalaisten jumala on 
ollut erittäin elinvoimainen ja kehityskykyinen. Sen sijaan, 
että Ukko uuden uskon tultua olisi kadonnut jäljettömiin tai 
sortunut paholaisen asemaan, seon kilpaillut itse kristillisen 
Jumalan kanssa, ja omaksuen tämän ominaisuuksia siitä on 
vähitellen tullut kaiken kaitsijajumala. 

Näin on Ukko saanut useita outoja tehtäviä ja joutunut 
vastaanottamaan pyyntöjä ja rukouksia, jotka alun perin 
ovat kohdistuneet Luojaan, Vapahtajaan tai Neitsyt Maariaan 
sekä muihin pyhimyksiin. Onpa Ukon apuun: turvauduttu 
synnytystuskissakin, josta on olemassa tietoja eri tahoilta. 
Niinpä Ilomantsissa on rukoiltu (VII, 4, 3058): 

Ukko, taivahan jumala, 
ota kultakirvehesi, 

jolla katkot kannaksia —, 
päästät pieniä pihalle.! 

Ukkoa on myös pyydetty parantamaan tauteja, vieläpä verta 
vuotavaa haavaakin (esim. VII, 3, 872): 

Oi Ukko ylinen Herra, 
tunge turpea kätesi, 


paina paksu peukalosi 
veren tielle telkimeksil? 


Lisäksi on lukuisia esimerkkejä siitä, että erämiehet, karjan- 
hoitajat, häämatkalle menijät ym. ovat turvautuneet Ukon 
suojelukseen ja apuun. Kaikki tämä osoittaa, millaista mahtia 
Ukon uskottiin edustavan ylijumalaksi kohottuaan. Vanhan 
kansan huolet, joita nämä vielä kristillisenä aikana esittivät 

1 Loitsun toisinnoissa pyydetään milloin Neitsyt Maariaa (esim. VII, 
4, 8057, XII, 2, 6224, 6227, XIII, 3, 9493) milloin Jeesusta (XIII, 3, 9474) 
saapumaan synnyttäjän luokse saunaan edistämään kirvoitusta kultaisen 
kirveen, hopeaisen tapparan kera. 


v Samat sanat on kohdistettu mm. Maariaan ja Jeesukseen (Hästesko 
, 56). 

Ukolle, rajoittuivat kuitenkin vain ihmiselämän välttämättö- 
miin tarpeisiin. Niinpä karjanhoitaja on pyytänyt karjaa lai- 
tumelle laskiessaan (I, 4, 2478, vrt. I, 4, 1400, 1408): 


Oi Ukko ylijumala, 
vanha vaari taivahini, 
taivahalline jumala, 
kun katsoit katollisess', 
niin katso katottomass'! 


Kuin hyvää paimenta Ukkoa on puhuteltu myös sanottaessa 
(VII, 5, 4074, vrt. 3798): 
Ukko ilimojen jumala, 
joka pilviä pittää, 
hattaroita hallihtoo, 
ota piiska pikkarainen, 
aja karja kottii! 


Hengellisistä arvoista ei ole kysymys silloinkaan, kun puhu- 
taan Ukon vpyhästä sanasta», niinkuin seuraavat Viitasaarelta 
saadut säkeet osoittavat (IX, 4, 277): 

Oi Ukko ylijumala, 

pyhä pilvissä asuva —, 
astu alas ahinkohon —, 
siunoa sanalias pyhällä 
tämä aine auttavaksi, 
tämä voije voimalliseks —. 


Epäilemättä Ukko vanhojen runojemme kuvastimessa esiin- 
tyy siis uuden uskon värittämänä. Usein näyttää siltä kuin 
tämä kehitys kohti korkeata yleisjumalaa olisi johtunut vain 
siitä, että Ukon arvossapidetty nimi on siirretty kristillisen 
Jumalan puhuttelusanaksi. Siihen suorastaan viittaavat sellai- 
set loitsumme sanat kuin »Ukkonen, ylinen Luoja» (VII, 4, 
1593) tai »Oi ukko ylinen Jiesus» (VII, 5, 3222). 


Tutkiessamme sitä Ukkoa, jonka palvonnasta Agricola ker- 
too, meidän on siis syrjäytettävä muut myöhemmät kuvitelmat 
ja pidettävä silmällä ainoastaan niitä Ukon piirteitä, joiden 
vertaileva tutkimus on osoittanut olevan juuri ukkosenjumalalle 
ominaisia. 

Selvästi alkuperäisellä paikallaan on Ukko eli Ukkonen sel- 
laisissa kansanomaisissa sanonnoissa kuin »ukko panee», sukko- 
nen käy» (vrt. ruots. »gogubben går»)! tai vukko eli ukkonen 
jyrisee». Ukkosen aikaansaamaa ?jyrinää? on pyritty selittämään 
eri tavoin. Aleksis Kiven »Seitsemässä veljeksessä» Juhani 
kertoo paitaressuna tuumineensa, että Jumala ajeli jyritteli 
pitkin taivaan katuja ja tulta iski kivinen tie ja pyörän rautai- 
nen kenkä». Tämän tapaisia kansanomaisia käsityksiä on muis- 
tiinpantu maamme eri puolilta. 

Kuviteltiin, että Ukko on vanha harmaapartainen mies, joka ajaa tai- 
vaan tiellä suurilla kärryillään ja siitä syntyvä kolina on ukkosen jyrinää; 
kun kärryn pyörä ottaa kiveen, iskee se tulta, joka leimuaa (Ähtäri. J. O. 
Savola. SS). 

Vanhan kansan ihmiset sanoivat ukkosen jyristessä, että taivaalla aje- 
taan rattailla (Karunki. H. Kantojärvi. SS). 

Ennen lapsena luultiin, että Jumala ajaa kärryillänsä pitkin taivaan 
kantta ja kun salama löi, uskottiin, että hänen hevosensa kaviot iskevät 
tulta (Muhos. Lyyli Similä. — Alavus. U. Kulju. SS). 

Jumala ajaa rattailla ukonilmalla; piiskan isku on salama (Parikkala. 
O. Tolvanen. — Sulkava. Veikko Vasara. SS). 

Sanottiin Ukon ajelevan pilvissä kivikkoista tietä, joka synnytti jyrinän 
(Jaakkima. J. Pakkanen. — Kirvu. M. Kymäläinen. — Rautjärvi. Huugo 
Varis. SS). 

Ukko ajaa paukkukärrillä pitkin taivaan lakia (Vahviala. R. Nurmi. S8). 

Taivaan isä ajaa rilloilla, että pyärät valakiaa isköö (Kuortane. H. 
Mäkelä. SS). 


Muutamin paikoin, kuten Kälviällä, sanotaan vain: vukko 
ajaan?, jota ruotsissa vastaa: sgodgubben åker», vgofar körer» 
tai vgobonden körery.? Tällainen maahamme muualta saapunut 
kuvitelma on yleinen ja ikivanha, sillä jo roomalaiset selittivät 
ukonjyryn syntyvän, kun Juppiter ajaa vaunuillaan yli taivaan.* 
Kreikkalaiskatolisen rahvaan keskuudessa Karjalassa ja Inke- 
rissä, missä Ukon tilalle on tullut pyhä Ilja (Elias), tämänkin 
uskotaan ajavan ukonilmalla Raamatusta tunnetuilla tulisilla 
vaunuillaan pitkin taivaankantta. 

1 Lid, Religionsh. 124. 

2 Kälviä. K. Haapaniemi. SS. 

3 Grimm I, 138, II, 62; Setälä, Sanastaja 1932, n. 9, 5. 


4 Streng Renkonen, I 78. 
3 Mansikka, KV 151; Kotis. 1941, 169. 

Onpa ukkosen jyrinää maassamme selitetty muullakin tavalla. 
Niinpä Suomenniemellä on tällöin ollut tapana sanoa lapsille: 
ukkonen viärättää kiviä» tai vjumala jauhaa»! Riihenpuintiin 
taas viittaavat vanhan runon säkeet: 

pui Ukko tulista riihtä, 
säkenistä säykytteli.? 

Eräässä edellä mainitussa tiedonannossa Ukko esiintyy 
taivaan tietä ajaessaan »vanhana harmaapartaisena miehenä». 
Lenogvist mainitsee Ukon nimenäkin Vanha mies. Samoin 
Ganander.t Gottlund kertoo tavanneensa 1817 Taalainmaalla 
matkustaessaan Ronkainen-nimisen siirtolaisen, joka puhuessaan 
tuon tuostakin käytti huudahdusta »voi vanha mies» tai »voi 
vanhakas», mutta joka näillä nimityksillä, kuten Gottlund 
sanoo, vtarkoitti Jumalaa». Tähän viitatessaan Setälä mainit- 
see, että vielä hänen lapsuutensa aikana lapselle, joka ei huo- 
neeseen astuessaan ymmärtänyt tervehtiä, sanottiin: »Mihinkä 
sinä sen vanhan miehen jätit?» Kun tervehdystä oli tapana 
nimittää yjumalan lausumiseksi», tarkoittaa »vanha mies» siis 
tässäkin kristillistä Jumalaa. € 

Näin ollen ei ole aivan selvää, mitä olentoa Lenocgvistin mai- 
nitsemalla »Vanhalla miehellä» on alun perin ymmärretty. 
Kun jo keskiajan kirkoissa Isä-jumala esitettiin parrakkaana 
vanhuksena, on ymmärrettävää, että tämä kuva Jumalasta 
painui ihmisten mieleen jo pienestä pitäen. On siis mahdollista, 
että tuo kirkkotaiteen kuvaama parrakas mies on lainannut 
piirteitä Ukolle. Ukon vanhuutta tähdentävät selvästi sellaiset 
loitsujemme säkeet kuin: 


Oi Ukko Ylijumala, 
vaari vanha taivahinen (esim. IX, 4, 415). 


Oi Ukko ylijumala, 
taatto vanha taivahainen (esim. I, 4, 976). 


1 Suomenniemi. E. Kääriö. SS. 

2 Esim. VII, 4, 2641. 

3 Porthan IV, 54. 

4 Ganander MF, 97. 

5 Gottlund, Den finska Sampo-Myten. 
6 Setälä, Sanastaja 1932, n:o 10, 4. 

Ukkoinen isä ylinen, 
mies on vanha taivahinen (esim. VII, 5, 3502). 


Isäinen, ylinen Luoja, 
vanha mies taivahinen (esim. VII, 5, 4904). 


Lencgvist olettaa puheena olevan nimityksen johtuvan siitä, 
että Ukko oli ykoko taivaan hovin vanhin ja johtaja»!, mutta 
tällainen käsitys tuskin voi palautua pakanuuden aikaan. 
»Taivaallinen hovi» soveltuu paremmin katolisen kirkon ajatus- 
maailmaan, jonka mukaan taivas oli kansoitettu eriarvoisilla 
Isä-jumalan alaisilla pyhillä olennoilla. Tähän soveltuvat myös 
sanat vylijumala», visä ylinen» ja vylinen Luoja». 

Kuitenkin voidaan päättää, että ukkosenjumalaa on kuvi- 
teltu vanhaksi jo pakanuuden aikana. Siihen viittaa mm. 
nimi Ukko sekä sellaiset skandinaaviset nimitykset kuin norjan 
Gamaltor tai tanskan Gamle Oldejader ym.? Myös muualla, 
kuten Liettuassa, sitä on kuviteltu harmaapartaiseksi vanhuk- 
seksi.? 

Millaisessa asussa Ukon on uskottu esiintyvän, käy ilmi loit- 
sujen maininnoista. Erityistä huomiota ansaitsee hänen sin i- 
nen pukunsa, josta puhutaan mm. eräässä Impilahdelta saa- 
dussa runossa (VII, 4, 2641): 

Anna Ukko ummertasi, 

siniviitta viimojasi, 
sillä samanlaisessa asussa ovat Skandinavian lappalaisetkin 
kuvitelleet ukkosenjumalan esiintyvän. Niinpä Forbus kertoo, 
että »hänen luullaan olevan sinipukuisen ja kulkevan 
edestakaisin pilvessäv.! Joskus runoissamme puhutaan myös 
Ukon »tulisesta turkista», johon itse ukkosilmiö tulineen on 
ilmeisesti antanut aihetta. 


Paljon enemmän kuin Ukon eli Ukkosen puku on hänen 
aseensa askarruttanut ihmisten ajatusta. i 


1 Porthan IV, 54. 

2 Lid, Religionsh. 124, 127. 

3 Balys, 220. 

4 Reuterskiöld, Källskr. 33.' 

5 E. Tikkanen, Eräs savol. loitsuruno, 17. Tulinen puku on ukkosen- 
jumalalla Liettuassakin. — Balys, 220. 

Vanha kansa on kaikkialla maassamme uskonut, että Ukolla 
on varusteena vanhanaikainen kiviase, jommoisella hän »pirs- 
toaa» puun, »särkee sen säpäleiksi» tai »vuolee siitä irti lastuja». 
Tavallisesti selitetään, että se on kova, musta, terävää kiilaa 
muistuttava kivi, jonka joskus voi löytää ukkosen iskentä- 
paikasta. Kiilan muotoisena sitä onkin Länsi-Suomessa melko 
laajalla alueella sanottu ukkosen vaajaksi!, jota vastaa ruotsin 
äskkil tai torsvigg. Samaa merkitsee Ruotsin lapin adja-tjätev. 
Erään lappalaiseukon kerrotaan löytäneen sellaisen puusta, 
se ei ollut suuri, mutta raskas, ja sen yksi reuna oli terävä.? 
Paikoittain Etelä-Pohjanmaalla tämän kiilan nimenä on ukko- 
sen vavia?, Varsinais-Suomen itäosassa ja Lounais-Hämeessä 
ukkosen nalkki*, Pohjois-Karjalassa ja rajan takana ukon talita" 
sekä Hämeessä ja Itä-Uudellamaalla ukkosen eli ukon naulat, 
jonka jo Ganander mainitsee ja jommoisia vmustia, kovia kivi- 
kiiloja» hän kertoo löydetyn sieltä, minne ukkonen on iskenyt. 
»Ukon nauloista» puhuu myös Jaakko Juteini. Hänkin sanoo 
niiden olevan vmustan karvaisia kiven kappaleita, joita tyhmät 
muinen luulivat ukon pilvistä maahan singoilevam». Lisäksi 
hän selittää, että »ne ovat teroitettuja kovia kiven kappaleita, 
joita kuka tiesi muinen kirveinä pidettiin, koska ei vielä rauta- 
kaluja ollut».? Toisinaan tätä esinettä on sanottu vain vukon 
eli ukkosen kiveksi», yleisemmin on »ukonkivellä» kuitenkin 
ymmärretty kvartsia, valkoista kivilajia.* 

Kun Ukkosen aseen on uskottu lentävän ilmojen halki niin 
kuin nuoli, ei ole odottamatonta, että jo muinaisuuden kansat 


1 Ukon eli ukkosen *vaajan? nykyistä muistiinpanoaluetta valaisevat 
seur. paikannimet: Nousiainen, Lieto, Tarvasjoki, Marttila, Paimio, Pöy- 
tyä, Vahto, Vampula, Huittinen, Eurajoki, Nakkila, Kaustinen, Kälviä, 
Tyrvää, Kankaanpää, Suoniemi, Noormarkku, Ovivesi, Hauho, Längel- 
mäki, Hämeenlinna. — Vrt. ?pitkäsen vaaja eli vaajas’. 

2 H. Grundström, Norrbotten 1930, 48. 

3 Teuva, Kurikka, Laihia. SS. 

4 Halikko, Perniö, Kisko, Somerniemi. SS. 

5 Ilomantsi, Tohmajärvi, Rukajärvi. SS. 

6 Lampi, Hollola, Asikkala, Korpilahti, Porvoo, Lapinjärvi. SS. 

7 Elsa Enäjärvi-Haavio KV 1927, 190. 

8 Suomenniemi, Lohtaja, Jaakkima, Puolanka, Kangasniemi, Nurmes, 
Nivala, Laihia, Karunki, Rovaniemi. SS. — Lappalaisetkin käyttävät 
siitä nimitystä päjän-keädgi "ukkosen kivi’ ja uskovat sen pudonneen 
toisesta maailmasta», jossa kivet ja hiekka ovat sen väriset (Itkonen, 
KV 1937, 45). 

puhuivat myös ukkosenjumalan nuolesta». Ukon nuoli on mei- 
dänkin maassamme muistiinpantu laajalla alueella.! Paikoittain 
Etelä-Pohjanmaalla mainittu »ukon piili»? viittaa ruotsinkielis- 
ten käyttämään, samaa merkitsevään nimitykseen »äskpily. 
Alavieskassa selitetään, että vukon nuoli» on vpallonmuotoinen 
salama», mutta tavallisesti sillä on tarkoitettu itse Ukkosen 
asetta, jota on kuviteltu kuumaksi tai tuliseksi. Koskella (T1.) 
sen sanotaan lentävän kuin palava rauta», ja Tarvasjoella se 
on vkuuma kivi», joka hehkullaan sytyttää vukkosen valkkianv.* 
»Ukon nuolta» vastaa viron pikse nool (= pitkäisen nuoli) ja 
Inarin lapissa päjän nuolla. Lappalaisten kerrotaan uskovan, 
että kun sillä paikalla, missä salama on halkaissut puun, kaivaa 
maata, voi löytää vkuuman teräspalan».5 »Kuuma kivi» edus- 
taa kuitenkin varhaisempaa kantaa. Inkerin Narvusissa on kuvi- 
teltu, että »ukon nuolin nousee maasta »vuosien kuluttua» * 
Samoin Perniössä on uskottu, että kun ukkonen iskee, sen ase 
kulkee puuta myöten syvälle maahan, mutta nousee jokaisen 
uuden jyrinän aikana jälleen ylöspäin, kunnes se on kokonaan 
kohonnut maan pinnalle, jolloin ihmiset löytävät sen.? Ruot- 
sissa, Liettuassa ja muualla on sen kuviteltu menevän seitse- 
män sylen tai kyynärän syvyyteen, josta se jälleen nousee sylen 
tai kyynärän verran vuosittain ja palaa ukkosenjumalan käy- 
tettäväksi.s Tämäntapaiset uskomukset ovat kansainvälisiä.? 

Nuoli taas edellyttää j o usta ukkosenjumalan ampuma- 
aseena. Vatjalaiset sanovatkin ukkonen ampuu (jürü ammub ).'9 
Eräs lappalaisten muinaisuskon esittäjä kertoo 1600-luvulla, 
että lappalaiset nimittävät sat eenkaartavukkosenjumalan 


1 Esim. Somero, Teisko, Artjärvi, Nastola, Iitti, Orivesi, Kangasala, 
Keuruu, Laukaa, Parkano, Kälviä, Laihia, Alavus, Ähtäri, Kestilä, Ka- 
runki, Parikkala, Taipalsaari, Pihtipudas, Maaninka, Konnevesi, Karstula, 
Kuhmoniemi, Sakkula, Kivennapa, Uusikirkko. SS. 

2 Seinäjoki, Lappajärvi, Kuortane. SS. 

3 Alavieska. E. Hemmilä. SS. 

4 Harva, VSHK 135. 

5 Itkonen, KV 17, 45. 

$ Narvusi. J. Lukkarinen 1053. SKS. 

7 Harva, VSHK 135. 

8 Hammarstedt, Svensk Forntro och Folksed, 15; Lid, Religionsh. 125; 
Balys, 223 s. 

9 Harva, ASU 145; Kai Donner EN 87. 

10SUST LXIII, 181. 

jouseksi», jolla tämä vampuu ja surmaa» kaikki pahat olennot. 
Myöhempienkin tietojen mukaan lappalaiset ovat sateenkaa- 
resta käyttäneet nimitystä vukkosen jousi eli kaari». Sitä mer- 
kitsee mm. Inarin lappalaisten äijih tävyi ja kolttain tiermaz 
juhs?, joiden vastine on suomalaisten ukonkaari.? Ovatko esi- 
isämme todella ymmärtäneet vukonkaarella» Ukon ampuma- 
asetta, on kuitenkin kysymyksenalaista. Lappalaiset ovat 
nimittäneet sateenkaarta myös 'ukkosenjumalan vyöksi? (tier- 
maz poagan), joka tietenkin johtuu vain siitä, että ukkossateen 
jälkeen nähty korea kaari muistuttaa raidallista vyötä. »Ukon 
kaaresta ovat lisäksi puhuneet mm. moksamordvalaiset, mutta 
ei ole mitään tietoa siitä, että he olisivat uskoneet ukkosjumalan 
juuri sillä sinkoavan nuoliaan.* Vanhoissa runoissamme tava- 
taan tosin säkeet: 


Tuo Ukko tulinen jousi, — 
jolla ammun Tuonen koiran?, 


ja sateenkaarta on joskus myös kuviteltu vpalavaksi»*, mutta 
sittenkin lienee liian rohkeata yhdistää näitä toisiinsa. 


. Muudan ukonvaajan kansanomainen nimitys on lisäksi ukko- 
sen- eli ukonkynsi, joka tuntuu varsin varhaiskantaiselta ja 
johon liittyvistä sanonnoista esitettäköön seuraavat muistiin- 
panot. 


»Tuossa on ukkosen kyns’ viiltänä puun halaki» (Maaninka. Aaro Pylk- 
känen. SS). 

Ukonkynsi on »musta kivi, joka repii puut hajalleen, kun ukkonen niihin 
iskee» (Rovaniemi. T. Rompasaari. SS). 

Sanottiin, että kun ukkonen iskee puun säpäleiksi, niin siihen jääpi 
»kynnet» (Sotkamo. J. Sirviä. SS). 


1 Reehn, 35—37. 

2 Itkonen, KV 1944—45, 63. 

3 Lieto, Paimio, Tarvasjoki, Koski (T.1.), Jokioinen. Salmi. SS. 

4 Harva, MU 102. — Vrt. Räsänen, KV 1947—48, 159 ss. 

5 Kaarle Krohn, SRU 125. . 

6 ;Ukon kaari palaa». — Koski T.1. A. V. Saraja. — Tarvasjoki. Aina 
Veijonen. — Jokioinen. Aug. Uotila. SS. — Sama käsitys sateenkaaren 
palamisesta tavataan mm. islantilaisessa Gylfaginning (Gylfin har- 
hanäky) -teoksessa, jossa sanotaan: »Se punainen, minkä näet kaaressa, 
on palavaa tulta» (14; suom. s. 14). Vrt. Grimnismäl, 29. 

Ukonkynsiä on löydetty maasta, johon ukkonen on iskenyt ja repinyt 
sitä» (Tohmajärvi. E. Vatanen. SS). 
Ukonkynsi putosi aitan katosta, kun se hävitettiin (Polvijärvi. Holm- 
berg. SKS. Vrt. Kotis. 1911, 107). 
Ukonkynsi on Savossa melko yleinen ukonvaajan nimitys, esim. Rauta- 
lammilla, Pihtiputaalla, Iisalmella ja Parikkalassa. SS. 
»Ukonkynnestäv» puhutaan joskus myös vanhan kansan 
runoissa, esim.: 
Tule ukko ottamahan, 
kivikynsi kiskomahan 
kivisillä kynsilläsi!! 


Kun ukkosen sanotaan kivisillä kynsillään repi- 
vän» puita ja maata, on ilmeistä, ettei puheena olevaa olentoa 
ole tällöin kuviteltu ihmisenkaltaiseksi. Todennäköisesti tässä 
kuvastuu eräs aikaisemman uskon muistomerkki. Olemme jo 
maininneet, että mm. Siperian kansat ovat kuvitelleet ukkosen 
aiheuttajaa jättiläislinnuksi, joka repii puita kivisillä kynsillään 
ja jonka kynsiä» toisinaan voidaan löytää maasta. Olisivatko 
siis suomalaisetkin, joiden uskomuksissa huomaa eri ajoilta 
polveutuvia kerrostumia, säilyttäneet näin varhaiskantaisen 
käsityksen ukkosen aiheuttajasta? Tätä pohdittaessa on muis- 
tettava myös muinaisrunon sanat vukko ilman lintu van- 
hin» tai viski tulta kyntehensä» (I, 4, 277, 291). 

Tässä yhteydessä on lisäksi syytä mainita, että vanha kansa 
on puhunut useammastakin ukkosesta. Niinpä Halikossa on 
kuviteltu, että ukkosia saattaa olla kaksi, jotka vasuvat eri 
puolilla taivasta». Liedossa on ankaran ukonilman aikana sa- 
nottu: »nyt on kaks ukkost ilmass?, ja Vehmaalla uskotaan, 
että »jos yhreksä ukkost lyä yhte, tle mailma lopps.3 Nämä 
useammat ukkosolennot edustanevat varhempaa kantaa kuin 
»Uoko yxi ylimmäinen» edellä mainitussa Kijhlin tilapäärunossa. 


Myöhemmän kauden muistomerkkejä ovat Ukon metalli- 
varusteet, joista puhutaan kansanrunoudessa. Sellaisia 

1 Kaarle Krohn, SRU 124. 

2 Uno Harva, VSHK 135. 


% Vehmaa. M. Jalo. SS. — Yhdeksästä ukkosesta puhuvat myös liet- 
tualaiset, lättiläiset ja liiviläiset (Balys, 222). 

ovat varsinkin vasara, kirves ja miekka. Suomen vasara-sana 
on alun perin merkinnyt kivikautista vasarakirvestä, ja 'kir- 
vestä? tämän arjalaisen lainasanan vastineet merkitsevät yhä 
edelleen lapissa ja mordvassa. Kysymyksenalaista on kuitenkin, 
onko tätä sanaa käytetty ukkosenjumalan aseesta jo suomalais- 
mordvalaisena aikana, mikä samalla edellyttää, että sen käyt- 
täjää on kuviteltu ihmisenkaltaiseksi olennoksi. Huolimatta 
siitä, että balttilaisilta myöhemmin lainattu kirves on jo tällöin 
saattanut merkitä metallikirvestä, esiintyy ukonvaajaa tarkoit- 
tava sanonta vkivikirves taivahasta» vielä satakuntalaisessa 
loitsussa (X, 2, 4870, 4882), joka luetaan, kun vaajan kera piiri- 
tetään tulipaloa. Vaaja, joka oli muinaisintialaisen Indran kä- 
dessä! ja jonka vuoksi hänestä käytettiin nimitystä »vaajakäsi» 
(vajrapani, lue: vadzra-pani), tavataan metallikirveen muo- 
dossa ensi kerran Kaksoisvirranmaan kulttuuripiirin uskomuk- 
sissa ja taiteessa.? 

Ukkosenjumalan »vasara», jota on selitetty metallikirveen 
muunnosmuodoksi?, esiintyy Pohjolassa jo melko varhain skan- 
dinaavisen Tor-jumalan aseena. Kun ukkosenjumalan kuvat 
ovat Skandinavian Lapissakin olleet vasaralla varustettuja, on 
ilmeistä, että sikäläiset lappalaiset ovat omaksuneet tämän 
tavan maataviljeleviltä naapureiltaan. Todennäköisesti mui- 
naissuomalaiset ovat menetelleet samoin, vaikka vasaraa ei 
mainita bjarmien jömalilla, jonka kuvan viikinkisankarit tuho- 
sivat ja jonka voi olettaa tarkoittaneen Ukkoa, tätä kun yleensä 
on sanottu *jumalaksi”, eikä vepsäläisillä tai vatjalaisilla hänestä 
juuri muuta nimitystä olekaan. Etenkin maamme länsiosissa 
on hyvinkin saattanut olla vasaralla varustettuja ukkosen- 
jumalan kuvia, ainakin on täällä tavattu pieniä, varmaankin 
taikavälineinä kannettuja, Torin vasaraa esittäviä metalliesi- 
neitä. Sellainen on löydetty mm. Liedosta läheltä Turkua ja 
Laitilan kirkonkylän kansakoulun mäestä. Vanhoissa runois- 
samme mainittu Ukon »kultainen kurikka, vaskivarsinen va- 

1 Vanhan kronikan mukaan oli liettualaisen Perkunaan pyhäkössä 1800- 
luvulla jumalankuvan kädessä suuri piikivi (Niemi, KV 1928, 49). 

2 Ukkosenjumalan vaajoista ja muista aseista on kirjoittanut mm. C. 


Blinkenberg, Tordenväbenet i kultus og folketro 1909. 
3 Jan de Vries II, 213. 

sara» on myös selvä todistus siitä, että tämä ukkosenjumalan 
ase on ollut maassamme tunnettu, ja tunnettu on epäilemättä 
ollut myös itse Tor, koska hänen nimensä Tuuri! esiintyy vie- 
läpä Vienan läänin puolella Ukon kertosanan Palvanen eli Pal- 
vonen (<palvoa) yhteydessä?, esim. latvajärveläisen Arhippa 
Perttusen laulamissa säkeissä (I, 4, 836): 


Tuurin uutehen tupahan, 
Palvasen laettomahan. 


Lukuisissa loitsuissamme Ukon aseena mainitaan vielä ytuli- 
nen mie k k a tai vsäkehinen säilä», jolla hänen uskotaan hävit- 
tävän hiisiä, häjyläisiä, piruja tai muunnimisiä pahoja olentoja. 
Joskus hänen sanotaan tempaavan säilänsä tulisen tupen si- 
sästä».3 Kun miekka ukkosenjumalan aseena yleensä on outo, 
Kaarle Krohn on arvellut, että se tässä yhteydessä on myöhäis- 
peräinen ja »mahdollisesti Raamatun Jumalalta tai enkeliltä 
lainattu», joiden »tulisesta miekasta» pyhä kirja kertoo.t 

Vanhaa perua on sitä vastoin usko, että Ukko aseellaan ahdis- 
taa joitakin vihaamiaan olentoja. Tämä käsitys, joka on ollut 
vallalla Euroopassa ja monin paikoin Aasiassakin*, on ilmeisesti 
johtunut siitä, että ihmiset ovat pyrkineet jotenkin selittämään, 
minkä vuoksi ukkosenjumala sinkoaa nuolensa. Suomen La- 
pissa kerrotaan mm., että »kun kesäpoudalla kaikenlaiset mateli- 
jat lisäytyvät, alkaa ukkonen ajella ja halkoa maata tuhotakseen 
pahat elukat». Inarin porolappalaiset uskovat lisäksi, että 
ukkonen tulee puhdistamaan ilmaa taudeistav.s Suomalaisten 


1 Vierasperäinen, alkuaan ukkosenjumalan nimi on lisäksi piru, joka 
sekä Agricolalla että kansanrunoudessamme merkitsee *paholaista?. Venä- 
läinen perun, josta piru johtuu, näyttää siis jo silloin, kun sana on kie- 
leemme lainattu, kadottaneen alkuperäisen merkityksensä. Myös nimi- 
tykset perkele eli perkule on asetettu sekä muinaisislantilaisen Fjorgynn- 
että liettualaisen Perkänas-nimen yhteyteen, muita J. J. Mikkola selittää, 
että perkele vei ole, kuten merkitys ja muoto selvään osoittavat, missään 
tapauksessa tekemisissä liett. perkūnas ja lätin perkuons ”ukkonen, salama’ 
sanojen kanssa, vaan on johdettu (ele-suffiksilla) kantasanasta, joka elää 
virossa: pörgu "helvetti. Ks. KV 1925, 90. 

2 Tunkelo, Vir. 1912, 109; Setälä, Kaukoväl. 67—68. 

3 Esim. SKVR VIII, 3, 101714. 

4 Kaarle Krohn, SRU 124. — Myös Liettuassa puhutaan joskus ukkosen- 
jumalan »tulisesta miekasta» (Balys, 221). 

5 Balys, 225 ss.; Harva, ASU 145—146. 

6 Itkonen, KV 1944—45, 62. 


98 


SUOMALAISTEN MUINAISUSKO 


käsityksen mukaan, jota mm. vanhat runomme kuvastavat, 
Ukko taistelee pääasiallisesti pahoja henkiolentoja vastaan. Sel- 
laisena hän, niinkuin Kijhl sanoo, on »Herra Hijtten hirmullinens. 
Asiakirjassa, jonka Kajaanin kirkkoherra, rovasti Johan Sax- 
berg jätti 1771 Viipurin tuomiokapitulille, hän huomauttaa, että 
suuri osa hänen seurakuntalaisiaan arvelee ukkosen aiheutuvan 
siitä, että Korkein ahdistaa paholaista; kuullessaan ankaran 
ukoniskun he kuvittelevat jonkun pirun saaneen surmansa ja 
iloiten huudahtavat: »Jumalalle kiitos, taas on yksi piru tapettu!" 

Kaikkialla maassamme ja muuallakin on uskottu, että peikot, 
Ukon ajaessa niitä takaa, etsivät ukonilman uhatessa lymypaik- 
koja milloin mistäkin. Ne pyrkivät piiloutumaan mm. ihmisten 
asuntoihin. Sen vuoksi on ollut tapana estää niiltä sisäänpääsy 
sulkemalla ovet, ikkunat ja savureiät, jottei ukkonen peikkoja 
ahdistaessaan joutuisi tuhoamaan asuntoja tai surmaamaan 
siellä olevia ihmisiä. Myös teräaseita, joita peikot pelkäävät, on 
käytetty kodin suojaksi. 

»Ukkonen ei tule taloon, kun panee oven eteen kirveen terä ylöspäin. 
Paska? ei silloin tohdi tuila' kartanoon ja siten ei ukkonenkaan häntä ajaes- 
saan joudu sinne.» — Soikkola, Lukkarinen, 1065. SKS. 

»Muulloinkin ukonilmalla pannaan liipa tai rautaa ikkunalle, veitsi tai 
keritsimet tai kulunut viikatteen kappale. Ei tule siitä ukkonen huone- 
hen sisälle, rauta vastaa, ettei tule.» — Vuonninen. Paulaharju 13673. SKS. 

Ulkona liikkuessaan on ihmisten erityisesti varottava asettu- 
masta ukonilmalla puun alle sateen suojaan, sillä jos paholainen» 
on piiloutunut puuhun, ukkonen iskee siihen ehdottomasti ja 
surmaa samalla ihmisen. Noiden Ukon vihaamien henkiolento- 
jen kuvitellaan olevan niin pieniä, että ne ihmisen tietämättä 
saattavat oleskella myös puun kolossa tai kuoren alla. 

»Ukkonen iskee puuhun, jos siinä on joku reikä, johon vihollinen on piilou- 
tunut. Aina niissä puissa on reikä tyvessä ja juuri korkealla, joihin ukkonen 
iskee.» — Enontekiö. Paulaharju 13681. SKS. 

»Rymä eli rymänhenk* asuu vuoren koloissa ja kuusen kuoren alla; 
ukonilma ajaa niitä takaa ja särkee puut, missä ne ovat.» — Rääkkylä. 
Hyvärinen 240. SKS. 

Ruotsiin siirtyneet suomalaiset ovat uskoneet, että jos ukon- 
ilmalla tekee kolme ristinmerkkiä puuhun ja rintaan, eivät pei- 


1 Akiander, S 1854, 196. 

kot voi ihmistä lähestyä. Muuten voi käydä niin, että kun ne 
ovat ihmisen läheisyydessä ja Ukko ajaa niitä takaa, hänen 
iskunsa sattuu ihmiseen! 

Myös ulkona liikkujan tyhjät tupet, laukut ja astiat ovat pie- 
nien peikkojen otollisia lymypaikkoja. Jo Nicolaus Hahn kertoo 
1703 ilmestyneessä teoksessaan, etteivät suomalaiset pidä ukko- 
sen jyrähdyksen kuultuaan tyhjää astiaa mukanaan, »jottei 
pahoille hengille tarjoutuisi tilaisuutta kätkeytyä niihin». Kun 
nuo pikkuruiset olennot voivat lisäksi piiloutua mm. eläinten 
karvoihin, on ollut tapana ajaa koirat ja kissat ulos asunnosta 
heti ukonilman yllättäessä. Vastaavanlaiset uskomukset ovat 
olleet yleisiä Skandinaviassa ja muualla? 


Onko niitä teräviä esineitä, joilla on selitetty karkotettavan 
paholaisia ihmisten läheisyydestä, jottei ukkonen niitä ahdis- 
taessaan surmaisi ihmisiä, jo alun perin käytetty juuri tähän 
tarkoitukseen, on kuitenkin kysymyksenalaista. Voidaan näet 
olettaa, että niitä on voitu käyttää myös itse ukkosolentoa vas- 
taan. Ruotsiin siirtyneiden suomalaisten tiedetäänkin uhanneen 
ase kädessä itse ukonpilveä. Niinpä Segerstedt, joka sanoo hei- 
dän uskoneen, että vukonpilveen kätkeytyi jotakin pahaa», mai- 
nitsee samalla, että he suuntasivat teroitetun seipään tai viikat- 
teen kärjen pilveä kohti, kun ukkonen ryhtyi häiritsemään hei- 
dän heinänkorjuutaan.? Viikatteeseen on heinäväki turvautunut 
Sotkamossakin.t Gottlund sanoo Samuli Paasoisen Taalain- 
maassa yhajoittaneen ja karkoittaneen sadepilviä» paloittele- 
malla niitä »hypellen puukko kädessä korkealle ilmaan». Palm- 
gvist kertoo Ruotsin metsäsuomalaisten keskuudesta tapauksen, 
jolloin muudan mies, kun tämä paljasti puukkonsa halkoakseen 
ukonpilven, sai ukkoselta niin kovan iskun, että hän paiskautui 
leveän ojan yli.* Tällaiset varhaiskantaiset toimenpiteet ovat 

1 SKVR VII, 5, 56; vrt. Kettunen, S V, 17, 2 

2 Gaslander, "Västbo allmoge, SL 53 14805), “296; Hyltén—Cavallius 1, 
231—232; Törner, 78—79; Christiansen, Norske folkeminne, 112; Balys, 
218, 226 s.; Itkonen, KV 1944—45, 62—63; Harva, ASU 145—146. 

3 SKVR VII, 5, 56. 

4 SKVR XII, 2, 7512a. 


5SKVR VII, 5, 57. 
6 Palmavisc, 197; vrt. Kettunen, S V, 17, 27. 

siis kohdistuneet itse ukkosolentoa eikä tämän ahdistamia peik- 
koja vastaan. Tätä muistuttavasta tavasta puhuvat jo kiinalai- 
set kronikat sanoessaan uigurien huutaneen jokaisen ukonjyryn 
aikana ja ampuneen kohti taivasta. Ukkosen karkottamiseksi 
ovat myös torgoutit melunneet mm. kattiloita kalistelemalla.? 
Olaus Magnus on liittänyt teokseensa oheisen kuvan, jossa 
miehet ampuvat jousilla ilmaan ukkosen jyristessä. 


Maasta löydetty ukkosjumalan ase on vanhan kansan elä- 
mässä esiintynyt erittäin arvokkaana taikavälineenä. Jo Lenc- 
gvist mainitsee, että sillä suojeltiin asuntoja tulelta.? Erityisesti 
juuri ukontulen suojana sitä sanotaan Karjalan kannaksella 
pidetyn huoneen kynnyksen alla.? Polvijärvellä sitä säilytettiin 
aitan katossa.* Siihen on turvauduttu myös tulipaloa sammu- 
tettaessa. Jo Juteini kertoo puhuessaan »Ukon nauloista», että 
niillä vpiti olla voima tulipalot maahan sammuttaa koska palava 
huone niillä piiritettiin».5 Vakka-Suomessa uskottiin, että jos 
vpitkänen» sytyttää rakennuksen, on sen ympäri käytävä vaaja 
kädessä kolme kertaa vastapäivään, jotta tuli sammuisi.* Kus- 
tavissa on metsäpalo rajoitettu piirtämällä ukkosen nuolella 
pieni vako paloalueen ympäri uskoen, ettei tuli mene ukonvaa- 
jalla piirretyn ykriipun» yli.” Hämeessä kierrettiin kaskimaakin 
vukonnaulalla» maata polttamaan ryhdyttäessä, jottei kulo 
leviäisi kierretyn piirin ulkopuolelle. Tällaisesta tulen »piirittä- 
misestä», joka on ollut tunnettu sekä Ruotsissa? että maamme 
ruotsinkielisten keskuudessa", puhutaan satakuntalaisessa loit- 
sussa (X, 2, 4882, vrt. 4870): 


1 Harva, ASU 146—147. 

2 Porthan IV, 93. — Sama usko on ollut mm. Vermlannin suomalaisilla 
(Palmgvist, 98). 

3 Kotis. 1911, 107; vrt. Mvt 833. 

4 Oma muistiinpano. Maamme ruotsink. keskuudessa ukonvaajaa 
en pidetty uunin päällä tai jyvälaarissa. FSF VII, 2, VIII, 10; vrt. VII, 

4, 775. 

5 Elsa Enäjärvi KV 1927, 190. 

$ Uno Harva VSHK 135. 

7 Kustavi. K. E. Virtanen. SS. 

8 Mvt 21, vrt. 21 d, e. 

3? Hammarstedt, Sv. forntro och folksed. 15—16. 

10 FSF VII, 2, 53. 

ALTA A 


Hauholaisten Ukon palvontaa kuvaileva asiakirja v:lta 1662. 

Koska nyt on kolmannesti 
tulipalo piiritetty 

sinun mustalla murallas, 
älä salli savustansa 

liekin nousta liehumahan. 

Ukon vaajaa on käytetty moniin muihin tarkoituksiin. Niinpä 
"Leppävirralla on ollut tapana sytyttää kaski vukonkivestä» is- 
ketyllä tulella, jotta se hyvin palaisi.! Somerniemellä on yukon- 
nalkki» pidetty kylvämään ryhdyttäessä kylvövakan pohjassa ja 
samoin on menetelty muuallakin mm. Rautalammilla.? Län- 
gelmäellä on selitetty, ettei salama polta pellavaa, jos sitä kyl- 
väessä pitää »ukkosenvaajaa» siementuokkosessa. Satakun- 
nassa ja Uudellamaalla on lisäksi uskottu, ettei niitty pensisty, 
jos sitä perkaa kirveellä, jota on hiottu vukkosen vaajalla» eli 
vukkosen naulallay.t yUkonkiven» muruilla voitiin vielä kar- 
kottaa juurimadotkin pellosta.5 

Samaa taikaesinettä käyttivät karjanhoitajat hyväkseen. 
Satakunnassa mainitaan, että kun vukkosenvaaja» pantiin nave- 
tan kynnyksen alle, miin eivät sen yli päässeet kateetv.* Jokioi- 
silla on uskottu, ettei ukkonen koske lehmiin, kun ensimmäiseen 
juomaan, joka lehmälle annetaan poikimisen jälkeen, pannaan 
vukkosen vaaja».? Ukonvaajan uskottiin tietenkin täällä samoin 
kuin Skandinaviassa, Baltian maissa ynnä muualla suojelevan 
sekä kotia että karjaa muultakin pahalta. Niinpä Satakunnassa 
on kuviteltu, että jos ruoka-astian tai sakkasaavin pohjalle pan- 
tiin vukkosenvaaja», ei tarvinnut pelätä ylettyä» eikä muita 
vvahingontapauksia».? Varmaankin näiden vahingontapausten 
välttämiseksi oli Hämeessä entisaikaan tapana kiertää lehmät 
vukonkivellä», kun ne keväällä laskettiin laitumelle.!! Muutamin 

1 Myt, 44, 

2 Kotis. 1914, 191; Mvt 256. — Samoin maamme ruotsink. keskuudessa. 
FSF VII, 2, IV, 20. . 

3 Myt. 1367. 

4 SKVR. X, 2, 4696; Mvt 910, 910 c, 955. 

5 Myt 415. 

ê Krt. I, 302, vrt. VI, 1005. 

7 Kotis. 1914, 191; Krt. III, 239. — Myös Ruotsissa on karjanjuomaan 
pantu ukonvaajan siruja (Heurgren, Djurskrock, 113). 

8 Hammarstedt, Sv. forntro och folksed, 15 ss., Balys, 224 s. 


9 Krt. XIII, 692. 
10 Krt. VI, 1004, d 1, 2. 


7 — Herva, Suomalaisten muinaisusko 97 

paikoin sanotaan näin menetellyn, jottei ukkonen kesällä tu- 
hoaisi karjaa.! 

Tämä salaperäinen kiviase, jossa piilee Ukon voima ja väki», 
on ollut tehokas tautejakin parannettaessa. Alastarolla selite- 
tään, että vukkosenvaajalla» voi parantaa »vaikka mitä», vkun 
sitä murennetaan lääkkeeseeny».? Uudellakirkolla sillä on painettu 
vpaiseita ja rohtumia», Kivennavalla vkipeitä kasvannaisia.? 

Ukon taikavoima sisältyy lisäksi ukkosen särkemän puun pirs- 
toihin, joista tehdyllä tulella erämies on »puhdistanut» pyynti- 
välineensä? ja kalastaja verkkonsa vpilauksista».5 Ukon pirsto- 
man puun jätteitä on Karjalassa käytetty etenkin saunaa sai- 
rasta varten lämmitettäessä. Savossa taas on ukon iskemän 
puun siruista tehty mm. hammastikkuja, joilla vyhammasmadon» 
poistamiseksi on kaiveltu kipeää hammasta.? Tämä tapa on 
ollut tunnettu muuallakin mm. Ruotsin Lapissa. ? 

Vermlannin suomalaisseuduilla on puheena olevia pirstoja 
vielä pantu seinän rakoon karkottamaan syöpäläisiä?, ja Kola- 
rissa niitä on asetettu asuinhuoneen orsille, jotta luteet pakenisi- 
vat.!0 

Mahtinsa on ukonpilvestä sataneella vedelläkin, jota on ke- 
rätty kallion koloista ja käytetty mm. sairaitten parantami- 
seen.!! 


Yhtä salaperäinen kuin ukkosen jyrinä on tietenkin ollut 
salama, johon liittyvät sanonnat viittaavat vanhanaikaiseen 
tulen iskemistapaan. Sellaisia kansanomaisia sanontoja ovat 
»lyöpi tulta» (Rovaniemi), ylyö valkkiat» (Vakka-Suomi), »lyö 
valkeaa» (Artjärvi), vlyö lämpöistä» (Vermlanti), lyö louhta» 


1 Krt. XIII, 691. 

2 Kotis. 1914, 191. — Ukonvaajan muruilla on sairaita parannettu muual- 
lakin, mm. Vermlannin suomalaisten (Palmgvist, 98) ja Ruotsin rahvaan 
keskuudessa (Hammarstedt, Sv. forntro ock folksed, 17). 

3 Kotis. 1911, 107. — Kivennapa. Anna Mukka. SS. 

4 Mt. 442, 494 e, 577. 

5 KIT II, 362. 

8 Kotis. 1911, 108. 

7 Tisalmi. Hilma Rantanen. SS. 

8 Lundius, 13; vrt. HDA 1, 1420 ja Balys, 229. 

9 Palmqvist, 99. N 

10 Kolari. V. Iivari. SS; vrt. Balys, 230. 

U Pielisjärvi. V, Nevalainen. SS. 

(Rautu), »lyö louhia» (Valkjärvi), »lyöp louhii» (Sakkula), »lyö 
salankoo» (Alastaro, Vampula, Säkylä), »lyö salahmaa» (Ähtäri), 
»lyö salasmaa» (Kuru, Alavus), »lyö saralmaa» (Teuva, Laihia), 
joista osa saattaa olla pelon synnyttämiä peitesanoja. 

Salaman sytyttämästä tulipalosta on monin paikoin vallinnut 
käsitys, ettei sitä voi sammuttaa vedellä, se kun muka vain 
kiihdyttää tulta; jotta tuli sammuisi, on siihen heitettävä m a i- 
toa. Länsi-Suomessa piti tähän tarkoitukseen mieluimmin 
käyttää naisen maitoa", johon on turvauduttu muuallakin 
kuten Skandinaviassa.? Niinpä Kiskolla kerrotaan: 

»Kerran oli eräs rakennus syttynytsalamasta palamaan ja vaikka tulta 
kuinka yritettiin sammuttaa, ei siinä onnistuttu. Silloin tuli paikalle eräs 
nainen. Hän kiipesi tikapuita pitkin ylös ja lypsi maitoaan valkeaan, jol- 
loin se heti sammui.» — Kotiseutu 1912, 11. 

Alastarolta taas on tieto, että vukkosen tulta ei saa muuten 
sammumaan kuin heittämällä siihen valkoisenhevosen 
maitoa, f 

Maidon käyttö tällaisena taikavälineenä, josta muistoja tapaa 
monilla Euroopan kansoilla*, on ollut tunnettu myös Aasian 
puolella. Niinpä Altain vuoristolaisten sanotaan ukonilmalla 
seisovan maitoastia kädessä voidakseen heti maidolla sammuttaa 
salaman sytyttämän tulen. Keski-Aasian paimentolaiset ovat 
toimittaneet maitouhreja myös ukkosenjumalalle.5 

Varsin varhaista kantaa edustaa Vermlannin suomalaisilla 
tavattu käsitys, ettei vukoin valkeata» ollenkaan »soa sammut- 
too». Kolttain kerrotaan uskovan, että jos »paikkoja, joita 
Tiermes (ukkosenjumala) polttaa», menee sammuttamaan, yTier- 
mes sytyttää toisen paikan».? 


Missä muinaissuomalaiset kuvittelivat ukkosolennon talveh- 
tivan, siitä ei ole tietoja olemassa. Kevään ensi jyrinään on 
kuitenkin kiinnitetty huomiota ja samalla siihen ilmansuuntaan, 


1 Harva, VSHK 135; SM 1898, 14 s. 

2 Christiansen, Norske folkeminne, 112. 
3 Kotis. 1914, 192. 

4 Ks. esim. Balys, 228. 

5 Harva, ASU 149—50. 

ê Kettunen, S V, 17, 26. 

7 Paulaharju 13676. SKS. 

mistä päin ensimmäinen jyrinä kuuluu. Turun seudulla on 
uskottu, että jos ukkonen keväällä tulee sisämaasta päin, tulee 
lämmin kesä, jos taas mereltä päin, kylmä. Maamme ruotsin- 
kielisten keskuudessa sanotaan, että jos ukkonen kuuluu, kun 
karja vielä on navetassa, tulee huono maitovuosi. Tällöin ukko- 
nen likaa lehmät»! aivan kuin eräät muuttolinnut sen henkilön, 
joka ei niiden ensi äänen kuullessaan ole ennättänyt. panna ruo- 
"kapalaa suuhunsa. Todennäköisesti tämä käsitys, joka asettaa 
ukkosen muuttolintujen yhteyteen, on ollut tunnettu suomen- 
kielistenkin keskuudessa. i 

Vermlannin suomalaisten kerrotaan ensi ukonjyryn kuulles- 
saan veistävän koivun eteläpuolelta kolme pientä lastua ja 
ravistavan niitä käsissään uskoen, että jos jokaisen lastun sisä- 
puoli tällöin kääntyy ylöspäin, se merkitsee hyvää vuotta, jos 
taas kuoripuoli, huonoa. Milloin lastujen enemmistö osoittau- 
tuu asettuneen suuntaan tai toiseen, päätellään siitäkin, millai- 
seksi vuodentulo on muodostuva.? 

Omituinen taikatapa, joka paitsi meillä ja Vienan Karjalassa 
tunnetaan myös Skandinaviassa sekä Keski- ja Itä-Euroopassa, 
on se, että ihmisen on ensi jyrinän kuultuaan kieriteltävä itseään 
maassa, jottei selkää sinä kesänä kivistäisi tai, niin kuin Jemt- 
lannissa sanotaan, jotta saataisiin vjyviä joka seimeenv.? Karja- 
lan kannaksella piti tällöin »käydä kiinni puuhun tai johonkin 
muuhun esineeseen, mikä on kovasti kiinni, vetää siitä taakse 
nojaten ja sanoa: ”uukko, uukko, selkäi taittuu!”y.4 

Ensimmäisellä ukonilmalla ovat tietäjät lisäksi pyrkineet 
hankkimaan itselleen ukkosen »luonnon» tai »voiman». Niinpä 
Pihtiputaalla kerrotaan, että »kun tahtoo saada itselleen kovan 
luonnon, niin keväällä, kun ukkonen kuuluu ensimmäisen ker- 
ran, pitää heittäytyä kalliolle mahalleen ja järsästä kolmasti 
sitä kalliota hyvin kovasti ja sanoa: ”?anna Ukko minulle vah- 
vempi luonto ja ota pois minulta tämä huono luonto!» Tohma- 

1 Nikander, FES I, 276. 

2 Palmqvist, 89. 

S FFC n:o 62, 31; Törner 86; Lid, Religionsh. 129; Balys, 235; Mann- 
hardt, Baumkultus, 480 ss.; Harva, PU 175. 


4 Kotis. 1911, 108. 
5 SKVR IX, 4, 4. 

järvellä tietäjä pyörähti tällöin vvasemmalla kantapäällään kol- 
mesti ympäri» ja otti kantapäänsä alta kolmesti rikkoja puhtaa- 
seen riepuun sanoen ottavansa vukon voiman) — »tueksensa, 
turvaksensa, vastuksii voittamaan). 


Ukko esiintyy myös eräiden eläinten ja kasvien nimissä. Jo Jusleniuksen 
ja Gananderin sanakirjoissa mainitaan ukonkoira, joka merkitsee erään- 
laista *perhosen toukkaa’. Sanakirjasäätiön ja Kirjallisuuden Seuran ko- 
koelmissa siitä on runsaasti tietoja, joista käy ilmi, että sillä etenkin Itä- 
Suomessa ja Pohjanmaalla on tarkoitettu suurta, mustaa, karvaista touk- 
kaa». Muutamin paikoin, kuten Keiteleellä, tunnetaan sananparsi: »kar- 
vainen kuin ukonkoira». Kangasniemellä niitä on nähty teillä sateen jäl- 
keen» ja Tisalmella on niiden kuviteltu putoavan alas pilvistä, Pudasjärvellä 
nimenomaan ukonpilvistä. Pohjanmaalla ja Pohjois-Savossa niiden usko- 
taan ennustavan sateista syksyä. Sotkamossa sanotaan tuulen kääntyvän 
siihen suuntaan, minne ukonkoirat kulkevat. Toisin paikoin selitetään, 
että sieltäpäin, minne ne vaeltavat, voidaan odottaa tuulta. Joskus kevät- 
talvella niitä voidaan nähdä hangellakin, jolloin ne ennustavat varhaista 
kevään tuloa. Ukonkoiraa ei ole hyvä surmata. Vehkalahdella on uskottu, 
että sen surmaaja pian joutuu ukkosen uhriksi. Virossa ukonkoiraa vas- 
taa samaa merkitsevä pikse peni, tanskassa vorherres hund (ks. Lid. Jolas- 
veinar og groderikdomsgudar, 97 ss.). 

Samanlaista karvaista toukkaa tarkoittaa mm. Sippolassa tunnettu 
ukonturri, jommoisten kuviteltiin putoavan maahan ukonilmalla, samoin 
karvaturri sekä urri (< turri), jota Kontiolahdella tavataan sanonnassa: 
vurri, urri, ukonkoira. 

Toisenlaatuinen hyönteinen on ukontäi, jota Iisalmelta saadussa tiedon- 
annossa selitetään »muutaman sentin pituiseksi kovakuoriaiseksin. Sen 
vastine on Inarin lapin päjän tikki 'ukontäi”, jolla ymmärretään isoa maa- 
kiitäjää? ja jonka uskotaan ilmoittavan ukkosen tulon, sillä vvähää ennen se 
astelee polkua pitkin». Sitä ei saa tappaa, muuten ukkonen voi surmata 
tappajan (T. I. Itkonen, KV 1935, 83). Koltat käyttävät siitä nimitystä 
tiermaz tikk ”ukkosen täi’. 

Todennäköisesti samaa hyönteistä tarkoittaa Paulaharju puhuessaan 
turilaista, »isoista, mustista elävistä», joiden Kolarissa uskotaan tulevan 
peltoon »oikein kovasta ukoniilestä» (S V, 2, 254). 

Kolmas Ukosta nimensä saanut hyönteinen on jo Jusleniuksen ja Ga- 
nanderin mainitsema ukonlehmä leppäkerttu’ (Coccinella) eli, niinkuin 
Kiteellä selitetään, vpieni punainen mullassa elävä kiitäjän. Tämä nimi on 
muistiinpantu sekä Vienan Karjalassa (Rukajärvellä) että Ruotsin suoma- 
laisten keskuudessa (Östmarkissa). Itä-Suomessa sillä on toinenkin nimi 
jumalan lehmä, jolla on venäjänkielinen vastine ja joka todennäköisesti 
venäjästä saatuna käännöslainana esiintyy myös vepsässä, vatjassa, vi- 


1 SKVR VII, 3, 54—55. 

rossa ja syrjäänissäkin. Samaa merkitsee ruotsissa gudsko (Vilkuna, FUF 
XXIV, 200 ss.). Mistä johtuu, että tätä hyönteistä on eri tahoilla sanottu 
lehmäksi, on tyydyttävää selitystä vailla. Leppäkerttu on esiintynyt 
myös ilmojen ennustajana (Maija Juvas, FUF XXIV, 183 ss.; Holmberg 
(Harva), Vir. 1923, 122 s.). 

Vielä vaikeampi on päättää, missä suhteessa ukkoseen on ollut ukon- 
eli ukkosenkorento, jolla on »valkeanharmaat, läpikuultavat siivet» ja jota 
toisin paikoin on sanottu sudenkorennoksi. 

Ukkosen yhteyteen liittyy eräs lintukin, úkon. oinas = taivaan- 
vuohi’, Scolopax (Parkano, Lappajärvi, Kärsämäki), vrt. liivin pitkiz- 
kabrikki ?pitkäsen kauris’ (Setälä, Sanastaja 1932, n. 10, 5) ja liettuan 
perkiino ozelis ”ukkosen vuohi”, jonka sanotaan ennustavan ukonilmaa 
(Balys, 222 s.). Samaa lintua tarkoittaa Suomen karjalan ukon lammas, 
jota nimitystä muutamin paikoin rajan takana (esim. Repolassa ja Tun- 
kuella) käytetään leppäkertusta’ (Vilkuna, FUF XXIV, 203). 


Kasveista on ennen muita mainittava keltakukkainen ukon- eli 
ukkosennauris, ukonistukas tai ukonkaali, jolla toisin paikoin on ymmär- 
retty (esim. Kurussa) *peltokaalia? (Brassica campestris), toisin paikoin 
(Etelä-Pohjanmaalla) 'peltoretikkaa? (Raphanus raphanistrum). I. Hiito- 
sen Suomen kasvion (402) mukaan pellolla kasvava ukonnauris on Erysium 
cheiranthoides, jonka nimi Vakka-Suomessa on pitkäsen palko eli pitkäsen 
kylvö (vrt. Vanamo VII, 149). Marttilassa taas »pitkäisenpalko» on Elm- 
grenin tiedonannosta (S 1857, 182) päättäen ollut Turritis glabra, ruots. 
tornört, skogskäl (A. Lyttkens, Sv. växtnamn II, 923 s.). Mahdollisesti 
näillä kaikilla nimityksillä on alun perin tarkoitettu samannäköistä, kelta- 
kukkaista kasvia. 

Ukonlehti ?isolehtinen takiainen', Lappa nemorosa (Sulkava, Jaakima, 
Sortavalan mlk.) on Ruotsissakin ja muualla asetettu ukkosenjumalan 
yhteyteen, ruots. Torsborre, Tordönsskräppa, tansk. Thors skr&ppe, Tor- 
denskreppe, pohj.-saks. Tönnersbläden (A. Lyttkins, Sv. växtnamn I, 
93 s.). 

Lisäksi mainittakoon ukonkuusi iso ohdakelaji (Viitasaari), ukonlumme, 
joka kasvaa »vanhoissa nurmipelloissa» ja jolla on slumpeenmuotoiset leh- 
det» (Juuka, Leppävirta, Sotkamo) sekä ukonkaura villi kauralaatu? 
(Haapavesi). 

Itä-Suomessa ja Pohjois-Pohjanmaalla on *”maanmunastakin? käytetty 
nimitystä ukontuhnio eli ukkosentuhne (Simo) sekä Keski-Suomessa ukon- 
sieni (Keuruu, Iisalmi), jonka vlahonnut tomu» on soveltunut erinäisiin 
taikoihin (Mvt. 1194 §, Krt. I, 93, X 272). Ruotsin lappalaisetkin käyt- 
tävät siitä nimitystä ädjä pasmä (H. Grundström, Lulelapsk ordbok. 3). 

Kun maata viljelevän kansan menestys on ollut Ukon myötä- 
vaikutuksesta riippuva, on ymmärrettävää, että juuri tämä 
jumala on Agricolan luettelossa saanut suurimman huomion 
osakseen. Ukko on muinaisjumaliemme joukossa ainoa, jonka 
palvonnasta Agricola kertoo. 

Ja guin Keuekyluö kyluettin/ 
silloin vkon Malia iootijn. 
Sihen haetin vkon Wacka/ 
nin ioopui Pica ette Acka. 
Sijtte palio Häpie sielle techtin/ 
quin seke cwltin ette nechtin. 

Näistä säkeistä käy ilmi, että Ukolle on kevätkylvön aikana 
ollut tapana järjestää perhekunnan piiriä laajemman yhteisön 
kesken ylettömät j u o min git, joihin naisetkin ovat osallistu- 
neet. »Ukon maljan» ohella mainittu Ukon vakka esiintyy 
Agricolalla toisaalla itse juhlan nimenä. Siinä huomautuk- 
sessa, jonka hän on liittänyt Uuden testamentin suomennok- 
sessa Roomalaiskirjeen 12. lukuun, luetellaan näet paheksutta- 
vien katolisten menojen yhteydessä mm. vanhan kansan »Ja- 
keet», »Kekrit» ja »Wconwacat». »Ukon vakat» tavataan myös 
Kuopiossa 1670 pidetyn kirkollisen tarkastuskokouksen pöytä- 
kirjassa, jossa sanotaan: Täällä samoin kuin Pielisen ja Iisalmen 
pitäjissä suurin osa ei pidä minään syntinä vanhojen, esi- 
isiensä taikamenojen noudattamista, jommoisia ovat Olewin 
lambat, Kekri lambat, Catrinan lahjat, Dapanin maljat, Ukon 
wakat jne.» 

Viimeksi mainitussa lähteessä ei lähemmin kerrota, miten 
tai milloin tuota Ukon juhlaa vietettiin, mutta kun tämä van- 


1 A. Neovius, Materialsamling till finsk mytologi (käsik. SKS), 22, 83. 

hojen menojen luettelo alkaa Olavin päivästä, heinäkuun 
29:nnestä ja jatkuu syyspuolen kalenteria seuraten aina Tapanin 
päivään asti, jonka jälkeen vasta mainitaan »Ukon vakat», voi- 
taneen päättää, että puheena olevaa juhlaa vietettiin Savossa 
kevätkesällä ennen Olavin päivää. Varmaankin alkukesän 
kuivuus, joka on omiansa suuresti vahingoittamaan satoa, 
antoi maanviljelijöille aiheen viettää juuri tällöin noita Ukolle 
omistettuja pitoja. 

Todistuksena siitä, että Ukon maljan juominen muodosti pito- 
jen tärkeimmän osan, niinkuin Agricola kertoo, tarjoaa saman- 
aikainen Savonlinnan läänin talonpoikain Kustaa Vaasalle lähet- 
tämä valituskirjelmä noin v. 1545, jossa rahvaan sanotaan saa- 
neen maksaa sakkoa 8 puntaa (= 32 tynnyriä) vehniä Ukon 
kunniaksi järjestämistään juomingeista, thordhns gilde! Kun 
kirjelmässä ei tässä kohdin puhuta teurasuhreista, näyttää siltä, 
ettei uhrieläinten teurastaminen välttämättä kuulunut Ukon 
vakkojen» yhteyteen. 

Laajin asiakirjoissamme säilynyt kuvaus Ukon maljan juo- 
misesta tavataan Hauhon, Tuuloksen ja Lammin käräjäin pöytä- 
kirjasta 1662, jossa Sigfrid Antinpoikaa Hauhon pitäjän Kokki- 
lan kylästä syytetään mainittujen menojen toimeenpanosta.? 
Esitämme tästä kiintoisasta ruotsinkielisestä asiakirjasta seuraa- 
van suomennetun otteen. 

Papisto syytti Kokkilan kyläläistä Sigfrid Antinpoikaa, joka oli houku- 
tellut naapurimiehiä ja -naisia epäjumalanpalvelukseen siten, että hän ke- 
väällä suuren kuivuuden vallitessa oli käynyt ympäri kehoittamassa naapu- 
reitaan hankkimaan muutamia kannuja olutta ja sevraamaan häntä ran- 
taan juomaan Ukon maljan (Tordööns skäll) sekä rukoilemaan tältä sa- 
detta. Tätä kehoitusta muutamat heistä olivat noudattaneet ja langenneet 
järven partaalla polvilleen, Sigfrid itse oli astunut veteen vyötäisiin asti; 
heittänyt käsillään vettä ilmaan sekä juonut siellä maljan. 

Tämän johdosta Sigfridiltä tiedusteltiin, oliko hän siten menetellyt, jal 
loin hän kyllä tunnusti kehoittaneensa naapureitaan lähtemään hänen 
kanssaan rantaan rukoilemaan Jumalalta sadetta ja juomaan hänen mal- 
jansa, mutta ei Ukon (Tordööns) tai jonkun muun, niinkuin häntä syyte- 
tään. Sen voivat todistaa hänen seurassaan olleet, nimittäin vanha ratsu- 
mies Martti Jaakonpoika, Maunu Heikinpoika, -Riitta. Sigfridintylär, 


1 A. I. Arwidsson, Handlingar VI, 309; K. Grofenfelt, S V, 2, 58. 
2 Melander, Vir. 1932, 38—41. 

Agneta Fransintytär ja Valpuri Martintytär, kukin Kokkilan kylästä. 
Nämä todistivat kaikki niinkuin Sigfrid eivätkä halunneet ilmaista noudat- 
tamiaan pakanallisia menoja, vaikka heitä monin tavoin kehoitettiin lausu- 
maan totuus, vieläpä koetettiin viekoitella siihen. Mutta lopulta saatiin 
vanha typerä Maunu Heikinpoika tunnustamaan Sigfridin käyneen talosta 
taloon vaatien kokoontumaan järven rannalle ja juomaan Ukon maljan 
(Tordööns skääll), jotta pikemmin saisivat sadetta. He olivatkin noudatta- 
neet hänen neuvoaan, koska hän sanoi sen ennen auttaneen, ostaneet yh- 
dessä 9 kannua olutta, langenneet sitten (rannalla) polvilleen piiriin (utj 
een Ringh), ja Sigfrid oli heille sanellut, kuinka heidän oli malja juotava, 
käyttäen seuraavia sanoja: »Pyhä Vcko illman Isä, Jumalan käskyläinen, 
sadetta sinä meilen suo, ettei cuivuis Kucka Caunis, wilia wihelä waipuis 
jne.» Ja kun he sitten kukin puolestaan olivat maljan juoneet ja lukeneet 
sekä sitä ennen että sen jälkeen »Isä meidän» kolme kertaa, oli Sigfrid yksin 
mennyt järveen, heittänyt käsillään vettä ilmaan, niinkuin edellä kerrot- 
tiin, sekä siellä juonut maljan lausuen edellä mainitut sanat. Sitten kukin 
heistä oli lähtenyt kotiinsa erästä puroa pitkin, josta he Sigfridin neuvosta 
olivat heittäneet vettä toistensa päälle sanoen: näin satakoon!' Muut 
kutsuttiin nyt sisään ja heille ilmoitettiin Maunun tunnustus, jolloin hei- 
dän kaikkien täytyi myöntää niin tapahtuneen, mutta he väittivät Sig- 
fridin kieltäneen sitä tunnustamasta. Eikä Sigfrid itsekään heidän tunnus- 
tuksensa jälkeen voinut sitä kieltää. Hän lausui vain suuren kuivuuden 
pakottaneen hänet näin tekemään, koska se ennen esi-isäin käyttämänä 
oli'auttanut eikä heitä siitä ollut pantu syytteeseen. 


Tästä arvokkaasta asiakirjalähteestä, johon K. R. Melander 
on ensimmäisenä kiinnittänyt huomiota, ilmenee siis, että Ukon 
maljaa» on keväällä kuivuuden vallitessa ollut tapana juoda, 
vastoin Agricolan jumalainluettelosta saatua käsitystä, myös 
Hämeen sydänseuduilla. Menot, jotka olivat kyläkunnan 
keskiset ja joihin uhriolut hankittiin yhteis- 
toimin, suoritettiin järvenrannalla. Vaikka Ukkoon 
kohdistetussa rukouksessa, josta Hauhon käräjäin ruotsinkieli- 
seen pöytäkirjaan on merkitty suomenkielinen katkelma ja 
joka alkaa sanoilla Pyhä Ukko, ilman isä, Jumalan käskyläinem, 
huomaa kristinuskon vaikutusta, palautuvat itse menot epäile- 
mättä pakanuuden aikaan. Syytetty sanookin, että jo esi-isät 
olivat turvautuneet tällaisiin tapoihin. Varsin kiintoisa on 
tieto, että puheena oleviin menoihin liittyi taianomainen ve- 
dellä kasteleminen, jommoista tapaa on muuallakin 
mm. kielisukulaistemme keskuudessa Itä-Venäjällä pidetty te- 

hokkaana sateen tuottamistaikana.! Lauri Kettunen kertoo 
Vermlannin suomalaisilla taas olleen tapana, kun kesähelle kävi 
tuhoisaksi, kyntää auralla kuivan puron pohjaa, niin että kivet 
kolisivat, jolloin Ukko rupesi jyryämään ja tuottamaan kasvulle 
toivottua sadetta.? 

Tämä Kettusen mainitsema taika, joka perustuu käsitykseen, 
että maassa olevien vesisuonten tukkeutuminen aiheuttaa kui- 
vuutta, minkä vuoksi lähteet ja purot oli puhdistettava, ei kui- 
tenkaan aina eikä alun perin ole kuulunut ukkosenjumalan pal- 
vontaan, vaan on samoin kuin muu taianomainen sateenteko 
magian maailmassa itsenäinen ilmiö.? 

Edellä mainitusta asiakirjasta huomaa lisäksi, ettei hauho- 
laisia ollut ennen pantu syytteeseen Ukon maljan juomisesta. 
Ukon juhlaa oli siis täällä vietetty esivallan siihen puuttumatta 
kautta koko katolisen ajan aina 1600-luvulle asti. Samoin 
näyttää asian laita olleen Savossa, sillä kun Kuopion seurakun- 
nan tarkastustilaisuudessa 1670 talonpoikia nuhdeltiin Ukon 
vakkojen ja muiden tähän verrattavien menojen johdosta, nämä 
huomauttivat, etteivät heidän pappinsa ole sitä heiltä kieltä- 
neet, vaan että heidän entiset pappinsa ovat siihen osallistuneet 
heidän kanssaan». 

»Ukon vakat», jota nimitystä ei tavata Hauhon käräjäin 
pöytäkirjassa, esiintyi Ukon kunniaksi kevätkesällä toimitettu- 
jen menojen nimenä mm. Rautalammilla ja Viitasaarella vielä 
viime vuosisadan puolivälissä. Muistitiedon perusteella, joka 
kuitenkin saattaa olla pettävä, E. Salmelainen? kuvailee v. 1852 
näitä »jo ammon aikoja hävinneitä» pitoja seuraavasti: 


Määrättynä päivänä valittiin karjasta parahin lammas, tapettiin ja teh- 
tiin ruo'aksi. Tätä keittoa niinkuin kaikkia talon muitakin varoja pantiin 
sitte vähän kutakin lajia tuohesta tehtyihin vakkasihin ja kannettiin pitoja 
varten pyhitetylle harjulle, jota sanottiin Ukon vuoreksi». Siihen jätettiin 
sitte ruo'at niinkun oluet ja viinatkin, joita myös piti runsaasti oleman, 
koskematta vuorelle yöksi. Mitä aamulla katsomaan tullessa Ukon mais- 
telemista ruo'ista oli jäl'ellä, sen söivät pito-miehet joukossa suuhunsa, 


1 Harva (Holmberg), W 74—76, 122, 146. 
2 Kettunen, S V, 17, 23; KV 1937, 59. 

3 Harva (Holmberg), W 147—148, 181, 184. 
4 Salmelainen, S 1852, 130—131. 

vaan oluesta ja viinasta kaadettiin vähäisen Ukon vuorelle, ett'ei tulisi 
kovin poutaista kesää. 


Salmelaisen kuvauksessa herättää huomiota maininta, että 
Ukon vakkoja varten teurastettiin vkarjasta parahin lammas», 
jommoisesta teurasuhrista vanhemmat tiedonannot eivät tässä 
yhteydessä kerro. Itse juomingeista, jotka Ukon vakoille ovat 
olleet erittäin leimaa antavia, Salmelainen sitä vastoin ei mai- 
nitse paljon muuta kuin että oluesta ja viinasta kaadettiin 
vähäisen Ukon vuorelle, ettei tulisi kovin poutaista kesää». Tapa 
asettaa koskemattomat uhriantimet yön ajaksi tuohivakka- 
sissa Ukolle pyhitettyyn paikkaan muistuttaa maanhaltijoille 
toimitettuja uhreja. Puhuessaan Ukon vakkain alkuperästä 
Rautalammilla Salmelainen lisäksi sanoo jonkun »matkustajan» 
opettaneen kansalle, millaisilla menoilla ja millä harjulla Ukkoa 
oli lepytettävä. 


Missä Ukon vakkoja tuli pitää, otti matkustaja itse määrätäksensä, ja 
maita ensinnä katseltuansa, oli hänestä Säkkäränmä'en ja Heinolan tilojen 
välillä oleva kukkula siksi tarpeeksi sopiva. Sillä harjulla, jota tänäänkin 
vielä sanotaan »Arpaharjuksi», heitettiin sitte yhteisen päätöksen mukaan 
arpa, kummanko talon Ukon vakkoja tulisi pitää, kun se pito-paikka siinä 
niiden keski-välillä oli. Arpa lankesi Heinolan kyläläisille, jotka siitä läh- 
tien monta aikaa pitivät Ukon vakkoja Säkkäränmäkeläistenkin puolesta; 
mutta aikoja voittaen riitautuivat kylät keskenänsä ja alkoivat viettää 
pitoja eriksensä kumpikin. 

Onko Rautalammin »Arpaharju» juuri tästä saanut nimensä, 
on kuitenkin kysymyksenalaista. Erityisesti huomiota ansait- 
see Salmelaisen mainitsema »Ukon vuori» ukkosenjumalan juh- 
lintapaikkana olettaen, että tämä tieto todella perustuu kansan- 
omaiseen perinteeseen. Tällöin saattaisivat eräät muutkin, 
melko yleiset paikannimet sellaiset kuin Ukonmäki, Ukonvuori, 
Ukonsaari? olla vanhojen, Ukolle omistettujen palvontapaikkain 
nimiä. Tietenkin puheena olevat paikat ovat voineet saada 
nimensä myös siitä, että ne erityisesti ovat olleet ukkosen iskuille 


1 Ukonmäki. tavataan mm. seur. paikkakunnilla: Viitasaari, Kangas- 
niemi, Karttula, Varpaisjärvi, Luumäki, Nastola, Iisalmi, Nilsiä, Vehka- 
lahti, "Koivisto, Ylämäa, Vuoksenranta, Halikko. — Ukonvuori: Heinävesi, 
Rautjärvi, Ähtäri, Nastola. — Ukonsaari: Leppävirta, Karttula, Lappa- 
järvi, Jaakkima. ss. 

alttiita, mutta on muistettava, että monet kansat ovat juuri 
sellaisissa paikoissa palvoneet ukkosenjumalaa.! 

Karjalassa on säilynyt tietoja myös, millaisista maltaista Ukon 
olut oli pantava. 


Kun pouta rupesi pitkälliseksi, ruvettiin sitä torjumaan ja tehtiin 
ukonvakat. Pantiin ohria vakkaan hyvä joukko ja asetettiin ne ylös 
räystäälle sadetta odottamaan. Sitten kun satoi ja jumalan vesi ne kasteli, 
idätettiin ne maltaiksi ja laitettiin juomaksi. Kun sitä sitten juotiin, niin 
laulettiin ja kiitettiin Ukkoa sateesta (Kitee. A. Lönnbohm. Myt. 454 5). 

Poutavuosina kun ei satanut viljan teritessä, niin pantiin jyviä vakkaan 
katolle (ukonvakka); sitten satoi niiden päälle, kun rukoiltiin. : Ne itivät 
sitten ja niistä tehtiin maltaita, joista tehtiin *vuassoo' (sahtia) (Rääkkylä. 
A. Hyvärinen. Myt. 454 j). 

Isäni kertoi aikoinaan kuulleensa puhuttavan Ukon maltaista. 
Sen mukaan olisi pitkän poudan aikana asetettu maltaita räystäälle; uskot- 
tiin ukkosen pilven ne kastelevan s.o. tuovan sadetta, kun maltaat oli 
räystäällä (Tohmajärvi. E. Vatanen. $$). 


Yksityiskohtaisempi kuvaus siitä, miten Ukon vakkoja valmis- 
teltiin ja vietettiin Kurkijoella kussakin talossa vuoronperään, 
sisältyy seuraavaan S. Paulaharjun muistiinpanoon: 


Missä talossa oli ne määrä pitää, niin sen pit tietää, jotta keväällä kun oli 
pitkät pouat, niin sen talon pit panna tuvan katolle astioissa rukiita tai 
otria. Se jumala jo ties, jot sitä varten pannaan, jot sitten satoi vettä, jot 
viljat kastuit. Niist viljoist sit tehtiin maltasii. Ja sitten piettiin rukous- 
päivä ulkona. Koko kylän miehet ja naiset, vanhemmat semminkin kokoon- 
tuivat taloon. Pöyät, tuolit, penkit vietiin ulos. Syötiin piirakkaa, makiaa 
kiisseliä, vellii, maitoo, voita, ja oltt juotiin. Olut oli siunattua, ja se oli 
pantu niistä maltaista, joita katolla oli kostuteltu. Tehtiin myös rukous, 
rukoiltiin maan heilmän eestä, jotta jumala antais tarpeellisen ilman. 
Juhla oli kesäkuus kuivuuen aikana. Ukon vakkoihin ei vienyt kukaan 
kerallaan mitään nautittavaa. Oli kunnia sille, joka sai sen pitää ja kaikki 
menivät niihin mielellään. Juhlassa lopuksi arvottiin, mihin taloon tulee 
ensi kerralla (Kotis. 1910, 63—64). 


Jyvien asettaminen katon räystäälle sateen saami- 
seksi on ollut tunnettu myös Vermlannin suomalaisten keskuu- 
dessa, vaikka nämä eri tahoilla muistiinpannut tavat eroavatkin 
toisistaan. Jälkimmäisten Ukon juhlaa, joita sanotaan olleen 
kaksi touonalkajaisten ja juhannuksen välisenä aikana, jos pouta 


1 Harva, ASU 151. 

uhkasi turmella kylvökset, Helmi Helminen! kuvailee Kaisa 
Vilhuselta saamiensa tietojen perusteella seuraavasti: 


Pitää tehä ukoinkunnian, niin soa vettä», sanottiin poutakesänä. Ukoin- 
kunnioissa tarvittiin ensimmäiseksi ukoinsuppu eli poutatuohinen. — — — 
Suppu tehtiin pellon kuivuneimmassa reunassa. Suppu oli tavallisen tuohi- 
sen muotoinen. Siihen pantiin turve, joka oli otettu eteläpuolelta kaivon. 
Turpeeseen isäntä pani kolme jyvää kustakin siemenlajista ja uhriksi 
hopeata. Isäntä vei ukonsupun katolle keskipäivällä. Vaatteina oli vain 
valkoiset alushousut ja paita, jotta Ukko näki, että oli liian lämpöistä. 
Suppu pantiin keskelle eteläistä vesiräystästä; jos pani pohjoisräystäälle, ei 
tullut niin pian vettä. — — — Tullessaan pois isäntä vihelsi tuulta. Suppua 
kasteltiin joka tunnin päästä niin kauan kuin rupesi satamaan. Oluella 
piti kastella, jotta Ukko huomasi, ettei ollut vettä. — — — Kun suppu oli 
saatu valmiiksi, vietiin hopeata siihen pellon nurkkaan, joka ensimmäi- 
senä oli ruvennut kuivumaan. Hopean viereen kaadettiin ryyppäys' 
olutta. Sitten kutsuttiin kokoon isännät läheltä tupaa pitämään ukon- 
kunnioita. Miehet ensin söivät ja joivat sisällä tuvassa, vaimot ja lapset 
joivat jäljestä. Kun sade tuli, ukonsuppu otettiin pois ja vietiin sen pellon 
reunaan, jonne hopeata oli uhrattu. — — — Leikkuuseen asti suppu oli 
pellonreunassa, sitten isäntä vei sen riihen sillan alle. — — — Ukoinkun- 
nioita vietettiin vain juhannukseen asti, ei koskaan juhannuksen jälkeen. 


Helmi Helminen kertoo edelleen, että kun poudan jälkeen ensi 
kerran satoi, tehtiin pidot, ukoinkeikkeet (keikkeet = pidot, me- 
not), jota varten valmistettiin väkevää olutta, sillä mitä enem- 
män väki oli juovuksissa, sitä enemmän tuli viljaa». Olutta 
annettiin myös elukoille. 

Näitä eri tahoilta saatuja muistitietoja tarkastaessa ja keske- 
nään vertaillessa huomaa, ettei Ukon »suppu» jyvineen ole 
Vermlannissa näytellyt samanlaista osaa kuin »vakka» karja- 
lassa. Vermlannissa se on ollut pelkkä taikaväline; kastelemalla 
keväällä turpeeseen pantuja jyviä koko pouta-ajan on niitä 
ilmeisesti pyritty idättämään ja kasvattamaan, jotta pellon 
oraatkin saisivat kosteutta ja siitä voimistuisivat. Karjalassa 
taas näyttää vedotun itse Ukkoon: asettamalla ohria tai rukiita 
vakkaan katolle houkuteltiin Ukkoa antamaan sadetta, jotta 
hän, kun jyvät näin imeltyvät, sitä pikemmin saisi olutta. 

Karjalassa puheena oleva tapa näyttää siis liittyneen läheisesti 
itse Ukon juhlaan. Valmistettiinhan noista katolla sateen imel- 


1 Helminen, KV 1931, 146—148; vrt. Kettunen S V, 17, 24—26. 

lyttämistä jyvistä juuri se juoma, jota Ukon vakoissa käytettiin. 
Vermlannissa taas, vaikka sanotaankin, että vukoinkunnioissa 
tarvittiin ensiksi ukoinsuppun, ei tämä »suppu» sisältöineen ole 
missään suoranaisessa yhteydessä niiden juominkien kanssa, 
joita vietettiin Ukon kunniaksi ja joita varten, kuten Helminen 
sanoo, ytehtiin väkevää olutta». 

Joroisista on sellainenkin tieto, että ventisinä aikoina vietiin 
kylvämään ruvetessa siemenkoppa mäelle ja näytettiin Ukolle, 
mitä lajia siinä on, jotta hän sitä tietäisi kasvattaa»! 

Kun Agricola sanoo: »Sihen haetin vkon w a c k a», voidaan 
olettaa, että myös nämä sanat viittaisivat johonkin tiettyyn 
esineeseen, joka erityisesti on ollut Ukon menojen kohteena ja 
jota ehkä voitaisiin verrata noihin »vakkoihins, vastioihin» tai 
»suppuihins, joista edellä on ollut puhe. Karjalaisten menoja 
silmällä pitäen on kuitenkin vaikea ymmärtää, minkä vuoksi 
tuota katolla ollutta »vvakkaa» enää olisi tarvittu, kun juomin- 
geissa käytettävä olut jo oli valmistettu siinä imeltyneistä 
jyvistä. Pikemminkin voisi Agricolan hämäriin sanoihin sovel- 
luttaa vermlantilaisen Ukon supun», mutta sitäkään ei kerrota 
käytetyn kevätkylvön aikana, vaan vasta kun vilja poutakesänä 
oli alkanut kärsiä kuivuudesta. Sitä paitsi on huomattava, 
että Ukon vakan hakemiseen» Agricolalla liittyvät välittömästi 
sanat »nin ioopui Pica ette Acka», jotka antavat aihetta päättää, 
että vvakalla» tässä tarkoitetaan jotakin muuta, todennäköisesti 
Ukon pitoihin kuuluvaa kestitystä. 

Vanhalla vakka-sanalla on näet aikaisemmin ollut laajempi 
merkitys kuin nykyään. Arvi Korhonen on ns. vakkalaitosta 
käsittelevässä tutkimuksessaan todennut, että puheena olevaa 
sanaa on Virossa käytetty mm. kestitysveron nimenä. Kun 
olut muodosti siinä tärkeimmän osan, on eräässä 1500-luvun 
lähteessä vakka (Wacke) ja olut (Bier) voitu rinnastaa aivan kuin 
ne olisivat samaa merkitseviä. Toisessa samanaikaisessa asia- 
kirjassa esiintyy »vakan» asemesta gilde-sana ilmeisesti juomin- 
gin merkityksessä.? Jälkimmäisen nimityksen olemme tavanneet 
jo tuon Kustaa Vaasalle lähetetyn valituskirjelmän ruotsinkie- 


1Mvt. 2758. . 
2 Korhonen, Vakkalaitos, 130; vrt. Voionmaa, SKT 44—46. 

lisessä tekstissä, jossa »thordhns g ild e» epäilemättä tarkoittaa 
»Ukon vakkoja». Ja samoihin juominkeihin viittaavat Palm- 
skiöldin kokoelmiin sisältyvässä, Agricolaan perustuvassa ruot- 
sinkielisessä käsikirjoituksessa (311) sanat »thä druko the hans 
gijlle». 

Vanhoissa runoissamme ymmärretään »vakoilla» niin ikään 
juominkejataipitoja. Esimerkkinä mainittakoon muu- 
dan Pohjanmaalta saatu runo, jossa kerrotaan, miten Ahti ym. 
juopuivat »Saarialan juomingista, Kirja Werkulan wakosta».1 
Vastaavanlaisia säkeitä on muistiinpantu Vienan Karjalassa 
(1, 2, 727, vrt. 784): 

noissa Päivölän pioissa, 

Kirjoverkolan vakoilla. 
Kaakkois-Karjalassa Jaakkiman seuduilla Lönnrotin kirjaan- 
panemassa Lemminkäisen runon katkelmassa? äiti varoittaa 
poikaansa lähtemästä »saarelaisten vakkolahan» sanoen: 

Älä lähe, poikueni, 

tulee vahinko vakoissa, 

veren juoksu juomingissa. 

Näistä esimerkeistä käy siis ilmi, että juominkeja yleensä, 
mahdollisesti alun perin kuitenkin vain palvontamenoihin liitty- 
viä, on sanottu »vakoiksi». Pelkästään pitoja tarkoittanee sanan- 
parsi: 

Vaimojen vakat kylässä, 

minä luulin muiksi häiksi.$ 
Savossa ja Karjalassa kerrotaan juodun karhun vakkoja» eli 
»vakkajaisia» myös pedon peijaisista puhuttaessa. 

Vakka-sanasta johtuu lisäksi inkeroisten vakkove (= vakkue), 
jonka nimistä juhlaa on Länsi-Inkerissä vietetty sateen saami- 
seksi suurenmoisilla olutpidoilla, vaikka puheena oleva juhla 
kreikkalaiskatolisen kirkon vaikutuspiirissä olikin kiintynyt 
toisaalla Petron (29/6) toisaalla Iljan (20/7) vanhaan kalenteri- 
päivään.5 Jälkimmäisen juhlan viettoa kuvaillessaan O. Ground- 


1 Niemi, S III, 14, 13. 

2 Kaarle Krohn, KRH 538. 

8SKSa 289. 

4SKVR VI, 2, 4895, 4900; Kaarle Krohn, SRU 148—149. 
5 Lukkarinen, IP 39—40. 

stroem kertoo matkakertomuksessaan 1861, että yksin Tari- 
naisten kylässä, jossa oli 43 taloa ja 152 miehistä asukasta, tar- 
vittiin oluen valmistukseen 25 säkkiä maltaita. Vaikka viinaakin 
käytettiin runsaat määrät, oli o l u t kuitenkin vanha varsinai- 
nen uhrijuoma ja sen ykeittäminen tärkein toimitus». Oluen- 
panoon oli jokaisen talonisännän otettava osaa vtilan ja varan 
mukaan». Kun juoma oli valmis, se vietiin riiheen, joka 
varta vasten oli koristettu pyhäinkuvilla, kirjailluilla liinoilla, 
vihreillä oksilla ym. ja jonne sitten sekä vanhat että nuoret 
kokoontuivat pyytäen laulussaan pyhää Tiliaa ja Petroa vie- 
raikseen.! Juhlan isännällä piti olla iso riihi, johon mahtui 
monen talon pöydät»? 

J. Lukkarinen huomauttaa, että inkeroisten Petron ja Tilian 
juhlissa on yleensä noudatettu aivan samoja menoja.? Niissä 
laulettu juhlavirsikin oli sama, vaikka se petrona aloitettiin 
sanoilla 

Pyhä Petro armollinen, 
` Tilia pyhä isäntä, 
kun taas iiliana 
Tilia pyhä isäntä, 
pyhä Petro armollinen. 


Soikkolan kirkonkylässä, missä yhteisjuhlan tarpeet koottiin 
taloja myöten, kylänvanhin suoritti tämän keräyksen. 
Juhlaoluen keittäjiksi valitut henkilöt toimivat samalla juhla- 
menojen ohjaajina. Yleisö saapui pitoihin tavallisesti puolen 
päivän tienoissa, sitten kun jumalanpalvelus kirkossa oli päätty- 
nyt. Mukana oli myös pappi pyhäinkuvineen. Harkkolassa 
juhlamenojen johtaja kulki vielä kelloa soittaen kylän halki 
kutsuen kyläläisiä vakkueeseen sitä varten varustetulle riihelle. 
Kuominassa eli riihen eteishuoneessa kuvain kantajat asettuivat 
etualalle, ja pappi siunasi läsnä olevan väen heitellen sen päälle 
pyhitettyä vettä. Samoin hän siunasi olutkorvot ja tynnyrit, 
joiden laidoissa paloi tuohuksia. Vasta kun papilliset toimituk- 
set olivat päättyneet, alkoi menojen kansanomaisempi puoli, 

1 Niemi, RM 413—15. 


2 Julius Krohn, SSPJ 179. 
8 Lukkarinen, IP 40, 58. 

jolloin neitoset aluksi esittivät edellä mainitun juhlavirren. Sit- 
ten avattiin kuominasta riiheen viepä ovi sekä, jos väkeä oli 
runsaasti, myös jokin riihen ikkunoista, joista riihessä olevat 
toimihenkilöt ottivat vastaan yleisön mukanaan tuomat tyhjät 
olutkapat ja palauttivat ne täytettyinä. Isännän toimiessa 
juomanlaskijana emäntä kutsui vieraat kuominaan järjestetty- 
jen pitopöytien ääreen ! 

Varmaankin vanhinta tapaa on seurattu siellä, missä tätä 
juhlaa on vietetty ulkosalla, kuten asian laita enimmäkseen on 
ollut Narvusissa, Inkerin läntisimmässä osassa. Muutamin pai- 
koin oli menoille omistettu tietty vakituinen viettopaikka, 
jollainen mainitaan olleen mm. Laukaansuussa »saareksi» sano- 
tussa joen niemekkeessä. Väikylässä taas kerrotaan Petron pitoja 
pidetyn kulloinkin vuorossa olleen talon pihamaalla, jonne 
juhlayleisöä varten oli katettu pöydät. Täällä oli viimeisenä 
juhlapäivänä lisäksi tapana käydä rannassa olutpuolikoita pese- 
mässä, jolloin myös uitettiin sekä aikaihmisiä että lapsia, keitä 
vain tavattiin? Epäilemättä tämä tapa edusti täällä samaa 
sateen tekemisen taikaa kuin Hauholla toimeenpantu vedellä 
kasteleminen. 

Virsi, joka laulettiin Länsi-Inkerin vakkovejuhlassa ja josta 
on useita toisintoja?, esitettäköön tässä sellaisena kuin sen 
kuulin Soikkolan Lo'an kylästä Suomeen paenneelta, 73-vuo- 
tiaalta Anna Jegorovnalta: 

Pyhä Iilia isäntä, 
pyhä Petro armollinen, 
laske maahan taivahasta, 
laske maahan maajalalle, 
käypä meille vierahisiin, 
meill on viinat viienlaiset, 
oluet yheksänlaiset, 
meill on saijat* sarvelliset 
kakut kahen-kuorelliset 
pyhän Iilian. varaksi, 
pyhän Petron kunniaksi. 
1 Lukkarinen, IP 42—45; Julius Krohn, SSPJ 179. 
2 SKVR III, 2098; Alava, Vir. 1901, 82; Lukkarinen, IP 45—46. 


3 Esim. SKVR III, 226, 1569—70, 2078, 2255, 4624. 
4 Saija on eräänlainen leivos. + 

Tuo sie pilvi tullessais, 
hattarainen havukkain, 
kasta meiän kagrojamme, 
ojentele otriamme, 

ei kasva kas'essa kagrat, 
ei noise not'ossa otrat, 
kaikk sie poltit powillas, 
vaivasit varin ajalla. 


Kun samaa virttä on laulettu sekä Petron että Tilian päivänä, 
tulee ajatelleeksi, että se alun perin on kuulunut jompaankum- 
paan, johon viittaavat myös sellaiset yksikölliset sanonnat kuin 
ytuo sie pilvi tullessais» tai vkasta meiän kagrojamme» Siihen 
katsoen, ettei Petro oikeastaan ole ollut mikään sateen antaja 
niin kuin Tilija ukkosen haltijana, voidaan olettaa, että puheena 
oleva virsi on alun perin ollut Tilialle omistettu. V. J. Mansikka 
arveleekin, että tämän »Iljan virren on täytynyt syntyä p. 
Tijan kultin yhteydessä esitetyistä rukousluvuista».! Huomat- 
tava on kuitenkin, että vanhan kreikkalaiskatolisen kalenterin 
mukainen Eliaan päivä on ollut kovin myöhään kesällä, uuden 
ajanlaskun mukaan vasta elokuun puolella, jolloin sateen saa- 
minen ei enää ole viljalle yhtä tärkeätä kuin alkukesän päivinä. 
Kun eräissä virren toisinnoissa lisäksi sanotaan (esim. III, 1569): 
vojentele odriamme, ruttele rukihiam m el, tuntuu oudolta, 
että rukiinkin on tällöin vielä katsottu tarvitsevan sadetta. 

Näin ollen herää kysymys, olisiko tämä inkeroisten vakkove, 
vaikka vieras vaikutus onkin jättänyt siihen leimansa ja vaikka 
sitä monin paikoin on vietetty jonkin ”tsasouvnan' eli rukous- 
huoneen tai sen jäännösten äärellä?, sittenkin pohjimmaltaan 
pakanuuden aikainen Ukon juhla, jonka vietto sellaisena edel- 
lyttää nykyistä aikaisempaa ajankohtaa. Tähän kysymykseen 
on sitä enemmän aihetta, kun Hevaan Lenttisissä mainitaan 
vakkovevirressä myös U k k o Lilian ohella seuraavassa A. Ala- 
van tekemässä muistiinpanossa (IV, 4029): 

Pyhä ukko armolliin, 
Tilia pyhä isäntä! 
Tye meille vierahisse, 


1 Mansikka, PIP 150. 
2 Alava, Vir. 1898, 46—7, 1901, 81—82; Lukkarinen, IP 43, 45. 

saa meille käyymmäks? 
rukiihia ruttamaan, 
toukoja tomoittammaan! 
Eivät kasva meiän kagroit, 
ei ruta meiän rukihiit 

eik’ tomua toukopellot. 

V. Porkan samasta kylästä aikaisemmin eli 1881—83 saa- 
massa toisinnossa puhutaan yksinomaan Ukosta. Onpa itse 
virttäkin sanottu »Ukko-virreksin ja laulettu »Ukko-päivänä» 
(Pedroin pyhänä). »Ken laulaa Ukko-päivänä saa ensiksi mais- 
taa olutta.» Porkka kertoo lisäksi, että »Lenttisin kylässä löytyy 
aidattu paikka, jossa ennen juotiin ukko-olutta ja luultavasti 
uhrattiin, ”palveltiin Ukkoa”, ja että vielä nytkin niillä paikoin 
olevan tuvan luona lauletaan Ukko-virsi». 

Porkan muistiinpanema laulu alkaa sanoilla (IV, 1910): 

Pyhä Ukko armolliin, 

tyy meilen vierahisse, 

saa meilen käymäksi, 
anna maillees makkua, 
pellollees pehmitystä! 
Eivät kasva meillä kagrat, 
ei ruta rukihetkaan. 

Virren 4. ja 5. säe tavataan myös Alavan muistiinpanossa 
yksinomaan Ukkoon kohdistettuna (IV, 4029: 10—12): 

Pyhä ukko armollinen! 
Anna mailles’ makua, 
pelloilles? pehmityst'! 

Puheena olevien säkeiden vastine esiintyy lisäksi Gottlundin 
1830-luvulla Savon ja Karjalan rajamailla muistiinpanemassa 
Ahdin maitten kylvöä esittävässä runossa (VII, 3, 273: 11—12, 
54—55): 

toivoo maallen makua, 
pelloillen pehmitöstä. , 

Mielestäni nämä säkeet ovat omiansa osoittamaan, että aina- 
kin Hevaalla vietetyn Ukon juhlan virressä ja varmaankin myös 
itse Ukon juhlan vietossa on muinaissuomalaista perua, vaikka 
juhlan viettoaika täällä onkin kiintynyt Petron päivään, joka 
kreikkalaiskatolisen kirkon piirissä on kesän suurimpia juhla- 

päiviä. Se seikka, että »Ukko-virsi» täällä lisäksi esiintyy keväi- 
sen, luonnon talviunesta herättämistä esittävän Sämpsän virren 
yhteydessä, viittaa Ukon vakkojen varhempaan viettoaikaan. 
Sämpsän virteen sisältyvät myös nuo Gottlundin muistiinpane- 
mat sanat, jotka soveltuvat paremmin Ukkoon kuin Sämpsään. 


Kuten mainittu, Agricola kertoo Ukon kunniaksi vietetyistä 
juomingeista jo kevätkylvön yhteydessä. Kuhmoisissa 
muistellaan vieläkin, miten keväällä, kun toukoviljan siemen oli 
saatu maahan, ennen vanhaan toimeenpantiin juhlallinen touon- 
juonti! Näihin menoihin kuului myös valtavan suuren, jo syk- 
syllä tai jouluna leivotun touko- tai kylvöleivän syönti, josta on 
tietoja maamme eri puolilta.? Niinpä Kiteellä vjoululeipä syötiin 
sinä päivänä, kun alotettiin kauran, otran ja rokan kylvy». Leipä 
lohkottiin muruiksi keitokseen, jota jokainen talossa kävijä sai 
syödä.3 Pihtiputaalla pantiin jo ensimmäisistä uuti- 
sista leivottu ensimmäinen leipä hinkaloon, jossa 
sitä säilytettiin kevätkylvöön asti. Marttilassa tämä syk- 
syllä tehty leipä oli joskus leiviskän painoinen rukiinen 
kakku, johon leivottaessa painettiin talon avaimien kuvat, niin 
että aitan suuren avaimen kuva tuli keskelle. Kakku tuotiin 
ensi kerran pöydälle joulun attoiltana ja sitten kunakin talvi- 
juhlana aina kynttelin päivään asti, kunnes se keväällä kylvöltä 
palattaessa paloiteltiin ja jaettiin kylvöllä olleiden kesken, 
jotta saataisiin hyvä viljavuosi.5 Toisin paikoin, kuten Joroi- 
sissa, kyntöleipä oli niin suuri, että sitä vkaksi henkeä uuniin 
kahdella lapiolla vyöräsin.* 

Esimerkkejä on myös siitä, että puheena olevalla leivällä oli 
vielä erikoinen muoto. Multialla ja muualla pantiin sen pintaan 
rukiintähkiä pystyyn.? Ristiinassa oli kylvökakun päälipuolella 
taikinasta tehtyjä vtöppyröitä» ja mm. Lammilla sille tehtiin 
»jalatkin».® Täällä sitä vään »sarvileiväksi», jonka nimi tuo 


1 Vilkuna, Kotis. 1945, 

2 Myt. 405 $ entone "Rantasalo, FFC n:o 32, 87 ss. 
3 SKVR VII, 5, 4457. 

4 Myt. 410 8: 

5 Myt. 407 $. 

6 Mvt. s. 235: f 2. 

7 Mvt. s. 234: 405 b. 

8 Varonen, 194. 

mieleen inkeroisten vakkovevirren »saijat sarvelliset». Pohjois- 
Pohjanmaalla joululeipä tehtiin joskus karjun muotoi- 
seksi! Vastaavanlaista leipää tarkoittavat ruotsalaisten jul- 
galt ja virolaisten joulu-orikas, jotka kumpikin merkitsevät 
*joulukarjua”.? 

Ganander kertoo, että puheena oleva toukoleipä, joka hänen 
tietämänsä mukaan leivottiin jo heinäkuussa, tehtiin Ukon 
kunniaksi. Haapavedellä sitä onkin nimitetty suorastaan 
Ukon leiväksi ja sen palasia on pantu myös kylvövakkaan sie- 
menten sekaan.* Todennäköisesti Ukon leipä johtuu siitä, että 
se on syöty kevätkylvön aikana vietettyjen Ukon vakkojen 
yhteydessä. 5 

Touon juonnista ja toukoleivästä, joilla on 
vastineet myös Ruotsissa*, puhutaan lisäksi A. H. Reinholmin 
seuraavassa, viime vuosisadalla muistiinkirjoittamassa kuvauk- 
sessa: 


Kylviäisiä eli toukoa juodaan Halikossa keväällä kun toukoa kylvetään. 
Toukoleipä, joka on jouluksi leivottu, otetaan silloin aitan salvosta ja siitä 
leikataan osa jokaiselle. Kylviäisiksi on tavallisessa talossa pantu hyvää 
olutta noin 9 kapasta puoleksi ruis-, puoleksi ohramaltaita. Kylviäisiä 
kestää, kunnes kaikki viljat, ruis, ohra, kaura, papu ja pellava on kylvetty, 
muista ei toukoa juoda.? 


On selvää, ettei vanhan kansan kylvöjuhlissa Ukkoa unoh- 
dettu. Ukkoon kohdistettuja kylvörukouksia onkin muistiin- 
pantu eri tahoilla. Niinpä Koivistolla on kevätkylvön alkaessa 
anottu (XIIT;-4, 13174): 


Anna, Ukko, uutta viljaa, 
anna viljasille, anna vaivasille, 
anna kaikille tarvitseville! 


Vanha käsitys Ukosta juurisateen antajana kuvastuu 


1 Penzin, 10. 

2 Celander, NJ I, 167; Holzmayer, Osiliana, 56; Rantasalo, FFC n:o 
32, 128 s. 

3 Ganander, MF 91. 

4 Haapavesi. -J. V. Haanpää. SS. 

5 Vrt. Hammarstedt, Elias, äskguden. 1916, 29. 

€ Ks. Hammarstedt, Säkaka och säöl], MNM 1903 ja Olsmessa och Tors- 
blot, 1915. 

7SM 1895, 45. 

selvästi seuraavista karjalaisista rukoussanoista (VII, 5, 4465, 
vrt. I, 4, 1753): 

Ukko taivahan jumala, 

ilman päällinen isäntä, 

kohota iästä ilma, 

pilvi lännestä lähetä, 

tule vettä vihmomaan —, 

oraille nousoville, 

viljoille virahtaville! 

Kylvöä tehtäessä on Karjalassa käännytty myös Ukon tilalle 
myöhemmin tulleen pyhän Iljan puoleen (I, 4, 1742, vrt. VII, 5, 
4446, 4448): 

Pyhä Ill'a kormelitsa, 
ylös touvot kasvattele! 


Vanhojen perintätietojen säilyttämä touonjuonti on tietenkin 
vain kalpea muisto niistä menoista, joista Agricola varsin värik- 
käästi kertoo ja joissa juomingit usein muodostuivat niin remui- 
siksi, että naisväenkin humaltuessa 


sijtte palio Häpie sielle techtin / 
quin seke kwltin ette nechtin. 


Nämä säkeet viittaavat seksuaalisiin menoihin, 
joita ei sovi arvostella nykyajan ihmisen näkökulmasta ja joilla 
on saattanut olla hyvinkin vakava, taianomainen tarkoitus. 
Samalla tavalla on muuallakin maailmassa pyritty edistämään 
viljan kasvua. 

Niin ymmärrettävää kuin onkin, että Ukon vakat soveltuvat 
erityisesti juuri kevätkylvöjen yhteyteen, ei mikään ole estä- 
nyt kääntymästä Ukon puoleen myös myöhemmin kesällä, mil- 
loin ankara kuivuus on kovettanut maan ja surkastuttanut kas- 
villisuuden. Touontekoa myöhempään aikaan viittaavat sel- 
västi mm. inkeroisten vakkovevirren sanat: 

kaikk’ sie poltit powillas, 
vaivasit varin ajalla. 

Mutta ei ainoastaan kovan kuivuuden vuoksi, vaan myös 
lijallisen tai epäedullisen sadesään johdosta on Ukkoa rukoiltu 
(I, 4, 1793): 

vie sivu siniset pilvet, 
kahen puolen kasse-pilvet! 


Vaikka Ukolle omistetuista juomingeista onkin useita tietoja 
olemassa, sillä ukkosenjumalaa on etenkin kesän kuivuuden 
aikana kuviteltu janoiseksi jumalaksi, rajoittuvat ne tiedot, 
joissa puhutaan Ukolle toimitetuista teurasuhreista 
perin vähiin. Ainoa maininta on oikeastaan vain Rautalammilta. 
Siihen katsoen, että muut ympärillä asuvat kansat ovat niihin 
turvautuneet, ei ole syytä epäillä, että suomalaisetkin ovat niitä 
toimeenpanneet. Erittäin yleisiä ne ovat olleet Suomen ja Skan- 
dinavian Lapissa. Kun eräiltä Ruotsin lappalaisilta kysyttiin 
1600-luvulla, minkä vuoksi hekin uhrasivat poroja ukkosen- 
jumalalle, nämä vastasivat sen tekevänsä, vjottei salama tuot- 
taisi heille tai heidän poroilleen tuhoja ja jotta ukkonen antaisi 
tummista, paksuista pilvistään tarpeellista sadetta ruohon- 
kasvun ja jäkälän hyväksiy.? 

Vielä 1640-luvulla puhutaan virolaistenkin ukkosenjumalalle 
järjestämistä juoma- ja härkäuhreista, joita Johan Gutslaff ker- 
too toimitetun Vöhanda-joella vuosittain helatorstain tienoissa 
hyvän vuodentulon vuoksi. Tässä tilaisuudessa Pitkäisen pappi 
(Donnerpfaff), muudan vanhus, luki seuraavan rukouksen: 


1 Lappalaiset kertovat tarujakin ukkosenjumalan janosta. Muudan 
koltta, Vasko Afanasev kertoi minulle, miten piru, joka asui pimeässä 
pahdassa, oli ottanut Tiermeksen vangikseen. Pirun palveluksessa oleva 
renki sattui kuulemaan voihkinaa jostakin pahdan komerosta, jonne hänen 
isäntänsä oli kieltänyt häntä menemästä. Uteliaana hän kuitenkin pistäy- 
tyi siellä ja näki siellä ukkosenjumalan sidottuna. Janoon kuolemaisillaan 
tämä rukoili renkiä tuomaan hänelle vettä, jota runsaat määrät juotuaan 
Tiermes tunsi voimansa palaavan, niin että hänen yskähtäessään katto 
lensi pahdan päältä. Näin vapautui vangittu Ukkonen (vrt. Itkonen, 
KKS 37 ss.). 

Kertoessaan saman tarun toisinnon Fellman (Anteckningar, II, 102 s.) 
mainitsee, että sinä aikana, jolloin jättiläinen (jettanas) oli riistänyt Ukko- 
selta vapauden, ei sade kostuttanut maata; seurauksena oli purojen, 
jokien ja virtojen kuivuminen sekä maan hedelmällisyyden häviäminen. 

Mihin tämä taru perustuu, jossa ukkosenjumala sen sijaan, että hän toi- 
sissa, meidänkin maassamme tunnetuissa taruissa menettää vain aseensa 
(ks. Kaarle Krohn, FFC n:o 96, 122 ss.), itse joutuu vangiksi, on vielä 
tyydyttävää selitystä vailla. Eräät eteläslaavit kertovat, miten pyhä 
Elias muiden pyhimysten toimesta pantiin pihkaila päällystettyyn ark- 
kuun ja heitettiin mereen, jolloin kaikki kasvillisuus kuihtui, kun ei ollut 
nronilmoza eikä sadetta (W. Liungman, FFC n:o 118, 253). 

raan, 66. 

Ota Pikker! Härän annamme rukoillen, kaksisarvisen, nelisorkkaisen, 
kynnön ja kylvön tähden. Olki vaskinen, terä kultainen. Työnnä muuanne 
mustat pilvet, suureen suohon, korkeaan korpeen, laajalle lakeudelle. 
Simainen ilma, metinen sade meille kyntäjille, kylväjille. Pyhä Pikken, 
hoida meidän peltojamme, hyviä olkia alle, hyviä tähkiä päähän, hyviä 
teriä sisään »' 

Samoin oli liettualaisten ja lättiläisten keskuudessa vielä 1500- 
ja 1600-luvulla tapana toimittaa ukkosenjumalalle teurasuhreja.? 
Viimeksi mainitun sataluvun alkupuoliskolla kertoo Viljannissa, 
elänyt pappi, Fabricius, että lättiläiset vielä hänen aikanaan 
kokoontuivat kovan kuivuuden vallitessa sankan metsän kät- 
kössä oleville mäille, missä he palvoivat Perkänasta ja rukoilivat 
tältö runsasta sadetta.? 

Voidaan ajatella, että jotkut pyhimykset, joille toimitetuista 
teurasuhreista on tietoja olemassa, olisivat meillä tulleet entis- 
ten Ukon uhrien perillisiksi. Huomio kiintyy tällöin erityisesti 
»Tljan härkiin» ja »Olavin lampaisiin», joista edelliset teurastet- 
tiin Iljan (20/7), jälkimmäiset Olavin päivänä (29/7). Kun 
nämä juhlapäivät, joita vanhan luvun mukaisesti vietettiin 
parisen viikkoa myöhemmin kuin nykyään, sattuivat rukiin- 
leikkuun aikaan, on se ajatus lähellä, että nämä mahtavat pyhi- 
mykset, joista ainakin edellinen esiintyy suorastaan ukkosen 
haltijana, olisivat maassamme omaksuneet täällä aikaisem- 
min Ukolle omistetut kiitosuhrit. Mitä ensinnäkin »Iljan här- 
kään» tulee, on kuitenkin muistettava, että se on itäisen naapuri- 
kansamme vanha kansanomainen Eliaan uhri, joka Aunuksen ja 
Vienanläänin venäläiskylissä on toimitettu Iljalle pyhitetyissä 
paikoissa aivan samanlaisin menoin kuin kreikkalaiskatolisten 
karjalaisten ja inkeroisten keskuudessa. 

Miten sitten lienee ollut »Olavin lampaiden» laita, joista van- 
hat asiakirjat kertovat ja joita myös Ruotsiin siirtyneet suoma- 
laiset ovat teurastaneet Olavin päivän aattona?* Ganander aset- 
taa tämän juhlan nimenomaan elonajan yhteyteen sanoessaan, 

1 Gutslaff, Kurzer Bericht, XI luku. — Saareste ja Cederberg, Valik eesti 
kirjakeele vanemaid mälestisi, v. 1, 100. Vrt. Loorits, Vir. 1936, 266. 

2 Balys, 231 ss.; Niemi, KV 1928, 769 s. N N e 

3 Livonicae historiae compendiosa series, 73. 


4 P. Nordmann, St. Olofs dyrkan i Finland, FT 1912; Hammarstedt 
Olsmessa och Torshlot, F 1915, 33—34, 

että maassamme oli »Ollin päivänä» tapana steurastaa ja syödä 
villavuona (keväinen keritsemätön karitsa), kun viljan- 
leikkuu. oli lopetettu, johon tilaisuuteen valmistet- 
tiin myös olutta ja viinaa»! Vanha sananparsi: »Eerikki täh- 
kän antaa, Olavi kakun kantaa», jolla on ruotsalainen esikuva, ei 
kuitenkaan toteutunut joka vuosi. Puhuttiin myös »Uotin kou- 
kusta», jolla ymmärrettiin sitä puutteenalaista aikaa, jolloin 
vanha vilja oli loppunut, mutta uusi oli vielä tuleentumatta.? 
Näin joutui pyhä Olavi Pohjoismaissa näyttelemään pääelin- 
keinomme kannalta varsin merkittävää osaa. Sitä paitsi Olavin 
marttyyritunnus, kirves, joka häntä esittävissä kuvissa on 
hänen kädessään ja joka myös vanhoissa puukalentereissa on 
hänen päivänsä merkki, muistutti siinä määrin Tor-jumalan 
asetta, että Olavi jo varhain joutui pohjoismaisessa kansan- 
uskossa edustamaan vanhaa ukkosenjumalaa. Norjassa, missä 
Olavin päivä oli kesän suurimpia juhlapäiviä, pidettiin tällöin 
loistavat pidot, joita varten pantiin paljon olutta ja teuras- 
tettiin kotieläimiäkin.* Samanlaisin valmistuksin ja menoin 
vietettiin Olavin pitoja (Olsmässgille) Ruotsissa.5 

Suoranaisista Olaville toimitetuista teurasuhreista ei kuiten- 
kaan kerrota skandinaavisissa lähteissä. Sitä vastoin Virosta on 
useitakin mainintoja, joista voi päättää, että ne ovat olleet 
melko yleisiä etenkin maan länsi- ja pohjoisosissa. Saarenmaalta 
on sananparsikin: »Ollin päivänä pitää veitsi veristettämän.v* 
Erittäin kiintoisa on Fr. R. Kreutzwaldin tiedonanto, että kun 
»Olewi lammas» teurastettiin, vietiin sisukset Ukon ki- 
velle.? Tämän tiedon luotettavuutta on tosin epäilty, mutta 
mikäli se on peräisin Viroon siirtyneiden suomalaisten keskuu- 
desta, ei Ukon maininta liene pelkkää mielikuvitusta. 

Kun Olavin päivän teurasuhri tavataan sekä Suomessa että 
Virossa, voidaan olettaa, että se kumpaisellekin taholle on 
tullut Olavin kultin mukana Skandinaviasta. Siitä huolimatta 


1 Ganander MF 65. 

2 Ks. Vilkuna, Vir. 1942, 249—253. 

3 Hammarstedt, Olsmessa och Torsblot, F 1915, 36. 

4 Bing, Olsoktradition, 40. 

5 Hammarstedt, Olsmessa och Torsblot, F 1915, 32. 

€ Wiedemann, 364; Holzmayer, Osiliana, 64; Varonen, 340—341. 
7 Kreutzwald, 87. 

ei ole mahdotonta, että suomalaiset ovat pohjoismaisten naapu- 
riensa tavalla jo pakanuuden aikana uuden sadon saatuaan 
toimittaneet teurasuhreja ja järjestäneet juominkeja Ukon 
kunniaksi, joka Agricolan sanoja käyttääksemme vantoi ilman ja 
uuden tulon». Missään tapauksessa ei voi ymmärtää, miksi Poh- 
jolan rahvas olisi perinteittä ryhtynyt teurasuhrein etsimään 
pyhän Olavin suosiota juuri maanviljelyksen suojelushaltijana, 
jollei hän sekä viettopäivänsä että marttyyritunnuksensa puo- 
lesta olisi ollut sopiva asettumaan vanhan ukkosenjumalan 
tilalle ja samalla perimään tälle aikaisemmin omistetut uhrit. 

Ganander asettaa Maan-Emosen ukkosenjumalan rinnalle 
mainitessaan mytologiassaan, että tämä on »ukon vaimo» 
(Ukkos hustru). Toisessa kohdassa hän kertoo, että Ukko 
yhdessä puolisonsa Maan Emoisen kanssa antoi heikoille voi- 
maa vuoripeikkoja vastaan, ja viittaa loitsuun, joka alkaa 
sanoilla: 

Ukon woima taiwahasta, 
maasta Maan emoisen woima. 

Ilmeisesti Gananderin olettamus Ukon ja Maaemon välisestä 
aviollisesta suhteesta perustuu vain siihen, että ykumpaakim, 
niin kuin hän huomauttaa, rukoiltiin samalla kertaa»! 

Toisin on suhtauduttava siihen Ukon puolisoon, joka maini- 
taan Agricolan karjalaisten jumalain luettelossa ja jossa tällä 
on omalaatuinen nimikin, Rauni. 

Quin Rauni vkon Naini härsky / 
ialosti Wkoi Pohiasti pärsky. 

Valitettavasti Agricola käyttää runossaan näin niukkaa sanon- 
taa esittäessään tietonsa Ukon ja Raunin välisistä suhteista. 
Kun tässä säkeistössä sitä paitsi on eräitä merkitykseltään 
hämäriä sanoja, on sen tulkitseminen tuottanut vaikeuksia. 
Se on ollut arvoitus jo luettelon varhaisimmille selostajille. Epä- 
selviä ovat olleet etenkin sanat härsky ja pärsky. Edellinen on 
kuitenkin ilmeisesti tulkittu oikein jo Bängin teoksessa, jossa 
se on käännetty ruotsiksi sanalla »storljuda». Samaa merkitsee 
»streperet» Lencgvistin latinankielisessä käännöksessä.? Eri- 
näisissä murteissamme härskyä tarkoittaa yhä edelleen 'ääne- 
kästä torumista? samoin kuin härske *toraa?. Hämärämpi on 
"1 Ganander, MF 97, 54. 

2 Porthan IV, 53. 

Agricolan käyttämä sana pärsky, johon hän on joutunut tur- 
vautumaan loppusoinnun vuoksi. Jälkimmäisen sanan Bäng 
kääntää ruotsiksi vdundrades, ja Lencgvist, joka voi nojautua 
Porthaniin, esittää sen latinankielisenä vastineena »tonabat, 
jotka kumpikin merkitsevät ”jyrisemistä'. Todennäköisesti 
tämäkin sana on näissä teoksissa tulkittu oikein. Mutta mitä 
merkitsee »Pohiasti»?? Vaikka sana on kirjoitettu isolla alku- 
kirjaimella, ei se voi tarkoittaa "pohjoista ilmansuuntaa”, vaan 
näyttää tässä merkitsevän samaa kuin perin pohjin', jonka 
vastineena Lencgvist käyttää latinan sanaa prorsus sanoessaan: 
» Valide Ucko prorsus tonabat.»' 

Sanonnan hämäryydestä huolimatta on selvää, että Agricolan 
kuvauksessa kaksi ukkosenjumalaa, mies- ja naispuolinen torai- 
levat keskenään. Mahdollisesti tähän kuvitelmaan on antanut 
aihetta kokemus, että hiljaisempaa jylinää ukonilmalla usein 
seuraa ankarampi jyrähdys. 

Edellä mainittuun säepariin liittyy pisteen jälkeen jatko: 


Se sis annoi Ilman ia Wdhen Tulon. 


Ensimmäisen ruotsinkielisen selostuksen (311) laatija ja 
Georgius Kijhl ovat olettäneet, että viimeksi mainitun säkeen 
se tarkoittaisi Ukon puolisoa, Raunia. Olisi kuitenkin outoa, 
jos Agricola, joka yleensä luettelee kaikkien jumalien toimet, 
olisi jättänyt mainitsematta itse Ukon aikaansaannokset. Sen 
vuoksi on todennäköistä, että hän tässä lyhyesti esittää juuri 
sen, mitä Ukolta toivottiin ja anottiin. Näin on myös Lencgvist 
(Porthan) asian ymmärtänyt.? Varmaankaan ei Agricola ole 
tällöin vilmalla» tarkoittanut pelkästään säätä’, vaan itse ukon- 
ilmaa virkistävine sadekuuroineen. Tässä mielessä vilma» esiin- 
tyy myös muinaisrunoissamme, esim. seuraavissa Ukkoon koh- 
distetuissa säkeissä (VII, 5, 4465): 

kohota iästä ilma, 
pilvi lännestä lähetä. 

Jotkut tutkijat ovat tosin arvelleet, että sade olisi Agricolan 
kuvauksessa mainittu erikseen. He ovat näet olettaneet, että 


1 Porthan IV, 54. 
2 Porthan IV, 54. — Kaarle Krohn sitä vastoin puolustaa 311:n käsi 
tystä (FFC n:o 104, 46). 

Wdhen (uuden) olisi painovirhe ja luettava Wedhen (veden), 
joten Agricola vilman» ohella puhuisi tässä yhteydessä erikseen 
Ukon tuottamasta »veden tulosta»! Painovirheen olettaminen 
ei kuitenkaan ole välttämätöntä, sillä vuudella tulolla» Agricola 
on hyvinkin voinut tarkoittaa uutta vuodentuloa. 
Toisaalla Psalttarin alkupuheessa hän käyttääkin tulo sanaa 
(vrt. vir. tulu) juuri tässä mielessä: 

Jos Pouta ia Halla Pellos polta / 

ettei toiuota Leipe eli Olta. 

Nins Sadhet ia hyve Ilma anot / 

sijttes saat Tulot ja Elot? 

Agricolan Wdhen Tulon Nicolaus Hahn onkin lukenut vuuden 
tulon» ja Lencgvist kääntänyt latinaksi »novan annonam». 
»Annona» sanaa käyttää siitä lisäksi Kijhl samoin kuin jo 311 
värswexten». Pellon satoon, jota yleisesti on anottu juuri ukko- 
senjumalalta, viittaa sekin, että Agricola heti seuraavassa 
säkeessä puhuu välittömästi maanviljelijän toisesta tärkeästä 
tavoitteesta, »karjan kasvusta». 


. Agricolan kuvaus Raunista rajoittuu näin ollen vain siihen, 
että tämä oli Ukon pärskyvä Naini (vaimo). Mutta tämäkin 
tieto on ainutlaatuinen, emmekä saa sen niukkuuteen lisä- 
valaistusta edes vanhoista runoistamme. Lapista on tosin Jacob 
Fellmanin teoksessa seurava lyhyt maininta: »Ravdna, Ukon 
vaimo, lapseton, joka ei koskaan synnytä. Häntä nimitettiin 
myös nimellä Akko. Pihlajanmarjat olivat hänelle pyhitetyt. 
Niitä kasvoikin tavallisesti hänen luoliensa läheisyydessä run- 
saasti.»3 

Kun muut aikaisemmat (esim. Tuderus ja Tornaeus) tai myö- 
hemmät Lapin lähteet eivät tunne tämännimistä jumalaa, kysy- 

1 Astrid Reponen, Vir. 1932, 31—33; vrt. A. Hirsjärvi, Vir. 1946, 35 ss. 

2 Vrt, esim. Liedossa muistiinpantua sanontaa: »Kalevanvalkkia valmis- 
taa suvi t u loi» (Harva, VSHK 136). — Viljaa? (uusimman käännöksen 
eloa) Agricola tarkoittaa tulolla myös seuraavassa UT:n kohdassa (Luuk. 
12:18): »Mine. purghan minun Aittani ja swreman ylesrakennä/ Ja sinne 
cokoon .Caäki minun. tuloni/ ia :minun Hywuydheni.» 

3 J, Fellman, 11, 147. — Arvostellessaan A. J. Sjögrenin teosta »Ariteck- 
ningar om Församlingarne i Kemi Lappmark» J. Fellman sanoo: »Rauna 


och Angeta äro visst inte samma namn, det förra uttala lapparna helst 
Raudna, hvilket är ett lappskt namn och betyder ofruktsam.» (S 1846, 112). 

tään, mihin tämä Fellmanin maininta perustuu. Outoa on, ettei 
hän, joka yleensä mainitsee kaikki tuntemansa Suomen Lapin 
uhripaikat, ollenkaan kerro, missä noita Raudnan luolia, joiden 
läheisyydessä kasvoi pihlajia, on ollut. Sana raudna, joka tava- 
taan jo Lindahl & Öhrlingin sanakirjassa 1780, merkitsee tosin 
Ruotsin lapin murteessa pihlajaa”, joten pihlajien yhdistäminen 
Fellmanin mainitsemaan Raudnaan on selitettävissä, mutta 
silti tämä maininta jää arvoitukseksi. Erityisesti kiintyy huomio 
siihen, että Fellman käyttää Raudnan puolisosta suomalaista 
nimeä Ukko eikä lapinkielistä ukkosenjumalan nimitystä. 
Todennäköisesti hänellä on tällöin ollut mielessään Agricolan 
Rauni, jolle hän on etsinyt vastinetta Suomen Lapista. 

Arvoitukseksi jää myös Akko, inariksi Akku, lappalaisten 
naispuolisena ukkosenhaltijana.! Ei näet ole yhtään esimerkkiä 
siitä, että Akun olisi uskottu ukonilmalla jyrisevän. Akku 
esiintyy kyllä erinäisissä paikannimissä, senniminen vaara 
sijaitsee mm. Inarinjärven lounaisrannalla.? Ei kuitenkaan ole 
mitään varmaa tietoa, että tämännimisissä paikoissa todella 
olisi palvottu Aijegin puolisoa. Koltatkin käyttävät sanaa 
äkka% 'akkanen' erinäisistä tuntureista ja järvistä’, mutta 
tällä nimellä ei ole mitään tekemistä oletetun naispuolisen uk- 
kosen jumalan kanssa. Koltat eivät ole edes kuulleet puhut- 
tavan Tiermes-jumalan puolisosta. Häntä ei myöskään mainita 
kuvatun esim. siihen yTornion Lapista», luultavasti Utsjoelta 
kotoisin olleen lappalaisukon noitarumpuun, jonka kuvioita 
tutkittiin Vesisaaren käräjillä 1692.4 

Miten sitten on muinaisrunojemme laita, onko niissä säilynyt 
joitakin muistomerkkejä Ukon puolisosta, vai osuiko Lencgvist 
oikeaan sanoessaan, että ytätä jumalatarta ei ensinkään mainita 
runoissa»?5 Eräissä Länsi-Inkeristä saaduissa Ison härän runon 
toisinnoissa esiintyy kuitenkin Akka Ukon rinnalla. Niinpä J. 

1 J; Fellman, 1, 79. 

2 Fellman kertoo, että Inarin Ukonsaaresta johti sadun mukaan maan- 
alainen käytävä Akkujärven läheisyydessä olevaan pyhäkköön, joten Ukko 
ja Akka saattoivat olla kanssakäymisessä keskenään. Tällainen »satu» 
on tietenkin aivan myöhäisperäinen. 

3 Itkonen, KV 1943—44, 63. 


4 Qvigstad, Kildeskrifter I, 71. 
5 Porthan IV, 69. 

Länkelän Soikkolassa tekemässä muistiinpanossa (ILI, 346, 
vrt. 4173) kerrotaan, että kun jumalat saapuivat teurastamaan 
jättiläishärkää ja kun tämä »päätänsä päristi», jumalat riensi- 
vät mikä minnekin, 

Ukko kuuseen pakoon, 

Akka aian seipähäsen, 

muut jumalat muihin puihin. 

Epäselvää on kuitenkin, tarkoittaako Akka tässä todella 

Raunia, Ukon puolisoa, vai onko vain runotar tuonut vakan» 
vukon» rinnalle (vrt. metsän ukko, metsän akka»). 


Suurempaa huomiota ansaitsee Ryönikkä eli Röönikkä vas- 
taavanlaisessa, Vermlannista saadussa Ison sian runossa. Siinä 
kerrotaan näet, että kun ylen suuri sika, jota jumalat tulivat 
teurastamaan, »lotkautti korviaan, räväytti silmiään», niin 
jumalat säikähtivät ja pakenivat puihin, Ukko kuuseen, Ryö- 
nikkä raitaan, Visakanta vaahteraan, muut jumalat muihin 
puihin! On mahdollista, että raitaan pakeneva Ryönikkä on 
alun perin ollut Raunikka tai Raunikki?, vaikka se myöhemmin 
samoin kuin Visakanta (Agricolalla Virankannos) on väänty- 
nyt outoon muotoon. Kun tämä nimi mainitaan Ukon rinnalla, 
tuskin sitä voidaan olla Rauniin yhdistämättä.? 

Agricolan kuvauksesta käy selvästi ilmi, että hän on Raunilla 
ymmärtänyt naispuolista ukkosenhaltijaa. Esimerkkinä siitä, 
että ukkosenhaltija on voitu kuvitella myös naispuoliseksi, 
mainittakoon votjakkien vukkosemo», joka heidän keskuudessaan 
on ainoa ukkosjumalan nimitys.*t Naispuolinen ukkosenhaltija 
esiintyy skandinaavienkin uskomuksissa. Erinäisillä Ruotsin 
ja Norjan paikkakunnilla sekä Färsaarilla on näet Toria sanottu 
Toraksi. Trondheimin seuduilla on SIA asemesta 


"ISKVR VII, 5, 341—44; Kettunen, S V, 17, 

2 Suomalaisten kasvien nimistössä tavataan aA "Raunikki (Gypsophila) 
että Raunukka (Lepidium), ks. Vanamo VII, 172, 200 s. 

3 Kun eräissä Vienan Karjalan toisinnoissa "tavataan säe (I, 2, 892) »piru 
pihlajan nenähe» tai (I, 2, 891) »pivarj pihlajan nenäh», Kaarle Krohn 
(FFC n:o 67, 167—171) olettaa, että pihlajaan pakenevan pirun 
tai pivarin paikalla on alun perin ollut Rauni. — Pihlaja on tähän yhtey- 
teen tullut tietenkin vain alkusoinnun vuoksi, sillä yleensä pirun uskotaan 
pelkäävän pihlajaa. 

4 Harva, PU 175, ASU 146. 

käytetty Gamalmora-nimitystä. Samoin on Ruotsissa toisin 
paikoin Gofar, toisin paikoin Gomor ollut ukkosilmiön aiheut- 
taja.! Samaa ukkosenhaltijaa on näin ollen kuviteltu milloin 
mies- milloin naispuoliseksi, mutta ei ole tietoa siitä, että kansa 
Skandinaviassa olisi käyttänyt näitä nimityksiä toistensa yhtey- 
dessä tai että naispuolista olisi pidetty miespuolisen vaimona. 

Suomessa sitä vastoin on Agricolan mukaan puhuttu kahdesta 
eri ukkosenhaltijasta, jotka toimivat toistensa yhteydessä. 
Ukon vaimolla mainitaan vielä olleen erikoislaatuinen nimikin. 
Rauni on silti saattanut olla vain tarunomainen olento vailla 
varsinaisia uhreja.? 

Tätä ongelmaa pohdittaessa on huomio tietenkin kohdistet- 
tava itse rauni sanaan. Mitä merkitsee rauni? Mahdollisesti se 
on ollut pelon sanelema peitenimi samoin kuin vukkonem ja 
visänen» tai Norjassa Torasta käytetty husbreia (s.o. husfroya 
*emäntä”).3 Olisiko Raunikin, niinkuin J. J. Mikkola aikoinaan 
arveli, merkinnyt 'rouvaa'?t Mikkolan germaanisperäinen sa- 
nanjohto ei kuitenkaan ole saanut kielimiesten kannatusta. Voi- 
daan myös ajatella, että Raunilla olisi ymmärretty jotakin 
ukkosen yhteyteen kuuluvaa itsenäistä ilmiötä, jota personoi- 
tuna on kuviteltu Ukon puolisoksi. Mutta mikähän tämä 
ilmiö olisi voinut olla? 

Kielellisillä perusteilla jo A. H. Reinholm yhdisti rauni- 
sanan pihlajaa? merkitsevään Ruotsin lapin raudna-, nykyis- 
ruotsin rönn-sanaan. Samalle taholle suuntasi katseensa Setälä 
johtaessaan sen saman sanan aikaisemmasta skandinaavisesta 
muodosta (vrt. muinaisisl. reynir).5 Tällöin jää kuitenkin epä- 
selväksi, kuinka 'pihlajaa' merkitsevä sana on voinut tulla tai- 
vaalla jyrisevän ukkosenjumalan puolison nimeksi, vaikka p i h- 
la j a onkin, niin kuin Setälä huomauttaa, asetettu Torin yhtey- 
teen islantilaisessa muinaistarustossa. Sitä osoittaa myös vanha 
sanonta »reynir er bjorg Thors» (pihlaja on Torin pelastus). Tä- 

1 Lid, Rel. 124; vrt. Lid, Folktro, 62. , 

2 Myös Liettuassa on tosin paikoitellen puhuttu ukkosenjumalan :puoli- 
sosta, jopa lapsistakin, mutta toisin paikoin se kielletään jyrkästi». Ks. 
Balys, 222. ; 

«8 Lid, Folktro, 62. 


4 Mikkola FUF IV, 243. 
5 Setälä, Studien, 43 s.; vrt. Kaarle Krohn, FFC n:o 104, 41. 

män sanonnan kerrotaan johtuvan siitä, että kun Tor kerran 
kahlasi maailman äärellä sijaitsevassa Vimur-virrassa ja tulviva 
vesi kohosi olkapäihin asti, hän pelastui tarttumalla läheisyy- 
dessä olevaan pihlajaan. Pihlajaan liittyvistä uskomuksista 
puhuessaan Setälä viittaa lisäksi Viron ruotsalaisten 'sateen- 
kaarta? merkitsevään, arvoituksen tapaiseen sanontaan viwe 
wärde raunträ», joka, todennäköisesti ruotsalaisilta lainattuna, 
tavataan virolaisilla vastaavassa muodossa: viile ilma pihlakass.? 

Olisiko mahdollista, että pihlaja? tarkoittaisi sekä norjalai- 
gessa että ruotsalaisessa sanonnassa samaa ilmiötä? Kun Vimur- 
virta muinaisislantilaisessa tarustossa merkitsee myytillistä vir- 
taa, voidaan ehkä olettaa, että sen läheisyydessä mainittu 
pihlajakin on ollut myytillinen puu (vrt. iso tammi). Olisihan 
outoa, jos ukkosenjumalan olisi pelastuakseen pitänyt turvau- 
tua vain tavalliseen pihlajaan. Tällöin tulee ajatelleeksi sitä 
koreata luonnonilmiötä, jota Viron ruotsalaiset ilmeisesti peite- 
sanaa käyttäen ovat sanoneet 'pihlajaksi'. Sateenkaarta ei näet 
ole ollut hyvä mainita nimeltä eikä edes sormella osoittaa. Jos 
suomalaisten rauni todella on merkinnyt pihlajaa’, voidaan 
edellä olevan perusteella kysyä, olisiko Raunilla ehkä tällöin 
ymmärretty ukonilmalla näkyvää sateenkaarta, josta 
personoituna on tullut ukkosenjumalan puoliso. 

Tähän kysymykseen emme kuitenkaan saa vastausta vanhoista 
runoistamme, vaikka niissä puhutaankin »Sala-kaarron kauniista 
vaimosta», joka (XH, 1, 62) 


istu ilman vempelellä, 
taivon kaarella kajotti. 


Inkeriläisissä tulenluvuissa taas tavataan sanat (IV, 4292): 


Kaari kaukana näkyy, 
pilvi pitkäsen tulee, 
piika pitkä pilven päällä, 
Hajal hapsin — — 
jäinen kattila käessä, 
jäinen kousa kattilassa, 
mil hiä tulta sammuttaa. 
1P, A. Munch — Magnus Olsen, Norrøne gude- og heltesagn, 64 ss. 


2 Setälä, Studien, 45 s. 
8 Harva, VSHK 136; FSF VII, 272; Söderbäck, Skrock, 103. 

Näillä naisilla ei kuitenkaan tarkoiteta itse taivaankaarta, 
jota kaikkialla maassamme on kuviteltu valtavaksi veden juo- 
jaksi. Sellaisena se tunnetaan Lapissakin. Enontekiön lappa- 
laiset sanovat sen simevän järvestä vettä, jota tietä vesi joutuu 
yläilmoihin, mistä se sateena taas putoaa alas»! »Veden otta- 
jana», jonka pää on jossakin vesiperäisessä paikassa, taivaan- 
kaarta on monin paikoin maassamme nimitetty »vesikaareksi».? 
Jo roomalaiset sanoivat: varcus bibit» (sateenkaari juo), ja sama 
usko on ollut yleinen paitsi kaikkialla Euroopassa laajoilla 
alueilla Aasiassakin. Voimakkaasti imevän sateenkaaren on 
uskottu voivan vetää pilviin myös ihmisiä ym. Sen vuoksion 
vaarallista joutua sen pään kohdalle. 

Sateenkaarta on samalla kuviteltu paikoin suuren käärmeen, 
paikoin jonkin muun eläimen muotoiseksi.* Erään vanhan tie- 
donannon mukaan karjalaiset ovat siinä nähneet »suunnattoman 
suuren lehmän sarvet» (cornua ingentis vaccae),5 joilla mahdolli- 
sesti on tarkoitettu kaksoiskaarta. Virossa sateenkaarella sano- 
taan olevan härän pää, jonka se painaa jokeen juodessaan vettä. 6 
Syrjäänit nimittävät sitä »Jumalan häräksin (jen-ö$ka).? Mutta 
monin paikoin Euroopassa ja myös meidän maassamme on mai- 
nittu, että sateenkaaren juontipaikasta voi löytää hopeaisen tai 
kultaisen maljan.s Niinpä Uskelassa on muistiinpantu tarina, 
jossa kerrotaan, miten muudan poika sattui menemään joki- 
rantaan ukonkaaren parhaillaan vettä juodessa, jolloin ukon- 
kaari jätti siihen hopeaisen maljansa. Poika otti sen mukaansa 
ja kun hän ymmärsi olla taakseen katsomatta, sai sen tuoduksi 
kotiin.” Soinissa taas kerrotaan sateenkaaren käyttävän kul- 
taista pikaria juodessaan vettä lähteistä, joista tai järvistä. Jos 


1 Ravila, KV 1934, 177. 

2 Tisalmi, Karstula, Sulkava, Pyhäselkä, Kärsämäki, Vihanti, Kaustinen, 
Kankaanpää ym. SS. 

3 Streng (Renkonen) I, 68 ss.; Harva, ASU 146; Am Urquell I, 86; Kotis. 
1912, 150; SKVR X, 2, 5166; XIII, 3, 10112; Paulaharju, KM 260; FSF II, 


3, 618. 
4 Am Urquell I, 73; Streng (Renkonen) I 68 s. 
5 Aurenius, 8. 
8 Holzmayer, 50. 
? Wiedemann, Syrj.-deutsches Wörterb. 247. 
8 Streng (Renkonen) I, 69; Kotis. 1914, 155 s.; Budkavlen 1922, 64. 
9 Harva, VHK 136. 

hengittämättä voi juosta. paikkaan, mistä sateenkaari juo, saa 
kultapikarin omakseen.! On ilmeistä, että taivaankaarta, mil- 
loin sen on kuviteltu ammentavan vettä hopeaisella tai kultai- 
sella maljalla, on ajateltu ihmisen kaltaiseksi ja mahdollisesti 
korean värinsä vuoksi naispuoliseksi olennoksi. Mutta tietymä- 
töntä on, onko tämä olento ollut Agricolan mainitsema Rauni. 


Olettaessaan, että rauni merkitsee pihlajaa”, Setälä esittää: 
samalla eräitä esimerkkejä siitä, miten huomattavaa osaa pi h- 
laja on näytellyt Euroopan kansojen uskomuksissa.? Hän 
mainitsee mm., että pihlaja on Tanskassa ollut pyhä puu. Sa- 
moin on asian laita ollut Norjassa. Kun Englannissa on uskottu, 
ettei salama iske pihlajaan, Setälä katsoo sen johtuvan siitä, 
että pihlaja on ollut jossakin suhteessa ukkosenjumalaan. Lap- 
palaisten uskomuksia kuvatessaan G. von Düben sanookin, että 
pihlaja on ollut »Thorille pyhitettyy.t Hän jättää kuitenkin 

. selittämättä, mihin hän väitteensä perustaa. 

Pihlajista pyhinä puina puhutaan lisäksi karjalaisten vanhoissa 
häärunoissa, joista poimittakoon näytteeksi seuraava Ahlgvistin 
Ilomantsissa 1846 muistiinpanema säkeistö (VII, 2, 2996): 

pyhät on pihlajat pihoilla, 
pyhät oksat pihlajoissa, 
marjaset sitä pyhemmät. 

Näistä säkeistä, joita on tavattu myös Vienan Karjalassa ja 
Aunuksessa, ei käy ilmi, minkä vuoksi nuo pihalla olevat pihlajat 
olivat pyhiä. Muuallakin, kuten Englannissa, esim. Herefor- 
dissa, on ollut tapana istuttaa asuntojen ympärille pihlajia, 
mutta ei ole tietoa siitä, että niitä siellä olisi pidetty pyhinä,’ 
Johtuisiko pihapihlajien pyhyys, johon mainitut säkeet viittaa- 
vat, suomalaisten keskuudessa mahdollisesti vain siitä, että ne 
ovat olleet talojen elätti- eli pitämyspuita? Pihlaja ei kuitenkaan 
ole ollut suomalaisen kodin yksinomainen pyhä puu.* Yhtä 

1 Soini. J. Tyyskä. SS. 

2 Setälä, Studien, 44—45. 

3 Reichborn—Kjennerud, I, 209 s. 

4von Düben, 244 


5 Rosén, Om dödsrike, 246. 
6 Itäisten sukukansojemme uhrilehdoissa ei pihlaja esiinny uhripuuna. 

yleisiä näyttävät olleen ainakin koivu ja kuusi. Huomiota he- 
rättää myös se, että runo tähdentää erityisesti pihlajan m ar- 
jojen pyhyyttä. Tämä seikka on omiansa palauttamaan mie- 
leen Fellmanin maininnan, että pihlajanmarjat olivat 
Suomen Lapissa Ravdnalle pyhitetyt. 

Martti Haavio on äskettäin kuitenkin esittänyt ajatuksen, 
ettei mainitun hääsäkeistön sanoilla ole alun perin »mitään teke- 
mistä pihlajien pyhyyden kanssa». Hän osoittaa, että saman 
tapaiset sanat esiintyvät myös arvoituksessa, joka on stuttu 
monella taholla Suomessa»: 

Pyhä on pihlaja mäellä, 
pyhä marja pihlajassa. 

Satakunnassa ja Hämeessä tavataan pihlajan paikalla toinen- 
kin puulaji. Niinpä Siikaisissa on sanottu: 

Piilipuu mäellä, 
pyhä marja piilipuussa. 

Puheena olevan arvoituksen selitetään kaikkialla tarkoittavan 
raskauden tilassa olevaa naista. Tämän todet- 
tuaan Haavio olettaa, että arvoituksen sanat, jossa »nuorta, 
synnyttämistään odottavaa naista verrataan pihlajaan ja hänen 
syntymätöntä lastaan pihlajanmarjaan» ovat »selityksensä vuok- 
si» myöhemmin liittyneet morsiamen neuvokkivirteen. Kun 
lukuisissa toisinnoissa nuorikkoa samalla varoitetaan kulkemasta 
miehensä kodissa avojaloin ja paitasillaan, jota neuvoa monet 
muut sukumme kansat ovat sosiaalisista syistä noudattaneet}, 
Haavio katsoo, että puheena oleva runonkohta sisältää seuraa- 
van terveysopillisen ohjeen: »Kun olet nuorikko, tulossa äidiksi, 
älä kulje ulkona paitasillasi ja kengittä — sillä siitä voisi olla 
vahinkoa sinulle ja syntymättömälle lapsellesi, koska voisitte 
kylmettyä.»? Voidaan kuitenkin kysyä, jos äidiksi tulevan ja 
hänen lapsensa terveydestä todella olisi jo häissä huolehdittu, 
miksi tämä on lausuttu julki näin vaikeasti tajuttavassa arvoi- 
tuksenomaisessa muodossa. Haavion olettamus edellyttää li- 
säksi, ettei pihlajan pyhyys tässä alun perin perustuisi kansan- 


1 Ks, Harva, FUF XXVI, 103 ss. 
2 Haavio, Hyvä Tuomas, 110—111. 

uskoon, vaan että sen sijaan raskauden tilassa olevaa naista 
olisi pidetty pyhänä. Kummalle tämä »pyhyys» on alkuaan kuu- 
lunut, talon pihassa tai mäellä kasvavalle pihlajalleko, jonka 
tilalle on tullut piilipuukin »marjoineen», vaiko lasta odottavalle 
vaimolle, on kuitenkin kysymyksenalaista. 


Missään tapauksessa ei voi kieltää sitä tosiasiaa, että pihla- 
jalla ja etenkin sen marjoilla on uskottu olevan jokin sala- 
.peräinen mahti, jossa suhteessa se suuresti eroaa muista puista. 
Niinpä pelto on voitu parantaa pilauksesta kiertämällä se »kol- 
men suurimman pihlajanmarjatertun)» kera.! Myös kerrotaan, 
että kun riihi ensi kerran lämmitettiin, ripustettiin pihlajasta 
otettuja marjaterttuja oveen ja pihtipieliin.? Todennäköisesti 
on pihlajanmarjakoristeilla ollut hääsalin seinillä sama suoje- 
leva tarkoitus.? 

T. Segerstedt on arvellut, että pihlajasta on tullut pyhä puu 
siistä syystä, että sen marjat ovat muinoin kelvanneet ihmisten 
ravinnoksi, ja hän viittaa norjalaiseen sananparteen: »pihlaja 
elättää» (rognen foder).4 Näin ollen olisi pihlajan pyhyys johtu- 
nut sen marjojen syötävyydestä. Vaikea on kuitenkin ymmär- 
tää, minkä vuoksi juuri tämä seikka olisi voinut tehdä pihlajasta 
sellaisen mahtipuun, jota pahojen henkien on uskottu pelkäävän. 
Pikemminkin olettaisi, että pihlajaa on käytetty henkien kar- 
kottamisvälineenä sen marjojen punaisen värin vuoksi, 
jota henget yleisen käsityksen mukaan karttavat.5 Kun pihla- 
jan marjat ovat kovin kestäviä, on juuri tämä puu ollut tähän 
tarkoitukseen erittäin edullinen. 

Taianomaiseen tarkoitukseen on kuitenkin riittänyt marja- 
tonkin pihlaja, jolla samoin kuin sen oksilla on uskottu olevan 
suojeleva voima. Sen vuoksi tSeremissit ovat asettaneet met- 
sässä yöpyessään pihlajanoksia päänsä alle. Myös »milloin he 
sattuvat kuulemaan tai näkemään kummituksia», he turvautu- 


TMyt. 642 $. 
2 Kaarle Krohn, SRU, 132. 
3 Harva, FM 1942, 69. 
4 Segerstedt. Ekguden i Dodona, 30 ss.; Kaarle Krohn, KRH 769, SRU 
133, FFC n:o 104, 41. 
V5 Shell, Die Eberesche im Glauben u. Brauch des Volkes, Z. d. V. f. 
olkskunde V, 28, 182; Seligmann, Der böse Blick I, 251. 

vat pihlajaan, sillä heidän käsityksensä mukaan, niin kuin Jakov- 
lev sanoo, vpirut eivät voi lähestyä pihlajaa, vaan pelkäävät 
sitä». Palmusunnuntain edellisenä yönä, jolloin pahojen henkien 
uskotaan olevan liikkeellä, tSeremissinuorisolla on ollut tapana 
käydä ruoskimassa talojen seiniä ja portteja pihlajanoksilla, 
»jotta pahat henget pakenisivat». Samalla pihlajanoksia on 
pantu rakennusten ovien ja ikkunain pieliin estämään peikkoja 
pääsemästä asuntoihin.! Tämä tapa ei rajoitu vain itäeurooppa- 
laisiin kansoihin, vaan sitä on noudatettu Länsi-Euroopassakin. 
Niinpä norjalaiset, tanskalaiset, saksalaiset ja englantilaiset ovat 
varsinkin vapun yönä, pelätessään tällöin liikkeellä olevia hen- 
kiä varustaneet kotiensa ovet ja ikkunat, vieläpä karjansuojat- 
kin pihlajanoksilla.? Ruotsissa, missä joulun tienoo on saman- 
lainen henkien liikkumisaika, on asunnot tällöin turvattu mm. 
pihlajaisilla risteillä, joita toisin paikoin on asetettu myös kaivo- 
jen ja purojen ääreen, jotteivät pahaa aikaansaavat henkiolen- 
not pääsisi pilaamaan niistä noudettavaa juomavettä.? Lappa- 
laiset sanovat: »Pelkää kuin piru pihlajaa.»* 


Suomessa on pihlajaisiin esineisiin, vitsoihin ja vanteisiin, 
tikkuihin ja tappeihin turvauduttu milloin missäkin hädässä. 
Niillä on pyritty suojaamaan aitat ja riihet, karjat ja navetat, 
viljavakat ja voikirnut, hevosten ja härkien valjaat, erä- ja 
kalamiesten pyydykset, työvälineet jne.5 Samoin kuin Skandi- 
naviassa on maassamme pujotettu sairaita pihlajaisen renkaan 
läpi, jotta he vapautuisivat taudeistaan.* 


Pihlajaa on maassamme käytetty myös arpomisvälineenä. 
Siitä on veistetty mm. arpalastuja, ja runo mainitsee vielä 
seuraavankin tiedustamistavan (VII, 1, 436): 


1 Jakovlev, Religioznyje obrjady täeremis, 48 s.; Harva, KSV 1925, 
227. 


E ? Rosén, Om dödsrike, 206, 215. — Rosen esittää lukuisia muita esimerk- 
ejä. 

3 Celander, NJ I, 66. 

4 Ravila, Reste, 134. 


5 Ks. Metsästys-, Kalastus-, Maanviljelys- ja Karjantaikoja viittauksi- 
neen. 


$ Haavio, Hyvä Tuomas, 108; Rosén, Om dödsrike, 209. 

Pannos pihlaja tulehen! 
Kuin on verta vuotanee, 
niin silloin sota tulevi, 
vaan kuin vettä vuotanee, 
silloin sulhaset tulevat. 


Kun pihlaja on taikuudessa näytellyt näin huomattavaa osaa, 
ei ole kumma, että kansamme on sanonut: vpihlaja pirun teke- 
mä». Tämä sanonta on kuitenkin myöhäisaikainen eikä suin- 
kaan todista sitä, että pihlajaa olisi alun perin pidetty paholaisen 
puuna. Sitä vastaan sotii sekin, että paholaisen päin vastoin 
on uskottu pelkäävän pihlajaa. Juuri sen vuoksi liettualaiset 
katsoivat voivansa asettua ukonilmalla pihlajapuun suojaan, 
koska ukkosella ei ole syytä siihen iskeä.! Tämä selittää myös 
aikaisemmin mainitun Englannissa vallinneen käsityksen, ettei 
salama satu pihlajaan. Liettualaiset ovat lisäksi kuvitelleet, 
että kodin ympärille istutetut pihlajat pitävät ukonilman siitä 
loitolla.? Näin on pihlajasta tullut monella taholla suosittu 
pihapuu, jota sellaisena on hyvinkin voitu pitää pyhänä. Omi- 
tuista on kuitenkin, ettei tammella ole pihlajaan verrattavaa 
taikavoimaa, vaikka sitä monien tietojen mukaan on pidetty 
ukkosenjumalan puuna ja vaikka eräät ukkosenjumalan nimet- 
kin, skand. Fjorgynn ja liett. Perkūnas, on yhdistetty latinan 
tammea’ merkitsevään guercus sanaan. 

Vielä on mainittava, että pihlajan marjarikkautta on maas- 
samme selitetty sateisen syksyn enteeksi. Myös Vienan 
Karjalasta on kokoelmissani tietoja, että jos pihlajissa on paljon 
marjoja, on sateinen syyskausi odotettavissa. Somerniemellä 
sanotaan: 

Kun pihlava marjat kantaa, 
niin taivas vettä antaa.t 

Sateisesta syksystä taas johtuu, että rukiin oraat pääsevät 
hyvään kasvukuntoon, joten pihlajanmarjat samalla ennustavat 

1 Balys, 225. 

2 Balys, 227. 

3 Golther, Handb. d. germ. Mythol., 454; R. M. Meyer, Altgerm. Reli- 
gionsgeschichte, 308. Vrt. Ljunberg, Tor, 38 ja 57 sekä Olrik—Eilekilde, 
Nordens gudeverden, 98 s. 


4 Kotiseutu 1911, 23. Sama käsitys on mm. maamme ruotsinkielisillä. 
Ks. FSF VII, 1, 258. 

hyvää rukiinsatoa. Lapissa kerrotaan, että milloin pihlajan- 
marjoja on runsaasti, porot ovat syysmyöhällä niitä metsistä 
kerättäessä erittäin lihavia, kun sitä vastoin, milloin pihlajan- 
marjoja on vähän, porot näkevät nälkää.! Tällaisiin käsityksiin 
perustunee norjalaisten sanonta: vpihlaja elättää». 

Sen sijaan, että muut ilmojen enteet selittyvät tavallisesti 
joistakin luonnollisista syistä, on vaikea ymmärtää, minkä 
vuoksi pihlajanmarjojen runsautta on pidetty sadesäiden en- 
teenä. Todennäköisesti tällä käsityksellä on jokin vanha usko- 
muksellinen perusta. 


1 Kaarle Krohn, FFC n:o 104, 46. 

Ilmarinen jumaluutena mainitaan ensi kerran 1551 Agricolan 
tunnetussa jumalainluettelossa, jossa hämäläisten epäjumalista 
puhuttaessa sanotaan: 

Ilmarinen / Rauhan ja ilman tei/ 
ja Matkamiehet edheswei. 

Nämä runomuotoon puetut Ilmarisen toimintaa esittävät tie- 
dot ovat antaneet aihetta erilaisiin tulkintoihin. Sigfrid Aronus 
Forsius (f 1624), joka sattui elämään sotien vaiheikkaina vuo- 
sina, kohdisti huomionsa erityisesti rauha-sanaan, eikä hän Ilma- 
risesta mainitsekaan muuta kuin että tämä »lahjoittaa valtakun- 
nille rauhan» (regna quiete beat)! Tähän tulkintaan näyttää 
häntä ohjanneen se seikka, että Agricolan luettelossa heti Ilma- 
risen jälkeen puhutaan s o d a n jumalasta, jonka Forsius runos- 
saan on katsonut sopivaksi siirtää rauhan jumalan edelle. Näin 
on asian ymmärtänyt myös Forsiuksen aikalainen ja ystävä, 
piispa Sorolainen, joka 1621 ilmestyneen postillansa ensimmäi- 
sen osan esipuheessa suomalaisten entisiä jumalia esittäessään 
sanoo: »Mwtamat olit sodan, mwtamat rauhan Jumalat. 

Paitsi rauhan jumalana vanhat Agricolaan perustuvat läh- 
teet mainitsevat Ilmarisen »hyvän sään» (Thomas Hiärne: gut 
Wetter), ytyvenen ilman» (Georgius Kijhl: tranguillae tempesta- 
tis Deus) tai selkeän ilman» (Christian Limnell: serenitatem) 
aikaansaajana. Agricolan tässä yhteydessä käyttämällä ilma- 
sanalla on siis ymmärretty kaunista, tyventä tai selkeätä ilmaa”. 
Ikään kuin eri asiana mainitaan matkamiesten johdattaminen, 
josta jo Sorolainen sanoo: »Mwtamat matcamiehiä johdatit».? 

Porthanin oppilas Christian Lencgvist, joka myös nojautuu 
"1 Tidningar 1778, 113—4. 

2 Harva, KV 1930, 109 ss. 

Agricolaan, selittää, että Ilmarinen oli ilman ja säiden valtias 
ja että häneltä sen vuoksi anottiin selkeätä ja kaunista säätä 
sekä matkaonnea. Kun hän ei tässä yhteydessä puhu rauhasta, 
näyttää siis siltä kuin hän olisi rauka-sanalla ymmärtänyt s e l- 
keätä ja ilma-sanalla kaunista säätä. Kääntäessään 
Agricolan säkeet latinaksi hän käyttääkin ilma-sanan vastineena 
tempestatem tranquillam ja rauha-sanan pacem (aörem serenum? ).* 
Pacem-sanan selityksen selkeä ilma? hän kuitenkin varustaa 
kysymysmerkillä. Saman tulkinnan omaksuu myöhemmin M. A. 
Castr6n huomauttaessaan, että Agricolan puheena olevat säkeet 
voidaan ymmärtää vain seuraavasti: vIlmarinen teki rauhan 
(tyynnytti ilman) ja (hyvän) sään ja saattoi matkamiehet pe- 
rille.»? 

Ilma Agricolan sanonnassa vilman tein on edellä mainituissa 
lähteissä kuitenkin ilmeisesti tulkittu väärin. Setälä on näet 
osoittanut, ettei ilma-sana sellaisenaan ole Agricolan kielessä 
merkinnyt kaunista säätä’, vaan usein tuulta ja myrskyä”.? 
Tässä mielessä sitä on käytetty myös kansamme vanhoissa 
runoissa, josta esimerkin jo Ganander esittää sanakirjassaan: 
»Nousi ilma idän alta». Samoin lapin albme, alme (= suom. ilma) 
merkitsee ilmoista puhuttaessa 'rajuilmaa”.4 Nicolaus Hahn 
osui siis oikeaan mainitessaan 1703 ilmestyneessä väitöskirjas- 
saan Ilmarisen tuulien jumalan a jarinnastaessaan hänet 
roomalaisten samantoimiseen Aeolukseen.5 Se jumala, joka 
vilman tei ia Matkamiehet edheswei», onkin epäilemättä ollut 
juuri tuulen jumala. Muuta selitystä ei näihin sanoihin 
voine sisällyttää. 

Samalla on ilmeistä, että matkamiehillä tällöin on tarkoitettu 
vesillä kulkijoita ja erityisesti purjehtijoita, 
joita ei ytyvenen ilman Jumala» (tranguillae tempestatis Deus), 
käyttääksemme Kijhlin sanoja, voi perille saattaa. Entisaikaan, 
jolloin ei vielä luovimista tunnettu, oltiin tuulen suunnastakin 
riippuvaisia. Vain myötätuulella voitiin jatkaa matkaa, muuten 

1 Porthan IV, 59. 

2 M.A. Castrén III, 316. 

3 Vir. 1930, 322 ss. 


4 Friis, Lex. lapp.; vrt. Lagercrantz, Lapp. Wortschatz 1, 12: 64. 
5 Hahn, De sacris antiquorum hyperboreorum, $ VIII; vrt. KV 1939, 23. 

oli matkamiesten pysähdyttävä »tuulen istujiksi» rannan suo- 
jaan. Myötäisen tuulen toivomus esitetäänkin siinä merimiesten 
rukouksessa, joka on tavattu Ericus Lencgvistin käsikirjoituk- 
sista ja jossa Ilmarinen esiintyy juuri tuulen jumalana. Tätä 
rukoiltaessa sanotaan mm. (XII, 2, 8010): 

Pane poskes pussuksihin, 

puhalla iloinen ilma, 

minulle myötäinen myry —. 

Vaikka tämän runon kansanomaisuutta onkin eräiden vir- 
heellisten säkeiden vuoksi epäilty, selviää siitä kuitenkin, niin 
kuin Setälä on huomauttanut, että runon sepittäjän mukaan 
vIlmarinen ainoastaan sikäli oli 'matkojen jumala”, että hän 
antoi myötäisen tuulen»! Tässä säkeistössä esiintyy 
myös iloinen ilma» vastaamassa »myötäistä myryä». 

Kun tämä vertailuaineisto siis osoittaa, että ilma, josta Agri- 
cola puhuu, merkitsee tuulta, näyttää todennäköiseltä, että 
myös 'ilman” yhteydessä mainittu rauha tarkoittaa ra u ha l- 
lista säätä eli tyventä, varsinkin kun muunlaiselle 
rauhan jumalalle ei sukukansoiltamme eikä varhaiskantaisen 
kulttuurin piiristä yleensä voi löytää vastinetta. Tuulen halti- 
jalta on kyllä voitu pyytää sekä tuulta että tyventä.? 

Juuri tällaisena ilmojen haltijana Ilmarinen on ollut tunnettu 
myös Tornion Lapissa. Erään sieltä, todennäköisesti Utsjoelta 
kotoisin olleen lappalaisukon tiedetään tehneen hänestä kuvan- 
kin noitarumpunsa kalvoon.? Rummun tekijä, jota Vesisaaren 
käräjillä 1692 syytettiin noituudesta, tunnusti näet, että so 
ihmisen muotoinen, lepänkuoren väriaineella tehty piirros, joka 
oli kuvaston ylimmässä osastossa ukkosenjumalan rinnalla, 
esitti Ilmarista. Lisäksi hän selitti, että Il/maris (= Ilmarinen) 
voi aikaansaada myrskyn ja pahan sään sekä tuottaa tuhoja 
laivoille ja veneille, mutta hän voi myös pidättää ja kutsua 
takaisin pahan sään.* Tämä lappalaisnoidan antama selitys on 


1 Vir, 1930, 324. 

2 Vielä nykyisessä puhekielessä rauka-sana tunnetaan myös tyvenen sään 
merkityksessä (Valkjärvi. M. Liski. — Suoniemi. Hilja Kuusi. SS.). Niin 
ikään tunnetaan sanonta ilma rauhoittuu» (Paimio. Helmi Iloniemi. — 
Iisalmi. Hilma Rissanen. — Suoniemi. Hilja Kuusi. SS.). 

3 Itkonen, KV 1943—44, 73. 

4 Qvigstad, Kildeskrifter I, 71. 

siis omiansa luomaan valoa Agricolan säkeisiin ja samalla se on 
todisteena siitä, että Agricolan tiedonanto perustuu vanhaan 
kansanomaiseen käsitykseen. 


Kun suomalaiset ovat loitsuissaan usein kääntyneet entisten 
haltijoittensa ja jumaliensa puoleen, voidaan olettaa, että myös 
niissä olisi säilynyt jokin muisto Ilmarisesta tuulen jumalana. 
Tuulen nostamiseksi tai tyynnyttämiseksi luetuissa loitsuissa 
ei puheena olevaa nimeä kuitenkaan tavata. Se saattaa silti 
piillä niissä muunlaiseen muotoon muuntuneena. Huomio kiin- 
tyy mm. Paulaharjun Kittilässä muistiinpanemaan »Tuulen 
nostoon», joka alkaa sanoilla (XII, 2, 8019): 


Nouse, tuuli, tuulemahan, 
ilman rinta riehumahan, 

kisko kivet, katko kannot, 
maasta mättähät tokaisel 


Samat alkusäkeet tavataan Gottlundin viime vuosisadan 
alussa Torniosta saamissa »Purjeen nostov-sanoissa seuraavassa 
muodossa (XII, 2, 8014): 


Nouse tuuli tuulemani, 
ilma-rinta riehumani. 


Näiden säkeiden vastineita on lisäksi muistiinpantu Karja- 
lassa, esim. Kesälahdella (VII, 3, 388): 


Nousi tuuli tuulemaan, 
ilman ranta riehkimään. 


Ja vielä Vienan läänissäkin on järvellä tuulta tyynnyteltäessä 
sanottu (I, 4, 2103): 

Tyynny, tuuli, tuulemasta, 

ilman ranta riehkimästä, 

tyynny tyynnyteltäessä. 

Kyllä mä sukusi tietän, 

tuolta oot taivosen navalta, 

pitkän pilven rannan päältä —. 

On todennäköistä, että tuulen kertosanana tässä yhteydessä 

on alun perin ollut Ilmarinen, joka myöhemmin on muuntunut 
muotoon ilmarinta, ilman rinta ja ilman ranta, sillä samanlaisia 

Ilmarisen nimen muunnoksia tavataan muissakin muinais- 
runoissa. Niinpä Reinholm on Sakkolassa muistiinpannut Kulta- 
neidon taonta-runon, jossa mainitaan mm. (XIII, 1, 512): 


Tuohon seppä seisatiikse, 
isetäkse Ilmarinta. 


* Ahlgvistin ilomantsilaisessa toisinnossa taas (VII, 1, 502): 

Itse seppä IZlmanrinta, 

takoja iänikuinen 

etsivi pajan sioa. 
Ilmarisen paikalla esiintyy kultaneidon takojana joskus Inke- 
rissäkin (V, 1, 351, 360): 


itse seppo Ilmarinta. 


Samoin Ilmarinen tavataan Ilmarinta- tai Ilmanrinta-nimi- 
senä lukuisissa Tulen iskentä-runon toisinnoissa Etelä- (XI, 
2343) ja Pohjois-Pohjanmaalla (XII, 1, 4552), Savossa (VI, 1, 
3189—90, 3215—16) sekä Inkerissä (V, 3, 1277—81): 

Iski tulta Zlma(n)rinta. 


Kiteellä tavataan jo saman säkeen eri toisinnoissa vihte ukko 
Ilmarinen» (VII, 3, 693), vihe ukko ilmarinta» (VII, 3, 693 c) ja 
vihte ukko ilman ranta (VII, 3, 686). 

Nämä esimerkit antavat siis aiheen päättää, että myös niissä 
loitsuissa, joita on luettu tuulta nostateltaessa tai tyynnytel- 
täessä on alun perin ollut Ilmarisen nimi. Kun muita Ilmariseen 
kohdistettuja vanhoja rukousloitsuja ei ole olemassa, on tämäkin 
tosiasia otettava varteen Agricolan säkeitä tulkittaessa. 

Toiseen muotoon muuntuneena Ilmarisen nimi esiintyy lisäksi 
seuraavassa Puolangalla tehdyssä muistiinpanossa: »Tyynellä 
säällä joskus muodostuu taivaalle ohkosia pilvenhattaroita, 
jotka muodoltaan ovat yhteen suuntaan osoittavia, pitkiä, säie- 
mäisiä viiruja eli suikaleita. Niitä vanha kansa nimitti tuulen- 
kynsiksi ja sitä tyveä eli juurta, josta *tuulenkynnet' näyttävät 
saavan alkunsa, sanottiin tuulenpesäksi. Tällaisen ilmiön näyt- 
täytyessä kuuli monesti sanottavan: 'Ilimanrinta rupesi taas 
kuvattelemaan”.»! 


1 Puolanka. A. Heikkinen. SS. 

Tässäkin kiintoisassa tiedonannossa Ilmarinen on siis asetettu 
tuulen yhteyteen. Tuulenpesäksi on maassamme kuitenkin ylei- 
semmin sanottu eräänlaista etenkin lehtipuihin muodostuvaa 
vvihtaa tai linnunpesää muistuttavaa tiheätä tupsuketta», jolla 
on muitakin nimityksiä, kuten tuuleniupa (Orivesi) tai tuulen- 
koura (Pudasjärvi) eli tuulenkobra (Rukajärvi). Rukajärvellä 
on uskottu, että jos *tuulenkobraa pitää huoneessa, ei tuuli 
tuhoa rakennusta. ”Tuulenpesästä? (piegga-pör) puhuvat kol- 
tatkin, jotka selittävät, että jos haluaa kovan ilman, on tuulen- 
pesä hakattava maahan, ja että sieltäpäin, minne se putoaa, 
tulee kova ilma.? Skandinavian lappalaisten kerrotaan asetta- 
neen tällaisen tuulenpesän (wäderskott), jonka he voitelivat 
uhriteuraan verellä, tuulenjumalan uhrialttarin ääreen.? 


1 Laihia. Ruusa Koskinen. — Orivesi. A. F. Iltanen. — Pudasjärvi. 
B. K. Tolkkinen. SS. — Rukajärvi. Omat kok. 

2 Petsamo. Omat kok. — Ruotsissa on uskottu, että suomalaiset meren- 
kulkijat voivat saada aikaan tuulta taikomalla (Saga och sed 1943, 187), 
ja Topelius mainitsee »Välskärin kertomuksissa», miten Elias Pietarin- 
poika pelastui takaa-ajajiltaan synnyttämällä myrskyn siten, että hän 
aukaisi erään taikaköyden solmut, jonka hänen isoisänsä oli saanut Turussa 
eläneeltä noidalta. SKS:n kokoelmissa on mm. E. Raussin 1851 muistiin- 

anema tarina miehestä, joka joutui vieraalla rannalla tuulta odottamaan, 
unnes muuan akka teki riepuun kolme solmua ja neuvoi, miten niitä 
avaamalla voi saada yhä ankaramman tuulen. Vastaava tarina, jossa sol- 
mut (väderknutar) on tehty sukkanauhaan, on kirjaanpantu Nauvossa 
SLS n. 43, Pettersson 81). Sama taika on tunnettu myös sisämaassa (ks. 

aarle Krohn, SRU 114). Varhaisin pohjoismainen tieto tuulensolmuista 
on Geopraphia universalis-nimisessä 1200-luvun teoksessa. Siinä puhu- 
taan näet Norjaan rajoittuvasta Vinlandian maasta, jolla tarkoitetaan Nor- 
jan Lappia, ja sen asukkaista, joilla sanotaan olevan erikoinen taito syn- 
nyttää tuulta. He muodostavat kerän langasta, johon on tehty joukko sol- 
muja, jos joku haluaa tuulta, hän aukaisee yhden tai useamman solmun 
riippuen siitä, miten voimakasta tuulta hän toivoo. Näitä keriä he myyvät 
merimiehille, jotka tyvenen vuoksi ovat joutuneet oleskelemaan heidän 
rannikollaan (Fritzner, Hist. Tidskr. I, 4, 200; Hist. Ark. VIII, 413; SM 
1905, 46, 48). Jotenkin samoin kertoo Vinlandian maasta ja kansasta Glan- 
vil eli Bartholomaeus Anglicus noin 1360 valmistuneessa teoksessaan De 
proprietatibus rerum (15, 172). Tämä kuvaus on kiinnostanut muitakin 
Pohjolan tapojen esittäjiä, joista mainittakoon Olaus Magnus (III, 16) 
sekä J. Schefferuksen käyttämät lähteet (144—145). Lappalaisten omiin 
uskomuksiin viittaa Johan Randulf 1700-luvulla (Ovigstad, Kildeskr. 1, 
13), vrt. myös neiti Mestorfin tiedonantoa v. Andrianin esityksessä »Wetter- 
zauber» (Mitteil. der Anthr. Gesellschaft in Wien XXIV, 36). Tarina tuu- 
lensolmuista ei kuitenkaan ole syntynyt Suomessa tai Lapissa, vaan se on 
kummallakin taholla vanhaa pohjoismaista perua, niinkuin jo Fritzner (Hist. 
Tidskr. 1, 4 201 s.) on osoittanut. 


3 Reuterskiöld, 22 s. 

Vaikka Ilmarinen siis selvästi esiintyy tuulenhaltijana, ei kui- 
tenkaan ole itsestään selvää, että ilma-sanalla, josta Ilmarinen 
johtuu, olisi jo silloin, kun tämä nimitys on syntynyt, tarkoitettu 
nimenomaan tuulta ja myrskyä. Ennakolta ei myöskään voi 
päättää, että Ilmari(nen) olisi jo alkuaan ollut juuri sellainen 
jumala, jollaisena mm. Agricola ja edellä mainittu lappalaisnoita 
hänet tuntevat. Ilma-sana on näet kielessämme ennen vanhaan 
merkinnyt myös taivasta, ja tämä merkitys sillä on yhä 
edelleen monissa sukukielissämme. Taivasta merkitsee lapinkin 
albme, alme esim. pohjantähden nimessä alme-navlle *taivaan 
naula’. Samoin kuin albme ”taivas' lappalaismen käsityksen 
mukaan pyörii mainitun naulan ympäri!, samoin Gananderin 
muistiinpanemassa suomalaisessa runossa sanotaan (XII, 1, 
4489): 

ilma käänty kehrän päällä. 
Tässä siis ilma tarkoittaa ilmeisesti t aivast a, ja sama merki- 
tys sillä on Etelä-Pohjanmaalla jo 1657 kirjaanpannun loitsun 
sanoissa (XI, 1797): 

Tule Jesus ilman Herra —. 

tule tuskat tuntemahan! 

Kun nämä ja eräät muutkin sanonnat, sellaiset kuin ilman- 
kansi, selvästi osoittavat, että ilma on merkinnyt myös tai- 
vasta, ja kun sukukansallamme votjakeilla on Inmar-niminen 
taivaanjumala, jonka nimessä on nähty Ilmarisen äänteellinen 
vastine, on oletettu, että Ilmaria olisi jo suomalais-permalaisena 
aikana, so. toisella vuosituhannella ennen ajanlaskumme alkua 
palvottu taivaanjumalana, »josta myös riippui vuodentulo».? Ei 
kuitenkaan ole minkäänlaista tietoa siitä, että Ilmarin eli Ilma- 
risen olisi uskottu toimivan maan hedelmällisyyden edistäjänä. 
Jaakko Juteini, joka »Lähtölaulussaan» 1819 puhuu Ilmarisen 
muolistas, selittää tosin alimuistutuksessa, että Ilmarista kuvi- 
tellaan suomalaisessa mytologiassa mm. ukkosenjumalaksi, mutta 
hänen lähteenään on tällöin epäilemättä ollut vain Gananderin 
Mythologia fennica, jonka ensimmäinen painos ilmestyi Turussa 
1789 ja jossa sanotaan, että »suomalaisten Ilmarisella tarkoite- 
1 Qvigstad, Lapp. stjernenavne, 5. 

2 Tarkiainen, Ritvalan helka, KJ 1, 35. 

taan usein sadetta, ukkosta ja ilmaa».! Ganander ei kuitenkaan 
mainitse, mihin hänen käsityksensä Ilmarisesta sateen ja ukko- 
sen jumalana perustuu. 

Varmaankin Ganander on tullut tähän käsitykseen kansan- 
runojen perusteella, joihin hän yleensä viittaa sekä Mythologias- 
saan että aikaisemmin valmistuneessa sanakirjassaan. Pohties- 
samme kysymystä, onko Ilmari(nen) todella esiintynyt myös 
ukkosenhaltijana ja sateen antajana, on meidän siis kohdistet- 
tava katseemme Suomen kansan vanhoihin runoihin, sillä muita 
asiaa valaisevia perintätietoja ei meillä ole käytettävissämme 
enempää kuin niitä on ollut Gananderillakaan. 

Ukkosenhaltijana ei Ilmarista kuitenkaan muinaisrunois- 
samme tavata, vaikka hänet mainitaankin tulen is kijänä. 
Sellaisena hänet esittää jo muudan, tosin turmeltuneessa muo- 
dossa säilynyt säkeistö, joka on painettu satakuntalaisen ©. R. 
Giersin 1767 ilmestyneeseen mineralogiseen väitöskirjaan? ja 
joka alkaa sanoilla: 


Tulda iski Ilmarinnen. 


Tällaisena tulen iskijänä Ilmarinen toimii yhdessä Väinämöi- 
sen kanssa koko runoutemme laajalla laulualueella Tulensynty- 
runon alkusäkeissä: 

Iski tulta Ilmarinen, 
välähytti Väinämöinen. 

Ilmarisen paikalla tavataan tosin Itä-Suomessa ja Venäjän 
Karjalassa Väinämöisen rinnalla tulen iskijänä usein myös 
ilman ukko, mutta vielä Vienan lääninkin vanhimmissa, Topeliuk- 
sen (I, 4, 291), Lönnrotin (I, 4, 272) ja Europaeuksen (I, 4, 270) 
muistiinpanoissa mainitaan Ilmarinen Väinämöisen kera. Lisäksi 
on huomattava, että Ilmarainen (VII, 5, 210) ja Ilmaroinen 
(VII, 5, 211) tavataan jo 1500- ja 1600-luvun vaihteessa Skandi- 
naviaan siirtyneiden suomalaisten Tulensynnyssä. Nimen inke- 
riläinen asu Ismaroinen (VI, 2, 2048—49, IV, 3, 4051) näyttää 
johtuneen edellä olevasta viski-sanasta. Rajoitetulla alueella 
Etelä-Pohjanmaalla, oikeastaan vain Ilmajoella (XI, 1777, 2321, 


1 Ganander, MF 20; vrt. von Becker, MYA XV (1896), 137 s. 
2 Indicia mineralogiae in Fennia sub gentilismo, 3; vrt. Valv. 1890, 543. 

2341), on Ilmarisesta käytetty toista ilma-sanasta johtuvaa 
nimitystä Ilmalainen, mutta täälläkin Ilmarinen, jonka jo sata- 
kuntalainen Giers (1767) tuntee, on säilynyt muodossa ilman 
rinta (XI, 2343): 

Tulta iski ilman rinta, 

Väinämöinen väilähytti. 

Olettaessaan, että tulella puheena olevassa säkeistössä on 
ymmärretty salamatulta (una cum socio suo Ilmarinen 
fulminis potentem fuisse), Lenogvist osuu ilmeisesti oikeaan! 
Länsi-Suomesta Inkeriin asti ja Pohjanlahden takaisten siirto- 
laistenkin keskuudessa mainitaan näet tulta isketyn ykirjavalla 
käärmehellä», jolla todennäköisesti, niin kuin Kaarle Krohn on 
huomauttanut?, on tarkoitettu salamaa. Joskus sanotaan, 
että iskeminen suoritettiin »kirjavan kärmehen seljäs» (XI, 
1777, 2321, 2341). Muutamin paikoin, kuten Hevaalla Inkerissä 
(IV, 2, 2049) korostetaan erityisesti sitä, ettei tulen iskijä 
tällöin käyttänyt tuluksia, piitä ja taulaa, vaan 

iski tulta ilman piitä, 
ilman taglata tavoitti. 

Kaarle Krohn on teoksessaan »Suomalaiset syntyloitsut» 
käsitellyt Tulensyntyä lukuisine toisintoineen ja osoittanut, 
että siinä on kaksi eriaiheista runoa sekaantunut toisiinsa. Toi- 
sen johdannossa puhutaan tulen iskemisestä, toisen taas 
tulen tuudittamisesta. Edellisessä kerrotaan, miten 
tulikipuna sinkoaa yläilmoista tupaan yläpi reppänän retuisen» 
ja polttaa lastaan imettävältä äidiltä rinnat ja pojalta polvet. 
He eivät kuitenkaan ole luodut kuolemaan »tuskihin tulen punai- 
sen», vaan tietävät tulen lumota. Samoin voivat muutkin tulen- 
lukuun turvautumalla palohaavoista parantua. Kun runossa 
joskus tavataan sellainenkin säe kuin poltti rinnat Maarialta», 
Krohn varmaankin on oikeassa olettaessaan, että tämä runo- 
pukuun puettu kertomus on jokin katolisaikainen legenda ja 
että siinä mainitut henkilöt, joita tuli ei voi tuhota, ovat Neitsyt 
Maaria ja hänen poikansa. 


1 Porthan, IV, 61. 
2 Kaarle Krohn, SS 104. 


10 — Harva, Suomalaisten muinaisusko 145 


SUOMALAISTEN MUINAISUSKO 


Jälkimmäisessä runossa taas kerrotaan, miten tulikipuna 
putoaa tulen varomattomalta tuudittajalta yläilmoista järveen, 
jossa jokin kala sen nielee. Kun »punainen lohi», joka mainitaan 
jo Länsi-Suomen alueella (X, 1, 2323, XI, 2322), on tulikalana 
näytellyt tärkeätä osaa, on todennäköistä, että lohen lihan 
punainen väri on asettanut sen tulen yhteyteen. Runo 
jatkuu kertoen, miten tuo kala sitten pyydetään ja miten sen 
sisästä löydetään tulikipuna, joka kätketään tuluksiin ja säily- 
tetään »nuoren miehen kukkarossa» (VII, 3, 715, VI, 1, 3225, 
XII, 1, 4526, 4643). Puheena olevaan runoon sisältyy siis — 
toisin kuin edelliseen — todella tulensyntytaru, joka pyrkii 
selittämään, miten ihmiset ovat saaneet tulen palvelukseensa. 

Tämän Tulensynty-runon toisintoja tarkastaessa herättää' 
huomiota se, että sillä järvellä, johon taivaasta kirvonnut tuli- 
kipuna putoaa, on erityinen nimi: Aloe, Alue, Alava, Alehto, 
Alento ym. Muodossa Alafwy ja Alawoi se mainitaan jo 1658 
Keski-Pohjanmaalla muistiinpannussa Tulenloitsussa (XI, 992). 
Erinäiset toisinnot asettavat sen vielä Jordanin yhteyteen. 
Niinpä Savosta saadussa vanhassa kirjaanpanossa sanotaan, 
että tulikalaa pyydettäessä (VI, 1, 3221, vrt. 3218) 


Yxi siula lasketaan 
keskelle Alento järven, 
toinen siula lasketaan 
suuhun Juordanin jokea. 


Tämän ym. tosiasiain perusteella Kaarle Krohn voi osoittaa, 
että mainitulla järvellä on tarkoitettu Kuollutta merta, johon 
Jordanin joki laskee. Näin ollen tämäkin runo pohjautuu keski- 
aikaiseen tarustoon, jonka taustana häämöttää Pyhä maa. 

Vaikka tulen varomaton tuudittaminen hyvin soveltuu jäl- 
kimmäisen runon johdannoksi, tavataan sellaisena usein myös 
tulen iskeminen. Vaikeampi on ymmärtää, miten Ilmarinen ja 
Väinämöinen ovat joutuneet näihin runoihin. Onko ehkä ollut 
vielä kolmaskin loitsu, jossa nämä olennot ovat toimineet 
yhdessä tulen iskijöinä ja jonka alku on sekaantunut edellä 

1Punainen lohi tavataan tulen antajana myös Luoteis-Amerikan 


intiaanien tarustossa (H. B. Alexander, NAM 256). 
2 Kaarle Krohn, SS 9, 119; vrt. Ohrt, KV 1931, 171 ss. 


146 


JLMARINEN 


mainittuihin runoihin? Tämän ajatuksen puolesta puhuu se 
seikka, että niiden runojen ohella, joissa tulikipuna kirpoaa 
maahan yläilmoista taivaan eri kerrosten läpi, on ole massa 
sellainenkin, jossa tulta isketään merellä (XI, 1777, vrt. 
X, 1, 2298—99, XI, 1773, 1776, 2341, 2345 ym.): 

Tulta iski Ilmalainen, 

Väinämöinen välkytteli 

keskellä merikiviä 

kirjavan kärmehen seljäs. 

Kun tässä Etelä-Pohjanmaalla muistiinpannussa loitsussa, 
johon ykirjava käärme» näyttää alun perin kuuluvan, tulen 
iskentä suoritetaan merellä karien keskellä, ei tulikipunan pu- 
toaminen tupaan enempää kuin Aloen järveen ole mahdollista. 
Eräässä muistiinpanossa tavataan Ilmarisen ja Väinämöisen 
tilalla myös ukkosenjumalan vanha länsisuomalainen nimi Pit- 
kämöinen (XI, 2318): 

Pitkämöönen tulta isköö 
keskellä merikiviä 
kirjavasta kärmehestä. 

Miten Ilmarinen ja Väinämöinen ovat yhdessä joutuneet 
edustamaan ukkosenjumalaa, on käsittämätöntä, jollemme voi 
olettaa, että he ovat tähän loitsuun tulleet runosta, jossa he 
sankareina ovat olleet yhteistoiminnassa keskenään. Voisi tosin 
ajatella, että Väinämöinen vasta myöhemmin olisi tullut Ilma- 
risen rinnalle, mutta ei ole mitään tietoa siitäkään, että Ilmarista 
olisi kuviteltu ukkosilmiön aiheuttajaksi Ukkosenjumalan 
aseita, vaajaa, vasaraa tai muuta emme missään tapaa Ilmarisen 
yhteydessä. Ei myöskään missään ole mainintaa siitä, että 
häneltä olisi anottu sadetta. Emme siis tuon puheena olevan 
loitsun perusteella, jonka ikääkään emme tunne, voi päättää, 
että Ilmarinen enempää kuin hänen seuralaisensa Väinämöinen- 
kään olisi ollut muinaissuomalaisten ukkosenjumala.! 

1 Kun tulta sanotaan isketyn »mustalla ma'olla, kirjavalla käärmehellä» 
(esim. IV, 2048) johtuu mieleen käärmeen puremaan käytetty luku, joka 
mainitaan jo 1662 Rymattylän syyskäräjäin pöytäkirjassa ja jossa käär- 


mettä sanotaan mustaksi jakirjavaksi (Harva, VHK 186): 


Mato musta Man allajnen, 
kiriawa Kifwen allajnen. 

Kun Ilmarinen runoissamme useimmiten esiintyy taitavana 
seppänä, jolla joskus on orjiakin apunaan, on ymmärrettävää, 
että hänen nimensä, pajansa ja ahjonsa mainitaan Raudansynty- 
sanoissa. Oudompaa on, että häntä tällöin on kuviteltu juma- 
luudeksi, esim. seuraavissa Ilomantsista saaduissa säkeissä 
(VII, 3, 457): 

Itse Ilmori jumala 
istu Ilmorin pajassa 
teräksiä tehtäessä, 
rautoja rakettaessa. 


Toisinnossa sanotaan kuitenkin (VII, 3, 464): 


Itse ilmonen Jumala, 
itse istuvi pajassa. 


Huomattava on myös, että raudan kummina mainitaan (VII, 
3, 457): 
Ite Ilmari jumala, 
ite Herra Jeesus Kristus, 
tai (VII, 3, 423): 
Ite ilmonen Jumala, 
ite Kaikkivaltias. 


Ei voi olla epäilystäkään siitä, että vitse ilmonen Jumala» on 
raudan luojana runossamme alkuperäisempi kuin itse Ilmari 
jumala». Pohjanmaalla muistiinpannussa Raudansynnyssä (XTL, 
1, 4138) kerrotaankin, miten 


vesi tippu Luojan päästä, 
kaste kasvosta Jumalan 
teräksiä tehtähissä, 
rautoja rakettahissa. 


Juuri sen vuoksi, että rauta on Jumalan luoma, runo pyrkiikin 
selittämään, mistä sen pahaa aikaansaava ominaisuus johtuu. 

Jumaluutena Ilmarinen esiintyy vielä taivaan takojana, 
jolloin hänestä käytetään sankarirunoista tunnettua mainintaa 
»seppo Ilmarinen» esim. seuraavassa Vienan läänin säkeistössä 
(1, 1, 143): 


148 


ILMARINEN 


Tuo on seppo Ilmorine, 
tuo on taivosen takonut, 
kannen ilman kalkutellun, 
ei tunnu vasaran jälki 
eik on pihtien pitely. 


Virolainen kansanrunoudentutkija Oskar Loorits olettaa, että 
kertovien runojemme sankari, »seppo Ilmarinen» olisi saanut 
nimensä ja maineensa juuri taivaan takojana toimineelta Ilma- 
riselta.! Nimitys »seppo Ilmarinen» ei kuitenkaan liity yhtä 
kiinteästi taivaalliseen kuin maiseen seppoon. Kaarle Krohn 
onkin huomauttanut, että Suomen-puolisissa runoissa »taivaan 
takoja useimmiten on nimetöny.? Hän esittää myös esimerkkejä 
siitä, että taivaan takoja on ollut itse Jumala: 


Jumala jotakin tiesi, 
joka on taivoset takonut. 


Vienan Karjalassakin on laulettu (I, 1,136): 


Se seppä joka jumala, 

joka on taivosen takonut. 
Ja samaa Jumalaa tarkoittaa ilmeisesti ukko sanoissa (I, 1, 
137): 

Oi ukko ilmallini, 

taivahallini takoja, 


joissa vilmallinen» ja vtaivahallinen» ovat toistensa kertosanoja. 
Ganander arvelee teoksessaan Mythologia fennica, että taivaan 
takominen on muinaissuomalaisilla ikivanha ajatus. Hän sanoo, 
että suomalaiset nimittävät kristinuskon tultua ylintä jumalaa 
Luojaksi ja Kaikkivaltiaaksi (Kaikkiwalda), kuitenkin jo paka- 
muuden aikana heillä oli käsitys kaiken luojasta, jota he nimitti- 
vät vkaiken mailman takojaksi, ilman kannen kalkuttajaksi».? 
Tämä Gananderin olettamus ei saa tukea sukukansojemme usko- ' 
muksista. Sitä vastoin islantilaisessa Edda-kirjallisuudessa 
mainitaan Allfadren (kaiken isä) taivaan ja maan takojana. 
Tavataanpa siellä tämän jumaluuden nimityksenäkin himna- 
smidr (taivaan takoja). Saksalainen tutkija E. H. Meyer, johon 


1 Loorits, KV 1945—46, 177. 
2 Kaarle Krohn, SRU 308 s. 
1 Ganander, MF 26. 

Kaarle Krohn yhtyy, selittää kuitenkin nuo skandinaavisetkin 
kuvitelmat vasta kristinuskon mukana tulleen luomisaatteen 
aiheuttamiksi. Samaa kristillistä Luojaa kuvastaa epäilemättä 
myös se runojemme seppo, joka on takonut taivaan (VII, 1, 94) 


pajassa ovettomassa, 
ilman ikkunattomassa, 


ja josta on käytetty niinkin selvää sanontaa kuin 


Herra taivojen tekijä, 
pilven päällinen jumala. 


Vaikka votjakkien Inmar on näiden veljeskansalle, syrjää- 
neille tuntematon, on se silti houkutellut tutkijoita näkemään 
Ilmarissa jo suomalais-permalaiselta ajalta polveutuvan ta i- 
vaanjumalan. Kansamme uskomuksista ei tälle käsityk- 
selle kuitenkaan saa tukea. Päinvastoin on vaikea ymmärtää, 
miten ylhäinen taivaanjumala olisi voinut erikoistua yksin- 
omaan tuulenhaltijaksi. Toisin kuin votjakkien [nmar tai esim. 
kreikkalaisten Zeus on suomalainen Ilmari(nen) vanhoista länsi- 
suomalaisista paikannimistä päättäen esiintynyt jo pakanuuden 
aikana myös henkilönnimenä. On sen vuoksi kysy- 
myksenalaista, johtuuko Ilmarisen nimi ollenkaan juuri taivasta” 
tarkoittavasta sanasta samoin kuin votjakkien inmar, jolla on 
sekä taivaanjumalan että taivaan merkitys. Jäl- 
kimmäinen sillä on esim. sanonnassa inmar zore sataa”. Näin 
ollen jää suomalaisten Ilmarin ja votjakkien Inmarin yhteen- 
kuuluvaisuus todennäköisyyttä vaille. 

Sen vuoksi, että votjakkien inmar merkitsee myös taivasta’, 
ei kuitenkaan liene syytä epäillä, että votjakin kielen kanta- 
sanaan in(m) taivas' liittyvä -r on olentoa ilmaiseva johdin? 
samoin kuin suomen -ri-pääte mm. nimissä Ilmari ja Joukari 
(VTI, 5, 145), joissa sen voi korvata myös -moinen: Ilmamoinen 
(ilma moona, XI, 2345, ilma moonen, XI, 2318) ja Joukamoinen 
(III, 1, 1775—76).3 Johdinpäätteestään huolimatta ilmarinen 

1 E. H. Meyer, Die eddische Kosmogonie, 22, 26; Kaarle Krohn, Skand. 
myt. 172, SRU 309, FFC n:o 72, 18 s. 


2 Vrt. T. E. Uotila, Vir. 1942, 283. 
3 Vrt. Setälä, STE 1913, 68—69. Ks. myös Mikkola, Vir. 1945, 201—203. 

on loitsuissamme votjakkien inmarin lailla merkinnyt myös 
itse luonnonilmiötä, ei kuitenkaan taivasta”, vaan tuulta ja 
myrskyä”. 

Toimensa puolesta Ilmarinen muistuttaa suuresti lappalaisten 
biegga-galles tuuliukko” eli biegg-olmai *tuulimies nimistä tuulen- 
haltijaa, jonka Henric Forbus sanoo vallitsevan säätä, tuulta, 
vettä ja merta»! ja jota Johan Falk kertoo lappalaisten palvo- 
neen vainoastaan, jotta tämä pelastaisi heidät hengenhädästä, 
kun myrsky ja rajuilma yllätti heidät merellä»? Johan Randulf 
mainitsee lisäksi, että Skandinavian lappalaiset uhrasivat hä- 
nelle mm. pieniä veneitä. Tämä läntisten lappalaisten 
palvoma tuulenhaltija näyttää siis olleen etupäässä merimiesten. 
jumala ja sellaisena todennäköisesti skandinaaveilta lainattu. 
Samaa tuulen ja merenkulun jumalaa edustaa epäilemättä 
muinaissuomalaisten Ilmarinen, jota eivät Viron kansanomai- 
set lähteet tunne, mutta jonka toimi Agricolan tiedonannosta 
päättäen ei vielä hänen aikanaan ollut kansan muistista kadon- 
nut Länsi-Suomen alueella. Varmaankin myös ne uhripurret, 
joita on ripustettu Länsi-Suomen, etenkin sen rannikkoseudun 
vanhoihin kirkkoihin, vastaavat lappalaisten merenkulunjuma- 
lalle uhraamia vpieniä veneitä». 

1 Reuterskiöld, 33. 


2 Qvigstad, Kildeskr. I, 13 m. 
3 Qvigstad, Kildeskr. I, 36. 

Historioitsija Prokopius kertoo 500-luvulla, että Pohjolan 
etäisimmällä äärellä, josta hän käyttää Thule-nimitystä, on 
suuri ilojuhla, kun aurinko oltuaan talvella näkymättömissä 40 
päivää, palaa jälleen ihmisten ilmoille. Obdorskin piirin samo- 
jedit ovat niin ikään juhlineet auringon ensi näyttäytymistä 
pitkän pimeän jälkeen.! Ja varmaankin tämä hetki on muual- 
lakin pohjan perillä saanut osakseen huomiota. Pohjois-Norjassa 
ja Norjan Lapissa on vanhalla kansalla ollut tapana sivellä voita 
reppärnään, oveen tai ikkunan pieliin auringon ensimmäisten 
säteiden osuessa asuntoon. Voin sulamista pidettiin merkkinä 
siitä, että aurinko mielihyvin omaksui uhrin. Monin paikoin on 
Norjassa lisäksi ollut tapana nousta tällöin yläville paikoille 
katselemaan auringon ensimmäistä kohoutumista taivaanrannan 
yli.? Samoin Inarin lappalaisten kerrotaan rientäneen aurinkoa 
tervehtimään, kun se Paavalin päivän tienoissa ensi kerran 
hyväili ja kosketteli kotapuiden latvoja». Lisäksi lappalaisten 
sanotaan anoneen auringolta sen ensimmäistä kertaa näyttäy- 
tyessä terveyttä ja onnea. 

Miten esi-isämme ovat menetelleet, on tietymätöntä. Muinais- 
suomalaiset ovat ainakin puhuneet auringon vpesäpäivistä, 
joita G. Fr. Aurenius 1751 ilmestyneessä väitöskirjassaan sanoo 
olevan kolme ja »jona aikana aurinko ikäänkuin lepää luolas- 
saan»5, mutta tähän vuodenkohtaan liittyneistä, jo paka- 
nuuden aikaan palautuvista menoista ei ole olemassa mainittavia 
muistomerkkejä. Sanotaan vain, että »talvipäivän seisahduksen 


1 Lehtisalo, EMJS 17, BKRJ 171. 

2 Storaker, Rummet, 29 ss.; Leem, 506; Lid. NK XXI, 122 ss. 
8 Paulaharju, Taka-Lappia, 202 s. 

4 Ravila, Heimoliitto IV, 74. 

5 Aurenius, IA 

eli ”pesäpäiväin” aika vastaa kesäpäivän seisahduksen aikaa, sillä 
millaiset pesäpäivät, sellaiset juhannuksen aikaiset ilopäivät».1 
Vata pääsiäispäivän aamuna kansamme on käynyt ihailemassa 
nousevan auringon »tanssia», jota monin paikoin maassamme on 
pidetty hyvän vuodentulon merkkinä?, mutta tätä muualta 
Suomeen saapunutta yleiseurooppalaista tapaa tuskin voi rin- 
nastaa norjalaisten ja lappalaisten talviunestaan heräävän aurin- 
gon tervehdykseen. 

Pohjoismaisen auringon palvonnan muistomerkki on J. B. 
Holzmayerin mielestä muudan kuvio, josta virolaiset ovat käyt- 
täneet nimitystä rataskiri ja jossa ristin ympärillä on 
rengas. Tätä merkkiä, jommoisia on kaiverrettu tai piir- 
retty rakennusten oviin ja ikkunain pieliin, reen perään ym. esi- 
neisiin tai ommeltu pukuihin, Holzmayer vertaa Skandinavian 
pakanuudenaikaisissa kalliopiirroksissa esiintyviin vastaavan- 
laisiin kuvioihin. Kun tällaisia rengasristejä on Virossa tehty ` 
asumusten oviin ja ikkunoiden pieliin erityisesti keskitalvella 
siten, että jouluna on piirretty risti ja uudenvuodenpäivänä ren- 
gas sen ympärille, Holzmayer arvelee tämän osoittavan, että 
puheena oleva merkki on ollut juuri auringon kuva. Myöhem- 
missä lähteissä selitetään vain, että näin on pyritty suojelemaan 
kotia pahoilta hengiltä, joiden on uskottu olevan liikkeellä jou- 
lun aikana.t Sama taianomainen tarkoitus on rengasristillä 
ollut Suomessa. Niinpä Orimattilassa on kuviteltu, että oven 
yläpuolelle jouluna tehty renkaan ympäröimä risti ykarkoittaa 
kaikki pahat henget talosta». Reinholmin muistiinpanojen 
mukaan piti Jokioisten Vaurlammilla itse kylänvanhimman 
kulkea joulun aattoiltana talosta taloon ja piirtää vjoka talon 
sekä asuin- että ulkohuoneiden kaikkiin oviin ristimerkki, jossa 
oli kehä ympärillä». Samanlaisiin, tavallisesti liidulla piirrettyi- 
hin rengasristeihin ovat maamme ruotsinkielisetkin turvautu- 
neet. 


1 Paulaharju, S V, 2, 

2 Elsa Haavio, uiraa. Ti, 109 ss. ja SF V, 17. Vrt. NK XXII, 98, 126. 

3 Holzmayer, 55. 

4 Hautala, KV 1940—41, 73 s. 

5 Lukuisia esimerkkejä rengasristeistä Suomessa esittää Hautala, KV 
1940—41, 69 ss.; vrt. Nikander, FES I, 208 ss. 

Joskin puheena oleva merkki tuo mieleen jo Skandinavian 
pronssikauden kalliopiirroksissa esiintyvän vauringonpyöräm, 
on kuitenkin kysymyksenalaista, voidaanko tuota myöhemmin 
käytettyä kuviota pitää meidän maassamme suorastaan iki- 
vanhan pohjoismaisen kansankulttuurin perintönä, se kun tava- 
taan kirkollisissakin muistomerkeissä kristilliskansanomaisten 
uskomusten kohteena. Siitä kertoo jo hollantilainen Andries 
van Wouw, joka 1616 joutui matkustamaan Suomen poikki: 
»Monin paikoin on pystytetty pitkiä tankoja, joiden päässä on 
risti soikean renkaan sisässä ja joiden alaosan muodostaa leveä 
alttarimainen koroke. Niitä pidetään pyhinä, ja he teurastavat 
juhlapäivinään vuohen, vasikan ja lampaan, sekoittavat niiden 
veren ja valavat sen uhrilahjana tangon jalustan yli.» On sel- 
vää, ettei näiden rengasristeillä varustettujen pylväiden ääressä, 
joista 1600- ja 1700-luvun asiakirjat käyttävät nimitystä ristin- 
kanta? ja jolla on ollut vastineita mm. Gotlannissa?, ole palvottu 
aurinkoa. 

Yhtä ilmeistä on, että tuolla joulumenoissakin käytetyllä 
merkillä on ymmärretty kristillistä symbolia, jolla samoin kuin 
ristinmerkillä yleensä on uskottu olevan suojeleva voima. Sen 
vuoksi rengasristejä on jouluna piirretty »myös joka pilttosee ja 
lehmän parsii», vieläpä oluttynnyreihinkin.* Länsi-Suomessa 
on tosin joulun koristeena esiintynyt myös puusta veistetty, 
eri tahoille säteitään lähettävä vjouluaurinkov”, mutta tämäkin 
tapa on ilmeisesti maahamme tullut vasta joulun mukana, jota 
Välimeren maissa vietettiin aikoinaan »voittamattoman aurin- 
gon syntymäpäivänä». 

Silti on mahdollista, että jotkut auringon muotoa tavoittele- 
vat, maassamme tavatut uskomukselliset kuviot saattavat olla 
omaperäisiä. On näet huomattava, että eräät arktisetkin kansat 
ovat tehneet auringosta renkaan muotoisia kuvia. Sellaisia 

1 Sune Hildebrand, En holländsk beskicknings resor 1615—16, 222. 

2 Sigfrid Porthan, Wiburgensis, Descriptio Paroeciae Cuopio 1775, 8. — 
Ks. lisäksi Neovius, Materialsamling till finsk mytologi, 20, 22, 25, 83 ja 
Leinberg, Bidrag 1, 35. 

3 Wikman, F 1947, 112 ss. 

4 Ks. Hautala, KV 1940—41, 69; Nikander, FES I, 208 s. 


5 Harva, VSHK 24. 
8 Franz Cumont, Die Mysterien des Mithra, 154, 181, 186. 

mainintoja tavataan mm. Lapin vanhassa lähdekirjallisuudessa.? 
Niinpä Skandinavian lappalaisten kerrotaan, uhratessaan aurin- 
golle valkoisia teuraita, tehneen tämän »kunniaksi» puisen ren- 
kaan, jota he nimittivät vauringon renkaaksi» ja jota he voitelivat 
uhriteuraan verellä, »jotta aurinko suloisesti paistaisi»? Myös 
uhrieläinten luut asetettiin ympyrän muotoon uhrilavalle.s 
Eräät tutkijat ovat selittäneet lappalaisten lainanneen tämän 
tavan skandinaaveilta, ja Norjassa onkin ennen vanhaan vieläpä 
voi, joka auringolle uhrattiin, asetettu renkaan muotoon.* 
Mutta vaikka lappalaisten auringon uhreissa saattaakin nähdä 
vierasta vaikutusta, ei auringon muodon jäljitteleminen välttä- 
mättä edellytä muualta saatua esikuvaa. Ovathan Obdorskin 
ostjakitkin tehneet talvella, kun aurinko on näkymättömissä, 
rautalevystä ympyriäisen, pykäläreunaisen auringonpyörän ja 
ripustaneet sen pyhään puuhun. Samoin Enontekiön porolap- 
palaisten sanotaan vielä myöhään valmistaneen jauhoista ja 
poron verestä pyöreän kakun ja ripustaneen sen koivuun kodan 
lähelle auringolle uhriksi. * 

M. A. Castrén lienee oikeassa olettaessaan, että suomalaiset 
ovat muinoin palvoneet aurinkoa sen »näkyvässä, aineellisessa 
muodossa). Valitettavasti ei meillä ole tietoa siitä, millaisin 
menoin tätä palvontaa on harjoitettu. Vain Suomen Itä-Kar- 
jalassa mainitaan olleen tapana käydä aamuisin auringon koit- 
taessa pellon päivänrinteellä sitä kumartelemassa sanoen: vAr- 
mas päiväseni, syöttäjä, anna rauhutta, tervehyttä päivän 
aluksi, kaikessa katso, vartioitselss8 Yhtä yleistä on auringon 
tervehtiminen ollut itärajamme takana. Niinpä Uhtualla 
yrukoiltiin ennen vanhaan aina aamulla kasvot auringon nou- 
suun päin», jolloin aurinkoa puhuteltaessa käytettiin sanoja: 
vvalkee päivä syöttäjä, valkee päivä kormelitsa». Samoin Vuon- 
nisessa tervehdittiin aurinkoa silmiä ristien, kun aamulla 


1 Reuterskiöld, 23. 

2 Graan, 65.' 

3 Rheen, 43; vrt. Holmberg (Harva). LU 61 ss. 
4 Storaker, Rummet, 29 

5 Lehtisalo, EMJS 17. 

8 Itkonen, KV 1943—44, 64. 

7 M. A. Castrén, RF III, 54. 

8 Kaarle Krohn, SRU 115. 


155 


SUOMALAISTEN MUINAISUSKO 


noustiin»! Kun kreikkalaiskatoliset Tuloman lappalaiset ja 
venäläistyneet terjuhaani-mordvalaiset ovat menetelleet sa- 
moin, on todennäköistä,? että tämä tapa on saatu venäläisiltä, 
joilla se myös tavataan.3 Karjalaisten rukoussanoissa mainittu 
ykormelitsa» onkin venäläisperäinen kormileis ja syöttäjä» sen 
käännöslaina. 


Aurinkoon verraten kuu on kansamme keskuudessa ollut 
paljon suuremmassa määrin uskomusten kohteena. Näin on 
asian laita ollut muuallakin maailmassa johtuen siitä, että 
kuun säännölliset muodon vaihtelut, sen syntyminen, kasvami- 
nen, väheneminen ja häviäminen, samoin kuin kuussa nähdyt 
kuviot ovat salaperäisyydellään suuresti kiinnostaneet ihmisten 
mieliä. Kuulla on kaikkialla ollut myös ajankulun osoittajana 
tärkeä merkitys, varsinkin uusi kuu on kaikkien kansojen 
keskuudessa näytellyt erittäin silmäänpistävää osaa. Kuun eri 
vaiheiden on lisäksi uskottu ulottavan vaikutuksensa maan- 
päälliseen elämään. Vaikka vanhojen kulttuurikansojen luomat 
ja kehittämät yksityiskohtaiset ohjeet, mitä kuun eri vaiheiden 
vallitessa on edullista tehdä tai jättää tekemättä, ovatkin levin- 
neet kansalta kansalle, on kuitenkin ilmeistä, että kuun kasvun 
aikaa on jo varhaiskantaisissa oloissa pidetty onnekkaampana 
kuin sen vähenemisen aikaa. Kuun kasvun on uskottu vaikut- 
tavan edullisesti etenkin kaikkeen, mikä silloin syntyy tai pan- 
naan alulle.* 

Sellainenkin ihmiselämän merkkitapahtuma kuin avioliiton 
solmiminen on onnistuakseen edellyttänyt uuden kuun aikaa. 
Veljeskansamme virolaisten tähän yhteyteen kuuluvia tapoja 
Boecler kuvailee 1600-luvulla seuraavin sanoin: »He kosivat ja 
viettävät häänsä aina uuden kuun aikana, koska he lujasti usko- 
vat, että heillä tällöin on parempi onni ja siunaus kuin muulloin 
ja että heidän vaimonsakin siten pysyvät sievinä, somina ja 
"sileäpintaisina, kun nämä sitä vastoin, jos heitä kosittaisiin 

1 Omat kok. 

2 Fellman, I, 600; Harva, MM 111. 

3 Ks. esim. Etnogr. Obozrenije 1914, 3—4, 84. 


4 W. Wolf, Der Mond im deutschen Volksglauben, 27 ss.; Hästesko, LL 83; 
Knut Tallgvist, Mänen, 309 ss. 

loppukuulla, pian kävisivät vanhoiksi ja kurttuisiksi.» Häiden 
viettoon uudenkuun aikana viittaavat meilläkin vanhan hää- 
virren sanat (VII, 2, 2966): 

Miero vuotti uutta kuuta, 

lumi tervaista rekeä, 

mie vuotin minjuttani. 

Itä-Suomessa on nuorenparin tullessa myös tervehditty kuuta 
samalla kertaa kuin morsiamen tuojia (esim. VII, 2, 3009): 
Terve kuu, terve kuningas, 

terve, nuori naimakansa! 

Tämäkin säkeistö, jossa kuuta sanotaan kuninkaaksi, viit- 
taa uuteen kuuhun, sillä ainoastaan sitä on kuninkaana terveh- 
ditty. Niinpä Suistamolla on lausuttu (1I, 1852): 

Terve uuvella kuulla, 
kultasella kuninkaalla, 
kuu hupela, leipä turpie. 

Kuun ohella mainittu ”kuningas' tuo mieleen Ruotsissa tun- 
netun tavan kutsua etenkin vuoden ensimmäistä uutta kuuta 
*kuninkaaksi? (ny kung)? 


Uuden kuun tervehtiminen on meillä niinkuin 
muuallakin ollut vanha yleinen tapa.3 Useimmiten on maas- 
samme tällöin pyydetty kuulta terveyttä. Töysässä on sanottu 
(XI, 2475): 


Terve, terve, uusi kuul 
Sinä täydeksi, minä terveeksi! 


Tyrnävällä (XII, 2, 7971): 


Uusi kuu sairaaks, 
-minä itse terveeks! 
Sonkajärvellä (VI, 1, 3097): 
Minä vanha terveeksi, 
sinä nuori sairaaksi! 
Inkerin Tyrössä taas:* 
1 Boecler, 24. 
2 Martin P:n Nilsson, NK XXII, 52; Heurgren, 115; Nils Lithberg, 
Rig 1944, 448. | 


3 Knut Tallgvist, Mänen, 252 ss. 
4 Vir. 1945, 576. Samoin Virossa, ks. Boecler, 47. 

Terve, terve, uusi kuu, 
sie vanhaks, mie nuoreks! 

Samoin kuin Ruotsissa piti Suomessakin uutta kuuta terveh- 
dittäessä, milloin varallisuutta toivottiin, olla kädessä jotakin, 
esim. raha tai leipä.! Veskelyksessä on naisilla ollut tapana ottaa 
mukaansa rieskamaitoa mennessään tervehtimään laskiaisen 
tienoissa syntyvää uutta kuuta.? 

Kiintoisia uskomuksia on maassamme liittynyt etenkin 
kuun vähenemiseen, jonka aiheuttajana jo Agricola 
mainitsee erään tarunomaisen olennon sanoessaan: 


Rachkoi / Cuun mustaxi iacoi. 


Rahko eli Rahkonen elää kansan muistissa yhä edelleen. Poh- 
jois-Suomesta kerätyissä tarinoissa hän tavallisesti esiintyy 
varkaana, jonka salaisia hommia kuun valo häiritsee ja 
joka sen vuoksi lähtee kuuta tervaamaan. 


Rahkonen oli rosvo, joka öisin liikkuessaan oli kiusamielellä, kun kuu 
paistoi. Hän otti tervaämpärin ja vastan ja lähti kuuta tervaamaan, mutta 
jäikin ijäksi päiväksi kuuhun, josta nyt surullisena katselee. — Puolanka. 
A. Heikkinen. SS. 

Rahkos-äijä, joka oli varas, lähti kerran voita varastamaan naapurista. 
Silloin sattui olemaan kirkas kuutamo, jonka vuoksi Rahkos-äijä päätti 
tervata kuun. Hän otti tervapytyn ja pensselin ja meni kuuhun, mutta 
sinne hän jäi ja siitä alkaen on kuussa nähtävänä Rahkos-äijä tervapyt- 
tyineen ja pensseleineen. — Rovaniemi. V. Nuotio. SS. — Vrt. J. Fellman, 
II, 146. 

Raahkus-äijän hahmo oli eräille tuttu. Hänestä tiedetään kertoa, että 
hän oli ollut varas, jonka öisiä puuhia kuunpaiste oli pahasti häirinnyt. 
Äijä oli sen vuoksi päättänyt tervata kuun ja hän olikin sitä varten val- 
mistanut kuuhun saakka yltävät tikkaat. Raahkus-äijän tervaamisaikeet 
olivat kuitenkin epäonnistuneet ja hän oli jäänyt kuuhun. — Enontekiö. 
Ravila, KV 1934, 174. 


Näistä esimerkeistä käy ilmi, että kuun tummien täplien 
muodostama kuvio, jossa on nähty mies varusteineen, on anta- 
nut aiheen tällaiseen taruun. Paitsi tervaämpäreineen ja sutei- 
neen on Rahko eli Rahkonen nähty kuussa myös mm. varasta- 
mine halkoineen. 

1 Törner, 77; SKVR X, 2, 5192. 

2 Omat kok. 

Rahkoo-Matti oli mennyt pitkänä perjantaina puita varastamaan ja 
siitä rangaistukseksi hän nostettiin kuuhun ainaiseksi. Kuussa näkyykin 
Rahkoo-Matti puutaakka selässään. Laihia. V. Kotkanen. SS. 


Puutaakka selässä kuun ukko mainitaan muuallakin esim. 
Virossa, Saksassa ja Englannissa.! Saksassa on rangaistuksen 
aiheeksi riittänyt jo se, että puita on kannettu metsästä pyhä- 
päivänä. Yleisimmin puhutaan meidän maassamme kuitenkin 
miehestä, joka lähti kuuta t ervaamaan. Edellä esitetyissä 
muistiinpanoissa sanotaan hänen hankkeensa epäonnistuneen, 
joten kuu jäi häneltä tervaamatta, mutta siitäkin on esimerk- 
kejä, että hän ajoittain yhä edelleen tervaa kuun. 

Rahkonen lähti kosimaan vastahakoisen naittajan tykö, kuu paistoi. 
Rahkonen otti tervapytyn ja sutin ja nousi kuuhun sitä tervaamaan ja ter- 
vaa sitä vieläkin. — Simo. M. Räsänen. Kotiseutu 1915, 117. 

Kun kuussa näkyy ihmisen kasvoja muistuttavia piirteitä, sanotaan: 
»siälä se taas näkyy Rahkoo-Masan naama» tai »siälä on Rahkoo-Masa 
taas kuuta tervaamas». — Laihia. S. Seppälä. SS. 

Kun kuun toinen reuna pimenee, sanotaan, vettä Rahkoo-Matti sen 
tervaa». — Laihia. S. Seppälä. Kotiseutu 1914, 207. 


»Siellä on Rahkonen kuuta tervaamassa.» — Haukipudas. I, Halttu. SS. 
Rahkonen eli Rahkos-äijä tervaa kuuta. — Ylitornio. K. J. Holster. SS. 


Monin paikoin Suomessa kuun tervaaja on nimetön.? 


Erään miehen piti mennä varastamaan, mutta kuu paistoi niin kirkkaasti 
ja oli niin valkoinen, ettei mies rohjennutkaan mennä, vaan päätti ensin 
tervata kuun. Hän kiipesi tervapyttyineen ja suteineen kuuhun, mutta kun 
hänen piti ruveta tervaamaan, hän tarttuikin kiinni ja jäi sinne. Siitä 
asti on kuussa ollut miehen kasvot ja väitetäänpä siellä näkyvän se terva- 
sutikin. — Mouhijärvi. A. Heinäkoski. SKS 245. 

Epäilemättä kuun tervaaja onkin maassamme samoin kuin 
muualla, missä tämä tarina tunnetaan, ollut alun perin nime- 
tön.3 Vienan Karjalassa puhutaan kahdesta vkuutaman tervaa- 
jasta», joiden myös kerrotaan olleen varkaita. Yrittäessään ter- 
vata kuun, kuu otti heidät luokseen.t Maamme sekä suomen- 
että ruotsinkielisten keskuudessa kerrotaan lisäksi ukosta ja 
akasta, jotka yhdessä lähtivät varastamaan nauriita tai muuta ja 


1 Boecler, 46; Wolf, Der Mond, 59 s., 62. 
2 Ks. Haavio, Vir. 1939, 53 ss. 

3 Wolf, Der Mond, 56. 

4 Luvajärvi. Omat kok. 

jotka kuun valon himmentääkseen päättivät tervata kuun, 
mutta tarttuivatkin kuuhun kiinni, jossa he näkyvät terva- 
pyttyineen.! Turun läänin Koskella sanotaan niiden kerran 
kuukaudessa ytervaavan kuun vähitellen kokonaan», kunnes se 
taas vittes pessee puhtaakso.? 

On ilmeistä, että Rahko eli Rahkonen on maassamme tullut 
myöhemmin kansainvälisen, nimettömän kuun tervaajan ni- 
meksi. Mahdollisesti jo Agricola tarkoitti Rahkolla, joka ykuun 
mustaksi jakoi», juuri kuun tervaajaa. Vermlantilainen Kaisa 
Vilhunen on kuitenkin kuvannut Rahkon tointa toisin. Hän on 
näet Lauri Kettuselle kertonut, että »sen pit kuun kantoja ko- 

* vista lehmän kyntöisistä takoa» ja sitten »kuuta (rasvaa) sulata 

ja valoa yltö, jotta se antoi näyny.$ Samoin Kaisa esitti asian 
myöhemmin ruotsalaiselle Matti Mörtbergille: »Rahko takoo 
lehmänkynsistä kuun kantoja ja voitelee ne lehmänrasvalla, 
jotta se antaa näön ihestään kuu, jos ei voitele, se ei anna 
näköö.» »Kuun kannalla» Kaisa tarkoitti syntyvän kuun sirp- 
piä, jolloin »xkuu näkyy vähän.5 

Rahko on siis Kaisankin kuvauksessa asetettu kuun yhtey- 
teen, mutta ei sen tummentajana, vaan sen takojana ja sille 
valon antajana. 

Kittilässä on-itse kuuta toisinaan sanottu rahkoksi. Paula- 
harju kertoo siitä seuraavasti: 

Syksypuoleen, kun aurinko ei enää jaksanut valvoa viljankasvua yli 
öiden, pääsi hallakin pelottelemaan. Mutta jos elokuu ensi kerran taivaalle 
ilmestyessään heti 'moljotti? komeana ja täyteläisenä, ei ollut pelkoa hal- 
lasta. Piti kyllä muistaa, ettei sanonut kuuta oikealla nimellään niin kauan 
kuin pellot olivat leikkaamatta, vaan sanoi sitä vain Rahkoksi. Silloin ei 
halla niinkään ahdistellut viljaa. Tätä Kittilän Kinisjärven vanha Priita- 
Stiina aina lapsilleen teroitti, samoin kuin myöskin sitä, ettei saanut tähtiä, 
kun ne rupesivat taivaalla tuikkimaan, nimittää tähdiksi, niin kauan kuin 
elo oli korjaamatta. Piti sanoa vain kakaroiksi. Vasta sitten, kun leikkuu 


oli lopetettu, sai sanoa tähdiksi ja kuuta kuuksi; sitten ei enää ollut pelkoa 
(Paulaharju, S V, 2, 255). 


1 Halikko. N. Kallio. — Perniö. M. A. Knaapinen. ss, — FSF II, 2, 
620 s. 

2 Harva, VSHK 139. 

3 Kettunen, S V, 17, 78. 

4 Mörtberg, SLA:n kok. 

5 »Kuun kannasta» puhutaan myös Kainuun mailla (Paulaharju, KM 266). 

Tässä Rahko esiintyy siis itse kuun peitesanana. Rahko-nimi 
mainitaan monessa muussakin yhteydessä. Niinpä Lönnrotin 
arvoituskokoelmassa 


Rahko rautasaappahinen 
kiitää kivistä vuorta, 
somerista sorkuttaa. 

Tämän arvoituksen selitetään tarkoittavan vauraa tai hiili- 
hankoa». Sen ohella tavataan toinen samanlaatuinen, jonka 
merkityksenä mainitaan »myllyn ratas, myllyn siipi»: 

Rahko rautasaappaassa. 


kiertelee kivistä vuorta, 
koskia kumarteleksen.! 


Rautasaappainen Rahko eli Rahkoinen mainitaan lisäksi eräissä 
eteläpohjalaisissa Painajaisen sanoissa. Niinpä Evijärvellä 
vpainajainen estetään päälle tulemasta», lukemalla loitsu, jonka 
alkuosa on seuraava (XI, 952): 


Rahkoinen rautasaappaissa 
kiertääpi kivistä vuorta, 
kivivuoren kiipuri, 
mäen päälle päästäksensä. 
Hannus (P)ukkoinen 
painajaisen kiinni pani. 
Kortesjärvellä vastaava luku alkaa sanoilla (XI, 949): 


Rahko rautasaappahassa, 
kivivuorta kiertääksensä. 
Pane Rahko painon alle, 
alle orten, alle parten, 
alle rautasen katoksen, 
alle kellon kielettömän. 


Kun käsitys, että painajainen on pantava painon alle, tava- 
taan muissakin painajaisen karkotusluvuissa, on ilmeistä, että 
rahkolla, milloin sitä painamisella uhataan, on tarkoitettu pai- 
najaista. Edellä olevan säkeistön loppuosa esiintyy myös 
Töysästä saadussa muistiinpanossa seuraavassa muodossa 
(XI, 947): 


1 Lönnrot, SKA 1849, 1210 (vrt. 499, 524, 485, 1224) ja 1508. 

Pane rahko painon alle, 
kiviriippa rinnan päälle, 
orsin rautaisin rakenna 
alle rautasen katoksen, 
puhki päästämättömän. 

Hästesko, joka länsisuomalaisia loitsuja esittäessään sanoo, 
että rautasaappainen, kivivuorta kiertävä Rahko kuvastaa 
nähtävästi hyvin vanhaa kansanluuloan, pitää todennäköisenä, 
että Rahkon painon alle paneminen on myöhempää perua. 
Loitsun alkuosaa, jossa puhutaan kivivuoren kiipeämisestä, 
hän selittää seuraavasti: » Yleinen ja hyvin vanha luulo on lukui- 
silla kansoilla ollut se, että pahojen haltioitten ja niin myös 
painajaisen täytyi väistyä, kun yö oli kulunut ja aurinko nousi. 
Se on loitsuissa synnyttänyt ajatuksen, että painajaiselle mää- 
rätään mahdottomat ja sellaiset työt, joita se ei ehdi suorittaa 
ennen aamua, ja vasta tehtävät täytettyään se muka saisi tulla 
nukkujaa rasittamaan.! 

Loitsuumme ei kuitenkaan sisälly mitään kehoitusta, siinä 
kuvataan vain Rahkon eli Rahkoisen vaellusta vmäen päälle 
päästäksensä». Kun Rahko kiitää tai kiertelee kivistä vuorta. 
myös edellä mainituissa arvoituksissa, on todennäköistä, että 
rautasaappainen Rahko on tullut sekä puheena oleviin arvoi- 
tuksiin että loitsuihin jostakin kertovasta runosta, jossa Rahko 
on esitetty kivivuoren kiertäjänä tai kiipurina. Jos »kivivuori» 
tässä vastaa, niinkuin näyttää, »Pohjolan kivimäkeä» eli pohjoi- 
seen sijoitettua maailmanvuorta, voisi ajatella, että Rahkolla 
on ymmärretty kuuhun pyrkivää olentoa tai itse kuuta. Aina- 
kin Ruotsin lappalaiset näyttävät kuvitelleen kuuta ukoksi 
sanoessaan: »Leiskukaa, leiskukaa, revontulet! Vanha ukko 
ryömii kummun takana juusto kädessä.» Toisin paikoin on myös 
huudettu: »Vanhan ukon voikauha saavuttaa teidät? Vai- 
keampi on ymmärtää, miten kuu ja painajainen ovat voineet 
sekaantua toisiinsa, vaikka kuun onkin uskottu voivan vaikut- 
taa ihmisten uniin. 

Rahko esiintyy myös taudin nimenä ja merkitsee tällöin samaa 
kuin rokko' (tulirahko = tulirokko, isorahko = isorokko, rah- 
~T Hästesko, LL 121, LTL 204 ss. 

2 Grundström, SL 1943—44, 102. 

konarpinen = rokonarpinen). Lavialla on muistiinpantu loitsu, 
joka alkaa sanoilla: vÄkämä, pukama, putkenpolttama, rahkon 
ruman turmelema.» Rahko taudin nimityksenä on antanut 
Kaarle Krohnille aiheen olettaa, että kuun kasvoissa nähdyt 
täplät olisi asetettu rahko- eli rokkotaudin yhteyteen? Koltat 
ovat tosin uskoneet, että varomaton ihminenkin voi turmella 
kuun kasvot. Sen vuoksi ei kuun syntyessä sovi pitää teräviä 
aseita teräpuoli ylöspäin, jotteivät ne aiheuttaisi arpia kuuhun 
ja siten himmentäisi sen valoa.? Mutta osuuko Krohnin oletta- 
mus oikeaan, on kuitenkin kysymyksenalaista. 

Rahkolla on vielä useampiakin merkityksiä. Hämeessä sano- 
taan rahkoksi mm. niitä viljankorsia, jotka eloa leikattaessa 
jäävät viimeisiksi ja joiden leikkaaja »saa rahon». Onpa rahko- 
nimi annettu sillekin henkilölle, joka joutuu leikkaamaan »vii- 
meisen kouruukseny.*t Itä-Suomessa ja Inkerissä rahko merkit- 
see pärepihtiä eli jalkaa, johon palava päre asetetaan valon 
antajaksi. Etelä-Vepsässä sillä on ymmärretty pahaksi kehitty- 
nyttä kodinhaltijaa, sillä sikäläisten vepsäläisten kerrotaan 
toimeenpanneen »pätsirahkoon ajamisen uunilta morsiamen 
tulevasta kohdistav.5 Tammelassa, Vesilahdella ym. on rahkoksi 
nimitetty suurikokoista ihmistä tai eläintä.* Vermlantilaisen 
Kaisa Vilhusen sanotaan kuun rahkosta puhuessaan selittäneen, 
että »se, joka tappoi ihteesä, siitä tul’ rahkoy.? 

Näistä esimerkeistä käy ilmi, että rahko on ollut monimerki- 
tyksinen nimi, jonka alkuperä on hämärän peitossa. Mahdolli- 
sesti siihen kätkeytyy, niinkuin Setälä huomauttaa, vuseampia 
kokonaan eri sanoja». Miten asian laita lieneekin, on ilmeistä, 
että rahkolla on ymmärretty henkiolentoa, haltijaa, joka myö- 
hemmin on erikoistunut edustamaan eri aloja uskomusten maail- 
massa. Kuun yhteydessä tätä nimitystä on tietenkin käytetty 
tarunomaisessa mielessä. 


1 Lavia. T. Laaksonen. SS. 

2 Kaarle Krohn, FFC n:o 104, 69. 

3 Petsamo. Omat kok. 

4 Pälkäne. J. Hoppula. — Orivesi. H. Paunula. — Ruovesi. A. Luuto- 
nen. — Teisko. K. Viitanen. 

5 Kettunen, Vir. 1918, 61. 

€ Tammela. Esko Aaltonen. — Vesilahti. V. Salminen. SS. 

7 Kettunen, S V, 17, 78. 

8 Setälä, Sanastaja 1927, n:o 2, 12. 

Kuun pimennykseen liittyvää vanhan kansan uskoa 
Agricola kuvailee seuraavasti: 


Capeet / mös heilde Cuun söit. 


Samat olennot mainitsee Mynämäen kirkkoherra Antti Lizelius 
noin 1775 kirjoittamassaan paikkakunnan muinaiskuvauksessa: 
»Oikiat Christityt, jotka Jumalan sanasa ja sen ymmärryxesä 
harjantunet ovat, ei usko martaus kapeita eli kuun kapeita: 
ne ovat pakanain pimeyden ja taikaus aavistusten aikana haali- 
tut, waikka ei nijtä olekkan.»! »Kuun kapeet» mainitaan 
eräässä Kiteellä muistiinpannussa loitsussakin (VII, 4, 1764): 

Vuota, vuota, Hiijen poika, 
kun mä saisin kuun kapeita! 

Kaisa Vilhusen sanotaan käyttäneen nimitystä kapeai ja 
selittäneen, että »kapeat kalus’ kuuta» ja että »niijen pit kalua 
niin kauvoin kun se tul’ ikään rihma».? Jusleniuksen sanakirjan 
(1745) mukaan capet on vkummitus, joka syö kuun». 

Kapeet kuun ahdistajina eivät ole yhtä arvoituksellisia kuin 
Rahko, sillä kapeilla on ennen vanhaan ymmärretty eläimiä”. 
Ganander mainitsee, että puheena oleva sana vielä hänen aika- 
naan merkitsi Pohjanmaalla sekä villi- että kotieläintä. Toi- 
sessa kohdassa hän kertoo, että Räntämäellä oli Linnasmäen 
kohdalla Kapeetten hauta-niminen kuoppa eräässä peltoaitauk- 
sessa, jota hän kävi katsomassa 1766. Hän sanoo, että »vesi 
kuivuu siinä kahdesti syksyllä ennen talventuloa».? S. G. Elm- 
gren taas mainitsee Marttilan pitäjän kuvauksessaan 1857 
Kapeenhauta-nimisen paikan Paimion rajalta ja kertoo kuul- 
leensa, että kaksi härkää oli siinä vaipunut vesiperäiseen maa- 
han ja tullut esille Paimion lahdessa.* Se »Kapeenhautan, josta 
Elmgren puhuu, sijaitsee oikeastaan Liedon puolella. Oikealle 
paikalleen se on merkitty jo Hannu Hannunpojan kartassa 
1650, jossa luemme sanat Capenhaut böle. Itse vhauta» on vesi- 
peräinen, hyllyvä hete Paimionjoen entisessä, kahden kallion 
välitse laskeutuvassa uomassa kalliojyrkänteen alla. Vielä ny- 

1 Ks. Harva, VSHK 138. 

2 Kettunen, S V, 17, 78. 


3 Ganander, MF 35, 78; vrt. Tallgren, Vir. 1933, 321. 
4 Elmgren, S 1857, 172; vrt. Harva, VSHK 138. 

kyään kansa selittää paikan nimen johtuvan siitä, että härkä- 
pari oli kerran suistunut tähän rotkoon. Kapeella on siis tässä 
yhteydessä ymmärretty kotieläintä eikä mitään myytillistä 
olentoa. Agricolan mainitsemat kuuta syövät kapeet ovat sitä 
vastoin olleet uskomuksellisia eläimiä. 

Muinaisislantilaisessa Gylfin näyssä (Gylfaginning) kerrotaan 
kahdesta sudesta, joista toinen ahdistaa aurinkoa, toinen kuuta. 
Jälkimmäisellä on Eddakirjallisuudessa erikoisnimikin ”kuun- 
koira (mänagarmr). Käsitys, että auringon tai kuun pimetessä 
jokin peto sieppaa ne suuhunsa, onkin melko yleinen. Turku- 
laisen professorin, Lauri Tammelinin 1706 julkaisemassa suoma- 
laisessa almanakassa, jossa puhutaan »Auringon ja Cuun Pime- 
nemisen Aluista ia syistä ja mistä ne tulevat», valaistaan tähän 
liittyvää esi-isiemme uskoa seuraavin sanoin: »Nijn on myös 
meidän Suomalaisten seasam muinaisin aicoin ollut sencaltainen 
turha taicuri luulo cuun pimenemisestä, että hänen pidäis sil- 
loin paljo kärsimän ia nijn cuin ¢ o ir ild a syötämän / ia tämän 
turhan luulon jälken owat he sanonet cuun pimitesä: Cuu syö- 
dän / ioca puhen parsi wielä nytkin pidetän / cosca cuu pime- 
nepi / — — » 

Yhä edelleen kuulee mm. Turun läänin Koskella sanottavan 
vkuuta syödään»y?, ja vkuun syöjistä» puhutaan Vienan lääninkin 
puolella.3 Kuun »syöjät» ovat kuitenkin saattaneet esiintyä 
muussakin kuin koiran hahmossa. Siihen viittaa mm. Martti- 
lassa muistiinpantu sanonta: »kuluttaa kuin mato (käärme) 
kuuta». Rymättylässä sanotaan noitien syövän kuuta. Noi- 
dista puhutaan lisäksi Länsi-Inkerin runoissa (IJE, 1156): 


Viron noijat päivöin peittiit, 
Saksan noijat kuun salaisiit. 


Paikallinen lienee Laitilassa muistiinpantu käsitys, että »Kale- 
vanpoika pistää kätensä kuun eteen» sen pimetessä.5 


1 Harva, VSHK 138. 

2 Harva, VSHK 137. 

3 Vuonninen, Uhiua. Kirj. kok. 
4 Harva, VSHK 138. 

5 Kotis. 1912, 150. 

Jo muinaisuuden kansat pyrkivät huutaen ja meluten karkot- 
tamaan kuun tuhoojia.! Eräät keskiajan lähteet osoittavat 
tavan sitkeää säilymistä. Niinpä Hrabanus Maurus paheksui 
sitä, että saksalaiset Fuldan seuduilla vielä hänen aikanaan 
huusivat ja ampuivat nuolia ilmaan kuun pimennyksen aikana 
karkottaakseen kuuta ahdistavan pedon.? Näin ovat monet 
maapallon kansat pyrkineet pelastamaan kuun. Uumajan lappa- 
laiset ovat tällöin ampuneet ilmaan pyssyillä?, koltat ovat lyö- 
neet yhteen kahta kirveen terää* ja Vienan karjalaiset ovat huu- 
taneet ja kalistelleet rautoja, jotta »kuun syöjät» pakenisivat. 

Monet kansat ovat pitäneet kuun ympärille muodostuvaa 
kehämäistä kuviota pahan ilman enteenä. Siperiassa sanotaan, 
että kuu tällöin tekee »teltan» suojakseen.* Sadetta ja pahaa 
säätä se ennustaa myös Saksassa, Ruotsissa ja Ruotsin Lapissa.” 
Meillä sen on sanottu tietävän poutaa. Jo P. A. Gadd on Ylä- 
Satakunnassa muistiinpannut sananparren »Satexi auringon 
sappi, Selväxi Cuunkehi» ja G. Fr. Aurenius Karjalasta »Päivän 
sappi satehexi, ecuun kehä poudixi ja tuulixi»,s Tammelassa 
sanotaan: »Poutia kuu kehii, sateita päivä sappii.»’ 

Kuun »kehästä» puhutaan runoissakin: 

Kuumet ennen kuun kehitti, 
kawet kuun kehästä päästi, 
riihen rautaisen sisästä. 

Kaarle Krohn olettaa, että kuume(t) kuun kehään asettajana 
tarkoittaisi ”kuumetautia?, jota hän vertaa rahkoon eli rokkoon. 
Kave(t), joskus myös kapo, (nainen, vaimo) on hänen mielestään 
Neitsyt Maaria.!) Todennäköisesti kave(t) kuun pelastajana tar- 
koittaakin Neitsyt Maariaa etenkin, kun toisinnossa mainitaan 
myös Jeesus kuun kehästä päästäjänä. Vaikeampi on ymmär- 

1 Tallgvist, Mänen, 184 s. N 

2 Wolf, Der Mond, 51. 

3 Lundius, 15. 

4 Itkonen, KKS 156. 

5 Vuonninen, Uhtua. Kirj. kok. 

$ Harva, ASU 126 s. 

7 Wolf, Der Mond, 71; H. Rosén, Från Bosgärden o. Tuvefäladen, 66; 
H. Grundström, Norrbotten 1928, 160. — Ks. myös Tallgvist, Mänen, 191 s. 

8 Gadd, 41; Aurenius, 6. 


” Vihervaara, Kotis. 1911, 20. 
10 Kaarle Krohn, FFC n:o 104, 70. 

tää, miten kuumet tässä voisi merkitä kuumetautia. Ganander, 
joka mytologiassaan julkaisee tämän säkeistön ja joka kuun 
kehittämisellä ymmärtää kuun pimenemistä, liittää siihen var- 
maankin kansan suusta saadun tulkinnan sanoessaan: nKuumet 
pimitti kuun (Peto, Piru, joka rupeis kuun peittämän)» Toden- 
näköisesti kuumet on sama kuin Hämeessä tunnettu kumme aave, 
kummitus? (vrt. lapin kobmi?). »Pölkiäks sä kummeit?», sano- 
taan Hollolassa. Asikkalassa, jossa vhautuumaalla saattoi öiseen 
aikaan usein nähdä kummeity, kerrotaan niiden esiintyneen 
paitsi ihmishahmossa myöskin kissana, luutana t.m.s.».4 


Gottlund on Vermlannissa muistiinpannut muinaisrunon, 
jossa sanotaan (VII, 5, 58, vrt. 59): 

Kapo kuun kehästä päästi, 
pitkän hiuxen pinteistä. 

Sanat »pitkähiuksen pinteistä» tuovat mieleen keskieurooppa- 
laisen tarinan tytöstä, joka iltamyöhällä kehrätessään joutui 
kuun omaksi ja joka rukkeineen yhä nähdään kuussa kehrää- 
mässä. Kun kuun kehrääjättären pää joskus hänen uupuessaan 
painuu alas ja hänen pitkät hiuksensa valuvat rukin yli, kuu 
pimenee. Saattavatpa hänen suortuvansa sekaantua itse kehruu- 
seenkin, niin että hänen on vaikea siitä selviytyä. Tällöin pelä- 
tään kuun pimennyksen jatkuvan pitkän aikaa.5 Vermlanti- 
lainen Kaisa Vilhunen, joka kuun pimentäjää nimitti »Heplei- 
jaksi», sanoi tämän viskaavan hiuksensa yli kuun. Milloin hiuk- 
set peittävät kuun kokonaan, on kuun pimennys täydellinen. 
Samalla lailla Hepleija voi pimentää auringon.s Mistä Kaisan 
Hepleija on tullut tähän yhteyteen, on tietymätöntä, mutta 
Paulaharjulla on Vuonnisesta tieto, jonka mukaan auringon 
pimennys johtuu siitä, että Neitsyt Maaria viskaa hiuksensa 
auringon eteen.? Muutamin paikoin Pohjois-Saksassa, mm. 


1 Ganander, MF 45 s. 

2 Itkonen, Heidn. Rel. 82. 

3 Hollola. A. Stenfors. SS. 

4 Hämeenmaa VI, 184. 

5 Wolf, Der Mond, 65. 

6 Kettunen, S V, 17, 17. 

7 Paulaharju 13700. SKS. — Vir. 1933, 33. 

Mecklenburgin tienoilla, kerrotaan nimettömän kehrääjättären 
joutuneen milloin kuuhun, milloin aurinkoon. 

Erinäisissä. muinaisrunoissa puhutaan vielä kutovasta Kuut- 
taresia ja kehräävästä Päivättärestä. Niinpä Karjalan häärunois- 
sa sanotaan, että puhemiehen puku, paita tai vyö on yKuuttaren 
kutoma, Päivättären kehreämä».! Kutovasta Kuuttaresta, keh- 
räävästä Päivättärestä on tarujakin olemassa: 


Kuulin Kuutaren kutovan, 
Päivättären kehreävän 
kultaisesta kuontalosta, 
hopeaisesta lavasta. 


Länsi-Inkerissä lauletaan lisäksi (III, 564): 


Ajoin tuon Kuuttaren kujaan, 
Kuuttaren tytär kutoo, — 
taittu yksi kultalanka, 

toinen taittu hopealanka, 
kolmas kellan karvallinen, 
säänty tyttö itkemähän. 
Tyttö itköö, kyynel vieröö. 


Väinö Salminen olettaa, että puheena oleva runo toisintoineen 
edustaa ns. luonnontarua: 


»Tutkittuani runot, joihin tämä Kuuttaren ja Päivättären kultalangan 
kudonta on liittynyt, en pidä liian rohkeana väittää, että meillä tässä on 
säilynyt vanha kaunis luonnontaru. Runollinen laulaja on kuutamoyönä 
nähnyt, miten kuutamon kultaisia, hopeaisia ja keltaisia lankoja, kuten 
runossa sanotaan, valautuu kohti hiljaista nukkuvaa maata. Hän on 
samalla nähnyt, miten kastetta ilmaantuu ruohoille ja lehdille kuin kimal- 
televia kyynelhelmiä. Hän on näkynsä pukenut runoksi, miten Kuuttaren 
tytär kutoo kirjokannen, tähtitaivaan alla Päivättären kehräämillä kulta- 
langoilla. Pilvenhattara peittää hetkeksi kultaisen kudekerän, kuun — 
sädelanka katkeaa, mutta kyyneleitä, kastehelmiä yhä lisääntyy. Hän on 
näistä näyistään tehnyt laulun, miten Kuuttaren tytär itkee katkenneita 
kimaltelevia lankojaan» (Salminen, KRH 127). 


Kaarle Krohn taas on tuossa kutovassa Kuuttaressa tai keh- 


räävässä Päivättäressä nähnyt Neitsyt Maarian.? Keskieuroop- 
palaisessa kansanuskossa, jonka vaikutus on ulottunut muinais- 


1 Holmberg-Harva, KH 212, 215 s. 
2 Kaarle Krohn, SRU 239 s. — Hans Skanke (Epitomes, 234) kertoo Nor- 
jan lappalaisten nimittäneen aurinkoa 'Maarian emoksi? (Marianedne). 

runoihimme, Maaria esiintyykin kehrääjättärenä, ja vielä mei- 
dän päivinämme saksalaiset sanovat eräänlaisia hopeanhohtavia 
lankoja, jotka syyskesällä liitelevät ilmassa, joko "Maarian lan- 
goiksi? (Marienfäden) tai ?auringon langoiksi? (Sonnenfäden). 
Niiden on selitetty olevan hienon hienoja hämähäkin seittejä, 
joita tuuli lennättää ja joita vanha kansa niiden alkuperää tun- 
tematta on kuvitellut Neitsyt Maarian kehräämiksi. Tutkijat 
pitävät kuitenkin todennäköisenä, että neitsyt Maaria on myö- 
hemmin tullut jonkun aikaisemman kehrääjättären tilalle.* Esiin- 
tyyhän Plutarkhoksen mukaan elämänlankaa kehräävä Klotho- 
kin kuussa.? 

Tässä yhteydessä on syytä huomauttaa, että Norjan lappalai- 
set asettivat, todennäköisesti skandinaavien tapaa seuraten, 
rukin ja pellavia sille uhrialttarille, joka omistettiin 
aurinko-neidolle.? 


1 HDA I, 352 ss.; Wolf, Der Mond, 65. 
2 Tallgvist, Mänen, 205. 
3 Jessen, 49. 

Luetellessaan vanhan kansan palvonnan kohteena olleet mui- 
naisjumalat Agricola mainitsee monta erikoisnimistä m a an- 
viljelyksen jumalaa. Niiden joukossa ei kuitenkaan 
ole Säpsä eli Sampsa, josta muistoja on säilynyt muinaisrunois- 
samme. Runojen perusteella Christfrid Ganander päättelee, 
niin kuin hän sanakirjassaan sanoo, että puheena oleva olento 
on ollut vmetsän ja puiden jumala». Vähää myöhemmin ilmes- 
tyneessä mytologiassaan hän selittää, että Sämsä oli vmetsän 
istuttaja,! 

Suomen kansan vanhat runot osoittavat kuitenkin, että Sämp- 
sän toimi on liittynyt lähinnä pellon piiriin. Niinpä Vienan 
läänin Kivijärvellä on uskottu, että vpellot hyvin kasvavat», kun 
ykylvämäh ruvetessa lukee» (I, 4, 1741): 

Šampšo poika pellervoiäi, 
savoin — kasvattama, 
tuhansin turvuttama, 
kyntöhöni, kylvöhöäi, 
aina uatrun kiäntimih. 

Tähän kylvölukuun sisältyvä toivomus tavataan Lönnrotin 
Lonkasta saamassa runossa selvemmässä muodossa (I, 4, 1744, 
vrt. 1743, 1745, 1748): 


Tuhansin neniä nosta, 
sa'oin haaroin haarottele, 
kylvöstäni, kynnöstäni, 
varsin vaivani näöstä! 
Nostele oras okinen, 
kannon karvanen ylennä, 
maasta maksan karvasesta! 


1 Ganander, MF 83. 

Viljan kasvattajana Sämpsä esiintyy myös inkeroisten vir- 
ressä, josta on olemassa kolme kiintoisaa toisintoa. Yhden niistä 
Volmari Porkka on saanut talteen Soikkolasta (III, 1, 1139), 
kaksi on Hevaan Lenttisistä, toinen Porkan (IV, 2, 1810), toinen 
Vihtori Alavan (IV, 3, 4029) muistiinpanema. Kun eivät kaurat 
kasva eivätkä rukiit ylene, selitetään sen johtuvan siitä, että 
Sämpsä lepää toimettomana vuoteellaan (IV, 2, 1810): 


Sämpsöi sängyssä makajaa, 
kylellään, kymmennyblä, 
selällään, seitsenristi. 


Joskus sanotaan lisäksi (III, 1, 1139): 


sääret sängystä näkkyyt, 
rikoista rivat punaiset. 


Sämpsän toisintonimenä tunnettu Pellervo mainitaan mm. 
Porkan Soikkolasta saamassa virressä, jossa sanotaan: 


Ei ole Sämpsän nostajaista, 
Pellervoin ylentäjäistä. 


Kuka siis Sämpsän kutsujaksi? Aluksi lähtee matkalle t a l- 
vipoika, joka tuulella ajaen saapuu »Sämpsän sängyn luoksi» 
ja pyytää (IV, 3, 4029): 


Nouse, Sämpsö sängystäsi, 
kyleltäis, kymmen-nyplä, 
selältäis, seitsen-risti! 
Läkkä meille vierahissek 
rukihia ruttamaan, 
toukoja tomoittammaan! 
Eivät kasva meiän kagroit, 
ei ruta meiän rukiihet 
eik? tomua toukopellot. 
Talvipojan pyytäessä ei Sämpsä kuitenkaan ole halukas nou- 
semaan (III, 1, 1139): | 
En noise sinnuua varte —, 
puhuit puut lehettömiksi, 
heinät hempehettömiksi, 
neitoiset verettömiksi, 
kaalit kotsinattomaksi, 
nagriit navattomaksi. 

Vasta kun kesäpoika talvipojan epäonnistumisen jäl- 
keen, hänkin tuulella ajaen, saapuu kutsujaksi, Sämpsä suostuu: 
Nyt noisen sinnuua varte, 

vaan en toista miestä varten, 
hyvin teit tullessais, 
vielä paremmin ollessais, 
puhuit puut lehellisiksi, 
heinät hempehellisiksi, 
kaalit kotsinallisiksi, 
nagriit navallisiksi, 

N neitoiset verellisiksi. 

Hevaan Lenttisissä tätä virttä on sanottu »Ukko-virreksi» ja 
esitetty ,Ukko-päivänä» so. Pietarin päivänä (kesäk. 29:ntenä 
v.l.) vaidatussa paikassa». Porkka kertoo, että tässä pyhäkössä 
juotiin ennen vanhaan vukko-olutta» ja vpalveltiin Ukkoa» ja 
että nytkin (1881) niillä paikoin olevan tuvan luona lauletaan 
Ukko-virsiv. Puheena oleva virsi on tällöin alkanut seuraavasti 
(IV, 2, 1810; vrt. IV, 3, 4029): 

Pyhä Ukko armolliin, 
tyy meilen vierahisse, 
saa meilen käymäksi, 

anna maillees makkua, 
pellollees pehmitystä!! 

Laulu jatkuu sitten Sämpsän noudanta-runolla, mutta ei ole 
olemassa mitään tietoa siitä, että Sämpsää olisi tällöin Ukon 
ohella Inkerissä palvottu. Ilmeisesti Sämpsän virsi onkin ollut 
vanha kertova runo, joka myytillisen aiheensa puolesta on sovel- 
tunut Ukon juhlan yhteydessä esitettäväksi. 

Soikkolan toisinnossa Sämpsän kutsujina esiintyvät vain 
talvi jakesäpoika, mutta Hevaalla (IV, 2, 1810) maini- 
taan joskus neljäkin kutsujaa, susi ja jänis sekä tuuli ja päivä, 
joista viimeksi mainitut näyttävät tulleen talvi- ja kesäpojan 
tilalle. Toisessa samalta seudulta saadussa toisinnossa (IV, 3, 
4029) niitä vastaavat »talvi» ja »kesoi». 

On todennäköistä, että juuri talvi- ja kesäpoika tai talven ja 
kesän edustaja ovatkin alkuaan toimineet Sämpsän kutsujina. 

1 Kaksi jälkimmäistä säettä esiintyy Suomen puolella myös Sämpsän 


noudanta-virressä (VII, 3, 273). Niiden sisältö soveltuu kuitenkin parem- 
min Ukkoon kuin Sämpsään. 

Siihen viittaa mm. se, että juuri nämä mainitaan myös eräissä 
Vienan Karjalan vastaavissa säkeistöissä, jotka täällä tosin ovat 
liittyneet Päivölän pitojen yhteyteen. Täälläkin talvipoika 
menettelee luontonsa mukaisesti (I, 2, 806): 

Talvi poika talleroinen 

puhu puut lehettömäkse, 


heinät helpehettömäkse, 
kanarvot kukattomakse. 


Sen vuoksi 
tapettihin talvipoika, 
kesäpoika heitettihin. 


Matkallaan jälkimmäinen 


puhu puut lehellisekse, 
heinät helpehellisekse, 
kanarvot kukallisekse. 

Talvipojan aikaansaannoksia esittävät säkeet ovat säilyneet 
myös Suomen karjalaisten (VII, 3, 192) ja Ruotsiin siirtyneitten 
savolaisten (VII, 5, 140) Pakkasen loitsussa sekä eräissä Pohjois- 
Karjalan Raudan synnyn sanoissa (VII, 3, 388, 464). Voidaan 
siis päättää, että inkeroisten laulama Sämpsän noudanta-virsi 
on ollut laajalti tunnettu Suomenkin puolella. 


Inkeroisrunojen viljavuuden haltija on hahmoltaan hämärä. 
Itä-Suomen runoudessa Sämpsä eli Sampsa, jolla täälläkin on 
lisänimenä Pellervoinen, esiintyy poikana. Niinpä Simana 
Huohvanainen Ilomantsin Megrijärvellä lauloi Europaeukselle 
1845 (VII, 3, 300): 


Sampsa poika Pellervoinen, 
otti viisiä jyviä, 

seitsemiä siemeniä 
kettuhun kesäoravan, 
kärpän hännän mustasehen, 
läksi maita kylvämähän, 
toukoja tihittämähän. 
Norot kylvi, nousi koivut, 
suot kylvi, kanervat kasvo. 


Tämän tapainen säkeistö sisältyy hyvin lukuisiin Puitten 
synnyn toisintoihin (ks. VII, 3, 231 —, 1322 —, I, 4, 99 —). 

Sellaisen esittää jo Ganander mytologiassaan.! Puitten kylvä- 
jänä saattaa loitsuissamme Sämpsän eli Sampsan paikalla kui- 
tenkin esiintyä moni muukin olento, joskus Ukkonenkin, »ylinen 
herra» (VI, 1, 3535) tai Jumala itse (VII, 3, 306; vrt. 237, 242): 


Ite ilmonen Jumala, 

otti kuusia jyviä, 
seihtemiä siemenii 

keteen kesäoravan, 
kärpän hännän mustaseen, 
läksi soita kylvämään, 
mantuja tihittämään. 


Suot kylvi, kanervat kasvo, 
mäet kylvi, männyt kasvo, 
ahot kylvi, kuuset kasvo, 
kankaat kylvi, katajat kasvo. 


Näin ollen herää kysymys, onko Sämpsä alun perin ollut myös 
puitten kylväjä. Kaarle Krohn on olettanut, että puitten alku- 
peräinen kylväjä on Puitten synty-runossa ollut Jumala itse, 
jonka tilalle Sämpsä on tullut vasta myöhemmin. Krohnin 
mielestä tätä olettamusta tukevat sellaiset loitsun sanat kuin 
ykaikk' on puut Jumalan luomat» (esim. VII, 3, 304 a).? 

Jos näin olisi asian laita, jäisi runon alkuosa arvoitukseksi. 
Onhan vaikea ajatella, että Kaikkivaltiaan olisi voitu kuvitella 
panneen siemeniä, puita luomaan lähtiessään, pienen kesäoravan 
nahkaan tai kärpänhännän mustaseen. Kysytään, eivätkö nämä 
pikkuruiset siemensäkit sovellu paremmin Sämpsän yhteyteen, 
jota runoissa toisinaan nimenomaan sanotaan pieneksi 
(esim. VII, 3, 242, 297): 

Simpsan poika pikkarainen. 
Sämpsermöinen pieni poika. 

Miten Sämpsästä lieneekin tullut puitten kylväjä, on ilmeistä, 
että tämä olento on alkuaan ollut peltokasvien hoitaja. Sitä 
osoittaa sekin, että Sämpsän kutsujina mainitaan talvi- ja kesä- 
poika, jotka viittaavat jokavuotiseen ilmiöön, kun taas puitten 
kylväminen metsättömille maille merkitsee jotakin muuta. Sitä 

1 Ganander, MF 84. 

2 Kaarle Krohn, SS 53—. 

paitsi Puitten synty-runossakin käytetty sana jyviä soveltuu, 
kuten K. A. Franssila on huomauttanut, pikemmin viljan kuin 
puitten kylvöön.! Huomattava on lisäksi Huohvanaisen toisin- 
nossa mainittu ytoukojen tihittämineny. Tosin fouko-sanan tilalla 
tavataan muitakin sanoja, ilmoja, mantuja, notkoja, noroja, 
ahoja ja saloja, mutta vanhan runon edellyttämää alkusointua 
noudattaa ytihittämähäny»-sanan edellä vain toukoja sekä Gott- 
lundin muistiinpaneman toisinnon (VII, 3, 273) taroja, mikä 
outona on vääntynyt muotoihin taaroja, tarhoja ja aroja, joista 
jotkut edellä mainituistakin sanoista ovat voineet johtua. Sa- 
moin kuin touko edellyttää taro viljellyn maan nimenä viljan 
kylvämistä. 

Viljan yhteyteen, jossa Sämpsän olemme tavanneet inkerois- 
ten virsissä, liittää sen myös nimi Pellervoinen, joka, niin kuin 
runoista käy ilmi, on läheisessä suhteessa peltoon. Joskus 
Pellervoista sanotaankin vpellon pojaksi» (VII, 3, 259): . 


Pellervoinen pellon poika. 
Ja rukiitten mainitaan olevan (VI, 1, 3668) 


mannun maasta kasvamasta 

Pellermöisen pensyttämät. 
Siikasen loitsussa selitetään vielä, että ihmisen ihoon tunkeutu- 
nut, viljasta tullut vihne on kotoisin »Pellervoisen pientarelta» 
(VII, 3, 557), jossa siis Pellervoinen merkitsee ”peltoa?.? Saman 
loitsun lukuisissa toisinnoissa tavataan Pellervoisen paikalla 
myös ”pihapelto”, ”metsäpelto” tai 'otrapelto'. Tällaisena pellon- 
haltijana Sämpsä tuskin on alun perin ollut puitten kylväjä. 


Laajimman Sämpsän noutamista ja tuloa esittävän runon on 
Gottlund muistiinpannut 1830-luvulla jossakin Savon ja Kar- 
jalan rajamailla (VII, 3, 273). Julius Krohn julkaisi sen ensi 
kerran Valvojassa 1884. Siinä kerrotaan, miten varakas Ahti, 
mahtava maiden omistaja raksuttaa rahojaan ja helkyttää ho- 

1 Franssila, Iso tammi, 171. 


2 Inkerissä pellervo samoin kuin sinoi merkitsee myös pellavaa”, esim. 
seuraavissa Soikkolasta saaduissa säkeissä (III, 1, 337): 


Sinoi itki kitkiäistä, 
pellervoi puhastajaista. 

peitaan pohtien, kenet hän lähettäisi kutsumaan Sämpsää mait- 
tensa kylväjäksi, tarojensa tihittäjäksi. Kutsujaksi tarjoutuu 
ensiksi »Susi poika roapioinen», joka ostaa turkin tuuheem- 
man» tarjetakseen pakkasella ja joka toivoo saavansa Ahdilta 
runsaan palkkion. Talvella liikkuva susi ei kuitenkaan osoittau- 
du tähän tehtävään sopivaksi, vaan »Suvi ilma lievon poika». 
Gottlundin käsikirjoituksessa on tosin 'suven” paikalla tässäkin 
susi”, mutta tämä sana ei voi olla tässä runon kohdassa alku- 
peräinen. Kaarle Krohn onkin eräästä Pakkasen loitsusta löy- 
tänyt vastaavan säkeen muodossa »Suvi ilman linnun poika» ja 
palauttanut kummankin muotoon: »Suvi ilman leudon poika»? 

Suvi» ei ajattele ansiota, vaan rientää kertomaan Sämpsälle 

Ahdin kutsun ja toivomuksen: 
tomeramman toisit touon, 
paremman terän tekisit. 

Sanat, joita Sämpsä tällöin käyttää kiittäessään Suvea, eroa- 
vat Inkerissä ja muualla muistiinpannuista mitä Suven aikaan- 
saannoksiin tulee: 

Hyvinpä teit sinäik — 
sulaisit jokiin suita, 
jäitä järvistä ohensit, 
rannoillen kaloja laskit 
suollen suikelehtavia. 
Samalla Sämpsä on suostuvainen noudattamaan Suven kutsua: 
Sämpsä poika Pellervoinen, 
vähänpä otti sieminiä, 
sekaisia siemeniä, 


kerpä hännen mustasista, 
jouhtenen jalostimista. 


Tuli tänne kylvämähän, 
taroja tihittämään. 

Kun runo tähän asti on puhunut vain touosta ja viljan terästä 
sekä tarojen tihittämisestä, herättää huomiota, ettei se jatkues- 
saan kerro mitään viljan kylvöstä, vaan siirtyy Puitten synty- 
loitsusta tunnettuun puitten kylvöön. Sämpsän siementen riit- 
toisuutta todistaa runon loppu: 

1 Kaarle Krohn, KRH 732 m. 2, SM 71. 

Ennen Ahti maita puuttu, 

ennen kuin Sempsän siemeniä. 
Nämä säkeet esiintyvät myös eräissä muissa Itä-Suomen Puitten 
synty-loitsuissa (esim. VI, 1, 3537, VII, 3, 1329), vieläpä Vienan 
lääninkin puolella (I, 4, 100). Täällä on runon alussa mainittu 
Sampso (< Sampsa) puheena olevassa säkeistössä kuitenkin 
muuntunut muotoon Samppo: 

Ennen Ahti maita uupu, 

kuin on Samppo siemeniä, 

Pellervö jyvän periä. 

Tässä kohdin muistuu mieleen, että Agricola, jonka jumalain 
luettelossa ei tavata Sämpsää, mainitsee huhtien ja peltojen 
yhteydessä Köndös-nimisen olennon, josta hän sanoo: »Köndös/ 
Huchtat ia Pellot teki.» Mitä hän ymmärtää sanalla steki», jota 
Palmskiöldin kokoelmien ruotsalaisessa käsikirjoituksessa (311) 
vastaa »beredde» (valmisti), on tietymätöntä. Ganander kääntää 
sen ruotsiksi sanoilla yförestod» ja »befrämjadev' ja Lenocgvist 
latinaksi vourabat».? Erinäisten kansanomaisten sanontojen pe- 
rusteella R. E. Nirvi on äskettäin selittänyt, että Agricolan 
säe on tulkittava seuraavasti: »}Köndös kylvi huhdat ja pellot».? 
Näin ymmärrettynä olisi Agricolan Köndös ollut Sämpsän vas- 
tine. 


Onko Sämpsä jo alun perin ollut kylvömies, on kuitenkin kysy- 
myksenalaista. Ne sanat, jotka. Vienan Karjalassa on luettu 
kylvölle ryhdyttäessä, eivät näytä edellyttävän muuta kuin 
että Sämpsä on viljan kasvattaja. Huomiota ansaitsevat myös 
Gottlundin muistiinpanemat sanat: otomeramman toisit touon, 
paremman terän tekisit». Sama ajatus sisältyy inkeroisvirren 
valitteluun, ettei kaura, ohra eikä ruis pääse kasvamaan Sämp- 
sän maatessa vuoteellaan. Sen vuoksi on talvi- ja kesäpojan 
tehtävänä sen jokavuotinen herättäminen. 

Tämäntapaista tarua ei ole tavattu naapurikansojen kansan- 
runoudesta, mutta talvea ja kesää edustavat olennot 
ovat ' kyllä näytelleet tärkeätä osaa Keski-Euroopan kevät- 


1 Ganander, MF 42. 
2 Porthan IV, 65. 
3 Nirvi, Vir. 1940, 321—24. 

menoissa, joita on jäljitelty Pohjolassakin. Olaus Magnus ker- 
too näet 1555 ilmestyneessä pohjoismaisten kansain historiassaan 
(XV: 8), miten hallitus Ruotsin kaupungeissa varustaa vapun- 
päivänä suoritettavia menoja varten kaksi aseistettua ratsu- 
joukkoa, joiden johtajat valitaan arvalla. Toisen joukkueen 
johtajan nimi on Talvi, ja sen mukaisesti hän on pukeutunut 
monenlaisiin nahkoihin. Hänellä on ollut tapana heitellä ympä- 
rilleen lumipalloja ja jääpalasia ikään kuin hän haluaisi pitkittää 
pakkasta. Toisen joukkueen johtaja taas edustaa Kesää ja on 
sen vuoksi koristettu vihreillä lehvillä ja kukkasilla. Sellaisena 
häntä sanotaan myös Kukkaiskreiviksi. Kumpikin joukkue 
ratsastaa kaupunkiin eri taholta ja ryhtyy sitten keihäitä käyt- 
täen taistelemaan keskenään aivan kuin turnajaisissa. Tavan 
tarkoituksena on esittää kesän talvesta saamaa voittoa. 

Puheena oleva tapa näyttää olleen tunnettu myös Turussa. 
Ainakin on olemassa eräs maininta, jossa kerrotaan, että Turun 
linnan ratsumiehet valitsivat 1557 Jubana herttuan 'kesä- 
kreiviksi? (majgreve).! 

Saksassa, missä Talven ja Kesän kamppailu on ollut vanha 
kansanomainen kevätleikki, on tässä yhteydessä esitetty lau- 
lujakin, joissa talvea esittävä henkilö sanoo tuovansa kylmän 
tuulen ja lunta mukanaan ja joissa taas kesän edustajaksi koris- 
tettu nuorukainen lupaa kasvattaa ruohon maahan ja lehdet 
puihin. Lopuksi jälkimmäinen aina pääsee voitolle.? 

On ilmeistä, että suomalaisten muinaisrunojen talvi- ja kesä- 
pojan esiintyminen niille luonteenomaisine piirteineen on jossa- 
kin suhteessa noiden keski-eurooppalaisten kansantapojen merk- 
kihenkilöihin. Talven voittamiseenkin viittaa Vienan läänistä 
saatu säe: 

tapettihin talvipoika. 


Mutta miten näiden eri yhteydessä tavattujen olentojen keski- 
näinen suhde on selitettävä, ei ole helppo ratkaista. Tätä kysy- 
mystä pohdittaessa ei voi syrjäyttää sitäkään ajatusta, että 
suomalainen runo voisi edustaa jotakin tarua, joka olisi edellä 

1J. W. Ruuth, Abo stads historia under medeltiden och 1500-talet IV, 


208. 
2 W. Liungman, FFC n:o 130. 


178 


SÄMPSÄ PELLERVOINEN 


mainittuja tapoja vanhempi ja jonka perusteella vasta tarun 
talvi- ja kesäpoikaa on haluttu kevätjuhlissa havainnollisesti 
esittää. Huomattava on kuitenkin, että talvi- ja kesäpojan 
kamppailuleikki on tunnettu myös Siperiassa asuvien jakuuttien 
keskuudessa.! Miten asian laita lieneekin, eivät talven ja kesän 
edustajat esiinny kasvillisuudenhaltijan kutsujina edes 
niissä lauluissa, jotka liittyvät saksalaisten kevättapoihin. Vaikka 
niissä kerrotaankin Kesän aikaansaamasta kasvusta, ei niissä 
tavata Sämpsää vastaavaa olentoa. Sämpsän nukkuminen, 
josta inkeroisten virsissä puhutaan, tuo tosin mieleen Mann- 
hardtin esittämän kevätleikin, jossa muudan lehtiin puettu 
henkilö on nukahtavinaan, kunnes tämän kumppani herättää 
hänet jälleen.? Tuo nukkuva olento ei kuitenkaan ole varsinai- 
nen viljanhaltija, mutta lättiläisten lauluissa viljanhaltija todella 
nukkuu viljapellossa harmaan turpeen tai kiven alla. Sämpsän 
sitä vastoin on uskottu talvehtivan aivan erikoislaatuisessa pai- 
kassa, josta hänet on noudettava. Sitä osoittaa mm. Gottlundin 
Savossa, Karttulassa, muistiinpanema säkeistö (VI, 1, 3537): 

Minä olen Sämsän noutanna 

soaresta merellisestä, 

luotoisesta puutteesta. 

»Luotoisesta puutteesta» on tietenkin luettava »luotosesta 
puuttomasta», jolla sanonnalla on Lemminkäisen virteen eksy- 
neitä vastineita.* Mutta mitä tuolla »puuttomalla luodolla», 
joka on kangastanut jonkinlaisena runon kaukomaana, mahdol- 
lisesti Tuonelana*, onkin ymmärretty, on todennäköistä, että 
juuri se on ollut Sämpsän varsinainen talvehtimispaikka. Sämp- 
sän piilopaikkana mainitaan myös Pohjola, jonne Sämpsän ker- 
rotaan Gottlundin toisessa muistiinpanossa paenneen (VII, 3, 
273): 

1V, TrostSanskij, Jevolutsija tSernoj vjery u jakutov, 105 s.; Harva, 
ASU, 378. — Axel Olrik pitää normaali-ilmiönä sitä, että vanhemman 
ajan tapa puetaan myöhempänä aikana runon muotoon (Danmarks Hel- 
tedigtning II, 158 m. 3; vrt. myös 186). 

2 W. Manhardt, WF 1, 565 s. 

3E. A. Wolter, Materialy dlja etnografii latyšskago plemeni Vitebskoj 
gubernii I, 80 ss. 

4 Kaarle Krohn, KRH 760. 


5 Tuonelaan uskoivat jo eräät Itämaiden vanhat kulttuurikansat viljan- 
haltijan ajoittain siirtyvän. 

Sämpsä poika Pellervoinen 
makais sisaruensa, 

uinaisi emoisen lapsen. 
Kun tiesi tuhon tulevan, 
hätäpäivän päälle käyvän, 
tuo tiesi pakohon männä 
pimiähän Pohjolahan. 

Vaikka nämä säkeet, joissa kuvastuu rangaistuksen pelko, 
viittaavat Sisaren turmelus -runon aihepiiriin, ilmenee niistä 
samalla käsitys siitä Sämpsän oudosta aviollisesta suhteesta, 
jossa hän muiden runojen mukaan on ollut omaan äitiinsä. Tähän 
kuuluvia kuvitelmia on, niin kuin Kaarle Krohn on huomautta- 
nut!, todennäköisesti sekaantunut myös Väinämöisen tuomio- 
runoon, jonka eräissä Vienan läänin toisinnoissa tavataan seu- 
raavat arvoisaan Väinämöiseen vaikeasti soveltuvat sanat (I, 
1, 695 a): 

makasit oman emosi, 
rinnalla riuvottelit 
rannalla meren karisen, 
tai (I, 1, 695 b): 
kuin piti oman emonsa 
rannalla merellisellä, 
tai (I, 1, 697, 697 a): 
kun makasit oman emosi 
rannalla, meren karilla, 
sankalla somerikolla. 

Nämä merelliset maisemat ovat omiansa tuomaan mieleen 
sen paikan, josta Sämpsä Gottlundin Savossa tekemän muistiin- 
panon mukaan noudettiin. 


Kansamme runoudessa on säilynyt mainintoja siitäkin, että 
Sämpsä on kevään tullen saapunut maita kylvämään j y v ä- 
laivassa, jossa se on elänyt yhdessä emintimänsä kanssa. 
Tällaisia pyhiä häitä (hierös gämos) kuvastaa mm. Ahlgvistin 
Ilomantsissa 1846 muistiinpanema säkeistö (VII, 3, 305): 

Akka manteren alanen, 
poika pellon pohjallinen, 
makasi emintimänsä 


1 Kaarle Krohn, KRH 761, FUF IV, 242. 

keskelle jyväkekoa, 
jyväpaatteen parmahille. 
Otti kuusia jyviä, 
siemeniä seitsemiä 
ketehen kesäoravan, 
kärpän hännän mustasehen, 
läksi maita kylvämähän. 
Kun viidennen säkeen vastine on Lönnrotin 1828 Enosta 
saamassa Sämpsän virren katkelmassa (VII, 3, 286): 


jyväparkan parmaalla, 


jossa esiintyvän parkka sanan Lönnrot sanoo merkitsevän 
”laivaa?, on todennäköistä, että sana jyväpaatten edellisessä sä- 
keistössä on luettava 'jyväpaatin'. Näin ollen on siis Sämpsän 
saapumista emintimänsä kera viljalaivassa kuviteltu näiden 
häämatkaksi. Lönnrotin Ilomantsissa 1838 tekemä muistiin- 
pano on tässä suhteessa puutteellinen, siinä kun sanotaan vain 
(VII, 3, 289): 
Sämpsä poika Pellervoinen 
makasi emintimensä 
keskellä jyväkekoa. 
Otti kuusia jyviä, 
otti Sämsän siemeniä 
kettuhun kesäoravan, 
kärpän hännän mustoseen. 
Eräissä Vienan läänin toisinnoissa, jotka ovat liittyneet Väi- 
nämöisen tuomioon, on laivan sijalle tullut reki, esim. (I, 1, 
691): 
kuin nauroit oman emosi, 
katoit kirjokorjihisi, 

tai (I, 1, 692): 
sie nakroit oman emosi 
mäkimaita männessäsi 
korjan kirjavan perässä. 


”Reki? ei kuitenkaan yhtä hyvin kuin ”laiva? sovellu käsityk- 
seen, että Sämpsä saapuu merelliseltä saarelta maita kylvämään. 
Runon kertoma pojan ja äidin välinen outo suhde, jota kaik- 
kien kansojen keskuudessa pidetään luonnottomana, ei ole muu- 
ten selitettävissä kuin olettamalla, että se emo, johon kasvilli- 

suudenhaltija Sämpsä on aviollisessa suhteessa, tarkoittaa m a a- 
emoa. Siihen viittaavat myös sanat vakka manteren alainen, 
poika pellon pohjallinen (pohjimmainen), jotka tavataan sekä 
Sämpsän virressä että aikaisemmin mainitussa kylvörukouk- 
sessa! ja joissa vpojalla», niin kuin toisinnot osoittavat, on tar- 
koitettu Sämpsää. Vain kasvi, jota kasvillisuudenhaltija edus- 
taa, saattaa samalla kertaa olla sekä emonsa lapsi että tämän 
hedelmöittäjä. Tämä uskomuksellinen mielikuva on maan- 
viljelyskulttuurin kantakansoilla ikivanha, ja sieltä se kulttuuri- 
virtausten mukana on kulkeutunut meidänkin maahamme. 

Sämpsän tarussa ilmeneviä piirteitä on verrattu pohjoisger- 
maanien Nerthus-kulttiin, jota Tacitus kuvailee Germania- 
teoksensa 40. luvussa, sekä pohjoismaisen hedelmällisyyden- 
jumalan, Freyn palvontamenoihin, joista islantilainen Flateyiar- 
bók kertoo. Edellinen kuvaus, joka on kirjoitettu jo n. 100 jKr., 
on kuitenkin melko hämärä, joten siinä on vaikea nähdä jotakin 
sille ja Sämpsän tarulle yhteistä. Siinä kerrotaan, miten Ner- 
thusta, jonka Tacitus selittää tarkoittavan maaemoa, kuljete- 
taan papin johtamana lehmien vetämissä vaunuissa paikasta 
toiseen ja miten tämä otetaan kaikkialla vastaan suuren juhla- 
ilon vallitessa. : Kuvauksesta ei kuitenkaan suorastaan ilmene, 
että Nerthuksen ja papin välillä olisi ollut aviollinen suhde. 
Jälkimmäinen tarina sitä vastoin, jossa Freyn kuvaa kerro- 
taan kuljetetun vaunuissa erään papittaren toimiessa jumalan 
puolisona, muistuttaa tavallaan Sämpsän ja hänen emonsa hää- 
matkaa.? 

Jonkinlaisia häitä, joissa »maa» esiintyy morsiamena, on vie- 
tetty myös Volgan varrella asuvien tSuvassien keskuudessa. 
Kun viljavainio on menettänyt kasvuvoimansa, on täällä näet 
ollut tapana tuoda siihen jostakin hedelmällisemmästä maasta 
multaa, jota on kuljetettu vaunuissa kulkusten helistessä 
sekä laulun ja soiton raikuessa ja muutenkin häämenoja jälji- 

1 SKVRI, 4, 1743—45, 1748; XII, 2, 7485, 7507. 

2 Ks, Harva, SL 1946, 9 s.; Eugen Fehrle, Die Germania des Tacitus als 
Quelle für deutsche Volkskunde, Schweiz. Archiv für Volkskunde XXVI 
(1926), 239 ss. — Näistä kulttihäistä ovat viimeksi kirjoittaneet mm. Otto 


von Friesen, Saga och sed 1932—33 ja K. G. Westman, Saga och sed 1943 
sekä Nils Lid, NK XXVI, 111 s. 

tellen. Onpa tälle maa-morsiamelle tällöin valittu elävä *sulho- 
kin? erityisen puhemiehen toimiessa naittajana. Samalla on. 
esitetty toivomus, että maa-morsian toisi uuteen paikkaan myö- 
täjäisinä kaikenlaista kasvuonnea. Töuvassien sanotaan usko- 
van, ettei henkilö, joka on joutunut 'maan' sulhoksi, voi ruu- 
miillisesta kestävyydestään huolimatta olla pitkäikäinen! On 
todennäköistä, että tSuvassit, joiden esi-isät tulivat paimentolai- 
sina Aasiasta KrP ovat täällä omaksuneet puheena 
olevan tavan. 

Vertailun vuoksi mainittakoon vielä, että eräällä Keski- 
Aasiaan asettuneella, maata viljelevällä iranilaisheimolla on mei- 
dän päiviimme asti ollut tapana, kun vilja on puitu ja jyvät 
kerätty kokoon, panna siihen maasta otettu t ur v e, joka pei- 
tetään jyvillä.? Voihan ajatella, että tähän taianomaiseen ta- 
paan sisältyisi sama aate kuin suomalaisen runon säkeisiin: 

Sämpsä poika Pellervoinen. 
makasi emintimänsä 
kesellä jyväkekoa. 

Epätietoista on kuitenkin, pohjautuvatko nämä suomalaiset 
säkeet johonkin täällä tunnettuun kansanomaiseen tapaan, 
jota voitaisiin verrata edellä mainittuihin esimerkkeihin, vai 
onko Sämpsän virsi sellaisenaan syntynyt pelkästään kansain- 
välisten tarujen perusteella. Miten asian laita lieneekin, Sämp- 
sän. virsi on perin kiintoisan mytologisen sisältönsä vuoksi eräs 
kaikkein arvokkaimpia muinaisrunojamme. 

Samalla kun Sämpsää ja sen toimia käsittelevä runous tuli 
tutkimuksen kohteeksi, huomio kiintyi tietenkin myös tämän 
kasvillisuudenhaltijan omalaatuiseen nimeen, jonka selittämistä 
on suuresti helpottanut se tosiasia, että sämpsä-sana on säily- 
nyt puhekielessä sekä Itä-Suomessa että Inkerissä keväällä 
varhain viheriöivän ruohokasvin nimenä. Tähän yhteyteen 
kuuluvia melko yleisiä nimityksiä ovat mm. sämpsäheinä, 
sämpsänmäiäs, sämpsykkä, sämpsykkäheinä ja sämpsykkäluhta 
sekä luultavasti Lönnrotin mainitsema säpsykkä eräänlainen 


1V. Magnitskij, Materialy k objasneniju staroj tsuvaskoj very, 41 s. 

2 M. Andrejev ja A. Polovtsov, Materialy po etnografii iranskih plemen 
srednej Asii, Sbornik Muzeja po Antropologii i Etnografii pri Akademii 
Nauk IX, 1911, 23 ja m. 11. 

rehukasvi'. Niiden näytteiden perusteella, joita Kaarle Krohn 
asiaa tiedustellessaan sai Inkeristä, todettiin, että sämpsykkä 
on sama kuin 'metsäkaisla? (Scirpus silvaticus). Krohn sai 
samalla arvokkaita tietoja tämän kasvin käytöstä talous- 
elämässä. Niinpä muudan tiedonantaja ilmoitti Skuoritsasta: 
Äitini kertoi, että hänen piennä ollessaan ämmä laittoi lapset 
vasikoille sämpsykköjä korjaamaan, silloin kun eivät vielä 
toiset kasvit kylmän tähden kasvaneet.» Toinen hänen saa- 
mansa tieto on Spankkovasta: »Se (sämpsykkä) on joku sara- 
heinä, vaikkei karhea niinkuin tavallinen saraheinä, juuri on 
valkoinen ja makea. Sämpsykkä kasvaa soilla ja käytetään 
lehmille syötäväksi juurineen päivineen. Keväällä jo nyhitään 
sitä lehmille, kun ei vielä muuta ruohoa ole.» — »Lapset kuulu- 
vat mielellään syövän sen juuria.»" 

Näiden tietojen perusteella J. J. Mikkola yhdisti suomalaisen 
sämpsän saksalaiseen semse- eli simse-sanaan.? Semse ei kuiten- 
kaan ole merkinnyt vain metsäkaislaa, vaan kaisloja yleensä 
(Seesemse, Sumpfsemse, Waldsemse), vieläpä saroja (Carex), 
vihvilöitä (Juncus) ja piippoja (Luzula).s Tuskin suomalainen 
sämpsäkään on merkitykseltään rajoittunut vain metsäkais- 
laan, jota vyleensä on niin vähän, yksitellen tai harvoina kasvus- 
toina, ettei sillä erikseen ole mainittavaa merkitystä».t Erilaisiin 
kevään varhaiskasveihin näyttää viittaavan myös Sanakirja- 
säätiön kokoelmiin kerääntynyt aineisto. Tiedustellessani asiaa 
eräiltä Inkerin pakolaisilta, minulle selitettiin vain, että sämp- 
sän venäläinen nimi on osöka ?saraheinä”. Tämä kasvi esiintyy 
myös inkeriläisen loitsun säkeessä (V, 2, 2518): 


sara sämpsän mättähässä. 


1 Kaarle Krohn, KRH 763, 769 m. 4. 

2 J. J. Mikkola, FUF IV, 248. 

3 Gustav Hegi, Illustrierte Flora von Mittel-Europa II, 28 ss. 

4 Toivo Rautavaara, Mihin kasvimme kelpaavat I, 59. — Arvi Sippola 
on huomauttanut, että Krohnille Inkeristä tietoja lähettäneet »ovat pitä- 
neet keväällä aikaisin kasvavia piippolajeja (Luzula pilosa tai Luzula 
campestris) metsäkaislan kanssa samana». Tämän hän selittää. johtuvan 
siitä, että »mainitut kasvit ovat jotenkin samannäköiset» ja että ne »kas- 
vavat samanlaisella maalla» (Antero Vipunen 1908, 31). 

»Sämpsän mätäsy, joka kuvaannollisissa sanonnoissa tarkoittaa 
pientä ja vähäarvoista maatilkkua?, on ilmeisesti johtunut sämp- 
sän kasvupaikasta. Pälkjärvellä kerrotaan niittomiehen huu- 
dahtaneen tuskastuneena, kun mättäikköinen niitty kasvoi vain 
»jussikkoa eli jussinpartaa»: »Ompa se koko Sämpsänmätäs!y? 
»Sämpsän mättäästä» puhutaan joskus Sämpsän virressäkin. 
Niinpä Porkan Soikkolasta saamassa toisinnossa, jossa valite- 
taan huonoa kasvua, sanotaan (III, 1, 1139): 

ei kasva kas'essakaa 
eikä noise not'ossakaa, 
Sämpsän mättähälläkää, 
Pellervoin mäelläkää. 

Tässä Sämpsä, jonka toisintonimenä on Pellervo, tarkoittaa 
kuitenkin kasvillisuudenhaltijaa eikä tiettyä kasvia. Ämssän- 
mätäs on ollut tunnettu myös Vermlannin suomalaisten keskuu- 
dessa, missä sitä on kuviteltu haltijan asunnoksi. Lauri Kettu- 
nen kertoo näet kuulleensa Kaisa Vilhuselta, että vÄmssä asuu 
mättäässä», joka on ykyynäreä korkea»? Tähän voidaan verrata 
votjakkien käsitystä, jonka olen muistiinpannut Kasanin läänin 
Mamadysin piirissä: »Jos satut taittamaan Jase-kasvin, jonka 
mättään alla on $ase-mumy ”$.-emo', kuolet.» Sase merkitsee 
saraa”, Carex flava.t Toisen muistiinpanoni mukaan tämä 
mumy asuu maahan muodostuneissa mättäissä, joita ei sen 
vuoksi sovi kaivaa.5 Todennäköisesti näillä samoin kuin *Sämp- 
sän mättäällä? on alun perin ymmärretty keväällä ensiksi 
vihriöivää ruohomätästä, jossa kasvillisuudenhaltija osoittaa 
ensimmäisiä eloonheräämisen merkkejä. Ja yhtä todennäköistä 
on, että haltijan nimi on johtunut näille mättäille kasvavista 
varhaistuohoista, jotka pitkän talven jälkeen ovat olleet erit- 
täin tervetulleita elukkain ravinnoksi. Itse mättään varhem- 
muus muun maan rinnalla kuvastuu vienankarjalaisista säkeistä 
(I, 1, 108): 


1 Niilo Valonen, Sämpsä ja sämpsänmätäs, KV 1943—44, 159. — Hal- 
ventavassa mielessä on mm. tytön-hepsakkaa voitu sanoa sämpsäksi tai 
sämpsäkkeeksi (158). 

2 Arvi Ilmoniemi, Sämpsä vanhoissa asiakirjoissa, KV 1940—41, 84. 

3 Lauri Kettunen, S V, 17, 48. 

4 Munkácsi, A votjäk nyelv szótára, 479. 

5 Vrt. Holmberg (Harva), PU 177. 

mätäs märkä maita vanhin, 
paju puita ensimmäinen. 


Mainittakoon lisäksi, että mordvalaisetkin ovat pitäneet nii- 
tyn mätästä jonkinlaisena haltijana. Pensan läänissä kerrotaan 
näet tytöstä, joka synnytettyään pojan vie sen niitylle ja lausuu: 
»Voi, maan mätäs, ”niityn haltija”, viime yönä poikalapsen syn- 
nytin. — Annan sen sinulle, tuudita sitä kovalla tuulella, imetä 
sitä vahvalla kasteella, vaateta sitä vihreällä ruoholla, ruohon 
kukila.» 


Keväällä virkoavan kasvillisuuden haltijana Sämpsällä on 
vastine Skandinavian Lapissa, niin kuin norjalainen Nils Lid on 
huomauttanut. Täällä on näet Rana-neide ”R.-neito' nimisen 
jumalattaren uskottu kasvattavan keväällä ensi ruohon porojen 
tarpeeksi ja sen vuoksi sille on toimitettu uhreja.? Vanhan rana- 
sanan merkitys on hämärä, mutta se näyttää tarkoittavan jota- 
kin varhaiskeväälle ominaista, sillä sitä on Ruotsin Lapissa käy- 
tetty myös kevään ensimmäisistä muuttolinnuista (rananlodde, 
lodde lintu”), vieläpä varhaiskeväisistä poronvasikoistakin (rana, 
ratna).3 Hans Skanke mainitsee, että »siitä voimasta ja vaiku- 
tuksesta, joka vuosittain tuottaa lehdet ja ruohon», lappalaiset 
käyttävät paitsi Rana-neide myös Blenen-nimitystä.* Tämän 
johdosta Nils Lid on olettanut, että lappalaiset olisivat tällä 
haltijalla, jota hän vertaa Sämpsään, ymmärtäneet personoitua 
”väinönputkea? (Angelica archangelica), jonka nuoret varret 
kuorittuina kelpaavat syötäviksi.* Skandinaviassa väinönputkea 
(kvann) on viljeltykin raparperin tavoin, mistä se sitten viikin- 
kien ja munkkien mukana on levinnyt myös Saksan ja Etelä- 
Euroopan yrttitarhoihin.* Ravintokasvina sitä on Norjan La- 
pissa sanottu 'ihmisen ruohoksi' (olbmu rasse)”, mutta eiole 


1 Harva, MU 138. 

2 Reuterskiöld, Källskrifter, 24, 32, 56, 95, 97. 

3 Harald Grundström, Rananeida, värjungfrun, Norrbotten 1938, 107. 

4 Reuterskiöld, 100, 105. 

5 Nils Lid, NK XXVI, 120; Vegetasjonsgudinne og värplantar, Festkrift 
til Rektor J. Qvigstad, 134—, Juleband og vegetasjonsguddom, 201 s. — 
Vrt. Harva, Den finske säningsguden, SL 1946, 14 s. 

6 Toivo Rautavaara, Mihin kasvimme kelpaavat II, 178 s. 

71, Manninen, ESA VI, 37. 

mitään tietoa siitä, että lappalaiset olisivat sen personoineet ja 
käyttäneet siitä edellä mainittuja nimityksiä. K. B. Wiklund, 
johon Lid vetoaa, sanoo ainoastaan, että etelälapin plene mer- 
kitsee väinönputken lehtiä (bladen av Angelica archangelica).? 
Viittaamme vielä seuraaviin sanakirjoihin. Lindahl & Öhrling: 
blene = folia herbarum, yrttien lehdet; beldne, beldnje = folia 
graminum, praecipuae Angelicae, yrttien lehdet, erityisesti 
An. Lagercrantz: posko = Angelica archangelica, posko plie- 
nie = A—n lehti. Lagercrantzin sanakirjassa mainitaan plienie 
sanan merkityksinä vielä ’suoruoho, yrtti, yrttien lehti. — 
»Suoruoho (Moorkraut) kasvaa pajujen alla purojen rannoilla.» — 
»Suoruoho on viljan oraan näköinen, kun vilja alkaa kasvaa.» — 
»Sinä olet antanut suoruohoja poroille.»? Näistä esimerkeistä käy 
ilmi, ettei puheena oleva sana suinkaan ole merkinnyt väinön- 
putkea, jolla on oma erityinen nimensä, vaan kevään ensimmäi- 
siä yrttejä ja yrttien lehtiä, joita Rana-neiden sanotaan vuosit- 
tain kasvattavan porojen tarpeeksi. Kysymys on siis eläimen 
eikä ihmisen ravinnosta. 

Läntisten lappalaisten Rana-neiden tapainen haltija on nimestä 
päättäen ollut myös Kuollan lappalaisten raiz-ajk *ruohoemo”, 
jonka sanotaan edistävän poronhoitoa ja jonka Arvid Genetz 
mainitsee Kuollan Lapin murteiden sanakirjassa. 

Ruohonhaltijan palvonnasta tavataan esimerkkejä vielä mm. 
votjakkien keskuudessa, jotka keväällä, kun ensi pälvet ovat 
ilmaantuneet maahan, ovat viettäneet guzdor-nimistä juhlaa 
lauluin, uhrein ja rukouksin.3 T. G. Aminoff kertoo, että uhri- 
kuppeihin pantiin tällöin heiniä ja lusikka ja pyydettiin hyvää 
heinänkasvua.* Toisin paikoin on pälvijuhlan yhteydessä toi- 
meenpantu kilparatsastuskin, 5 joka tuo mieleen Keski-Euroopan 
kansain kevätleikit ja ne kevätmenot, joihin jakuuttien keskuu- 
dessa talvi- ja kesäpoika ovat osallistuneet.s 


1 Reuterskiöld, 113. 

2 Vrt. vielä B. Collinder, Lappisches Wörterverzeichnis aus Härjedalen; 
J. Qvigstad, Studia septentrionalia II, 195. 

3 Holmberg (Harva), PU 189. 

4T. G. Aminoff, Reseberättelse, ÖOFVF XXI, 237; Yrjö Wichmann, 
Tietoja votjaakkien mytologiasta, S III, 6, 25. 

5 Max Buch, Die Wotjäken, ASSF XII, 619. 

5 Harva, ASU 378. 

Tämän vertailuaineiston valossa suomalaisten vanha kasvilli- 
suudenhaltija Sämpsä Pellervoinen on helpommin ymmärrettä- 
vissä. Varmaankin juuri kevään kasvuvoiman edustajana ja sen 
vuosittaisena henkiinherättäjänä siitä on tullut myös suuri sie- 
menten siroittaja ja sen ympärille on kutoutunut kiintoisa kan- 
sainvälisten tarujen verkko, jonka eräitä säikeitä voidaan 
seurata vuosituhansien taakse. Tällaisista aineksista syntynyt 
Sämpsän virsi on täällä Pohjan perillä ollut omiansa ylläpitä- 
mään elämänuskoa taistelussa talven valtoja vastaan, ja sellai- 
sena toivon virtenä sitä todennäköisesti on laulettu muinais- 
suomalaisten vanhoissa kevätjuhlissa, joiden muisto on jo 
kauan sitten häipynyt menneisyyden hämärään. 

Porthan kuvailee vanhan kansan runonlaulantaa teoksessaan 
De poösi fennica mm. seuraavin sanoin: »Tämäntapaista juh- 
lallista laulua esitetään enimmäkseen pidoissa, kun on läsnä 
mieliä kiihoittamassa ilon antaja Bacchus. Sen vuoksi 
saattaa monesti nähdä laulajien vieressä oluthaarikan, josta 
heillä heti laulun lopetettuaan ja käydessään uutta esittämään 
on tapana ryypätä ja koota voimia. Niinpä he myös harvoin 
rupeavat laulusille, ennen kuin Bacchuksen antimista henki on 
vilkastunut.» N 

Tällaisena laulajan kielenvoiteena olut mainitaan myös kan- 
samme vanhoissa runoissa. Niinpä Ilomantsista saadussa vir- 
ressä sanotaan (VII, 2, 1519, vrt. 1520): 

Kun olutta tuotasihin ` 
kannukana, kaksikana, 
toisin virteni tupahan, 
kantasin katosten alle. 

Porthanin kuvaus osoittaa siis perehtymystä kansamme 
tapoihin, mutta kun hän käyttää Etelän aurinkoisen rinta- 
maan vanhan viininjumalan nimeä siitäkin ilon antajasta» ja 
lauluun innoittajasta, joka täällä pohjan perillä viihtyi vaati- 
mattoman oluthaarikan ääressä, voinee päättää, ettei hän tun- 
tenut muinaissuomalaisten vastaavaa haltijaa, etenkin kun hän 
ei siitä puhu muussakaan yhteydessä. Bacchuksen kaltaista 
viininjumalaa eivät esi-isämme tosin ole palvoneet, mutta van- 
halla kansallisjuomallamme oluella on kyllä ollut oma juma- 
lansa, jonka nimi näyttää polveutuvan jo kantasuomalaiselta 
ajalta. 

Ensi kerran siitä kerrotaan almanakan tekijänä tunnetun 


1 H. G. Porthanin tutkimuksia, 82. 

Sigfrid Aronus Forsiuksen 1500-luvun vaihteessa sepittämässä 
latinankielisessä runossa, jossa, vaikka sen kirjoittaja onkin 
käyttänyt lähteenään Agricolan jumalain luetteloa, on eräitä 
itsenäisiä tietoja, joita ei Agricolalla tavata. Tärkein niistä 
sisältyy juuri siihen runon kohtaan, jossa puhutaan suomalais- 
ten oluen jumalasta. Tämä kohta esiintyy latinalaisessa asus- 
saan seuraavassa muodossa: 


Hordea Pellpeckus cultis producit in arvis, 
Zythifer et genti creditur esse Deus. 


Suomennettuna tämän säkeistön sisältö on seuraava: 


Pellpeckus kasvattaa ohrat viljellyillä vainioilla, 
sen uskotaan myös olevan kansalle olutta tuottava jumala. 


Forsiuksen mainitsema Pellpeckus on tietenkin Agricolan 
luettelossa esiintyvän Pellonpekon latinan kieleen sovellettu 
muoto. Mutta kun Agricola kertoo lyhyesti: »Pellonpecko/ 
Ohran kasuon soi» ja Forsius vielä jatkaa sanoessaan, että sen 
uskottiin myös olevan kansalle olutta tuottava jumala, 
zythijer deus, osoittaa se, ettei hän ollut riippuvainen yksin- 
omaan tuosta kirjallisesta lähteestä. Sanalla zythos, joka sisäl- 
tyy Forsiuksen käyttämään yhdyssanaan zythifer, muinais- 
kreikkalaiset ymmärsivät päihdyttävää juomaa, jota jo eräät 
vanhan ajan kansat valmistivat imelletyistä ohrista. Forsiuk- 
sen lisätiedon luotettavuutta tukee Ganander, joka mytologias- 
saan sanoo, että Pellon pekka eli pekko, ohran jumala, edisti 
kevätkylvöä ja antoi hyvää vierrettä (vört), jota nimitettiin 
vpellon maidoksi» ja jonka nauttimisesta käytettiin sanontaa: 
Pellon pekkoa maistaa eli juoda.» Sanakirjassaan hän mainit- 
see Pellon pekan ohranjumalana Hämeestä (Tawast). Renvallin 
sanakirjassa (1826) puheena oleva nimi esiintyy muodossa 
peliopekka l. -pekko, joka sekin nähtävästi on saatu Hämeestä, 
sillä peltopekko on täällä ainakin Koskella ja Hollolassa vielä 
myöhään merkinnyt kotona tehtyä olutta.? Lapinjärvellä ker- 
rotaan pekolla ymmärretyn sekä rukiin että ohran maltaista 
pantua olutta tai sahtia. »Jos teko onnistui hyvin, niin sanot- 


1 Ganander, MF 68. 
2 Kaarle Krohn, FFC n:o 104, 56. 

tiin: 'se ol aika pellonpekkoo?.v! vOn se aika pekkaa», sanottiin 
Heinolassakin ohrista valmistetusta oluesta.? Niin ikään Tarvas- 
joella käytettiin väkevästä, kotona tehdystä juomasta sanontaa 
»se on aika pellonpekkaav,3 Nämä esimerkit osoittavat siis, 
ettei pellonpekko, niin kuin Agricolan luettelosta voisi päättää, 
ollut ainoastaan karjalaisten jumala, vaan Länsi-Suomessakin 
tunnettu. 
Pellon Pekko mainitaan myös vanhan kansan runoissa, esim. 
Heinävedeltä saadussa Siikasen eli vihneen loitsussa, joka lue- 
taan, kun silmään tai ihoon syöpyneen vihneen tuottamaa 
kipua parannetaan (VI, 2, 7234). Siinä tavataan näet sanat: 
Siikanen sinun nimesi, 
riihen rikka, pellon Pekko, 

tai jälkimmäisen säkeen kohdalla (VI, 2, 7235): 
piharikka, Pellon Pekka. 


Samoin mainitaan Pellon Pekka Rääkkylässä muistiinpannussa 
toisinnossa (VII, 3, 504): 

Siikanen, siviä lintu, 

riihen rikka, pellon Pekka, 

kummun kukka, Luojan lahja. 

Useimmiten karjalaisissa toisinnoissa esiintyy tosin pellon 
Pekon tai Pekan paikalla »pellon pehku» tai vpellon pehko», 
mutta jos yleisesti tunnettu pekko- tai pehku-sana olisi runos- 
samme alkuperäinen, olisi vaikea ymmärtää, miten niiden sijalle 
olisi myöhemmin tullut Pekko tai Pekka. Henkilönimi Pekka on 
sitä vastoin nimien yhtäläisyyden vuoksi voinut helposti aset- 
tua Pekon paikalle, jonka suhdetta ohraan osoittaa säe (VIT, 3, 
503, 511, 512 ym.): 

otran päällinen omena. 
Kun Siikasen loitsun eräissä toisinnoissa (VII, 3, 526, 527, 
532, 533) tavataan toinenkin vanha, jo Agricolan tuntema viljan- 
haltija, nimittäin rukiin jumala, runkateivas, puolustaa sekin 
Pekon alkuperäisyyttä runossamme. Niinpä Kaavin Maarian- 
vaarassa on eri viljalajeja lueteltaessa sanottu (VII, 3, 527): 


1 Lapinjärvi. J. H. Hemmilä. SS. 
2 Heinola. E. Kokkonen. SS. 
3 Tarvasjoki. H. Vanhatalo. SS. 


191 


SUOMALAISTEN MUINAISUSKO 


Outko otranen omena, 
vaiko rukkiinen runkoteivas, 
vaiko kauran kasvattama, 
vaiko vehnän vierimäinen? 

On olemassa toinenkin muinaisruno, jossa jo Julius Krohn 
katsoi Pekko-jumalan nimen piilevän. Päivölän pitojen johdan- 
nossa mainitaan näet ohran kylvön yhteydessä Pekka, Pikka tai 
Pikki, joka tuskin voi tarkoittaa pyhää Pietaria, vielä vähem- 
män Pekka-nimistä henkilöä. Ei ole todennäköistä sekään, että 
nimet Pikki ja Pikka, joiden tilalle myöhemmin on voinut tulla 
Pekka, olisivat johtuneet, kuten Kaarle Krohn aikoinaan oletti 
siitä, että puheena olevaa olentoa on kuviteltu pieneksi.? 
Tlomantsilaisessa toisinnossa sanotaan näet (VII, 3, 838): 


Raato Pekka piennä huuhan, 
hoikkana salon sivalti. 


Korpiselästä saadussa taas (VII, 3, 812): 
Piennä Pikki huuhan raato, 
ja suistamolaisessa (VII, 3, 791): 


Ajoi Pikka piennä kasken, 
matalana maan alisti. 

Kun tässä runossa lisäksi puhutaan nimenomaan ohran kyl- 
vöstä ja votraisen oluen» panemisesta, voinemme päättää, että 
se Pekka, Pikka tai Pikki, jonka pienuutta näin korostetaan, 
on alun perin ollut Pekko, entinen ohran ja ohrajuoman haltija. 

Keräysmatkallani Itä-Suomessa 1909 tekemistäni muistiin- 
panoista huomaan, että pellon Pekka on toisin paikoin (esim. 
Kontiolahdella) vielä melko myöhään merkinnyt pellonhaltijaa, 
mutta yleisimmin se esiintyy vain lasten peloittimena (esim. 
Kaavilla, Liperissä ja Ruskealassa).? 

Vanhaa Pekolle toimitettua uhria tarkoittanee Kaavilla 
muistiinpanemani tapa kantaa pellolle mustan lampaan 
maitoa, kun o hra alkaa kuihtua. 


1 Julius Krohn, SKH 780. 

2 Kaarle Krohn, KRH 780. 

8 Kirvussa kerrotaan olleen tapana peloitella lapsia menemästä herne- 
tai papumaalle sanomalla, että siellä heitä vaanii »Herne-Heikki» tai »Papu- 
Pekko» (M. Kymäläinen. SS.). 

Lauri Kettunen on 1935 julkaissut Suomi-sarjassa laajan esi- 
tyksen, joka perustuu hänen saman vuoden alussa vermlantilai- 
selta suomalaismummolta, Kaisa Vilhuselta keräilemiinsä tie- 
toihin ja joihin sisältyy myös kuvaus Peltopekasta ja sen palvon- 
nasta.! Siinä kerrotaan, että kun pelto leikattiin, heitettiin 
Peltopekalle viimeinen lyhde »peänaluisekso ja että sille uhrattiin 
hopeata, jotta se antaisi hyvän kasvun ja poimisi mustat päät» 
viljasta. Juostessaan pellon nurkasta toiseen se oli »valkoinen 
kuin jänis». Peltopekalle jätetystä päänalusesta Kaisa kertoi 
myös Hudiksvallin oppikoulun opettajalle, M. Mörtbergille 
kesällä 1938: »Viimeiset oljenkorret pellolla, ne nyht käsillä ja 
pann Peltopekalle poikki reunaan (snett över äkerns hörn) 
päänalustaks. Se, joka viimeisen leikkas, sen pit ottoa ja tehä se.» 
Peltopekalle vietiin myös olutta kupissa, vjottei mustapäitä tullu 
peltoon». »Kun antoi Pekalle pääalustatyynyn ja oltta, niin ei 
tullu ikään mustapäitä eikä karhunhammasta viljaan.»? 

Perustuvatko nämä tiedot ja mitkä niistä todella suomalai- 
seen perinteeseen, on vaikea päättää, kun Kaisa Vilhunen on eri 
vuosina saanut runsaasti vaikutteita Vermlannissa käyneiltä 
suomalaisilta kerääjiltä. Noita muistiinpanoja tarkastaessa 
huomaa, että niihin sisältyy myös eräitä hyvin yleisiä uskomuksia 
ja tapoja, esim. viljanhaltijan näyttäytyminen jäniksen hah- 
mossa sekä viimeisten korsien asettaminen leikatun pellon reu- 
naan, jotka ovat tunnettuja Ruotsissakin. Varmasti suoma- 
laista perua saattaisi olla itse Peltopekan nimi, jollei joku kerää- 
jistä ole tullut sitä Kaisalle maininneeksi. Kun muut paikka- 
kunnan vanhukset eivät ole kuulleet siitä puhuttavan? ja kun 
eräs aikaisemmista kerääjistäkin on alkanut suhtautua asiaan 
epäillen’, ei Kaisa Vilhusen tiedonantoja voine aina pitää mui- 
naisuskomme täysin luotettavina lähteinä. Sitä paitsi Pelto- 
pekka ei esiinny Kaisankaan kuvauksessa nimenomaan ohran, 
vaan yleensä viljan haltijana. 


18 V, 17, 44—45. 

2 Mörtbergin muistiinpanoja säilytetään Upsalassa Landsmälsarkivetin 
kokoelmissa. 

3 Celander, Sädesanden, FF 1920, 98, 100 s. 

4 Kettunen, S V, 17, 83. 

5 Maija Juvas, Vir. 1935, 421. 

Muinaissuomalaisten Pekkoa muistuttaa Viron setukaisten 
Peko, vviljajumal», jonka kuvaa kerrotaan säilytetyn viljalaarissa. 
Pekoa ei kuitenkaan ole palvottu erityisesti ohran haltijana eikä 
aina yksinomaan viljankaan haltijana, vaan sen on uskottu huo- 
lehtivan myös karjan menestyksestä. Onpa siihen liittynyt 
sellaisiakin piirteitä, jotka ovat kodinhaltijalle ominaisia! 
Sen palvontamenoihin on ilmeisesti sekaantunut myös venäläi- 
siltä lainattuja tapoja.? Siitä huolimatta setukaisten Peko, 
joka todennäköisesti on ennen vanhaan ollut Virossa laajem- 
malti tunnettu kuin nykyään, näyttää alun perin olevan samä 
olento kuin suomalaisten Pekko. Kerrotaan, että kun Pekon 
oli setukaisten keskuudessa aina kerran vuodessa siirryttävä 
palvontapiirin toiselle osakkaalle, asia ratkaistiin siten, että 
isännät juoksivat aidan yli, jolloin se, joka tällöin sattui 
saamaan verinaarmun, sai Pekon huostaansa seuraavan vuoden 
ajaksi.3 Tätä kiintoisaa tapaa muistuttaa karjalaislasten leikki, 
jotka kilpaa aidan yli juostessaan huutavat viimeksi 
jääneelle: 

Aijan akka, pellon pekka, 

Viipurin (t. venäläisen) veneen kokka! 
Mahdollisesti tässä lasten leikissä, jonka yhteydessä mainitaan 
vpellon pekka», piilee setukaisilla säilyneiden menojen jälki- 
elänne. 

Suomalais-virolaiselle Pekolle on norjalainen Magnus Olsen 
esittänyt skandinaavisen vastineen. Muinaisislantilaisessa 
Lokasenna-runoelmassa esiintyy näet hedelmällisyydenjuma- 
lan, Freyn palvelijana Byggvir-niminen olento, jonka nimi joh- 


1 Eisen, Peko, ÖESA 1934, 1 ss. 

2 Holmberg (Harva), SUST LII, 58 m. , 

3 Eisen, ÖESA 1934, 8. 

4 Kitee. E. Takala. — Liperi. E. Manninen. — Ilomantsi. J. Pirtti- 
lahti. — Pielisjärvi. J. Myllynen. — Tohmajärvi. Elli Laine. — Tuuppo- 
vaara. H.Ikonen. — Eno. T. Räty. — Kontiolahti. E. Eskelinen. — Jaak- 
kima. J. Kaikko. — Rääkkylä. J. Hirvonen. — Parikkala. J. Nokelainen. 
— Juva. K. Kontio. — Uukuniemi. I. Karjalainen. — Simpele. A. Auvi- 
nen. — Kirvu. M. Kymäläinen. — Pälkjärvi. A. Peltomaa. — Impilahti. 
J. Kuronen. — Pyhäjärvi. V.I. A. Koivusalo. — Salmi. M. Mensonen. 
SS. — SKVR VII, 3, 4465—69.— N 

5 Olsen, Bergens Museums Aarbog 1909, n. 7, 30 ja Hedenske kultminder 
i norske stednavne I, 106—114. 

tuu ohraa merkitsevästä bygg (nykyruotsin bjugg) sanasta. 
Kun on syytä olettaa, että bygg sanan aikaisempi muoto on 
ollut Olsenin mukaan *beggww tai ruotsalaisen Jöran Sahl- 
grenin mukaan *pekko?, on todennäköistä, että suomalais-viro- 
lainen pekko, peko on germaaninen lainasana. Näin ollen on 
esi-isiemme vanha ohran ja ohrajuoman haltian nimi alun perin 
merkinnyt ohraa. Tämä ei ole sen oudompaa kuin että baltti- 
laisperäinen panu (tuli?) on tulenhaltijaksi olennoitu, esim. seu- 
raavissa tulenloitsun sanoissa: 

Panu, poika aurinkoisen — —. 

tee tuli tehottomaksi, 

valkea varattomaksi.? 
Silti panu saattaa runoudessamme merkitä edelleenkin vain 
tulta’, esim. Ison tammen runossa: tuli tuiski kirvehestä, 
panu tammesta pakeni» (1, 4, 842, 869, 883 ym.), pekkoa sitä 
vastoin ei tunneta ohran, mutta ainakin Hämeessä ohrajuoman 
nimenä. 

Pellon pekolla näyttää olleen muitakin merkityksiä. Niinpä 
Parikkalasta saadussa tiedonannossa selitetään, että pellonpekko 
on eräs pelloilla ja ahoilla kasvava korkeakantainen, sateen- 
varjomainen tattilajin.3 Ilomantsissa taas on vpellonpekolla 
ymmärretty peltokortteen (Equisetum arvense) kevätversoa, 
jota ennen vanhaan käytettiin ravinnoksi.* Todennäköisesti 
pekko on tällöin tullut pökkö-sanan tilalle, joka Karjalan kannak- 
sella ja Inkerissä merkitsee ”peltokortetta?. »Niin oot ku pökkö 
pelloly (Uusikirkko) tai se ol nii köyhä mies jot peltokii kasvo 
voa pökkölöi» (Kanneljärvi).5 Norjalainen Nils Lid on tuon 
ilomantilaisen tiedonannon perusteella esittänyt arvelun, että 
pekko olisi vanha kotoperäinen sana ja että, kun peltokorte, 
joka on kevään ensimmäisiä ravinnoksi käytettyjä kasveja, 


1 Sahlgren, Eddica et scaldica II, 250. — On arveltu, että bjugg samoin 
kuin korn on alun perin merkinnyt viljaa? yleensä saaden 'ohran? merki- 
tyksen vasta, kun tästä tuli yleisin viljalaji (ke Campbell, Äldre svensk 
brödkultur, SL 1943—44, 5, 9). 

2 Kaarle Krohn, SS 128. 

3 Parikkala. T. Soikkeli. SS. 

4 Kaarle Krohn, Skand. myt. 76 ja FFC n:o 104, 57 m. — Vrt. Sanastaja 
1932, n. 10, 5. 

5 Uusikirkko. Unto Seppänen, Ville Nissi ja Else Poutanen. — Kannel- 
järvi. Unto Seppänen. SS 

kasvaa pellolla, sitä sen vuoksi olisi nimitetty juuri pellon 
pekoksi.! Todennäköisempää on kuitenkin, että pellonpekko 
eli peltopekko, jolla on ymmärretty myös ohrajuomaa, 
on alun perin ollut ohran ja ohranhaltijan nimi. Kaskeen kylve- 
tyn rukiin vastakohtana ohra näyttääkin olleen erikoisesti 
vanha peltovilja», joka kylvettiin hyvin muokattuun vainioon.? 
Kaurankin kerrotaan kadehtien sanoneen: »Jos pääsisin sellai- 
seen maahan kuin ohra, pitäisin isännän verassa ja emännän 
silkissä.»$ 


Mutta vaikka pekko näin ollen voidaankin asettaa skandinaa- 
visen bygg-sanan yhteyteen, tuskin islantilaisen Lokasenna- 
runoelman Byggvir, millaiseksi sitä onkin kuviteltu, on voinut 
olla suomalaisen ohrajumalan esikuva. Riidanalainen on kysy- 
mys siitäkin, onko Byggvir, joka mainitaan vain Lokasenna- 
runoelmassa, ollenkaan kansanomainen jumala. Niinpä Jöran 
Sahlgren sanoo, että Byggvir von ilmeisesti vain Lokasennaa 
varten runoiltu olentov.t Tällä kannalla oli myös tanskalainen 
Axel Olrik aikaisemmin selittäessään, että Byggvirin sekä nimi 
että olemus on Lokasennan sepittäjän luoma.5 Myöhemmin hän 
kuitenkin asettui kannattamaan Magnus Olsenia tämän verra- 
tessa Byggviriä suomalaiseen Pekkoon.* 

Syventyessämme puheena olevaan muinaisislantilaiseen ru- 
noelmaan huomaamme, että vaikka se onkin jonkun tunte- 
mattoman runoilijan sepittämä ja hänen mielikuvituksensa 
värittämä, hänellä on silti ollut käytettävänään monenlaisia 
tietoja eri jumalista ja niiden toimista. Tässä runoelmassa ker- 
rotaan merenjumalan Ägirin järjestämistä juomingeista, joihin 
olivat saapuneet muut jumalat paitsi Tor, joka oli matkoilla. 
Kun pahanilkinen Loke käyttäytyi pidoissa sopimattomasti ja 
surmasi Ägirin palvelijan, sanotaan, että muut jumalat karkot- 
tivat hänet. Jonkin ajan päästä Loke kuitenkin palasi ja alkoi 


1 Lid, Jolesveinar og groderikdomsgudar, 131. 
2 Vilkuna, VSH III, 2, 61; Forsius, main. runo. 
3 Harva, VSH HI, 1, 55. 

4 Sahlgren, Eddica et scaldica II, 247. 

5 Olrik, Danske Studier 1905, 139. 

8 Olrik, Danmarsk heltedigtning II, 256. 

sättiä muita jumalia, joiden joukossa mainitaan mm. Freyr ja 
hänen puolisonsa Freya sekä hänen palvelijansa Byggvir ja 
Beyla. Kun Byggvir alkaa puolustaa ja ylistää herraansa, niin 
Loke kohdistaa häneen ivasanoja nimittäen häntä ”pikku- 
ruiseksi? (it lítla), joka vikisee myllyn, so. käsikiven alla, joka 
niukasti jakaa ruokaa miesten kesken ja joka hädän hetkellä 
piiloutuu olkiin. Tähän vastatessaan Byggvir huomauttaa mm., 
että ihmiset ja jumalat pitävät häntä äkkipikaisena (bradr) ja 
että oluen valmistus on hänen vallassaan. Runoelmassa anne- 
taan siis Byggvirille ominaisuuksia, jotka hyvin soveltuvat juuri 
ohran haltijalle. Se seikka, että häntä sanotaan 'pikkuruiseksi” 
tuo mieleen suomalaisen Pekon pienuuden edellä mainitussa 
suomalaisessa muinaisrunossa. 

Nils Lid olettaakin, että Byggvir, jonka nimi siis johtuu 'ohraa” 
merkitsevästä sanasta, on alkuperältään olennoitu ohranjyvä.! 
Jos Lokasennan Byggvir ei ole ollut kansanomainen haltija, 
.vaan runoilijan luoma, niin kuin Jöran Sahlgren selittää, on 
runoilijalla ollut ihmeteltävä kyky varustaa luomansa olento 
juuri sellaisilla piirteillä, jotka yleensä ovat kansanuskolle ja 
-runoudelle ominaisia. Mutta miten Lokasennassa kuvatun 
Byggvirin alkuperä onkin selitettävä, antaa suomalainen Pekko 
aiheen olettaa, että germaaneillakin on aikoinaan ollut vastaava 
ohran ja ohrajuoman haltija. 

Ohra, joka on vanhimpia viljelyskasvejamme ja josta vanha 
suomalainen sananparsi sanoo: vohrasta oluen synty», esiintyy 
oluen aineksena myös runossa, jossa humala mainitaan oluen 
mausteena ja jossa puhutaan humalan, ohran ja veden keskus- 
telusta. Saxbäckin 1859 Vuoleen Alakylässä muistiinpanemassa 
pohjoisinkeriläisessä toisinnossa sanotaan (V, 1, 1167, vrt. 1163 
—66, 1168): 

Humala taposta huusi, 

otra pellon rintehestä, 

vesi kaivosta syvästä: 

Kons me yhtien yhymme? — 
Joulun pitkinä pyhinä, 
pääpyhinä pääsiäissä. 


1 Lid, NK XXVI, 108. 

Tätä vastaavat säkeet Ahlgvist muistiinpani 1846 Ilomantsissa 
(VII, 2, 1314 b, vrt. 1313 a, 1314, 1314 a): 

Humala huhusi puussa, 

otra pellon penkeressä, 

vesi kaivossa syvässä: 

Milloin yhtehen yhymmä, 

kekrinäkö, joulunako, 

vai pääymmä pääsiäisnä, 

hurskahat ilottelemme, 

hullut tappeloittelemme. 

Tähän yhteyteen kuuluvia säkeitä on saatu talteen myös suo- 
malaisen runoalueen eri ääriltä, Savosta (VI, 2, 6410), Vienan 
Karjalasta (1, 2, 816, 1038—39, 1244) sekä Keski- ja Länsi- 
Inkeristä (IV, 1, 523, IV, 2, 1970—71; III, 1, 684, III, 2, 1714). 
Humalan ja ohran (viljan) välisestä keskustelusta puhutaan 
lisäksi virolaisten, lättiläisten, liettualaisten ja mordvalaisten- 
kin kansanrunoudessa. Julius Krohn arveli aikoinaan, että se 
mainituilla kansoilla »mahtaa siis olla ikivanha yhteinen laina 
Liettualaisiltay».! A. R. Niemi taas oletti, vettä ainakin virolais- 
suomalainen runo on yhdistettävä liettualaiseen»?. Kaarle 
Krohn katsoi aikaisemmin, että puheena oleva Oluensynty on 
vaeltanut Inkerin ja Suomen Karjalan kautta Virosta Vienan 
lääniin, mutta myöhemmin hän piti todennäköisenä, että 
samasta aiheesta on eri kansojen keskuudessa voinut syntyä 
samantapaisen oluenpanon yhteydessä toisistaan riippumatta 
runoja, jotka muistuttavat toisiaan. Hänen käsityksensä mu- 
kaan suomalainen Oluensynty, kun runossa puhutaan kristilli- 
sistä juhlapäivistä, on sepitetty vasta katolisena aikana sen jäl- 
keen, kun maamme eteläosiin oli ilmestynyt humalatarhoja.? 

Pohtiessamme suomalaisen ja virolaisen runon suhdetta toi- 
siinsa huomio kohdistuu tietenkin itse humala-sanaan. Se 
ma nitaan jo pariisilaisen luostarin (Saint-Germain-des-Pr6s) 
maakirjassa 800-luvun alkupuoliskolla, jossa se esiintyy muo- 
doissa umlo, humolo, humelo ja fumlo. Näin monella tavalla 
kirjoitettuna se ei siis ole latinainen sana, vaan palautunee frank- 


1 Julius Krohn, SKH 503 m. 3. 
2 Niemi, STEP 1911, 19. 
3 Kaarle Krohn, FFC n:o 67, 183—187. 

kilaiseen %-alkuiseen nimeen. Kun vielä anglosaksitkin ovat 
käyttäneet siitä hymile-nimitystä, on Jöran Sahlgren taipu- 
vainen näkemään siinä germaanisen sanan, joka on lainautunut 
slaaveille ja monille näiden kanssa kosketuksissa olleille kan- 
soille.! Martti Räsänen taas katsoo, että humala-sana länsi- 
eurooppalaisine vastineineen selittyy luontevammin turkkilai- 
sista kielistä ja että kasvin kotipaikka lienee jossakin Kaspian- 
meren ja Mustanmeren välillä Kaukasuksen pohjoispuolella. 
Hän selittää, että humala meidän maassamme on tullut tunne- 
tuksi Volgan bolgaarien Itämeren rannoille suuntautuneen 
kaupan yhteydessä joko suoraan tai skandinaavisten varjaagien 
välityksellä. Samaa tietä se on levinnyt myös skandinaavisiin 
kieliin ja näistä edelleen slaavilaisiin ja mahdollisesti galloroma- 
nisiinkin kieliin.? 

On itsestään selvää, että humalan, ohran ja veden välinen kes- 
kustelu edellyttää viljellyn humalan vakituista käyttöä. Silti 
nämä ainekset eivät voi yhtyessäänkään saada aikaan sitä, 
mistä ne virressä kerskaavat. Kuvaava tässä suhteessa on liet- 
tualainen runo, jossa kerrotaan, miten ohra hinkalossa kehuu: 
minun on voima ja väki», ja humala lavalla huutaa: »minä olen 
virkku ja iloinen», mutta hiiva tynnyrissä tirskuu: vettehän te 
ole mitään ilman minua»? Näin ollen herää kysymys, mistä 
muinais-suomalaiset, jotka eivät tunteneet hiivaa, saivat oluen 
käyteainetta. Tähän kysymykseen vastausta etsiessämme katse 
kääntyy jälleen vanhoihin runoihimme, joissa usein puhutaan 
oluen valmituksesta, mikä onkin ymmärrettävää, kun olut eli 
kahja oli esi-isiemme pidoissa ja uhrijuhlissa välttämätön juhla- 
juoma. Siihen viittaa Agricolakin sanoessaan, että kun kevät- 
kylvö kylvettiin, silloin Ukon malja juotiin. 

1 Sahlgren, Saga och sed 1935, 67. 

2 Räsänen, KV 1945—46, 198 ss. ja FUF XXIX, 191 ss. — J. G. Arndtin 
julkaisemassa teoksessa »Liefländische Chronik» kerrotaan, että Falkenaun 
dominikaaniluostarin munkit lähettivät 1245 kaksi veljeä Roomaan valit- 
tamaan pyhälle isälle, miten vaikea heidän oli elää vain kapakalalla, mus- 
talla leivällä ja oluella, jossa humalien asemesta oli suopursuja (Niemi, 
KV 1928, 114). 

3 Julius Krohn, SKH 332 s. 

4 Kahja, joka muinaisrunoissamme esiintyy olut-sanan synonyymina, 


esim. Topeliuksen muistiinpanossa: vei ottanu olut hapata, ejkä kahja 
käyäxehen» (I, 1820 a), on sama kuin viron kahi (g. kahja) 'olut, uhriolut? 

Kuten tunnettua, on vanhanaikaisesta oluen valmistuksesta 
Kalevalassa laaja kuvaus, johon Lönnrot on sovittanut aineksia 
eri runoista. Tieteellisen tutkimuksen lähteeksi se ei kuitenkaan 
sovellu, sillä eri asioita yhteen liittäessään Lönnrot on usein 
menetellyt melko vapaasti. Eivät hänen käyttämiensä runo- 
jen toisinnot myöskään aina edusta alkuperäisintä kantaa. sillä 
eri toisintoihin kohdistuvan vertailun ja seulonnan välttämät- 
tömyyttä ei hänen aikanaan vielä täysin tunnettu. Tutkimuk- 
sen on sen vuoksi turvauduttava alkulähteisiin, so. itse kansan 
suusta saatuihin runoihin. i 

Niin suurenmoinen oluen valmistusta koskeva. kuvaus, että 
sille tuskin voi löytää vertaa minkään muun kansan runoudesta, 
tavataan Päivölän pitoja esittävän muinaisrunomme johdan- 
nossa. Siinä kerrotaan, miten 

kuu kiviä kuumettihin, 
kesä vettä keitettihin, 
talvi pantihin olutta. — 
Salo puita poltettihin, 
järvi vettä kuivattihin. 
Jo saloista puut väheni, 
vedet loppui lähtehistä, 
olosia pantaessa, 

metuja rakettaessa.! 

Tässä kiintoisassa kuvauksessa herättävät nykypolven huo- 
miota erikoisesti sanat »kuu kiviä kuumettihin», joiden ymmär- 
tämiseksi on hyvä tietää, ettei vanha kansa keittänyt vettä 
padassa olutta -valmistaessaan, vaan kuumensi nesteen hehku- 
villa kivillä. Puuvartisiin pihteihin, joilla näitä kiviä käsiteltiin, 
tutustumme kansallismuseossa.? Puheena olevaa tapaa, joka 
mahdollisesti johtui kyllin tilavien rautapatojen puutteesta, on 
noudatettu maassamme vielä melko myöhään. Siitä kertoo 
mm. Carl von Linné, joka matkustaessaan Turun tienoilla 1732 
saattoi todeta, että suomalainen olut ytehdään kuten muukin 
juoma, mutta sitä ei keitetä, vaan siihen heitetään tulipunaisia 


(ks. Paul Ariste, S V, 16, 56 ss.). Kahjasta johtuu mm. Kaisan pitojen vanha 
nimitys Katrinan kahjakset (Salmelainen, S 1952, 134) eli Kaisan kahjaiset 
(Varonen, 182). 

1 FFC n:o 67, 80. 

2 Tällaiset pihdit, jotka kesällä 1925 tapasin Hämeen Kosken Kalkelan 
talon vanhasta savupirtistä, olen itsekin tuonut Kansallismuseoon. 

kiviä keittämisen asemesta»... Samaa tapaa on noudatettu myös 
Suomenlahden eteläpuolella. Niinpä Viron ja Liivinmaan olo- 
jen kuvaaja A. W. Hupel mainitsee 1777 ilmestyneessä teok- 
sessaan, että siellä tehdään olutta kahdella tavalla: joko keit- 
täen ruotsalaisen tavan mukaisesti tai kuumilla kivillä pannen 
oman maan tavalla.! 

Mutta imelletyistä ohrista näin valmistettu juoma vaati tie- 
tenkin käyteainetta, jotta siihen tulisi henkeä ja voimaa. Ennen- 
vanhaan, kun hiivan käyttö oli tuntematonta, oli turvauduttava 
muihin keinoihin. Kaljan valmistuksessa on tultu toimeen 
sitenkin, että juomaan on pantu hapatettua leipää, jossa on 
käymisbakteereja itsestään. Tällaisesta juomasta kertoo mm. 
Samuli Paulaharju Kurikan pitäjän elämää ja oloja esittävässä 
teoksessaan. Siinä hän kuvailee, miten talvella, kun lehmät 
olivat ummessa. ja piimästä oli puute, votettiin piimä pellosta». 
»Rukihisia jauhoja imellytettihin pytyssä kuumassa vedessä ja 
seattihin lavantehella, pantiin muikea leivänpala pyttyyn, 
jotta imellys rupesi oikein vahtupääs käymähän, lisättiin vielä 
varia vettä ja saatiin ruskeaa velliä. — — — Se oli hyvää pellon 
piimää»? Tällaisen vpellonpiimäns, yleipäkaljan» tai vvarikon» 
aineksena mainitaan imelletyt ruisjauhot muualtakin saaduissa 
tiedonannoissa. Niinpä Aurassa kerrotaan, että varikkoa teh- 
tiin vpuhtaista ruismaltaista eli imeläjauhoista» ja käytettiin 
ruisleivän kappaleella. Varikko ei kuitenkaan ollut varsinaisen 
ohramaltaista tehdyn oluen veroinen eikä leivällä käytetystä 
kaljasta, jonka jo eräät muinaisuuden kansat tunsivat*, puhuta 
vanhoissa runoissamme. Jaloa juhlajuomaa, ohraista olutta 
pantaessa meneteltiin toisin. Käyteaineeksi oli hiivan puut- 
teessa hankittava, niin oudolta ja uskomattomalta kuin se tun- 
tuukin, karjun kuolaa. 

Tällaisesta oluen valmistuksesta kerrotaan mm. keski-inkeri- 
läisessä Kalevan pojan pitoja esittävässä virressä, jossa aluksi 


1 Ks. Vilkuna, VSH III, 2, 175. — Jouluolutta pantaessa »käytettiin kiviä 
anosta kuumentamaam Orimattilassa vielä viime vuosisadan puolivälissä. 
otis. 1910, 178, 

N Paulaharju, RL 274. 

3 Vilkuna, VSH III, 2, 175. 

4H.F. Lutz, Viticulture and. brewing in the ancient Orient, 72 ss. 

kuvataan, miten »kähärpää pojut Kalervon» panee olutta pitoja 
varten, mutta ei saa sitä käymään (IV, 1, 1319): 

Ei ala olonen käyä, 

metoi miehen mellakoia, 

kupaella miehen kurna. 


Hän lähettää mehiläisen tuomaan mettä, jota sekoitetaan juo- 
maan, mutta tulos on sama. Onneksi hän huomaa, miten 


kaksi ärnettä sikaa, 
alla vuoren vuotelekse, 
kalliolla kääntelekse, 
kuola suusta kuohuavi, 
vaahti kärsästä valuvi. 
Kähärpää pojut Kalervon 
sen toi tekosehensa, 

sen kuletti kurnahansa; 
siit alkoi olonen käyä, 
metoi miehen mellakoia, 
kupaella miehen kurna. 


Samasta oluen käyteaineesta puhutaan jo 1770-luvulla Poh- 
jois-Savosta! saadun Oluen synnyn sanoissa 


Koottu kuola karjun suusta, 
kino porsahan ki'asta. 


Kalevalassa on tähän kohtaan alkuperäisen karjun pai- 
kalle valitettavasti tullut Vienan Karjalan turmeltuneiden toi- 
sintojen perusteella. karhu (20: 305—8): 


Valui vaahti karhun suusta, 
hiiva hirveän ki'asta; 
käsin vaahtea valutti, 
kourin hiivoa kokosi. 


Vienan Karjalan toisinnoissa tavataan karhun rinnalla vielä 
orikin, joka joskus lisäksi on saanut kumppanikseen tamman. 
Tätä eläinten vaihtumista valaisevat seuraavat ilomantsilaiset 
säkeet (VII, 1, 836): 

Keksi karhut tappelevan, 


oroset ojentelevan, 
valui vaahti karhun suusta, 


1 Niemi, K. F. Berghin vanhat runot. S II, 14, 55. 

orosen kino ki'asta. 

Tuon tiputti tiinuhunsa, 

tuon valutti vakkahansa. 
Kun karhujen» kertosanana tavataan oroset, on todennäköistä, 
että jälkimmäisen sanan paikalla on alun perin ollut oraset, 
mikä taas puolestaan edellyttää, että »karhujen» paikalla on 
ollut karjut. Sen huomasi jo Julius Krohn sanoessaan, että »kar- 
hut ovat helposti voineet vääntyä karjuista, samoin kuin oriit 
oras-sioistav.! Tämä todistavat Savon ja Inkerin toisinnot. 

Sian suusta valuvan kuolan käyttö oluen käyteaineena ei ole 
vieläkään kaikkialla kansan muistista kadonnut. Niinpä Kih- 
niössä on vielä äskettäin tehty seuraava vanhaan perintätietoon 
perustuva muistiinpano: » Vanhaan aikaan otettiin sian suusta 
vahtoo, kun se oli kiimas ja sitä otettiin ”harjeisiin”, joita pella- 
vasta jäi harjaan, kun pellavia harjattiin. Harjeet säilytettiin 
jossain kuivassa huoneessa. Kun niitä sitten liotettiin, saatiin 
siitä käytettä. Sitä sian kuolaa otettiin vain niinkuin alkuaineek- 
si, mutta sitten kun saatiin siitä sahtia, niin jätettiin siitä jästiä. 
Sitä säilytettiin sitten samalla tavalla harjeissa. Harjeet pistet- 
tiin vaan punttuun niinkuin käytettä sahtiin tai tavalliseen kal- 
jaan. Kertojan muorivainaa oli huomauttanut, että siankuola 
se oli alkuaine.» 

Parkanolaisessa muistiinpanossa taas sanotaan: »Kun vanhan- 
puoleinen karju pääsee toisen sian yhteyteen, alkaa se sitä 
kiusaamaan ja varsinkin, jos toinen sika on imisa (naaras) ja 
se on hyngissä (kiimassa), alkavat ne ikäänkuin taistelun, jolloin 
molempain suusta alkaa tulla valkoista vahtoa. Kun ne koetta- 
vat pureksia toistansa ja tuuppivat päitänsä yhteen, tulee vah- 
toa paljon. Ennenvanhaan sanottiin otetun tuota vahtoa ja 
käytetyn hiivan puutteessa kaljan ym. käytteeksi. Sanottiin, 
että se toimi samoin kuin hiiva.» 

Mainittakoon vielä seuraava muistiinpano Parkanosta: vEnnen 
vanhaan sanottiin, kun joku moitti sahtia, että mitäs sitä moitit, 
ei sitä silloinkaan moitittu, kun sitä siankuolalla käytettiin»? 

Nämä läheisestä menneisyydestä saadut tiedot osoittavat siis, 
että vaikka muinaisrunoissamme, niin kuin runoudessa yleensä, 

'1 Julius Krohn, SKH. 504. 
2 Viljo Alasen muistiinpanoja. 

tavataan paljon mielikuvituksen lentoa, ne silti vanhan kansan 
toimia ja tapoja kuvatessaan liikkuvat tosiasiain pohjalla. 
Sian kuolan käytöstä ihmisten taloudessa en ole tavannut jäl- 
kiä naapurikansoja koskevasta kirjallisuudesta. Sitä vastoin on 
maapallon eri puolilta kerääntynyt tietoja siitä, miten luonnon- 
kansat ovat sylkinesteen avulla saaneet juomansa käymään ja 
kehittämään alkoholia. Niinpä polyneesialaiset valmistavat py- 
hän juhlajuomansa pureksimalla. kava-nimisen kasvin juurta, 
josta näin muodostuu päihdyttävää mehua. Formosan alku- 
asukkaiden kerrotaan käyttävän riisistä tai hirssistä tehdyn 
juoman hiiva-aineena vaimojen pureksimaa riisi- tai hirssi- 
jauhetta. Samalla tavalla Etelä-Amerikan intiaanit valmistavat 
olutta maissista tai maniokin juurista. Myös hedelmäjuomansa 
he saavat alkoholipitoisiksi siten, että ensiksi pureskelevat ja 
liottavat hedelmiä suussaan. Kun saksalaiset tiedemiehet Hum- 
boldt ja Klaproth viime vuosisadan alkupuoliskolla kävivät 
Siperiassa erään tataariruhtinaan luona, jolloin heidän kunniak- 
seen valmistettiin juomingit, piti jokaisen telttaan tulijan sylkeä 
käytävässä olevaan maitopurtiloon, jotta juoma sitä nopeammin 
olisi alkanut käydä. Kun se näin oli saatu käymään, kestittiin 
sillä vieraita. Alkoholipitoinen maitojuoma, kumissi, jota teh- 
dään hevosen, aasin tai kamelin maidosta, on turkinsukuisten 
paimentolaisten samoin kuin se oli aikoinaan skyyttien ja sar- 
maattien ikivanha kansallisjuoma. z 
Mutta syljen käytöstä juoman käyteaineena esiintyy muisto- 
merkkejä myös pohjoismaisessa saaga-kirjallisuudessa. Niinpä 
islantilaisessa Halfssagassa kerrotaan, että kun kuningas Alrekr 
mentyään naimisiin Signyn kanssa pian ihastui myös Geirhildiin 
ja nai hänetkin, niin aviovaimojen kesken syntyi leppymätön 
riita ja tora, kunnes kuningas ratkaisi asian siten, että hän lupasi 
pitää. vaimonaan sen heistä, joka kykeni valmistamaan hänelle 
maukkaamman oluen (ol) hänen sotaretkeltä palatessaan. Täl- 
löin rouvat kääntyivät jumalien puoleen, Signy Freyan ja Geir- 
. hild Odinin. Kun Odin antoi Geirhildille oluen käyteaineeksi 


1 Kaj Birket-Smith, Kulturens vägar I, 155; F. Ratzel, Völkerkunde I, 
241, 397; R. Karsten, AAA Humaniora 1: 4, 30 ss.; E. Mogk, FFC n:o 54, 
25s. 

sylkeään, niin siitä syntyi niin jalo juoma, että Geirhild siten 
säi avio-onnen omakseen.! On selvää, ettei tällainen oluenteko- 
tapa olisi saagassa mainittu, jolleivat skandinaavit olisi sitä 
tunteneet. 

Samaan tapaan viittaava muistomerkki esiintyy Snorrin 
Eddassa kerrotun Kvasir-olennon yhteydessä, jonka nimen sak- 
salainen kansanrunoudentutkija E. Mogk johtaa pohjoismaisesta, 
juomaa merkitsevästä kvas-sanasta.? Kvasir on näin ollen sa- 
massa suhteessa kvas-sanaan kuin Byggvir bygg-sanaan. Tämän 
yhdistelmän esitti aikoinaan jo Julius Krohn, joka kuitenkin 
näki siinä slaavilaista vaikutusta sanoessaan, että Kvasirissa 
on »mahdoton olla näkemättä venäläistä kaljan nimitystä 
(kvaas)».3 Snorrin Eddan kysymyksessä olevassa kohdassa mai- 
nitaan, että kun aasat ja vaanit tekivät rauhan, he sylkivät 
yhteiseen astiaan ja loivat siitä Kvasir-nimisen olennon. Myö- 
hemmin eräät kääpiöt, Fjalar ja Galar surmasivat tämän ja 
juoksuttivat hänen verensä astioihin, joihin sekoittivat hunajaa. 
Näin syntyi väkevä mesijuoma (mjod), jolla oli niin ihmeellinen 
ominaisuus, että jokainen, joka sitä joi, sai laulajan tai tietäjän 
lahjat.* 

Ilmeisesti Snorri Sturluson (t 1241) on esitykseensä käyttänyt 
kahta eri lähdettä, joista toisessa on puhuttu aasojen ja vaanien 
rauhan teosta, toisessa taas runoudenjuoman synnystä. Mogk 
on epäilemättä oikeassa selittäessään, ettei Kvasir kummassa- 
kaan lähdekertomuksessa ole alun perin ollut jumala eikä ihmi- 
nen, vaan väkijuoma, jolla skandinaavit täyttivät juoma- 
sarvensa sekä pidoissaan että varsinkin jumalia juhliessaan ja 
jonka vanhaa valmistustapaa ei Snorri tuntenut. 5 

Aikaisimmin Kvasir tavataan eräässä islantilaisessa kennin- 
gissä eli runollisessa sanonnassa, kvasis dreyri, jonka jälkim- 
mäisellä sanalla Snorri on ymmärtänyt 'verta'”. Sitä se useim- 
"miten merkitseekin, vaikka se kuvaannollisessa puheessa saattaa 


1 Mogk, FFC n:o 51, 26. 

2 Mogk, mt. 25. 

3 Julius Krohn, SKH 505 m. 2. 

4 Vrt. P. A. Munch, Norrøne gude- og heltesagn, M. Olsenin julk. 1922, 
17, 83—84. 

5 Mogk, FFC n:o 51, 24, 27. 

tarkoittaa myös nestettä. Todennäköisesti juuri dreyri (veri), 
niin kuin Mogk huomauttaa, on Snorrille antanut aiheen kuvitella 
Kvasiria ihmisenkaltaiseksi olennoksi! Kysymyksessä oleva 
kenning on kuitenkin helposti ymmärrettävissä, kun muistamme, 
että antiikin aikana viiniäkin sanottiin viininjumalan vereksi. 
On siis todennäköistä, että Kvasis dreyri on runokielessä tar- 
koittanut olennoidun väkijuoman nestettä, jonka tunnettu käyte- 
aine oli ennen vanhaan sylki. 

Asiaan perehtymätöntä saattaa ehkä epäilyttää sylkinesteen 
tehokkuus oluen käyteaineena, olipa tämä neste sitten ihmisen 
tai sian suusta saatua. Muinaisrunoistamme ilmenee kuitenkin, 
että näin valmistetulla oluella oli tarpeeksi käymisvoimaa. Niin- 
pä pitoihin laadittu »punainen olut» lausuu vienankarjalaisessa 
virressä (1, 2, 760): 

Kun ei tullo juojoani, 
juojoani, syöjöäni, 
pot[k]lin poikki vanteheni, 
ulos pohjani porotan. 


Ikään kuin elävänä olentona, jolla on sekä tahtoa että voimaa, 
olut esiintyy myös runon inkeriläisessä toisinnossa pyrkiessään 
sellaiseen seuraan, jossa sille annetaan sille kuuluva arvo (IV, 
2, 1970): 

Taitan tammivanteheni, 
ulos pohjani porotan, 
torkun toisehen talohon, 
yli aian naapurihin, 
miss olen ilolla juotu, 
miehen kurna kunnialla. 


Vaikka muinaisruno joskus liioitellen ylistää vanhan oluen 

väkevyyttä, esim. sanoessaan (III, 2, 1568; III, 3, 3493): 
kuka maistoi, maahan kaatui, 

on vakavampiakin mainintoja siitä, että oluen väärinkäyttö 
on voinut saada aikaan torat ja tappelut. Olutta nautittiin 
maassamme muinoin usein tavattomat määrät, uhrijuhlissakin 
aina päihtymykseen asti. Muistakaamme vain, mitä Agricola 
kertoo muinaissuomalaisten Ukon juhlista: 

1 Mogk, FFC n:o 51, 28. 

Sihen haetin vkon wacka/ 

nin joopui Pica ette Acka. 
Sijtte palio Häpie siellä techtin/ 
guin seke cultin ette nechtin. 


Ylettömistä juomingeista ja niiden surullisista seurauksista 
saamme havainnollisen kuvan tutustuessamme juuri niihin mui- 
naisvirren pitoihin, joita varten »kähärpää Kalevan poika» 
omalla tavallaan panee oluen ja joihin eräät silloisen Suomen 
ylimykset osallistuvat.* Tapauksen kulku esitetään erittäin elä- 
västi ja vauhdikkaasti. Runo kertoo, miten, kun olut oli val- 
mistunut, 

kähärpää Kalevan poika, 
kapan kantoi, toisen kantoi. 
kantoi kolmannen keralla, 


ja miten miehet 
kapan joivat, toisen joivat, 
joivat kolmannen keralla, 
kunnes 


juopui Ahti, juopui Kauko, 

juopui Vetrikka verevä 

Saarialan juomingeissa, 

kirjoverkojen vakoissa. 
Kun sitten 


Vetrikka verevä poika 

jo kaatoi kapan olutta, 

päälle kaavun Kaukamoisen, 
niin 

Kauko suuttui ja vihastui: 

Ei ole kaapu kastettava 

ei viitta ryvetettävä, 

se viitta verellä saatu. 


Lopuksi syntyy sankarien kesken miekan mittely ja Vetrikka 
saa surmansa Kaukamoisen kädestä. 

Tällaista väkijuoman väärinkäyttöä vanhat runot kuitenkin 
yleensä paheksuvat (IV, 2, 1970): 


1 Ks. Kaarle Krohn, FFC n:o 67, 25 ss. 

Miks olon ilotta. juomme, 
miehen kurnan kunniatta? 

Oluen tehtävä oli näet ennen kaikkea luoda juhlamieltä 
harmaaseen arkeen, olla ilon antaja pidoissa ja lauluun innoit- 
taja, niin kuin jo Porthan sanoo. Samoih kuin Skandinaviassa 
liittyi näet Suomessakin juhlajuominkien yhteyteen välttämät- 
tömästi laulu. Inkeriläisessä virressä huomautetaankin oluelle 
(III, 1, 224): 

Älä miestä jouten juota, 
"kun et laai laulamahan, 
istuta iloitsemahan! 


Ja itse Väinämöisestä kerrotaan (I, 2, 759 b), että kun hän oli 
maistanut olutta 
silloin lauluille rupesi, 
virtten töille työntelihe. 
Näin tuo Forsiuksen mainitsema zythifer deus, Pellon Pekko, 
ei ollut vain ohran ja ohrajuoman, vaan myös muinaissuoma- 
laisten laulun ja runouden jumala. 

, Lueteltuaan ne karjalaisten erikoisjumalat, joiden uskottiin 
huolehtivan rukiin, ohran ja kauran kasvusta ja joilla kullakin 
oli oma nimensä, Agricola mainitsee vielä erään kasvillisuuden- 
haltijan, jolla näyttää olleen melko monipuolinen toimi: 


Egres/hernet/Pawudh/Naurit loi/ 
Caalit/Linat ia Hamput edhestoi. 


Näin kirjoitettuna Egres tavataan myös myöhemmissä Agri- 
colaan perustuvissa lähteissä aina Porthanin ja Castrenin aikoi- 
hin asti, Ei edes vanhimman ruotsalaisen luettelon (311) laatija, 
joka yleensä on pyrkinyt korjaamaan Agricolan kirjoitustapaa 
ja jonka K. B. Wiklund oletti olleen karjalaisten jumalain erikois- 
tuntija, ole pystynyt parantamaan tämän nimen asua. Tuo 
Agricolan mainitsema Egres on siis ilmeisesti ollut hänelle yhtä 
outo kuin kaikille muille Agricolan tietoihin turvautuneille. 
Kuitenkin Leppävirran kirkkoherra I. D. Alopaeus kirjoittaa 
jo 1761 Leppävirran ja Kuopion pitäjiä käsittelevässä kertomuk- 
sessaan kysymyksessä olevan nimen Äcräs. Kun Alopaeuksella 
on muitakin itsenäisiä tietoja, on todennäköistä, että hän on 
kuullut paikkakuntalaisten käyttävän tätä nimeä. Paikkakun- 
talaisten käsityksiin perustunee lisäksi hänen mainintansa, että 
vÄeräs antoi nauriita! . 

Tätä olettamusta tukevat monet myöhemmän ajan muistiin- 
panot, joista samalla käy ilmi, että puheena oleva nimi on sekä 
Itä- että Keski-Suomessa, vieläpä itäisen rajamme takana ollut 
laajalti tunnettu. Monin paikoin äkräällä. on ymmärretty k a k- 
soisnaurista, joskus myös »suuruuttaan haljennutta», ku- 


1 K. G. Leinberg, Bidrag I, 35. 

ten Kuhmoniemellä.! Lyydiläismurteiden alueella on »kahden 
yhteenkasvaneen nauriin» nimenä ägläznagfis.? 
Kaksoisnaurista merkitsee lisäksi ägröi, jossa muodossa äkräs 
eli ägräs esiintyy mm. Suojärvellä, ja samaa tarkoittaa Suista- 
molla ägröinagris.3 Erään tiedonannon mukaan ägröinagris on 
vmaahan syvälle kasvanut nauris». Mahdollisesti ägröi on tästä 
yhdyssanasta irtautunut muoto. Vaikeampi on sellaisen sana- 
muodon selittäminen kuin äkrässie eli ägrässie, joka on muistiin- 
pantu rajan takana mm. Repolassa, Kiimasjärvellä, Tunkuella, 
Vuonnisessa ja Kiestingissä. Kaarle Krohn on verrannut sitä 
sellaisiin täällä tunnettuihin muotoihin kuin Ulassie (ven. 
Vlasij).» | 
Kun Alopaeus sanoo Äkrään antaneen nauriita», on selvää, 

että hän sillä tällöin on ymmärtänyt haltijaa, jonka on 
uskottu edistävän nauriinkasvua. Jumaluusolentoon viittaa 
myös sana »pyhän, joka kreikkalaiskatolisen rahvaan rukous- 
sanoissa tavallisesti esiintyy puheena olevan nimen määreenä. 
Niinpä Vuonnisessa on nauriita kylvettäessä sanottu (I, 4, 
1769): 

Pyhä Äkrässie, kasvattele 

osalla olomattomien, 

varalla viljasien da vaivasien 

da varkahien varalla! 

Kasvattele kallellah, 

syvi syrjälläh, 

lomatusta loukuttele 

ylitse katehen mielen, 

hyvänsuovan mieltä myöten, 

pahansuovan päitse mielen! 


Porajärvellä? on lausuttu: 


Pyhä Ägräs syöttäjä, 
kasvata meil nagrist 
voivasien da vaivasien varaha! 


1 Holmberg (Harva), Doppelfrucht, 55 s.; A. Rytkönen, Äkräs, 182. 
2 J. Kujola, Lyydiläismurt. sanak. 508. 

3 STEP 1909, 97; Holmberg (Harva), mt. 55 ss. 

4 Rytkönen, mt. 179. 

5 FUF XVI, 184. 

€ Holmberg (Harva), mt. 56. 

Nauriiden kylvöön liittyi myös erinäisiä taikoja. Niinpä 
Hirvisalmella uskottiin, että nauriit kasvavat isoiksi, kun kyl- 
vämästä päästyä siihen naurismaalle heittelee lakkia tai jotakin 
kuppia» ja sanoo (I, 4, 1775): 

Pyh'äkrässie, noin suuria nauriita! 
Uhtualla! piti kylväjän luoda katseensa pilviin ja lausua: 


Pyhä Äkräs kormelitsa, 
kasvata nii suurie nakrehii 
kui nämä pilvet kulkou! 

Pyh'äkrään suhdetta nauriisiin yleensä osoittavat lisäksi 
sanat, jotka Uhtualla on lausuttu nauriinkorjuuseen mentäessä: 
»lähemmä pyh'äkräst kiskomah» tai ensi nauriita syömään ryh- 
dyttäessä: »hospodi bogoslovi, pyh'äkräst syömäh».? Erikoisen 
läheinen on kuitenkin ollut haltijan ja kaksoisnauriin 
välinen suhde. Vuonnisessa onkin ollut tapana sanoa, »kun 
kaksi naurista on tullut yhdestä navasta»: vtämän on pyhä 
Äkrässie kasvattanut». Esimerkkejä on myös siitä, että kaksois- 
naurista on pidetty itse haltijan ilmenemismuotona. Niinpä 
Suojärvellä on skahdesta toisiinsa kiinni kasvaneesta» nauriista 
sanottu: ytämä nagriz om pähä-ägröin.* Kaksoisnauriin nimenä 
pyh'ägröi esiintyy lisäksi mm. Veskelyksessä ja Säämäjärvellä. 
Repolassa ja Porajärvellä siitä on käytetty nimitystä pyh'ägräs, 
Tunkuella pyk'äkrässie.5 

Kun kysymyksessä olevan nimen yhteydessä esiintyy sana 
pyhä», Kaarle Krohn on olettanut, että sillä alun perin olisi 
tarkoitettu jotakin pyhimystä, jota on pidetty nauriiden suoje- 
lushaltijana. Tällaista etsiessään hänen huomionsa kohdistui 
pyhään Gregoriukseen, jonka nimi Agricolan Rukouskirjassa 
tavataan muodossa Pyhe Greus. Pyhä Greus» on ääntämisen 
helpottamiseksi hänen mielestään voitu lausua pyh-ägreus, josta 
yhdistelmästä jälkimmäinen sana sitten — jo ennen Agricolan 
aikaa — on ägräs-muotoon muuntuneena irtautunut.s Tämä 


1 Holmberg (Harva), mt. 56. 

2 Holmberg (Harva), mt. 56. 

3 Paulaharju, 14597. SKS. 

1 STEP 1909. 97. 

5 Holmberg (Harva), mt. 55 ss. 

8 FUF XVI, 184; FFC n:o 104, 55. 

selitys ei kuitenkaan ole tyydyttänyt kielentutkijoita. Huo- 
miota ansaitsevat myös sellaiset kansanomaiset muodot kuin 
ägröi, ägrä ja ägräpeä, jotka Krohn syrjäyttää. Sitä paitsi on 
muistettava, ettei Gregorius esiinny maassamme eikä muualla- 
kaan kaksoisnauriin tai yleensä nauriiden haltijana. 

Yhtä mahdoton on Ahti Rytkösen yritys johtaa kysymyksessä 
oleva nimi kreikkalaiskatoliselta taholta, jossa sitä muka vastaa 
pyhä Jegorij, Jegorej eli Jegor (Yrjänä)! Vienan Karjalassa 
puhutaan tosin nauriiden suojeluspyhästä, mutta sellaisena mai- 
nitaan Onufrei, jonka päivää (12/6 v.l.) on pidetty nauriiden 
parhaana kylvöaikana.? Pyh'ägröin vertaamista pyhimykseen 
vaikeuttaa jo se seikka, ettei sitä, niin kuin Suojärvellä nimen- 
omaan on huomautettu, ole kuviteltu ihmisenkaltaiseksi olen- 
noksi. Silti on ilmeistä, että sana vpyhän, jonka ohella tavataan 
vielä syöttäjä» eli vkormelitsa» (<ven. kormilets), on tähän 
yhteyteen tullut pyhimysten palvonnasta (vrt. esim. »pyh' 
Ulassie kormelitsa» I, 2, 1543). Lähimpänä esikuvana on voinut 
olla päh?IVl'a (aunuksen pitkällä), jolla samoin kuin pyh'ägräällä 
on ollut esineellinen edustaja.. Niinpä Uhtualla on syksyllä 
leivotusta, talven yli viljahinkalossa säilytetystä kylvöleivästä 
käytetty nimitystä pyk’ Illa. Missä mainittua leipää on aluksi 
pidetty tuvassa uuninpatsaan päässä, on ollut tapana sanoa: 
vpyWIVVa on patsahan peässäy.3 Kylvöleipä on siis edustanut 
viljavuuden haltijaa näkyvässä muodossa aivan kuin kaksois- 
nauris nauriiden haltijaa. 


Kaksoisnauriin löytöön on vielä myöhään liittynyt erikoiset 
»kuopankantajaismenot», jotka ilmeisesti ovat olleet omiansa 
säilyttämään puheena olevan jumalan nimen aina meidän päi- 
viimme asti. Suojärvellä, missä kaksoisnauris (ägröi) kannettiin 
kuoppaan ensimmäisenä, on selitetty, että tämä kunnia tuli 
vain huhta- eli »metsänagriin», ei peltoon kylvetyn, osaksi.* 
Sellaisena sitä on Pohjois-Karjalassa sanottu »huuhdan isän- 


1 KV 1934, 186. 

2 Holmberg (Harva), mt. 57. 
3 Holmberg (Harva), mt. 58. 
4 Holmberg (Harva), mt. 55. 

näksi».! Porajärvellä pyh'ägräs kannettiin navasta yksinään, 
mutta muut nauriit vasuissa, ja pantiin kuopan nurkkaan. Re- 
polassa se pantiin sreunan puolelle», jossa sitä vpidettiin pitem- 
pään kuin muita nauriita ja syötiin vasta kevättalvella». Uhtualla 
äkräs kannettiin vkahdella kämmenellä» ja asetettiin muiden 
nauriiden päälle. Pistojärvellä se pantiin erikseen »pieneen 
purnuuns.? 

Vielä yksityiskohtaisempiakin kuvauksia on olemassa. E. 
Ahtian Suojärveltä keräämässä sanastossa mainitaan näet, 
että verikoisennäköinen nauris nostetaan olkapäälle ja kanne- 
taan nauriskuoppaan lukien: 

Pyhä-ägröi säöttäizeni, 
sada moista savoita, 


tuhad moista turvota, 
tuo meil nagrista tullessas kuoppah.» 


»Matkalla kuopalle langetaan 3 (tai 10) kertaa polvilleen (tai 
pitkälleen) ollen uupuvinaan raskaan taakan alle, hokien: * voi 
kandoa Pyhä-ägröi siöttäi, o? mi o iügie’.» Sanat lausuttiin 
joka lankeemiskerralla.3 Säämäjärvellä kerrotaan, että kun 
naurismaasta joskus löydettiin pyh'ägröi, se toimitettiin ensim- 
mäisenä kuoppaan siten, että kaksi turkkeihin pukeutunutta 
miestä kantoi sitä kaksiripaisessa vasussa ja muut seurasivat 
mukana pitäen kiinni vasun reunasta ikään kuin kaksi miestä ei 
yksinään olisi jaksanut sitä kantaa. Vuokkiniemellä uskottiin, 
että »nauriit hyvin kasvavat, kun ottaa pyh'äkrässien (kaksi- 
jatkoisen nauriin), panee sen konttiin ja raskaan näköisesti 
kantaa sen yksinään kuoppaan».* Pistojärvellä, missä naisilla 
on ollut tapana kylvää ja korjata nauriit, kaksi naista kantoi 
pylägrästä tangolla vasussa.* Tällaisia menollisia »kuopan- 
kantajaisia» ei kaikkialla voitu suorittaa joka syksy, sillä eri 
tahoilta saatujen tietojen mukaan kaksoisnauriit olivat ennen 
vanhaan huhdissa harvinaisia. 

1 Kaarle Krohn, SRU 137. 

2 Holmberg (Harva), mt. 55 ss. 

3 STEP, 1909, 97. 

4 Holmberg (Harva), mt. 55. 


5 STEP 1909, 98. 
6 Holmberg (Harva), mt. 57. 

Äkräs ei kuitenkaan ole ollut yksinomaan nauriiden haltija 
eikä kaksoisnauris sen ainoa ilmenemismuoto. Kun perunan 
viljelys 1800-luvun alkupuoliskolla tuli maassamme yleiseksi, 
puheena oleva nimi siirtyi myös kaksoisperunalle. 
Niinpä Saarijärvellä äkräs on merkinnyt juuri ”kaksoisperunaa' 
samoin kuin äkräperuna Kaavilla.! Säämäjärvellä on lisäksi 
ollut tapana kantaa perunamaasta löydetty pyh'ägröi peruna- 
kuoppaan aivan samanlaisin menoin kuin kaksoisnauris.? Muu- 
tamin paikoin itärajamme takana, kuten Tunkuella, tunnetaan 
ägränagriin ja ägräkartojfelin (-perunan) ohella vielä ägräpelvas.3 
Jälkimmäinen eroaa tavallisesta pellavasta siinä, että se on le- 
veä, nauhamainen, ikään kuin useammasta varresta yhteen- 
kasvamalla muodostunut. Tällaista epämuodostumaa sano- 
taan kasvitieteessä faskiaatio-ilmiöksi. Samoin kuin ägrä- 
nagris ja ägräkartoffeli on myös ägräpelvas Tunkuella usko- 
muksellisista syistä otettu talteen. Niin ikään Porajärvellä 
on sekä »lihavaty liinat että hamput säilytetty tuvassa ar- 
kussa talven yli. Todennäköisesti tähän yhteyteen kuuluu 
virolaisten lina-ema, jota pidettiin vaatekirstussa, jotta pella- 
vat menestyisivät." 

Niistä kasveista, joita Egres Agricolan mukaan tuotti, olemme 
siis myöhemmänkin kansanuskon piirissä tavanneet nauriit, lii- 
nat ja hamput, vieläpä perunat, joita ei Agricolan aikana vil- 
jelty. Samalla olemme todenneet, että niihin kaikkiin liittyvien 
uskomusten kohteena on ollut jokin erikoismuodostuma, jota 
on pidetty kysymyksessä olevan haltijan ilmenemismuotona. 
Agricola mainitsee lisäksi herneet, pavut ja kaalit. Useammasta 
kasvista puhuvat myös Petsamon karjalaiset sanoessaan, että 
pyhä Äkräs vjohdattaa — — jumalan luomasta maasta naurista, 
perunaa, ruista ja ohraav.* Tiedustellessani Aunuksen ja Vienan 
karjalaisilta, onko kaksoistähkääkin sanottu äkrääksi, sain aina 
kieltävän vastauksen. 


1FUF XVI, 181; Holmberg (Harva), mt. 57. 
2 Holmberg (Harva), mt. 55. 

3 Holmberg (Harva), mt. 56. 

4 Omat kok. 

5 Kaarle Krohn, SRU 138 m. 

6 Rytkönen, Äkräs, 182. 

Itä-Venäjällä asuvien votjakkien keskuudessa ovat edellä 
mainitut menot kuitenkin kohdistuneet myös kaksoistäh- 
kään. B. G. Gavrilov kertoo näet esittäessään votjakkien 
uskomuksellisia tapoja: »Joskus tapaa rukiinoljessa kaksoistäh- 
kän. Sen, joka sattumalta sellaisen löytää, on otettava sauva, 
käärittävä sen ympärille puhdas pellavainen tilkku ja asetettava 
tähkä siihen siten, että sen haarat riippuvatsauvan kahden 
puolen, jommoisena se muistuttaa ratsastavaa ihmistä. Täliä 
tavoin on löytäjän kannettava sitä yhdessä kumppaninsa kera 
kaksin kotiin käyttäytyen ikään kuin heidän taakkansa olisi 
ylen raskas. Näin heidän on vietävä se uuteen tyhjään hinka- 
loon. Heidän on samalla varottava, ettei kukaan näe tai kohtaa 
heitä tiellä. Ken näin menettelee, se vähitellen rikastuu.»! 

Tämä tiedonanto on vertailevan tutkimuksen kannalta erit- 
täin arvokas, sillä siitä voimme päättää, että kaksoistähkä on 
votjakkien uskomuksissa näytellyt samanlaista osaa kuin kak- 
soisnauris tai -peruna karjalaisten keskuudessa. Epäilemättä 
kumpaakin on siis pidetty saman karttuisuuden voiman ilmene- 
mismuotona. 


Samojen uskomusten piiriin on lisäksi luettava kaksois- 
hedelmät, joiden on uskottu merkitsevän löytäjälleen on- 
nea. Melko yleinen Euroopan eri puolilla on mm. »onnenpäh- 
kinäämy liittyvä usko. Etelä-slaavien keskuudessa on kastan- 
jankin kaksoispähkinä ollut vonnenpähkinä».? Tätä nimitystä 
vastaa maassamme vonnenpuola», jolla on ymmärretty kahta 
yhteenkasvanutta puolukanmarjaa,3 ja vonnenohra», jolla esim. 
Parkanossa tarkoitetaan kaksitähkäistä ohraa. Pieksämäellä 
ja Ilomantsissa on sekä rukiin että ohran kaksoistähkää sanottu 
vonnentähkäksi».5 Liettualaisten kerrotaan säilyttäneen kaksois- 
pähkinää tai -tähkää (keimaris) kukkarossaan, jotta rahat siinä 


1 Gavrilov, Poverja, obrjady i obytšai votjakov MamadysSskago ujezda, 
Urjas-utSinskago prihoda, Trudy IV Arheol. Sezda II, 1891, 150. 

2 Holmberg (Harva), mt. 49. 

3 Ruokolahti. Anni Mykrä. SS. 

4 Parkano. V. Koivunen. SS. 

5 Pieksämäki. J. Häkkinen. — Ilomantsi. T. J. Piitulainen. SS: 

karttuisivat.! Sama ajatus sisältyy venäläisten kaksoispäh- 
kinän nimeen sporyska ”karttuisa”.? 

Alun perin lienee kuitenkin kuviteltu, että tällainen kaksois- 
ilmiö edustaa itse asianomaisen kasvin kasvuvoimaa. Siihen 
perustuu mm. Munkäosin mainitsema votjakkien usko, että se, 
joka ruista leikatessaan löytää pellosta kaksoistähkän, saa paljon 
viljaa. Monin paikoin on kaksoistähkät talletettu tuvassa tai 
aitassa talven yli. Vienan karjalaiset ovat venäläisten tavalla 
pitäneet niitä tuvan pyhässä nurkassa pyhimystenkuvien hyl- 
lyllä.t Samoin ovat menetelleet mm. Tirolin maanviljelijät 
toivoen niiden rikastuttavan satoa.* Kylvölle lähdettäessä sekoi- 
tettiin kaksoistähkistä irroitettuja jyviä siementen joukkoon. 
Lättiläiset ovat kylväneet n ne peltoon ensimmäisten siemenkou- 
rallisten mukana. 

Muistakin kaksoismuodostuksia kehittäneistä kasveista on 
otettu siemen. Niinpä Porajärvellä oli ennen vanhaan tapana 
istuttaa maahan kaksoisnauris, jotta sen tekemillä siemenillä 
olisi voitu parantaa naurissatoa. Kaavilla taas pantiin istutus- 
perunain joukkoon mikäli mahdollista äkräperunia.? 

Kaksoishedelmissä tai -tähkissä piilevän voiman uskottiin 
ulottavan vaikutuksensa myös ihmisiin ja eläimiin. Itä-Preus- 
sissa pelkkä kaksoistähkän löytäminen ennusti naimattomalle 
naimisiin joutumista. Maamme ruotsinkielisten keskuudessa 
sen on selitetty ennustavan naispuoliselle löytäjälle kaksosia." 
Aunuksessa ja muualla tällainen tulos on kuitenkin edellyttänyt 
kaksoistähkään sisältyvien jyvien syömistä. Yleisimmin on 
kaksoistähkä syötetty lampaille, jotta ne kantaisivat kaksois- 
karitsoja. Meidänkin maassamme on monin paikoin ollut tapana 
säilyttää niitä mikonpäivään tai kekriin asti, jolloin ne on viety 
ITTE Russkago Geografitäeskago: ObstsSestva po Otd. Etnografii 

E Dal, aanak. IV. 

3 Am Urquell IV, 1893, 143. 

4 Holmberg (Harva), mt. 51. 

5 Mannhardt, Myth. Forsch., 343 m. 6. 

LEAN Conventus primus historicorum balticorum, Riga 
1 Holmberg (Harva), mt. 56, 57. 


8 Mannhardt, Myth. Forsch. 343 m. 6. 
? Budkavlen 1923, 83. 

lammaskarsinaan. Toivoessaan paljon porsaita Viron setu- 
kaisten sanotaan syöttäneen niitä sioillekin.! Naiset sitä vastoin 
näyttävät olleen niiden suhteen varuillaan. Vienan Karjalassa 
ja Aunuksessa sanotaan vaimojen karttavan kaksoismarjojenkin 
ottamista suuhunsa käksöisnauriista tai -perunasta puhumatta- 
kaan.? Kiintoisaa on todeta, että sama usko on vallinnut. kau- 
kana toisistaan asuvilla kansoilla. Niinpä eräästä Etelä-Ameri- 
kan intiaaniheimosta kerrotaan, etteivät vaimot mitenkään 
halua syödä kahta toisiinsa kiinnikasvanutta banaania, koska he 
siinä tapauksessa uskovat synnyttävänsä kaksoset. 


Ägräs, jonka johto on hämärä, tuskin kuitenkaan on merkin- 
nyt kaksosta. On näet huomattava, että tätä eri muodoissa 
esiintyvää sanaa on käytetty paljon laajemmassakin mielessä. 
Niinpä Salmissa on Ägröi-kuninkaaksi sanottu »suurta perunaa, 
johon on kasvanut pari kolme pienempää perunaa yhteen. 
Ja Suojärvellä on muistiinpantu sanonta: »vai on nämä kui 
päh-ägröit sadanabazet».5 Näyttää siis siltä kuin äkräällä olisi 
alun perin ymmärretty satoisuutta edustavaa voimaa yleensä, 
joka kasvien maailmassa ilmenee ihmeellisinä yhteenliittyminä 
ja josta kiintoisimpia esimerkkejä on edellä mainittu ägräpelvas, 
Varsin kuvaavia ovat myös Kivijärvellä nauriita kylvämään 
ryhdyttäessä lausutut sanat (1, 4, 1772): 

Sylitysten syntyot, 
kaulatusten kasvuat, 
„kaksin, kolmin kaulakkah, 
viisin,. kuusin vierekkäh. . 

Salaperäiseen. satoa kartuttavaan voimaan viittaa lisäksi 
Suojärvellä* vkuopankantajaisissa» esitetty rukous: 

` Pähä-ägröi säöttäizeni, 
sada moista savoita, 


tuhad moista turvota, 
tuo mei! nagrista tullessas kuoppah! 


1 Ks. Holmberg (Harva), mt, 50; vrt. J. J. Törner, Samling af widskep- 
pelser, 152. 

2 Holmberg (Harva), mt. 50. 

3 R. Karsten, Acta AAA Humaniora 1, 3, 74. 

STEP 1909,-97 s. 

5 STEP 1909, 97. 

ê STEP 1909, 97. 

Samassa tilaisuudessa on Säämäjärvellä! sanottu: 
Pyh'ägröi kormelitsa, 
tänä vuonna yksi, 
toisena yheksän, 
kolmantena kolme yheksän. 

Puheena olevaa olentoa on puhuteltu myös nauriskuopan 
suojelijana: 

Pyhä-ägröi stöttäi, 
vardoit'$e miun kuoppaista, 
anna ei söis hiiri, ni mägrä.? 

Alun perin Äkräs näyttää kuitenkin olleen vain satoisuuden 
ja runsauden tuottaja, johon myöhemmin on liittynyt sellainen- 
kin käsitys, että se voi kerätä maan tuotteita omistajalleen myös 
muiden suojista. Niinpä Suojärvellä on sanottu: »Pyh'ägröi, 
kanna nagrista viel liseä!» tai vTuo Pähä-ägröi rukka, muiien 
kuopiz nagrista meil tuolv? Vastaavat sanat on muistiinpantu 
Porajärvellä: »Päh'ägräs, kanna meiän kuoppah muien kuopiz 
nagristal»t Salmissa, missä Ägröi-kuninkaan on selitetty mer- 
kitsevän yhteenkasvaneita perunia, sanotaan tämän tehtävänä 
olevan kuljettaa talven aikana toisista kuopista, joissa sellaista 
ei ole, perunoita omaan kuoppaansa». ë 


Vastaava satoisuuden haltija on näytellyt huomattavaa osaa 
eräiden muidenkin Euroopan kansain uskomuksissa. Valko- 
venäläiset, joiden keskuudessa sen yleisin ilmenemismuoto on 
kaksoistähkä, ovat nimittäneet sitä sporys ”satoisa'.* 
Mohilevin läänissä kerrotaan elonleikkaajilla olleen tapana kerätä 
kaikki kaksoistähkät ja sitoa ne pellon viimeisistä korsista teh- 
tyyn seppeleeseen, joka juhlallisesti ojennettiin tilan omistajalle. 
Tällöin esitetyissä lauluissa kehoitetaan SporyS-olentoa tulemaan 
taloon ja istuutumaan kunniapaikalle juhlapöydän ääreen.” 


1 Holmberg (Harva), mt. 55. 

2 STEP 1909, 97. 

3 Holmberg (Harva), mt. 55; STEP 1909, 97. 

4 Holmberg (Harva), mt. 56. 

5 STEP 1909, 98. 

6 Živaja Starina 1916, XXV, V, 39. . 

7 Mannhardt, Myth. Forsch. 343, m. 6; vrt. P. V. Sejn, Bjelorusskija 
pjesni. Zapiski Russkago Geograf. Obštšetsva po Otd. Etnografii V, 
493 ss. 

Sama satoisuuden haltija oli lättiläisten jumis, jolla myös on 
ymmärretty sekä kaksoistähkää että kasvillisuuden haltijaa. 
Pellavapellossa se näyttäytyy samanlaisena faskiaatio-ilmiönä 
kuin karjalaisten ägröipelvas. Aikaisemmin oletettiin, että jumis- 
sana olisi alun perin merkinnyt juuri kaksosta (vrt. muinais- 
intian yama-h), mutta nykyään pidetään todennäköisempänä, 
että se johtuu toisesta kantasanasta, nim. yuvati sitoa yhteen’, 
yuti-h ”yhdistelmä'. Eihän pellava-jumis enempää kuin ägröi- 
pelvas voi tarkoittaa kaksosta. Huomattava on lisäksi, että 
milloin kaksoistähkän löytäminen tuotti vaikeuksia, tyydyttiin 
sitomaan yhteen 3, 5 tai 9 tähkää, josta keinotekoisestakin yh- 
distelmästä käytettiin nimitystä jumis.! Samoin kuin äkräs ovat 
valkovenäläisten sporys ja lättiläisten jumis esiintyneet kansan- 
uskossa sekä satoisuuden haltijoina että jonkinlaisina paran 
tapaisina olentoina.? 

Lättiläisten uskomuksissa ovat ohra-, ruis- ja pellavajumis ol- 
leet etualalla, kun taas karjalaisten keskuudessa äkräs on ainakin 
meidän aikanamme esiintynyt vain juuri- ja kuitukasvien halti- 
jana. Nämä hyötykasvit mainitaan rinnan myös suomalaisissa 
laskiaishuudoissa.? Äkräs-kuvitelmaa ei niissä kuitenkaan tava- 
ta, jollei sellainen mahdollisesti piile halikkolaisen huudon vii- 
meisessä säkeessä: 

Liu liu liinoi, 

pitki ja hienoi, 
napanaurei, 

simmossi juuriskoi 

ku ämmän perspuoliskoi! 

Satoisuuden ilmentäjää tavalla, josta edellä on ollut puhe, 
on kuitenkin palvottu samankin kansan keskuudessa sekä vilja- 
että juurikasvien »emona». Esimerkin tästä tarjoavat mm. peru- 
laisten z2aramama (”maissiemo, maissin kaksoistähkä”) ja axoma- 
ma (”perunaemo, kahden tai useamman perunan yhteenliitty- 
mä”), joiden kummankin näyttäytyminen on ennustanut runsasta, 

1 Adamovičs, mt. 134 s.; vrt. E. A. Volter, Materialy dlja etnografii 
latysskago plemeni Vitebskoj gubernii I, 80 ss.; I. Sprogis, Pamjatniki 
latysskago narodnago tvortsestva, 67 s. 

2R. Auning, Über den lettisehen Drachen-Mythus. Magazin her. von der 


Lettisch-Litterärischen Gesellschaft XIX,1, 76; Živaja Starina 1900, 210 s. 
3 Ks. Y. H. Toivonen, KV 1923, 96 ss. 

satoa ja antanut aihetta erinäisiin menoihin! On todemnä- 
köistä, että virolaisten lna-emalla ja mahdollisesti eräillä muilla 
Euroopan kansain kasviemoilla on sama psykologinen perusta. 


Äkräs, jonka nimi Savosta päin saatuna tavataan tässä muo- 
dossa vielä Saarijärvellä, on Länsi-Suomessa tuntematon. »Äyräs 
ämmä» mainitaan tosin, niin kuin Kaarle Krohn on huomautta- 
nut?, eräässä Keski-Pohjanmaalla muistiinpannussa Kivensynty- 
loitsussa: 

Kivi on Kimmon, Kammon poika, 
maan muna, pellon kakkara, 
Äyräs ämmän kämmenpää. 


Itä-Suomessa Ägräs esiintyy myös sukunimenä. Niinpä 
v:n 1820 henkikirjoissa mainitaan Valkjärven Naumalassa 
vÄgräsy-niminen talonpoika. vÄgrämöinen» taas tunnetaan Ta- 
vinsalmelta Pohjois-Savosta. Ägräs-suvun varsinainen »pesä- 
seutu» näyttää vanhoista lähteistä päättäen olleen Äyräpään 
alueella, jossa puheena oleva nimi esiintyy 1500-luvun vero- 
kirjoissa. Siellä tavataan myös nimet »Äyreinen», vÄgreim ja 
»Egreilineny. Tästä tosiasiasta Väinö Voionmaa on tehnyt seu- 
raavan johtopäätöksen: Kun nyt Äyräpäässä on ollut ikivanha 
suku Ägräs ja samanniminen jumala, niin ilman muuta on san- 
gen todennäköistä, että Ägräs jumala ei ainoastaan ole ollut 
äyrämöisten maanviljelysjumala, vaan myös Ägräs suvun jumala 
ja kantaisä, josta suku on ottanut nimensä. Suvun nimi ja juma- 
la tuli sitten laajenneen suvun ja vihdoin koko heimon yhteis- 
nimeksi. Äyrämöisten asuma seutukin sai nimensä (»Äyräpään) 
yhteisestä sukujumalasta.v? 

Tähän olettamukseen on kuitenkin vaikea yhtyä. Kun äkräs-ni- 
meen, joka esiintyy hyvin laajalla alueella, liittyy aivan erikoislaa- 
tuisia uskomuksia, ei sitä mitenkään voi johtaa tietyn suvun kan- 
taisän nimestä. Todennäköisempää on mielestäni, että mainittu 
suku on saanut nimensä kotiseutunsa kaksijatkoisesta, kapean 
salmen yhdistämästä järvestä, joka sellaisena muistuttaa äkrästä. 


1P, J. de Arriaga, Extirpacion de la Idolatria del Peru, Lima 1621; 
ks. J. G. Frazer, Spirits of the corn I (The Golden Bough V) 172 m. 2. 

2 STEP 1909, 98. 

8 Voionmaa, SKHH 65 ss. 

Rongoteus. 


Kun rukiilla on viljelyskasviemme joukossa ollut valta-asema, 
on ymmärrettävää, että Agricola karjalaisten viljanhaltijoista 
puhuessaan mainitsee ensimmäisenä rukiin haltijan: 


Rongoteus/Ruista annoi. 


"Tämän lyhyen tiedonannon perusteella on kuitenkin vaikea 
päättää, millaiseksi tätä haltijaa on kuviteltu tai mistä se on 
saanut nimensä. Lencgvistin (Porthanin) mielestä tämä nimi 
nei hyvästi sovi kielemme luonteeseen»! Kaarle Krohn puoles- 
taan esitti olettamuksen, että Rongoteus on mahdollisesti ollut 
joku paikallinen pyhimys, jota rahvas on ryhtynyt palvomaan 
ruisviljan suojelushaltijana.? Tällainen suojeluspyhä näyttää 
kuitenkin olleen tarpeeton, kun sekä Suomessa että Ruotsissa 
on juuri rukiin haltijana toiminut mahtava pohjoismainen pyhi- 
myspari. Yhä vieläkin puhutaan »Erkin tähkästä» ja »Uotin 
kakusta» (Ersmäss ax och olsmäss kaka) eli niinkuin sananpar- 
ressa sanotaan: »Eerikki tähkän antaa, Olavi kakun kantaa.»? 

Sitä paitsi on huomattava, että pyhimysten nimet ovat yleensä 
olleet ristimänimiä, kun Rongoteus sen sijaan on esiintynyt maas- 
samme sukunimenä ainakin jo 1500-luvulla. Jalmari Jaakkola 
on näet löytänyt tämän nimen eräästä Ruoveden pitäjän sakko- 
luettelosta v. 1574, jossa mainitaan miten talonpojat Nissius 
Bendo (Pento) ja Marchus Ronkateus olivat luvattomasti kaata- 
neet kaskea heille kuulumattomalla alueella. Toisessa saman 
vuoden tuomiossa jälkimmäinen. sukunimi tavataan muodossa 


1 Porthan IV, 66. 
2 FFC n:o 104, 61. 
3 Harva, VSHK 12. 

Rogadeus (= Rongadeus).! Vaikka Agricolan julkaisema juma- 
lain luettelo oli jo tällöin tunnettu, ei ole mitään syytä olettaa, 
että tämä kahdella eri tavalla kirjoitettu nimi, jossa e-äänne 
varmaankin on ollut pitkä, olisi peräisin ensimmäisen suomen- 
kielisen Psalttarin esipuheesta. Sitä on siis, niinkuin Jaakkola 
huomauttaa, pidettävä vanhana ja kansanomaisena eikä Agri- 
colalta lainattuna. Silti on todennäköistä, että Agricolan »kar- 
jalaisten» rukiinhaltijana mainitsema Rongoteus ja ruovete- 
läinen sukunimi Ronkateus kuuluvat toistensa yhteyteen. 

Kaikki muinaisuskomme myöhemmät kirjalliset lähteet nou- 
dattavat Agricolan kirjoitustapaa. Poikkeuksena on vain Alo- 
paeuksen Kuopion ja Leppävirran pitäjäin kertomuksessa 1761 
mainittu Rongotäus?, joka tuskin perustuu omaan kuulemaan, 
sillä Savon runoissa puheena oleva nimi esiintyy yleisimmin 
muodossa Runkateivas tai Runkoteivas. Useimmiten se kuitenkin 
on kirjoitettu tavalla, joka osoittaa, että nimi on ollut runon- 
kerääjille outo. Niinpä Arvidssonin Kiuruvedellä noin 1819 
tekemässä Siikasenloitsun muistiinpanossa tavataan säkeet 
(VI; 1, 3668): 

Onnen otrat, vennon vehnät, 
Rungkat ej vaan rukiit. 


Toisinnossa, jonka Arvidsson myös on saanut Pohjois-Savosta, 
jälkimmäinen säe on kirjoitettu (VI, 1, 3670): 
Runkat ej vaan rukiit. 


Yhtä hämärä tämä nimi on Kaarle Krohnin Kaavilla 1885 
muistiinpanemassa Siikasenloitsussa (VII, 3, 532): 


Onnen otra, vennon vehnä, 
Runka tei vai rukiit. 
Miten nimi on luettava, ilmenee E. J. Hyvärisen Kaavilla 
1906 tekemästä muistiinpanosta (VII, 3, 527): 
Outko otranen omena, 


vaiko rukkiiner runkoteivas, 
vaiko kauran kasvattama? 


18V, 2, 437 ss.: SV 255 ss. 
2 Leinberg, Bidrag I, 35. 

Runkateivas eli Runkoteivas tavataan outoon muotoon muun- 
tuneena lisäksi säkeissä (VII, 3, 533 ja 526): 
Hyöryläinen, pyöryläinen, 
rukkiinen runkateira, 
otran piähinen omena. 


Ootkos otranen omena, 
rukihinen runkoteera? 

Kumpikin säkeistö on saatu Kaavilta, edellinen on E. J. 
Hyvärisen (1906), jälkimmäinen A. Vartiaisen (1991) kokoel- 
missa. Missä muodossa tämä nimi esiintyykin, se mainitaan siis 
samoin kuin Agricolan Rongoteus rukiin yhteydessä. Runojen 
perusteella J. J. Mikkola näki puheena olevassa nimessä yhdys- 
sanan, jonka loppuosa -teivas hänen mielestään saattaa olla 
sama kuin alkugermaaninen *łīwas, josta johtuvat muinais- 
islantilainen jumalannimi Tyr sekä tivar ”jumalat'.! Mutta jos 
näin on asian laita, miten on selitettävä nimen alkuosa ronko-, 
ronka-, runko- tai runka-? Kaarle Krohn arveli sitä rukiin” 
vastineeksi, mutta hän ei ole voinut olettamustaan lähemmin 
perustella.? 

Arvidssonin Pohjois-Savosta saamassa Voiteen luvussa tava- 
taan puheena olevan nimen paikalla joskus myös Rukitehvana 
(VI, 1, 3027): 

Onnen ohrat, vennon vehnät, 
Rukitehvanan rukijt, 


tai Ruki-Tahvana (Arvidsson, ©, XI, n. 1): 
Ruki-Tahvanan rukihiit, 


joissa yhdyssanoissa ensimmäinen osa ilmeisesti tarkoittaa 
ruista, jälkimmäinen pyhää Tapanja. Miten Tapani, jota ei 
tunneta rukiin suojelushaltijana, on tullut tähän yhteyteen, on 
tietymätöntä, mutta tällaisena se tuo mieleen ruotsalaisten 
Halmsiatjanin ('olki-Tapanin'), joka joulunpyhinä on kulkenut 
taloissa rukiinolkiin pukeutuneena.? Vastaavaa suomalaisten 
tapaa kuvatessaan A. H. Reinholm sanoo: »Tapani on kokonaan 


1STEP 19091,17s. 
2 STEP 1908, 89. 
3 Gunnar Hallström, »Halmstaffan». ES 1921, 227 ss. 

puettu olkiin, niin että kahisee. Myöhäisperäinen Ruki- 
Tehvana eli -Tahvana ei kuitenkaan kykene luomaan valoa 
Runkateivas- tai Rongoteus-nimen alkuperään. 

Missä suhteessa näihin nimiin on paltamolaisessa Hevosen 
synty-runossa (XII, 2, 7358) mainittu »Rukotivo Äijän poika», 
on myös kysymyksenalaista. 

Emme siis käytettävissä olevien lähteiden perusteella voi päät- 
tää, millaiseksi olennoksi Rongoteusta tai Runkateivasta on kuvi- 
teltu. Koivistolta on tosin muistiinpano (XIII, 4, 13184), 
jossa puhutaan »ruis-ukosta». Tältä ukolta, jonka sanotaan asu- 
van »rukiissa», on ruista kylvettäessä rukoiltu runsasta satoa. 
Repolassa, jossa ruis on kylvetty huhtaan, kun taas ohra ja 
kaura peltoon, sanotaan, että »huuhan haltia, runsas isäntä, 
rukiin kasvattaa,.? 

Jonkinlaista rukiin haltijaa on maassamme lisäksi edustanut 
ruisrääkkä eli -krääkkä (Ortygometra crex), jonka yksitoikkoinen 
viljapellon kätköstä kantautuva ääni on tietenkin herättänyt 
suurta huomiota, kun sen aiheuttaja on ollut tuntematon.? Var- 
sinais-Suomessa on vielä myöhään kuviteltu, että peltoon, jossa 
»krääkkä» huutaa, tulee hyvä sato ja että »se siirtyy pois hallan 
ja juurimadon jäljiltä».* Sen ensi huudosta on laskettu viljan 
valmistumisen aika. Niinpä Porvoon seudulla sanotaan, että 
»ruisrääkän huutamisesta on 9 viikkoa uutiseen».5 On kiintoisaa 
todeta, että sama salaperäinen lintu on Ruotsissakin astetettu 
viljanhaltijan yhteyteen! samoin kuin Saksassa viirjäinen (Perdix 
coturnix), joka elintavaltaan muistuttaa ruisrääkkää ja jota 
Preussissa on nimitetty jopa 'viljaemoksi? (Kornmutter).? 

Millaiseksi Agricolan mainitsemaa Rongoteusta lieneekin kuvi- 
teltu, viittaavat runon sanat »rukihinen Runkoteivas» kuitenkin 
siihen, että tämän olennon suhde ruisviljaan on ollut aivan erot- 
tamaton. 
< 1 Ks, Varonen, 201. 

2 Omat kok. 

'8-FFC'n:o 62, 60 s. 
- 4 Harva, 'VSHK 56. 

5 Mvt, 111. 


6 Västsvenska Folkminnen 1929, 57. 
7 Mannhardt, Mythol. Forsch. 316. 

Virankannos. 


Yhtä hämärtynyt viljanhaltija on Virankannos, josta Agricola 
sanoo: 

Wirancannos/ Cauran caitzi, 
mutoin oltin Caurast paitzi. 

Virancannos tai Viracannais, niin kuin ensimmäisen ruotsin- 
kielisen jumalaimme luettelon (311) laatija tämän nimen kirjoit- 
taa, on kauran haltijana suomalaisille runoille tunte- 
maton. Kysymyksessä oleva nimi tavataan kuitenkin kertovissa 
runoissamme muussa yhteydessä. Niinpä Väinämöisen tuo- 
miossa tämänniminen henkilö esiintyy la psenkastajana. 
Sellaisena toimii Virokannas Vienan Karjalan toisinnoissa (I, 1, 
683, 683 a): 

tuotu ukko ristimähän, 
Virokannas kastamahan, 
tai (I, 1, 689, 690, 693): 


tuli pappi ristimähän, 
Virokannas kastamahan. 
Suistamolla (VII, 1, 99) nimi on vääntynyt muotoon Viero- 
kanta (< Virokanta) ja Suojärvellä (VII, 1, 102) Viinikanta. 
Kun Virokannasta Vuonnisen seudun toisinnoissa on sanottu 
vpapiksi», on Kaarle Krohn katsonut tämän maininnan viittaa- 
van pyhimykseen. Lisäksi hän on arvellut, että Latvajärveltä 
saadut säkeet (I, 1, 683, 683 a): 


Oi sie ukko ulkomainen, 
Virokannas karjalainen, 


voisivat kuvastaa itämaisen kirkon harjoittamaa lähetystyötä.? 
3 FFC n:o 104, 59. 
Runon vierautta kreikkalaiskatolisella alueella osoittaa kuiten- 


kin jo kastetoimitus (I, 1, 690, 693, vrt. 682): 
risti lapsen ripsahutti, 
kasto lapsen kapsahutti, 

tai (I, 1, 682): 
siitä poika ristittihin, 
kaste päälle kääpättihin, 

mikä, niinkuin mm. Akseli Gallen-Kallela on taiteessaan asian 
tulkinnut, edustaa länsimäisen kirkon kastamistapaa. Myös 
viikko-sana 7-päiväisen ajanjakson nimenä: 

puhui poika puolikuinen, 

kaksiviikkoinen kaleva, 


viittaa virren saapuneen maamme itärajalle lännestä käsin! 
Missään tapauksessa ei tämä runo, jossa puhutaan »papista» ja 
»ristimisestä» voi olla pakanuuden aikainen. 

Joskin Virokannas Väinämöisen tuomio-runossa tavataan lap- 
sen kastajana, niin Ison härän runossa, jossa on nähty astraali- 
myytti?, hän sitä vastoin esiintyy jumalana, vieläpä itse 
Ukon rinnalla. Kun härkä oli niin suuren suuri, että (1, 2, 892) 

päivän lenti pääskylintu 
härän sarvien väliä, 


kuukauen orava juoksi 
härän selkäluuta myöten, 


on ymmärrettävää, että vain jumalat saattoivat ryhtyä sitä 
teurastamaan. Mutta heillekin yritys oli ylivoimainen ja päättyi 
häpeälliseen pakoon. 

Vienan Karjalan toisinnoissa mainitaan tavallisesti kolme 
olentoa, joista yhden tehtävänä on eläimen viskeminen», toisen 
»piteleminen» ja kolmannen »viilemineny». Juuri tässä järjestyk- 
sessä näiden toimien on tietenkin seurattava toisiaan. Uhtualla 
onkin muistiinpantu (I, 2, 901, vrt. 898, 893): 


Läksi Ukko iskemähe, 
Palvani pitelemähe, 
Virokannas viilemähe. 


Yrityksen epäonnistuminen ja jumalain pakeneminen puihin 
esitetään seuraavin sanoin (I, 2, 901): 


Härkä peätä heiluhutti, 
mussat silmät muljahutti, 
Ukko kuusehe kajahti, 
Palvani pajun nenähä, 
Virokannas kannon peähä. 


1 Vrt. Vir. 1939, 218. 
2 Okkonen, KV 1933, 48; Setälä, Kaukovälähdyksiä, 77. 

Kenttijärven toisinnossa on Palvasen paikalla Pivari ja Viro- 
kannaksen Viilokanta (I, 2, 891): 

Kutsuttih Ukko tappamah, 
Pivari pitelemäh, 
Viilokanta viilemäh. 

Härkä peätäh häilähytti, 
Ukko kuuseh kosahti, 
Pivarj pihlajan nenäh, 
Viilokanta kannen peähän. 

On ilmeistä, että Virokannas tai Virokanta on tässä vääntynyt 
muotoon Viilokanta. Vaikeampi on tietää, mistä tuo arvoituk- 
sellinen Pivari on tullut tähän toisintoon. Se esiintyy myös 
jumalien pakoa kuvailevassa säkeistössä: »Pivarj pihlajan nenähs. 
Latvajärvellä on vastaavassa säkeessä piru (1, 2, 893): 


piru pihlajan nenähe. 


Pirua ei kuitenkaan mainita härän pitelijänä, vaan Palvanen. 


Puheena olevaa runoa muistuttaa monessa suhteessa Ison 
sian runo, josta Setälä sanoo, että se on todettava ison härän 
runon eräänlaiseksi jonkin verran uudempiaikaiseksi mukael- 
maksi, johon edeltäjän juoni on olennaisesti sovellettu»! Tätä 
jättiläissikaakin teurastamaan tarvitaan itse jumalat. Niinpä 
Vermlannin suomalaisilta saaduissa runonkatkelmissa kerrotaan 
(VII, 5, 341—344, Suomi V, 17, 49): 

tulpa tuota Ukko tappamaan, — 

Visakanta viittasemaan, 

Ryönikkä repäisemään. 
Lisäksi mainitaan, miten teurastajiksi tulleet jumalat, kun sika 
»lotkautti korviaan, räväytti silmiään», pakenivat mikä minnekin: 

Ukko — — hyppäs kuuseen, — 

Visakanta vaahtereeseen, 

Ryönikkä raitaan, 

muut jumalat (perkeleet) muihin puihin. 

Sekä Ison härän että Ison sian runolle yhteisiä jumalia ovat 
siis Ukko ja Virokannas eli Visakanta, joista jälkimmäinen on 
ilmeisesti Virakanta-nimen väännös, mutta mainitusta Ison sian 


1 Setälä, Kaukovälähdyksiä, 21. 

runosta puuttuu Palvanen eläimen »pitelijänä», kun sen sijaan 
siinä esiintyy Ryönikkä orepäisijänäv. Verratessamme näitä 
kuvauksia keskenään näyttää siltä kuin jättiläiseläimen teuras- 
tamista käsittelevän runon kantamuotoon olisivat kuuluneet 
ainakin Ukko ja Virokannas. Sitä suurempaa huomiota ansait- 
see Ukon rinnalla esiintyvä Virokannas. 

Siitä ei ainakaan saata olla epäilystä, että Agricolan Viran- 
kannos ja runojen Virokannas tarkoittavat samaa olentoa. 
Jotkut tutkijat ovat olettaneet, että tämä jumala olisi ollut suo- 
malaisille ja lappalaisille yhteinen. Nils Fellman mainitsee näet 
1751 Kemijärven lappalaisten palvoneen Viron akka-nimistä 
haltijaa, jonka kuva oli metsän kätkössä.! Kun sen on selitetty 
olleen metsänkäynnin haltija, Jacob Fellman on tämän nimen 
johtanut suomen 'ansaa? merkitsevästä virka-sanasta.? J. Tor- 
naeus oli jo 1600-luvulla kuullut Tornion Lapissa puhuttavan 
Virku akasta (Wircu Accha), Sitä oli täällä muinoin palvottu 
kuuluisana seitana. Tornaeus huomauttaa, ettei sen kuvalla 
kuitenkaan ollut erikoista muotoa, vaan että se oli tavallinen 
puunkanto, jonka pirkkalaiset olivat kaataneet ja kuljettaneet 
muualle, mutta jonka lappalaiset olivat jälleen pystyttäneet sen 
entiselle paikalle. Tornaeus arvelee, että Wirku Accha on suo- 
malaisperäinen nimi, jossa »Wirku eli Wiru» merkitsee 'Viroa' 
ja Accha 'akkaa”.3 Vähää aikaisemman, Olaus Niureniuksen tie- 
donannon mukaan Kemin lappalaiset nimittivät puheena olevaa 
jumalatarta Viresakaksi ja muovasivat sitä esittävälle seidalle 
ihmiskasvot katkaistun puun yläosaan.* Pehr Högström (1747) 
kirjoittaa tämän nimen Wiros-Acka ja sanoo, että sitä pidettiin 
metsänhaltijana.5 

Tuskin tämä monella eri tavalla kirjoitettu nimi, mikä sen 
alkumerkitys lieneekin ollut, vastaa Agricolan Virankannosta 
tai runojemme Virokannasta. Vaikeasti puolustettavissa on myös 
käsitys, että » Virankannos, joka 'kauran kaitsi”, ei ole ollut muuta 
kuin kanto, jolle on asetettu virka so. sadin.s Jos puheena 


1 Ks. KV 1943—44, 66; Jacob Fellman, II, 186. 
2 Jacob Fellman, II, 186. 

3 Tornaeus, 27 s. 

4 Niurenius, 20. 

5 Högström, 182. 

6 Oma Maa 1907, T, 620. 

oleva jumala olisi saanut nimensä virka-sanasta, olisi hän kai 
pikemmin esiintynyt eränkäynnin kuin viljakasvin haltijana. 
Silti on todennäköistä, että nimen loppuosa -kannos, -kannas 
tai -kanta (Vierokanta, Viilokanta, Viinikanta, Visakanta) on 
merkinnyt kannattavaa pylvästä, mikä merkitys 
kanta-sanalla on esim. yhdyssanassa Ristincanda, jonka Alopaeus 
mainitsee tunnetussa kertomuksessaan 1761.? Katolisena aikana 
tällaisia pylväitä, joiden päässä oli risti, pystytettiin myös enti- 
siin pyhäkköihin, jotta niiden turvissa voitiin jatkaa isiltä perit- 
tyjä uhrimenoja. Niinpä Kuopion pitäjän lukkarin kerrotaan 
1656 kaataneen Ristinkanta-nimisiltä paikoilta varjoisia puita, 
joiden alla oli toimitettu uhreja. Tämännimisiä uhripaikkoja oli 
mm. Rantasalmella vielä 1700-luvun puolivälissä.? 

Mutta vaikka kysymyksessä olevan nimen loppuosa voikin 
näin selittyä, mitä merkitsee sen alkuosa? Sanakirjassaan Lönn- 
rot arvelee, että Virokannas von mies, joka on Virosta peräisin, 
on Viron kantaa». Käsittämätöntä on kuitenkin, kuinka niin 
tuttu sana kuin Viro olisi voinut vääntyä sellaisiin outoihin muo- 
toihin kuin Vierokanta Suistamolla, Viinikanta Suojärvellä ja 
Viilokanta Kenttijärvellä, joissa nimen ensi tavu on lisäksi pitkä. 
Lönnrotilta jää myös selittämättä, kuinka tästä Viron miehestä 
on tullut suomalaisten jumala. Yhtä vähän perusteltu on Kaarle 
Krohnin olettamus, että Virankannos olisi kuulunut roomalais- 
katolisiin pyhimyksiin.? Epäilemättä ongelman ydin piilee nimen 
alkuosassa. Kun Agricola kirjoittaa Viran- ja runoissa on Viro-, 
on vaikea tietää, kumpi niistä edustaa kantamuotoa. Toisen 
tavun o-äänne tavataan tosin noissa vääntyneissäkin muodoissa 
Vierokanta ja Viilokanta, mutta emme silti voi päättää, että 
Agricolan Virankannos olisi luettava Vironkannos. On näet 
huomattava, että virankanto tavataan myös erään kasvin 
kansanomaisena nimenä Lounais-Hämeessä ja Länsi-Uudella- 
maalla.* Mistä johtuukin, että 'alvejuurta' (Polystichum spinu- 
losum), joka juurakkovarrestaan kehittää komean, puolenmetrin 

1 Leinberg, Bidrag I, 35. ` 

2 Vrt. Suomen kulttuurihistoria I, 226 s. 

3 FFC n:o 104, 59. 


4 Vanamo VII, 286 (Vihti). Saman nimen Matilda Sirkkola (SS) mainit- 
see Vihdistä, Nurmijärveltä, Pyhäjärveltä (U.1.) ja Lopelta. 


229 


SUOMALAISTEN MUINAISUSKO 


korkuisen, sivuille kaartuvan lehtitöyhdön, on sanottu viran- 
kannoksi, on kiintoisaa todeta, että tämä nimi on tällaisena ollut 
tunnettu myös Länsi-Suomessa. Samalla tämä tosiasia antaa 
aiheen olettaa, ettei Agricolan mainitsema Virankannos ole 
ollut vain karjalaisten jumala. Lisäksi on huomattava, että 
virakannus, viirakannus on muistiinpantu Virossakin Saaren- 
maalla, missä tällä sanalla on ymmärretty ”hiuspyöriäistä? 
ihmisen päässä samoin kuin 'karvan pyöriäistä? hevosella tai 
lehmällä. Setälä on epäilemättä oikeassa katsoessaan, että tämä 
virolainenkin sana kuuluu kysymyksessä olevan nimen yhtey- 
teen.? 

Näin ollen on todennäköistä, että vira (vrt. myös Viracannais, 
Visakanta), jonka toisessa tavussa on a-äänne, on kysymyksen- 
alaisessa nimessä varhempi kuin viro. Viimeksi mainitun muodon 
yleistymiseen on tietenkin maan nimenä tunnettu Viro voinut 
vaikuttaa. On siis syytä pitää silmällä muussakin yhteydessä 
käytettyä viro-sanaa, milloin se on merkinnyt muuta kuin Viroa, 
sillä mahdollisesti juuri sitä tietä runojen Virokannas ja Agrico- 
lan Virankannos saavat selityksensä. 

Merkitykseltään outona viro saattaa esiintyä kielessämme 
paitsi paikannimissä, esim. Vironvuori (Lempäälä, Viljakkala), 
myös sananparsissa ja runoudessa. Tunnettuja ovat mm. sellai- 
set sanonnat kuin vauki kuin viron veräjä»? tai »selällään kuin 
viron veräjä»? Olen taipuvainen asettumaan Setälän kannalle 
hänen selittäessään, että viro-sana on tällöin merkinnyt 'maail- 
maa”.4 Setälä poimii myös runoistamme eräitä tähän viittaavia 
esimerkkejä. Niinpä Vienan Karjalassa on muistiinpantu virsi, 
jossa sanotaan (1, 3, 1290): 


Kuim meitä Viro vihovi, 
kamaloipi kainot kansa, 
joka puut puheli meistä, 


1 Setälä, Kaukovälähdyksiä, 74. 

2 Sääksmäki. T. J. Saari. — Nastola. P. Tuomenoja. — Suoniemi. Hilja 
Kuusi. — Ikaalinen. K. Uusitalo. — Laihia. V. Kotkanen, A. Lehtinen. 
— Isokyrö, Veteli. Esa Kallio. SS. 

3 Artjärvi. Edv. Eerola. — Iitti. M. Seppälä. — Kankaanpää. T. M. 
Leppihalme. SS. — »Suu kuin Viron veräjä» (Askola. M. Vainio. — Kuor- 
tane. M. V. Saarenpää. SS.). 

4 Setälä, Kaukovälähdyksiä, 69. 

vitsan varpaset vihotti, 
vaim ma luotan Luojahani, 
jott ei Herra meitä heitä, 
hylkeä hyvä Jumala. 

Inkerissä taas puhutaan virosta auringon ja kuun yhteydessä 
(esim. III, 3, 3251): 

Tultiin kosjot kolmialta: 
Yhet tultiin kuuvalolta, 
toiset tultiin päivyeltä, 
kolmannet peri-Virosta. 

» Vielä yhden mainitakseni», Setälä sanoo, »saa varmaankin 
sellainen kansanruno kuin Viron orja ja isäntä? luonnollisimman 
selityksensä, jos Viro käsitetään maailmaa merkitseväksi, sillä 
Viron kanssa ei tällä runolla ole mitään tekemistä.» 

Vaikka runonkerääjät ovat viro-sanan yleensä kirjoittaneet 
isolla alkukirjaimella, on siis ilmeistä, ettei tämä sana ole runois- 
samme aina tarkoittanut maantieteellistä Viroa. Edellä mainit- 
tujen esimerkkien perusteella Setälä esittää olettamuksen, että 
viro tuossa meille vieraassa merkityksessä on vvahvasti lyhentä- 
mällä ja kansanetymologisesti saattanut syntyä» skandinaavi- 
sesta sanasta vaerald, vaerild, vaeruld ”maailma'.* Tämä selitys 
soveltuu yhtä hyvin vira (viira)-sanaan, jos se on ollut, niinkuin 
näyttää, viro-muodon edelläkävijä. Mutta huolimatta siitä, 
onko Setälän olettama sananjohto oikea, on todennäköistä, että 
vira (viro) on tarkoittanut 'maailmaa? ja että Virankannos 
on ollut, niinkuin Setälä sanoo, y;maailman tuki, maailman kan- 
nattaja.? 

Olemme aikaisemmin maininneet, että läntiset lappalaiset 
skandinaaveilta saamaansa esikuvaa seuraten pystyttivät tai- 
vasta kannattavan pylvään sen jumalan uhrialttarin ääreen, 
jonka he uskoivat tukevan ja ylläpitävän maailmaa. Tätä 
pylvästä he nimittivät maailman tueksi’ (maylmen stytto), jolla 
kuviteltiin. olevan vastine taivaannavalla pohjantähden 
kohdalla. Sen vuoksi myös pohjantähteä sanottiin ”maailman 
pylvääksi? (veralden tsuold) ja jumalaa, jonka tehtävänä oli 


1 Setälä, Kaukovälähdyksiä, 69. 
2 Setälä, mt. 70. 
3 Reuterskiöld, Källskrifter, 25, 32, 37, 77, 94; Kiildahl, 115 s. 

maailman tukeminen, "maailman mieheksi? (veralden olmai) tai 
*maailman haltijaksi? (veralden rad). Samanlainen käsitys »kos- 
millisen kaikkeuden ylimmästä valvojasta, taivaan navan isän- 
nästä» on ollut muinaissuomalaisilla. Sitä osoittavat, niinkuin 
Onni Okkonen huomauttaa!, vanhan runon säkeet: 

Ukko taivahan napainen, 

kaarioiden kannattaja. 

Kun ukkosenjumala ei ole ollut taivaannavan haltija eikä 
taivaan kannattaminen ole kuulunut hänen tehtäviinsä, on 
todennäköistä, että se vukko», josta tässä runon kohdassa puhu- 
taan, on ollut Virankannos eli Virokannas. Olemme tosin mai- 
ninneet, että virankanta tavataan maassamme myös 'alvejuuren' 
nimenä samoin kuin virakannus eli viirakannus Saarenmaalla 
hiuspyöriäistä merkitsevänä, mutta ne ovat kumpikin saattaneet 
olla taivaannavan uskomuksista aiheutuneita, vertauskuvallisia 
sanontoja.? Muistuttaahan hiuspyöriäinen ihmisen päälaella 
todella sitä taivaankuvun keskellä olevaa napaa, jonka ympäri 
kirjokansi pyörii, ja mahdollisesti on myös alvejuuren komea 
lehtitöyhtö tuonut mieleen saman yläilmoihin liittyvän kuvi- 
telman. 

Mutta samoin kuin lappalaisten 'maailman mies’ (veralden 
olmai) oli sen esikuva, svealaisten 'maailman jumala? (veraldar 
god) eli Frey (herra) samalla kaiken kasvun edistäjä.? Ja niin 
on myös Virankannos eli Virokannas, jota Väinämöisen tuomio- 
runossa sanotaan vulkomaiseksi ukoksi», saattanut olla Freyn 
kaltainen, yleinen viljavuuden jumala, vaikka Agricola puhues- 
saan erikseen eri hyötykasvien haltijoista mainitseekin sen vasta 
viimeksi kypsyvän, usein hallan ahdistaman kauran yhteydessä: 

Wirancannos/Cauran caitzi/ 
mutoin oltin Caurast paitzi. 

Näin selittyy myös Agricolan käyttämä sana »kaitsi», joka 
osoittaa, että hän piti tätä jumalaa ulkopuolisena eikä itse 
kaurakasviin sidottuna, jommoisena eivät runommekaan häntä 
tunne. Turhaa on siis etsiä Virankannos-nimestä ”kauraa? mer- 


1 Okkonen, VA 1933, 494 ss. — Vrt. SKVR I, 4, 2047. 
2 Vrt. Setälä, mt. 74. 
3 Qvigstad, Kildeskrifter, I, 10 s., vrt. Harva, SR 103. 

kitsevää sanaa niinkuin K. B. Wiklund, joka yhdestä ainoasta 
toisinnosta tavattua Visakantaa yritti selittää balttilaisesta 
kauran nimestä (liett. avizos, lät. däuzas, preuss. wyse) johtu- 
neeksi, mutta joka ei tälle yritykselleen ole saanut kielimiesten 
kannatusta. : 

Vain tällaisena yläilmojen jumalana Virankannos soveltuu 
ukkosenjumalan rinnalle. Mahdollisesti yläilmoihin, tähti- 
tarujen piiriin on kuulunut myösse iso härkä, jota suuret 
jumalat yhdessä ryhtyvät teurastamaan. Se on hyvin saat- 
tanut olla, niin kuin jo Ganander arveli, otava tai jokin muu 
taivaalla tuikkiva tähtikuvio! Näin ollen ei liene liian roh- 
keata verrata Ukkoa ja Vironkannasta rinnakkaisina olentoina 
skandinaavien suurimpiin, Tor- ja Frey-jumaliin. 


1 Ganander, MF 10. 

Epäilemättä enemmän kuin mikään muu asia on ihmistä kiin- 
nostanut hänen oma olemuksensa siihen sisältyvine salaperäisine 
ilmiöineen ja samalla elämä itse, jota ei kukaan tietenkään 
halua kadottaa. Siitä elinvoimasta, jota on pidetty sekä ihmi- 
sen että eläimen ruumiin toiminnan edellytyksenä, esi-isämme 
ovat käyttänet nimitystä henki, mikä selittyy siitä, että elä- 
män on havaittu jatkuvan sen varassa ja häviävän viimeisen 
henkäyksen mukana. »Henki on lähtenyt», sanotaan kuolleesta. 
Sanan alkukantainen merkitys on selvästi säilynyt sellaisissa 
sanonnoissa kuin vtuulen henki», »henki näkyy» tai »astia pitää 
henkensä». Myöhemmin henki on kielessämme, samoin kuin sen 
vastine king virossa ja jen tseremississä, tullut merkitsemään 
myös henkilöä’ (esim. »monihenkinen perhe») ja *”henkiolentoa': 
luulivat hengen näkevänsä» (Agricola, Luuk. 34). 

Kun henki poistuu lämpimänä höyrynä kylmenevästä ruu- 
miista, ei ole outoa, että sellainenkin sana kuin suomen löyly ja 
lapin lievi *höyry? saattaa useimmissa sukukielissämme merkitä 
ihmisen henkeä” (syrj. lol, votj. lul, ostj. lil, vog. lili ja unk. 
lélek). Virossa leil, liivissä läyl merkitsee sekä höyryä’ että *hen- 
keä' ja elämää’. 

Elämän’ merkityksessä »henkiv-sanaa voidaan käyttää kai- 
kistakin eliöistä, kasveistakin, ja samoin siitä elinvoimasta, 
joka virtaa veressä, sykkii sydämessä tai tykyttää valtimossa. 
Niinpä koltat sanovat valtimoa 'henkisuoneksi' (jäenk-suon). 
He kuvittelevat lisäksi, että 'henki? asuu sydämen tienoilla tai 
itse sydämessä. Kuolan lappalaisten sanotaan puhuvan ”hen- 
gestä? (jink) ja sydämestä aivan kuin samasta asiasta.! Samoin 

17. J. Itkonen, Heidn. Religion, 161. 

on asian laita lyydiläismurteiden alueella Aunuksessa, jossa 
heng merkitsee ”henkeä”, sielua? ja 'sydäntä? ja hengen koht 
?'sydänalaa”.! 

”Hengen” ja verenkiertoelimien tai muiden ruumiin elämän- 
ilmiöiden läheistä suhdetta toisiinsa valaisee toinenkin, alun 
perin hengitystä? tarkoittava nimitys, mordvan vajmie, ojme 
"hengitys, henki? ja viron vaim henki”, jota vastaa lapin vaibmo 
sydän’. Valtimon nimessä se esiintyy sekä virossa (käe vaim 
käden henki’) että lapissa (vaibmo-suodna, kolt. vaim-suon 
”henkisuoni?). Viron vaim on samoin kuin king tullut myöhem- 
min merkitsemään myös henkilöä’ ja ”henkiolentoa?, kun taas 
suomen vaimo sanalla tarkoitetaan naimisissa olevaa naista. 
Jälkimmäisessä tapauksessa se on epäilemättä alun perin ollut 
miehen puolisostaan käyttämä hyväilynimi (vrt. ven dusd > 
dusenka). Mutta suorastaan elämänilmiötä merkitsee vielä 
meilläkin sanan pohjoissuomalainen muoto vaimas ja lounais- 
hämäläinen vaimanen, joilla nimityksillä on ymmärretty »tah- 
dosta riippumatonta nykinää ja värähtelyä» tai »tykytystä» 
milloin silmäluomissa, milloin muualla ihmisruumiissa tai vtape- 
tun ja nyljettävän eläimen pinnassa». Elämän ilmentäjänä 
tällä ilmiöllä on ollut muitakin nimityksiä kuten elo, elokas ja 
elättäjäinen.? 

Puheena olevaa vvaimasta» eli veloa», missä ruumiin elimessä 
se esiintyykin, ei ole kuviteltu persoonalliseksi olennoksi, vaan 
ainoastaan elin- tai hoengenvoimaksi, jonka toinen 
saattaa sitä sisältävän aineen mukana siirtää toisen ruumiista 
omaansa. Esimerkkinä siitä mainittakoon, että Viron Sakalan 
miesten kerrotaan vielä 1223 kiskoneen erään tanskalaisen pääl- 
likön sykkivän sydämen tämän rinnasta, paistaneen sen tulessa, 
jakaneen sen keskenään sekä syöneen tullakseen urhoollisem- 
miksi kristittyjä vastaan».3 Arvatenkin on noina aikoina Suomen- 
lahden tällä puolen menetelty samoin, vaikka sydämen »paista- 
misen» asemesta täällä ehkä, niin kuin muiden sukukansojemme 
keskuudessa, on noudatettu alkukantaisempaa tapaa. Eri- 


1 Kujola, LMS 68. 
2 alas KV 1940—41, 262 ss.; FUF 1941, 206 ss.; Sanat puhuvat, 


76 
s Henrik Lättiläisen kronikka XXVI, 5s. 

koista huomiota on kohdistettu myös ruumiissa virtaavaan 
vereen, jonka vuodon on jo ammoin todettu vievän voimat sekä 
ihmiseltä että eläimeltä. Uljaiden eläinten veressä olevan elin- 
voiman siirtämiseksi omaan ruumiiseen Pohjolan eränkävijät 
ovat juoneet mm. hirven, peuran tai karhun verta lämpimänä 
samoin kuin eräät sukukansamme vihollisen verta.! Samanlai- 
nen elinvoiman antaja on ollut verenkarvainen maksa.? 

Eräitä muitakin elin- ja hengenvoiman siirtoon kuuluvia 
tapoja on, niin kuin Y.H. Toivonen on osoittanut, säilynyt 
maassamme viime aikoihin asti. Niinpä Kanneljärvellä on teu- 
rastuksessa läsnä olevia poikia kehoitettu haukkaamaan pala- 
nen nyljetyn vasikan vielä värähtelevästä kalvosta, se kun antaa 
erinomaista rohkeutta ja tarmoa elämässä». Mouhijärvellä on 
luultu, että »jos puree siihen paikkaan, missä vainonen (vaima- 
nen-sanan muunnosmuoto) juuri teurastetussa elukassa hyppää, 
tulee rohkeaksi eikä pelkää mitään sitten enää». Perhossa on 
kehoitettu pimeässä pelkääviä ja luonteeltaan arkoja lapsia 
tarttumaan hampain kiinni nyljettävänä olevan teuraseläimen 
tykkivään kohtaan, »jotta he tulisivat rohkeammiksi».3 Roh- 
keuden saamiseksi ja pimeän pelon torjumiseksi ruotsalaiset 
ovat sekä meillä että emämaassa menetelleet samoin.*t Yhtä 
tehokas keino on ollut teuraseläimen lämpimän veren nautti- 
minen.5 Voimaa ja rohkeutta entisajan urhot ovat kuitenkin 
etsineet vain uljaimmista eläimistä, joten esim. jäniksen veren 
juontia on kaikkialla kartettu. Naisten ei tietenkään ole sopi- 
nut ottaa suuhunsa niin mahtavan olennon kuin karhun verta, 
sydäntä tai maksaa.* 

Ruumiin elimistössä todettu salaperäinen tykytys tai väräh- 
tely on synnyttänyt myös mielikuvan siinä kohdassa liikehti- 
västä tai »hyppivästä» pienestä: eläimen muotoisesta oliosta. 


1 Lid, Norske slakteskikkar, 91 ss.; vrt. Reichborn—Kjennerud I, 23 s.; 
Karjalainen, JU 31. 

2 Munkäesi, KSz VI, 72 s.; Paasonen, SUSA XXVI, 1 s.; Karjalainen 
JU 30 s. — TSeremissit ovat uhrijuhlissaan vielä meidän päivinämme 
rukoilleet Jumalaa varjelemaan ihmisiä »sydämen ja maksan leikkaajilta» 
(Holmberg-Harva, TU 124). 

3 Toivonen, KV 1940—41, 264 s. ja Sanat puhuvat, 83. 

4 Budkavlen 1927, 110; Sven Rothman, Östgötska Folkminnen, 31. 

5 Lid, Norske slakteskikkar; 94, 92 ja Folktro, 49 s. 

€ Holmberg (Harva), Über die Jagdriten, 15. . 

Siihen viittaavat sellaiset meillä melko yleiset vvaimasen» nimi- 
tykset kuin elohiiri sekä ihohiiri, jota Raja-Karjalassa vastaa 
hibjuhiiri ”hipiähiiri?! »Hiireksi» sitä on nimitetty myös Skan- 
dinaviassa, vieläpä elohiireksi? (livmus).? Maamme ruotsa- 
laiset, jotka ovat pitäneet sitä kuoleman enteenä, sanovat sitä 
toisin painoin 'kuolemanhiireksi? (dödmösset).3 Sen virolaisia 
vastineita ovat elulutikas, verelutikas ja ihulindu.t Vatjassa 
saman ilmiön nimi on elotiiro.5 Todennäköisesti tällaiset nimi- 
tykset ovat vain kuvaannollisia sanontoja samoin kuin sydän- 
hiiri Porajärvellä sanottaessa: jumi (muudan henkiolento) on 
ampunut ?sydänhiiren' kappaleiksi». * b 

Ruumiissa liikehtivän »hengem» on toisin paikoin kuitenkin 
kuviteltu poistuvan siitä myös hiiren tai jonkin muun pienen 
eläimen hahmossa. Vermlannin suomalaisten keskuudessa sano- 
taan, että henki pakenee ruumiista kuoleman hetkellä perhosen, 
valkoisen kärpäsen tai pienen valkoisen linnun muodossa. Kaisa 
Vilhusen mukaan »henklintu on pienemp kun tiainens. Uteliai- 
den mainitaan käyneen katollakin katsomassa, missä muodossa 
kuolleen henki kulkee lakeisen läpi.? Tällöin on siis puhe eri- 
koisesta eläimen hahmoon pukeutuneesta henki-olennosta, jom- 
moinen kuvitelma meillä kuitenkin näyttää nykyään kuuluvan 
lähemmin kansainvälisten satujen kuin kotoperäisten uskomus- 
ten piiriin.? 

Alkuperäisintä kantaa edustaa epäilemättä käsitys, että 
vhenki», joka lähtee» ihmisen kuollessa, häviää ruumiista niin 
kuin höyry. Jonkinlaiseksi olennoksi lienee sitä kuitenkin kuvi- 
teltu, milloin se on laskettu asunnosta aukaisemalla reppänä, 
ovi tai ikkuna.? Kaavilla kuulin kerrottavan, miten erään 


1 Toivonen, KV 1940—41, 262 ss., FUF 1941, 208 s., Sanat puhuvat, 81 ss. 

2 Lid, Folktro, 50; Toivonen, FUF 1941, 210 s. 

3 Budkavlen 1923, 42. 

4 Loorits, ERU 53 s. 

5 Vir, 1932, 144. 

8 Omat kok. 

7 Kettunen, S V, 17, 72 s. 

8 Vrt. Loorits, ERU 54; Hagberg, 110, 578, 583; R. Th. Christiansen, 
N. Folkeminne, 99. 

? Varonen, 57; Paulaharju, KM 270. — Ovi tai ikkuna on kuitenkin 
voitu aukaista myös kuolleen haamun poistumista varten (vrt. R. Th. 
Christiansen, Stud. Norv. I, 17 ss.). 

kuolevan henki »löi lähtiessään savupirtin lakeisen auki, niin että 
paukahti». Vermlannissa on muistiinpantu: »Välistä eivät 
nähny mitään, vaan tul' ikään vahva tuul ovesta ja kulk yltö. 
Silloin ne ties, jotta henk katkes.»! Virossa puhutaan mahti- 
miehen hengenlähdön synnyttämästä ”hengentuulesta' (hin- 
getuul).? 

Olemme muinaissuomalaisten henki-käsitettä tulkitessamme 
karttaneet käyttämästä »sieluv-sanaa, sillä täysin siihen sisälty- 
vää merkitystä ei esi-isiemme henki-sanalla. ole ollut. Vieras- 
peräinen sielu-nimitys onkin sisältöineen kotiutunut kieleemme 
vasta kristinuskon mukana. Silti on todennäköistä, että henki- 
sana muinaissuomalaisten ja monien muiden kansojen käyttä- 
mänä on sanan johdosta huolimatta merkinnyt enemmän kuin 
edellä olevista esimerkeistä voi päättää. Niinpä lukuisat kansat 
maapallon eri puolilla ovat uskoneet, että kuolleen »henki» 
saattaa asettua syntyvään sukulaislapseen ja palata elämään 
uudelleen. Esimerkkejä siitä on säilynyt myös suomensukui- 
silla kansoilla.? 

Tämä ikivanha usko on läheisessä yhteydessä nimen ja 
nimen antamisen kanssa. Viihtyäkseen piti näet lapsen 
välttämättä saada juuri sen vainajan nimi, jonka kuviteltiin 
siihen siirtyneen ja jonka piirteet ja ominaisuudet lapsi oli 
perivä. Tässä siis henki- ja hahmousko yhtyvät toisiinsa. Vot- 
jakit sanovatkin nimen etsimistoimitusta milloin ”hengen' (lul), 
milloin ”hahmon' (urt) etsimiseksi.t Lappalaiset uskoivat, että 
vainaja itse saattoi unessa esittäytyä äidiksi tulevalle. Muussa 
tapauksessa oli käännyttävä tietäjän puoleen. Novgorodin 
arkkipiispa Mararij mainitsee 1534, että karjalaisten keskuu- 
dessa arpoja» (arbui) antoi lapselle nimen.* Jos jollekulle oli 
erehdyksestä tullut väärä nimi, osoittautui se pian erinäisinä 


1 Kettunen, S V, 17, 73; ks. myös Manninen, DK 108, 115. 

2 Loorits, ERU 40; Wiedemann, 309. 

3 Harva, Eros och Eris, 122 ss. 

4 Holmberg (Harva), PU 14. 

5 Holmberg (Harva), LU 19 s.; Helland, NA 457; Ovigstad, Kildeskrifter 
II, 45. — Inarin lappalaisten sanotaan uskoneen, että jos lapselle antaa 
nimen, jota ei suvussa ole käytetty, voivat sukulaisvainajat ottaa lapsen 
takaisin (Itkonen, KV 1934, 65). 

6 Kaarle Krohn, SRU 16. 

sairauden oireina, joista asianomainen saattoi vapautua vasta 
oikean nimen saatuaan. Vielä 1803 kerrotaan pohjalaisen Eerik- 
nimisen talonpojan Tervolassa sairastelleen pitkän aikaa, kun- 
nes hän uudelleen kastettaessa sai nimen Tisak.1 Sellaisen lap- 
sen, joka kuollessaan oli jäänyt nimeä vaille ja jonka sen vuoksi 
kuviteltiin levottomana kummittelevan, sanotaan rauhoittu- 
neen, jos joku ymmärsi antaa sille nimen.? Mereen hukkuneelle 
nimettömälle lapselle kaiverrettiin Pohjois-Norjassa nimi puun- 
palaseen, joka heitettiin mereen. Mutta nimellisetkin vainajat, 
joiden nimet olivat jälkeläisten muistista kadonneet, muuttuivat 
vanhan kansan käsityksen mukaan nurjamielisiksi olennoiksi, 
jotka laumoittain saattoivat tulla mm. toukkien muodossa 
peltoja tuhoamaan. Mainitessaan muistojuhlissa sukulaisvaina- 
jien nimet mordvalaiset ovat huomauttaneet kullekin kuolleelle 
erikseen: »sinun nimeäsi olemme muistaneety.* Vainajaa, jonka 
nimi oli unohtunut, oli vaikea lepyttää. 

Nimen salaperäistä merkitystä osoittaa lisäksi pyhiin nimiin 
turvautuminen sekä pelon sanelema peitenimien käyttö.’ 
Tarinoissa mainitaan esimerkkejä myös siitä, miten jättiläis- 
peikko (esim. Killi, Nalli) tai muu kummituksen kaltainen 
olento menettää mahtinsa, niin pian kuin sen nimi mainitaan. 


Vaikka henki on kielessämme tullut merkitsemään myös 
henkilöä*, jota henkilönimellä puhutellaan, ei se kuitenkaan ole 
kansamme uskomuksissa näytellyt yhtä monipuolista osaa kuin 
hahmo, johon liittyvät kuvitelmat perustuvat, samoin kuin alku- 
kantaisin käsitys hengestä, elämän varrella tehtyihin havain- 
toihin. Eräs sellainen kokemus on ollut kasvojen kalpe- 
neminen, jonka mukana usein on seurannut voimattomuus 


1 Kaarle Krohn, SRU 166. 

2 Vrt. Burjam, FES III, 73 ss.; Grundström, Sv. Landsmäl 1942, 12. 

3 Helland, NA 457. 

4 Vrt. Harva, MM 62. 

5 Nirvi, Sanankieltoja, 20 ss.; vrt. Lid, Folktro, 59 ss.; Reichborn—— 
Kjennerud I, 93, 137 ss. 

8 Agricola käyttää toisinaan henki-sanaa samassa mielessä kuin myöhem- 
mät raamatunkäännökset sielu-nimitystä (kreik. psykhe), esim. Mark. 
8:36: »Sille mite se autta Inhimisen/ios hen woittais caiken mailman/ ia 
sapi henen Hengens wahingon; Eli mite Inhiminen on andava iolla hen 
taita Hengens lunasta?» 

ja ruumiin riutuminen. Kun sairas ei ole terveen näköinen ja 
kun sairauden ensimmäisiä näkyviä merkkejä on entisen ulko- 
muodon eli hahmon menetys, on ymmärrettävää, että juuri siinä 
on nähty voimattomuuden ja sairauden syy, sillä mikä on syy, 
mikä seuraus, sitä ei varhaiskantainen ajattelu ole aina voinut 
ratkaista. 

»Hahmonsa» on ihmisen uskottu voivan menettää monella 
eri tavalla. Kun eräät luonnonkansat eivät anna valokuvata 
itseään, ei se johdu ainoastaan käsityksestä, että se, mitä ku- 
valle myöhemmin voi tapahtua, tapahtuu kuvatullekin, vaan 
myös pelosta, että kuvaa otettaessa ihmisestä irtautuu jotakin, 
jota pidetään hänen olemuksensa osana. Juuri siitä, minkä 
tällöin uskotaan ihmisestä irtautuvan, käytetään tavallisesti 
nimitystä, joka alun perin merkitsee. hahmoa, muotoa, varjoa”.! 
Mutta tämän katsantokannan mukaan ihminen saattaa menettää 
*muotonsa” eli ”hahmonsa' myös pelkästään kuvastumalla jo- 
honkin. Sen vuoksi tSeremissityttö katsellessaan kuvaansa pei- 
listä suutelee peiliä ja sanoo: välä ota ”muotoani'h? Samoin voi 
veden kalvo ihmistä kuvastamalla riistää hänen kasvojensa 
verevyyden. Esimerkkejä siitä tarjoavat mm. Suomen kansan 
vanhat runot. Niinpä eräässä aunukselaisessa nuorikon neu- 
vokkivirressä varoitetaan nuorta miniää viipymästä vesitiellä 
sanoen (II, 554): 

Isäntäs on arveloo, 
emäntäs ajattelekse: 
katsoo kaunone veteh, 
vierettää vihannat vereh. 

Mitä tällä »veren vierettämisellä» tarkoitetaan, osoittaa vas- 
taava vatjalainen neuvokkivirsi, jossa neitoa kielletään katsele- 
masta kaivossa näkyvää kuvajaistaan (IV, 4800, vrt. 4747, e 

Elä vaata vetee varjoa, 
vesi veep sinu veree, 
kaivo kulutab kaikee kauniu. 

Kun veren kertona on kaunius, on selvää, että verellä on täl- 

löin tarkoitettu ”verevyyttä”, jota kaivon veden on uskottu 


1 Ruotsissa on uskottu, eitä valokuva kalpenee asianomaisen kuollessa 
(Hagberg, 110). 
2 Harva, ASU 173. 

kuluttavan», jos joku jää katselemaan sen kalvossa päilyvää 
»varjoaan». 

Esimerkkejä on siitäkin, että toisen on luultu voivan anastaa 
toisesta verta tai verevyyttä pelkästään silmäilemällä häntä 
salaa jostakin raosta tai reiästä.! Niinpä vatjalaisvirressä, joka 
on laulettu sulhasen saapuessa morsiustaloon ja jonka Lönnrot 
muistiinpani 1844 Kattilassa Anna Ivanovna nimiseltä eukolta, 
sanotaan (IV, 4512): 

Vaata, vaata, velvyeni, 
viisas vaatab viilo alta, 
kavalo katusse alta, 
vota verta veljeltäni, 
kaavehta kalooltani, 
kui le verettä syntynyt, 
karjatta kasvannunna. 

Kaksi viimeistä säettä, jossa karjatta on luettava karvatta 
(värittä), ilmaisee syyn, minkä vuoksi tuo »viisas ja kavala» 
pyrkii ottamaan sulhasesta verta, hänen sanotaan näet synty- 
neen verettömänä ja kasvaneen karvattomana (värittömänä). 

Puheena olevan taian tarkoitusta valaisee myös seuraava 
inkeroisvirren säkeistö (IV, 2311, vrt. 1260 ja III, 1689, 3266): 

Ota elä verta velloistaan, 
kaanua kalervoistaan ... 
Vennaassa on verröövä neitoi, 
kaunoi tyttö Kaarassassa, 
sieltä sie veri vetteele, 

katso kaanu itsellees. 

Veretön henkilö on siis turvautunut tähän taikaan, jota tar- 
koitusperänsä puolesta voidaan verrata veren juontiin, siir- 
tääkseen toisen kasvoista verevyyttä omiin kasvoihinsa. Taian- 
omaiseen veren anastamiseen viittaa myös maamme ruotsa- 
laisten käyttämä nimitys blodstulen (veri on anastettu”), joka 
tavataan jo 1666 Sundin pitäjän käräjäin pöytäkirjaan liitetyssä 
loitsussa. Kun ihmisen on samalla uskottu menettävän voi- 


1 Ks. Harva, S V, 10, 147. — Käsitys, että jostakin raosta tai reiästä 
tai renkaan läpi katselemalla nähdään muuten näkymättömiä asioita, on 
ollut yleinen sekä Skandinaviassa että muualla (Reichborn-Kjennerud 1, 
29 s.; Hämeenmaa VI, 184), mutta veren anastaminen mainitulla tavalla 
on erikoislaatuinen uskomus. E 

mansa, mainitaan blodstulen-sanan kertona modstulen (vrt. 
maktstulen).! Erinäisistä inkeroisten runon toisinnoista käy 
lisäksi ilmi, että tuon salaperäisen katsomisen on pitänyt suorit- 
taa kulta- tai vaskirenkaan (-sormuksen) läpi. Niinpä Soikko- 
lassa on laulettu (III, 1689, vrt. 9, 1731, 2541, 2383): 


Viisas katsoo viilon alta, 
kavala katon välistä 
läpi kultarenkaan. 

Kun tämän taianomaisen katsomisen kohteena on ollut juuri 
ihmisen kasvot, on vepsäläissulhanen pitänyt häissään hattua 
silmillään?, ja inkeriläisessäkin häärunossa kehoitetaan sul- 
hasta tämän vuoksi painamaan päänsä alas (TII, 1689): 

Paina, pääskö, pääsi maahan, 
sirkku, silmät lossoo! 

"Muotoa eli ”hahmoa” tarkoittaa myös tässä yhteydessä veren 
kertosanana mainittu kaave tai kaanu, joista edellinen tavataan 
paitsi Lönnrotin vatjalaiseukolta muistiinpanemassa säkeis- 
tössä myös runon inkeriläisissä toisinnoissa (esim. TII, 9): 

Elä ota vettä [pro verta] velloistani, 
kaavetta kalervostani! 

Paikoitellen se on kuitenkin vääntynyt outoon muotoon (esim. 
ITI, 4263): 

Elä ota verta velloltani, 
kauvetta kalevastani, 


ota veri vieraalta, 
kauve kaiken rahvaan! 


Murteissamme kaave merkitsee sekä ”haamua?, ”kummitusta? 
(on kuin kaave» tai von kuin kuoleman kaave»)? että kuvaa’, 
ei vain linnunpyytäjän houkutuskuvaa (esim. yteeren kaaves, 
»vesilinnun kaave»)*, vaan myös palvonnan alaista kuvaa:5 


1 FSF VII, 5 747; L. Lloyd, Svenska allmogens plägseder, S SL 1924, 
5, 84; Söderblom, Gudstrons uppkomst, 30; Harva S V, 10, 

ja SM 1924, 13. 

8 Laitila. E. Kartanonperä. — Kuusjoki. U. J. Kivinen. — Anjala. 
vj Myllymäki. — Yli-Tornio. A. Heikkinen. SS. — Setälä, Sanastaja n:o 2, 

4 Kalanti. T. E. Aalto. — Pyhämaa. J. Aalto. — Nousiainen. F. Leivo. 
SS. — Vilkuna, VSH III, 2,18. ` 

5 FFC n:o 7, 48 s. 

kun vannoit ikivalasi 
eessä julkisen Jumalan 
kultakaavehen kohassa. 

Artjärvellä, Kausalassa ym. tunnettu muoto kaavis tarkoittaa 
”kuolleen haamua'! Juslenius (1745) mainitsee saman sana- 
muodon ja sanoo sen merkitsevän sekä "kuolleen ruumista” 
että '”kummitusta?. Renvallin (1826) mukaan kaavet tarkoittaa 
ihmisen kuollutta ruumista, kuolleen ihmisen varjoa, kummi- 
tusta’. Tähän yhteyteen kuuluu vielä teonsana kaavehtia, jonka 
merkityksenä mainitaan haamun näyttäytyminen', ”kummit- 
teleminen’, ”haamoittuminen”.? 

Kaave (kaavis)-sanan alkumerkitys on nähtävästi ollut 
*muoto, hahmo’. Kun sitä muinaisrunoissa on käytetty veren 
kertosanana ja ”kauneuden' vastineena?, jota toinen voi siirtää 
toisen kasvoista omiin kasvoihinsa, ei sillä tässä yhteydessä tie- 
tenkään ole voitu tarkoittaa mitään persoonallista olentoa, 
vaikka tämän sanan tiedetäänkin toisaalla merkinneen myös 
kuolleen haamua”. 

Tunnetumpi kuin kaave, kaavis on sen vastine haamu, haamo, 
hahmo, haahmo, hahmu, haahmu, joka murteissamme esiintyy 
näin monessa eri muodossa ja joka on sama sana kuin lapin 
Sibmo muoto, piirteet? ja mordvan sama, tsama kasvot’. 
Jusleniuksella tavataan rinnan hahmo ja haamu, joiden kumpai- 
senkin hän sanoo merkitsevän ihmisen varjoa tai piirteitä’. 
Renvallin sanakirjassa (1826) hahmo eli kahmu, jonka rinnalla 
mainitaan muodot kaamo eli haamu, merkitsee sekä 'esineen 
ulkomuotoa, varjoa” että ihmisen muotoa”. Jälkimmäinen 
merkitys hahmolla on jo ensimmäisessä suomenkielisessä raama- 
tussa 1642, jossa Kainista puhuttaessa kerrotaan, miten vhänen 
hahmons muuttui». Esimerkkinä siitä, että sanallamme on ollut : 
myös uskomuksellinen merkitys, Renvall mainitsee sanonnan 
hahmot haudoissa, jolla on ymmärretty ruumista vailla olevia, 
mutta inhimillisellä muodolla varustettuja vainajia’. Kirjakieles- 


1 Artjärvi. E. Eerola ja Maria Saljala. SS. — Kansantieto 1936, n:o 4, 
32. 

2 Laihia. S. Seppälä. — Parikkala. V. Pajari. — Korpiselkä. H. Vor- 
nanen. — Rovaniemi. V. Nuotio. 

3 Harva, S V, 10, 148. 

4 Paasonen, SUSA XXVI, 4, 24. 

sämme hahmo ja haamu ovat, kuten tunnettua, erikoistuneet 
ilmaisemaan eri asiaa. 

Niistä lukuisista tiedonannoista, jotka vastauksina Setälän 
tiedusteluihin ovat viime aikoina saapuneet Sanakirjasäätiölle, 
käy selvästi ilmi, että puheena olevan sanan kaikki eri muodot 
ovat edustaneet kahta eri merkityspiiriä. Niinpä hahmoakin, 
jonka yleisimmin sanotaan merkitsevän 'muotoa, piirteitä, ääri- 
viivoja? (vrt. hahmottaa ”näkyy hämärästi’), on käytetty myös 
kuolleesta puhuttaessa esim. veihän se siinä itse kävele vaan 
hahmo», kuolleen hahmo on nähty valkeissa vaatteissa»? 
Samoin puhutaan ihmisen tai hevosen hahmusia, mutta myös 
vhahmujen näkemisestäv.3 Sekä 'muotoa' että ”henkiolentoa” 
ymmärretään lisäksi haamo-sanalla: hän näk halttian puki 
haamos», »sen talon haltti o vaimihmise haamosn*, vhaamottaa 
kuin kalma». Haakmo sanan merkityksestä mainittakoon 
esimerkkinä: oletpa hullu kun pelkäät ommaa haahmoasi 
(varjoasi)».* 

Haamu-sanaa on käytetty kolmessakin eri merkityksessä. 
Muotoa, piirteitä, kuvaa” tarkoittavat sanonnat: »siinä pojassa 
on aivan isävainaansa hoamw”, »katso siellä (kuvastimessa) 
näet haamusys, »siihen ne riittas imeisen hoamuny?, von tuo 
rakennus vielä haamullaany!", vsiinä ei ou muuta kuin huamu 
jälelläy!!, ypilven haamu» tai »häviävän sateenkaaren haamusy.!? 
Jonkinlaista ihmisen varjomaista kaksoisolentoa sillä on ymmär- 
retty sanottaessa: vhänen haamunsa tuli ennenkuin hän itse». 
Tiedoittaja ilmoittaa, että näin sanotaan, kun ollaan näkevi- 
nään jonkun henkilön tulevan ennenkuin hän todellisuudessa 
saapuukaany».13 Yleisimmin puhutaan kuolleen haamusta: 


1 Hollola. M. Hietala. SS. 

2 Suomusjärvi. S. Seppälä. SS. 

8 Sanastaja n:o 2, 11. — Artjärvi. Maria Saljala. SS. 

4 Kalanti. J. Aalto. SS 

5 Sanastaja n:o 2, 11. 

ê Kestilä. Sigrid Lämpsä. SS. 

7 Sonkajärvi. A. H. Eskelinen. SS. 

8 Suomusjärvi. S. Seppälä. SS. 

9 Kettunen, S V, 17, 56. 

10 Lappajärvi. E. Hannula; vrt. Längelmäki. L. V. Lenni—Taattola. ss. 
1 Kontiolahti. E. Eskelinen. SS. 

12 Punkalaidun. J. V. Kotikoski. — Porin seutu. F. J. Eklund. SS. 
13 Pyhäjärvi (V.L). V. Kaasalainen. SS. 

»huamut liikkuu hautausmaalla», shaamuk käveleväk kirk- 
tarhasy?, vjotka eivät saa haudassa rauhaa, niiden ruumis kum- 
mitteleey?, »minä näin riihessä isäntävainajan haamun», »sen 
haamu tuli yöllä tuppaa ja veti kelloov5, vkuolleen haamu käy 
kotiväkeä ahdistamassa»*, unissa nähdään kuolleen haamu”, 
vkuolleen haamua manataan»?, vvainaja kulkee haamussaan»?, 
vruumis haamuileey!?, yhaamu on kuolleen ihmisen elävän näköi- 
senä näyttäytyvä muoto», haamu on vainajan ruumiin 
varjo»? 

Toisinaan kuulee kuolleen haamusta käytettävän nimitystä 
aave. Mainitaan, että aaveita nähdään paikoissa, missä on säily- 
tetty ruumiita ja että »ne liikkuvat iltahämyssä».!3 »Aave näh- 
tiin nurkan takana valkoinen vaippa harteilla.»!! Toisin paikoin 
on tapana sanoa: »se on valkoinen kuin aavey!5, tai ykulkee niin 
hiljaa (äänettömästi) kuin aave».!* Tällä sanalla on toinenkin 
muoto, aaves ”*haamu”1? tai aavis haltija, näky’.18 Juteini sanoo, 
että aavis vlähtee liikkeelle pitkä raiti hartioilla». Juteinin ku- 
vauksessa kerrotaan lisäksi, että joku oli nähnyt kalmistossa 
aaviin, joka ypäätöinnä irvisteli hänelle».1? Aaveen on samalla 
uskottu olevan jonkin odottamattoman tapahtuman enne, 
siitä teonsana aavistaa. Mutta kuolleen ”haamun' ohella aaveella 


1 Parikkala. T, Soikkeli. SS. 

2 Halikko. T. M. Helve. SS. 

3 Laihia. A. Lehtinen. SS. 

4 Kempele. 1. A. Tuahina. SS. 

5 Lieto. F. H. Posti. SS. 

6 Myös Vatjassa (SUST LXII, 178). 

7 Sortavala. J. Ahokas. — Luvia. H. Sahari. — Mäntyharju. A. O. 
Raivio. SS. 

8 Teisko. K. H. Färm. SS. 

9 Lappajärvi. E. Hannula. SS. 

10 Punkalaidun. J. V. Kotikoski. SS. 

H Pyhäjärvi PL: V. Kaasalainen. SS. 

12 Liminka. J. Vitali. SS. 

18 Hinnerjoki. S. Suisto. — Nurmijärvi. M. Sirkkola. — Ikaalinen. E. 
"Yliruusi. — Vanaja. Alma Aarni. — Tyrvää. J. Leppänen. — Suoniemi. 
H. Kuusi. — Jaakkima. A. Kilpiö. — Porin seutu, R. Riutta. SS. ` 

14 Kiikka, S. Seppälä. SS. 

15 Nousiainen. F. Leivo. SS. 

16 Askola. J. Tyyskä 3199. SKS. 

17 Artjärvi. Maria Saljala. SS. 

18 Sahalahti. K. E. Mattila. SS. 

19 Sanastaja n:o 2. 11. 

on ymmärretty myös ihmisen varjomaista kaksoinolentoa: »no 
oletko se sinä juuri itte, vai sinun aavekko?»t 


Edellä mainittujen nimitysten merkitykset osoittavat siis, 
että samaa sanaa on voitu käyttää paitsi ihmisen "muodosta? 
myös siitä kaksoisolennosta, jonka on nähty liikkuvan ihmisen 
ulkopuolella ja lisäksi siitä ihmisen olemuksen osasta, joka vielä 
hänen kuoltuaan voi näyttäytyä hänen näköisenään unessa tai 
näyssä. Saman nimityksen käyttämisen mahdollisuus, mitä sillä 
eri tapauksissa onkin ymmärretty, johtuu tietenkin siitä, että 
kulloinkin on ollut kysymys muodosta eli näköisyydestä. Sa- 
moin on asian laita ollut lukemattomien muiden kansojen kes- 
kuudessa. 

Erityisesti on vanha kansa kiinnittänyt huomiota ihmisen 
muotoon eli hahmoon hänen säikähtäessään. Niinpä 
eräässä muinaisrunossamme (I, 4, 737) kerrotaan, että kun 

kanto kaatui kankahalle 


paimenten tulipalosta, 
neiti siitä säikähtihe, 


jolloin äiti tyttären kotiin tultua totesi; 


jo on muoto muuttununna, 
neion veret vierähtänynnä. 


Puheena olevassa runossa, jossa 'muoto? ja veri? taaskin mai- 
nitaan rinnan, on kysymys säikähtämisen aiheuttamasta 
sairaudesta. Ihmisen säikähtämisestä johtuvaa tautia on 
monin paikoin maassamme sanottu »kohtaukseksi» tai vkohtaus- 
taudiksis. Suomen Karjalassa on uskottu sekä lapsen että täysi- 
ikäisen joutuvan »kohtuutaudin» uhriksi etenkin, jos hän säikäh- 
tää »haltiakkailla paikoilla». Vaikea seuraamuksiltaan on varsin- 
kin vainajan kuolinpaikalla, kuolintalossa tai kirkkomaalla sat- 
tunut säikähdys.? Vienan Karjalassa on sairaan välttämättä 
käytävä vkumartelemassa» juuri siinä paikassa, missä hän muis- 

1 Sodankylä. Impi Pulkkinen. SS. — Paikoitellen mainitaan ennus 
*aaveen, haamun? merkityksessä (Askola. V. R. Peltonen. SS.). »Entuut 
kulkevat edellä» (Luopioinen. J. Nieminen. SS.). 


2 Hästesko, LL 126 s.; LTL 250, 257 ss.; Manninen, DK 15, 21, 25 s., 
88 s., 82., 88, 152 s., 162 s.; Paulaharju, KM 226. 

taa säikähtäneensä. Kuollutta säikähtäneen on varminta käydä 
kalmistossa »prostittamassa» eli anteeksipyytämässä.! 

Kun säikähdyspaikasta riippuen mainitusta taudista on käy- 
tetty sellaista sanontaa kuin »kalma, vesihiisi tai metsän- 
nenä ottaa}, on tämän ottamisen» kohteena tietenkin ollut 
ihmisen säikähtäessä hänestä irtautunut ”hahmo”, jonka palaut- 
taminen on ollut tervehtymisen edellytys. Mutta miten tuo 
palauttaminen kulloinkin oli toimitettava, sen tiesivät vain 
vanhan ajan noidat, joiden tehtävistä tämä näyttääkin olleen 
tärkein ja joiden puoleen tällöin oli käännyttävä. Muussa 
tapauksessa säiraan tila paheni pahenemistaan ja päättyi lopulta 
hengen lähtöön»? 

Kohtaus säikähtämisestä johtuvan taudin nimenä, samoin 
kuin tämän sairauden saantipaikat, merkitsee sitä, että sairaaksi 
tulleen henkilön on uskottu kohdanneen jonkun salaperäisen 
olennon, joka samalla on anastanut hänen hahmonsa. Mihin 
ryhmään tämän olennon on lähinnä katsottu kuuluvan, osoittaa 
Pohjanmaalla muistiinpantu nimitys manalaisien kohtaus, jota 
vastaa inkeriläinen sanonta pokoinikat (kuolleet) kohtajaat.* 
Joskus tätä kohtausta on kuviteltu niin väkivaltaiseksi, että sen 
merkit voidaan todeta sairaan ruumiissa sitä ristiin mittaamalla, 
jolloin ruumis tässä tapauksessa tavallisesti osoittautuu vinoksi, 
so. toinen ruumiin puolisko toista pitemmäksi.’ Tämä mittaa- 
minen, jolla alun perin on tutkittu taudin laatua, mutta joka 
myöhemmin on käsitetty sen parannuskeinoksi, on kansainväli- 
nen ja tunnettu Ruotsissakin, missä tällä tavoin sairastuneesta 
on käytetty nimitystä gastkramad (henkiolennon pusertama).$ 

Yleisimmän käsityksen mukaan henkiolennot turvautuvat 
ihmisen säikäyttämiseen saadakseen haltuunsa hänestä tällöin 
irtautuvan hahmon. Mutta säikähdys arvaamattomine seuraa- 


1 Luvajärvi. Omat kok. 

2 Manninen, DK 195. 

3 Vrt. Harva, ASU 179 ss. 

4 Manninen, DK 163 s. — Kohtausta vastaa ruots. dödmansmot 'kuolleen 
kohtaus’ (Hyltön—Cavallius I, 466) ja norj. mot *kohtaus? (ks. Reichborn— 
Kjennerud I, 70, 89). — Pohjois-Pohjanmaalla muistiinpantu r0okaus 
johtuu ruots. råka ”kohdata? sanasta (Manninen, DK 161, 166). . 

5 Hästesko, LL 127; Paulaharju, KM 226; Manninen, DK 160 s., 163; 
Rytkönen, KSR 141 s. 

6 Törner, 73 s., 149; vrt. Hagberg, 610 ss. 

muksineen voi johtua muustakin syystä, esim. maahan lankea- 
misesta, veteen putoamisesta tai vain vkannon kaatumisesta 
kankaalle». Näissäkin tapauksissa on ihmisen hahmo", jollei 
se itse palaa, palautettava, sillä sitä vailla ruumis ei ole voimis- 
saan, vaan kärsii tavalla tai toisella. Etenkin lapset ovat säik- 
kymiselle alttiita. Vermlannin suomalaiset näkevät juuri siinä 
lapsen sairauden syyn: kun ne ungat (pienokaiset) säikkyy ja 
tulee kehnoks».! Osoituksena siitä, että lapsen hahmon on maas- 
samme vielä myöhään kuviteltu voivan jäädä ruumiin ulkopuo- 
lelle, mainittakoon seuraava Rauman seudulla 1904 muistiin- 
pantu melko varhaiskantainen sairaan lapsen parannuskeino: 
»Itkevä lapsi rauhoittuu, jos klo 12 yöllä lapsen käsi asetetaan 
oven avaimeen ja sen avulla avataan ovi kolme kertaa ja raosta 
huudetaan lapsen nimi mainiten: tule kotio!y? 

On ilmeistä, että sitä lapsen olemuksen osaa, joka on jäänyt 
ruumiin ulkopuolelle ja jota yöllä oven raosta kutsutaan kotiin 
lapsen nimellä, on tällöin kuviteltu itsenäiseksi, tajuavaksi olen- 
noksi. Tähän käsitykseen näyttävät antaneen aihetta etenkin 
unen aikana tehdyt kokemukset, sillä unessahan ihmisen vminä» 
on ikään kuin ruumiista riippumaton itsenäinen olento, joka toi- 
mii tajuavana tajuttoman ruumiin ulkopuolella ja joka siihen 
onnellisesti salaperäisiltä retkiltä palattuaan saattaa muistaa 
näkemänsä ja kuulemansa. Näin on ihmisen ”hahmo, muoto, 
varjo’ tullut samalla näyttelemään sitä ihmisen olemuksen osaa, 
joka edustaa ihmisen tajuntaa. ”Hahmon' menettäminen 
onkin usein merkinnyt samaa kuin tajunnan tai järjen menet- 
täminen, sillä pahasti säikähtänyt ihminen käyttäytyy aivan 
kuin hän olisi järkeä vailla (vrt. ruots. vettskrämd). Tätä van- 
haa kansanomaista käsitystä kuvastaa muinaisskandinaavien 
sekapäisestä ihmisestä käyttämä nimitys hamstolinn, joka alun 
perin merkitsee ”hahmo on ryöstetty” ja joka samalla tarkoittaa 
sitä, että ”hahmo? (hamr) on estynyt palaamasta omistajansa 
yhteyteen.? Ihmisen ”hahmon”' ja älyn’ suhdetta toisiinsa valai- 
see omalla tavallaan vielä vatjalaisten usko, että jos lapsen anne- 


1 Vir, 1935, 53. 

? Rauma. J. Heikkilä 30. SKS. — Rytkönen, KSR 150. — Vrt. Harva, . 
ASU 182. 

3 Strömbäck, Sejd, 132 s. 

»Leppämies», jonka vieressä lem- 
mettömät tytöt makasivat yön 
lempeä nostaakseen. Sitten se ve- 
dettiin yksikannasta lepästä teh- 
dyllä reellä lähteelle. Kontiolahti. 
Kansallismuseon kok. 


Puun onteloon pantu ihmisen ku- 

va. Tauti loihdittiin siihen sen 

kera haudattavaksi. Pohjois-Savo. 
Kansallismuseon kok. 


Lappalaisnoidan pienoisjousi, jolla hän ampuu joko tylppäpäisen vasa- 
man tai teräväpäisen nuolen vihaamansa henkilön kuvaan. J. Randulfin 
mukaan. 


JÄÄSSS NN 


YINNNRNK. 


Kuva esittää Peter Stumpea, joka tuomittiin kuolemaan Bedburgissa Köl- 
nin lähellä 1590 sen vuoksi, että hän oli esiintynyt vironsutena ja sellaisena 
surmannut useita lapsia. 

taan katsoa kuvaansa peilistä, ei hän »pitkään aikaan rupea 
puhumaans.! Samoin vanhat koltat kielsivät lapsiaan katsele- 
masta varjoaan, sillä he pelkäsivät, että lapsi sitä katsellessaan 
hullaantuu tai ?silmä kääntyy? (Salm jorgale), niin että hän 
»sen jälkeen ei näe sitä, mikä on edessä päin, vaan sen, mikä on 
takana päin»? 


Olemme jälleen, samoin kuin henki-nimen yhteydessä, kart- 
taneet käyttämästä »sielu»-sanaa, se kun ei taaskaan vastaa 
muinaissuomalaisten hahmo- tai kaave-nimitystä ja on sen vuoksi 
harhaan johtava. Huomattava on, ettei »sielu» sanaa tavata 
myöhemmissäkään vanhaan hahmo-uskoon liittyvissä kansan- 
omaisissa sanonnoissa enempää meillä kuin Skandinaviassa. 
Hahmo-sanan merkityksen vaihtelevaisuus on ominaista myös 
sen synonyymina usein käytetylle varjo-sanalle. Kun vanha 
kansa on kieltänyt lapsia leikkimästä 'varjonsa' kanssa tai eh- 
doin tahdoin astumasta varjonsa” päälle pahoja seuraamuksia 
peläten, on tällä sanalla tietenkin ollut toinen merkitys kuin 
sanottaessa, ettei sairaalla ole 'varjoa' tai että väärän valan 
tekijä menettää varjonsa’, koska paholainen muka ottaa 
sen haltuunsa? eli niinkuin Vermlannin suomalaisten kes- 
kuudessa on sanottu: »Joka veärän valan teköö, sill ei oo ku- 
vaista, piru ottaa panttiin kuvaisen.»* Saman sanan eri merki- 
tykset voidaan siis todeta vain siitä yhteydestä, missä sana 
kulloinkin esiintyy. 

Varsin valaisevan esimerkin tästä tarjoaa vogulien ja läntisten 
ostjakkien is, joka merkitsee ”varjoa' (esim. puun tai huoneen 
”varjoa'), mutta myös sekä elävän ”hahmoa' että kuolleen ”haa- 
mua’, kun taas sen vastineeksi todettu suomen itse-sana on 
hahmo-merkityksen välityksellä erikoistunut tarkoittamaan 
tajuntaa, järkeä”, esim. sanonnoissa vitsetön lapsi» tai »se män 
ihettömäksy, joka mainitaan myös Lönnrotin sanakirjan lisä- 


1 SUST LXIII, 182. 

2 Petsamo. Omat kok. ' 

3 Tällaisia esimerkkejä on mm. Vienan Karjalan ja Petsamon kansan- 
tietouskokoelmissani. Vrt. SL 1943—44, 257; Reichborn—Kjennerud I, 
30 s. 

4 Kettunen, S V, 17, 33. 

vihossa: »juoppo meni itsettömäksi» ja jossa itsetön merkitsee 
sama kuin tajuton? (ruots. blev sanslös?).! Tämän kiintoisan 
sanan merkityksen erikoistuminen kielessämme on ymmärret- 
tävää, kun ottaa huomioon, että unessa tai unenkaltaisessa 
tilassa tajuttomasta ruumiista irtautunut ”hahmo' edustaa 
ihmisen tajuavaa minää? eli ?itseä”. ‘Haamun’ merkitys on 
kysymyksessä olevalla sanalla säilynyt kielessämme vain erään 
huutavan kummitusolennon nimessä ihtiriekko, joka on tunnettu 
Etelä-Pohjanmaalla? ja johon palaamme myöhemmin. Murteelli- 
nen ihti-muoto esiintyy mm. yhdyssanassa ihtipäinen = itse- 
päinen. 3 

Alun perin 'varjoa' on tarkoittanut myös kuva, joka on kie- 
leemme lainautunut germaanien taholta (vrt. ruots. skugga, 
norj. skugge varjo, kuva, kummitus')* ja jonka johdannaiset 
kuvainen (kuvaanen), kuvajainen merkitsevät varjoa, peili- 
kuvaa’ ja kuvatus ”'aavetta, kummitusta’: volet kuin mikäkin 
kuvatus», »senkin kuvatus», »vvoi kuvatus kuitenniil»ë Miten lähei- 
sessä suhteessa kuvan on uskottu olevan sen kuvastamaan hen- 
kilöön, osoittavat monet taianomaiset menot, joissa kuva on näy- 
tellyt hyvin huomattavaa osaa. Niinpä noita saattoi pakottaa 
varkaan näyttäytymään veden kalvossa, jossa nähtyyn kuvajai- 
seen reikiä pistämällä tai silmät sokaisemalla kuviteltiin voita- 
van tuottaa varkaalle vastaavat vammat.* Samoin on ollut 
tapana ahdistaa pahantekijää tai vihamiestä kaivertamalla tai 
piirtämällä hänen kuvansa puuhun, jonka kuvan erinäisiin koh- 
tiin sitten pistettiin neuloja tai iskettiin nauloja uskoen, että 
nämä pistot ja iskut tuntuvat asianomaisen vastaavissa ruumiin- 
osissa.” Eräässä Ängermanlandin kansanelämää 1500- ja 1600- 
luvulla esittävässä kuvauksessa mainitaan, miten muudan suo- 

1 Paasonen, SUSA XXVI, 4, 7; Karjalainen, JU 25 ss.; Sanastaja n:o 8, 5; 
Toivonen, Sanat puhuvat, 108. 

2 Saarijärvi. H. Haavio. — Lappajärvi. J. Ollila. SS. — Ihtiriekon ääni 
ennustaa onnettomuutta (Lappajärvi. J. Loukola. SS.). 

3 Sanastaja n:o 8, 

4 Setälä, FUF PITA 396; Alf Torp, Nynorsk etym. ordbok, 628. 

5 Laihia. S. Seppälä. — Ilmajoki. A. Pojanluoma. — Oulun seutu. J. L. 
Seppänen. — Siikajoki. Ida Salin. — Pieksämäki. Ilmi Uusimäki. — Ylä- 
maa. A. Heinonen. — Anttola. H. Penttinen. SS. - 


6 Soikkola. J. Lukkarinen 676 SKS.; vrt. Söderbäck, Skrock, 92. 
“Gothe, 75 ss.; Palmqvist, 145; Kettunen, S V, 17,56. 

malainen, joka oli tehnyt vihamiehestään puukuvan metsään, 
löi naulan sen rintaan kuvitellen, että jos hän lyö. naulan puoli- 
väliin asti, sairastuu vihamies eliniäkseen, mutta jos hän lyö 
sen kantaan asti, on vihamies heti kuoleman oma.! Samoin kuin 
Lapissa on mm. Pihlajavedellä säilynyt muistoja siitäkin, että 
jos joku ampui ihmisestä tai eläimestä tehtyyn kuvaan jousella 
teräväpäisen nuolen, »se sattui samalla siihen, johon se aijottiin».? 
Tällaiseen uskoon ja tapaan perustuvista vnoidannuolista», jotka 
aiheuttavat äkillisen taudin tai kuoleman, on puhuttu kaikkialla 
Pohjoismaissa.? 

Mutta moniin muihinkin tarkoituksiin on sekä meillä että 
muualla käytetty kuvaa eli kaavetta, esitti se sitten ihmistä tai 
eläintä, elävää tai kuollutta, haltijaa tai jumalaa. Sitä on edel- 
lyttänyt sairaan parantaminen, riistan pyynti sekä ensikerta- 
laisen vieraan tai jotenkin ansioituneen ihmisen muiston säilyt- 
täminen samoin kuin palvonnallisiin olentoihin turvautuminen. 


Muinaissuomalaisten hahmo-uskon piiriin kuuluu lisäksi kal- 
tija, jolla ihmisen yhteydessä tavallisesti on ymmärretty tämän 
varjomaista kaksoisolentoa.* Jokaisella ihmisellä on vanhan kan- 
san käsityksen mukaan oma haltija, jonka ihminen erään tiedon- 
annon mukaan saa vasta, kun hän on kolmen vuorokauden 
vanha ja joka seuraa ihmistä hänen elämänsä aikana niin kuin 


1 J, Nordlander, 137. 

? Pihlajavesi. E. Raitoaho. SS. 

3 Lid, Maal og Minne, 1928, 81 ss.; Feilberg, Sjaletro, 105 ff.; Lid, Folk- 
tro, 41 ss. — Samoin kuin kuvaa tai varjoa uskottiin pahansuovan voivan 
käyttää taianomaisiin tarkoituksiin myös toisen ihmisen ruumiin osasia, 
hiuksia, hampaita, kynsiä ym. tai ruumiin nesteitä ja eritteitä sekä ruumii- 
seen kosketuksissa olleita esineitä, vieläpä jalanjälkiäkin. W. von Sydow 
(Folktro, 111) lienee oikeassa selittäessään, ettei puheena oleva taikuus 
välttämättä kuulu varsinaisen sielu-uskon piiriin. On kuitenkin esimerk- 
kejä siitä, että myös hahmosielu voidaan anastaa edellä mainitulla tavalla. 
Niinpä Gr. Novitskij kertoo 1700-luvun alussa, että ostjakit pelkäsivät 
ihmisen menettävän sielunsa», jos hänen hiuksensa leikattiin (ks. Karja- 
lainen, JU 33). Tähän verrattavissa on lappalaisten usko, että ihminen 
menettää terveytensä, jos maan alla asuva kansa pääsee anastamaan 
häneltä jotakin, esim. lakin, kengän tai käsineen (Lundius, Descriptio 
Lapponiae, 7). Eräät jo aikaisemmin esittämämme esimerkit osoittavat 
lisäksi, ettei henki- ja hahmo-uskon piirissä raja uskonnon ja magian 
välillä aina ole kovin jyrkkä. 

4 Ganader, MF 8. 

5 Koutokeino, Heikki Meriläinen 1, 1401. SKS. 

varjo. Toisin paikoin sitä onkin nimitetty varjohaltijaksi.! Se 
on samannäköinen kuin ihminen itsey.? Suurella ihmisellä on 
suuri haltija, pienellä pieni.3 Haltija voi näyttäytyä milloin sen 
omistajalle itselleen, esim. jonkin odottamattoman tapahtuman 
enteenä, milloin muille esiintyen ihmisen ulkopuolella ikään kuin 
itsenäisenä olentona. Etenkin ihmisen matkalla ollessa sanotaan 
haltijan voivan saapua kotiin ennen kuin asianomainen itse. 
Tällöin se todetaan milloin kuulemalla, mikä on yleisempää, 
milloin näkemällä. Kotonaolijat saattavat kuulla esim. askelten 
ääniä tai oven ripaan tartuttavan vaikka palaavaksi odotettu 
ei vielä ole perillä. Milloin tuo edellä kulkeva ”haltija? taas on 
jollekulle näyttäytynyt, on se saattanut olla siinä määrin asian- 
omaisen näköinen, että on voitu sanoa: »Jos et sie itte ollu, niin 
sit se ol sun haltias.»* 

Samaa tarkoittaen on sanottu ihmisen haamusta: »Hänen 
haamunsa tuli ennenkuin hän itse.» Tämän tapaista sanontaa on 
käytetty, »kun ollaan näkevinään jonkun henkilön tulevan ennen 
kuin hän todellisuudessa saapuukaan».5 Näitä kuulemuksia ja 
näkemyksiä pidetään merkkinä siitä, että poissa oleva on pian 
paikalla. Kangaslammelta kerrotaan, että kun sepän kuultiin 
kilkuttelevan pajassaan, vaikka hän vielä oli matkoilla, oli tapana 
sanoa: vSeppä tulee kohta kotiin.v* 

Samanlaista ihmisen edellä kulkevaa kaksoisolentoa merkitsee 
ruotsissa mm. vård ja norjassa vord ”vartija”.? Pohjois-Suomes- 
sakin on muutamin paikoin haltijasta käytetty vartija-nimi- 
tystä, joka saattaa olla käännöslaina. Vastaava uskomus 
sisältyy skandinaaviseen hahmoa eli haamua' merkitsevään 
ham-, hamn-sanaan. Ruotsissa on myöhemmin vielä yleisellä rd- 
nimityksellä ymmärretty myös ihmisen ”haltijaa'.? Lappalai- 

1 Käarle Krohn, SRU 165. ' 

2 Haapavesi. Emmi Koskinen. SS. 

3 Alatornio. Niilo Kallio 3181. SKS. 

4 Paulaharju, KM 256 s.; vrt. Holmberg (Harva), JA 29. — Valkeala. 
V. Korkeamäki. SS. 

5 Pyhäjärvi (V. L). V.. Kaasalainen. SS. 

6 Kangaslampi. Lönnbohm 328. SKS. 

7 Hyltön—Cavallius I, 356; Magnus Olsen, MM 1916, 4 ss; Dag Ström- 
bäck, Sejd, 124, 130, 133. 

8 Kiiminki. Paulaharju 7820. — Piippola. L. Merikallio 66. SKS. 

9 Ks. Louise Hagberg, 531 ss. 

silla tätä olentoa vastaa färrusas$ 'ihmisen seuralaishahmo”, joka 
omistajansa näköisenä näyttäytyy muille, ennen kuin ihminen 
itse saapuu.! 

Jokaisen ihmisen haltija ei kuitenkaan ole yhtä helposti 
havaittavissa. Toisen henkilön haltija saattaa näet esiintyä 
tarmokkaampana kuin toisen. Jo Ganander mainitsee sanonnan: 
»sillä on kova haltijav.? »Kovasta» haltijasta puhutaan myö- 
hemmissäkin muistiinpanoissa. »Muutamalla ihmisellä oli niin 
"kova haltija”, että se jo hyvän aikaa ennen hänen kotiintuloaan 
rytysi ja kolusi talossa.»? »Kova»-sanaa on kielessämme käytetty 
myös mm. tarmokkaasta kodin haltijasta, vieläpä paikastakin, 
jossa nähdään tai kuullaan kummituksia.* 

Ihmisen »kovaa haltijaa» vastaa ruotsin »starkt rä» tai »stark 
vård», norjan »stärk hug» tai »stärk dröug».5 Jo muinaisislanti- 
laisten lähteiden mukaan muutamilla oli niin väkevä hugr, että 
se kulki omistajansa edellä. Ruotsalaiset tuntevat sellaisenkin 
sanonnan kuin yhärda tomter, jolla tarkoitetaan maanalaisten 
olentojen asumia paikkoja. Samassa mielessä käytetään nimi- 
tystä rähärd esim. tienristeyksestä puhuttaessa.” 

Pohjois-Suomessa ja Vermlannin suomalaisten keskuudessa 
tavataan haltijan ja siihen liittyvän 'enteen vastineena toisin 
paikoin emuu. Ristiinassa on sanottu: vemmuu käv jo eiläpäe», 
»kun jokin enne näkyi tai kuului onnettomuuden edellä». Se 
voi merkitä myös ”haamua, hahmoa”. »Karhun emuu on karhun 
”haamu', joka kulkee karhun vierellä.»$ Hahmon synonyymina 
se esiintyy mm. Vermlannin suomalaisten sanonnassa: »Seij ollu 
Mattilan akka ihe, mut se ol' Mattilan akaa emuu, joka juoks 
pellosta mehtään, vaikka se ol’ niin yhöllainen ikääs kuń se ois 
ollu akka ihe.» Pohjois-Suomessa mainitaan mm: että vainaja 
voi kulkea »hämähäkin emuulla» so. hämähäkin hahmossa. Ruu- 


1 Itkonen, KV 1934, 65. 

2 Ganander, MF 8. 

3 Kaarle Krohn, SRU 165. 

4 Haavio, SK 104 ss.; Kotis. 1915, 140. 

5 Tonies Hagberg, 581; Reichborn—Kjennerud, 39: Strömbäck, "Sejd, 


130 
ê Strömbäck, Sejd, 182. 
? Medelpad. NMF. — Palmqvist, 119. 
8 Ks. Maija Juvas, Vir. 1933, 29. 
9 Kettunen, S V, 17, 57. 

miissa tuntuvasta aavistuksestakin on sanottu: vminussa käöp 
semmone emmuu», Lisäksi puhutaan maan, veden ja valkean 
ym. emuusta.! 
— Emuu vastaa siis tässä yhteydessä merkitystensä puolesta 
haltijaa. Haltija-sanaa on kuitenkin käytetty myös, milloin 
sairaudesta on ollut kysymys. Niinpä Koivistolla on sairastu- 
neesta henkilöstä sanottu: vhaltia karkas pois hänesty.? Tässä 
on siis "haltijan? karkaamisella ymmärretty samaa kuin ennen 
mainituissa esimerkeissä ”hahmon? poistumisella. Etelä-Pohjan- 
maalla on myös masentuneesta ihmisestä käytetty samanlaista 
sanontaa: »hältä haltiaanen on joutunut pois».? Keski-inkeri- 
läisissä taudin parannusluvuissa puhutellaan sairasta sanoen 
(IV, 3; 4222): 

Ihminen haltiatoin, 

valkeeveronen, 
tai (IV, 3, 4425) 

Laps haltiatoin, 

valkiaverinen, 


joista säkeistä käy ilmi, että haltijan poistuminen on samalla 
merkinnyt »valkeaverisyyttä» eli verevyyden menetystä. Veren 
yhteyteen liittyy lapsen haltija myös inkeriläisissä haltijan- 
puhuttelusanoissa: 


Etsi luontosi luoksi, 
etsi veresi vieryehen, 
etsi syntymäsijasi!* 


»Haltijan» samoin kuin »kaaveem riiston on joskus saattanut 
aiheuttaa vain pahansuovan kateellinen katse”, sillä parannus- 
lukuihin liittyy toisinaan manaus (IV, 3, 4425): 


1 Vir. 1933, 28; S V, 17, 47; SKVR VII, 5, 81. — Emuun mainitsee jo 
Ganander: »Käreitär (Ketun Emuu)»; sTapiotar, Waimo tarkka, suuri 
sulkain Emuu, du noga agtgifvande Skogs-värdinna, dv stora Fjäder- 
Fänas moder» (MF 36, 88). kA 

2 Koivisto. Eeva Kattelus, SS. 

3 Etelä-Pohjanmaa. A. V. "Koskimies 138.. SKS. 

4 Kaarle Krohn, SRU, 170. 

5 Pahan silmän aiheuttamasta taudista, * joka ilmenee kalpeutena ja 
pahoinvointina, norjalaiset ovat käyttäneet nimitystä lett (m.), lete (f.) tai 
partis. muotoja leten, letta teonsanasta lita ”katsoa? (Reichborn—Kjenne- 
rud, I, 70, 89). Samannimisen taudin ovat ruotsalaiset tunteneet (Hj. 
Lindroth, Göteb. och Bohusläns Fornminnesför. Tidskrift 1920, 23 ss.) 

Ken kattee katsonoo, 
silmä verta vuotakoon, 
silmä verta, toinen vettä, 
räntää räpättäköön! 

Mutta olipa syy mikä tahansa, haltijattoman ihmisen tila on 
säälittävä. Sen vuoksi parantaja neuvoo häntä (IV, 3, 4425): 

piä luontois luonnais, 
haltiais harteillais! 

Haltijan rinnalla mainittu luonto tavataan edellisen yhtey- 
dessä myös Haltian nostoksi nimitetyssä loitsussa, jonka lukuisat 
toisinnot alkavat sanoilla: 

Nouse, luoritoni, lovesta, 
haon alta, haltijani! 

Kaarle Krohn on olettanut, että puheena olevan loitsun kal- 
tija tarkoittaisi vainajan henkeä.! Mainittu säepari jatkuu näet 
joskus, kuten Krohn huomauttaa, sellaisilla sanoilla kuin 

Tule kalma kauhistava, 
tule tuskassa kovassa 
arvanlyöjälle avuksi! 

On ilmeistä, että arvanlyöjä on tällöin todella turvautunut 
kuolleen apuun, mutta ei ole yhtä varmaa, että tämä ajatus 
sisältyisi jo loitsun alkusanoihin. Päin vastoin on luultavampaa, 
että tietäjä on oman luontonsa tai haltijansa lisäksi samalla ve- 
donnut häntä väkevämpään voimaan. Kun tautejakin parannet- 
taessa puhutaan ihmisen vhaltijasta» tai luonnosta», jonka me- 
nettäminen saa aikaan mm. kasvojen kalpenemisen, ei ainakaan 
tällöin voi olla vainajasta kysymys. Sen vuoksi on todennäköistä, 
että tietäjä on myös Haltian nosto-sanoissa ymmärtänyt »luon- 
nolla» ja vhaltijalla» alun perin sitä ihmisen olemuksen osaa, 
jonka on uskottu milloin säikähtäessä, milloin unessa, milloin 
loveen lankeamalla irtautuvan ruumiin yhteydestä ja jäävän 
joskus pitkäksikin aikaa ruumiin ulkopuolelle. Tällöin sen on 


ja näiden välityksellä myös suomalaiset, jotka sitä ovat nimittäneet letyksi, 
letiksi eli letoksi. Melko yleisiä sanontoja ovat lisäksi Zettyy, letetään tai 
lettiintyy (SS:n kok.). — Hästesko erehtyy arvellessaan, että letty on joko 
lyhennys muodosta lennetty tai sama kuin ruots. plätt (LTL 119 s., LL 
105). Vrt. Setälä, Sanastaja n:o 2, 48 s. 

1 Kaarle Krohn, SRU 164. 

samalla kuviteltu joutuvan maanalaiseen maailmaan ja siellä 
kauan oltuaan rappeutuvan. Tällaiseen käsitykseen viittaavat 
loitsun sanat 

jo oot viikon maassa maannut, 

kauan kaihessa sijassa, 

jottet oo kuollutta parempi, 

kalmalaista kaunihimpi. 


Tosin myös »vanhasta väestä», jolla epäilemättä on ymmär- 
retty vainajia ja jota joskus itse Ukon on toivottu tuovan tietä- 
jän avuksi, on käytetty sanontaa (I, 4, 14): 

kut’ on kauan maassa maannut, 
viikon mullissa viruttu, 
havusilla vuotehilla, 

risusilla pääaloilla, 


mutta edellä mainitut haltijaan kohdistetut sanat: 


et oo kuollutta parempi, 
kalmalaista kaunihimpi, 
eivät voi tarkoittaa vainajaa, vaikka haltijaa verrataankin kuol- 
leeseen. 
Krohnin olettamuksen tueksi ei myöskään riitä haon alaisen 
haltijan rinnakkaisnimenä joskus mainittu saattaja: 


sammalista saattajani. 


Onhan ruotsalaistenkin vård vartija”, joka vastaa suomalais- 
men haltijaa, ollut ihmisen vsaattaja» (»det följer honom», vrt. 
fylgja?), mutta se on samalla ollut, samoin kuin suomalaisten 
haltija, niin läheisessä suhteessa omistajaansa, että sen menettä- 
mistä on pidetty sairauden syynä, niin kuin Norjassa sairaasta 
käytetyt sanat vordlaus (ruots. vallös) ”haltijaton' tai vordstolen 
”jolta haltija on anastettu? selvästi osoittavat.s Muudan noituu- 
desta syytetty norjatar selitti Fosnesin käräjillä Namdalenissa 
1660, että kun vord yöllä ihmisen nukkuessa poistuu ruumiista, 
niin se ei palaa siihen, jos se tällöin joutuu jonkin pahansuovan 
henkiolennon haltuun.* 

1 Hyltön—Cavallius, I, 356. 

2 Reichborn—Kjennerud, I, 38; Strömbäck, Sejd, 130. 


3 Strömbäck, Sejd, 132 s.; Reichborn—Kjennerud 1, 39. 
4 Lid, Saga och Sed 1937, 7; Folktro, 12. 

Yhtä vähän kuin vord voi haltija ihmisen varjo-olentona tar- 
koittaa vainajaa. Ei sitä myöskään osoita onni-nimitys, joka 
haltijan rinnalla usein esiintyy runoissamme. Niinpä inkeriläi- 
sissä sairaan parannussanoissa tavataan säkeet (IV, 3, 4237, 
vrt. 4222): 

Piä luontois luonais, 
onneis olallais, 
haltijais harteillais! 

Omistajansa yhteydestä poistuttuaan »onnenkin» sanotaan 
joutuneen milloin minnekin, mm. ojaan (esim. IV, 1, 925): 

miun on onnein ojassa, 
ha'on alla haltiain. 

Joskus sen sanotaan makaavan vpaksussa paju-pehossa, ti- 
hiässä tuomikossa» (IV, 1, 941) tai »lehossa pehon takanna, alla 
hoaaon (havon) hoaavikossa» (V, 3, 634). 

Onnen kertona esiintyy toisinaan vielä samaa merkitsevä 
vieraskielinen lykky tai säästi (myös tsäästi eli t$äästi), joista 
edellinen on ruotsalais-, jälkimmäinen venäläisperäinen sana. 
Kumpikin tavataan seuraavassa länsi-inkeriläisessä säkeistössä 
(III, 2, 1613); ` 

Miun on onneni ojassa, 
säästiin on pahassa säässä, 


lykkyyn on lumisaossa, 
haon alla on haltiaan. 


Onnen puutos näyttää voineen merkitä verenkin puutosta 
runossa, jossa jumala tavataan haltijan tilalla (III, 1, 246): 
Ei onni osin jaeta, 
jumala käsin pietä, 
puna ei panna puntarilla, 
verta ei viessoilla mitata. 

»Onni» mainitaan monin paikoin myös ihmisen varjomaisena 
kaksoisolentona, joka samoin kuin haltija kulkee omistajansa 
edellä ilmoittaen tämän tulosta.! Tunnettuja ovat sananparret 
vmatkalla onni muassa» tai vonni eellimmäisenä kotona». »Onni» 
saattaa lisäksi osoittaa löytöpaikan aarteen etsijälle, ja miehen 


1 Laihia. Ruusa Koskinen. — Pyhäjärvi (O. 1.). G. Tapaninaho. — Pie- 
lisjärvi. Hanna Häkkinen. SS. — Kaarle Krohn, SRU 165. 

maatessa yonni valvoo»! Toisin paikoin sanotaan: »mikä onni 
nyt sen vei, kun esinettä ei löydetäv.? Yleisimmin onnella» 
ymmärretään kuitenkin ihmisen kohtaloa, »kova onni», »hyvä 
onni», tai osaa, jota sanaa usein käytetään onnen merkityksessä. 
Suomalaisten onni-käsitteen vastine on, niin kuin V. J. Mansikka 
on huomauttanut, itäslaavilaisten dolja *osa, kohtalo onni”, jolla 
lisäksi on tarkoitettu ihmisen varjomaista kaksoisolentoa, hal- 
tijaa.? 

Yleisin haltijan kertosana runoissamme on luonto, joka taval- 
lisesti esiintyy haltija nimityksen edellä ja jota vailla ollessaan 
sekä tietäjän että sairaan on kutsuttava tai etsittävä sitä 
»lovesta». Niinpä sairaalle on sanottu (XIII, 3, 8477): 


löyvä luontois lovesta, 
hoaavon (havon) alta haltiais! 


Samoin kuin ihmisen yhteydestä poistuneen haltijan on luon- 
nonkin loveen» jouduttuaan kuviteltu makaavan maan alla. 
Syytä siihen ei aina ole tiedetty, sen vuoksi on joskus kysytty 
(1, 4, 12): 

mi luonnon loveh on pannut, 
moan alle makoamahe? 


Murteissamme luonnolla on ymmärretty mieltä, sisua, tar- 
moa’, esim. sanonnoissa »luontoa kääntää», votti luonnon pois» 
tai »se käy luonnolles.4 Ganander sanoo, että »karhia luonto» 
merkitsee 'rohkeata, pelotonta'.5 Hyvin läheisessä suhteessa 
luontoon on sen yhteydessä mainittu synty, joka myös voi ihmi- 
sestä irtautua ja jolla todennäköisesti on tarkoitettu ?synty- 
peräistä luontoa”. Lukuisissa runoissamme haltija, luonto ja 
synty tavataan ikään kuin saman käsitteen eri nimityksinä. 
Niinpä Europaeuksen Uhtualla muistiinpanemassa Haltijan 
nosto-loitsussa sanotaan (I, 4, 14): 


1 Pelkonen, SMA XXII, 207. — Salmi. J. Markkinen. — Suomenniemi. 
J. Kuukka. SS. ; : 

2 Rautu. Alma Eerikäinen. SS. 

3 Mansikka, S V, 16, 229 ss. 

4 Vanaja. Alma Aarni. — Längelmäki. Edla Juusela. — Impilahti. 
J. Kuronen. — Laihia. R. Koskinen. — Aura. A. Peltola. SS. 

5 Ganander, MF 9. 

Nouse, luontoni, lovesta, 
syntyni, syvästä maasta, 
haon alta, haltiani, 
vastuksia voitiamah, 
katehia kaatamah! 


Oman syntyperäisen luontonsa lisäksi tietäjän on kuviteltu 
voivan hankkia itselleen myös ottoluonnon, jolla on ymmärretty 
muualta omaksuttua tai anastettua taikavoimaa. Olemme jo 
aikaisemmin maininneet, miten ihmisten tai uljaiden eläinten 
ominaisuuksia uskottiin niitä sisältävän aineen mukana voitavan 
siirtää muista olennoista omaan ruumiiseen. Mutta suomalainen 
tietäjä ei tyytynyt lujittamaan luontoaan ainoastaan elollisista 
olennoista anastamallaan mahdilla, hän pyrki vluonnokkaaksiv 
myös turvautumalla elottoman luonnon voimiin. Niinpä hänen 
kerrotaan ottaneen yluontoa» kalliosta pesemällä päänsä 
vitkevän kallion hiellä» tai koskesta juomalla kuohuvan 
kosken pyörteestä ammennettua vettä ja vaahtoa taitulesta 
syömällä tulisijan tuhkaan kätkettyä suolaa tai itse ukk o- 
selta asettumalla ukonilman aikana alastomana kalliolle ja 
valamalla päähänsä kallion koloihin kertynyttä sadevettä. Roh- 
kenipa hän tavoitella manankin takaista mahtia 
halaamalla hautausmaasta kaivamaansa ruumista tai ryyppää- 
mällä viinaa kuolleen kallosta. Näin saattoi tenhovoimaisella 
tietäjällä olla joskus jopa yhdeksän eri luontoa.? 

Tässä mielessä käytettyä luonto-sanaa vastaa muinaisislanti- 
lainen náttúra, jota on käytetty myös esineistä puhuttaessa. 
Niinpä Hervarar saga kertoo Tyrfing-nimisestä taikamiekasta, 
jota *seurasi sellainen luonto’ (sä náttúra fylgdi), että se saattoi 
loistaa pimeässäkin. Náttúra on merkinnyt myös olentoa. 
Eiriks saga rauda mainitsee näet, että kun Gudridr lauloi 
Vardlok(k)ur-nimisen loitsulaulun, monet tietäjälle tarpeelliset 
olennot, näitärur, saapuivat paikalle. Eriäviä mielipiteitä on 
kuitenkin esitetty siitä, mitä nimitys vardlok(k)ur on alun perin 
tarkoittanut. Dag Strömbäck on selittänyt että vard- tässä 
yhdyssanassa, jonka jälkimmäinen osa merkitsee *kutsumista”, 
on sama kuin vordr (ruots. värd) ja että loitsulaulun tarkoituk- 


1 Kaarle Krohn, SRU 166 ss.; vrt. Mansikka, Vir. 1914, 58 ss. 

sena on alkuaan ollut loveen langenneen tietäjän ruumiin ulko- 
puolelle jääneen haltijan? takaisin kutsuminen eikä muiden 
henkiolentojen paikalle houkutteleminen.! Tässä tapauksessa 
vardlok(k)ur-laulua voitaisiin verrata puheena olleeseen, suo- 
malaiseen Haltijan nosto-loitsuun. Länsi-Suomessa on tosin 
säilynyt sellaisiakin lukuja, joissa samalla kertaa käännytään 
useamman olennon puoleen. Niinpä Varsinais-Suomessa on 
kutsuttu »vartijat» painajaisen vaivaaman lapsen luo sanomalla: 
»Lapsen vartiat, tulkaa kirkon tykköö kotti, nimeen Isän, Pojan 
ja Pyhän hengen!» Lounais-Hämeessä on lapsen ollessa levoton 
menty portaille, liehutettu lapsen riepua ja huudettu: »Vartiat 
kottiin kolmesta paikkaa, kirkosta, kylästä ja kottoo!» Lopella 
on unetonta lasta kylvetettäessä lausuttu: »Sinun unes vartiat 
pitää tuleman sinun tykös.»? Tämäntapaiset ainoastaan sairaita 
lapsia parannettaessa luetut loitsut, joissa puhutaan lapsen 
vartijoista, ovat kuitenkin todennäköisesti syntyneet vasta kris- 
tillisenä aikana. 

Laajemmassa mielessä kuin luonto sanaa on Satakunnassa ja 
Pohjanmaalla käytetty luntio-nimitystä, joka on merkinnyt 
luontoa, aavistusta, kohtaloa, onnea, ennettä, lumousta, taika- 
voimaa’ ym.? Toisin paikoin kuten Kalajoella mainitaan lisäksi, 
että joka ihmisellä on luntionsa, joka seuraa häntä aavemaisena 
haamuna.? Puhutaanpa karhunkin luntiosta.5 Näin monimerki- 
tyksisenä luntio muistuttaa läntisten naapurikansojemme hug-, 
hog-, häg-nimitykseen sisältyvää käsitettä, jolla on ymmärretty 
ihmisen taipumusta, toivomusta, aavistusta’ tai muuta hen- 
kistä kykyä, mutta myös olentoa, joka seuraa ihmistä hänen 
elämänsä aikana.? 


1 Strömbäck, Sejd, 138 s.; vrt. Magnus Oisen, MM 1916, 1 ss. 

2 Rytkönen, KSR 105 s., 118. i 

3 Toivonen, FUF XXVII, 223; Sanat puhuvat, 102. 

4 Kalajoki. E. Kilpinen. SS. — Maija Juvas, Sanastaja n:o 13, 6. 

5 Paulaharju, KM 96: »Sillä kontiolla oli sellainen *soma luntio?, että se 
pani painajaisen ihmiseen, niin jotta väkisinkin rupesi nukuttamaan, kun 
nostettu karhu lähestyi» (Hyrynsalmi). 

6 Reichborn—Kjennerud, 1, 23, 33, 37 ss.; Lid, Folktro, 3 ss.; Strömbäck, 


173 ss. — Luontoa” tai "haltijaa? on joskus ymmärretty myös hiimosti- 
sanalla, vaikka sen yleisimmin sanotaan merkitsevän tautia, esim. kalman 
hiimosti, metsän hiimosti (Manninen, DK 156 s., 232 s.). — Suojärvellä 


hiimosti on Ahtian mukaan ”haldie' esim. sanottaessa: »Hänell o hyvä 
hiimosti, sidä miestä pideä varata» (Suojärven sanasto). : 

»Luonnolla» ja yhaltijalla» on Haltijan nosto-loitsun sanoissa 
vnouse luontoni lovesta, haon alta haltijani» ilmeisesti ymmär- 
retty samaa kuin sanottaessa »luonto nousee» (vrt. vinto nousee», 
Lrt) tai »haltioituu», »on haltioissaan». Nykyään yluonnon nou- 
semisella» ymmärretään ”vihastumista' ja samoin ykovin suut- 
tuneesta» voidaan sanoa: »se on ihan haltioissaanv,! mutta ylei- 
simmin volla haltioitunut» tai volla haltioissaan» merkitsee mur- 
teissamme samaa kuin solla intoutunuty, volla innoissaan». Jo 
Ganander puhuu vindo-miehistäv, vjotka owat innosansa, hal- 
diosansa liikkuvat»? Lienee syytä huomauttaa, ettei sana 
haltioissaan» (vrt. innoissaan, vihoissaan, hengissä) monikko- 
muodosta huolimatta merkitse sitä, että kysymys olisi useam- 
masta haltijasta.? 

Silti ei vhaltijalla» jonkun ollessa haltioissaan» ole aina ym- 
märretty ihmisen omaa haltijaa, vieraankin olennon on uskottu 
voivan tunkeutua ihmiseen, esim. milloin »hullu on haltioissaan» 
tai milloin epileptikon valtaa vaikea kohtaus. Tällöin on sai- 
rautta aikaansaapa vieras olento pyritty karkottamaan sairaasta 
säikäyttämällä.* 

Erikoislaatuinen on käsitys, että se ihmisen olemuksen osa, 
jonka uskotaan unen aikana poistuvan ruumiista suun tai sie- 
raimien kautta, voi tällöin pukeutua pienen eläimen, hyönteisen, 
hiiren tai linnun hahmoon, jonka muut muka saattavat nähdä. 
Tämä käsitys, joka meillä samoin kuin sukukansojemme kes- 
kuudessa esiintyy etupäässä kansainvälisissä saduissa, muis- 
tuttaa hengen lähtöön liittyviä kuvitelmia. Kummassakin 
tapauksessa puhutaan näet pienoiseläimestä, jonka kulkutie 
niin ikään on sama. Lisäksi on huomattava, että jos nukkuvan 
suu sulkeutuu tai sieraimet peittyvät, joten kysymyksessä oleva 
'eläin? estyy pääsemästä takaisin ruumiiseen, niin ihminen muka 
heti menettää 'henkensä?. Toisin on hahmosielun irtautumisen 
laita, jonka myös on uskottu voivan näyttäytyä muussa kuin 
asianomaisen omassa hahmossa. 

1 Pulkkila. Martta Soukka. SS. 

2 Ganander, MF 21. 

3 Haltioissaan-sanan saksannos »bei seinen Geistern» (haltijainsa luona) 


ei voi olla oikea (ks. Manninen, DK 157; vrt. Castren III, 172). 
4 Manninen, DK 153. 

Muodonmuutoksille altis on ihmisen haltija? etenkin, milloin 
sc esiintyy painajaisena tajuttoman ruumiin ulkopuolella. Täl- 
löin sen sanotaan ahdistavan nukkuvaa mm. kissan tai koiran 
hahmossa.! Miten läheiseksi tuon salaperäisen 'eläimen” ja sen 
omistajan välistä suhdetta on ajateltu, osoittaa käsitys, että 
edelliseen sattuneen iskun vaikutus ulottuu myös jälkimmäi- 
seen. Mutta kiintoisinta on, että painajaisen ahdistamaa on 
pyritty suojelemaan kuvastimen avulla, joka on asetettu ahdis- 
telupaikan ääreen. Kansa selittää, että kun painajainen mäkee 
siinä kuvansa, se säikähtää ja pakeneev.? Todennäköisesti tuo 
säikähtäminen perustuu siihen, että valehahmossa kulkeva pai- 
najainen näkee kuvastimessa todelliset kasvonsa. 

Näin on asian laita ainakin, kun joku ihminen on muuttau- 
tunut tai vastoin tahtoaan saatettu eläimen hahmoon. Kan- 
sainväliseen tarinaan vironsudesia (vrt. ruots. varulv, muinais- 
engl. werewlf, saks. werwolf 'miessusi”) sisältyy näet käsitys, 
että sudeksi muuttuneen piti olla varuillaan juodessaan vettä 
joesta tai järvestä muiden susien seurassa, sillä hänen kuvansa, 
joka näkyi veden kalvossa, oli ihmisen eikä suden. Lisäksi 
kerrotaan, että vironsudella oli suden hahmosta huolimatta 
ihmisen hajukin. Sen vuoksi ei hänen ollut hyvä kulkea susi- 
laumassa »tuulen alla», sillä siinä tapauksessa todelliset sudet 
saattoivat tuntea hänet ja repiä palasiksi? 


1 Haapavesi. A. Karsikas. — Juva. Iida Remonen. — Isokyrö. E. 
Paavo-kallio. SS. — Pihtipudas. Gummerus 624. SKS. 

2 Ilmajoki. L. Kahma 11. — Kitee. Lönnbohm 1283. — Suonenjoki: 
Ekberg 208. SKS. — Tepsivänä suojelukeinona on käytetty myös alma- 
nakkaa, siinä kun on painajaisena kulkevan henkilön nimi (Vehmaa. 
Hänninen 391. — Kontiolahti. Hyvärinen, 63. SKS). Vrt. Cdstedt, 71. 

3 Harva, VSHK 152; Ella Odstedt, 65. Ihmissusista ovat lisäksi kirjoit- 
taneet mm. J. V. Lehtonen, S V, 16, 327 ss. ja Nils Nid, Saga och sed 
1937, 3 ss. Vrt. myös Sv.L. 1943=44, 401 ss. 

Maahinen on maassamme monin paikoin säilynyt vanhan 
kansan muistissa vain erinäisten ihotautien, rohtuman, syyhel- 
män, turvotuksen tai paiseiden nimityksenä, joiden uskottiin 
ytarttuvan» maasta, vedestä, tuulesta tai tulesta. Yhä vieläkin 
kuulee puhuttavan maa-, vesi-, tuuli- tai tuli-maahisesta.! 
Ensiksi mainitusta on eri tahoilla, etenkin Itä-Suomessa, käy- 
tetty myös tartuntapaikan mukaisia nimityksiä: metsä-, pien- 
tare-, piha-, tanhut-, karsina- tai kyly-maahinen.? Mistä tauti 
milloinkin oli tullut, oli tietäjän tutkittava. Suomalaisten tau- 
dinloitsujen erikoistuntija F. A. Hästesko selittää, että maa, 
vesi, ilma ja tuli yleisimpinä ihotautien tuottajina palau- 
tuvat keskiajan oppineiden käsityksiin neljästä alkuaineesta ja 
niihin sisältyvistä voimista. Näiden neljän elementin ominai- 
suuksien katsottiin näet ilmenevän itse ihottuman laadussa? 

Hästesko oli kuitenkin tietoinen siitä, että maahinen (lyydi- 
läismurteissa muahinie) on vanha kansanomainen nimitys, jolla 
alun perin on tarkoitettu maassa asuvaa olentoa.* Lönnrotin 
sanakirjassa mainitaankin ihottumaa merkitsevän maahisen 
ohella maahiset, joista sanotaan, että ne ovat »pieniä olentoja, 
joiden olinpaikan uskottiin olevan maassa». Sama selitys on jo 
Renvallilla (1826): »genii parvuli mythol. in terra habitantes 
(menninkäiset)». Maahisen aiheuttamasta taudista puhuvat 
aikaisemmin mm. Lencgvist ja Ganander.5 Jälkimmäinen tun- 
tee myös sanonnan: vmaast on maahinen ylennyt, maahan maa- 
hinen alene«.s Loitsuissa maahinen tavataan joskus samassa 


1 Manninen, DK 51 ss., 53, 87, 112, 124 

2 Manninen, DK 53, 134; Tunkelo, Vir. 1930, 374; SKVR VII, 4, 2426, 
2441, 2442, 

3 Hästesko, LL 101, LTL 96 ss. 

4 Hästesko, LL 98, LTL 83. ` 

5 Porthan IV, 77; Ganander, MF 53; vrt. Castrén, IH, 171 s., 180. 

8 Ganander, sanak.; vrt. esim. SKVR VII, 4; 2468. 

säkeessä sekä ihottuman että sen aiheuttajan nimityksenä, 
esim. Impilahdella (VII, 4, 2421): 
Ota, maahinen, maahisesi! 

On siis ilmeistä, että maahisella, niin kuin jo itse nimikin viit- 
taa, on sairaudesta puhuttaessa alun perin ymmärretty maasta, 
maahisten olopaikasta saatua tautia. Vasta sen jälkeen kun 
tätä sanaa oli alettu käyttää ihotaudin yleisenä nimityksenä, 
voitiin puhua myös mm. tuuli- ja tuli-maahisesta. 

Vanhempaa kantaa saattavat edustaa sellaiset taudin saanti- 
paikasta johtuvat erikoisnimitykset kuin metsä-, pientare-, piha-, 
tanhut-, karsina-, kyly- tai vesi-maahinen, sillä maahisten 
kuviteltiin asuvan sekä metsien että raivatun maan ja raken- 
nusten alla, vieläpä vesienkin kätköissä. Ei siis kumma, että 
esi-isämme joutuivat usein kosketuksiin niiden kanssa. Sitä 
osoittavat myös niihin kohdistetut sanat (XII, 1, 3644): ymaata 
me yhessä elämme». 

Kun maahiset eli maahiaiset ovat vanhan kansan elämässä 
näytelleet erittäin huomattavaa osaa, on ymmärrettävää, että 
niistä on voitu käyttää monenmoisia sanontoja: maan väki, 
maanalusväki, manhon väki, hiiden väki, metsän väki, vuoren 
väki, veden väki ym. Samaa olentoa tarkoittavat lisäksi metsä- 
hiisi, Aunuksen karu kehno? ja vesihiisi. Osoituksena siitä, 
miten eri paikoissa asuvia maahisia voitiin nimittää eri nimillä 
niiden olinpaikan mukaan, esitettäköön seuraavat sanat, joilla 
loitsija on kutsunut niitä avukseen: 

Mi on maassa maahisia, 
metsässä metsällisiä, 

ve'essä ve'ellisiä, 

tulkoon kaikki miun avuksi! 

Onpa sellaisillakin nimityksillä kuin maan, metsän, veden ja 
kodin haltija eli pitäjä (-vä) usein ymmärretty juuri maahista, 
jolle tunnusomaista on sen maanalainen elämä, vaikka 
se toisinaan saattaakin näyttäytyä ihmisten ilmoilla. Ruijan 
suomalaiset sanovat: »ne on maahiaiset ne haltiot».? 

Samanlaisia maanalaisia olentoja, jotka vihoitetuina aiheut- 
* 1 Kaarle Krohn, SRU 79. 

2 Ruija. Paulaharju 15737. SKS. 

tavat tauteja, tavataan monien muiden kansojen uskomuk- 
sissa. Jo Porthanin aikana tiedettiin, että meikäläiset maahiset 
vastaavat läntisen naapurikansamme älva- ja saksalaisten erd- 
mängen- eli erdmänchen-nimisiä pienoisolentoja.! Samaa sala- 
peräistä ryhmää edustavat virolaisten maa-alused?, joita maan 
alla olevan maailman asukkaina nimitettiin Ruotsissakin under- 
jordiska, underbyggare*, jordbyggare tai jordfolk samoin kuin 
Norjassa underjordinger, underjordsfolk, underbuande, jordafolk.* 
Niiden pienoiskoosta johtuu gotlantilaisten nimitys »de små 
under jorden» ja helsinglantilaisten ym. »smäfolk» tai »smä 
gubbarv5, niiden näkymättömyydestä taas norjalaisten huldre- 
folk, islantilaisten huldufolk.s Vanhoja germaanisia nimityksiä 
ovat Skandinavian kielissä alv, älva ja vätte, vitter, vitira sekä 
norjalaisten tusse.? Yleisin monille kansoille yhteinen on nimi- 
tys ”maanalaiset?, jota merkitsee myös saksalaisten unterirdische. 
Eniten huomiota ansaitsevat vastaavat olennot arktisten kan- 
sain uskomuksissa, kolttain jennam-vuolas-olmo maanalainen 
ihminen” eli jennam-jielli ”maa-eläjä? tai tiettyyn paikkaan liit- 
tyen päik-jiellis, sekä samojedien syyhyrtije-väki, joka sekin 
asuu maan alla.? 

Vaikka maahisten eli hiisien yleensä uskotaan olevan hyvin 
pienikokoisia olentoja, sanotaan niiden ulkoasultaan, elin- 
tavoiltaan ja menoiltaan suuresti muistuttavan menneen ajan 
ihmisiä. Ne asuvat ihmisten tavalla perhekunnittain maan- 
alaisissa majoissaan, toimittavat siellä arkisia askareitaan, 
huvittelevat, laulavat ja soittavat, synnyttävät lapsia, visttä- 
vät häitä, kulkevat kesteissä toistensa luona ja ilmestyvät ihmis- 
tenkin asuntoihin. Lencgvist mainitsee maahisten mieluimmin 


1 Porthan IV, 77. 

2 Castrén 111, 180; Eisen, EM 92 ss.; Holmberg (Harva), W 185; Mansikka, 
KV 1935, 131 ss. 

3 v. Sydow, NK XIX, 142; O. Hermelin, SL 1909, 3, 82 ss.; vrt. FSF 
VII, 1, 455, VII, 5, 366 ss.; SLA. 

4 Reichborn—Kjennerud I, 56; Birkeli, FN 144 ss. 

5 Gotland. NMF.; Hermelin, SL 1909, 3, 86, 90; SLA. 

$ Reichborn—Kjennerud I, 56; Birkeli, FN 147 ss. 

? v. Sydow, NK XIX, 144, 142 s.; Birkeli, FN 140; Reichborn—Kjenne- 
rud 1, 49 ss., 9, 46. 

8 Holmberg-Harva, Petsamonmaan kolttain pyhät paikat, 13, 15 s., 
20; Itkonen, Heidn. Religion, 90. 

9 Castrén III, 192 s.; Lehtisalo, Entwurf, 83 ss. 

majailevan tietyissä paikoissa, puitten, kivien ja rakennusten 
kynnysten alla.! Reinhold von Becker, joka nimittää niitä hii- 
siksi, kertoo niiden asuvan vuorissa, ylävissä kummuissa, erä- 
maan järvissä sekä suurien puitten alla.? Vermlamin suoma- 
laisten keskuudessa kuvitellaan, että venin on moanpitävöitä 
joss? on korkeita mäklöitäv. Hyvin yleisen, maassamme vallin- 
neen käsityksen mukaan niillä on majapaikkansa metsissä, missä 
on nähty *maahisten eli maahiaisten tuliakin' (vrt. ruots. vätte- 
ljus)4 Esitämme seuraavassa eräitä esimerkkejä maahisten 
elämästä. 


Kalliossa pidettiin kemuja, välistä kuului kankaan kutomistakin (Pyhä- 
järvi U.l. Holmberg 107. SKS). 

Ilosvuoressa on hiien asunto. Sieltä kuuluu ääniä, naurua, itkua ym. 
(Pihtipudas, Gummerus 896. SKS). 

Hiidet ovat hyvin pieniä ihmisiä, peukalon pituisia. Nenä pitkä. Ne 
asuvat rotkoissa, kivien alla ja vedessäkin. Kaulassa niillä on pieniä tiu- 
kuja ja kulkusia, niin että niiden kulkiessa kuuluu pieni krapina (Hä- 
meenkyrö, Kotiseutu 1912, 27). 

Ohdankämmenen porstuan lävitse Lassilassa meni hiidenväkeä musii- 
killa, helinällä ja porulla (Noormarkku. Varonen, Vainajainpalvelus, 
189). 

Hiiden väkeä kuulevat vanhat akat nytkin vielä ajavan hevosella, jonka 
kaulassa on suuri joukko pieniä kulkusia (Jämijärvi. Kankaanpään kan- 
sanopistolaiset 10. SKS). 

Hän oli sanonut, että kun hän kulki (Kivijärven kylässä sijaitsevan kol- 
mentienhaara-mäen) ohitse, hän näki, miten pienet ihmiset pitivät kestiä. 
Siinä oli ollut katetut pöydät valmiina ja sellaista helinää ja touhua niillä 
oli ollut (Pomarkku. Kankaanpään kansanopistolaiset 32. SKS). 

Kun miehet (halonhakkaajat) olivat metsässä valkealla, niin tuli pieni 
mies ja sanoi: »Menkää pois tästä ja sammuttakaa valkea, sillä tästä tulee 
pian hääjoukko.» Miehet tekivät niinkuin käskettiin ja samassa tuli suuri 
hääjoukko, joka oli pelkkää pientä väkeä. Ne olivat hiisiläiset, jotka viet- 
tivät häitä (Askola. J. Tyyskä 259. SKS). 

Maanpitäjät nousevat mielellään yöllä lattialle tanssimaan. Kaisa 
(Vilhunen) kertoi, että kun »Tahon Marjetta maka$ yötä toisessa tuvassa, 
niin näki, että punalakkisie on lattia täynnä, pieniä kuploja (ukkoja) 


1 Porthan IV, 77. 

2 von Becker, SMA XV, 136. 

3 Kettunen, S V, 17, 40. N . TS 

4 Turtola, H. Konttajärvi. — Pello. I. Saukkoriipi. SS. — J. Moman, 
De superstitionibus hodiernis, Uppsala 1750, 27: »pättelius de lågor, som 
stundom ses nattetid på sanka ställen». 

sanoi». Marjetta oli sanonut: »Moanpitäviä niit on joka tuvassa, vaan työ 
ei neä» (Vermlanti. Kettunen, S V, 17, 40). 

Sogamäessä on karujen kokoontumispaikka. Sieltä kuuluu niiden me- 
noa, laulua, soittoa ja pauketta. Matkamiehet pelkäävät sitä paikkaa. 
Toisinaan metsän väet viettävät häitä, soittoloin matkaavat (Veskelys. 
Omat kok.). 

Myös maahisten elinkeinot ovat samoja kuin maanpäällisten 
täällä, vaikka ne tuolla edustavat varhaisempaa astetta. Riistan 
pyynti, kalastus ja varsinkin karjanhoito näyttää niitä huvit- 
tavan, mutta ei maanviljelyskään ole niille vallan vierasta. 

Riistaa pyytäviä ja erämiehiä avustavia maahisia nimitetään 
usein vmetsänväeksi» (vrt. Helsinglannin »skogsfolket»).! Raja- 
Karjalassa voidaan samassa mielessä puhua meisähisistä. Aunuk- 
sessa kuullaan joskus metsähisen koirankin haukkuvan (vrt. 
ruots. vitterhund).? Yhtä vähän kuin Suomessa voi Skandina- 
viassakaan nähdä rajaa maahisten ja meisänväen välillä.s Ba- 
maan maanalaiseen ryhmään kuuluu vedenväki, jonka Kauko- 
Karjalassa on kuviteltu harjoittavan kalastusta runsaskalaisissa 
vesistöissä.* Lapissa tarinoidaanm kaksipohjaisista eli 
päälletysten olevista järvistä, joista alemman rannalla on saman- 
laisia asuntoja kuin maan päällä. Skandinavian lappalaiset ovat 
nimittäneet tällaista järveä saivoksi. Norjalaisten siitä käyttämä 
nimitys huldretjern asettaa tämän kuvitelman selvästi maahisten 
yhteyteen.5 Erään 1700-luvulta olevan lähteen mukaan on 
Hämeessäkin puhuttu kaksipohjaisista järvistä. * 

Eniten on tietoja maahisten karjasta, jonka sanotaan 
nousevan päivänlaskun jälkeen maasta tai vedestä ja häviävän 
auringon koittaessa maahan tai veteen. Joskus saattaa sattua, 
että jokin näiden lehmistä jää muista jäljelle ja joutuu ihmisen 
haltuun, jos tämä ennättää heittää teräspalan sen yli tai kulkea 
sen ympäri teräspala kädessä. Kerrotaan, että näin hankittu 
lehmä antaa aina saman verran maitoa kuin siitä on ensi kerralla 

1 Paltamo. H. J. Keränen. SS. — Hermelin, SL 1909, 3, 91. 

2 Harva, KK 474. — E. Modin, Norrland 1926, n:o 14, 67 s. 

3 Vrt. Granberg, ok Rig 1933, 152. 

t Harva, KK 4 


5 Holmberg (Harya), W 30; Ravila, KV 1934, 177; Tikónan; SUST 
LXXXVII, 67; Helland, FA 11, 298; Asbjornsen. Norske Huldre- Eventyr, 


92. : 
8 Rapola, Vir. 1919, 120. 

lypsetty. Sen vuoksi on edullista varata tällöin mukaansa suuri 
astia.! 

Maanalaisen kansan kauniista karjasta tarinoidaan monin 
paikoin vielä meidän päivinämme. 


Niillä ol meär olla karjoa, moanpitävillä. Erkin Heikki näk ysön (ison) 
karjan keskyössä, ja kranni kultakruunu peässä akalla, ja se soitti sarveen 
siellä (Vermlanti. Kettunen S V, 17, 40). 

Maahiaisen ämmä on ennen piättänyt lehmät metsiin. Sillä itsellä on 
suuret lehmät. Se on asunut maan sisässä (Länsi-Pohja, XII, 1, 3638). 

Maahiaisen lehmän kun näkee, ei saa silmiään räpäyttää, pitää katsoa 
vain ja heittää vaikka neula yli ja sanoa: »Tuo sulle, tämä mulle!» Niin 
saa maahiaisen lehmän (Kolari, XII, 1, 3637). 

Maahiaisilla on suuria karjoja, jotka ihminen voi saada haltuunsa, jos 
ennättää heittää teräspalan niiden yli. Samoin kuin veden karjat nousevat 
vedestä ja vajoavat veteen, samoin maahisten nousevat maasta ja häviä- 
vät maahan. Vienan karjalassa puhutaan myös manalaisten lehmistä 
(Meriläinen II, 1536, 1623. SKS). 

Hiijet ol mehän väkeä. Hiijen lehmiä, hiijen härkiä ol mäklöissä (Verm- 
lanti. Kettunen S V, 17, 43). 

Hiiden karjaa on nähty. Se oli isoa, riskiä, valkean ja ruskean kirjavaa 
karjaa, melkein kaikilla lehmillä oli kelloja kaulassa. Karjaa paimensi 
kaunis hiien piika (Nastola. P. Tuomenoja. 88). 

Metsän emännän on kuultu kutsuvan karjojaan (Pudasjärvi. Kalle 
Niva. SS). 

Iitissä ja Jaalassa kerrotaan hiisien karjan asuvan vedessä Hiiden- 
vuoren edustalla Kyminjoessa. — Musta ku hiitten karja» (Vir. 1926, 81). 

Vesilehmät nousevat rannalle, ne ovat valkeita ja hyviä lypsylehmiä 
(Lappajärvi. J. Loukola. SS). 

Uudellamaalla ne ovat nupopäitä ja vedenharmaita (Reinholm 85: 106). 

Iitissä mainitaan veden haltijan kutsuneen kadotiamaansa karjaa ja 
sen paimenpiikaa ja -koiraa sanoen: »Kirjain karjain, Emerikki marjain, 
valkiapää piikain, kirjava koirainl» (Reinholm 85: 93). 


Samanlaisia tarinoita on muistiinpantu mm. Skandinavian ja 
Baltian maissa. Pohjois-Ruotsissa maahisten lehmiä nimitetään 
vitterkor, joita paimentaessaan vittrat kutsuvat niitä luokseen 
niin tenhoavin äänin, että sitä on suloista kuullav.? Lapissa 
maahisten karjat ovat tietenkin poroja.? 

Joitakin tietoja on myös maahisten maanviljelyksestä. 

1 Holmberg (Harva), W 209 ss.; Haavio, SMM 337 s.; MTar. 404, 495 s. 


2 Modin, Norrland 1926, n:o 14, 66 s. 
3 J. Turi, Muittalus samid birra, 210 ss.; vrt. Holmberg (Harva), LU 87 s. 

Niillä on maanviljelystäkin siälä Kirkkopakas. Ne tuli pyytämähän, 
riihellä kun olivat, eikä viälä ollut kaikkia kapinehia, niin ne tulivat pyy- 
tämähän laihnahan Ekoolan miähiltä viipotin-vaapotinta, että saarahan 
riihityksi viljat. Miähet eivät ymmärtänehet, mikä on viipotin-vaapotin, 
mutta selvillen tultihin viimmeen, että tahrottihin välppää. Ne mak- 
soovat välpän ja toivat takaasin ja maksoovat. Ne aina antoo maksun 
vaikka laihnaksi pyytivät, ja tavaran ne toi takaasin sinänsä. Ne olivat 
hyviä auttamahan ihmisiä, mutta taas tulivat jotakin pyytämähän (Yli- 
härmä. Haavio, SMM 324). 

Tästä kuvauksesta käy samalla ilmi, että maahisten kuvitel- 
tiin käyttävän omalaatuista puhetapaa. Siitä on muitakin esi- 
merkkejä. 

Kivistön talosta oli vvuorenpeikkoonen» kerran tullut kysymään, saako 
hän lainaksi vhömpäntömppää» (perunanuijaa) ja »siuhontiuvua» (lypsin- 
kiulua) sekä tuleeko talon miniä heille lypsämään, muija kun on siellä 
kipeänä (Jalasjärvi. MTar. 403). 

Tarinat maahisten ja ihmisten välisestä kanssakäymisestä 
ovat usein aiheiltaan kansainvälisiä. Niissä kerrotaan mm., 
miten hiiden eukon pienokaista odottaessa joku maanpäällinen 
vaimo kutsutaan kätilöksi! Onpa kertomuksia siitäkin, miten 
ihmiset ja maahiset voivat joutua avioliittoon keskenään. 
"Niinpä Nastolassa tarinoidaan miehestä, joka linkkuveitsi 
kädessä kiersi hiiden piian ja sai tämän vaimokseen. Vaimo 
synnytti kolme lastakin. Mutta kun tämä kerran pestessään 
vaatteita veden partaalla sanoi kotinsa näkyvän, hän jätti mie- 
hen ja lapset ja hyppäsi veteen.? Toisissa tarinoissa puhutaan 
taas, miten joku nuorukainen joutuu vuoreen hiiden piian puoli- 
soksi.? 

Melko yleisesti on pelätty, että maahinen tai vuoripeikko voi 
vaihtaa oman lapsensa ihmisen lapseen. Milloin pienokaisen 
ulkomuodossa on huomattu odottamattomia muutoksia, jotka 
saattavat olla esim. riisitaudin aiheuttamia, on uskottu, ettei 
lapsi ole entinen, vaan että maahinen on sen anastanut ja aset- 
tanut oman lapsensa sen tilalle.* Sanotaan, että tällainen 


1 Ks. esim. Haavio, SMM s.; MTar. 408 ss. 

2 Nastola. P. Tuomenoja. 

8 Haavio, SMM 343 s.; MTar. 412. 

4 Ylihärmä. Paulaharju 14709. — Kiiminki. Paulaharju 14706. SKS. — 
Haapavesi. A. Karsikas. — Ilmajoki. A. Pojanluoma. — Puolanka. 
A. Heikkinen. SS. — Vrt. Burjam, 12 ss. 


269 


SUOMALAISTEN MUINAISUSKO 


vaihdokas (ruots. bortbyting) on »ruumiiltaan puutteellinen ja 
vajaälyinens tai että sillä on »hoikat sormet ja iso pää» jne! 
Lapsen vaihtamista pelätessään vanha kansa ei tohtinut jättää 
ainakaan kastamatonta pienokaista yksin. Monin paikoin on 
ollut tapana panna lapsen suojaksi tämän kätkyeen vielä sakset 
tai muu terävä esine »syntymisestä ristimiseen» tai Lapissa, 
mikä lienee vanhempaa perua, hampaitten saantiin saakka.* 

Vaikka maahiset yleensä kansan uskomuksissa esiintyvät 
pienoisolentoina, saattavat ne silti joskus näyttäytyä myös 
täysi-ikäisen ihmisen kokoisina. Onpa hiisi-sanaa, kuten tun- 
nettua, käytetty jättiläisistäkin. Jättiläiskoko on kuitenkin 
tunnusomaista vain sellaisille tarinoille, joissa pyritään selittä- 
mään eräitä maahisten suorittamia, suurta voimaa vaatineita 
tehtäviä, valtavien kivilohkareiden, ns. hiidenkivien viskele- 
mistä ym. Outo ei ole myöskään uskomus, että maahiset voivat 
pidentää ja lyhentää kokoaan. Yleisin näyttää kuitenkin olevan 
käsitys, että maanalaiset asukkaat ovat pienen pieniä olentoja. 
Esimerkkejä siitä tunnetaan lukemattomien kansojen keskuu- 
desta. Mihin tämä vuosituhansien perinteenä ihmisiä sugge- 
roinut usko perustuu, on vielä tyydyttävää vastausta vailla. . 

Huolimatta siitä, että maahiset ovat kaikin puolin ihmisten 
kaltaisia, ne eroavat kuitenkin paitsi ulkomuotonsa myös ulko- 
asunsa puolesta nykyajan ihmisistä. Ne edustavat näet sekä 
meillä että muualla mennyttä aikaa. Nykyaika ja sen riennot 
ovat niille vieraita. Ne ovat myös ristimätöntä kansaa, jota 
kirkonkellojen ääni häiritsee. Sydänmailla kerrotaan, että kun 
kirkonkellojen kumina alkoi kantautua maahisten asuinsijoille, 
ne muuttivat majansa yhä etäisempiin seutuihin.* Mutta paka- 
noinakin ne ovat vakavia, vanhan ajan ihmisiä, joille epäsiisti 
tai sopimaton elämä on vastenmielistä ja joiden järjestyksen 


1 Laihia. S. Seppälä 678. — Ylihärmä. Paulaharju 14708. SKS. — Vrt. 
von Sydow, NK XIX, 146. 

2 Laihia. S. Seppälä 678. — Enontekiö. Paulaharju 14446. SKS. 

8 Soikkola, Lukkarinen 739 SKS. — Vrt. Burjam, 57 ss. 

4 MTar. 418. — Myöhäisperäiseksi on katsottava tarina, jossa kerrotaan, 
miten hiisi saapuu tervehtimään ranniaan? (naapuriaan) ja sanoo, että 
n ae on seitsemän taloa ja kirkko keskellä kylää (Haavio, 

342). 

rakkautta osoittaa mm. se, että niiden kerrotaan saapuvan yöllä 
siivoamaan siivottomia tupia. 


Erikoinen maahisille kuuluva piirre on niiden mahdollisuus 
näyttäytyä ihmisille muussakin kuin ihmisen hahmossa. Eten- 
kin eräiden pienten maanpinnassa ryömivien eläinten on uskottu 
olevan niiden ilmenemismuotoja. Meidän maassamme ovat 
muurahaiset tässä suhteessa näytelleet erittäin huomat- 
tavaa osaa. Jo D. Skogman sanoo 1864 kertomuksessaan mat- 
koiltaan Satakunnassa, että »maahisiksi eli maahiaisiksi nimite- 
tään nyt pieniä kusiaisen kaltaisia eläimiä, joiden polttamasta 
iho vihoittuus.! Tervolassa oli ennen vanhaan tapana ottaa 
ihottumaa parannettaessa muurahaiskeosta muurahaisia ja kul- 
jettaa niitä syyhyvän paikan yli sanoen: »Pyydän hyviltä maan 
maahisilta rauhaa ja terveyttä ajaksi ja teille ikiajoiksi.v? 
Vienan Karjalassa, Kivijärvellä parannettiin lapsen kasvoihin 
vheittäytynyttä» tautia painelemalla kipeätä kohtaa muurahai- 
silla, jotka sen jälkeen pantiin takaisin maahan. Samalla luet- 
tiin sanat (I, 4, 726): »Kun lienet muasta, muaähan mänely 
Pohjois-Pohjanmaalla toimitettiin »metsän nenästä (metsä- 
maahisen vihoista) päästäminen» siten, että vuoltiin hopeata 
ykusiaispesään» sanoen (XII, 2, 5866): 

Metsän ukko halliparta, 
tule omas ottamaan, 
pahas perustamaan! 

Eräissä ihottumanloitsuissa tavataan 'muurahaisen' asemesta 
samaa merkitsevä lainasana mauriainen (ruots. maure, pl. 
maurar). Niinpä Laihialla on luettu (XI, 1076): 

Maasta olet sä tullu, mauriaanen, 
mene maahan mauriaanen! 

Verrattakoon tähän Sakkolasta saatua sanontaa (XIII, 3, 
9570): 


Maurijaine moasta nousi, 
alta mulla muurahaine. 


1 Skogman, S II, 2, 159. 


2 Tervola. Salminen 159. SKS. 
3 Toivonen, S V, 2, 377 ss. 

Joskus maahinen, muurahainen ja mauriainen mainitaan sa- 
massa säkeistössä. Niinpä Parikkalassa muistiinpannussa »maa- 
hiiden manauksessa» sanotaan (XIII, 3, 8529): 

Kun sie lienet maahinen, 
mene maahan mansikkana, 
putoa punakeränä 
muurahaisien mukahan 
mauriaisten maapesähän! 

Muurahaisen eli mauriaisen merkitystä maahisen edustajana 
osoittaa jo Reinholmin 1848 Karjalan kannakselta saaman loit- 
sun sanat (XIII, 3, 8440): 

Mauriainen on maan isäntä. 

Kuvaava on myös kiteeläinen sanonta: »Muurahaiskeko on 
metsän linna, jossa haltija asuu.» 

Fi siis kumma, että muurahaiskeon ääressä on puheena olevaa 
haltijaa lepytelty muustakin syystä kuin taudin vuoksi. Niinpä 
Uudellakirkolla V.l. oli metsämiehen uhrattava vmetsänhalti- 
jalle» muurahaiskekoon.? Kontokissa, Akonlahdella piti erä- 
miehen aina ketun saatuaan käydä laskemassa verta nimettö- 
mästä sormestaan vaaran pohjoispuolella olevaan muurahais- 
pesään »metsähiidelle mieliksi», sillä vkettu oli metsähiiden kar- 
jaa».s Uhtualla kerrotaan linnunpyytäjän mennessään ensi ker- 
taa metsään uhranneen metsänhaltijalle muurahaiskekoon tinaa, 
vaskea ja hopeaa.! 

Vienan Karjalassa käytiin muurahaispesällä myös milloin 
metsänhaltijalta haluttiin tietoja. Uskottiin näet, että »metsä- 
hiisi tulee näkyviin», kun sitä siellä rohkeasti kutsuu esille. 
»Silloin saa tietää, mitä haluaa.»* Pohjois-Pohjanmaalla ase- 
tuttiin nukkumaan »vanhan kusiaispesän pohjalle», kun tah- 
dottiin tavata metsänhaltija.s On ilmeistä, että vmetsänhalti- 
jalla» näissä esimerkeissä on ymmärretty maahista. 

Ennuseläiminä muurahaisia pidettiin silmällä myös asun- 
noissa ja niiden lähettyvillä. »Niistä nähdään», sanotaan Poh- 


1 Kitee. Lönnbohm 1521. SKS. 

2 Uusikirkko V.1. Kotis. toim. 133. SKS. 
8 Mt. 383 $. 

t Sama 13 5. 

5SKVR.I, 4, 22. 

S SKVR XII, 1, 3700. 

janmaalla, »talon ja sen asukkaiden kohtaloita sekä muita tär- 
keitä tulevia tapahtumia»! 

Mutta merkillisintä on, että merimiestenkin kerrotaan turvau- 
tuneen muurahaisten apuun. Niinpä Pyhässämaassa mainitaan 
laivurjen ennen vanhaan ottaneen merimatkoille mukaansa 
muurahaispesän asukkaineen, muurahaiset kun pelastaakseen 
oman henkensä muka tukkivat kaikki pienet vuodot. Tämän 
johdosta pyhämaalainen merenkulkija saattoi huoletonna lau- 
laa laivan kannella: 

kuzilgain olderman, 
tämän laivan timberman.? 

Muurahaisiin liittyvän uskon muistomerkkejä, joskaan ei 
ehkä yhtä runsaasti kuin Suomessa, tavataan myös Ruotsissa. 
O. Hermelin kertoo näet, että rahvas Kalmarin läänissä pitää 
siipimuurahaisia, alvmyror eli alvera, elvojen näkyväisinä edus- 
tajina ja pyrkii, mikäli mahdollista, niitä karttamaan. Niitä ei 
sovi vahingoittaa pienimmälläkään tavalla. Jos joku erehdyk- 
sestä sattuu polkemaan lahoa kantoa, jossa muurahaisia asuu, 
uskotaan hänen saavan koko ruumiin peittävän, kovin syyhy- 
vän ihottuman, josta Södermanlannissa käytetään nimitystä 
älvabläsi (vrt. suom. 'maan < maahisen puhallus').3 Tätä ku- 
vausta täydentää G. E. Weisin kertomus Smälannin miehestä, 
jota vaivasi alvera-niminen ihottuma ja joka yöllä sai unessa tie- 
tää, mistä se johtui. Hän oli kulkevinaan metsässä, missä hän 
erään kannon suojassa näki suuren joukon muurahaisen näköisiä 
olentoja. Ne ilmoittivat hänelle, että hän oli tehnyt niille kovin 
pahasti, kun oli koskenut kantoon, jonka alla ne asuivat. 
Aamulla mies meni metsään, pani rahan kysymyksessä olevan 
kannon alle ja pyysi sen asukkailta anteeksi. Pian sen jälkeen 
hän vapautui taudistaan.? 

Smälannista on tieto, että milloin alv-muurahainen juoksee 
tien poikki, on kulkijan paras kääntyä takaisin.s5 Uplannissa 

1T. Liljeblad, ST I, 258. 

2 Liljeblad, ST I, 254. 

8 Hermelin, SL 1909, 3, 82. — Norjassa tusse tuottaa sairautta puhalta- 
malla (Reichborn—Kjennerud I, 56). 


4 Weis, SL 1906, 101. 
5 Smäland. NMF. 

uskotaan, että jos muurahaisia vahingoittaa, esim. astumalla 
tai heittämällä jotakin niiden päälle, on sairaus seurauksena.! 
Skänessa on ollut tapana, kun muurahaisia tulee tupaan, kerätä 
ne lattialta varovasti lakaisemalla, jolloin niitä samalla kiitetään 
käynnistä ja luvataan näyttää niille parempi paikka.? 

Suomessa on maahisia suostuteltaessa, mm. niistä aiheutuvan 
taudin vuoksi, vuoltu hopea- tai vaskirahasta muruja muura- 
haispesään.3 Tämäkin menettelytapa on ollut tunnettu Ruot- 
sissa. J. J. Törnerin kokoelmissa 1700-luvulta sanotaan näet, 
että elfbläsi-tautia parannettaessa vuoltiin kultaa, hopeaa ja 
tinaa juomamaljaan, jonka sisältö kaadettiin joko tartunta- 
paikkaan tai muurahaiskekoon.* Smälannissa on saman taudin 
vuoksi uhrattu rahoja muurahaisille muurahaispesään sanoen: 
»Jos olen tehnyt teille, pienet eläimet tai mitä te olettekin, jota- 
kin pahaa, niin uhraan tämän teille korvaukseksi.»* 

Edellä olevat esimerkit osoittavat selvästi, että ruotsalaisten 
alv-olennot niiden lähettämine tauteineen ja niihin liittyvine 
uhreineen vastaavat suomalaisten maahisia samoin kuin viro- 
laisten maa-alused, jotka nekin voivat näyttäytyä mm. muura- 
haisten muodossa. * 

Maahisten ilmenemismuotoja ovat lisäksi olleet erinäisten 
hyönteisten toukat sekä meillä että muualla. Niinpä Gestrik- 
lannissa kuviteltiin vittraa pieneksi madon kaltaiseksi olen- 
noksi, joka elää vedessä tai kosteissa paikoissa. Uskottiin, että 
jos sitä tietämättään vahingoittaa, saa paisuman, ihottuman tai 
muunlaisen vaivan.? Kuvaavia ovat myös ruotsalaisten nimi- 
tykset älvgäng tai vittertäg*, jolla ymmärretään harsosääsken 

1 Uppland. NMF. 

2 Evä Wigström, SL VIII, 3, 26. — Svedenborgin sanotaan nähneen, 
miten muurahais-olennot sammuttivat tulta Tukholman palon aikana 
1759 (Ganander, MF 53). 

3 Esim. Kestilässä. I. Mannermaa. SS. 

4 Törner, 97. — Hopean tai muun jalon metallin vuoleminen uhriksi 
maanalaisille olennoille ei kuitenkaan rajoitu vain Suomeen ja Ruotsiin. 
Samaa tapaa ovat noudattaneet myös mm. virolaiset (Boecler & Kreutz- 
wald, 8) ja mordvalaiset (Harva, MM 122, 141, 158). 

5 E. L. Backman, Älvabläsi. Inbjudn. till doktorspromotiorierna i 
Uppsala 1927, 11. . 

SKV 1935, 134. 


? Louise Hagberg, Medd. av Gestrikl. Kulturhist. Förening 1922, 59. 
8 Gestrikland. NMF.; Medelpad. NMF. 

(Sciara Thomae) toukkakulkuetta ja joka muodostaa n. 10 cm 
leveän, 3—4 m pitkän ja monta toukkakerrosta paksun elävän 
nauhan. Suomessa sitä on sanottu mm. ketjukäärmeeksi. Lui- 
kerrellessaan metsien halki ihmisten asunnoille tämän toukka- 
lauman uskottiin tuovan viestin tulevista onnettomuuksista, 
sodista, ruttotaudeista tai muusta surkeudesta.! Kuka voikaan 
enää meidän päivinämme aavistaa, mitä kaikkea nuo maahisia 
edustavat eri hyönteiset, niin vähäpätöisiltä kuin ne maassa 
ryömiessään näyttävätkin, ovat merkinneet entiskansan usko- 
muksissa ja tavoissa? 

Kun polut yleensä ovat vanhan kansan käsityksen mukaan 
"olleet maahisten vaellusteitä, ei polulle nukkumaan asettumi- 
nen ole voinut tulla kysymykseen, »oli polku miten pieni ta- 
hansa».? Satakunnassa, jossa maahisia sanotaan »hiiden väeksi», 
puhutaan vhiiden väen kulkuteistäv.? Ilomantsissa oli »näky- 
mättömien kulkupaikka» mm. eräällä vesien välisellä kannak- 
sella, jossa ei ollut hyvä yöpyä.* Aunuksessa kerrotaan, että 
jos metsässä menee maata, saattaa tapahtua, että karu tulee 
sanomaan: 'kun tässä kohdassa makaatte, ette voi olla, ihan 
dorogalle (tielle) olette laatineet majan'».5 Sama usko on val- 
linnut Inarin lappalaisilla: »Polun ja tien päällä ei saa nukkua 
eikä majailla kolmen tien haarassa. (Haltijat eivät anna rau- 
haa, näkee pahoja unia.)»! Pohjois-Ruotsissa maahisen polku- 
jen nimenä on vittervägar. Sanotaan, että maahiset ovat käyt- 
täneet niitä muutto- ja vaellusmatkoillaan ikiajoista asti ja 
haluavat käyttää niitä edelleen ihmisten häiritsemättä.? Vaki- 
naiset tiensä oli vedenväelläkin kuivalla maalla matka- 
tessaan.? 

Miten vakavasti vanha kansa tähän asiaan suhtautui, on 
monin esimerkein osoitettavissa. Niinpä Turtolassa piti erä- 

1 Eläinten maailma IV, 150. — Vrt. virolaisten maa-aluse ussid 'Pro- 
cessionsraupen? (Wiedemann). 

2 Kolari. Paulaharju 14459. 

3 Merikarvia. A. Lastu. SS. 

4 Ilomantsi. Lukkarinen 1313. SKS. 

5 Haavio, Vir. 1928, 266. ` 

6 Itkonen, KV 1934, 63. 


7 Modin, Norrland, n:o 14, 52; Heurgren, 206. 
8 Kaarle Krohn, SRU 74. 

miehen metsässä makaamaan ruvetessa pyytää maahiaisilta 
lupaa sanoen (XII, 1, 3648): 
Maahiainen maanalainen, 


maata pyydän ajakseni, 
mutta en ijäkseni! 


Paikkakunnalla selitetään, että vmuutamassa maassa jos vain 
panee maata pyytämättä, niin ajetaan pois». Siinä on maahiai- 
sen tie, jota myöten ne kulkevat.» Paulaharju kertoo Turto- 
lasta: »Saaren vanhan äijän olivat maahiaiset tappaa. Täytyi 
äijän lähteä pakoon. Äijä oli kyllä tietänyt, että se oli maahiais- 
ten paikka, mutta ei ollut välittänyt. Oli aikonut olla väkisin. 
Oli tullut maahiaisia niin kuin hevosilla ajaneet nuotiolle sem- 
mosen remun kanssa ja käskeneet pois. Repovaarassa se oli 
ollut.»? 

Sodankylässä on metsään yövyttäessä, jotta vmettänhaltia 
antaa levon», esitetty seuraava anomus (XII, 1, 3660): 


Hyvän maan maahiaiset, 
antakaa unta uneksi, 
levätä levoksi, 
en taho ijäksi, vain ajaksi! 
Samoin autiossa metsä- tai merikodassa oli maahisilta anot- 
tava yösijaa.3 Länsi-Pohjassa lausuttiin tällöin (XII, 1, 3670): 
Maahiainen, maanlainen, 
vaarain ja vetten haltia, 


pyytäisin maata maatakseni, 
en ijäkseni, vaan ajakseni! 


Epäilemättä samoja olentoja ovat lyydiläiset lepytelleet 
sanoessaan metsään, saunaan tai muualle kuin omaan pirttiin 
nukkumaan asettuessaan: ä 


Ižandaižed, emändaized, 
laskekat üöd magatta 
suured i piened 

i keskikiertahized!? 


1SKVR XII, 1, 3648, vrt. KV 1922, 195. 
2SKVR XII, 1, 3649. 

SSKVR XII, 1, 3667, 3670—71, 3646—47. 
4 Turunen, Vir. 1943, 158. 

Tähdellisempää kuin levollisen yösijan löytäminen luonnon 
helmassa oli tietenkin uuden kodin perustaminen viihtyisään 
paikkaan. Fi ollut suinkaan yhdentekevää, miten paikan näky- 
mättömät asukkaat tulisivat suhtautumaan tulokkaaseen ja 
tämän perheeseen. Kuhmoniemellä oli talonpaikan katsojan 
maattava yö sen kuusen juurella, jonka ääreen hän aikoi raken- 
taa tupansa. Uskottiin, että maan haltija näyttäytyy unessa 
ja ilmaisee mielialansa! Veskelyksessä oli ennen vanhaan 
tapana, kun ensi hirsikerta oli saatettu paikoilleen, asettua 
siihen nukkumaan, jotta tällöin nähdystä unesta voitaisiin 
päättää, oliko paikka onnea tuottava vai ei. Toisinaan piti 
turvautua tietäjän apuun.? 

Jo Veda-kaudella tiedetään intialaisten kuvitelleen, että joka 
paikalla on isäntänsä, joka on saatava suosiolliseksi, ennen kuin 
voidaan siirtyä uuteen asuntoon.? Varuillaan ovat olleet monet 
muutkin kansat. Niinpä votjakkien kerrotaan edeltäpäin tut- 
kineen, etteivät uudistupaa rakentaessaan olisi joutuneet viha- 
mielisten olentojen oleskelupaikkaan.* Samoin kuin suoma- 
laiset ovat koltat uutta asuntopaikkaa valitessaan uskoneet 
saavansa unessa tietää, minkämielisiä maahisia paikalla ennes- 
tään asuu. Jos 'maan alla eläjä? (mad-vuolas-jielli) vaatii 
poistumaan sen olopaikasta, on heti muutettava, muuten seuraa 
sairautta tai muuta onnettomuutta. Mennikanjoella mainitaan 
*maaeläjän' (jennam-jielli) sanoneen: »Miksi meidän kylämme 
ääreen teitte talonne, menkää tiehennelys 

Kiintoisa on Lauri Kettusen seuraava Vermlannin suomalais- 
seudulta saama tiedonanto: »Kaisan mukaan piti (talonpaikan) 
katsojan ensiksi veistää nelisnurkkainen lastu kuusesta ja panna 
kolmeksi vuorokaudeksi lampeen tai jokeen. Minne se staana$ 
(pysähtyi), nin sieltä pit kahtoa huoneen paikka. Ensin oli 
kuitenkin maattava yö sillä paikalla, tuo vedessä ollut lastu 
pään alla, ja silloin unissa tuli ”moa eli moakup (maa-ukko) ja 
toimitti, karvettuiko' (hyötyivätkö, rikastuivatko) ne siinä 

1 Maija Juvas, Kotis. 1934, 80; vrt. Kaarle Krohn, SRU 69. 

? Omat kok. 

3 Oldenberg, Religion des Veda, 258. 


t Holmberg (Harva), PU 148. 
5 Omat kok. 

elikkä ”köyhtyi”. Jos ei sanottu ”karvettuvan”, oli paikka hylät- 
tävä ja lähdettävä uuden lastun avulla etsimään parempaa.»" 

Jokkmokin lappalaiset kertovat, että kun kylän ensimmäinen 
asukas oli rakentanut tupansa, saapui kani (muudan lapp. maa- 
hisen nimitys) ja sanoi, että hänen asuntonsa on samalla koh- 
dalla maan alla. Samalla hän vaati uudisasukasta muuttamaan 
muualle. Maahisen rangaistusta peläten miehen piti purkaa 
tupansa ja siirtää hirret toiseen paikkaan, jonne hän lähti 
kuljettamaan niitä tietämättä minne. Kun hän oli ajanut 
hetken, hevosen valjaat putosivat ja kuorma pysähtyi. Siihen 
hän sitten rakensi tupansa ja siinä se on vieläkin? 

Ruotsissa kerrotaan maahisten (underjordiska) häirinneen 
varsinkin kirkon rakentamista niiden asuinpaikalle hävittäen 
yöllä sen, mitä päivällä saatiin aikaan.? Tällaisen meidänkin 
maassamme tunnetun tarinan Antti Lizelius on muistiinmerkin- 
nyt Mynämäessä jo 1700-luvulla: 


vAinehet olit tuodut mainitulle Suojoen nurmelle sille kodiximelle eli 
paikalle, johon Saarnahuone piti istutettaman, ja ruvettin myös hakkaman 
ylös seiniä. Mutta mitä tapahtui? Kaikki mitä ikänä päivällä rakettin, se 
kukistettin yöllä sen jälkeen, nijn ettei tietty syypäätä; sentähden nousi 
nijnä epäuskoisina aikoina ylös luulohuuto, ettei martauskapet eli mennin- 
käiset sallinet sille paikalle Saarnahuonetta rakennetta, jonka tähden he 
häiritzit sen työn yökukistamisella» (Käsikirjoitus Mynämäen kirkon- 
arkistossa). 


Eräissä paikallistarinoissa kerrotaan myös, miten parempi 
kirkonpaikka, samoin kuin talonpaikka Lapissa, löydettiin 
juhdan tai juhtien avustuksella. 


Kun Huittisten kirkkoa rakennettiin, niin hiidet hajoittivat yöllä sen, 
mitä päivällä saatiin tehtyä. Silloin ei tiedetty muuta keinoa kuin että 
pantiin kirkon rakennuskivi rekeen, jonka eteen valjastettiin valkoiset 


1 Kettunen, S V, 17, 68, vrt. 69. — Kaisa Vilhusen kuvaus muistuttaa 
Iorantsissa muistitiedon mukaan suoritettua yleisniittyjen jakoa arpo- 
malla: »Arpajako tapahtui siten, että jokainen asianomainen hankki itsel- 
lensä pienen lautapalasen, johon joten kuten sommitteli nimimerkkinsä ja 
taloutensa numeron. Lautaset panttiin Koianvirtaan juoksemaan ja 
niiltä tienoin, johon lautanen seisahtui, sai sen omistaja niittupalstansa» 
(Voionmaa, SKHH 316 s.). 

2 Grundström, SL 1942, 24. 

3 Hermelin, SL 1909, 3, 88 s. 

kaksoishärät ja annettiin niiden kulkea omin valloin. Siihen, mihin ne 
seisahtivat, rakennettiin kirkko (Kotiseutu 1917, 25; vrt. SM 1897, 48; S 
II, 145). ` 

Vehkalahdella oli aluksi ollut aikomus perustaa kirkko Reeringin kan- 
kaalle, mutta kun se, mitä päivällä rakennettiin, kaatui yöllä maahan», 
pantiin härkä valjaisiin ja päätettiin pystyttää kirkko siihen paikkaan, 
mihin härkä seisahtuu (Kotiseutu 1909, 23). 

Samanlaisia tarinoita, joissa härät näyttelevät tärkeätä osaa 
kirkonpaikkaa etsittäessä, on maamme länsiosissa liittynyt 
monen pitäjän pyhäkköön. Nousiaisten kirkkoon kohdistuvana 
sellainen sisältyy myös piispa Henrikin surmavirteen: »Ku- 
hunka härkä tauvonnevi, siihen kirkko tehtäköhön 

Härän asemesta tavataan ori Orimattilan kirkon rakennus- 
tarinassa. 

Siihen aikaan kun Orimattila oli muodostunut seurakunnaksi ja sille 
ruvettiin ajattelemaan kirkon rakentamista, niin aiottiin kirkko pystyttää 
Pyörähtälän kylään, siinä kun ennestään oli olemassa pieni rukoushuone. 
Kirkon rakennus pantiin alulle, ja kun sitä oli rakennettu, niin sattui 
sellainen tapaus, että kirkko hajosi eikä pysynytkään pystyssä. Seurakun- 
talaiset päättivät silloin etsiä kirkolleen sopivan paikan seuraavalla 
tavalla. He ottivat Pyörähtälän Mattilan talosta oriin ja valjastivat sen 
sekä panivat hirren sen perään ja antoivat sen mennä niin kauas kuin se 
itse tahtoi, ja mihin se ensi kerran seisahtui, siihen katsottiin sopivaksi 
rakentaa kirkko (Kotiseutu 1914, 11. — Anjala. J. Tyyskä 108. SKS). 

Esimerkkejä on myös siitä, että veden vietäväksi heitetty 
hirsi on osoittanut otollisen kirkonpaikan. 

Kurulaiset kokoontuivat Vankavedellä sijaitsevaan Onnian saareen ja 
työnsivät sieltä hirren järveen tuulen ajeltavaksi. Hirsi ajautui Keihäs- 
lahden pohjukkaan, johon kirkko rakennettiin (Kotiseutu 1934, 92). 

Kun kirkko rakennettiin, pantiin hirret veteen ja työnnettiin selälle, 
minne tuuli vei hirret, sinne kirkko rakennettiin (Veskelys. Omat kok.). 


Vielä edullisempi keino lienee ollut pyhimystenkuvien veteen 
heittäminen. Niinpä Vesilahdella heitettiin vanhasta pala- 
neesta kirkosta pelastetut Johanneksen, Jaakopin ja Pietarit 
kuvat järveen ja sanottiin: 


Kunne kuvat kulkekohon, 
sinne kirkko rakettakohon.? 
1 Julius Krohn, KT 1, 127; Melander, Kotis. 1917, 36; Haavio, PHL, 
115 ss. 
2 Kotis. 1912, 80; vrt. S II, 2, 145; SKVR X, 1, 131. 

Ohjaamattomien juhtien osoittamasta kirkonpaikasta on 
tarinoita muistiinpantu myös Skandinaviassa, Baltian maissa 
ja monin paikoin muualla Euroopassa.! Vastaavat tavat paka- 
nallisilla votjakeilla viittaavat esikristillisen ajan perintöön? 
Vesistöjen varsilla on veteen heitetyllä hirrellä tai ainoastaan 
lastulla, niin kuin Kaisa Vilhusen tiedonannossa, ollut sama 
merkitys. Jo Islannin valtaajien kerrotaan työntäneen mereen 
vanhan kodin pyhät pylväät (ondvegissulur), jotta ne rantaan 
ajelehdittuaan osoittaisivat tulokkaille otollisen paikan.s Myö- 
hemmin on Islannissa? samoin kuin tarinain mukaan Suomessa” 
etsitty edullista kirkonpaikkaa veteen ajelehtimaan asetetun 
hirren avulla. Tähän yhteyteen on luettava seuraava Anjalassa 
kuultu Muhniemen kylän syntytarina. 


Kun Kuusankoskessa asumukset alkoivat käydä ahtaiksi, niin muuta- 
mat miehet tahtoivat sieltä muuttaa pois. Mutta he eivät tienneet, minne 
heidän piti lähtemän, pohjaan vai etelään. Kun asiaa pohdittiin, niin 
päätti muudan Muhonen niminen mies 'laittaa matkansa’ Kymijoen 
mukaan. Muhonen teki puusta ukon. Kun se oli valmis, hän kokosi tava- 
ransa ja jakoi ne vaimonsa, poikiensa ja itsensä kannettaviksi. Kun kaikki 
oli valmiina matkaa varten, laskettiin puu-ukko veteen ja päätettiin ruveta 
asumaan, mihin puu-ukko pysähtyisi. Puu-ukon vei virta monta penin- 
kulmaa. Se seisahtui nykyisen Mukniemen kohdalle. Siihen rupesi Muho- 
nen rakentamaan taloa, minkä hän nimitti Ukkolaksi, ja siitä on Muh- 
niemen Ukkola saanut nimensä (Anjala. J. Tyyskä 95, 149. SKS). 


, Varovaisuuden vuoksi on maahisia vielä pyritty erikoisin kei- 
noin karkottamaan vallatulta alueelta. Eräs sellainen meidän- 
kin maassamme hyvin tunnettu menetelmä on ollut tulen 
tekeminen. Jo muinaisislantilaisilla tiedetään olleen tapana 


1 Ks. Haavio, PHL 115 ss.; Hermelin, SL 1909, 3, 88 s.; FSF II, 3, 418 ss. 

2 Holmberg (Harva), PU 75, 104. — Juhdan pysähtymisperinteelle 
sukua on seuraava kuvaus Paulaharjun muistiinpanemassa asutustarinassa: 
»Kerran oli lähtenyt Rautalammen kirkolta — niillä main ollut silloin 
kirkko vain Rautalammella — mies hiihtämään ja sanonut: mihinkä 
jaksaa hiihtää, siihen teköö talon”. Se oli siihen aikaan kun ’ei tarvinnut 
muuta, kun kirveeltä lupaa kysyä”. Mies oli jaksanut hiihtää yhtäpäätä 
Saarijärvelle nykyisen Hännilän kylän maille. Siinä heittänyt kontin 
selästään ja pistänyt tervaskantoon tulen ja ruvennut tekemään taloa 
(Kotis. 1911, 168). 

3 Dag -Strömbäck, Att helga land, 199 ss. 

4 Sama 200. 

5 FSF II, 3, 423. 

vpyhittää maa» (helga land) tulen avulla!, ja sama tapa on kuu- 
lunut oleellisena osana suomalaisten uudisasukkaiden maan 
vpyhittämiseens. Meriläinen (I, 4, 1995) kertoo Vienan Karja- 
lasta, että taloa perustettaessa oli ensiksi tehtävä tuli iskemällä 
se velävän' puun taulaan». Tulen kera kuljettiin sitten kolme 
kertaa vpihamaan ympäri» niin laajalta kuin pihamaata luultiin 
tarvittavan. Epäilemättä tähän toimenpiteeseen ryhdyttiin 
turvallisuuden vuoksi. Sitä osoittaa mm. lappalaisten sanonta: 
vJos tuntemattomaan paikkaan tekee tulen, tuli suojelee niin- 
kuin enkeli, muuten tulee pelotuksia.» 

Toinen melko yleinen toimitus on ollut terävän aseen tai kiven 
heitto vallatun alueen yli. Sellaisena tämä tapa vastaa täysin 
sitä menettelyä, jota käyttäen maahisten karjat ja aarteet on 
uskottu joutuvan ihmisten haltuun. Myöhemmin on siitä sekä 
meillä että muualla tullut. oikeustapa. Niinpä karjalaisen kan- 
sanoikeuden mukaan maaomistus ulottui niityn äärestä niin 
pitkälle kuin sen laidasta voi kirveellä, viikatteella tai kovasi- 
mella heittää.? 


Maahisten karkottamispyrkimyksiin liittyi niiden lepyttämi- 
sen tarve. Vanha kansa katsoi, että uuden asuntopaikan omak- 
suminen edellytti siinä ennen eläneiden tervehtimistä ja uhreilla 
suostuttelemista. R. von Becker kertoo, että kun oli tultu vie- 
raaseen maahan tai asuntopaikkaan, piti, ennenkuin siihen 
jalallaan astui, uhrata metallipala, joka heitettiin maahan sa- 
noen: »Terve maa, terve manner, terveemmät tervehtijät!»$ 
Karjalassa on sanottu: vosta maanhaltielta lupa, niin suat rau- 
han el'iäksesiy! Asuntopaikka oli siis samoin kuin hauta maan 
haltijalta ostettava. Sekä meillä että muualla on ollut 
aivan yleisenä tapana asettaa raha rakennuksen nurkan alle. 
Niinpä Salmissa on rakennuksen peruskiveä pantaessa kaivettu 
kuoppa, johon ennen kiven laskua on heitetty hopearaha sanoen: 


1 Dag Strömbäck, Att helga land, 203; vrt. J. Ejdestam, SL 1946, 98 
ss. s 

2 Voionmaa, SKHH 318; vrt. Ejdestam, SL 1946, 110 s.; J. Grimm, 
Deutsche Rechtsaltertiimer 1, 78 ss. 

8R. von Becker, SMA XV, 153. 

4 Korpiselkä. H. Vornanen. SS. 

Moamoni maahinen, haltia huonehen, 
ota hopia, anna onnea!" 


Samoin Pulkkilassa kaivettiin maahan reikä, johon pantiin 
skolme tuntematonta rahaa» ja painettiin umpeen »vasemella 
kantapäälläy. Sille kohdalle tehtiin sitten huoneen eteläisin 
nurkka».? Vastaavaa tapaa on noudatettu mm. Pohjois-Ruot- 
sissa, jossa asuntopaikan ostaminen» tai »lunastaminen» suori- 
tettiin siten, että rakennuksen 'aurinkonurkan' (solknuten) alle 
asetettiin hopearaha, vmitä suurempi, sitä parempi». Kerrotaan, 
että jos ostosumma miellytti paikan näkymättömiä asukkaita, 
ne tulivat avustamaan jo rakennustyötä. Niiden kuultiin yöllä 
siellä nakuttavan ja sahaavan.? 

Näistä maanalaisista olennoista, joilta sämitöpaikkä oli 
vostettava», on Pohjois-Ruotsissa käytetty nimityksiä under- 
jordiska, de osynliga, vittror. Tosin paikoittain, esim. Ahvenan- 
maalla, missä raha on asetettu jokaisen nurkkakiven alle, on 
puhuttu haltijalle maksamisesta», mutta ilmeisesti haltijalla» 
on tällöin tarkoitettu juuri maan haltijaa eli maahista. Samaa 
ovat suomalaiset epäilemättä tarkoittaneet sanoessaan, että 
näin »saadaan hyvä haltija» tai vhyvät ja rikkaat haltijat» 
taloon. Maahisten eli maan haltijain on näet uskottu hyvitet- 
tyinä voivan suosia ja avustaa uuteen asuntoon siirtyneitä ihmi- 
siä. Paitsi peruskivien tai alimman hirren alle on rahaa joskus 
pantu muuhunkin rakennuksen kohtaan, esim. harjahirren 
alle.? 

Uudisrakennuksen valmistuminen ja siihen asumaan asettu- 
minen edellytti myös erinäisiä menoja. Jo Lencgvist mainit- 
see, että vsen, joka muutti uuteen taloon, piti ensi kertaa siihen 
astuessaan ensiksi kumartaa joka soppea kohti ja tervehtiä 
maanalaisia asukkaita, jos halusi talossa terveenä ja vahin- 
goittumattomana elää, sekä uhrata niille suolaa, ohrajuomaa ja 


1 Salmi. Ulla Mannonen 759. SKS. 
2 Pulkkila. SS. 

8 E. Modin, Norrland, n:o 14, 50 s. 
4 Ella Ohlson (Odstedt), FF XX, 102. 
5 FSF VII, 1, 404. 

ê Haavio, SK, 66. 

? Haavio, 65 ss. 

leipääs.! Jos joku uudessa kodissa pian sairastui, oli se merk- 
kinä siitä, vettei maan haltija pitänyt eläjistäv.? Lasten itku ja 
muu yöllinen melu saattoi niitä häiritä. Mutta erityisesti uskot- 
tiin maahisten suuttuvan, jos kuumaa vettä valui niiden olin- 
päikkaan.? Samoin oli asian laita, jos joku »vettään heittämällä 
tai muulla tavoin häpäisi tai tahrasi maahisten asumusta». 
Tällöin odotti rangaistus taudin tai muun onnettomuuden muo- 
dossa.! Inkerin Soikkolassa, jossa »nimitykset kotihaltijas ja 
maahaltijas ovat nykyisen käsityksen mukaan identtisiä» ja 
jossa nimenomaan sanotaan, että asuinkartanossa elävä haltija 
asuu »maan sisässä», on ollut tarkoin määrätty, miten missäkin 
kohden kartanonalaan sisältyvällä maalla saa käyttäytyä. Var- 
sinkin oli huolehdittava siitä, vettei maata sopimattomista pai- 
koista tahrita ulostuksilla yms.» Talonväen velvollisuus oli 
valvoa myös vieraiden käyttäytymistä. 

On ymmärrettävää, että etenkin navetan tai tallin sijoitus- 
paikka oli jo tästä syystä huolellisesti harkittava, jottei se 
joutuisi maahisten polun tai asuntopaikan kohdalle. Kukapa 
olisi halunnut jättää elukkansa niiden vihattavaksi? Käsitys, 
että maahisten huomio kohdistuu erityisesti karjoihin, on val- 
linnut useiden kansojen keskuudessa. Sen vuoksi kotieläinten 
viihtymisen ja menestymisen on katsottu riippuvan ensi sijassa 
siitä, miten maahiset niihin suhtautuvat. Melko yleinen on ollut 
usko, että maahiset mieluimmin suvaitsevat jotakin tiettyä 
karvaväriä, joten siitä oli saatava selko, ennen kuin karjan- 
suojaa ruvettiin rakentamaan. Tällöin tutkittiin mm., näyt- 
täyttyykö tietyn värisiä hyönteisiä, joita pidettiin maahisten 
ilmenemismuotoina paikalla olevan kiven tai siihen varta 
vasten asetetun esineen alla, sillä sen väristen eläinten uskottiin 
paikalla parhaiten menestyvän. 

Uudisasuntopaikkaa valittaessa on katsottava kiven alle. Minkä näköi- 
siä (värisiä) eläviä on kiven alla, sen näköiset eläimet menestyvät paikalla 
(Kangasniemi. Kotiseutu 1915, 159). 


1 Porthan, IV, 77. 

2 Repola. Omat kok. 

3 Veskelys. Omat kok.; vrt. Hyltön—Cavallius I, 267 s.; Storaker, 
Elementerne, 139. 0" g 

4 Porthan, IV, 77. 

5 Lukkarinen, SMA XXVI, n:o 9, 5. 


2883! 


SUOMALAISTEN MUINAISUSKO 


Tallin sijalla on ennen sen rakentamista kesällä nostettava maan sisästä 
kiviä ja katsottava, minkä karvaisia eläviä niiden myötä seurasi. Sille 
paikalle tehtävässä tallissa menestyvät näiden karvaiset hevoset (Viita- 
saari. O. H. Moisio 4. SKS). 

Kun navetta aiottiin rakentaa, nostettiin kiviä ja katsottiin, oliko niiden 
alla mustia pieniä kusiaisia. Se oli hyvä paikka (Kangaslampi. A. Lönn- 
bohm 395. SKS). 

Mihin aiotaan tehdä navetta, niin siihen paikkaan nakataan lauta, ja 
minkä näköinen toukka laudalle nousee, niin sen näköiset elukat siellä 
navetassa menestyvät (Pyhäjoki. H. A. Nikki 220. SKS). 

Hyvä navetan paikka on tutkittava niin että kaivaa maahan kolme ki- 
veä ja antaa olla kolme päivää koskematta. Kun sitten nostaa kivet ja 
alla on eläviä, muurahaisia tms., niin tee siihen navetta, niin karja menes- 
tyy (Vuokkiniemi. I. Marttinen 456. SKS). 

Tulevan navetan kohdalle pantiin kalanperkauslauta muutaman viikon 
ajaksi, sen jälkeen tarkasteltiin, minkä värisiä hyönteisiä oli kerääntynyt 
laudan alle, sillä sen värisistä uskottiin maan isännän pitävän (Repola. 
Omat kok.). 

He kantavat kiviä paikalle, johon he aikovat rakentaa karjasuojan. 
Jos muurahaisia pian sen jälkeen ilmaantuu kivien alle, on paikka hyvä 
(Ruijan suomalaiset. Qvigstad, LA 22)! 


Samoin on karjalle suotuisaa asuntopaikkaa, joka sekin oli 
rahalla lunastettava, tiedusteltu Virossa?, Lapissa’, Ruotsissa?, 
Saksassa ym.* Uskottiin, että sellaiset elukat, jotka maahisia 
miellyttävät, menestyvät hyvin niiden hoidossa, kun taas toi- 
set voivat joutua niiden ahdistelun kohteiksi. Niinpä kun 
hevonen oli tallissa aamulla kovin vauhko, väsynyt ja hiestynyt, 
kuviteltiin maan haltijan ratsastaneen sen selässä kaiken yötä.* 
Milloin jokin hevosen harja- tai häntäjouhet olivat kietoutuneet 
toisiinsa, mikä lienee erään ihotaudin aiheuttama ilmiö, selitet- 
tiin senkin johtuvan paikan haltijan kujeista, vaikka on vaikea 
päättää, onko tätä alun perin pidetty suosion vai epäsuosion 
merkkinä.” Ruotsissa on sekä hevosen vajajaa» että »letittäjää» 
sanottu maraksi?, josta päättäen kumpaakin ilmiötä on pidetty 

1 Ks. lisäksi Krt. I, 4 s. 

2 Wiedemann, 470, 486. 

3 Ovigstad, LA 22. 

4 Heurgren, 195. 

5 Dreschler I, 144 s.; Toeppen, 73, 97. 

€ Harva, VSHK 118; Haavio, SK 395 ss. 


? Haavio, SK 399 ss.; Heurgren 230 ss. 
- 8 von Sydow, NK XIX, 122 ss. 

saman pahansuovan olennon mielenosoituksena. Sen aikaan- 
saannoksia olivat lisäksi eräänlaiset lehtipuiden tiheät oksa- 
sikermät (marknut)! Painajaisen nimenä mara eli maara on 
kotiutunut meidänkin kieleemme. Marana saattaa kuitenkin 
esiintyä joku muukin kuin paikan haltija. 

Enemmän kuin hevoset näyttävät lehmät läävässä olleen 
maahisten armoilla. Paitsi painajaisena niiden uskottiin ahdis- 
tavan elukoita monella muullakin tavalla. Ne saattoivat mm. 
jyrsiä lehmän jalkoja, imeä siitä maitoa ja verta sekä turmella 
sen utareet.? Tällöin maahisten kuviteltiin esiintyvän erinäis- 
ten navetassa näyttäytyvien eläinten hahmossa, joita ei sopi- 
nut surmata, sillä seurauksena siitä olisi muka ollut lehmän tai 
jonkun perheen jäsenen kuolema. Eräät niistä olivat suoras- 
taan palvonnan kohteina. 

Ensi sijalla näyttävät olleen ns. kotokäärmeet, joita Lizelius 
(1775) kertoo rahvaan ruokkineen »luulleh, että jos nijtä loukat- 
tin, nijn eläinten ei pitänyt menestymäny. Lencgvist yhdistää 
ne maahisiin sanoessaan: yTarhakäärmeitä (Colub. natr.), joilla 
on pesänsä tunkioissa, kunnioitetaan myös kuten maanalaisia 
pikkuihmisiä ja niille pannaan eteen maitoa ja voita»? Tarha- 
käärmeen muinaista merkitystä kansamme elämässä osoittaa 
jo sen nimitysten moninaisuus. Olinpaikan mukaan sitä on 
sanottu koto-, kartano-, asuma-, tontti- (vrt. ruots. tomtorm) tai 
rouskäärmeeksi (roudet = lehmänsija navetassa), ruokinnan alai- 
sena taas elätti-, syötti-, ruokko-, lyyli- tai palveluskäärmeeksi.* 
Tarhakäärmeen ruokkimisesta Varsinais-Suomessa kerrotaan jo 
1686 eräässä käräjäinpöytäkirjassa. Siinä mainitaan näet, että 
muudan Kirsti-niminen vanhus, joka noin kuusikymmentä 
vuotta sitten oli ollut paimentyttönä Sauvon pitäjässä, oli täl- 
löin lehmää lypsäessään nähnyt, miten isännän tytär kaatoi 
navetassa olevaan kaukaloon maitoa ja miten jostakin karsi- 
nasta heti ilmaantui käärmeitä sitä juomaan. Vanhus kertoi 


1 H. Rosén, Från Bosgärden och Tuvefäladen, 80. 

2 Lapissa maahisten uskottiin imevän maitoa poroista näiden ollessa 
kotona aitauksessa (Nordnorsk Samling V, 212). 

3 Porthan, IV, 97. 

48S:n kok. — Harvinainen nimitys rouskäärme on muistiinpantu Eura- 
joella (Yrjö Virta. SS). 

lisäksi, että kun hän eräänä kesänä lypsi lehmää tarhassa, tuli 
kiulun ääreen suuri käärme, jonka hän säikähtyneenä surmasi 
seipäällä. Muutama päivä sen jälkeen kuoli talossa härkä ja 
lehmä, jonka vuoksi emäntä torui häntä selittäen onnettomuu- 
den johtuneen siitä, että hän oli lyönyt käärmeen kuoliaaksi.? 

Sammakko, jota Savossa ja Karjalassa sanotaan pidetyn 
maitoastioissa, jotta se säilyttäisi maidon puhtaana ja raik- 
.kaana?, ja jota navetassa asustavana nimitettiin Inkerissä 
slääväkonnikkaiseksin ja Suistamolla »maan ja läävän halti- 
jaksi», on näytellyt omalaatuista osaa myös ruotsalaisten ym. 
kansojen keskuudessa. Sen suhdetta maahisiin osoittavat ruot- 
salaisten siitä käyttämät nimitykset underbyggare ja boväite.4 
Ruotsissa sen uskottiin imevän maitoa, vieläpä vertakin leh- 
mistä ja vuohista sekä tuottavan tauteja ihmisiin ja eläimiin.’ 
Angermanlandissa on ollut tapana suostutella navetoissa näyt- 
täytyviä sammakoita maitouhreilla.s Samoin on ollut asian 
laita Suomessa. 

» Kuukkaria» (sammakkoa) ruukataan pitää navetassa ja maidolla juo- 
tetaan, ja kun se siinä oppii olemaan, niin se siellä pysyy (Pihtipudas. 
Gummerus & Ranni 284. SKS). 

Sammakon suhdetta maahisiin osoittaa lisäksi Vienan Kar- 
jalassa maahistautia parannettaessa luettu loitsu, joka alkaa 
sanoilla (I, 4, 732): 

Maast’ on maahinen kotosin, 
maan vihoista, veen vihoista, 
sammakon salavihoista. 

Muista maahisen eli maanhaltijan ilmenemismuodoista mai- 
nittakoon sisilisko sekä sitä yleisemmin kansamme usko- 
muksissa esiintyvät kärppä ja lumikko, joiden kuvitel- 
tiin suosivan vain näiden värisiä elukoita, mutta kiusaavan muita 
ajaen, pistäen tai pureskellen niitä. Varsinkin lehmän utarien 
pöhöttymisen katsottiin johtuvan niistä. Paikoittain on maan- 


1 John Gardberg, Studier och uppsatser till. Otto Andersson 1929, 139. 

2 Haavio, SK 506 ss. 

3 Lukkarinen, SMA XXVI, n. 9, 19. — Haavio, SK 510 s. 

4 FSF VII, 1, 456; KV 1935, 139. — Bleking. NMF 2014. 

5 Taalainmaa. NMF 12170. — Medelpad. NMF 15953. — Skåne. NMF 
14733. — Uppland. NMF 28647. 

$ Ångermanland. NMF 19411. 

haltijaa kuviteltu myös kissan muotoiseksi, jommoisena sen 
on nähty pyörivän navetassa lehmien ja lampaiden ympärillä. 
Samaan ryhmään kuuluvat vielä päästäinen, myyrä 
ja hiiri, jotka ruokaa etsiessään yleensä pyrkivät ihmisten 
karjasuojiin, vilja-aittoihin ym. 

Milloin jonkin kotieläimen havaittiin joutuneen paikalla asu- 
vien maahisten vihoihin, oli se myytävä muualle tai teurastet- 
tava. Koko karjan kärsiessä navetta oli siirrettävä toiseen 
paikkaan.? Sitä ennen yritettiin kuitenkin maanhaltijaa lepyt- 
tää rukouksilla ja uhreilla. Niinpä Pohjanmaalla Kärsämäessä 
on muistiinpantu seuraava rukous (XII, 1, 3688, vrt. VII, 5, 
50, I, 5, 1618): 

Pyhä perttehen pitäjä, 
alla palttehen asuva, 
anna rauha raavahille, 
sontareisille sovinto! 

Etenkin kun karja ensi kerran sijoitettiin uuteen navettaan tai 
uusi elukka tuotiin taloon, oli maahisille vuoltava hopeaa? 
Salmissa niitä suostuteltiin sanoen: 

Maan isännät, maan emännät, 
ottakaa hyväks nämä ziivatat (elukat)!* 

Vanha kansa ymmärsi myös osoittaa niille kiitollisuutta kar- 
jan osaksi talven aikana tulleesta huolenpidosta. Kun maahis- 
ten uskottiin esiintyvän metsässä muurahaisten' muo- 
dossa, niin huomio kiintyi juuri niihin lehmien laitumella ollessa. 
Pohjois-Karjalassa oli keväällä lehmiä metsään laskettaessa 
tapana panna raha muurahaispesään sanoen: 


Kun katot katoksen alla, 
niin hoia hongikossa!s 


1 Näistä maanhaltijan eläinhahmoista ulkomaisine vertailuineen on 
Martti Haavio esittänyt melko runsaan aineiston teoksessaan Suomalaiset 
kodinhaltiat, 504 ss. 

2 Vrt. Heurgren, 206; von Sydow, NK XIX, 142. 

3 Krt. 1, 312. 

t Haavio, SK 391. : ny: 

5 Kiihtelysvaara. A. Rytkönen 930. SKS. — Epävarmaa on kuitenkin, 
onko nämä sanat alun perin kohdistettu juuri maanhaltijaan, sillä ne tava- 
taan myös mm. neitsyt Maariaan turvattaessa. Niinpä Vienan Karjalassa 
on keväällä karjaa metsään laskettaessa lausuttu (I, 4, 1354): »Neitsyt 
Maaria emonen, — — — kuin sä katsoit kartanossa, viitsit viljahuone- 

Kiteellä kerrotaan emännän tehneen tällöin »metsänhaltialle 
uhriksi» pienen leivän, jommoinen kädessä karja kierrettiin ja 
joka sitten vietiin pellon päässä olevaan muurahaispesään ja 
haudattiin sinne. Samalla luettiin mm.: 


Mehän kultanen kuningas, 
mehän hippa halliparta, 
kaho minun karjojanil! 


Pohjanmaalta taas on seuraava tieto: »Kun karjan kanssa 
tultiin metsään, vuoltiin hopeata rahoista tai hopeakaluista tai 
pantiin kokonaisia kappaleita, sen parempi, kolmeen tai yhdek- 
sään kusiaispesään. Näin lahjottiin metsänhaltioita, jotteivät 
ne tekisi pahaa karjalle.»? 

Kiihtelysvaarassa keitettiin maitoakin vaskikauhassa ja vie- 
tiin pullossa metsään, missä se kaadettiin muurahaispesään 
vmetsänhaltialle uhriksi».? 


Niistä vaurioista, joita mm. pedot ja pahansuovat ihmiset 
voivat aiheuttaa metsälaitumelle lasketulle karjalle ja joita 
lukemattomilla taioilla on pyritty ehkäisemään, on pelätyimpiä 
ollut maahisten mahdollinen elukkain ryöstäminen. Tätä tar- 
koitetaan, kun puhutaan karjan joutumisesta ymetsän peittoon» 
tai vhiiden kätköön».* Paikoittain sanotaan myös, että »metsä 
ottaa», »pidättää»*, vpitääv? kadonneen hevosen tai lehmän. 
Samaa merkitsevät sanat vmaa peittää». Ei voi olla epäilystä- 
kään siitä, että »metsällä» tai »maalla» on tällöin ymmärretty 
niiden alla asuvia olentoja, joiden on uskottu voivan anastaa 


hessa, niinp? on katso karjan mailla, viitsi viljamättähäällä'» Syksyllä taas 
lehmiä läävään kytkettäessä on Maariaan vedottu sanoen (I, 4, 1613): 
»Kuin katsoit katottomassa, niin katso katollisessal» — Katolisena aikana 
ovat myös pyhä Yrjänä j a Katrina tpimineet karjan suojelijoina. Taalain- 
maassa onkin sanottu (VII, 5, 381): »Sante Jöran on sun isons, Katrina 
on sun emons.» 

1 Kitee. A. Hyvärinen 78. SKS. 

2 Kärsämäki. E. Keränen 14. SKS. 

3 Kiihtelysvaara. Rytkönen 929. SKS. 

4 Holmberg (Harva), KV 1923, 16 ss. 


5 Suistamo. P. Repo. 
6 Salmi. M. Hosainoff 30. EN 
7 Vimpeli. E.-pohj. osak. Si 


8 Parikkala. E J. Soikkeli j ja Ida Nokelainen. SS. — Räisälä. SKVR 
XIII, 3, 9795. 

Ekoolan kirkkopakka maahisten majapaikka. Alahärmä. Valok. S. Paula- 
harju. SKS:n ark. 


Palon Sohvian palvoma »maitokivin, jolle itsekultakin lehmältä oli vietävä 
maitoa. Ullatti, Jällivaara. Valok. S. Paulaharju. SKS:n ark. 


Metsän peitosta päästäminen 
maata —pieksämällä. Valok. 
8. Paulaharju. 


Akka kutsuu kadonnutta lehmää 
vmaakengän» alatse. Valok. S. 
Paulaharju. 


Ilomantsilainen Miihkali Timoskainen tervehtii maata. Valok. Kustaa 
Vilkuna. Kansallismuseon kok. 

ihmisten omaisuutta. »Metsän» ohella mainitaankin karjan kät- 
kijänä »metsänhaltija», »metsänemäntä», smetsähinen» tai vmet- 
sänväkiy! samoin kuin Pohjois-Suomessa. smaan» ohella maini- 
taan »maahiset» eli »maahiaiset»,? jota nimitystä vastaa Poh- 
jois-Ruotsissa samassa mielessä käytetty »underjordiska». 
Nimenomaan maahisten uskotaan Lapissakin anastavan ihmis- 
ten poroja. 


Käsitys, että metsänpeittoiset elukat joutuvat tällöin maan- 
alaiseen maailmaan, kuvastuu lukuisista muistiinpanoista. Niin- 
pä Pudasjärvellä luullaan sellaisen lehmän olevan turpeen allav.* 
Pihtiputaalla on kadonnutta elukkaa etsittäessä lyöty maahan 
pihlajanoksalla ja sanottu: päästä irti nyt!5 Oheinen kuva, 
jossa akka pieksää maata lehmikujan suussa, esittää tämän 
taian Taivalkoskelta. Tunnettua on myös »metsän peittoon» 
kadonneen lehmän houkutteleminen huutamalla sitä maasta 
koholle nostetun puunjuuren tai päistään maassa kiinni olevan 
turvevyön eli vmaakengän» alatse.s Merijärvellä kerrotaan, 
miten muudan muori tällöin tonki kepillä puun juuria, painoi 
reiän maahan, asettui siihen mahalleen, pani suunsa reiän koh- 
dalle ja kutsui kaipaamaansa lehmää. Lisäksi mainitaan, miten 
visäntä näki kaukaa, kun pienet männynnäreet heilu, lehmä 
lähti mäntypuskasta liikkeelle ja niin tuli lehmä kokonaan 
näkösälle, tosin laihana, hoikkana ja kurjan näköisenä».” 
Juvalla on sanottu: »Maa, maa, avaa kitasi ja anna minun 
omani poisi»? Sortavalan seuduilla on selitetty, että »vasikan 
ammuminen kuuluu silloin jostain niinkuin maan alta»? Noor- 
markussa taas kerrotaan, että »mettän neitty» voi viedä lehmät 


1 Leppävirta. Savolainen 26. SKS. — Krt. II, 707. — Holmberg (Harva), 
KV 1923, 29, 37, 41, 47. — Paltamo. H. J. Keränen. SS. 

2 Yli-Tornio. K. A. Hepo-oja. — Karunki. A. Kantojärvi. SS. 

3 Heurgren, 122 s.; Granberg, Skogsräet, 142 s. 

4 Pudasjärvi. K. Niva. SS. 

5 Pihtipudas. K. Krohn 15910. SKS 

6 Paltamo. Meriläinen 2052. — Pihtipudas. K. Krohn 16155, 16221. 
— Akonlahti. Meriläinen 725, 2329. — Kiimasjärvi. Meriläinen 2052. SKS. 

7 Merijärvi. A. Pahkala. SS. 

8 Juva. A. Rimppi 224. SKS. 

9 Sortavala. J. Hyvärinen. SS. 

vjohonkin kallioon sisälle», josta päästyään niiden utaret on 
niin tyhjät, kuin olisi juuri lypsetty»? 

Millaisia nimityksiä näistä karjan kätkijöistä onkin käytetty, 
edellä mainitut esimerkit osoittavat selvästi, että ne kuuluvat 
maanalaiseen maailmaan. Muista muistiinpanoista huomaa 
lisäksi, että kysymyksessä olevat olennot esiintyvät ihmisten 
uskomuksissa juuri maahisten ilmenemismuodoissa. Etenkin 
muurahaiset ovat tällöin olleet sekä lepyttelyn että ahdistelun 
kohteina. Hyvin yleistä on ollut, että kadonneen lehmän etsijä 
on vienyt rahan muurahaispesään.? Iisalmella on näin mene- 
teltäessä sanottu: yTuon annan, jos tuot pois Tuonikkini, annat 
pois Annikkinily9 Muhoksella on vuoltu hopeata kolmeen muu- 
rahaiskekoon sanoen: 


Mielly metsä, kostu korpi, 
taivu entinen tapio 
omiani antamaan, 
karjojani kaitsemaan!* 


Muurahaiskekoon on vuoltu hopeata myös sen jälkeen, kun 
lehmä on löytynyt metsän peitosta.* 

Vielä enemmän on tietoja karjan anastajain ahdistelusta, 
jotta ne laskisivat luotaan pidättämänsä elukan. Niinpä Leppä- 
virroilla kerrotaan sidotun kolme suurta muurahaista keskeltä 
vhienommasta paikasta» punaisella langalla ja ripustetun kol- 
messa kohdin karjapolulla yhteen taivutettujen vesojen latvaan, 
yksi kuhunkin kohtaan. Enossa mentiin kolmen tien risteyk- 
seen, jossa olevasta näreiköstä otettiin muurahainen ja sidottiin 
lankaan. Tällä langalla kiinnitettiin sitten kolme kuusennärettä 
yhteen.” Nurmeksessa etsittiin muurahainen »pihasta tai karja- 
tieltä ja solmittiin punaisella langalla niin löyhään, jottei kuole». 
Sitten se pantiin yksikantaiseen leppään karjotien viereen 


1 Noormarkku. J. F. Ollinen. 

2 Holmberg (Harva), KV 1923, 46 s. 
3 Iisalmi, Sofia Snellman 57. SKS. 
4 Muhos. Meriläinen 180. SKS. 

5 Uhtua. Meriläinen 809. SKS. 

ë Leppävirrat. J. Langinen 3. SKS. 
7 Eno. P. Ollilainen 335. SKS. 

sanoen: »Päästä, mehtä, minun omani, niin päästän sinun 
omasi!y! 

Esimerkkejä on myös siitä, että muurahainen tai kolme 
eri keoista tuotua muurahaista on suljettu jonnekin, kunnes 
kadonnut kotieläin on ilmestynyt.? Tämä muurahaisten van- 
gitseminen (esim. avaimen putkeen) merkitsee epäilemättä itse 
metsänväen vangitsemista, josta nimenomaan sanotaan, että 
se verinomattain asustaa muurahaispesissä).? 

Kiintoisin vanhan kansan tapa on ollut muurahaisen 
lehmän kääriminen punaiseen lankanippuun ja sen asetta- 
minen kadoksissa olevan lehmän parteen sanoen: »En päästä, 
ennenkuin lehmäni löytyy!» Kun lehmä on tullut kotiin, on 
laitos purettava.*t »Muurahaisen lehmäksi» rahvas nimittää 
kirvaa eli lehtitäitä, jonka kahdesta lehmän nisää muistuttavasta 
putkesta muurahaiset imevät makeata eritysnestettä. 

Muurahaisiin kohdistuvista rankaisukeinoista mainittakoon 
näytteeksi vielä eräät muurahaiskeon ääressä toimitetut taiat. 
Pielisjärvellä lehmä pyrittiin päästämään »metsän peitosta» 
siten, että ypunainen rihma kierrettiin muurahaispesän ympä- 
rille niin tiukkaan kuin se suinkin kesti».5 Pohjanmaalla sidot- 
tiin muurahaispesän vieressä kasvavan kolmen nuoren kuusen 
tai männyn latvat yhteen pesän päällitse, minkä jälkeen vielä 
pesää piestiin varvuilla ja sanottiin: 

Metän piijat, metän poijat, — — 
antakaa pois minun karjani, 
niin minäkin annan teijän omannel? 


Sama tapa on ollut tunnettu Pohjois-Karjalassa, missä kolme 
närettä on sidottu yhteen muurahaispesän ylitse ja sitten lyöty 
sitä ristiin yksikantaisella pihlajalla sanoen: 


1 Nurmes. K. Krohn 10199. SKS. 

2 Pohj.-Karjala: Meriläinen 393. — Eno. K. Krohn 8420. SKS. 

3 Paulaharju, Maailma 1920, 485. — Muurahaisten vangitsemisesta, 
kunnes kadonneet elukat löytyvät, on tietoja myös Pohjois-Ruotsista 
Tuna, 124) ja Pohjanmaan ruotsalaisten keskuudesta (FSF VII, 1, 


a Päkkano: Meriläinen II, 33. SKS. 
5 Pielisjärvi. H. Salomaa. 'ss. 
8 Kärsämäki. E. Keränen 135. SKS. 

Rauhio, metsän isäntä, 
onko lehmät tallessasi?! 


Samanlaista »metsän sitomista» on harjoitettu metsäpoluilla, 
etenkin kolmen tien haarassa, maakiven päällä ym., missä 
maanalaisten olentojen on uskottu vaeltavan tai asuvan.? Maa- 
hisia sitova voima on ollut myös ns. osmonsolmulla, jommoinen 
pantiin karjapolulle, polkujen risteykseen tai muurahaispesään. 
Kiimasjärvellä lausuttiin näin tehtäessä: »Saata pois elukat! 
Luusalmelta on tieto että »viisikantakin tarkoittaa metsähiitten 
väen sitomista,.* 

Samoin kuin muurahainen on sa mmakk o maahisen ilme- 
nemismuotona joutunut kotieläimen kadotessa rangaistuksen 
kohteeksi. »Metsä kytketään» näet myös siten, että sammakon 
vasen takajalka pannaan pihlajapihtiin pitäen silmällä, että 
sammakko pysyy elossa. »Sittenkuin elävä löytyy, niin sitten 
pitää käydä päästämässä.» Vielä ankarampi tapa kuvastuu 
seuraavassa Pohjanmaalla tehdyssä muistiinpanossa: »Metsän- 
peitosta päästettäessä on otettava suvikuntainen paju ja tulisia 
hiiliä ja sitten sammakkoa piiskattava niiden hiilten päällä 
lehmän polulla. Siten pitäisi lehmän päästä vapaaksi.»* 

Edellä mainitut sitomiset oli suoritettava päivänlaskun jälkeen 
yön tai enintään kolmen yön ajaksi, jonka jälkeen siteet oli 
purettava. Jollei kadonnut eläin sinä aikana palannut, ei sen 
menettäminen voinut vanhan kansan käsityksen mukaan täl- 
löin olla maahisten vika. Tavallisesti niitä pyydettiin päästä- 
mään pidättämänsä karja jo 


ennen päivän nousemista, 
koin Jumalan koittamista.? 


1 Pohjois-Karjala. J. Mustakallio 86. SKS. 

2 Holmberg (Harva), KV 1923, 30 ss. 

3 Holmberg (Harva), KV 1923, 43 s. ` 

4 Luusalmi. Meriläinen 827. SKS. — Maamme ruotsinkielisten keskuu- 
dessa puhutaan sekä metsän- että vedenhaltijan sitomisesta (ks. Forsblom, 
Budk. 1926, 49 ss, ja Etnol. studier till. N. E. Hammarstedt 1921, 133 ss.). 

5 Juuka. K. Krohn 11844. SKS. i 

8 Kestilä. Haapaveden kansanop. V, 53. SKS. 

7 Holmberg (Harva), S V, 2, 141. — Lukuisia muita metsänpeittoon liit- 
tyviä tapoja on teoksessa Karjataikoja II, 720 ss., III, 1999 ss.; vrt. Holm- 
berg (Harva), KV 1923, 28 ss. a 

Samoin kuin kotieläimet voivat ihmisetkin joutua metsän- 
peittoon varsinkin, jos sattuvat astumaan »metsänhaltian po- 
lulle»,! »hiiden jäljille»? tai vhiiden saralley.3 Rukajärveläisten 
kuulin kertovan, että henkilö, joka on kulkenut »metsähisen 
jälen poikki», ei enää löydä kotiin. Aunuksessa hän kulkee »ka- 
run jäljilläv.t Vepsäläiset sanovat, että hän on »metshisen jäl- 
gille puutnus». Virolaiset ovat uskoneet, että kun külmking ”kyl- 
mäkenkä”, joka enimmäkseen vaeltaa metsissä», on »käynyt 
maan päällä», voi joku joutua astumaan sen jäljille, jolloin hän, 
vaikka oma talo olisi silmien edessä, ei löydä kotiaan.” Sama 
usko on ollut Suomen ruotsalaisilla: yhan har gått i skogsrädans 
fjät» tai »går pä trollspäry,* eikä tämä kuvitelma, joka on vallin- 
nut mm. venäläisten keskuudessa”, ole ollut tuntematon Ruot- 
sissakaan.? 

Monet esimerkit osoittavat, ettei tällöin, varsinkin kun näin 
voi sattua aivan kotinurkilla, ole kysymys suureen metsään 
eksymisestä, vaan outoon olotilaan joutumisesta, jossa kaikki 
on toisin kuin meidän maailmassamme. Niinpä Kuusjoella, 
Varsinais-Suomessa selitetään, että »tämä ei ollut tavallista 
eksymistä, vaan oli ?jottain paholaisen konsti'», sillä veksyneen 
silmässä ”koko mailm ol jemt toisketine».? »Silloin näkee kaikki 
paikat nurin päin», sanotaan Sortavalan seuduilla.” Jalasjär- 
vellä on uskottu, että hiidenkätkössä oleva von sellaisessa pai- 
kassa, jossa kaikki on ylösalaisin eli väärinpäin tämän maailman 
kanssav.!! Samoin Merijärveltä saadun tiedonannon mukaan 
vmetsänpeitossa olevan ihmisen tila on niinkuin ois toisessa 
maailmassa», joten hän ei tunne tuttuja paikkoja, ei edes omaa 
kotiaan, kaikki paikat ovat toisin päin, nuriny.!? Ei voi olla 


1 Sortavala. J. Hyvärinen. SS. — Tyrvää. E. Kullaa 151. SKS. 
2 Orivesi. K. Mäkelä. SS. 

3 Siikainen. Emilia Myllymäki. SS. 

4 Holmberg (Harva), KV 1923, 17; vrt. Haavio, Vir. 1928, 266. 
5 Holzmayer, 17 s. 

S FSF VII, 1, 313, 325. 

7 Maksimov, NetSistaja sila, 136. 

8 Granberg, Skogsräet 147 s. x;. 

? Harva, VSHK 126. 

10 Sortavala. J. Hyvärinen. SS. 
1 Jalasjärvi. U. Yrjänäinen. SS. 
12 Merijärvi. A. Pahkala. SS. 

mitään epäilystä siitä, että tuo toinen maailma» on m a an- 
alainen eli sama, minne metsänpeittoiset elukatkin joutuvat. 
Sitä osoittaa mm. vienankarjalaisten käsitys, ettei ihminen 
metsänpeitossa ollessaan kastu, vaikka kuinka sataisi, vasta 
kun hän vapautuu ja valkaa löytää kotiin, hän alkaa kastua».! 

Näyttää siltä kuin se salaperäinen verho tai kalvo, jonka 
alapuolella tuo nurinkurinen maailma sijaitsee, olisi täältä käsin 
läpitunkemattomampi kuin tuolta. Ainakin paikoittain vallitsee 
käsitys, että vaikkakaan omaiset eivät voi nähdä metsänpei- 
tossa olevaa, tämä silti näkee heidät, mutta ei voi ilmaista 
itseään eikä olinpaikkaansa. Kuitenkin kirkonkellojen kumi- 
nan on uskottu sinne kantautuvan?, samoin karjan kutsujan 
äänen, jos tämä ymmärtää huutaa sinne »maakengän» alatse. 


Tällaisesta maanalaisen maailman kuvitelmasta, jossa kaikki 
on nurinpäin, jossa vasenpuoli on oikea ja oikeapuoli vasen ja 
josta esimerkkejä tavataan monien varhaiskantaisten kansain 
uskomuksissa, johtuu vanhan kansan käsitys, että metsänpeit- 
toon joutuneen on ihmisten ilmoille päästäkseen käännettävä pu- 
kunsa nurinpäin, niin että vasemman käden hiha tulee oikeaan ja 
oikean käden hiha vasempaan käteen. Joskus riittää vain 
paidan kääntäminen tai kengän vaihtaminen jalasta toiseen. 
Tällaiset uskomukset, jotka Vienan Karjalassa ja Aunuksessa 
ovat yleisiä, ovat olleet tunnettuja kaikkialla Suomenkin puolella. 

Jos joku pahasti eksyi, hänen piti kääntää sukkansa tai jokin muu vaate- 
kappale väärinpuolin, niin silloin hän selvisi eksyksistä (Paattinen. J. 
Kaijala. 88). 

Jos joutui »hiiden saralle», oli vaatteet käännettävä (Siikainen. 
Emilia Myllymäki. SS). 

Takki oli käännettävä takaperin (Tyrvää. E. Kullaa 151. SKS}. 

Kun käänsi vaatteensa väärinpäin ja kiersi kolme kertaa puun ympäri 


vastapäivään, niin selkisi eksyjälle polut metsässä (Karvia. V. Matala- 
mäki. SS). 


1 Holmberg (Harva), KV 1923, 17. 
2 Heinjoki. S. Iivonen. — Saarijärvi. P. Mäkinen. — Kiihtelysvaara. 
E. Keronen, — Puumala. J. Kokkonen. SS. 
3 Holmberg (Harva), KV 1923, 22 s., — Saarijärvi, P. Mäkinen. — 
TN J. Suomela. — Lohtaja. A. Nikunen. — Himanka. S. Pöyh- 
äri. SS. 
4 Holmberg (Harva), KV 1923, 25. 

Vasemman jalan sukka oli käännettävä nurin (Jaala. P. Rajajärvi. SS). 

Pusero oli käännettävä takaperin (Ilmajoki. Olga Pihlaja. SS). 

Vaatteet nurin ja takaperin päälle (Kiihtelysvaara. E. Keronen. SS). 

Piti kääntää vaatteensa nurin, etenkin paidan (Sortavala. J. Hyväri- 
nen. SS). 

Ihminen pääsi »metsän lumoista» kääntämällä päähineensä nurin (Pyhä- 
selkä. Aino Ilmarinen. SS).! 

Tämän käsityskannan valossa selittyy, että myös henkilön, 
joka lähtee kadonnutta etsimään, on pukeuduttava nurin kään- 
nettyyn pukuun, jommoisessa asussa yleensä uskotaan voitavan 
nähdä näkymättömän maailman tapahtumia.? Samasta syystä 
tulee »metsän avaajan)» kulkea kotoa metsään takaperin tai 
hänen on asetettava virsut jalkoihinsa ytakaperins.* Tuonpuo- 
leisen maailman takaperoisuudesta johtuu lisäksi käsitys, että 
jos sattuu kuulemaan metsänpeitossa olevan lehmän kellon 
äänen, ei saa mennä ääntä kohti, vaan aivan vastakkaiseen 
suuntaan. 

Siihen kuvitelmaan taas, että kaikki tuonpuoleisessa maail- 
massa on ylösalaisin, perustuu mm. Vermlannin suomalaisten 
käsitys, että veksyneen» on asetuttava seisomaan päällään, jalat 
ylöspäin. Samaan uskoon Savossa viittaa metsänpeittoon jou- 
tuneen elukan vapauttaminen kääntämällä sen jalan jäljet 
nurin, niin että valapuoli tulee päällepäin? 


Maamme länsiosissa, missä hiisien uskotaan asuvan vuorissa, 
kerrotaan tarinoita myös vuoreen viedyistä. Kun 
tämä kuvitelma on Skandinaviassa ollut erittäin yleinen?, lienee 


1 Mainittu käsitys on ollut Euroopan kansoilla yleinen. — Ruotsalainen 
tutkija Gunnar Granberg (Skogsräet, 145) on esittänyt olettamuksen, että 
vaatteiden kääntäminen nurin olisi johtunut käytännöllisestä syystä. Ek- 
synyt on muka tällä askartelullaan pyrkinyt kiinnittämään huomionsa 
muuhun, jotta hän voisi vapautua häntä hämäävästä psykoosista ja sitten 
päästä selville tilanteesta. Tällainen selitys osoittaa asiaan liittyvien 
ongelmien tuntemattomuutta. 

2 Sonkajärvi. Liisa Juntunen. — Krt. II, 715 s. 

3 Juva. A. Rimppi 224. — Kaavi. K. Teräsvuori 688. SKS. 

4 Kangasniemi. O. Kuitunen 302. SKS. 

ë Repola. Omat kok. 

6 Palmqvist, 83. 

7 Tisalmi; Heta Engvist. SS. 

8 Vahviala. R, Nurmi. — Valkeala. E. Pasi. SS. — Holmberg (Harva), 
KV 1923, 20. 

9 Feilberg,; Bjargtagen, 56 ss. 

se sieltä käsin saatua lainaa. Vuoreen vietyjen ja metsänpeittoon 
joutuneiden elämä on eri paikallisuuksista huolimatta ollut 
jotenkin samanlaista. Sanotaan, että niistä, jotka joutuvat toi- 
seen maailmaan, elämä siellä saattaa tuntua mieluisalta, varsin- 
kin jos sattuu »metsänhaltijan» häihin, jossa tarjotaan kaiken- 
laisia herkkuja.! Tosiasiallisesti tuonpuoleisen maailman ruoka 
on kuitenkin pelkkää roskaa, jäkälää, hevosen lantaa ym.? Sen 
vuoksi maahisten mailta päässyt henkilö on aina ollut heikon 
ja huonon näköinen. Tällaiset kuvitelmat ovat kansainvälisiä. 

Niin turhanpäiväisiltä kuin nuo metsänpeittoon liittyvät usko- 
mukset takaperoisine ja ylösalaisine maailmoineen meistä näyt- 
tävätkin, edustavat ne uskonnontutkimuksen kannalta erittäin 
tärkeätä ja arvokasta muinaisperintöä. Muussa yhteydessä ei 
kansamme olekaan säilyttänyt yhtä selvää kuvaa maanalaisesta 
maailmasta. Vertailun vuoksi mainittakoon, että tällaisen ylös- 
alaisen ja takaperoisen maailman ovat tunteneet mm. samojedit, 
joiden T. Lehtisalo kertoo uskovan, että se täysin vastaa maan- 
päällistä, mutta että siellä kaikki on päinvastoin kuin täällä. 
Niinpä ihmiset kulkevat siellä jalat meidän jalkojamme vastaan. 
Samoin puiden latvat ja telttojen katot ovat alaspäin meidän 
kannaltamme katsoen.s Samanlaisesta lappalaisten maanalai- 
sesta maailmasta puhuu jo Nicolai Lundius mainitessaan tain- 
nostilasta heränneen noidan kertoneen, että hän oli käynyt 
vmaan alla» ja että siellä asuu vkansa, joka kulkee jalat meidän 
jalkojamme vastaan»! 

Kysytään, miten tällainen perin kummallinen kuvitelma on 
saattanut syntyä. Tavallisesti on maanalaisen maailman seli- 
tetty perustuvan hautaamistapaan. Kun kuolleiden ruumiit 
kätketään maahan, on se aiheuttanut», Kaarlo Krohn sanoo, 
ykäsityksen, että maankuori muodostaa näkyväisen ja näkymät- 
tömän maailman välillä vallitsevan verhom.5 Tämä tapa ei 
kuitenkaan voi selittää, minkä vuoksi kaikki tuonpuoleisessa 
maailmassa on ylösalaisin. Sitä paitsi tuo nurinpuolinen maailma 

1 Holmberg (Harva), KV 18. 

2 Kuopion seutu. Hoffrén 92. SKS. — Vahviala, R. Nurmi. SS. 

8 Toht. Lehtisalon suullinen tiedonanto. Vrt. SUST LIII, 115. 


4 Lundius, Descriptio Lapponiae, 6. 
5 Kaarle Krohn, SM 29. 

sijaitsee Siperiankin kansojen uskomuksissa heti maanpinnan ala- 
puolella ikään kuin jonkin ohuen kalvon takana.! Yhtä vaikea 
on sitä johtaa unien näkemisestä, vaikka unissa uskotaankin 
voitavan liikkua myös maanalaisessa maailmassa. Mihin ihmis- 
ten huomicon puheena oleva kuvitelma siis saattaa perustua? 

Olen eräissä tutkimuksissani? osoittanut, että sen aiheuttaja 
on ollut peilikuva, varhaisin tietenkin veden kalvossa 
nähty, jossa maanpäälliset maisemat esiintyvät ylösalaisin ja 
jossa vasen puoli on oikea ja oikea vasen. Tuskin voimme täysin 
ymmärtää tämän havainnon muinaista merkitystä, mutta sen 
synnyttämät kuvitelmat ovat kansojen uskomuksissa säilyneet 
perintönä meidän päiviimme asti. Vain siitä selittyvät monet 
toisen maailman muuten selittämättömät salaisuudet. Sen va- 
lossa ymmärrämme mm., miksi henkiolennot käyttävät vasenta 
kättä oikean asemesta, josta esimerkkejä tarjoutuu eri tahoilta. 
Niinpä koltat kuvittelevat, että 'maanalainen ihminen’ (mad- 
vuolas-olmo) on vasenkätinen. Syrjäänit uskovat, että metsän- 
haltija toimittaa tehtävänsä vasemmalla kädellä. Samoin nor- 
jalainen P. Chr. Asbjorsen mainitsee teoksessaan Huldre-eventyr, 
että viulunsoittaja pitää toisessa maailmassa (hos Tuftefolket) 
käyrää vasemmassa kädessä.” Tästä taas johtuu, että vasen käsi, 
jota Inkerissä on sanottu »noitain kädeksi», pääsee henkiin 
kohdistuvissa taioissa näyttelemään omalaatuista osaa samoin 
kuin ennen vanhaan maanalaisille uhrattaessa. Jälkimmäisen 
tavan muistona on mm. roomalaisten tunnettu sanonta: inferis 
manu sinisira immolamus pocula (maanalaisille uhraamme mal- 
jat vasemmalla kädellä). 

Vain peilikuvan perusteella voimme ymmärtää myös, miksi 
metsänhaltijan nuttu on napitettu nurinpäin eli toiseen suuntaan 
kuin miesten puku yleensä. Syrjäänit sanovat, että »metsän- 
isännän» tuntee juuri siitä.” Sama käsitys on ollut venäläisillä.* 

1 Harva, AU 233. . 

2 Valv. 1925, Rig 1925. 

3 Omat kok. 

4 Syrjääni I. MosSegin tiedonanto. 

5 Asbjornsen, Huldre-eventyr 1, 273. 

8 Lukkarinen, IP, 68. 


7 Syrjääni MosSegin tiedonanto. 
8 Maksimov, NetSistaja sila, 135 s. 

Siitä taas, että katsojan takana oleva ympäristö on peili- 
kuvassa edessäpäin, selittyy tuonpuoleisen maailman takaperoi- 
suus. Todennäköisesti siihen perustuu myös käsitys, että henki- 
olento havaitaan, samoin kuin ihminen näkee hahmonsa kuva- 
jaisessa, aina vain edestäpäin, josta johtunee, että henkiolennon 
on kuviteltu kulkevankin takaperin. Metsänneidon takaperoisen 
käynnin rahvas tosin selittää johtuvan siitä, että se haluaa salata 
»ruman takaosansa»!, mutta tämä osoittaa samalla, että metsän- 
neito nähdään yleensä vain edestäpäin. Tseremissit sanovat, 
että hevonenkin, jonka selkään owda nousee laitumella, alkaa 
juosta takaperin. ? 

Tähän yhteyteen kuuluu vanhan kansan sanonta metsä 
kääntää silmät» (vrt. ruots. vvänder syn»). Näin kerrotaan 
tapahtuvan sille, joka sattuu astumaan metsänhaltijan taka- 
peroisille jäljille, jolloin ihminen lähtee kulkemaan päinvastai- 
seen suuntaan kuin minne hänen olisi mentävä. Erittäin kiin- 
toisa on kolttain käsitys, että myös, milloin ihminen kauan 
katselee kuvajaistaan, hänen 'silmänsä kääntyy” (t8alm jorgale), 
niin että hän sen jälkeen mäkee edessäpäin sen, mikä todelli- 
suudessa on takanapäin». 

Mainittujen uskomusten syntyä valaisee omalta osaltaan vielä 
muudan vanha ja yleinen tiedustamistapa, nimittäin veteen 
katsominen, jota Vienan Karjalassa on paljon käytetty 
mm. juuri silloin, kun pyritään saamaan tietoja maahisten 
maille joutuneiden olinpaikasta. 

Toisen maailman takaperoisuuden kuvittelu ei kuitenkaan 
ole pysähtynyt alkuaiheisiinsa. Sitä edelleen kehiteltäessä on 
tapahtumain aikajärjestyskin tuolla tullut takaperoiseksi. Niinpä 
hiidenneito suorittaa samojedinoidan laulussa ensin päänsä kam- 
pauksen ja vasta sitten hajoittaa hiuksensa." 

1 FSF VII, 1, 624. 

2 Holmberg (Harva), TU 26. 

3 Liperi. O. Merikoski. SS; Holmberg-Harva, KV 1923, 16. 

4 Lapinlahti. S. Kainulainen. SS. 


5 Omat kok. 
ê Lehtisalo, Entwurf, 117. 

Christian Lencgvist (1782) mainitsee, että maahisia eli maan- 
alaisia pikkuihmisiä, joiden uskottiin asuvan puitten, kivien ja 
rakennusten kynnysten alla, piti monenlaisilla lahjoilla suostu- 
tella. Niinpä joka kerta kun olutta pantiin tai leipää leivottiin, 
oli niille annettava esikkoantimet (primitiae). Sopimatonta oli 
niiden unohtaminen etenkin pitoja ja juhlia vietettäessä.! 

Eric Castrén kertoo jo lähes 30 vuotta aikaisemmin (1754) 
puhuessaan kekrin vietosta Kajaanin läänissä, että jotkut pani- 
vat juhlan aattoiltana ruokaa ja juomaa navettaan karjan me- 
nestykseksi ja talliin hevosonnen vuoksi, jotkut taas suurten 
puitten alle ja suurten kivien ääreen pelloille ja metsiin, jotkut 
kaikkiin näihin paikkoihin.? 

On ilmeistä, että ne puut, joiden alla Lencgvist sanoo maa- 
histen asuneen ja joiden alle hän samoin kuin Eric Castrén 
kertoo asetetun uhreja, tarkoittavat ns. pitämyspuita, 
joista muistoja on kauimmin säilynyt maamme itäosissa. Lisäyk- 
sissä, joita A. I. Arwidsson on liittänyt julkaisemansa saksalaisen 
historiantutkijan Fr. Rähsin Suomea käsittelevän teoksen toi- 
seen ruotsinkieliseen painokseen 1827, sanotaan tällaisia u h r i- 
kuusia olevan vielä jäljellä jokaisessa talossa Karjalan 
etäisimmissä metsäseuduissav.3 Samoilta ajoilta on Reinhold 
von Beckerin tiedonanto, että näitä palvonnan alaisia puita 
oli vtalojen ja lähteiden läheisyydessä sekä pelloilla» ja että niiden 
kaatamista kavahdettiin, koska jumaluuden, joka asui niiden 
ääressä ja juurien alla, uskottiin tekevän sen ihmisen, joka roh- 
keni kaataa pitämyspuun, mielisairaaksi tai raajarikoksi».t Tie- 


1 Porthan, IV, 77. 

2E. Castrén, je; Aa E. Salmelainen, S. 1852, 133. 
3 Fr. Riihs, H, 63. 

iR. von Booker, SMA XV, 159. 

tenkin näitä pakanuuden perintöjä, jotka varsinkin uskonpuh- 
distuksen jälkeen herättivät kiusallista huomiota, on mahdolli- 
suuksien mukaan pyritty hävittämään. Siitä kertoo mm. Tu- 
russa 1772 ilmestynyt sanomalehti, jossa mainitaan, miten 
Paavo Lyytikäinen, sittemmin Kuopion lukkari, kaatoi Savossa 
v. 1656:n vaiheilla useita pyhiä puita ja puistoja. 

Kaikista kirkonmiesten varoituksista ja uhkauksista huoli- 
matta kansan oli vaikea luopua vanhoista tavoistaan. Niinpä 
Uuteen Suomettareen 1881 (n:o 117) painetussa kirjoituksessa 
»Pitämyspuita Mikkelin kihlakunnassa» luetellaan useita vielä 
tällöin olemassa olleita uhripuita ja samalla mainitaan, että 
vpakanuuden aikana oli joka talolla oma pyhä puunsa, jonka 
juurella uhrattiin maistiaisia kaikesta, mitä talossa keitettiin». 

Useimpien tiedonantojen mukaan toimitettiin pitämyspuille 
määräaikaisia uhreja syksyllä, mutta eräät esimerkit osoittavat, 
että niitä on muistettu muinakin vuoden aikoina. Niinpä 
Arvidsson mainitsee, että kun laskiaisaaton iltana syötiin sian- 
sorkista keitettyä »sylttyä», kerättiin kaikki luut erittäin huo- 
lellisesti ja vietiin vuhrikuusen luokse»? Enonkoskelta taas on 
tieto, että Mutikkalan kartanon pihamaalla olleen koivun ääreen, 
joka oli uhripuu, kannettiin ruokatavaroita paitsi keyrinä myös 
keväällä vpääsiäisen aikaan)? 

Kevään merkkipäivistä huomattavin oli Yrjönpäivä, jolloin 
Karjalassa aloitettiin mm. kevätkalastus. »Jyrkinä jyräys kala- 
miehen kattilassa.» Polvijärvellä oli tällöin tapana viedä ensim- 
mäiset kalat pitämyspuulle tai keittää ensimmäinen kala-ateria 
tuohisessa ja syödä se pimeän aikana pitämyspuun juurella.* 
Kun Yrjänä ei kuitenkaan ole ollut kalastuksen suojelija, on 
ilmeistä, että puheena oleva esikkouhri on liittynyt tähän kalen- 
teripäivään vain sen vuoksi, että kevätkalastuksen katsottiin 
niihin aikoihin alkavan. Vanhaa kantaa kuvastavat sekä uhri- 
puu että yöllinen uhri. Siitä taas, että Yrjönpäivä oli Itä- 
Suomessa samalla karjanlaskupäivä, selittyy Gananderin mai- 

1 Tidningar 1772, n:o 14; vrt. Ganander, MF 78. 

2 Rähs, II, 50. 

3 Enonkoski. J. Vaahtoluoto 156. SKS. 


b. Polvijärvi. U. Holmberg 504, 463, 522. SKS. — Mansikka, Vir. 1943, 
168. 

Kinnusen talon uhrikuusi. Säämingin Haapalan = Kainulaisten »sukupuw. Sen juurella Lönnrot 
kylässä, Valok. Jouko Hautala, SKS:n ark, haastatteli 1828 Juhana Kainulaista. Kesälahden 
Humuvaara, Valok, Jouko Hautala, SKS:n ark. 


Ollilan pyhä Kori Vuolijoki. Valok. S. Paula- Pukkilan Kopralan pyhä jalava. Venjoki. Valok. 
harju. SKS:n ark, . . 8. Paulaharju. SKS:n ark. 

ninta, että tällöin vuhrattiin maitoa tai kokonaisia piimäkulhoja 
tiettyjen pyhitettyjen puitten alla metsiköissä»? 

Päivänä, jolloin lehmät keväällä laskettiin laitumelle ja joka 
lisäksi oli kynnön aloitusaika, pantiin Rantasalmella muna- 
maitoa vposliinikuppiiny, jonka laidalle vielä asetettiin hopeinen 
lusikka, ja vietiin pihlajan juurelle uskoen, että »haltia kävisi 
kupista syömässä»? Vienan Karjalassa kannettiin keväällä 
kylvöpuuron tähteet perheväen syötyä pitämyspuun juurelle 
vmaanhaltialle uhriksi». Säämingissä taas kerrotaan, että Tur- 
tiaisen talossa vietiin suurelle palvontapuulle, joka oli pellon 
keskellä, juhannuksena veri ruoat». 

Tärkein uhriaika oli kuitenkin syksyllä, jolloin peltotyöt päät- 
tyivät ja metsässä ollut karja suljettiin navettaan. Tällöin oli 
köyhimmässäkin kodissa tapana teurastaa jokin kotieläin, useim- 
miten lammas. Mikonpäivään liittyen tämän uhriteuraan nimenä 
oli »mikkelinpässin, jommoiseksi se säädettiin jo karitsana ja 
jommoisena sitä varta vasten ruokittiin. Uhrieläimeksi pyhi- 
.tettynä se sai pitää villansa, jonka vuoksi sitä keritsemättömänä 
sanottiin »villavuonaksi».5 

Tämä tapa levisi uudisasukkaiden mukana myös Ruotsin 
suomalaisasutuksille. Lauri Kettunen kertoo näet vermlanti- 
laisen Kaisa Vilhusen maininneen, että vlammas lahattiin mik- 
kelin keikkeiks». Ja Abraham Hiilphers kuvailee jo 1779, 
miten Täsjön suomalaiset Angermanlandissa teurastivat vuo- 
sittain joka talossa mikkelinä lampaan, joka syötiin kokonaan, 
mutta luut kerättiin ja vietiin uhriksi tiettyyn paikkaan; 
uskottiin, että täten voitiin suojella karjaa pedoilta.” 

Tuo tietty paikka», johon uhriteuraan luut vietiin, on Itä- 
Suomessa enimmäkseen ollut juuri pitämyspuun alla. Niinpä 
Savossa oli Jousenniemen Sipilässä riihen takana »uhrikoivw, 
jonka juurelle joka Mikonpäivä piti viedä pässin pää.s Kaavilla 

1 Ganander, MF 28; vrt. Rähs, II, 49. 

2 Rantasalmi. G. J. Winter 10. SKS. 

3 Muujärvi. Meriläinen II, 1320. SKS. 

4 Sääminki. Lönnbohm 591. SKS. 

5 Varonen, 170 s.; Haavio, Vir. 1939, 50 s.; Polvijärvi. Omat kok. 

8 Kettunen, S V, 17, 26, vrt. 44. 


7 Gothe, 30. 
8 U.S. 1878 n. 22; vrt. SMA X, 146. 

pidettiin »ensimmäinen kevätvuona villoineen koko kesä ja tapet- 
tiin mikkelin aamuna». Vuonan veri laskettiin ja suolet haudat- 
tiin ykasvattipuun juurelles.! Polvijärvellä kaadettiin tällöin 
lammaskeitosta osa uhripuun ääreen.? Meriläinen kertoo Vienan 
Karjalassa tehdyn jo taloa perustettaessa vikuinen seurattava 
lupaus, että vvanhana mikkelinä» keitetään lammas, joihin pitoi- 
hin kutsutaan niin paljon vieraita, että se tulee syödyksi koko- 
naan, mutta lampaan veri, luut, sisälmykset ja ruoan tähteet, 
vieläpä astiain pesuvedetkin viedään mikkeli-iltana talon uhri- 
paikalle, jossa haltija on unessa näyttäytynyt ja johon myöhem- 
min kasvava puu ytulee olemaan se näkyvä, palveltava esine»? 
Paltamossa tekemässään muistiinpanossa Meriläinen lisäksi huo- 
mauttaa, että kun oli luvattu teurastaa jokin elukka vanhana 
mikkelinä ja viedä sen veri ja sisälmykset uhripuulle, oli lupaus 
täytettävä, vmuuten häviää koko elosy.* 

Toinen syyskauden juhlapäivä, jolloin pitämyspuuta on muis- 
tettu, oli kekri eli pyhäinmiestenpäivä. Kertoohan Eric Castrén 
jo 1754, että kekrinä teurastettiin lammas ja että ruokaa ja 
juomaa vietiin juhlan aattoiltana mm. suurten puitten alle.5 
»Kekrilampaista» puhutaan useissa asiakirjoissa 1600-luvulta 
alkaen.s Näyttää kuitenkin siltä kuin villavuona olisi pitämys- 
puuta silmällä pitäen yleisimmin teurastettu mikkelinä, vaikka 
tietoja onkin siitä, että kekrinä vietiin uhripuun ääreen osa 
kaikista juhlaruoista. 


Talon läheisyydessä oli suuri petäjä, jolle kekrinä oli annettava ensim- 
mäiset ruoat (Polvijärvi. Holmberg 474. SKS). 

Talon väki uhrasi sen (uhripuun) ääressä mikkelinä lampaan, kekrinä 
syötiin talkkunaa sen juurella (Enonkoski. Otto Asikainen. SS). 

Sotkamossa, Suonenvaaran Kilpelässä oli pihamaalla kolme isoa koivua 
ja pyhiä pihlajia, sen aikaisia kuin talokin ja niin pyhänä pidettyjä, ettei 
niistä oksaakaan saanut katkaista. Puiden juurille vietiin lehmästä ensi 
juustot ja maidot sekä kekrinä viinat ja kaikenlaiset ruoat ja mikkelinä 
mikkelipässin luut (Paulaharju, KM: 248 s.). 


1 Krohn 12948. SKS.; vrt. Varonen, 169—171. 

2 Polvijärvi. Holmberg 446. SKS 

3 SKVR I, 4, 1995. 

4 Meriläinen 33. SKS. 

5 E. Castrén, 76; vrt. Rähs, II, 50. 

8 A. Neovius, Materialsamiing till finsk mytologi (käsik. SKS.). 

Puhutaanpa pitämyspuille joulunakin suoritetuista uhreista. 


Koimäellä Heinävedellä oli ennen vanhaan pihassa pihlaja, jonka juu- 
rille vietiin kaikki joulumurut (Kangaslampi. Lönnbohm 151—2. SKS). 

Uhripuut eli elättipuut olivat isoja puita pellon laidassa, niille on viety 
ruokaa pyhäinmiestenpäivänä ja jouluna (Mikkeli. T. Leikas. SS). 


Suomalaisen joulunvieton myöhäisperäisyydestä johtuu, ettei 
pitämyspuiden kestitseminen jouluna liene Itä-Suomessa kovin- 
kaan vanhaa perua. Sitä vastoin syksyllä toimitettu uhri voi 
palautua jo pakanuuden aikaan. Tällöin se ei tietenkään ole 
ollut tiettyyn kalenteripäivään sidottu, vaan on riippunut pel- 
kästään elinkeinollisista seikoista. Siihen viittaa mm. Polvijär- 
veltä saatu tiedonanto: » Vuodenalkajaisia vietettiin syksyllä, 
kun kaikki vuodentulot oli korjattu, ja silloin uhrattiin pitämys- 
puulle.»? 


Kun vuodenalkajaisia vietettiin ennen vanhaan eri paikoissa 
eri aikoina sääsuhteista ja töiden edistymisestä riippuen, on 
ymmärrettävää, että siihen liittyvät menot samoin kuin itse 
juhlan nimi köyri eli kekri ovat myöhemmin saattaneet kiintyä 
missä mikkeliin, missä pyhäinmiestenpäivään. Sellainen sanonta 
kuin »köyri-ilta karjan kokuaas?, jolla on ymmärretty karjan 
navettaan sulkemista, on alun perin tuskin tarkoittanut pyhäin- 
miestenpäivää, vaikka karjaa onkin pidetty ulkona etenkin koti- 
laitumilla vielä melko myöhään syksyllä. Sitä osoittaa mm. 
pyyntö, että pyhä Yrjänä panisi koiransa, so. metsän pedot, 
kahleisiin »suviöistä talviöihim, talviöillä on näet tarkoitettu 
lokakuun 13.—165. p:n vastaisia öitä. Yleisin kesäpuuhien päät- 
tymisaika on sekä meillä että Skandinaviassa? ollut mikkeli 
(29/1X), joka samalla vuoteen 1816 oli palkollisten muuttopäivä. 
Meikäläistä mikkeliä vastaa monissa suhteissa venäläisten pokröv, 
pyhän neitsyen esirukouksen juhla (1/X), josta Aunuksessa on 
sanottu: »Pokrovana lehmät läävään, akat uunille, urohot ulko- 
töihin!» 

1 Polvijärvi. Holmberg 485. SKS. — Lappalaistenkin säännöllinen 
uhriaika» oli syksyllä {Nordnorske Samlinger V, 199). 


2 Krt. II, 943, 36 $. 
3 Svensson, Årsfester från vår till höst, 84. 

Miten alun perin lieneekin ollut asian laita, on tietoja myös 
siitä, että karjaa juhlittiin navetassa syömällä siellä keitos sekä 
mikkelinä että pyhäinmiestenpäivänä.! Kekrinä karjan onnen 
vuoksi vietettyihin pitoihin viittaavat jo Agricolan sanat: 


Käkri/ se liseis Carian cassuon. 


Vanhin tunnettu laajemmin asiaa käsittelevä lähde, nimittäin 
Rautalammin pitäjän käräjäin pöytäkirja 1699, ei mainitse 
mitään tiettyä kalenteripäivää noiden navettapitojen yhtey- 
dessä. Siinä puhutaan yleensä vain vanhan kansan syksyllä 
suorittamista menoista. 


Silloin syytti eräs sotaväen alapäällikkö puustellinsa isäntää Lauri 
Hyvöstä Joutsensalmelta siitä, että tämä joka vuosi syksyllä teurasti 
lampaan maanhaltijan (tomterä) kunniaksi ja söi sen sitten yksistään 
talonväkensä kanssa navetassa. Tämän johdosta Hyvönen tunnusti 
seuraavan tavan olevan vallalla koko pitäjässä. Kun talonpoika syksyllä 
on viljansa leikannut, teurastaa hän lampaan talonväkeänsä varten ja tar- 
joaa sille saaduista ohrista pantua olutta. Mutta silloin hän on kiittänyt 
Jumalaa hänen siunauksestaan eikä mitään muuta maanhaltijaa. Myös- 
kin läsnä oleva pitäjän rahvas todisti, että paikkakunnalla tällä tapaa vil- 
jan korjuun jälkeen kiitetään korkeata Jumalaa, taivaan ja maan yllä- 
pitäjää, tavallisilla rukouksilla ja virsillä. Mutta seurakunnan uusi kirkko- 
herra Aaro Hoffren väitti paikkakunnalla vallitsevan juurtuneen paka- 
nallisen tavan teurastaa syksyllä maanhaltijalle lammas, syödä se määrä- 
tyssä paikassa, enimmäkseen navetassaan oman kotiväen piirissä, sekä 
odottaa siellä iltaan saakka, jolloin he heittävät luut ulos (Melander, Vir. 
1932, 41 s.; vrt. Jalkanen, Rautalammin vanhan hallintapitäjän historia, 
205). 

Arvattavasti uhriteuraan luut vietiin uhripuun juurelle. Mutta 
mainintoja on siitäkin, ettei vain vuotuisjuhlien uhriruoista, 
vaan vkaikistakin juhlakeitoista» oli sinne vietävä osa.? Kangas- 
lammilla pantiin mukaan vielä »leppänen lusikka», Rantasal- 
mella »vadit ja lusikatv.3 Samoin 'Heinävedellä.* Leppävirroilla 
kerrotaan pitämyspuulle viedyn »joka vuoden laadusta eri ruokia 
ensi tipaus».5 


1 Krt. II, 393, 940, 2071. — Kun pyhä Katarina oli katolisena aikana 
karjan suojelija, oli hänenkin nimikkopäivänään navetassa juhlittava (ks. 
Krt. II, 955 ss., 2074 s.). 

2 Kaavi. Holmberg 390. SKS. 

3 Kangaslampi. Lönnbohm 365. — Rantasalmi. Lönnbohm 699. SKS. 

4 Heinävesi. Lönnbohm 640. SKS. 

5 Leppävirrat. Lönnbohm 166. SKS. 

Erilaisista esikkouhreista on tietoja eri tahoilta. 


Äitini kertoi minulle lapsena, kuinka hänen ukkinsa vei hiukan kaikesta, 
syksyllä saadusta sadosta, teuraseläimistä ym. kartanolla kasvavan puun 
juurelle ja samoin osia erämiehen saaliista toivoen saavansa kaikesta vasta- 
kin runsaan sadon sekä karja- ja metsäonnea (Sonkajärvi. J. Mähönen. 
SS). - 5. 

Uhripuulle kannettiin lehmän ensimmäinen juustomaito heti poikimisen 
jälkeen sekä osa luonnontuotteista ja vedenantimista (Kontiolahti. E. Es- 
kelinen. SS). 

Uudispuuroa ja -juustoa pantiin pahkakuppiin ja vietiin pellolle kuusen 
juurelle (Kaavi. Holmberg 389. SKS). 

Haasilassa Harjurannalla oli puu, jota syötettiin. Kun lehmä poiki, 
vietiin sille ensi maito ja niin ikään kaikista ruoista ensi ruoka, yksin suo- 
loistakin, ennenkuin sitä ruvettiin käyttämään (Kangaslampi. Lönn- 
bohm 368. SKS). E 

Ensimmäistä maitoa sanottiin juustomaidoksi. Se paistettiin uunissa 
saviruukuissa. Kun maito oli paistunut, ei sitä saanut liikuttaa, ennen- 
kuin siitä oli viety maahiselle, joka oli pyhän puun juurella (Parikkala. 
M. Pajari 70. SKS). 

Kun emäntä synnytti pienokaisen, vietiin heti ensimmäinen rinta- 
maito puun juurelle. Ristiäisiin tapettiin vasikka, josta ensimmäinen 
veripuhallus laskettiin rautapataan ja vietiin puun juurelle. Hevosen ja 
lehmän poiittua vietiin ensimmäinen maito sinne (Räisälä. Kotiseutu 
1917, 107). 

Aljopuille oli viety 'kaikist ensimmäisist?, esim. jokaisesta lehmän 
poi'innasta ensi maito, uudisviljaa ja -leipä, ensimmäinen vihta, pellava- 
ja hampputuppu, ja lihapala teurastuksista (Iitti-Jaala. Aino Oksanen, 
Vir. 1928, 32). 

Pihkajuusto piti antaa pitämyspuulle. Näin tahdottiin maanhaltijoita 
kunnioittaa (Enonkoski. O. Asikainen. SS). 


Etenkin kantaneen lehmän ensi maito on melko yleisesti puun 
ääreen uhrattu. Meriläisellä on sellainenkin Vienan Karjalassa 
muistiinpantu tieto, että maitotippoja oli tipautettava »joka 
tuorustaina,.? 

Todennäköisesti kodin pyhää puuta on muistettu myös häiden 
aikana varsinkin nuorikon muuttaessa aviomiehensä kotiin, 
koska siitäkin on tietoja olemassa, että kun piika tai renki tulee 
taloon, miin ensimäisen ruoka-atriansa tähteistä pitää joka 


1 Krt. 1,135 s., II, 1434 ss. 
2 SKVR I, 4, 1995. 


20 — Harva, Suomalaisten muinaisusko ; 805 

lajia viedä uhripuun juurelle ja vuolla hopeaa kolmen kuninkaan 
rahasta». »Silloin muan haltia tietää, että se on talon väkeä.» 
Pitämyspuita on käytetty myös taianomaisiin tarkoituksiin. 

Niinpä Kerimäen Honkavaarassa oli riihen luona vanha palvon- 
nan alainen niinipuu, jonka turvissa tehtiin taikoja.? Polvijär- 
vellä oli pihakoivun juurella sekä uhri- että vvaivasta päästämi- 
sen» paikka.3 Samassa pitäjässä Kopoilan talon maalla on 
Anäkäiskoivun oksissa nähty punalangoin solmittuja tinalehtiä.4 
Korpilahdella vastasyntynyt lapsi kuljetettiin kartanokuusen 
ympäri. Liperissä oli koko kylällä yhteinen palveluspuu, jonka 
luona kävivät sraskaat vaimot ja paskon silmästä ajajat».* Rein- 
hold von Becker mainitsee pitämyspuista puhuessaan seuraavan 
loitsun: 

Puun jumala, maan jumala, 

kuusenjuurinen jumala, 

peästä piikoo pintehestä, 

vaimoo vatan veäntehestä!? 


Kysymyksessä olevista puista, jommoisina mainitaan koivu, 
raita, tuomi, pihlaja, lehmus, kuusi ja petäjä, vanha kansa on 
käyttänyt monenmoisia nimityksiä: aljopuu, uhripuu, lyylitys- 
puu, pitämyspuu, pihapuu, kartanopuu, elättipuu, kasvattipuu, 
istutuspuu, mutta usein sitä on sanottu vain puuksi”. Nimi 
vistutuspuu» osoittaa, että kodin pyhä puu saattoi olla ihmisten 
istuttama. Meriläinen mainitseekin Sotkamosta, että kun uutta 
taloa ryhdyttiin rakentamaan, piti metsässä nukkua vensim- 
mäisellä tulella» aivan vkuiri matkaanlähtijä kirves kainalossa, 
puukko vyöllä, kintaat kädessä, lakki päässä ja kengät jalassa». 
Tällöin unissa näyttäytyy maanhaltia ja missä se näyttäytyy, 
siihen kohti ei saa tehdä huonetta, vaan pitää istuttaa uhripuu». 8 

Paltamosta on seuraava tiedonanto: vUseimmassa tapauksessa 
elättipuu istutettiin. Istuttamisen toimitti se isäntä, joka talon- 

1 Kiimasjärvi. SKVR I, 4, 1981. 

2 Kerimäki. Lönnbohm 800. SKS. 

3 Polvijärvi. Omat kok. 

4 Polvijärvi. Holmberg 413. SKS. 

5 Korpilahti. J. V. Kotikoski. SS. 

6 Liperi, Omat kok. 


7 R. von Becker, SMA XV, 159. 
8 Sotkamo. Meriläinen II, 487. 

kin rakensi. Harvinainen on maininta, että »jos rakentajia oli 
useampia, esim. veljeksiä, istutti kukin veli oman puunsas. 
Kaikki istuttivat kuitenkin »samaa lajia». Kuusi ja pihlaja mai- 
nitaan täällä olleen muita suositumpia, Kiteellä taas kuusi tai 
koivu? 

Viitasaarella oli Soskonniemessä vanha ja vankka kuusi, jolle 
oli toimitettu uhreja useiden sukupolvien aikana ja joka perintä- 
tarun mukaan oli istutettu taloa perustettaessa. »Kun ensim- 
mäiset asukkaat tälle niemelle muuttivat ja rupesivat suojaa 
itsellensä kyhäämään», Salmelainen kertoo (1852), vistuttivat he 
ensimmäisen majansa viereen onnipuun, jonka viihtymisen eli 
kuihtumisen nojassa koko heidän elonsa ja olonsa sillä paikkaa 
tulisi olemaan»? 

Uhripuuta ei kuitenkaan ole aina istutettu, vaan sellaiseksi 
voitiin valita myös vjokin kasvava puu tai kokonainen pienempi 
metsikkö».* Meriläinen mainitsee että Pohjois-Karjalassa jätet- 
tiin taloa perustettaessa muudan hyönteä puunvesa kasvatiksi. 
Sen piti olla talontekijää nuorempi, sillä vvanhempi ei rupea 
palvelemaan nuorempaa». Samalla luvattiin, että mainittu puu 
vsaa kasvaa rauhassa, niin ettei kukaan leikkaa siitä yhtään ok- 
saa», muuten asianomainen »saa kuolla pahojen henkien lyö- 
mänä». Niin ikään luvattiin antaa puulle mikkelinä, kekrinä ja 
jouluna samaa ruokaa kuin talossa syödään, jos puu »varaa sen 
talon tulelta ja kaikenlaiselta vahingolta». Meriläinen mainitsee 
lisäksi, että ytällä puulla on omituinen haltia, joka sitte varjelee 
taloa ja karjaa» ja että »sen haltia asuu sen puun varjossa». 

Kun jokin puu, joko varta vasten istutettu tai paikalla kasva- 
nut, oli päässyt palvonnan kohteeksi, ei sille uhraaminen saanut 
keskeytyä, vaan se periytyi pyhänä velvollisuutena polvesta 
polveen. Ken sen laiminlöi, häntä uskottiin jonkin vastoin- 
käymisen kohtaavan. »Kun nuoret äkkiä lopettivat isien tavalla 
uhraamisen, he saivat kovasti kärsiä.» Pienemmätkin laimin 


1 Paltamo. H. J. Keränen. SS. 

2 Kitee. Ilmi Koponen. SS. 

3 Salmelainen, S 1852, 138 s. 

4 Kontiolahti. E. Eskelinen. SS. 
5 Meriläinen I, 395; vrt. 116. SKS. 
ê Polvijärvi. Holmberg 417. SKS. 

lyömiset kostautuivat pian. Niinpä Paltamossa kerrotaan »met- 
sän peittäneen» elukan, jollei emäntä muistanut viedä »maito- 
tippoja joka aamu uhripuun juurelley Tässä puhutaan siis 
jopa päivittäisistä uhreista. 

Yhtä tärkeätä oli tietenkin pyhän puun suojeleminen. »Ei 
kukaan uskaltanut elättipuulle tehdä pahaa, ei edes oksaa kat- 
kaista. Jos sattui, että myrsky kaasi puun juurineen, merkitsi se 
talon häviötä. Jos puu katkesi, se ennusti isännän kuolemaa.»? 
Kodin pitämyspuu oli siis samalla perhekunnan kohtalon puu. 
Salmelainen sanoo myös edellä mainitun Soskonniemen uhri- 
kuusen ennustaneen ykuolemantapauksia». »Sen latvasta katkesi 
silloin aina oksa ja putosi maahan; kuta isompi oksa sieltä kat- 
kesi, sitä vanhemman tiettiin senkin olevan, jonka kuolemata 
kuusi ennusti. Niin olivat oksat puusta karisseet aina vähem- 
mäksi, kuten sekin suku, jonka istuttama kuusi oli, ennätti jo 
hävitä, mutta vähää ennen vanhan muorin kuolemata, joka 
oli jo viimeinen sitä sukua, kaatui kerran kuusi itsekin »? 

Yksityisen kantaperheen ja -talon pitämyspuu saattoi näin 
ollen aikojen kuluessa tulla melko laajan kyläsuvun suojelun ja 
palvonnan kohteeksi, jonka ympärille keräytyi »koko kylän 
väki uhriruokia syömään». Juuri tällaiseksi oli Viitasaaren 
Soskonniemen kuusi kehittynyt sille uhraavan yhteisön vähitel- 
len kasvaessa. Kylän yhteisiä uhripuita tunnetaan muualtakin, 
esim. Polvijärveltä ja Liperistä. Myös Kangaslammelta on 
maininta, että »monta kylän päätä kantoi uhreja» Pitkäsaaren 
Harjurantaa hallitsevalle uhripuulle.s Ilmeistä on kuitenkin, 
että vain saman suvun jäsenet ovat osallistuneet noihin yhteis- 
uhreihin. Toinen suku ei yleensä ole sekaantunut toisen suvun 
uhritoimituksiin. Niinpä Leppävirroilla oli Turusilla ja Könö- 
sillä oma uhripuunsa.? Joskus puu on saanut sitä palvovalta 
suvulta nimensäkin kuten Änäkäiskoivu Polvijärvellä.$ 

1 Paltamo. Meriläinen 33. 

2 Paltamo. H. J. Keränen. SS. 

3 Salmelainen, S 1852, 138 s.; vrt. Reinholm :69,'350. 

4 Salmelainen, S 1852, 138 s. 

5 Polvijärvi ja Liperi. Omat kok. 

$ Kangaslampi. Lönnbohm 365. SKS. 


7 Kangaslampi. Lönnbohm 166. SKS. 
8 Polvijärvi. Omat kok. 

Kaikki edellä mainitut esimerkit ovat Itä-Suomesta. Kas- 
vattipuita eli aljopuita on tosin Länsi-Suomessakin vaalittu, 
mutta elävä kansanperinne ei kerro, että niille olisi uhrattu. 


On yleinen tapa, kun uusi asuinrakennus rakennetaan, että sen ympä- 
riltä puita pois hakattaessa jätetään siihen yksi puu kasvamaan, mikä puu 
sattuu olemaan sopivassa paikassa, tavallisesti kuitenkin pihlaja. Usein 
piulaja myös istutetaan asunnon läheisyyteen, sillä vanha tapa vaati, 
että tämä puu piti olla kasvamassa kodin lähellä. Sitä kutsutaan nimellä 
kasvattipuu. Sen juurella ei tiedetä uhratun eikä muisteta, että siinä olisi 
taikojakaan tehty (Kiikka. S. Seppälä. SS). 

Talon ympärillä kasvavia puita sanotaan aljopuiksi, joita ei saa vahin- 
goittaa (Teisko. Lyyli Kuusniemi. SS). 

Täällä on kyllä vielä pidetty aljopuita kunniassa. Mitään uhria ei niille 
kuitenkaan viedä, ei ainakaan nykyisten tietojen mukaan (Viljakkala. 
H. Honkijoki. SS). 

Pihlajapuita ei tavallisesti kaadettu kuin välttämättömyyden pakosta. 
Ne jäivät tavallisesti kaikki kasvattipuiksi niittyäkin raivattaessa. Oli 
myös tapana istuttaa kasvattipuita asuinhuoneiden lähelle (Jämsä. V. Nie- 
minen. S$). 

Aljopuu oli tunnettu. Se oli koivu tai voi olla muukin puu. Se jätettiin 
asumuksen lähelle kasvamaan. Se oli kodin kaunistuksena (Ylöjärvi. 
K. Uusitalo. 88S). 


Kuitenkin on todennäköistä, että pitämyspuut ovat aikoi- 
naan olleet Länsi-Suomessakin palvonnan kohteina. Rovasti 
Anders Gadolin kertoo Perniöstä 1753, että vielä silloin oli 
Metsänojan Paukun talon pihamaalla suunnattoman suuri 
vuhripuun kanto»! Paraisilta, tosin ruotsinkielisten keskuu- 
desta, on myös maininta, että tiettyinä päivinä kaadettiin 
maitoa taloa lähinnä olevan puun juurelle.? 

Sitä paitsi on huomattava, että samanlaisia talon ja perheen 
suojeluspuita olivat mm. virolaisten pelge- ja varjopuut.? Samoin 
lättiläisten tiedetään uskoneen, että talon haltija, mahjas kungs 
asuu tällaisen puun suojassa, jolle aika ajoin toimitettiin uhreja.* 
Suomalaisten pitämyspuuta vastaa lisäksi, niin kuin jo Reinhold 


1 Kansakouluntarkastaja M. A. Knaapisen tiedonanto. 

2 FSF VII, 1, 541, = mas rt 

2 a so 4. — Pelge-sanaa on Setälä selittänyt (S V, 2, 
480 ss.). 

4 Mannhardt, WF 1, 52. 

von Becker huomauttaa!, ruotsalaisten tomteträ?, jolla asunto- 
paikan mukaan oli toinenkin nimi, bosträd.3 Asuntopaikasta 
johtuvat myös sen norjalaiset nimitykset buir& ja tuntra.t 
Yleisimmin tunnettu on ruotsin värdiräd haltijan puw.’ Tätä 
nimitystä muistuttavat merkityksensä puolesta norjan vettetre, 
vettebjork, tussebjork ym. 

Verratessamme Skandinavian kansain pitämyspuuhun liit- 
tyviä uskomuksia ja tapoja meikäläisiin huomaamme aivan 
silmäänpistäviä yhtäläisyyksiä. Samoin kuin meillä on edellis- 
tenkin keskuudessa uskottu, että perheen onni riippuu tästä 
puusta, jota ei mitenkään sovi vahingoittaa ja jolle on ollut 
tapana toimittaa mm. maitouhreja, vieläpä torstaisin kuten 
Vienan Karjalassa. Samoin sille vietiin suurina juhlina, etenkin 
jouluna, kaikenlaisia pitoruokia.? Ruotsissa on pitämyspuuta 
käytetty myös taianomaisiin tarkoituksiin. Mm. raskaiden vai- 
mojen kerrotaan syleilleen sitä synnytyksen helpottamiseksi. 

Nämä yhtäläisyydet osoittavat selvästi, että puheena oleva 
puu on näytellyt meillä ja Skandinaviassa aivan samanlaista 
osaa. Siihen kätkeytyvä arvoitus on näin ollen ratkaistava 
yhteisen aineiston perusteella. Ongelman ydin on tietenkin itse 
pitämyspuun aate ja alkuperä, joista tutkijat lähteiden runsau- 
desta huolimatta ovat tulleet erilaisiin tuloksiin. Martin P:n 
Nilsson on esittänyt ajatuksenaan, että Ruotsin värdiräd-nimi- 
nen puu on »sellaisenaan ollut yliluonnollisella voimalla varus- 
tettu». Hän sanoo, että rahvas on tosin joskus kuvitellut kotia 
suojelevien maahisten tai tonttujen asuvan puun rungossa tai 
sen juurien alla, mutta tämä ei ole alkuperäinen käsitys», 
alkuperäisen käsityksen mukaan »suojeleva ja siunaava voima 
piilee itse puussa»? Samaa kantaa on Wilhelm Mannhardt jo 


1R. von Becker, SMA XV, 159. 

2 Törner, 153. 

3 Hylten—Cavallius I, 142 ss. 

4 Reichborn-—Kjennerud 1, 11. 

5 Strömbäck, Sejä, 124 s. 

6 Birkeli, Fredrekult, 141 s. 

7 Hyltön—Cavallius 1, 143; Feilberg, Zeitschrift für Volkskunde VIII, 
141 s.; Birkeli, Fedrekult, 141 ss. 

8 Hylten—Cavallius I, 357, 143 s. 

9 M. P:n Nilsson, Årets folkliga fester, 30 s. 

aikaisemmin edustanut. Selittämättä jää kuitenkin, niin kuin 
Emil Birkeli huomauttaa?, miksi puulle sellaisenaan, vaikka se 
olisikin ollut personoitu, olisi viety ruokia. 

Suomalaiset ainekset osoittavat selvästi, ettei pitämyspuulle 
uhrattaessa ole alun perin tarkoitettu itse puun, vaan sen juu- 
rien alla asuvien olentojen suostuttelemista. Näitä olentoja ei 
tosin aina mainita, mutta monet esimerkit osoittavat, että nii- 
den on uskottu olevan paikan entisiä eläjiä, jotka ilmestyvät 
uudisasukkaalle unessa ja joille tämä jo rakennusta perustaes- 
saan lupaa toimittaa tavanomaiset uhrit. Sanotaanpa vielä, 
että siihen kohtaan, jossa »maanhaltija» näyttäytyy, vei saa 
tehdä huonetta, vaan pitää istuttaa uhripuw. 

Vaikka uhrin kohteena usein mainitaankin vain »puw ikään 
kuin peitenimenä, esiintyy muistiinpanoissa muitakin nimi- 
tyksiä kuten maanhaltija?, maanhaltijatt, maahinen’ tai van- 
haset*, joilla maassamme samoin kuin niiden vastineilla Skan- 
dinaviassa on tarkoitettu tiettyjä maanalaisia olentoja. Sitä 
osoittaa sekin, että niiden on uskottu voivan tuottaa sairautta, 
kätkevän karjat ym., milloin ihmiset ovat häirinneet tai loukan- 
neet niitä tai unohtaneet uhrivelvollisuutensa. 

Fi voi olla mitään epäilystä siitä, että juuri näiden maan- 
alaisten olentojen asunto- ja uhripaikasta johtuu siinä kasvavan 
puun pyhyys ja mahti. Näin on ollut asian laita myös Ruotsissa. 
J. J. Törner sanoo jo 1700-luvulla, että pitämyspuun kaatamista 
kammottiin rahvaan keskuudessa sen vuoksi, että haltijaolento- 
jen (genii) uskottiin niissä asuvan.” 

Sitä paitsi on muistettava, että samojen olentojen kuvitel- 
tiin asuvan myös pyhien kivien ääressä tai alla. Siitä 
puhuvat, niin kuin mainittu, mm. Christian Lencgvist ja Eric 
Castr6n. Samanlaisia tiedonantoja on myöhemmältäkin ajalta. 
Niinpä Virolahdella mainitaan vielä viime vuosisadalla olleen 


1 Mannhardt, WF I, 60, 64.; vrt. Landtman, FES III, 8. 

2 Birkeli, Fredrekult, 143. 

3 Meriläinen II, 487. SKS. — SKVR I, 4, 1995. — Paltamo. H. J. 
Keränen. SS. 

t Enonkoski. O. Asikainen. SS. 

5 Parikkala. M. Pajari 70 SKS. 

ê Kangasniemi. O. Kuitunen 217. SKS. 

7 Törner, 153 (1012). 

uhripuita ja -kiviä, joiden ääreen vietiin tenraiden jäännökset 
ja muita osia uhriksi.! Kerimäellä oli erään kylän sivulla met- 
sässä Pihlaskivi, vjossa pihlaja kasvoi ison haljenneen kiven 
raossa». Kiveä pelättiin ja sanottiin: »Siinä kiven raossa on Peso- 
lan kylän jumala»? Aikoinaan huomiota herättänyt iso uhri- 
kivi oli niin ikään Ruskealassa Jänisjärven länsirannalla. Siitä 
Kustaa Killinen kertoo 1882 Sortavalan kihlakunnan muinais- 
muistoja käsittelevässä kuvauksessaan. 


Kontio-Leppälahden kylän pohjoispäässä on Immosen pellon pienta- 
reella suuri kivi nimeltä Uhrikivi eli Immosen iso kivi, jolle vielä näihin 
aikoihin asti on ahkerasti uhrattu. — — — Myöskin naiset kantoivat 
Immosen kivelle maitoa, lehmänkarvoja, villoja ym. karjan ja maan 
tuotteita. — — — Joka kerta kun kylvämään mentiin, piti Immosen ki- 
velle viedä jyviä uhriksi. — — — Sunnuntaiaamu ennen auringon nou- 
sua ja torstai-ilta auringon laskun jälkeen oli paras uhriaika. 


Killinen mainitsee samalla, että puheena olevan uhrikiven 
ääressä harjoitettiin taikoja. Sinne vietiin mm. vaikeasti sairas- 
tuneen ihmisen kuva. Lisäksi hän kertoo toisesta uhrikivestä, 
joka sijaitsi Vahvajärven itärannalla Tikanmäessä ja jota 
»lyyliteltiin samalla lailla kuin Immosen kiveän.3 

On selvää, että samoin kuin pyhien puiden on kivienkin pal- 
vontaa pyritty pakanuuden perinteenä hävittämään. Jo 1534 
kerrotaan Novgorodista karjalaisia käännyttämään lähetetyn 
Ilja-munkin mm. upottaneen heidän uhrikivensä veteen. 

Jossakin suhteessa maahisiin näyttävät olleen myös ne maa- 
kivet, joille ei tiedetä uhratun, mutta joiden päällä on samoin 
kuin teiden risteyksissä kuunneltu tulevia tapahtumia.* Ne ovat 
olleet lisäksi yleisiä taiantekopaikkoja.* Niinpä Längelmäellä on 
eräässä talossa ollut tapana koota karja, kun se keväällä las- 
kettiin metsään, maakiven ympärille, jonka ääressä se kierret- 
tiin, mutta yksi laiha ja huono lehmä jätettiin piirin ulkopuolelle 
uhriksi, »jos metsänhaltija haluaisi jonkin ottaa». 


1 Virolahti. E. Raussi III, 225. SKS. 
2 Lönnbohm 720. SKS. 

3 SMA XI, 106; Vir. 1900, 58. 

% Jokioinen. A. Uotila. SS. 

5 Samoin Ruotsissa (Törner, 81). 

$ Längelmäki. Holmberg 796. SKS. 

Immosen uhrikivi Ruskealan Kontio-Leppälahdella. Valok. O. A.Forström. 
i ` SKS:n ark. i 


»Kakrakivi?n Häyskynvaarassa. Kivelle vietiin ennen van- 
haan viljauhreja. — Teoksesta »Karjala muistojen maa. 


Vanajan — Viitaha'on 
59-kuppinen uhrikivi. 
Valok. Esko Sarasmo. 
Kansallismuseon kok. 


N Kumpikin kuva va- 
; semmalla esittää Sää- 
mingin —Varparannan 
Tiisanmäellä, sijaitse- 
van Sikasen' talon uh- 
rikiveä, johon on ha- 
kattu pieniä kuoppasia. 
Valok. Jouko Hautala. 
SKS:n ark. 

Palvonnan alaisia kiviä on ollut etupäässä vain talojen lähet- 
tyvillä, missä ne jostakin syystä ovat saaneet osakseen huomiota. 
Niiden vastineita voimme löytää lukuisten kansojen keskuu- 
desta. Samoin kuin meillä on niiden ääressä toimitettu uhreja 
milloin määräaikoina, milloin tilapäisistä syistä myös muualla 
Pohjolassa aina Islantia myöten.! Epäilemättä on niiden ääressä 
kaikkialla hyvitelty maanalaisia olentoja. »Maa-alusten kiville» 
tai kivien alle on uhreja viety Virossakin.? Ja hämärtyneitä 
muistoja kiville uhraamisesta tavataan niin ikään maamme 
ruotsinkielisten keskuudessa.? 

Kun kivet ovat kestävämpiä kuin puut, voidaan erinäisten 
uhrikivien palvontaa seurata useita vuosisatoja taaksepäin. 
Tähän ryhmään kuuluvat varsinkin ns. kuppikivet, jotka 
eroavat luonnon muodostamista uhrikivistä siinä, että niissä 
olevat kuoppaset eli »kupit» ovat ihmiskäden aikaansaamia. 
Arkeologit arvelevat, että vanhimmat näistä palautuvat maas- 
samme rautakauteent, mutta Itä-Suomessa muistellaan vieläkin 
vanhan kansan käyneen kuppikiville uhraamassa. Niinpä Kan- 
gasniemen Puulasalmella kerrotaan eräälle sikäläiselle yhdeksän- 
kuppiselle kivelle laitetun »ruishuttua, silloin kun rukiit jou- 
tuivat, että ne *männiäiset? saivat sitten syödäkseen». Myöhäi- 
sen palvonnan kohteena on ollut toinenkin paikkakunnalla 
oleva, kolmikuppinen kivi, jonka vkuppeihin piti viedä osa niistä 
ruokatarpeista, mitä vuosittain eri vuodenaikoina ensi kerran 
saatiin tai valmistettiin». Tiedoittajan mukaan oli ventisajan 
kansalla sellainen käsitys, että jotkin haltijat söivät kivelle 
viedyt ruoat». Esimerkkinä erilaatuisista uhreista mainitaan 
mm., että »kevään ensimmäisestä kalasaaliista vietiin uhri- 
kiven kuppeihin keitettyä kalaa» ja samoin, kun lehmä poiki, 
sjuustomaitoa». = Säämingin Haapalahden kylässä olevalle 
Mikonkivelle, jonka huipulla on kolme uhrikuppia, kerrotaan 
viedyn vkekrin aikana talkkunaa, viinaa, rasvaa ym. ruokaa 
haltijoille». Kiven nimi viittaa kuitenkin mikkelin viettoon. 

1 Lily Weiser, Germanische Hausgeister und Kobolde. Niederdeutsche 
Zeitschrift für Volkskunde 1926, 3, 5, 13; von Sydow, NK XIX, 141. 

2 Mansikka, KV 1935, 136 s. 


3 FSF VII, 1, 766 ss.; Budkavlen 1922, 26 s., 1935, 99. 
4 Tallgren, KV 1922, 169; Äyräpää, KV 1949; 180. 

Kesälahdella on Villalan kylän uhrikiven kuoppasiin kannettu 
vmaituu, naisiin maitoja, teurastusveriä ja muuta»! 

Myös paikoitellen Virossa, jossa niin ikään tavataan vanhoja 
kuopallisia uhrikiviä, on niiden kuoppasiin viety uhreja vielä 
melko myöhään.? Keski-Ruotsissa on kuppikivistä käytetty 
nimitystä älvkvarn (älvojen mylly), mikä osoittaa, että niiden 
sielläkin on katsottu kuuluvan maahisten yhteyteen. Sitä todis- 
taa myös tapa panna kiven kuppeihin voita, ihraa, rahaa tai 
muuta juuri sellaisten tautien torjumiseksi, joiden yleensä on 
uskottu olevan älvojen aiheuttamia.? 


Uhrit maanalaisille olennoille eivät kuitenkaan ole aina olleet 
joihinkin määräpaikkoihin sidottuja. Maahisten suosiota voi- 
tiin mm. esikkoantimin tavoitella milloin missäkin pelkästään 
maahan uhraamalla. Fellman kertoo viime vuosisadan alku- 
puoliskolla, että kun lehmää ensi kertaa lypsettiin, oli Rova- 
niemellä tapana suunnata kolme ensimmäistä maitosuihkua 
hopeisen tai muunlaisen renkaan läpi maahan sanoen: »Maan 
maahisille, sinisilmisille, kultakulmille, Jeesus heruttakohon 
lehmäkultani lypsämähän!»* Kolarissa lausuttiin, kun kanta- 
neen lehmän utareista vedettiin kolme kertaa maitoa navetan 
lattialle: »Osa maahan maahiaistenlss »Maahiaisen osaksi 
tätä uhria on nimitetty muuallakin mm. Karungissa.s Lappa- 
järvellä selitetään, että kun maahinen on maan haltija, jonka 
äänikin on joskus kuulunut maasta, on sille tiputettava maitoa 
uhriksi.? Haukiputaalla kerrotaan ennen vanhaan ensimmäisiä 
maitotippoja lypsettäessä olleen tapana kaataa maitoa maahan 
vmaahisille» sanoen: »Osa maidostakin!»s 


1 Toini Niemimaa, SM 1938, 45 ss.; Äyräpää, KV 1942, 189 s. 

2 Tallgren, KV 1922, 168. — Viron uhrikiviä on laajemmin käsitellyt 
R. Viidalepp aikakauskirjassa Eesti Kirjandus 1939. 

3 Hammarstedt, Schwedische Opfersteine. Beiträge zur Religionswis- 
senschaft 1914—15, 1 ss. ja Svensk forntro och folksed 1920, 1 ss.; Her- 
melin, SL 1909. 76 ss.; Eva Nissen Fett, NK XXVI, 15.; von Sydow, FF 
1926, 172 ss. 

4 Budkavlen 1928, 22 s.; vrt. Paulaharju 14765. SKS. 

- SSKVR XII, 2, 7044. i 

ë Karunki. Paulaharju 14789. SKS. 
aa kata J. Loukola. SS. . 

8 E. Ängeslevä, Taikoja ja uskomuksia Haukiputaalta (käsik.), 33. — 
Ks. lisäksi Krt. III, s. 1417 s. 

»Maahiseny» asemesta on maitouhrin saajaa paikoittain sanottu 
myös »maanhaltijaksi»!, vieläpä vmaaemoksi». Niinpä Heinä- 
vedeltä on tiedonanto, jossa mainitaan, että ensimmäiset maito- 
tipat lypsettiin maahan »maaemon» hyvitykseksi.? Myös vie- 
dessään muutamia maitopisaroita lyylipaikalle» kerrotaan 
emännän Rääkkylässä lausuneen: 

Minä lyylin lypsikkini, 
mainitan maaemolle.? 

Epäilemättä »maaemo» näissä sanonnoissa on kuitenkin tullut 
maahisen» tilalle samoin kuin vmaa» tai vmanner) seuraavassa 
Vuonnisessa tehdyssä muistiinpanossa: 

Täss' on moalle, mantereelle 
tästäkin tulokkahastal* 

Maahisten mieliruokia on maidon ohella ollut veri. Sen 
vuoksi kotieläimiä teurastettaessa oli ensi veripisarat vuoda- 
tettava maahan.5 Yhtä tervetullut anti oli riistaeläimen veri. 
»Kun metsästä oli pyytänyt ensimmäisen otuksen, piti kolmen 
tien risteyksessä tiputtaa siitä verta 'metsänhaltijalle?.v* 

Samoin kuin pyhien puiden ja kivien ääressä on maahisille 
uhrattu maantuotteita pellolla. Niinpä Karstulassa sanotaan 
*maanhaltijan” saaneen ensimmäiset jyvät, jotka käsin karis- 
teltiin rukiin tähkistä. Monenmoisiin, yhä toistuviin uhreihin 
viittaa muudan muistiinpano Muuruvedeltä: ”Maahisille piti 
tipauttaa kolme tippaa maitoa, piti antaa osa leivästä, pitipä 
kahviakin tipauttaa maahan, ennen kuin sitä juotiin. Nilsiässä 
pudotettiin jo kahvia paahdettaessa pari papua maahan maa- 
hisille’.” Maahisia tarkoittanee myös tieto, että »kun menee 
marjaan, pitää ensin hankkia muutama marja tuohiseen ja 
heittää ne haltijalle’ sanoen: Haltija, tässä on sinun osaslys 

On ymmärrettävää, että niillä maahisilla, joille toimitettiin 
uhreja kodin piirissä, oli toinen arvo ja asema kuin muilla maa-, 


1 Oulu. Paulaharju 14765. — Paavola. Paulaharju 14774. SKS. 
2 Heinävesi. T. Mohell 178. SKS. 

3 Rääkkylä. I. Hirvonen. SS. 

4 Vuonninen. Paulaharju 14834. SKS. 

5 Ypäjä. Holmberg 606. SKS. 

$ Soini. J. Tyyskä 2404. SKS. 

? Haavio, SK 422, 114. 

8 Askola. J. Tyyskä. 869. SKS. 

metsä- ja vesimaahisilla. Vain edellisillä oli polvesta polveen 
periytyvät, tietyt uhripaikkansa, joissa niitä voitiin lähestyä 
ja lepyttää. Muiden maanalaisten asuinsijat olivat sitä vastoin 
tuntemattomat; ne saattoivat sitä paitsi vaeltaa paikasta toi- 
seen. Mutta niin outoja ja etäisiä kuin ne olivatkin, olivat 
nekin silti varteenotettavat. Kuka voi tietää, missä ne milloin- 
kin esiintyivät, mitä mielessään hautoivat tai mitä ihmisiltä 
odottivat? Loukkaantuneiden maanhaltijoiden tuottamista tau- 
deista pyrittiin vapautumaan juuri siinä paikassa, mistä taudin 
uskottiin aiheutuneen. 

Kun »maahisen» tai vmaanhaltijan» ohella tavataan sellaisia- 
kin nimityksiä kuin vmaanpaikka» tai ymoatila», esim. aunuk- 
selaisessa sanonnassa vmoatila ei suvaitse» jotakin tiettyä väriä 
elukoissa!, on se antanut aiheen olettaa, että tämäntapaisissa 
sanonnoissa kuvastuisi ehkä alkukantaisin ajattelutapa, jonka 
mukaan itse paikka sellaisenaan sisältää jotakin siitä säteile- 
vää salaperäistä, mekaanisesti vaikuttavaa, transscendenttistä 
voimaa. Tästä oletetusta voimasta on käytetty nimitystä 
vorendistineny».? Olemme kuitenkin aikaisemmin osoittaneet, 
että tiettyä karvaväriä edustavien eläinten menestymisen 
navetassa on uskottu riippuvan juuri maahisista merkillisine 
ilmenemismuotoineen. Yhtä hyvin voitaisiin orendismihypoteesia 
sovelluttaa karjan kadotessa käytettyihin sanontoihin »maa 
peittää», metsä peittää» tai maahisista johtuvaksi uskotun 
taudin nimityksiin »maanpuhallus» (vrt. ruots. älvabläst), vmaan 
vihat» jne. Tällaisista sijaisnimityksistä ei saa niiden asiapuo- 
leen syventymättä tehdä liian pitkälle meneviä johtopäätöksiä. 

Pohjois-Suomessa mainitaan maahisen tilalla joskus myös 
vmaaemo», jolla uskontojen historiassa on oma osansa. »Maa- 
emosta» taudin tuottajana ovat puhuneet mordvalaisetkin, 
mutta jo se seikka, että sitä on lepytettävä keskiyöllä ja teiden 
haarautumassa, viittaa maanalaisten olentojen palvontaan. 
Sitä osoittavat lisäksi tällöin lausutut sanat: »Ehkä Matja 
(sairaan nimi) on sinua satuttanut, ehkä hän on kaatunut sinun 


1 Haavio, Vir. 1928, 266. 

2 Haavio, SK 376, 389. 

3 Asiaa valaisevaa aineistoa on R. E. Nirvin teoksessa Sanankieltoja ja 
niihin liittyviä kielenilmiöitä itämerensuomalaisissa kielissä. 

rakennettuun taloosi, ehkä aidattuun pihaasi, ehkä hän on tart- 
tunut sinun hopeaiseen porttiisi, ehkä koputtanut sinun kultaista 
ikkunaasi, ehkä säikähdyttänyt sinun rauhallisen perheesi»! 


Olemme puheena olleita olentoja, joiden on uskottu asuvan 
maan alla, nimittäneet yhteisellä nimellä maahisiksi. Vanha 
kansa on sanonut niitä myös maan tai paikan haltijoiksi pitäes- 
sään niitä maan tai paikan entisinä omistajina, joilta tulokkai- 
den oli lunastettava asuntopaikka ja joiden kanssa kunkin 
tahollaan oli tultava toimeen. Mutta vastausta vaille on jäänyt 
kysymys, mitä nämä maanalaiset olennot ovat alun perin olleet. 

Kaarle Krohn on teoksessaan Suomalaisten runojen uskonto» 
katsonut niiden olleen luontoon sijoittuneita vainajain henkiä. 
Lähtien siitä, että vhautausmaan haltija on epäämätön esimerkki 
paikkaan kiintyneestä vainajan hengestä», hän päättelee, että 
sama on muidenkin paikallisten haltijain alkuperä». Tätä hän 
selittää lähemmin seuraavin sanoin: »Ennenkuin oli yhteisiä 
hautausmaita, saivat ruumiit tavallisesti jäädä hengenlähtö- 
paikalle. Joka kuoli kotona, haudattiin omaan mantuun. Joka 
metsässä heitti henkensä, kuopattiin sinne. — — — Veteen 
hukkuneenkaan noutamisesta ei entisaikaan aina vaivaa 
nähty.» Näin ollen ovat sekä asutun että asumattoman seudun 
haltijat Krohnin käsityksen mukaan olleet »paikallistuneista 
vainajista syntyneitäv.? 

C. W. von Sydow taas, joka on ryhtynyt arvostelemaan tätä 
olettamusta, huomauttaa, ettei se seikka, että maahisten (vät- 
tarna) uskotaan vainajien tavalla asuvan maan alla, silti todista 
niiden identtisyyttä. Hänen mielestään teoria, jonka mukaan 
maahisusko (vättetro) olisi kehittynyt vainajauskosta, on 
katsottava vaivan mahdottomaksin.s Samaa kantaa edustaa 
Dag Strömbäck, joka perustelee käsitystään sillä, että vaikka 
Islanti oli norjalaisten uudisasukkaiden sinne siirtyessä asuma- 
ton, nämä silti uskoivat siellä olevan maahisten kaltaisia olen- 
toja (landvættir), joita ei saanut säikäyttää viikinkilaivain kau- 


1 Harva, MU 123 s. 
2 Kaarle Krohn, SRU 67 s. 
3 von Sydow, NK XIX, 150, 153. 


317 


SUOMALAISTEN MUINAISUSKO 


hua herättävin keulakuvin ja joihin seudun entisinä omistajina 
oli muutenkin varovasti suhtauduttava.! 

Ne tosiasiat, joihin Strömbäck viittaa, eivät kuitenkaan mie- 
lestäni todista muuta kuin että Islannin valtaajat olivat uskolli- 
sia niille perinteille, joita uudisasukkaat heidän omassa koti- 
maassaan olivat noudattaneet jo ammoin. 

Tkivanhojen uskomusten ja tapojen alkuperää tutkittaessa 
on hyvä tuntea myös niiden muualla tavattavat vastineet. 
Meidän kansamme keskuudessa on vallinnut käsitys, että maa- 
hiset edustavat täällä muinoin eläneiksi ajateltuja ihmisiä. Sitä 
osoittavat myös sellaiset nimitykset kuin »vanhaset»? tai yvanha 
väki».3 Niinpä Kolarissa on sanottu, ettei polulle saa asettua 
maata, »sillä siinä 'vanha väk?’ kulkee». Mitä olisi tämä »vanha 
väki», jollei sillä olisi ymmärretty kauan sitten manalle menneitä? 
Maanhisilla ja vainajilla onkin paljon yhteisiä piirteitä. Silti ei 
ole tietoa siitä, että suomalaiset olisivat pitäneet maahisia esi- 
isinään. Kaarle Krohnin olettamus, että eri paikkojen haltijat 
olisivat milloin missäkin surmansa saaneita kummittelijoita, ei 
sovellu maahisiin, joiden on uskottu elävän perheittäin maan- 
alaisissa kylissään ja joilla on katsottu olevan omistusoikeus 
entisiin asuinpaikkoihinsa. ` 

Todennäköisesti tuon »vanhan väen» on kuviteltu asuneen 
maassamme jo ennen suomalaisten tänne tuloa. R. U. Sayce on 
yrittänyt osoittaa, että kelttiläisten maahiset (fairies) olisivat 
olleet heidän valtaamiensa alueiden alkuasukkaiden henkiä.* 
Tämäntapainen olettamus on sangen kiintoisa, vaikka meikä- 
läisten maahisten ulkoasu ja elinkeinot eivät ainakaan sellai- 
sina, kuin ne ovat säilyneet nykykansan perinteessä, voi antaa 
sille suoranaista tukea. On kuitenkin luultavaa, että entinen 
lappalaisasutus on ainakin Keski- ja Pohjois-Suomessa ulotta- 
nut vaikutuksensa uudisasukkaiden uskomuksiin. Miten lienee- 
kin, ei voi olla epäilystä siitä, että sellaiset kokemukset kuin 
unet, taudit tai eräänlaiset vastoinkäymiset ovat olleet omiansa 

1 Strömbäck, Att helga land, 202. 

2 Kangasniemi. O. Kuitunen 217. SKS. 

3 Kolari. Paulaharju 14459. SKS. 


4 Sayce, The origins and development of the belief in fairies. Folk-Lore 
1934, 99 s. 

kohdistamaan ihmisten huomion kysymyksessä oleviin olentoi- 
hin, mikä samalla tietenkin jo edellyttää pelonsekaista uskoa 
niiden olemassaoloon. 


Vanha kansa näyttää kuitenkin tehneen eron erilaisten maa- 
histen välillä. Jotkut niistä ovat pelkästään tarinanomaisia, 
joihin ei ole vakavasti suhtauduttu. Toisin on ollut niiden 
olentojen laita, jotka ovat velvoittaneet ihmisiä noudattamaan 
tiettyjä tapoja. Samoin lappalaiset puhuvat erikseen palvon- 
nanalaisista ja sellaisista maahisista, joille ei ole ollut tapana 
toimittaa uhreja. Jälkimmäisiin kuuluu mm. kufitter (norj. 
godvetter), jonka Petsamon koltatkin kertovat nousevan maan 
päälle kauniine karjoineen. Vanhaa kotoperäistä kantaa edusta- 
vat sitä vastoin ne maanalaiset ihmiset? (mad-vuolas-olmo), 
joita on syytä pelätä ja joiden olopaikkoja on lähestyttävä uhri- 
antimin. Näiden olentojen asuntoja ovat olleet varsinkin sala- 
peräiset pahdat ja kallioluolat, jotka ovat askaroittaneet ihmis- 
ten mielikuvitusta, mutta niitä saattaa olla sellaisissakin pai- 
koissa, missä ei voi nähdä mitään huomiota herättävää. Kolttain 
kuvauksista päättäen 'maaeläjien' (jennam-jielli) palvonta jos- 
sakin tietyssä paikassa johtuu siitä, että ne ovat jotenkin joko 
unessa tai muuten ilmaisseet itsensä. Tapaturmia, sairautta, 
porojen katoamista, useita peräkkäin sattuvia kuolemantapauk- 
sia ym. on pidetty todistuksena siitä, että maanalaiset ovat tyy- 
tymättömiä näiden naapuruudessa eläviin maanpäällisiin ihmi- 
siin. Paikassa, missä esi-isät ovat alkaneet niitä uhreilla lepyt- 
tää, on jälkeläisten pitänyt jatkaa, jotteivät mitkään vakavat 
vastoinkäymiset heitä kohtaisi. Koltat kertovat, että nämä 
olennot viettävät lappalaisille ominaista elämää ja vaeltavat 
omia teitään paikasta toiseen. Tietyt »pyhät järvet» ovat niiden 
kalavesiä. Samaan maanalaiseen maailmaan he uskovat itsekin 
joutuvansa tästä elämästä erottuaan. 

Ei voi kieltää, että näillä kolttain uskomuksilla on hyvin 
varhaiskantainen leima ja että ne saattavat kuvastaa jo kivi- 
kauden aikaista elämänkatsomusta. Sellaisina ne voivat luoda 
valoa myös muinaissuomalaisten ja samalla Euroopan suurten 
kulttuurikansain vastaavien uskomusten pohjakerrokseen. 

Vanhin tieto suomalaisten kodinhaltijasta sisältyy Agricolan 
hämäläisten jumalien luetteloon: 


Tontu/ Honen menon hallitzi. 


Ruotsin tomie, josta tonitu johtuu, on kodinhaltijan nimenä 
lyhennys sellaisista yhdyssanoista kuin tomtegubbe, tomiebisse, 
tomiekall, joissa jälkimmäinen sana merkitsee 'ukkoa', tomt 
taas ”asuntomaata, tonttia”. Asuntopaikkaan (tuft, tun, gard) 
liittyviä nimityksiä ovat myös norjalaisten tufte < tufiekall, 
tujtebonde; tunkall, tunvord; gardvord, gardbo ym.! Näiden nimi- 
tysten lounaissuomalainen vastine tavataan Lizeliuksen kuvauk- 
sessa. Siinä mainitaan näet kodixin eli kodiximen haltiat, jotka 
»sitte kutzuttin tontuxi». Kodis eli kodiksin merkitsee sekin 
'asuntopaikkaa”.? 

Tonttu näyttää siis nimestä päättäen olleen tiettyyn paikkaan 
sidottu miespuolinen haltija. Samoin kuin Skandinaviassa ym. 
sen sanotaan maamme länsiosissa näyttäytyvän usein pienenä 
ukkona, jolla on omalaatuinen asu: harmaa puku ja punainen 
piippolakki päässä. Myöhäisperäinen sekä meillä että muualla 
pohjolassa on käsitys, että tontulla on vain yksi silmä keskellä 
otsaa sekä että se kantaa omistajalleen muiden omaisuutta. 

Milloin kodinhaltijan on uskottu asuvan maahisten tavalla 
maassa, on sitä vaikea jälkimmäisistä erottaa. Lukkarinen huo- 
mauttaa, että kotihaltijas ja maahaltijas ovat Inkerin Soikkolassa 


- L Feilberg, Nissens historie, 104; Birkeli, Fedrekult, 167; von Sydow, 
NK XIX, 138; Sverdrup, Die Hausurnen, 9; Landtman, 22. — Jo eräässä 
ruotsalaisessa käsikirjoituksessa 1300-luvun lopulta kielletään uskomasta 
yppa tompta gudha» (Forsblom, Kotis. 1917, 17). 

2 Lyyli Kokkonen, Vir. 1932, 385 ss. 

3 Haavio, SK 136 s.; von Sydow, NK XIX, 139; Birkeli, Fedrekult, 170. 

identtisiä.! Myös Gananderin mukaan maanhaltia on samalla 
talon haltia, joka mnäyttäytyy ihmisen hahmossa joko ukkona 
tai akkana ja joka touhuaa öisin? Palmqvist mainitsee, että 
Vermlannin suomalaiset sanovat tontuiksi 'maahisia? (under- 
jordiska), joille iltasin annetaan ruokaa. Ne ovat pienikokoisia, 
harmaapartaisia olentoja, jotka huolehtivat talosta ja talou- 
desta, mutta rankaisevat ihmisiä, jos nämä myöhään illalla 
meluavat, sillä ne harrastavat rauhaa ja järjestystä.s Elimäellä 
kerrotaan, että »jos pihalla kasvavan ruohon päälle kaataa kuu- 
maa vettä, miin talonhaltian silmät palavat ja se rupee itke- 
mään». Seurauksena siitä on vhuono onniv.t Sama uskomus 
liittyy muualla maahisiin.- 

Epäilemättä juuri maahisia on ymmärretty niillä paikan- 
haltijoilla, joiden on uskottu oleskelevan ihmisasuntojen ääressä. 
ja joista norjalaiset ovat käyttäneet nimitystä granne ”naapuri”.5 
Mutta miten lienee ollut sen haltijan laita, jonka on kuviteltu 
asuvan suorastaan tuvan lattian alla? Tämänkin käsityksen 
muistomerkkejä tavataan eri tahoilla. Juuri tuvan lattian alla 
asuu ja askartelee talonhaltija mm. Aunuksen Repolassa.* 
Samaa uskoa kuvastaa vepsäläisten sille antama nimitys kars- 
nahine alustan haltija”, jota vastaa norjalaisten kjellarman.? 
Tuvan lattian alla asuu niin ikään syrjäänien susedka (< ven.) 
sekä votjakkien korka-murt *tupa-ihminen' eli korka kugo *tupa- 
isäntä? tai, niin kuin sitä asuinpaikan mukaan on sanottu, 
lattian alainen isäntä’ (vöZ-ul-kuzo). Votjakit ovat teurasta- 
neet sille mustan lampaan tuvan alustassa, jossa olevaan kuop- 
paan uhriteuraan veri on vuodatettu ja luut kätketty. Samoin 
on mordvalaisten keskuudessa ollut tapana teurastaa talon- 
haltijalle mustavillainen lammas tuvan alustassa, jossa haltijan 

1 Lukkarinen, SMA XXVI, 9, 5. 

2 Ganander, FM 54. 

3 Palmgvist, 124. 

4 Elimäki. A. Kujala 170. SKS. 

5 Birkeli, Fedrekult 173. 

6 Omat kok. 

7 Tunkelo, Vir. 1930, 373. 

8 Birkeli, mt. 173, 195. 


? Holmberg (Harva), PU 151, 146; Krupkin, Verovanija permjakov- 
inorodisev. Izv. Arhang. ObStSestva IzutSenija Russkago Severa 1911, 
304. 

uskotaan asuvan. MoksSalaisten rukouksissa tavataankin sanat 
'alustan herra, alustan herratar' (boharjam azər, boharjam- 
azarava; boharjam < ven. pogreb alusta, kellari’). Tuvan lat- 
tian alla ovat lisäksi venäläiset toimittaneet talonhaltijalle uhreja, 
ja esimerkkejä siitä on muistiinpantu meidänkin maassamme. 
Niinpä Kaarle Krohn mainitsee, miten vmaanhaltijaa rukoil- 
taessa oli irroitettava lankku lattiasta ja aukon yli kumarrut- 
tava tai, jos mahdollista, mentävä tykkänään lattian alle.? 
Martti Haavio esittää suomalaisten kodinhaltijoita käsittele- 
vässä tutkimuksessaan lisäesimerkkejä, joista mainittakoon 
seuraavat: 

Maanhaltijalle uhrataan ruokaa ja rahaa lattian alle. Pudotetaan joko 
lattian raoista tai viedään kuoppaan, joka on lattian alla (Lammi. Maija 
Juvas. S$). 

Ensimmäistä juustoa kun on keitetty, on sekaan pantu kolme koivun 
hiiltä. Siitä on ammennettu juustoa tuohiseen, ja ne hiilet ja tuohinen 
työnnetty kiveyksestä kartanon alle, kartanon haltijalle, jonka on tietty 
majailevan kartanon alla (Pielavesi. M. Tiittinen 2474. SKS). 

Vermlannin suomalaisten keskuudessa on uhreja asetettu 
paitsi tuvan myös riihen alle kaivettuun kuoppaan. Jälkim- 
mäiseen, jonka sanotaan olleen riihen »luoippohjasopessa», vie- 
tiin puitaessa viljaa. Tärkein uhri toimitettiin jouluna. Silloin 
sinne tuotiin tuopilla olutta ja pantiin pieni kaukalo, jossa oli 
kaikenlaista ruokaa »moanpitävälley.t Todennäköistä on, että 
nämä menot jäljittelevät alun perin asuinrakennuksen alle ase- 
tettuja uhreja. 

Asunnon alustassa toimitettu uhri taas tietenkin edellyttää 
lattialla varustettua tupaa, mutta jo maapohjaisissa hirsi- 
majoissa tiedetään olleen tapana kuopata kodinhaltijoille uhra- 
tun teuraan luut asumuksenalaiseen maahan. Tästä esimerkkejä 
tarjoavat mm. itäiset tSeremissit, jotka uhratessaan esi-isien 
tavalla mustaan lampaan hirsikodassa, aikaisemmassa asuin- 
rakennuksessaan, eivät ole polttaneet teuraan luita, vaan kätke- 
neet ne maahan kodan alle.5 


1 Harva, MM 166 ss. 

2 Kaarle Krohn, SRU 69. 

3 Haavio, SK 444 s. 

4 Kettunen, S V, 17, 47. 

5 Holmberg (Harva), TU 32 s.; vrt. PU 84, 88. 

Vaikka kodinhaltija on kansanuskossa näytellyt aivan kes- 
keistä osaa ja vaikka arkistot ovat täynnä siihen liittyviä, kan- 
san suusta saatuja kuvitelmia, näyttää se silti olevan vaikeasti 
määriteltävä olento. Kun sen alkuperä on syvän hämärän 
peitossa, ei ole kumma, että tutkijat ovat siitä esittäneet hyvin 
eriäviä mielipiteitä. Sen johdosta, että haltija merkitsee mm. 
omistajaa’ voi olettaa, että puheena oleva usko perustuisi omis- 
tusoikeuteen. Emil Birkeli selittääkin, että norjalaisten talon- 
haltija (gardvord) on ollut asuinpaikan ensimmäinen raivaaja 
(rudkall), jolla vielä kuoleman jälkeen on katsottu olevan 
omistusoikeus työhönsä ja omaisuuteensa ja jonka omistus- 
oikeuden pyhyyttä ei mikään myöhempi isännyys ole voinut 
horjuttaa.! Tämän johdosta Georg Sverdrup viittaa siihen 
laajalle levinneeseen kansanuskoony», jonka mukaan maahiset 
ovat olleet paikan alkuperäiset omistajat ja eläneet siinä jo 
ennen ihmisten asettumista niiden asuinsijoille. Sverdrup 
huomauttaa, että niiden omistusoikeus on myös tunnustettu, 
koska ihmisten oli niiltä anottava asumislupa.? 

Syventyessämme suomalaisen rahvaan keskuudessa vallitse- 
viin käsityksiin talonhaltijan alkuperästä huomaamme, että 
kummankin tutkijan olettamus voi saada niistä tukea, sillä toiset 
niistä viittaavat maahisuskoon, toiset taas rakennuspaikan 
raivaajan ja talon perustajan palvontaan. 

Edellistä kantaa edustaa paikan haltijalle jo taloa perustet- 
taessa tehty vikuinen uhrilupausv», samoin käsitys, että kun 
rakennuksen ensimmäinen hirsikerta on saatu paikoilleen, pai- 
kanhaltija näyttäytyy unessa tai ilmaisee muulla tavalla suh- 
tautumisensa tulokkaisiin.3 Olemme aikaisemmin maininneet 
myös esimerkkejä siitä, että asuntopaikan maanalaisen omis- 
tajan on uskottu suostuteltuna voivan avustaa uudisasukkaita 
ja että siitä sellaisena on voinut tulla talon haltija. Tähän 
yhteyteen kuuluvia tietoja on muistiinpantu maamme eri puo- 
lilla. 

Kun jossakin rakennuksessa oli neljä puuta eli alushirret salvettu, 
ilmestyi siihen haltija (Kalanti. Juho Aalto. SS). 


* 1 Birkeli, Fedrekult, 187, 189 s. 
2 Sverdrup, Die Hausurnen, 9 s. 
3 Veskelys. Omat kok. 


SUOMALAISTEN MUINAISUSKO 


Isoäitini on kertonut, että kun tehtiin uutta asuinrakennusta, ja kun 
ensimmäinen hirsivarvi oli tehty, niin silloin saattoi nähdä sen rakennuk- 
sen haltijan (Orimattila. Aino Järvinen 22. SKS). 

Haltija tulee heti huoneeseen, kun ensimmäinen hirsikerta lasketaan 
(Ylitornio. Paulaharju 13027. SKS). 

Sanovat, että kun rakennukseen valmistuu kolme hirsikertaa, niin jo voi 
nähdä, millainen haltija siihen tulee (Saarijärvi. O. Harju 2720. SKS)! 

Paikoittain mainitaan lisäksi, että talonhaltija on sen ihmisen 
näköinen, joka rakennuksen perustusta pantaessa ensiksi saa- 
puu paikalle.? Tämänkin käsityksen edellytyksenä on tietenkin 
usko, että paikanhaltija näyttäytyy jossakin hahmossa jo raken- 
nusta perustettaessa. Ilmeisesti myöhempää kantaa edustaa seli- 
tys, että henkilö, joka tällöin pistäytyy paikalla, jää kuolemansa 
jälkeen talon haltijaksi’, sillä syrjäinen ei perhekultissa yleensä 
ole voinut näytellä näin huomattavaa osaa. 

Maanhaltijan ensi näyttäytymisestä on samalla päätelty, 
tuleeko taloon mies- vaiko naispuolinen haltija. 

Jos se on nainen ja on hyvin ilosen näkönen ja komeissa vaatteissa ja 
kulta korvarenkaissa, sormuksissa, niin tulee kerran siitä talosta varakas ja 
myötäkäyminen erittäin karjalla. — — — Jos miehinen tulee maanhaltija, 
niin se miehinen silloin näyttäytyy. Jos se on ilonen ja hyvissä vaat- 
teissa ja jos sillä on koiria, niin metsäonni on hyvä, vaan lehmikarja ei 
onnistu niihyvin kuin hevoset, kun on miehinen haltija. Toisinaan tulee 
kaksi, mies ja vaimo. Silloin tulee talo olemaan onnellinen ja hupanen; 
jos ne on iloset ja rikkaan näköset, on talo rikas; jos on köyhän näköset ja 
alamieliset, niin elos tulee kurja ja talo jää pieneksi ilmoseksi ijäkseen 
(Vienan Karjala. I, 4, 1995). 

Käsitys, että miespuolinen talonhaltija hoitaa hyvin hevoset, 
kun taas naispuolinen huolehtii lehmistä, lampaista ja sioista, 
on ollut maassamme melko yleinen.* 

Tietoja on myös siitä, että kansamme on palvonut talon halti- 
jana sen perustajaa ja ensimmäistä isäntää. Niinpä Karstu- 
lassa sanotaan, että »talonhaltija on se, joka vaikkapa vuosi- 
satoja sitten on laskenut talon peruskiveny.5 Tällöin talon- 
haltija on tietenkin mies, jonka omistusoikeutta taloon ei var- 

1 Ks. Haavio, SK 52 s. 

2 Haavio, SK 54. 

3 Haavio, SK 55. 


4 Haavio, SK 129 s. 
5 Karstula. O. Takkala. SS. — Ks. myös Haavio, SK 58 ss. 

haiskantaisen käsityksen mukaan edes kuolema voi katkaista ja 
joka vielä manalle menneenä valvoo talon menestystä ja hyvin- 
vointia. Tällainen kantaisän palvonta, johon vieraat eivät saata 
osallistua, on ollut tunnusomaista sekä suomalais-ugrilaisille että 
indogermaanisille kansoille! Siihen sisältyy samalla perhe- 
kunnan, vieläpä suuremmankin suvun koossapitävä sosiaalinen 
voima oikeuksineen ja velvoituksineen. Vanhan talon siirtymi- 
nen suvun piiristä vieraisiin käsiin rauhanomaisin keinoin oli 
ennen vanhaan miltei mahdotonta. 

Vaikka asiaa valaisevat kotimaiset lähteet ovat melko myö- 
häiseltä ajalta, ne sisältävät kuitenkin arvokkaita tietoja, joita 
voidaan tarkastella vertailevan tutkimuksen valossa. 

Sanoessaan, että »koto eli kodixin haltioille pyhitettiin vissit 
huonet kyläkunnissa ja perhekunnissa», Lizelius näyttää teke- 
vän eron yksityisen perheen ja kyläsuvun harjoittaman palvon- 
nan välillä. Mitä hän tarkoittaa noilla »visseillä huoneilla», ei 
ilmene hänen kuvauksestaan, mutta myöhemmissä muistiin- 
panoissa mainitaan, että kodinhaltijaa on perheen piirissä pal- 
vottu erityisessä sille pyhitetyssä huoneessa. Esimerkit siitä 
rajoittuvat kuitenkin pääasiallisesti vain maamme länsiosiin. 

Oripään Tanskilan Prusilassa oli huone, jossa oli aina ruokaa haltialle. 
Se oli tavallinen huone, mutta siinä ei asuttu, sillä se oli haltian huone 
(Oripää. E. Vihervaara 1267. SKS). 

Tontulle tällättiin ruokaa eri huoneeseen, että se sai käydä syömässä 
(Ikaalinen. Lahja Selänne. SS). 

Emäntä kantoi viiliä, voita, leipää ja lihaa huoneeseen, jossa ei kukaan 
asunut. Kun ruoka vanheni, vei hän sen pois ja toi aina uutta sijaan pöy- 
dälle (Längelmäki. Holmberg 799. SKS). 

Tonttu oli talonhaltia. Sillä oli erikseen kammari asuttavana ja sitä 
ruokittiin (Asikkala. O. Niemi 271. SKS)? 

Olipa haltijalla huoneessaan oma vuodekin. Hatanpään kar- 
tanossa Tampereen lähellä on tonttua varten lämmitetyn ja 
kunnossa pidetyn kamarin sängyssä nähty aamuisin suuren 
miehen makuu»? Tällaisesta talonhaltijalle omistetusta huo- 


1 Eduard Hermann, Nachrichten von der Gesellschaft der Wissenschaften 
zu Göttingen 1934, 30 ss.; Max Ebert, Die Anfänge des europäischen Toten- 
kultus, 11). 

2 Ks. myös Haavio, SK 441 s. 

3 Ylöjärvi. J. Tamminen 2. SKS. 

neesta ja vuoteesta puhutaan Norjassa, Saksassa ym.? Kärsä- 
mäessä Pohjanmaalla, missä »maanhaltijalle» niin ikään oli pyhi- 
tetty vruokapöytä ja huone, tavallisesti jonkun huoneen lakka», 
selitetään, että haltijan pöydässä piti olla parasta, mitä talossa 
löytyi, koska maanhaltiaa luultiin sen vainajan hengeksi, joka 
talon oli perustanut». Tietyn vainajan palvontaan viittaa myös 
talonhaltijan huoneessa ollut vuode. 

Huoneettoman haltijan kuviteltiin Pulkkilassa harhailevan 
talossa rauhattomana. Sen vuoksi sille piti laittaa verityinen 
huone, jos ei sitä entuudesta ollut», tai jos oli, vpiti se puhdistaa 
ja laittaa vuodekin vielä». Kun asunto oli kunnossa, piti käydä 
joka huoneen ovella kysymässä: »Onko täällä maanhaltija?» 
Samalla oli sanottava: »Tuolla olisi sinulle nyt erityinen huone, 
lähde sinne! Siellä on puhdas ja lämmin huone. Siellä on sinun 
rauhallinen olla.»* 

Miten vanhaa perua maassamme on tämä tapa, joka Saksassa 
mainitaan jo 1500-luvulla, on tietymätöntä samoin kuin sekin, 
miksi talonhaltijalla piti olla verityinen huone». Olisiko se vain 
muualta saatua kulttuurilainaa? Vai olisiko tuo erityinen 
huone» muistomerkki ajalta, jolloin kodinhaltijan asuinpaikaksi 
ihmisten siirryttyä ajanmukaisempaan asuntoon oli jäänyt 
jokin vanha, alkuperäisempi rakennus, niin kuin on ollut laita 
sukukansojemme votjakkien ja tSeremissien keskuudessa? Nor- 
jassa tunvord on asunut joko talon kamarissa, aitassa tai van- 
hoissa rakennuksissa (gammelhusene).5 = Varhaiskantaisissa 
oloissa kodinhaltijan olinpaikka on tavallisesti ollut sainassa 
majassa kuin missä perheväki asustaa. 

Suomenniemeltä on merkillinen tieto, jossa mainitaan, että 
Karhun talossa oli pieni aitta, jonka keskellä oli ollut vanha 
ontelo honka; puun reikiin oli eloa korjattaessa ja riistaa saa- 
taessa uhrattu aina esikoiset »hongan sisällä asuville jumaloille».$ 


1 Birkeli, 186; R. Christiansen, MM 1943, 146. 
2 Lily Weiser, Germanische Hausgeister, 2. 

3 Kärsämäki. E. Keränen 101. SKS. 

4 Pulkkila. SKVR XII, 1, 3689. 

5 Birkeli, Fedrekult, 169 ss., 186. 

6 Haavio, SK 440. 

Näyttää siis siltä kuin pitämyspuun ympärille olisi tehty aitan 
tapainen rakennus. Kun samalla kuitenkin sanotaan, että 
rakennus oli vuosisatoja vanha ja seitsemästi muutettu, jää 
tiedonanto arvoituksenomaiseksi. 


Kaarle Krohnin 1884 Viitasaarella tekemässä muistiinpanossa 
mainitaan Niinilahdessa olleen kaksi kyläkunnan yhteistä uhri- 
aittaa ruoka-astioineen ja lusikkoineen »näkymättömiä» varten. 
Näille kerrotaan viedyn uhriksi osa ensimmäisistä kaloista sekä 
pellon ja karjan tuotteista.! Mahdollisesti kylässä on ollut kaksi 
eri sukua, joilla kummallakin on ollut oma uhriaittansa. Siinä 
tapauksessa olisi ehkä ollut kysymys suvun esi-isien palvonnasta. 
Siitä ei kuitenkaan ole suoranaista tietoa olemassa. 

Kun Lizelius 1700-luvulla mainitsee, että »koto- eli kodixin 
haltioille» oli pyhitetty paitsi vperhekunnisa» myös »vissit huonet 
kyläkunnisa», voinee olettaa, että kyläsukujen kantataloissa on 
ennen vanhaan ollut tiettyjen sukujen yhteisiä pyhäkköjä, joissa 
jälkeläiset ovat palvoneet sukunsa kantaisää. Näin on asian 
laita tietenkin voinut olla vain siellä, missä kiinteä kyläyhteis- 
kunta on jo ammoin ollut olemassa kuten Lizeliuksen lähimmin 
tuntemassa Lounais-Suomessa. 


Eräillä Euroopan ja Aasian kansoilla on ollut tapana viedä 
vanhasta kodista uudistaloon muutettaessa tulta ja tuhkaa, 
multaa ja muuta, jonka mukana vanhan kodin haltijan palvon- 
nan on katsottu siirtyvän uuteen. Kodinhaltijan kultti on näet 
ollut hyvin läheisessä suhteessa lieteen, asunnon alaiseen maa- 
han ja erinäisiin pyhiin esineisiin. 

Tunnettua on, mikä merkitys liedellä oli kodinhaltijan 
palvonnassa mm. muinaiskreikkalaisten keskuudessa. Perheen 
lieden lisäksi näillä oli vielä laajemman piirin yhteinen liesi 
(koiné hestia), jotka kumpikin näyttelivät silloisessa sosiaali- 
sessa elämässä erittäin tärkeätä osaa. Liesi oli samalla uhri- 
alttari (vrt. norj. aare "liesi? ja lat. ara 'alttari'), jonka pyhää 
tulta uudisasukkaat kuljettivat mukanaan tuleville asuinpai- 


1 Viitasaari. Kaarle Krohn 16964. SKS. 

koilleen.! Samoin ovat menetelleet mm. slaavit?, germaanit? 
eräät altailaisett ja kiinteissä asunnoissa eläneet, maataviljelevät 
suomensukuisetkin kansat, kuten mordvalaiset, jotka uuteen 
kotiin muuttaessaan ovat ottaneet mukaansa vanhan kodin 
liedeltä tulta ja tuhkaa. Tämän on selitetty johtuvan siitä, että 
ykodinhaltija on erottamattomasti sidottu asuntoon ja lieteeny.5 
Votjakeilla puheena oleva tapa on liittynyt jo vanhaan ikku- 
nattomaan hirsikotaan (kua eli kuala, suom. kota), joka on näi- 
den aikaisempi asunto ja jossa varhaiskantainen kivien reunus- 
tama tulisija on maapohjaisen asunnon keskellä. Paitsi perhe- 
kuolassa votjakeilla on ollut tapana käydä palvomassa vielä 
suvun yhteisessä suur-kuolassa, jossa toimitettuihin uhreihin 
koko kyläsuvun, vieläpä laajemmankin piirin jäsenet ovat osal- 
listuneet. Vanhan kodin tulisijasta on suvun hajaantuessa tuotu 
tuhkaa siitä eronneiden perhekuntien uudiskoteihin.s Vain täl- 
laisessa rakennuksessa, jossa avoin liesi on asunnon keskellä, 
voitiin sekä suomalais-ugrilaisten että indogermaanien keskuu- 
dessa suorittaa mm. häämenoihin kuuluva lieden ympäri kulku.” 
Kotilieden muinaisesta merkityksestä on muistoja säilynyt 
meidänkin maassamme tosin uudenaikaisempaan asuinraken- 
nukseen liittyen. Niinpä Saarijärvellä kerrotaan, että kun muu- 
tetaan asuntoa, otetaan vanhan tuvan uunista kolmesti tuhkaa, 
joka sitten viedään mukana uuteen asuntoon. Sama tarkoitus 
sisältyy seuraavaan Pielavedeltä saatuun muistiinpanoon: 


Kun ruvettiin majaa muuttamaan, niin piti sen isännän ottaa sen 
uunista yksi kivi uunin suusta, ja sitten kun meni uuteen taloon, niin se 
oli pantava sen uuniin se kivi juuri samalle paikalle, missä se entisessä 
uunissa oli ollut. Siinä »muuttokivessä» asui sen perheen haltia. Se kivi 


1 A, Preuner, Hestia—Vesta, 78, 95, 113, 121, 140, 213. 

2 Elaine Elnett, Historic Origin and Social Development of Family Life 
m Russia, 3 s.; Afanasjev, PoetitSeskija vozzrenija slavjan na prirodu H, 

7 ss. 

3 H. Freudenthal, Das Feuer im deutschen Glauben und Brauch, 55. — 
Vanhat islantilaiset lähteet, Landnämabok ja Vigaglums saga mainitsevat, 
että uuteen taloon asettujat toivat täälläkin mukanaan tulta vanhan 
kodin liedeltä. 

4 Harva, ASU 159. 

5 Harva, MM 178. 

$ Holmberg (Harva), PU 70 ss. 

7 E. Hermann, Indog. Forschungen XVII, 377, 386 ja Nachrichten von 
der Gesellschaft der Wissenschaften zu Göttingen 1934, 62 ss. 

oli otettu silloin kun ukko ja akka perustivat huushollinsa, ja siihen oli 
ruvennut se haltia asumaan! 

Kaarle Krohnin mainitsemassa tiedonannossa sanotaan tuh- 
kaa tuodun vanhan rakennuksen tulisijoista uuden talon tuli- 
sijoihin, — »jottei haltijan tulisi ikävä uudessa talossa».? Myö- 
häisperäisestä selityksestä huolimatta tämä perintätapa osoittaa, 
miten entisen haltijan palvonta siirtyi vanhasta asunnosta 
uuteen. Kysymys ei siis tällöin ole ollut uuden asuntopaikan 
aikaisemmasta omistajasta. 

Hämärtyneitä ovat jo seuraavat tiedot: 

Otetaan vanhasta asunnosta tuhkaa pussiin ja pussi nakataan uuven 
talon porrasten alle (Pyhäjoki. XII, 2, 7735). . 

Majoin muutossa ottavat tuhkaa puhtaaseen riepuun ja viiään navet- 
taan kynnyksen alle (Juuka. VII, 5, 4053). 

Kun majaa muutti tietäjäukko otti porot liedestä ja kylvi lehmien 
kynsien alle, jotta lehmät menestyisivät uudella paikalla (Kangaslampi. 
Lönnbohm 321. SKS). 

Vanhinta tapaa ovat noudattaneet myös maamme ruotsin- 
kieliset asukkaat, jotka toiseen paikkaan muuttaessaan ovat 
vieneet vanhan kodin liedeltä tuhkaa uuden kodin tulisijaan:? 

Alun perin on tietenkin, mikäli mahdollista, viety vanhasta 
kodista uudisasuntoon hehkuvia hiiliä, joilla siellä on sytytetty 
ensimmäinen tuli. Ennen vanhaan ylläpidettiin samaa tulta, 
joka yön ajaksi peitettiin, usein pitkätkin ajat. 

Kummankin kieliryhmän keskuudessa maassamme on lisäksi 
kuviteltu, että talon tuleva haltija on sen henkilön näköinen ja 
tapainen, joka uudistalossa virittää ensimmäisen tulen, olipa 
hän sitten mies tai nainen.* On epävarmaa, onko tällä haltijalla 
tällöin tarkoitettu talon perustajaa, kun kysymyksessä voi olla 
nainenkin ja kun samanlainen enne liittyy myös siihen, kuka 
ensimmäisenä astuu uudisrakennukseen silloin, kun siinä aletaan 
asua.5 Ilmeistä on kuitenkin, että juuri ensimmäisen tulen teke- 
mistä on pidetty hyvin tärkeänä toimituksena, haltijan kun 
juuri silloin on uskottu siirtyvän uuteen asuntoon. Votjakeilla 


1 Haavio, SK 176. 

2 Kaarle Krohn, SRU 87. 

3 Budkavlen 1923, 19, 1926, 16. 

4 Haavio, SK 41 ss.; Landtman, FES III, 41. 
5 Valkeala. V. Korkeamäki. SS. 

on jo tällöin ollut tapana toimittaa uudessa kodissa ensimmäinen 
uhri.! 


Mutta samoin kuin tulen ja tuhkan kera on haltijan kuviteltu 
saapuvan uudistaloon myös sinne vanhasta kodista tuodun 
mullan mukana. Epäilemättä tämäkin usko palautuu aikaan, 
jolloin ihmisten asunto oli vielä maapohjainen, puulattiaa vailla 
oleva rakennus. Myöhemmin se on liittynyt lattiallisen tuvan 
alustaan. Näin on tapahtunut mm. votjakkien keskuudessa, 
joista Aminoff kertoo, että »kun poika eroaa isän kodista ja 
perustaa oman talouden, menee hän isän tuvan lattian alle, 
ottaa sieltä multaa sekä sen jälkeen tulta isän kodan liedeltä ja 
pyytää sitten kodinhaltijan nuorinta poikaa seuraamaan häntä 
uuteen kotiin».? Samoin ovat menetelleet Volgan tataarit, joiden 
keskuudessa itsenäiseksi pyrkinyt poika on noutanut vanhem- 
painsa kodin alustasta vähäisen maata ja sirottanut sen uuden 
tupansa alustaan.s Esimerkkejä tästä mullan tuomisen merki- 
tyksestä tavataan meidänkin maassamme. Niinpä Kuusjärvellä 
piti saadakseen vanhan haltijan mukaansa ottaa multaa enti- 
sestä asuinpaikasta ja viedä se virsurätissä uuteen asuinpaik- 
kaan. Vielä kiintoisampi on seuraava tieto Pielisjärveltä: 

Kun talo muutetaan paikasta toiseen, otetaan entisestä paikasta perä- 
nurkan alta kolmesta kohti maata ja viedään uuteen paikkaan peränurkan 
alle. »Se on siinä tarkoituksessa, että se huoneen haltija siirretään vielä 
eteenkin päin sinne» (Pielisjärvi. A. Valve 440. SKS). 

On selitetty, että kodinhaltijan kiintyminen rakennuksen 
alaiseen maahan aiheutuu tavasta haudata talon perustajan 
ruumis tai tämän tuhka ja luut itse asuntoon joko peränurkkaan, . 
tulisijan alle tai muualle.5 Tällaisesta hautaustavasta onkin eri- 
näisiä tietoja olemassa, ei kuitenkaan sukukansojemme keskuu- 
desta. Tosin Suomestakin on maininta, että vtonttu tuli taloon, 
jos ensimmäisen kuolleen ruumiista jätettiin jäsen siihen taloon, 


1 Holmberg (Harva), PU 72. 

2 Holmberg (Harva), PU 74. 

8 Harva, ASU 259. 

4 Ks. Haavio, SK. 177. 

5 Birkeli, 193 ss., 197; Samter, Geburt, Hochzeit und Tod, 142; Real- 
lexicon der Vorgeschichte IV, 2, 488. 

mikä silloin oli tehty, kun vainaja vielä eli»! mutta tällaiseen 
myöhäisperäiseen tiedonantoon tuskin voi pitkälle meneviä pää- 
telmiä rakentaa. Todistuksena aikaisemmasta hautaustavasta 
ei myöskään voi pitää Konginkankaalla muistiinpantua käsi- 
tystä, että ytalon ensimmäinen vainaja asuu kotatulisijan alla».? 

Käsitykselleen, että asunnon alaiseen maahan kätketyt uhrit 
joutuisivat sinne haudatun vainajan suostuttelemisen tarpeesta, 
Emil Birkeli etsii tukea Sleesiassa 1200-luvulla vallinneesta 
tavasta, jota cisterciläismunkki Rudolf kuvailee seuraavin sa- 
noin: vUudisasuntoihin, joihin uudisasukkaat asettuvat, he hau- 
taavat erilaisilla esineillä täytettyjä ruukkuja eri nurkkiin ja 
toisinaan myös tulisijan taakse maahan kotijumalille, joista 
he käyttävät nimitystä stetewaldin. Sen vuoksi he eivät salli 
sinne kaataa mitään, mutta ruoistaan he joskus heittävät sinne 
osan, jotta talossa asujat pysyisivät niiden suosiossa.)? Tämä 
arvokas tiedonanto, jossa sietewaldin merkitsee ”paikanhaltijaa”, 
viittaa kuitenkin, kun uudisasunnosta on kysymys, pikemmin 
maahisten kuin heeroksen palvontaan. 

Tulen ja mullan vienti vanhasta kodista uuteen on saattanut 
perustua vain siihen salaperäiseen, erottamattomaan suhteeseen, 
jossa perheväen on katsottu olevan lieteen ja asunnonalaiseen 
maahan ja joka ei ole menettänyt merkitystään vielä senkään 
jälkeen, kun autioksi jäänyt asunto on purettu. Jottei vieras 
erehtyisi perustamaan kotiaan jonkin sukupuuttoon kuolleen 
perheen hävitetyn asuinrakennuksen paikalle, votjakeilla on 
toisinaan ollut tapana peittää vanhan lieden tuhka mullalla ja 
pystyttää sille kohdalle merkkipaalu. VuoritSeremissit uskovat, 
että kodanhaltija (kudo-wodoz) oleskelee entisen asunnon pai- 
"kalla ja että se, joka siinä kohdin toruu tai sen paikan likaa, 
ehdottomasti sairastuu.5 Meidänkin maassamme, esim. Parik- 
kalassa on kuviteltu, että vanhan talonpaikan piirissä nähdään 
aaveita.* Inarin lappalaisten kerrotaan varovan kodan pystyt- 


1 Orivesi. K. Mäkelä. SS. 

2 Helmi Helminen, Syysjuhlat, 52. 

3 Birkeli, Fedrekult, 197; vrt. Lily Wieser, Germ. Hausgeister, 7 s. 
4 Holmberg (Harva), PU 76. 

5 Holmberg (Harva), TU 33. 

6 Parikkala. F. Soikkeli. SS. 

tämistä jonkin aikaisemman kodan paikalle, sillä vei saa häiritä 
vainajien rauhaa»! Sanotaan, ettei ennen vanhaan saanut 
heinääkään niittää entiseltä kotasijalta. Yhtä sopimatonta oli 
entisen kodan paikalle kasvaneiden puiden kaataminen, sillä 
ne olivat kuolleiden puita’ (jämes-muorah).? 

Mutta mihin tulen ja mullan tuominen kantakodista uuteen 
perustuukin, on ilmeistä, että vanhat, kodin jäseniä velvoittavat 
perinteet ovat niiden mukana siirtyneet uuteen asuntoon. 
Kauaksi entisiltä asuinsijoiltaan muuttanut votjakkiperhe muis- 
telee siitä huolimatta uhrirukouksissaan vielä vanhan kanta- 
kodin haltijaa.3 Samoin mordvalaiset ovat uudisasunnossa 
muistaneet paitsi nykyisen kodin myös sen talon (sirä-kud) 
haltijaa, josta perhe on lähtöisin.* Kun vepsäläisetkin monien 
kansojen tavalla ovat muualle muuttaessaan pyytäneet mukaan 
entisen kodin ižandaižed ja emagaizeds, on selvää, että ennen 
vanhaan on tehty ero uudispaikalla aikaisemmin asuneiden 
maahisten ja sinne myöhemmin asettuneen perheen suojelus- 
haltijain välillä. Saattaapa näiden kesken syntyä riitaisuuttakin 
huolimatta siitä, että maanpaikka on edellisiltä lunastettu. 
Esimerkkejä tästä käsityksestä on muistiinpantu eri tahoilla. 
Tähän yhteyteen eivät kuulu ns. kantajatonttujen väliset kiis- 
tat ja kamppailut, joista meillä ja muualla kerrotaan tiettyihin 
kartanoihin ja taloihin liittyviä tarinoita.? 


Melko yleinen on kansamme keskuudessa lisäksi ollut käsitys, 
että rakennuksen haltijaksi tulee siinä ensiksi kuollut 
henkilö, olipa hän sitten kuka hyvänsä.s Niinpä Mouhi- 
järvellä on sanottu, että ykuhunkin asumukseen tulee haltija 
siitä, joka ensin kuolee, vaikka se olisi pieni lapsi»? Juvalla 


is T. I. Itkonen, KV 1937, 48; Ravila, Reste lapp. Volksglaubens, 149, 
1 s8, 

2 Itkonen, Heidn. Religion, 264. 

3 Holmberg (Harva), PU 78. 

4 Harva, MM 171. 

5 Turunen, Vir. 1943, 158. 

$ Bogdanovitš, Perezitki drevnjago mirosozertsanija belorussov, 64, 
67 s.; Birkeli, 170 ss., 183. 

7 Ks, Haavio, SK 309 ss. 

8 Haavio, SK 61 ss. 

° Mouhijärvi. K. Laitakari 117. SKS. 

on selitetty, että talon ensimmäisen vainajan, miehen tai naisen 
yhenki» jää taloon »huamuksi». Tämän ykothuamuns on nähty 
liikkuvan iltahämärissä aina valkeassa puvussa»! Sellaisena 
se ilmeisesti kuuluu samaan ryhmään kuin ne valkopukuiset 
vainajat, jotka talojensa entisinä isäntinä tai emäntinä eivät 
kuoltuaankaan voi kotiansa unohtaa. Erinäisissä Länsi-Suomen 
kartanoissa ja taloissa puhutaan »valkoisesta», »vvalkopukuisesta» 
tai »pitkään valkoiseen kaapuun)» puetusta »naishaltijasta?, 
(vrt. ruots. vvita frun»), joka sekin siis esiintyy kuolinpuvussaan. 
Suursaarella kerrotaan, että jos näkee jonkun kuolleen ihmisen 
haltijan, niin se on valkeissa vaatteissa, mutta jos se henkilö 
elää, jonka haltijan näkee, silloin se on muunlaisissa pukimissa.? 

Paljon esimerkkejä on myös siitä, että talossa joskus toiminut 
"tarkka ja tarmokas isäntä tai emäntä on saattanut jättää piir- 
teensä haltijaperinteeseen siinäkin tapauksessa, ettei hän ole 
ollut talon perustaja eikä sen ensimmäinen vainaja. Niinpä 
Nummelan kartanon nykyinen haltija on erään entisen, paikka- 
kunnalla huomiota herättäneen isännän näköinen.*t Samoin eräs 
Yläneen Vanhankartanon entisistä omistajista, Filippa Fleming, 
kuuluisan Klaus Flemingin sisar, joka kuoli 1578, esiintyy kansan- 
uskossa Filippa-nimisenä Vanhankartanon haltijana yhä edel- 
leen. Erikoinen nimi, »Anttilan Villar», on myös Perniön pitäjän 
Anttilan talon haltijalla. 

Vanhan kansan kertomuksien perusteella ei aina voi päättää, 
mitä talonhaltijalla kulloinkin on ymmärretty, kun kummitte- 
levat vainajat ovat usein asettuneet tämän tilalle. Asiaa valai- 
sevat seuraavat esimerkit. 

Jos jossakin huoneessa kummitteli, sanottiin, että siellä on ”kova hal- 
tija? (Laihia. Matti Keto. SS). 

Haamu käy kotonaan, jos hänelle on jotakin vääryyttä tehty eläessään 
(Vampula. P. Hongisto. S8). 

Haudattu piika meni valkoinen paita päällä luhtiin ja kolisteli siellä, 


kun päivä oli laskenut ja kuu paistoi (Lohtaja, Omat kok). 
Eräässä talossa nähtiin, että vaari-vainaja meni usein miesten edellä 


1 Juva. Ilmi Koponen. SS. 

2 Haavio, SK 139 ss. 

3 Suursaari. Laina Porkka 258. SKS. 
4 Jokioinen. Aug. Uotila. SS. 

5 Harva, VSHK 117. 

tallin vinttiin, kun nämä menivät iltatalliin. Vasta pappi sai vainajan 
rauhoittumaan (Längelmäki. Holmberg 801. SKS). 

Erään riihen edessä oli Lahen Jussi nähnyt haltijan, vaimoisen hengen. 
Muudan akka oli kuollut ja kummitteli (Perho. Paulaharju 14363. SKS). 

Isäntävainaja kulkee riihessä, pistää puita riihen uuniin (Tammela. 
Omat kok.) 

Haltijan on kuultu kävelevän ullakossa. Pimeän aikana ei kukaan 
uskaltanut ullakkoon mennä (Virrat, F. Viitanen. SS). 

Pyhämaan pitäjän Ihoden kylässä Iso-Annalan talossa oli haltijoina 
pienet neitsyet» (VSHK 113). s 

Saman kylän Uudessakartanossa piti »mamseli»-niminen haltija öisin 
kovaa melua (VSHK 113). 


Vainajiin viittaavien »kovien haltijoiden» yleisimpiä oleskelu- 
paikkoja ovat olleet ulla kot, joista usein on kuultu niiden 
kolistelua. Kettunen kertoo Vermlannin suomalaisten kuvitel- 
leen, että kuolleen henki jäi tahi ehkä kirkkomaalta palasi 
asumaan ullakolle, lakkaan, lakkaväen, so. aikaisemmin talosta 
kuolleiden joukkoon», joille määräpäivinä vietiin ruokaa.t 
Samanlaatuisten haltijain on kuviteltu asuvan riihissä, 
joissa ennen vanhaan säilytettiin kuolleitten ruumiita, ennen 
kuin ne saatettiin hautaan. 

Yksityiset »kotona kävijät» ovat kansan käsityksen mukaan 
olleet hyvin touhukkaita ja toimeliaita henkilöitä, jotka vielä 
kuoltuaan haluavat jatkaa elämänaikaisia askareitaan, varsin- 
kin jos jokin toimi on heiltä jäänyt keskeneräiseksi. Mutta sa- 
moja tehtäviä sanotaan talonhaltijankin toimittavan. Niinpä 
Koskella (T1.) sen on kuultu »klihtaavan» pellavia riihen luu- 
vassa. Kalannissa kuultiin joskus riihentapon aikana riihestä 
ikään kuin varstojen kopinaa, vol niin ko olis neljän hengen 
tapetti». Kun muudan Pyhämaan Rihtniemen kylän isäntä 
meni saunaan, hän huomasi, että lattialla olevat kerinpuut pyö- 
rivät itsestään: haltija työskenteli niiden ääressä. Tarvasjoella 
haltija survoi illalla riihen tykönä silppua ja ruokki yöllä hevo- 
sia; usein se lisäksi harjasi hevoset. Paattisilla sanotaan tontun 
tallissa kulkiessaan joskus vaihtaneen valjaat toisesta naulasta 
toiseen tai venytelleen hihnoja. Halikossa oli eräässä talossa 
naispuolinen haltija, jonka »tehtävänä oli aina iltasin pestä 


1 Kettunen, S V, 17, 74 ss. 

ruoka-astiat». Kalannissa kerrotaan tonttujen metelöineen var- 
sinkin kotipolton aikana »pränneis ja pränninkodas», jolleivät 
nuoret siellä valvoessaan eläneet siivosti.! Haltijan metelöimi- 
sestä erinäisissä taloissa on paljon tietoja olemassa.? Esimerk- 
kinä haltijan hurskaudesta mainittakoon, että kun muudan 
Pyhärannan renki ryhtyi jouluaattona panemaan ämpäriin 
uutta sankaa, haltija suuttui ja melusi kovasti, heittipä vielä 
ovetkin auki ja pudotti lampun katosta.? 

C. W. von Sydow selittää, että tämänlaatuisten uskomusten 
volennaisen pohjan» muodostavat auditiot ja visionit,* mutta on 
selvää, että ne samalla edellyttävät uskoa niiden ihmisenkal- 
taisten olentojen olemassaoloon, joihin ne liittyvät. Uskomusten 
perinteellisyyteen, mutta eivät yksilön harha-aistimuksiin, viit- 
taavat visionitkin» edustaessaan yhteisiä, tietyille alueille rajoit- 
tuvia kuvitelmia. Kun kummittelusta on kysymys, näyttävät 
vainajat, niiden hahmot ja harrastukset olleen etualalla. 

Vainajan suhdetta kodinhaltijaan valaisee lisäksi seuraava 
Kurusta saatu tiedonanto: 


Jokaisessa talossa oli omat haltijat eli tontut. Näitä haettiin kirkosta 
erikoisia keinoja käyttäen. Tontun hakijan piti käydä kiertämässä kirkkoa 
vastapäivään kolmena kuukautena peräkkäin keskellä kuuta torstai- 
päivänä. Viimeisenä torstaina — ennen puoltayötä — avattiin kirkon 
ovet (puhaltamalla pääoven avaimenreikään kolmasti). Sisään tultaessa 
ei sopinut pelästyä, jos vanha äijän-röhmänä tuli kysymään: »mitäs sinä 
tahdot?» Kun hakija esitti kauniisti pyyntönsä, annettiin hänelle tonttu 
mukaan. Tälle piti olla aina lämmin huone varattuna ja siellä tarpeeksi 
sekä ruokaa että juomaa. Tonttu oli hyvän onnen tuoja talossa ja samalla 
se autteli tärkeissä asioissa isäntäväkeä (Kotiseutu 1934, 106). 


Tällainen tontun hakeminen kirkosta, jonka lattian alle vai- 
najat ennen vanhaan haudattiin, ei tietenkään voi selittää kodin- 
haltijan alkuperää, mutta se osoittaa silti, keiden puoleen vanha 
kansa muuta turvaa vailla lähinnä kääntyi. 

Talonhaltijan ja kotona kulkevien kuolleiden välillä on tehty 
selvä ero ainakin silloin, kun talonhaltijan tehtävänä on ollut 


1 Ks. Harva, VSHK 113 s. 

2 Haavio, SK 148 ss. 

3 Harva, VSHK 114. 

4 von Sydow, NK XIX, 189. 

kodin suojeleminen noilta perhekunnan rauhaa häiritseviltä 
kummittelijoilta.? 


Kuten mainittu, on Pielisjärvellä ollut tapana tuoda entisestä 
paikasta peränurkan alta» maata ja asettaa se vuuteen paikkaan 
peränurkan ale». Peränurkka onkin useiden Euraasian 
kansain kotipalvonnassa näytellyt erittäin huomattavaa osaa. 
Aminoff sanoo, että votjakkien keskuudessa tuvanhaltijalle 
uhrattaessa hanhen luut ja puuro ynnä lusikka pantiin »maahan 
vasempaan (peräjnurkkaan, jossa on aukko»? MilkovitS kertoo: 
jo 1700-luvulla mordvalaisista: »Kodinhaltijalle he uhraavat 
kussakin kodissa mustan lampaan ja kätkevät luut maahan 
peränurkkaan.) Saratovin läänissä Hvalynskin piirissä mordva- 
laisilla on ollut tapana panna astiaan, johon uhrilampaan veri 
on laskettu, palanen jokaisesta ruokalajista, minkä jälkeen tämä 
astia on asetettu permannon alle sen nurkan kohdalle, jossa 
pyhäinkuvia pidetään.3 

Viimeksi mainitusta tiedonannosta käy siis ilmi, että tuo 
lattianalainen uhripaikka oli pyhimysnurkan kohdalla. Kreik- 
kalaiskatolisten karjalaisten keskuudessa vastaavaa nurkkaa 
sanotaan »suureksi töupuksi» tai pyhäin kuvain sijoituspaikkana 
»jumaltäupuksin.t Tässä tuvan perä- ja sivuseinän muodosta- 
massa nurkkaulsessa, vkultakaavehen kohassa», on vanhan 
tavan mukaisesti ollut perheen pöytä ja sen yläpäässä kodin 
kunniapaikka. Samoin on asian laita ollut roomalaiskatolisessa 
Keski-Euroopassa, jossa vieläkin näkee asunnon pöytänurkassa? 
(Tischwinkel) eli 'jumalnurkassa? (Herrgottseck) pöydän ylä- 
puolella koristeellisen kotialttarin pyhine kuvineen.5 Toden- 
näköisesti sama tapa on vallinnut Suomessa keskiajalla. Tämä 
ei kuitenkaan riitä selittämään asunnon peränurkkaan kohdis- 
tuvien uhritoimitusten alkuperää, joista on tietoja vielä melko 
myöhäiseltä ajalta. 

Jo Ganander (1789) kertoo, että kanin: Ollin (Olavin) päivänä, 


1 Kristensen, Jyske Folkeminder III, 75. 

2 Wichmann, Tietoja, 32. 

3 Ks. Harva, MM 167. 

4 Tyyni Vahter, KV 1940—41, 300. 

SA. Haberlandt, Saga och Sed 1936, 14 s.; Lily Weiser, Das Bauernhaus 
im Volksglauben, 13. 

jolloin leikkuu lopetettiin, valmistettiin olutta ja viinaa sekä 
teurastettiin »villavuona», ei kukaan tohtinut keitoksia maistaa, 
ennen kuin vähän niistä oli kaadettu pöydän päässä olevaan 
penkinnurkkaan.! Pöydän päähän penkinnurkkaan kaadettiin 
Elimäellä myös joulun aattoiltana kannu olutta ja ryyppy viinaa 
haltijalle.? Samoin on menetelty mm. Ahvenanmaalla.3 Sumiai- 
sissa oli tapana panna jouluaattona perhepöydästä ruokaa 
astiaan, joka sitten asetettiin tuvan peränurkkaan pöydän alle.* 
Viitasaarella on selitetty, että jouluaattoiltana peräpenkin alle 
nurkkaan yön ajaksi asetettu ruokalautanen tuli maanhaltijan 
hyväksi.5 Kiuruvedeltä taas on tieto, että kun pöytä köyri- 
aamuna oli katettu, ei kukaan saanut siitä ottaa mitään, ennen 
kuin isäntä oli pannut palasen leipää penkin alle maanhaltijoille.* 

Aunuksessa on »suureen tšuppuun» viety mm. pellon ensim- 
mäiset tähkät, uudisleipä ja poikineen lehmän ensi maito.” Sano- 
taanpa Saarijärvelläkin lehmän poi'ittua kaadetun maitotilkka 
pöydän päähän penkin alle.s Myös inkeroisten keskuudessa 
pirtin peränurkka, etenkin siellä oleva ”kolo?, so. nurkkahylly, 
jossa nykyään venäläisiä pyhäsiä (pyhiä kuvia) pidetään», oli 
ennen vanhaan, niin kuin J. Lukkarinen sanoo, vhyvin tärkeä 
kotihaltijan palvontapaikka». V. Alava kuuli 1892 Inkerissä 
kerrottavan, miten muudan inkerikkoemäntä suorastaan syötti 
noita »nurkkajumaliaan». Hän voiteli kermalla pyhäsien suut 
sekä viskeli suoloja siihen soppeen, missä pyhäin kuvia pidetään, 
samalla hokien: »syö, syö»? Tosin oikeauskoisilla venäläisilläkin 
on ollut vastaava tapa, hekin ovat asettaneet uhreja tuvan 
pyhään peränurkkaan uskoen, että kotia suojelevat penaatit 
asuvat siinä!0, mutta tuskin silti voi katsoa inkeroisten koti- 


1 Ganander, MF 65. 

2 Varonen, 192 

8 Nikander, FESI, 221; FSF VII, 41,401 s.; vrt. Celander, Nordisk jul 1,196. 
4 Haavio, SK 427. 

5 Haavio, SK 428. 

ê Krohn 2693. SKS. 

7 Omat kok. 

8 Haavio, SK 420. 

9 Lukkarinen, SMA XXVI, 8 s.; Julius Krohn, SSPJ 69. 

10 Karskij, Bjelorusy III, i, 306. — 1. Saharov (Skazanija russkago 
naroda I) kertoo, että kun venäläiset perustivat uuden tuvan, he keräsivät 
hiiliä vanhasta asunnosta savipataan ja kääntyen kohti peränurkkaa pyysi- 
vät kodinhaltijaa lähtemään uuteen taloon. 

kultin syntyneen vasta venäläisen kulttuurivirtauksen vaiku- 
tuksesta. 

Todennäköisesti nämä tavat selittyvät siitä, että kirkon 
pyhimykset ovat eri alueilla päässeet niiden uhrien perillisiksi, 
joita aikaisemmin on toimitettu kotoisille haltijoille. Kysymys 
ei voi olla vain pyhimysten palvonnan pakanoitumisesta», vaikka 
jo eräät keskiajan kirkolliset lähteet pyrkivät asiaa näin selittä- 
mään!, vaan pyhimysten asettumisesta entisten haltijain tilalle. 
Siihen viittaavat meidänkin maassamme tuvan peränurkkaan 
kohdistuneet uhrit sekä käsitys, että tämä kodin kunniapaikka 
on samalla kodinhaltijan paikka. Niinpä Paulaharjun Raahessa 
tekemän muistiinpanon mukaan yhaltio», jommoinen on »joka 
talossa», istuu pöydän päässä. »Siinä päässä se istuu, missä on 
isännän kunniapaikkav.? Samoin Saarijärvellä kerrotaan, että 
yhaltijan paikka oli pöydän takana penkin päässä». Lisäksi 
mainitaan, että »sinne ei saanut kukaan muu mennä, vaan sen, 
joka sinne meni, heitti haltija pois». Martti Haavio esittää 
samalta seudulta muitakin asiaa valaisevia muistiinpanoja.? 

Myöhempää kehitystä kohti pyhimysten palvontaa kuvastaa 
eittämättömästi votjakkien tapa, jotka kristinuskoon käämnyt- 
tyään pitävät kirkollisia kuvia vanhassa hirsikodassaan samalla 
nurkkahyllyllä, missä pakanoihin lukeutuvat ovat viime aikoi- 
hin asti säilyttäneet salaperäiset uhrivakkansa.* 

Vertailevan tutkimuksen avulla voidaan lisäksi todeta, että 
samoin kuin votjakeilla hirsikodan pyhä peränurkka uhrivak- 
koineen on ollut asunnon vasemmalla puolella etelään 
suuntautuvasta ovesta katsoen, samoin Keski- ja Pohjois- 
Aasian eränkävijäin ja paimentolaisten teltoissa perheen suoje- 
lushaltijain kuvat ovat olleet teltan perällä sen: vasemmalla 
puolella. Kummallakin taholla tämä vasen puoli on samalla 
ollut miesten puoli. Tämän yhtäläisyyden perusteella ja 
kun syrjääneilläkin, niin kuin heidän käännyttäjänsä pyhän 
Tapanin elämäkerrasta käy ilmi, oli asunnoissaan epäjumalain 

1 Birkeli, Fedrekult, 200 s. 

2 Raahe. Paulaharju 12318. SKS. 

3 Haavio, SK 109 s. 


4 Aminoff, 236; Pervuhin 1, 20; Wasiljev, SUST XVIII, 58. 
5 Harva, Vir. 1940, 24 ss. 

kuvia, voidaan päättää, että sellaisia on ollut myös votjakkien 
perhe- ja sukupyhäkköjen kannellisissa vakoissa, joiden olo- 
paikkaa naiset ja lapset ovat karttaneet vielä senkin jälkeen, 
kun itse kuvat ovat islamin ja kristinuskon tuomien kulttuuri- 
virtausten vaikutuksesta kadonneet.! 


Melkoista muutosta sukukansojemme perhekultissa on mer- 
kinnyt hirsikodasta pirttiin tai tupaan siirtyminen, jolloin 
vanha asunto on joutunut keitto- ja kesämajaksi, kunnes se 
vähitellen on tykkänään hävinnyt käytännöstä. Uudessa asuin- 
rakennuksessa korvaa hirsikodan keskellä ollutta tulisijaa ajan- 
mukaisempi kiuas tai uuni, joka vanhimman tavan mukaisesti 
on sijoitettu ovi- ja sivuseinän väliseen nurkkaan. »Pyhä nurkka» 
oli kuitenkin edelleenkin tarpeen. Tämä kunniapaikka on tuvassa 
tavallisesti ollut vinosti kohti uuninnurkkaa ja sijainnut tuvan 
perällä milloin sen oikealla milloin vasemmalla puolella. Tähän 
taas perustuvat miesten ja naisten oleskelupaikat tuvassa nais- 
ten sijoittuessa kiukaan tai uunin puoleiselle sivuseinälle?, jota 
Savossa ja Karjalassa on sanottu karsinanpuoleksi ja jossa ennen 
pidettiin myös pieniä kotieläimiä. Muistomerkkejä tästä asun- 
non jaosta on säilynyt Länsi-Suomessakin. Niinpä Kalannin 
Ilmon kylän Rantatalossa, missä haltija ilmoitti vpamauksella» 
kylässä käyneiden kotiintulon, sanotaan: »Vaiväkkete kyläs 
olles haltti paukuttel uuniloukkam buales, miäsväen daas pe- 
rämbualt tuppa»? 

Varmoja tietoja siitä, että sukumme kansat olisivat asunto- 
rakennuksen muuttuessa siirtäneet perheen suojelushaltijain 
kuvat hirsikodasta tupaan tai pirttiin, ei ole olemassa. Tämä 
voi ainakin osaksi johtua siitä, että pyhimysten kuvat ovat jo 
silloin tulleet noiden aikaisempien kuvien tilalle, joita samoin 
kuin muita niiden yhteyteen kuuluvia pyhiä esineitä on voitu 
säilyttää jossakin syrjäisessä paikassa, aitassa tai muualla. 
Sieltä ne on otettu esille vain erinäisiä juhlia vietettäessä. Tähän 
viittaavaa perinnettä edustaa mm. seuraava Pensan läänin 
moksalaisten pääsiäisen viettoa käsittelevä kuvaus: 


1 Holmberg (Harva), PU 65 ss. 
2 Harva, Vir. 1940, 24; vrt. Erixon, Sv. folkliv, 84. 
3 Harva, VSHK 114. 

Kun pääsiäistä pidettiin vainajien vaellusaikana, eivät mordvattaret 
tohtineet tällöin kulkea avojaloin vainajia peläten. Jo pääsiäislauantaina 
oli työn tekoa, vieläpä huoneiden siivoamistakin kartettava. Tämän 
päivän iltana suvun päämies toi aitasta tuvan seinässä olevaan naulaan 
vajmä käikt nimisen vakan, jota aina säilytettiin suvun vanhimman luona 
eli *vanhassa talossa’ ($irä kutsa) ja jossa talletettiin erinäisiä vainajille 
kuuluneita useiden sukupolvien takaisia esineitä. Uskottiin, että kaikki 
suvun vainajat tulivat tämän vakan mukana tupaan viikon kestävälle 
vierailulle. Samana iltana levitettiin *penkin päähän’ (efem pfas) kunnia- 
sijalle vainajia varten huopa tai jokin muu vaate, jolle ei kenenkään elossa 
olevan sopinut istuutua. Pöydälle pantiin parhaita ruokalajeja. Sitten 
luettiin rukous, jossa vainajia käskettiin syömään ja juomaan. Vasta 
pääsiäispäivänä koko 'suku' (juram) kokoontui tuohon kantataloon. 
Tupaan astuessaan kaikki kumarsivat ensin vajmä kätki vakkaa ja sitten 
pyhäinkuvia.! 

On ilmeistä, että tässä arvokkaassa tiedonannossa mainittu 
vakka, jota säilytettiin suvun kantatalossa ja joka esivanhem- 
pain muistajaispäivänä tuotiin tupaan jälkeläisten palvonnan 
kohteeksi, vastaa vanhan hirsikodan peränurkan hyllyllä ollutta 
votjakkien vakkaa. Myös noilla vainajille kuuluneilla useiden 
sukupolvien takaisilla esineillä», jotka myöhemmin ovat joutu- 
neet korvaamaan suvun merkkihenkilöiden kuvia, on ollut vas- 
tineita votjakkien kannellisissa vakoissa. Jälkimmäiset ovat 
käyttäneet niistä nimitystä dendor.? Perheen suojelushaltijoiden 
läheistä suhdetta manalle menneisiin osoittaa lisäksi mordva- 
laisten tapa levittää tuvan penkille peränurkkaan pielus, 
huopa tai muu vaate vainajia varten juuri sen juhlan ajaksi, 
jolloin vakka tuodaan tupaan.? 

Samoin ovat votjakit viettäessään suurta vainajain juhlaa 
pääsiäisen tienoissa asettaneet pieluksen vanhan hirsikotansa 
peränurkkaan näkymättömiä vieraita varten, joita suvun 
suojelushaltijan ohella on muisteltu.s* Kun henkien uskottiin 
Suomessa olevan liikkeellä jouluna, on ymmärrettävää, että 
Kiikalassa pantiin tällöin pöydän taakse penkille olkia, vettä 
"tontti? sai niillä maata». Norjassa kerrotaan niin ikään tehdyn 


1 Harva, MM 69. 

2 Holmberg (Harva), PU 66. 

3 Harva, 70. 

4 Gavrilov, Trudy IV arheol. sjezda v Rossii II, 94. 
5 Kotiseutu 1914, 223. 

tontulle jouluna vuode tuvan kunniapaikalle.! Alun perin ei 
tietenkään ole ollut kysymys tontun makuusijasta, vaan istuma- 
paikasta. Juuri ysuureen tšuppuun», karjalaisen pirtin pyhään 
peränurkkaan on -myös vainajaa tämän muistajaispäivänä pyy- 
detty asettumaan.? Sinne on Kaavilla kaadettu ylämmitöstäs, 
ennen kuin kukaan sitä maistoi.? 

Tässä yhteydessä on syytä mainita, että tSeremissit uhrates- 
saan mustan lampaan, jonka luut he ovat kätkeneet muinaisen 
hirsikotansa maapohjaan, ovat samalla asettaneet lampaan eri 
elimistä pieniä paloja kodan nurkkahyllylle.* Tämä tosiasia on 
erittäin kiintoisa sen vuoksi, että se selvästi osoittaa, keitä var- 
ten tuo musta lammas, jonka votjakit ja mordvalaiset ovat 
myöhemmin teurastaneet tuvan alustassa, on alun perin uhrattu. 

Edellä olevista esimerkeistä käy siis ilmi, että asunnon pyhällä 
peränurkalla on perheen suojelushaltijan tai -haltijain tyyssi- 
jana samoin kuin samaan ryhmään kuuluvien vainajien vie- 
railupaikkana ikivanhat perinteet. 


Tietoja on myös siitä, että kodinhaltijan on kuviteltu asuvan 
tuvassa peränurkan vastakkaisella puolella uunin ääressä. 
Toisin paikoin kuten Sammatissa, Tyrväällä, Härmässä ja Evi- 
järvellä sanotaan haltijan asuvan uunin päällä, toisin paikoin 
taas kuten Hailuodossa uunin takana. Tällaisena uuniin liitty- 
vänä olentona sitä on Pielavedellä nimitetty vuunin haltijaksi». * 
Kerrotaan, että jos sen olinpaikkaan vuunin lauvalla» asettuu 
nukkumaan, haltija heittää siitä armotta pois. Samoin on 
Suomen ruotsalaisten keskuudessa tontun asunto ollut milloin 
uunin päällä, milloin uunin takana.? Joskus selitetään vain, 
että se asuu siinä tuvan nurkassa, jossa uuni sijaitsee.s När- 
piössä on tontun kuultu piilopaikastaan uunin päältä vastaavan 


1 Visted, Vor gamle Bondekultur, 233; Birkeli, Huskult, 26 s., 76. 

2 Haavio, SMM 

3 Kaavi. Krohn HE SKS. 

4 Harva, TU 33. 

5 Ks. Haavio, SK 208 s.; Lönnbohm 3084. SKS (= Paulaharju, Kuvauk- 
sia Hailuodosta, 114). 

ê Haavio, SK 109. 

7 FSF VII, 1, 335 s. 

8 Nyland IV, 65. 

tulijan tervehdykseen.! Brändössä on lapsen suusta irtautunutta 
maitohammasta vuninloukkoon heitettäessä sanottu: » Uunin 
ukko? (oonsgäbbe), anna minulle luuhammas kultahampaan 
asemesta!»? Tällainen nimitys on kuitenkin voinut kuulua vain 
lasten kieleen samoin kuin úrnsnockin, jolla Nauvossa on lapsia 
peloiteltu.3 Peloitteluun viittaa sekin, että vepsäläislapset men- 
nessään uunilta päreitä noutamaan luulevat siellä näkevänsä 
päisirahkoon terävine hampaineen.* 

Ei kuitenkaan ole syytä olettaa, että uuninhaltija olisi kek- 
sitty vain lasten peloitukseksi, sillä kaikkialla, missä se tunne- 
taan, sille on toimitettu uhreja. Eritoten slaavilaiset kansat 
ovat kuvitelleet kodinhaltijan asuvan uunin päällä, takana tai 
alla.5 Mordvalaiset puhuvat suorastaan vuunin haltijasta», jota 
eri tilaisuuksissa on uhriantimin palvottu.* 

Uuniin kohdistuvat uskomukset ja menot edellyttävät tieten- 
kin uunin olemassaoloa ja kuuluvat näin ollen vasta uunituvan 
historiaan. Mutta sellaisissakin rakennuksissa, joissa asunnon 
nurkassa on kiuas kuten savupirtissä, riihessä ja saunassa, on 
haltijan uskottu oleskelevan kiukaan ääressä, missä se yleensä 
esiintyy etupäässä tulen vartijana.” »Joka tulisijalla on hal- 
tija», sanotaan Pudasjärvellä. $ 

Tämänkin haltijan alkuperää tutkittaessa, millaisia piirteitä 


1FSF VII, 1, 414. 

2FSF VII, 1, 729; Landtman, 18. — Useimmiten sen olennon nimenä, 
jolle ruotsalaiset heittävät hampaan, mainitaan locke, lock (Suomen ruots. 
myös nock) hämähäkki’ (vrt. lockanät ?'lukinverkko'), josta johtuu suom. 
lukki: »Hei lukki, luuhammas, anna mulle rautahammas!» Samalla tavalla 
puhutellaan hiirtä meillä ja muualla. Uunituvissa hammas heitetään taval- 
lisesti uunin rakoon, mutta mm. samojedien keskuudessa itse tuleen 
(Lehtisalo, Entwurf, 108). Epäilemättä tuli onkin ollut sen alkuperäinen 
vastaanottaja. Tähän varovaisuustoimenpiteeseen on myöhemmin Hit- 
tynyt pyyntö: vanna mulle rautahammas!» tai alkuaan ehkä »kultaham- 
mas», jolla on voitu tarkoittaa tulen kaikkeen pystyvää kultaista hammasta 
(ks. Axel Olrik Danske Studier 1909, 69 ss. ja Festskrift ti! Feilberg 1911, 
582 ss.; H. Celander, Lokes mytiska ursprung, 46 ss.; Hästesko, LL 97; 
Kaarle Krohn, SRU 144; von Sydow, NK XIX, 156 s.; SS:n kokoelmat; 
Vir. 1932, 144; Budkavlen 1930, 116, 121). 

3 Nauvo (Nagu). K. P. Pettersson 33. SLS. 

4 Kettunen, Vir. 1918, 53 ja Eesti Kirjandus 1925, n. 9, 5. 

5 Afanasjev II, 67 ss.; Zelenin, 385; Bogdanovitš, 66 s. 

€ Harva, MM 169 s. 

7 Haavio, SK 208, 217 ss., 230 ss.; Harva, MM 183 ss. 

8 Pudasjärvi. B. K. Tolkkinen. SS. 

siihen myöhemmin onkin liittynyt, on jälleen palattava siihen 
aikaisempaan asuntoon, jonka nimestä suomen koti-sana johtuu 
ja jossa avoin tulisija on ollut maapohjaisen kodan keskellä. 
Juuri sellaisena liesi on ollut perhekunnan keskus ja siinä palava 
tuli sen tärkein tunnus. Samalla kotilieden tuli on ollut sekä 
ihmisten suojelija pahojen henkiolentojen uhatessa että kotoisen 
lämmön antaja puhumattakaan sen taloudellisesta merkityk- 
sestä. Sen vuoksi se joutui jo ammoin monenmoisten pitämysten 
kohteeksi. Sitä ei saanut mitenkään loukata tai häväistä, ei 
edes torua tuhmin sanoin. Uskottiin, että tulen huono kohtelu 
voi aiheuttaa »tulen vihat», so. eräänlaisen taudin, mutta pahin 
sen aikaansaama rangaistus oli kaikki tuhoava tulipalo. 
Balttilaisilta, joita vanhat lähteet sanovat tulen palvojiksi, 
on kieleemme lainautunut sana panu tuli”, joka kansanrunou- 
dessa esiintyy mm. tulenhaltijan nimenä. Yleisin sukumme 
kansain käyttämä palvonnallisen tulen puhuttelusana on ollut 
ytuli-emo». Esimerkkeinä siitä mainittakoon suom. valkean 
emuu eli emue!, vir. tuleema?, mordy. tol-ava?, t$er. tul-awa*, 
ostj. näi-änkoa.5 Tällä vtuli-emolla» on alun perin tarkoitettu 
itse tulta. Sitä osoittavat mm. tSeremissien rukoussanaft: »sinun 
savusi on pitkä ja kielesi teräväv.* Tulen liekkien perusteella 
ostjakkien ytuli-emo» on »seitsenkielinen» tai »monikielinens.? 
Mordvalaisten »tuli-emo» »sähisee ja leimuaa».* Vatjalaisten 
riihessä oleskeleva vtuli-emo» lähtee liedestä ja palaa takaisin 
lieteen.? Eräässä meikäläisessä tiedonannossa sanotaan: »Kun 
hiilusta oli puhdistettu poroista, nostettiin kolme kertaa tuhkaa 
takaisin lieteen, jottei valkean emuuta' oteta.»'o Kuvaavia 
ovat myös Suomussalmella muistiinpannut »Tulen vihoihin» 


1 Maija Juvas, Vir. 1933, 28; SKVR XII, 1, 4611, 4615, 4616. 

2 Boecler & Kreutzwald, 35. 

3 Harva, MM 117 s. 

4 Holmberg (Harva), TU 53 s. f 

5 Karjalainen, JU 422. — Vrt. norj. eldsmor, eldimor, varmekjerring 
(Storaker, Elementerne, 78; Wikman, Eldborgs skäl, 209). 

€ Holmberg (Harva), TU 54. 

7 Karjalainen, JU 422. 

8 Harva, MM 118. 

9 Ariste, Vir. 1932, 131 ja Wotische Sprachproben, 13 s. 

10 Maija Juvas, Vir. 1933, 28. 

liittyvät säkeet, joissa lausutaan toivomus, että vvalkean emue» 
(XII, 1, 4616) 


hiilihinsä hiuvetkohon, 
kypeniinsä peittyköön. 


On siis ilmeistä, että »tuli-emolla» on ymmärretty itse elollis- 
tettua tulta, jonka liekehtiminen ja ääni ovat olleet sen elämän 
merkkejä. Samojedit pitävät pahana enteenä, jos liedessä asuva 
ytuli-eukko», joka on kodan vartija, vitkee» tai aivastaa». 
Tulen haltijan on kuitenkin uskottu voivan liikkua myös lieden 
ulkopuolella samoin kuin ihmisen haltijan ihmisen ulkopuolella. 
Joskus se tällöin on saanut nimensä siltä rakennukselta, jossa se 
isännöi. Niinpä mordvalaisten »riihiemo» (avra-ava) on vkuu- 
muudessa ja savussa liikkuva, punaisen tulen haltija»? Tulen- 
haltija voi esiintyä myös henkilöityneenä, mutta tällöinkään ei 
se aina voi alkuperäänsä salata. Näytteenä siitä mainittakoon 
Pensan läänin mordvalaisten palohaavaa parantaessaan luke- 
mat sanat: yTulen jumala, tuli-emo, punainen nainen! Liedellä 
istuva punainen tyttö, ota verhosi pois, katso tänne hyvällä 
mielellä, sinulla on punainen liina päässäsi, punainen sauva 
kädessäsi, punaiset korvarenkaat, anna apusi! Ei voi olla 
mitään epäilystä siitä, että tässä mainittu punainen väri on 
tulen väri. 

Tällainen uskomus ei ole rajoittunut vain mordvalaisten kes- 
kuuteen. Kazymin ostjakit ovat nähneet ytuli-eukon» kauttaal- 
taan punaiseen pukuun puettuna*, ja juuri punaisia liinoja, 
kankaita ja tilkkuja ostjakit ovat sille uhranneet.5 Samoin 
ovat monet muut Siperian kansat kuvitelleet tulenhaltijaa puna- 
pukuiseksi.* Tähän yhteyteen kuuluu varmaankin myös se venä- 
läisten kodinhaltija, joka esiintyy pienenä punaisena ukkona.? 
Punainen väri on tunnusomaista meikäläisellekin tulisijan 


1 Lehtisalo, 108. Vrt. lappalaisten käsityksiä (Itkonen, Heidn. Reli- 
gion, 204 s.). 

2 Harva, MM 184 s. 

3 Harva, MM 118. 

4 Lehtisalo, 109. 

5 Karjalainen, JU 424 s. 

8 Harva, ASU 424 s. 

7 Afanasjev I, 71. 

yhteyteen liittyvälle haltijalle. Niinpä riihitonttu näyttäytyy 
Perniössä punaisessa pukimessa».! Kalannissa puhutaan »puna- 
röijyisestä ämmätontusta».? Punainen liina oli myös sillä nais- 
haltijalla, joka nähtiin Männäisten kylän tulipalon edellä. 
Vaikea on tästä yhteydestä erottaa edes sitä meillä ja muualla 
tunnettua harmaapukuista, punalakkista tonttua, engl. redcap 
eli redcowl, jonka asun von Sydow katsoo edustavan Pohjolan 
talonpoikain entisaikaista arkipukua.! 

Suomessa on ollut tunnettu myös kansainvälinen tarina 
kahden naapuritalon tulien tai tulenhaltijain välisestä keskuste- 
lusta, jossa mainitaan, miten toisen talon haltija suuttuneena 
siitä, että se on sammutettu likaisella vedellä tai jätetty siunaa- 
matta, uhkaa polttaa talon.* Kumpikin tulen loukkaus edustaa 
kuitenkin melko myöhäistä aikaa, sillä kotilieden tulta ei ennen 
vanhaan saanut ollenkaan vedellä sammuttaa. Samoin tulen 
siunaaminen kuuluu vasta kristilliseen aikaan. Alkukantai- 
sempi tulen suuttumisen syy on ollut sen häpäiseminen, sen 
haavoittaminen terävillä esineillä tai varsinkin sen jättäminen 
uhriantimia vaille. Tällaisia tarinoita on muistiinpantu Poh- 
"joismaissa, ainakin Norjassa, samoin Saksassa? ja kaukana 
Aasiankin kansain keskuudessa. ? 

Kodin lieteen toimitetuista ruokauhreista on lukuisia tietoja 
olemassa sekä meiltä että muualta. Erittäin suosittuja tulen 
uhreja ovat Aasian kansoilla olleet v oi ja r as v a, jotka edistä- 
vät tulen palamista.? Norjassakin kerrotaan, miten voita 
kirnuttaessa pantiin voipala tuleen, ja jos tuli tällöin leimahti 
liekkiin, katsottiin, että tuli siten osoitti kiitollisuutensa. Sano- 
taan, että vanhaan aikaan, jolloin tuli osasi puhua, se oli tällaista 
uhria anonut.!? 

1 Perniö. Hjorth 57. SKS; Harva, VSHK 116. 

2 Haavio, SK 100. 

3 Haavio, Sk 182. 

4 von Sydow, NK XIX, 140. — Maahinen (hulder) on Norjassa sinipukui- 
nen (Birkeli, Fedrekult, 153 ss.). 

5 Haavio, SK 192 ss. 

6 Knut Hermundstad, Gamletidi talar. Gamal Valdreskultur I, 168. 

7 Schroeder, Arische Religion I1, 578; Usener, Götternamen, 103. 

8 Harva, ASU 164 s.; Loorits, ERAT 1. 


9 Harva, ASU 163. 
10 Wikman, Eldborgs skäl, 210. 

Lieden tuleen on pantu monenmoisia muitakin ruoka- ja 
juomauhreja, joiden vastaanottajana ei mainita tulta, vaan 
kodinhaltija tai -haltijat. Voidaanko siis ajatella, että tuli olisi 
tässä tapauksessa toiminut muille osoitettujen uhrien välittä- 
jänä? Lukuisat kansat ovat tosin turvautuneet polttouhriin, 
mutta pääasiallisesti vain silloin, kun on ollut kysymys ylä- 
ilmojen jumalien lepyttämisestä. Tämä on kuitenkin toista 
kuin itse kodin piirissä asuvien olentojen suostutteleminen. 
Karjalainen huomauttaakin, ettei tulen välitys ole ollut tarpeen 
palvottaessa paikallisia haltijoita, joiden olopaikkoihin uhri- 
antimet voidaan sellaisina asettaa.! 

Silti ei voi kieltää, että monet kansat ovat asettaneet uhreja 
lieden ääreen myös mm. vainajia varten, joiden on uskottu 
vierailevan kotona juhlaöinä ja jättävän jälkiä tulisijan tuh- 
kaan siinä itseään lämmitellessään. Kuvitellaanpa maahisten- 
kin mielellään oleskelevan lieden läheisyydessä, mutta edellä 
mainitut esimerkit osoittavat eittämättömästi, ettei sitä kodin- 
haltijaa, joka asuu itse liedessä (vrt. norj. aarevette)? ja 
joka on mitä läheisimmässä suhteessa tuleen, voi johtaa maa- 
hisista enempää kuin vainajistakaan. Itse tulta edustaa myös 
se puuni-emo», jolle mordvalaiset kotoisissa uhrijuhlissaan heit- 
tävät uuniin ensimmäiset palat ruoista sanoen: »Uuni-emo', 
sinä olet keittänyt ja paistanut, sinulle olkoon ensimmäinen 
palal»? 

Lieden keskeinen merkitys järjestyneen perhekunnan yhdys- 
siteenä, joka ilmenee siinäkin, että vanhan kodin liedestä on 
viety tulta uudisasuntoihin, on ollut omiansa korostamaan 
tulenhaltijan arvoa ja asemaa kodinhaltijaperinteessä. Vanhat 
liettualaiset lähteet kertovat, että kun morsian saapui suru- 
mielisenä miehelään, sulhasen omaiset lohduttivat häntä sanoen: 
»Älä itke! Pyhä tuli, joka suojeli sinua vanhempiesi luona, suo- 
jelee sinua täälläkin!yt Todennäköisesti Euroopan kansain 
nykyinen solitäärinen kodinhaltija onkin ensi sijassa ollut juuri 
tulenhaltija, jonka ympärille on kutoutunut muiden uskomus- 


1 Karjalainen, JU 423; vrt. Holmberg (Harva), PU 87 s. 
2 Storaker, Elementerne, 79. 

3 Harva, MM 170. 

4 Vera Haruzina, Etnogr. Obozrenie 1906, n. 3—4, 76. 

ten piiriin kuuluvia kuvitelmia. Tällaiseksi kehittyneenä se on 
myöhäinen tulokas Euraasian arktisilla kansoilla, joiden keskuu- 
dessa monin paikoin kodan perällä kuvissaan elävät esivanhem- 
mat ovat olleet tultakin tärkeimmät kodinhaltijat. 


Voidaan kysyä, eikö sitten itse asuinrakennuksella sellaise- 
naan ole voinut olla haltija? samoin kuin esim. metsän puulla, 
johon mehiläispöntön ripustaessaan tSeremissi sanoo: »Pu-ört 
”puun haltija’, kokoa mehiläiset ympärillesily! TSeremissit puhu- 
vat myös pöri-öri-nimisestä tuvan haltijasta samoin kuin ört- 
nimisestä ihmisen ”haltijasta?.2 Kun tämän niminen tuvan 
haltija? ei näyttäydy ihmisen hahmossa, on sillä ilmeisesti tar- 
koitettu vain sielullistettua tupaa. Samoin on asian laita ollut 
mordvalaisten keskuudessa, milloin kodin herratarta? (kud- 
azarava) on pyydetty antamaan anteeksi »rakentajalleen, läm- 
mittäjälleeny.? 

Mordvalaisten rukouksissa esiintyy myös nimi K'er'eri-Sotskori 
pas ?niinenkuorien ja hirsien jumala’, mikä johtuu siitä, että 
mordvalaiset ovat asuneet hirsituvissa, joissa on niinenkuorinen 
katto. Sitä osoittavat lisäksi sanat: ”Talo-emo' (kudo-juri-ava), 
ylhäällä on kuoresi, alhaalla hirtesi.» Epäilemättä rakennuk- 
sen ja sen haltijan suhde on tällöin ollut hyvin läheinen. Sa- 
moin on asian laita ollut meidänkin maassamme, milloin raken- 
nusta muualle siirrettäessä haltijan on uskottu muuttavan uuteen 
paikkaan hirsien tai hirren mukana. Eritoten kurkihirsi, jonka 
nimi saattaa olla uskomuksellinen, on ollut »haltijahirsi».5 
»Huoneenhaltija oli joka huoneessa, jossa oli selkähirsi, sillä 
selkähirressä sen luultiin asuvan.»* Laivassa on emä- eli köli- 
puu näytellyt samanlaista osaa. Niinpä Himangalla sanotaan, 


1 Holmberg (Harva), TU 57. — Jos tSeremissiä pyytää piirtämään 
”puun haltijan? kuvan, hän purta sen puun muotoiseksi. 

2 Holmberg (Harva), TU 5 

3 Harva, MM 164. 

4 Harva, MM 164. 

5 Harva, VSHK 114; Haavio, SK 170 s., 174. 

6 Kaarle Krohn, SRU 87. — Tarvasjoella liittyy tuvan lakea kannatta- 
vaan 'syömärihirteen” käsitys, että jos talossa leivottaessa ”syömäri? 
kuulee melua, ei seuraavana vuotena saada viljaa, vaan 'syömäri' syö sen 
(Harva, VSHK 114). 

että laivan haltija seuraa emäpuuta jo metsästä.! Epäilemättä 
tämäntapaiset uskomukset edustavat omaa lajiaan, jotka sellai- 
sina eivät kuitenkaan voi selittää ihmisenkaltaisen kodin- tai 
laivanhaltijan alkuperää. Sitä vastoin on ilmeistä, että laivan- 
haltija on kansanuskossa kodinhaltijan jäljennös.? 

Martti Haavio on suomalaisten kodinhaltijoita käsittelevässä 
tutkimuksessaan tullut siihen tulokseen, että meikäläisen 
ykodinhaltijakuvitelman puitteisiin sisältyy useita erilaisia pe- 
rinteitä, joilla on enemmän tai vähemmän itsenäinen alkuperä», 
ja ilmeisesti tämä johtopäätös on oikea. Omalaatuista huomiota 
ansaitsee kodinhaltijain piirissä tulenhaltija, kun taas karjan- 
suojanhaltijoiden alkuperää pohdittaessa katse kohdistuu maa- 
histen maailmaan. 


1 Haavio, SK 172. 
2 Vrt. von Sydow, NK XIX, 142. 

Juhannuksen viettoa. Miehet syövät miesten, ett naisten Puolella tupaa. Vaarlahti, Porvoon saaristo. Valok. 
G. Nikander, 


»Tapion pöytä», jonka ääressä on toimitettu uhreja. Kesälahti, Humuvaara. 
Valok. Jouko Hautala. SKS:n ark. — Vieressä härkimen tapainen Tapion 
kämmen». Kansallismuseon kok. 


Mies kutsuu länkien lävitse metsän peittäm ä eläintä. Valok. 
S. Paulaharju. 


METSÄNHALTIJA 


»Muinaisajan metsästäjän ei tarvinnut olla peloissaan metsän 
otusten vähenemisestä, niin runsaat olivat Tapion kar- 
jat» Tässä Pohjois-Karjalassa kansan suusta tehdyssä muis- 
tiinpanossa mainitun Tapion tunsi jo Agricola riistan antajana 
sanoessaan: 

Tapio/ Metzest Pydhyxet soi. 


Jusleniuksen sanakirjassa (1745) tapio merkitsee kuitenkin 
vain *metsää'. Gottlund selittää niin ikään: vTapio — — ei ole 
muuta kuin metsä itse, joka runoissa esiintyy personoituna.»? 
Esimerkkinä siitä, että tapio todella on merkinnyt 'metsää', 
Ganander mainitsee karhuun kohdistetut sanat »Kuldanen 
Kuningas Tapion kainalosav.s Vielä selvemmin se kuvastuu 
sellaisissa sanonnoissa kuin vtamminen tapio», »risun täytöinen 
tapio» tai vtapiossa taulat tehdääny.* Tällaisissa tapauksissa ei 
tapio-sanaa voi kirjoittaa isolla alkukirjaimella, jota 'kansan- 
runouden keräilijät tavallisesti ovat käyttäneet silloinkin, kun 
tämä sana on voinut yhtä hyvin merkitä metsää kuin metsän- 
haltijaa. 

Tapion Agricola tuntee erityisesti vain hämäläisten jumalana, 
kun taas Hiisi hänen tietojensa mukaan on karjalaisten keskuu- 
dessa ollut samanlainen metsän yleishaltija: 


Hijsi / Metzeleist soi woiton. 


Mitä hän tarkoittaa tässä Hiidellä, on epävarmaa, mutta 
metsäläinen merkitsee muuallakin hänen kirjoituksissaan *pe- 


1 Juuka. Krohn 11606 b. SKS. 

2 Gottlund, Sv. Literatur-Tidning 1817, 350. 
3 Ganander, MF 89. 

4 Kaarle Krohn, SRU 107. 

toa”! Kun khiisi-sana on samoin kuin tapio merkinnyt kieles- 
sämme alun perin metsää? (vrt. sanontaa yhiiden peitossa» = 
metsän peitossa»), on todennäköistä, että Agricola on Hiidellä 
karjalaisten jumalain luettelossa tarkoittanut juuri Tapion 
tapaista metsänhaltijaa. Tapiola ja Hiitola esiintyvät kumpi- 
kin runoissamme Pohjolan rinnalla myös myytillisen, etäällä 
pohjoisessa sijaitsevan seudun nimenä. Myöhemmin hiidellä 
on ymmärretty 'maahista? (sekä pienikokoista että jättiläis- 
mäistä) johtuen siitä, että vanha kansa on nimittänyt noita 
metsässä asuvia olentoja vielä senkin jälkeen, kun hiisi-sanan 
alkumerkitys on unohtunut, vhiiden (eli metsän) väeksi». Li- 
säksi hiisi on saanut kielessämme paholaisen? merkityksen 
samoin kuin met'f 'metsä' lyydiläismurteissa.? 

Tapio sitä vastoin on kansanuskossa säilynyt vain metsän- 
haltijan nimenä, joskin tämä sana voi muinaisrunoissamme 
yhtä hyvin merkitä 'metsää”, esim. »Tapion aitasta» puhuttaessa: 
»Tapion aitassa olisi kyllä ottamista, jos olisi miestä ottamaan»? 
Kun pyhä Anna esiintyi katolisena aikana metsän riistan anta- 
jana, tuli hänestä Tapion tytär ja Tapion aitan aukaisija (VII, 
5, 3264): 

Annikki tytär Tapion, 
aukases Tapion aitta, 
päästä vilja vallollehen! 


Tässäkin säkeistössä Tapio on alun perin voinut tarkoittaa 
*metsää? samoin kuin sanonnassa »Tapion riihen puinti», jolla 
on ymmärretty kevättalven myrskytuulta, ns. »xTapion tuulta»t, 
jonka riehuessa kävynsiemenet ja neulaset putoavat havupuista 
hangelle. 


”Tapio pui riihensä?, kun kynttilän päivän jälkeen on iso ”kaarnatuuli? 
(H. Peltola. Kalajoki. SS). 

Tapio pui riihtä, sanotaan, kun metsä pudottaa piemenensä (T. J. 
Saari. Sääksmäki. — Kontiolahti. A. Takkunen. SS). 

”Tapio pui riihensä? kolme kertaa kevättalvella (Rääkkylä. J. Hirvonen. 
SS). 


1 Ojansuu, Mikael Agricolan kielestä, 184. 

2 Juho Kujola, LS 234 s. 

3 Paltamo. H. J. Keränen. SS. 

4 Toivakka. J. Montonen. — Kestilä. I. Mannermaa. SS. 

Tapiosta ei ole mitään muuta tietoa säilynyt kuin "Tapion riihen puinti”, 
jolla tarkoitetaan kovaa kevättuulta, mikä puhdistelee metsiä (Riistavesi. 
Aili Karttunen. — Pudasjärvi, B. K. Tolkkinen. SS). 

Tapion riihen puinniksi sanotaan, kun talvella puista varisee neulasia 
ja pikkuoksia hangelle (Muhos. Lyyli Similä. — Kemi. Matti Rimpiläinen. 
— Karttula. A. Huuskonen. — Kontiolahti. E. Eskelinen. SS). 

Tapio on puinut riihtä viime yönä (Pyhäjärvi V.l. Else Poutanen. S$). 

Tapion riihen puinnista on seitsemän viikkoa kesään (Ilomantsi. Y. 
Tikka. — Paltamo. H. J. Keränen. — Karttula. Ville Kolehmainen. SS.). 

Tapion ensimmäisestä riihen puinnista on yhdeksän viikkoa kesään 
(Rautalampi. J. E. Hyvönen. SS). 

Kolmannesta Tapion riihen puinnista on yhdeksän viikkoa kesään (Tai- 
palsaari. A. Suikka. SS). 


Toinen saman ilmiön kuvaannollinen nimitys on »Tapion 
kylvö eli touko». 


Ensimmäinen Tapion kylvö? on kevättalvella. Se on silloin, kun ilmaan- 
tuu männyn siemeniä ym. roskaa lumelle. Siitä on kuusi viikkoa jälellä 
suliin vesiin (Kalajoki. Janne Sorvari: SS). 

Kun uuden vuoden jälkeen on kolmas Tapion kylvö”, niin siitä on 
yheksän viikkoa suliin vesiin (Muhos. Lyyli Similä. SS). 

”Tapion touosta' on yheksän viikkoa sulaan veteen (Ikaalinen. K. Uusi- 
talo. SS). 


Kuvaavaa on, että »Tapion kylvöä» on Varsinais-Suomessa 
ja muualla maamme länsiosissa sanottu »metsän kylvöksin. 


”Tapion riihen puinti? on keväinen 'karmutuuli? eli 'metsänkylvötuuli” 
(Orivesi. Kust. Mäkelä. 88). 

Tapio pui riihtä silloin, kun metsä kylvää. Tälläisia 'metsän kylvöjä? on 
useampia. Niillä tarkoitetaan sitä, kun tuuli puhdistaa metsän lumesta 
ja kuivista oksista ja kun siemenet varisevat hangelle. Tapion riihen 
puinnista, suuresta metsän kylvöstä lasketaan kevätkylvön tekoon kym- 
menen viikkoa (Rovaniemi. V. Nuotio. SS). 

Tapion riihen puinti on sama kuin *metsän kylvö’ (Ylitornio. A. Heikki- 
nen, 88). 

Keväinen kylvöpäivä muuten noudatti kevättalvista 'mettänkylvöä', 
sillä »mettänkylvöllä ja pellonkylvöllä on yhteyttä». — — Toisinaan 
sattuu metsänkylvö jo maaliskuun alkupäivinä, ja silloin joutuu pellon- 
kylvökin hyvin aikaisin toukokuulla, mutta toisinaan metsän kylvönteko 
myöhästyy, ja silloin myöhästyy peltomiehenkin touonpano (Turtola. 
Paulaharju, S V, 2, 250). 

Kun puheena olevasta ilmiöstä on Ruotsissa käytetty nimi- 
tystä vmetsänemännän kylvö» (Skogsfrun sår}, on ilmeistä, että 


1 Eskeröd, Ärets äring, 43. 

se ”metsänemäntä”, joka kylväjänä vastaa suomalaisten tapiota 
eli metsää, on vain elollistetun metsän runollinen nimitys. 

Muita Tapioon liittyviä sanontoja on »Tapion tuulenkoura»' 
eli yTapion tuulihattu»?, jolla tarkoitetaan puuhun muodostu- 
vaa tiheätä oksakimppua, ns. *tuulenpesää”. »Tapion kannoksi» 
taas on nimitetty kantoa, joka »päästään kasvattaa vesoja 
yltympärinsä tarhilan eli kiehkuran tapaan». Näitä vesoja on 
paikoittain sanottu »Tapion hiuksiksi».? Tapion sammal» on 
vanhoissa puissa riippuva harmaa naava1. »Tapion lukko» saa- 
daan renkaaksi muodostuneesta puusta. vTapion kämmen» on 
pieni näre, jonka oksat ovat kääntyneet alaspäin ja josta kerro- 
taan tehdyn taikinanhierin.5 Samantapainen suurempi tasa- 
latvainen näre» on »Tapion pöytä». 

Tapionpöytä oli lyhyehkö näre, jonka latva oli tasainen kuin pöytä. 
Oksia oli rungossa tuhansittain (Paulaharju, KM 251). 

Tapion pöytä on tasalatvainen kuusi tai mänty (Paltamo. H. J. Keränen. 
SS). 

N pöytä on latvaton näre (Karttula. Aug. Huuskonen. S8). 

Tapion pöydäksi nimitetään männyn käkkärää, jonka oksat muodos- 
tavat latvan aivan pöytämäisen tasaiseksi (Kestilä. I. Mannermaa. S8). 

Tapion pöydän latvan tasaisuus johtuu siitä, että puusta on katkennut 
vuosikasvain (Ilomantsi. Y. Tikka. SS). 

»Tapion pöytää» on Keski-Suomessa paikoittain sanottu vain 
vmetsän pöydäksiys, mutta Vermlannin suomalaiset ovat sen 
runollisesti yhdistäneet itse metsänhaltijaan. Tasalatvainen 
kuusi, ns. »Tapionkuusi», esiintyy näet siellä vanhan kansan 
puheenparsissa ymetsänemännän tai mehtäkuvin (metsäukon) 
tupana»”, mikä sanonta näyttää Vermlannin ruotsalaisten kes- 
kuudessa oleva tuntematon. 


Vaikka tapio siis on alun perin merkinnyt metsää”, ei voi olla 
epäilystä siitä, että sitä samoin kuin hiisi-sanaa on käytetty 


1 Rovaniemi. V. Nuotio. SS. 

2 Liperi. O. Kaasinen. SS. 

8 Töysä. E. Peltonen. SS.; Kaarle Krohn, SRU 108. 

4 Kontiolahti. E. Eskelinen. SS. 

5 Kontiolahti. E. Eskelinen. SS. 

ê Konginkangas. Helmi Helminen. SS. 

7 Vermlanti, Östmark. Maija Juvas. SS.; vrt. Kettunen, S V, 17, 42. 
8 Granberg, Budkavlen 1934, 126. 

metsänhaltijan nimenä. Se käy ilmi jo Agricolan luettelosta. 
Mutta miten on ymmärrettävä, että ”metsää'-merkitsevästä 
sanasta on tullut metsänhaltijan nimi? Kun vanha kansa on 
karhustakin käyttänyt 'metsä'-nimitystä pyrkiessään kartta- 
maan eläimen oikean nimen mainitsemista, voidaan olettaa, 
että myös Tapio ja Hiisi ovat aikoinaan olleet peitenimiä, joilla 
on tarkoitettu jotakin metsässä elävää, salaperäistä olentoa. 
Selittääkö tämä olettamus täysin kysymyksessä olevan ongel- 
man, on kuitenkin kysymyksenalaista. Kaarle Krohn katsoo 
Tapion personoitumisen runoissa aiheutuneen siitä, että »sanan 
alkumerkitys oli runonlaulajalle hämärtynyty.! Huomattava 
on kuitenkin, että itse metsää sellaisenaan on puhuteltu ikään 
kuin elävää olentoa, esim. sanottaessa (VII, 5, 3529): 

Kostu, korpi, mielly, metsä, 

taivu, ainonen tapio, 

minun pyytöpäivinäni, 

minun saalisaikonanil 

Krohn on kyllä oikeassa siinä, että erinäiset säkeet, joissa 

Tapio mainitaan metsässä asuvana, osoittavat selvästi 
tapio-sanan alkumerkityksen hämärtymistä. Esimerkkinä mai- 
nittakoon (VII, 5, 3537): 


Lepy, lehto, kostu, korpi, 
metän kultanen Tapiol 


Sitä osoittavat niin ikään sellaiset säkeet kuin (VII, 5, 3221): 


. Metshän kuldainji kuningas, 
metshän kaunoni Tabio. 


Eräissä myöhäisissä tiedonannoissa Tapio mainitaan suoras- 
taan ihmisenkaltaisena olentona, joka saapuu metsämiehen 
nuotiolle. »Jos laittoi tulen polulle, Tapio tuli ja vieritti rako- 
tulen päältä hongan pois.»? Tämä Rovaniemeltä saatu muistiin- 
pano viittaa kuitenkin maahisiin, joilla metsässä on omat pol- 
kunsa ja joihin liittyvät uskomukset ovat sekaantuneet metsän- 
haltijakuvitelmiin. Itse elävöidyn metsänkin haltija’ voi kan- 
sojen mielikuvituksessa tosin tavoitella ihmisen piirteitä, mutta 


1 Kaarle Krohn, SRU 108. 
2 Rovaniemi. V. Nuotio. SS. 

silloinkin metsän varjot kuultavat sen kuvasta. Ei edes palvon- 
nan kohteena ollut »metsän kultainen kuningas», jolla rukous- 
sanoissa (VII, 5, 3301) on vhavuhattu, naavaparta», voi kielettä- 
ren kaunistuskeinoista huolimatta alkuperäänsä salata. Tapio 
saattaa esiintyä myös naispuolisena: »Tapio metsän emo, havu- 
lakki vanha vaimo», mutta jo runon jatko: »kuule, metsä, 
herää, tapio!» paljastaa sen oikean olemuksen.! Sekin seikka, 
että Tapio mainitaan runoissamme milloin mies-, milloin nais- 
puolisena, osoittaa, ettei vanha kansa ole voinut muodostaa siitä 
mitään vakiintunutta kuvaa. Sitä haltijaa’, joka esi-isiemme 
maailmankatsomuksen mukaisesti liittyy itse metsään ja joka 
sellaisena selittää metsänhaltijan yksinäisolentoluonteen, on 
sanottu myös 'emuuksi?, mutta metsän emuu (emo, emäntä”) 
on ollut yhtä hämäräpiirteinen kuin muutkin luonnon *emuut'. 
Meikäläisten metsän emuuta vastaa virolaisten meisaema, liivi- 
läisten mötsa-jema? ja mordvalaisten vif-ava.3 


Metsän 'emuun' ohella vanha kansa on puhunut yksityisen 
puunkin ”haltijasta'. Lappalaiset sanovat sitä "puun hengeksi’. 
Esittäessään elämänviisautta Inarin Iijärveltä T. I. Itkonen 
kertoo: »Jos aikoo kaataa puun, pitää sen runkoon lyödä ensin 
kolmasti kirvespohjalla. Toiseksi on hakattava irti alin oksa ja 
viskattava syrjään, jotta ”puun henki’ menisi siihen; muuten se 
tulee kotiinvietävän puun mukana ja vaivaa kaatajaa, voipa 
saattaa hänet kuolintuskiinkin. Kerran oli alin oksa tuotu salaa 
kotaan, jolloin ”puun henki? aiheutti isännälle kuolintaudin.»* 
Paulaharju puhuu samasta asiasta teoksessaan Kolttain mailta 
seuraavin sanoin: »Muistona muinaisesta puiden palvonnasta on 
ainakin se kolttien tapa, että he puuta kaataessaan ensin kirves- 
pohjalla kopsauttavat puun kylkeen ja sitten vasta terällä sen 
tyveen iskevät. Puu on heistä kuin elävä, tunteva olento, jota 
on ensin iskulla tainnutettava, ennenkuin sitä saattaa terällä 
pahoin pidellä.» Ripustaessaan mehiläispöntön metsän puuhun 

1 Kaarle Krohn, SRU 109. 

2 Loorits, LRU 1, 96. 

3 Harva, MM 139 ss. 


4 Itkonen, KV 1935, 86; vrt. Heidn. Religion, 70 s., 262. 
5 Paulaharju, KM 150. 

täeremissit pyytävät *puun haltijaa? (pu-ört) keräämään mehi- 
läiset ympärilleen! Samanlainen uskomuksellinen ja palvon- 
nollinen olento on mordvalaisten *puu-emo' (tsufto-ava) eli 
”puun jumala” (tsufton pas), jonka latvassa» riehuu »talvinen 
myrsky ja kesäinen tuuli» ja jonka sade puhdistaa»? Samat 
kuvitelmat liittyvät metsän kollektiivihaltijaan. 

Metsän ja metsänhaltijan välistä suhdetta kuvastaa lisäksi 
meillä, ja muualla vallinnut käsitys, että tuo hämäräpiirteinen 
metsänhaltija on puiden pituinen. Niinpä Saarijärvellä sanotaan 
että se on vmahdottoman pitkä niinkuin korpikuusi». Pieksä- 
mäellä kerrotaan, että sen pää ulottuu puiden latvojen tasalle». 
Suojärvellä se on »puitten pituinen ja hyvin leveä»? Myös 
Aunuksessa, milloin metsänhaltijaa on sanottu »karuksi», karu 
on puun pituineny.* 

Kansamme on lisäksi kuvitellut, että metsänhaltijan koko 
vaihtelee ympäristön mukaan.5 Samoin vepsäläisten metshine 
*metsähinen”, joka on ymetsässä kaikkialla läsnäoleva», on met- 
sän korkuinen, matalassa metsässä matalampi, korkeassa kor- 
keampi».s = Mordvalaisten rukouksessa tavataan seuraavat 
*metsä-emoon? (vr-ava) kohdistetut sanat: vMetsässä kulkies- 
sasi olet metsän korkuinen, kun tulet metsän ulkopuolelle, olet 
ruohon pituinen, suuressa metsässä kulkiessasi ei sinua voi erot- 
taa puista, suurella pellolla kulkiessasi ei sinua voi erottaa ruo- 
hosta.»? Tällaiset uskomukset, jotka ovat yleisiä koko Euraa- 
siassa, ovat ilmeisesti ikivanhoja. - 


Mutta jos metsän solitäärinen haltija on edustanut elollistet- 
tua metsää, miten on ymmärrettävä, että sille on voitu toimit- 


1 Holmberg (Harva), TU 57. 

2 Harva, MM 144. — Esitettyjen tosiasiain valossa herättää huomiota 
G. W. von Sydowin väite: »Ne vihjaukset uskoon, että puilla tai muilla 
kasveilla ja luonnonesineillä on erityinen sielu (haltija), lienevät aivan pai- 
kallisia ja sporadisia tai kirjallista mielikuvitusta, jolla ei ole juurta ylei- 
sessä Ti eI (Folktro, NK XIX, 134). 

3 Haavio, AKSM 

4 Haavio, Vir. 1928. Sae. 

5 Kaarle "Krohn, SRU 72 s. 

6 Turunen, Vir. 1943, 157. 

7 Harva, MM 140. 

8 Granberg, Skogsräet, 95 ss., 98; Harva, ASU 261. 

taa uhreja? Suomessa kerrotaan olleen tapana asettaa metsän- 
haltijalle osoitetut antimet ns. stapionpöydälle». Seuraava tieto 
on Pohjois-Karjalasta: 

Kun ensimmäinen lintu saadaan, niin haetaan »Tapion pöytä» ja sitte 
keitetään metsässä se ensimmäinen lintu höyhenineen ja kaikkine päivi- 
neen. Sitte viedään Tapion pöydälle se ateria ja maistellaan ja syödään 
ensiksi itse, jäännös jätetään siihen ja annetaan olla siinä kolme vuoro- 
kautta. Sen jälkeen kaadetaan se Tapion pöydän juureen. Se on ensim- 
mäinen metsän kanssa syönti, ja sitte saapi lintuja (Metsästystaikoja 15 $). 


Vastaavanlainen muistiinpano on Hämeestä: 


Kun metsästäjä menee metsään, pitää hänen ensin ampua vaikka korpi- 
harakka (närhi) uhriksi metsänhaltijalle. Etsitään sakea kuusi, jonka oksat 
ovat maata myöten, oksille pannaan sammalia pöydäksi ja niiden päälle 
harakka. Silloin saadaan lintuja (Längelmäki. Holmberg 804. SKS). 

Myös ensimmäisen jäniksen lihaa ja pikarillinen viinaa on 
Itä-Suomessa asetettu »Tapion kämmenellev.! 

Samantapainen, tasalatvainen näre, jota Vermlannin suoma- 
laiset ovat sanoneet ymetsänemännän tuvaksi», on siellä ollut 
myös karjanhoitajien käyttämä uhripaikka. Vanhan kansan 
kerrotaan näet, kun karja keväällä laskettiin metsään laitumelle, 
vieneen »metsänemännän tupaan» paloja erilaisista ruoista. 
Alustaksi pantiin lehtiä, päälle havuja. Samoin meneteltiin, kun 
karja syksyllä tuotiin metsästä.? Nämä esimerkit, joita voisi 
mainita enemmänkin, osoittavat, että ennen vanhaan pyrittiin, 
mikäli mahdollista, asettamaan metsänhaltijalle aiotut uhrianti- 
met ytapion eli metsän pöydälle». 

Huomion kohdistuminen juuri vtapion pöytään» näyttää kui- 
tenkin rajoittuvan meidän maahamme. Yleisimmin ovat erä- 
miehet meillä ja muualla toimittaneet uhrinsa metsänhaltijalle 
itse pyynti- tai saaliinsaantipaikalla. Paitsi esikkouhria, jolla on 
laaja ja kaukainen kansainvälinen tausta ja jonka alkuperä 
peittyy muinaisuuden hämärään, on esi-isillämme myöhemmin 
tullut tavaksi vuolla ikään kuin metsän antimien korvaukseksi 
hopeata »saaliin sijallev.s Kun metsänhaltija ja metsänväki eli 
maahiset helposti sekoitetaan toisiinsa, ei uhrin alkuperäinen 


1 Harva, ASU 263. 
2 Kaarle Krohn, SRU 108. 
3 Vermlanti, Östmark. Maija Juvas. SS. 

vastaanottaja ole aina todettavissa. Ainakin silloin, kun uhri- 
paikkana mainitaan muurahaispesä tai polkujen 
risteys, on ilmeisesti maahisista kysymys.! 

Varhaiskantaisin metsän. vuhri», jos sitä alun perin voi ollen- 
kaan uhriksi nimittää, on ollut tärkeimpien riistaeläinten luiden 
ja erinäisten elinten sijoittaminen metsän suojaan. Tämä tapa, 
joka pohjautuu elämän edelleen jatkumisen uskoon ja jota voi- 
daan verrata ihmisruumiin hautaamismenoihin, on selvimpänä 
säilynyt Siperian kansojen keskuudessa.? Lappalaissyntyinen 
P. Thurenius kuvailee vastaavan tavan muistomerkkejä Lapissa 
seuraavin sanoin: »Karhun, jäniksen ja ilveksen luut pitää hau- 
data kuiviin hiekkamäkiin tai kätkeä vuorenrotkoihin, missä 
koira tai muu peto ei niihin koske. Tämän he tekevät sen vuoksi, 
että nämä eläimet oleskelevat kuivalla maalla, sitä vastoin nii- 
den luut, jotka elävät vedessä, kätketään lähteisiin»? Meillä 
tämän muinaisuskon ja -tavan perinteenä tunnetaan vain karhun 
peijaiset. 


Ne olennot, joille todella jo ammoin on teurasuhreja toimi- 
tettu, ovat yleensä olleet tuonpuolisen maailman asukkaita, 
jotka siellä ihmisten tavalla toimiessaan tarvitsevat kotieläimiä. 
Yleisiin palvontamenoihin liittyen nämä uhrit ovat myöhemmin 
siirtyneet muidenkin uskomuksellisten olentojen yhteyteen. - 
Niinpä Skandinavian lappalaisten tiedetään teurastaneen po- 
roja mm. auringolle, vaikka he tästä jumaluudesta ovat tehneet 
itse auringon muotoa muistuttavan kuvan.*t Samoin tSeremissit 
ovat uhranneet mm. *puunhaltijalle? (pu-öri) aljosorsan mehi- 
läishoidon edistämistä tarkoittavassa juhlassaan.5 Tämäntapai- 
set esimerkit osoittavat, että myös elollistettu metsä on sellaise- 
naan voinut olla uhripalvonnan kohteena. 

Erinäisten Euraasian pohjoisinten kansain tiedetään lisäksi 
tehneen metsänhaltijasta ihmisen kasvoja muistuttavan kuvan, 


1 Esim. SKVR VII, 5, 3641. 

2 Ks. Harva, ASU 290 ss. 

31. Fellman, Afhandlingar och uppsatser I, 392. 
4 Holmberg (Harva), LU 62 s. 

5 Holmberg (Harva), TU 57. 

mutta yleensä vain metsässä kasvavan puun runkoon.! Paula- 
harju mainitsee eräässä kirjeessään Vienan Karjalassa nähdyn 
tällaisia karkeapiirteisiä, noella tai veitsellä kirjailtuja metsän- 
haltijan kuvia, joita oli tehty hyville saaliinsaantipaikoille pui- 
hin joko kuorta vailla olevaan tai varta vasten kuorittuun koh- 
taan. Samoin ovat menetelleet mm. Siperian tunguusit, jotka 
suotuisalle saalispaikalle ovat muodostaneet metsänhaltijan ku- 
van siten, että ovat kuorineet puun ja kaivertaneet siihen »sil- 
miä, nenää, suuta ja partaa» esittävät piirteet.? 

Ei voi olla epäilystä siitä, että kysymyksessä oleva kuva on 
tehty itse metsän isännästä, vaikka ei aina olekaan helppo päät- 
tää, milloin vanhan kansan uskomukset ja uhrit ovat kohdis- 
tuneet juuri tähän, milloin muihin metsässä asuviksi kuviteltui- 
hin olentoihin, joita niitäkin on voitu nimittää metsänhaltijoiksi. 
Kummassakin mielessä on Itä-Suomessa käytetty nimitystä 
metsähinen (veps. metshine eli korbhine), jolla on ymmärretty 
myös karhua ja sutta. Yleisimmin sillä kuitenkin tarkoitetaan 
metsässä asustavaa ihmisenkaltaista olentoa (vrt. ven. ljesij), 
jonka sanotaan toimivan erämiehen tavalla. Se asettaa ansoja, 
pyytää riistaa ja avustaa metsämiehiä näiden retkillä. Toisi- 
naan kuullaan sen koirankin haukkuvan. Muudan Veskelyksen 
mies selitti, että »metsähisen koira» haukkuu ylyhyitä haukah- 
duksia» ja saattaa yht'äkkiä siirtyä pitkätkin matkat metsän 
äärestä toiseen. Tämän uskon aiheuttaja on ilmeisesti ollut 
jokin lintu, jonka ääni on erehdyttävästi muistuttanut koiran 
haukuntaa.*t Ruotsissa on vastaavaa haukkujaa sanottu 'maahi- 
sen koiraksi” (vitterhund) tai *vuorikoiraksi? (berghund).5 

Metsähinen ja metsässä asuva maahinen ovat tästäkin päättäen 
keskenään hyvin läheistä sukua. Laajemmalla alueella tunnettu 
-hinen johtopäätteellä muodostettu sana maahinen näyttää 


1 Harva, ASU 263; Kai Donner, SSK 129 s.; Castrén, III, 208; Erik 
Daunius, Om de hedniska lapparnas gudabilder, 58 s. 

2 Harva, ASU 263. 

3 Repola. Omat kok.; Kuhmoniemi. A. J. Vuorivirta. — Korpiselkä. 
G. Wrede. SS. — Tunkelo, Vir. 1930, 374; Nirvi, Sanankieltoja, 29:s. 

4 Harva, Karjalan kirja, 474; Vir. 1937, 179 s. — »Metsänhaltijan eli 
metsän koira» tunnetaan myös mm. Pudasjärvellä (Maija Juvas. SS). — 
Vrt. Paulaharju, KM 251. 

5 Erik Modin, Norrland 1926, n. 14, 67 s.; Granberg, Skogsräet, 138 ss.; 
Olof Gjerdman, Arv 1945, 46 s. 

myös olleen paikallisesti rajoitetumman meisähisen esikuvana. 
Onhan meisämaahisia hyvin voitu sanoa meisähiseksi samoin kuin 
vesimaahista vetehiseksi. Fi ole mielestäni välttämätöntä olet- 
taa tässä venäläisten nimivastineiden vaikutusta. Miten lienee- 
kin, kaikilla näillä olennoilla on jotakin yhteistä, mm. hyvä- 
lypsyiset lehmät. Metsähisenkin lehmät nousevat 
maasta ja häviävät maahan. 

Eroavaisuus solitäärisen metsän isännän ja muiden metsänhal- 
tijoiksi nimitettyjen olentojen välillä on silmäänpistävä varsinkin 
silloin, kun on kysymys yhteisöstä eli monihenkisestä »metsän- 
väestä». Metsänväkeäkin peikkoineen!, tonttuineen?, kyöpelei- 
.neen?, kakkiaisineen! jne. voi tosin edustaa pelkästään »metsän 
vanhiny5, mutta ero tämän ja varsinaisen metsänhaltijan välillä 
on tällöinkin joskus aivan ilmeinen. Eroavaisuutta huomaa mm. 
siinä, että kun metsä tai metsänhaltija ypidättää» ihmisen luo- 
naan, ei tämä vmitenkään pääse ulos metsästä, vaan lenkin’ kier- 
Tettyään palaa aina samaan paikkaan takaisinys, kun taas maa- 
hisen anastaman uskotaan joutuvan tuonpuoliseen maailmaan. 

Kiintoisaa on lisäksi todeta, että kun metsänhaltija on pidät- 
tänyt luonaan jonkun sinne eksyneen ihmisen tai elukan, vanha 
kansa on rangaissut itse metsää ripustaen puun oksaan tai 
kaarelle taivutettujen puiden siteeseen kiven, jota on sanottu 
metsän tai metsähisen »tyräksi». Vuokkiniemellä on näin teh- 
täessä lausuttu: »Metšä, siut kiini sijon, tyrän laitan, laske irti 
elukkanily Milloin metsänhaltija on kuviteltu naispuoliseksi, 
on tätä mm. Kivijärvellä rangaistu siten, että vumpikuorisen 
koivunkannon oksanreikään» on lyöty tappi sanoen: »Kun et 
piästäne miun omie, ikää pakSuo vattuo kannat, kun piästänet 
piäset vatastas!»? Nämä merkilliset rankaisutavat ovat ilmei- 
sesti kohdistuneet itse elollistetun metsän haltijaan, jota on kuvi- 
teltu milloin mies-, milloin naispuoliseksi. 

2 Kiikka, Kalajoki, Pyhäjärvi. O.1., Rovaniemi, Viitasaari, Rautalampi, 
Parikkala ym. SS. 

2 Rovaniemi. V. Nuotio. SS. 

3 Joutsa. R. O. Lindberg. SS. 

4 Rovaniemi. E. Hyvönen. SS. 

5 Sakkula. I. Karvanen. SS. 


$ Harva, VSHK 126. 
7 Holmberg (Harva), KV 1923, 35 ss. 

Tämän hämäräperäisen metsänhaltijan ohella, joka on mitä 
läheisimmässä suhteessa metsän puihin ja kantoihin, tavataan 
kansanuskossa, tosin vain maamme länsiosissa, vielä muudan 
kotoisista maahisista erillinen metsässä näyttäytyvä olento, joka 
aina esiintyy naispuolisena. Sitä osoittavat sen nimetkin metsän- 
neitsyt, mettänneito, mettänpiika tai haapaneitty. Tämä stereo- 
tyyppinen metsänneitsyt, jolla on vastine mm. Ruotsissa 
(skogsjungfru)'!, on edestäpäin kuvankaunis, mutta sillä on 
ruma takaosa, jota salatakseen sen sanotaan poistuvan ihmisten 
näköpiiristä takaperin. Saapuessaan metsässä yöpyvien miesten 
nuotiolle se houkuttelee näitä, niin kuin jo von Becker mainit- 
see?, lemmenleikkiin kanssaan. Monin paikoin on kuviteltu, 
että metsänneidon näyttäytyminen ennustaa hyvää metsästys- 
onnea. 


Kerran sunnuntaiaamuna noin sata vuotta sitten, kun isäni nuorena 
poikana oli isänsä kanssa metsästämässä, niin ”lintukoijan? takana tanssi 
kirjavapukuinen mamseli ja oli aina vaan selän takana ja äänsi: »rits, 
rits» (Paattinen. Harva, VSHK 127). 

Kun muudan vanha erämies kävi metsässä 'metäksen pelis’ ja viritti 
yöllä tulen, niin metänneito — joskus useampiakin — tuli valkean tykö 
tanssaamaan (Tarvasjoki. Harva, VSHK 127). 

Toisinaan metsänneito ryhtyy kuhertelemaan metsämiehen kanssa, 
mutta miehen on paras olla varuillaan: metsänneidolle ei saa antaa 
kättä eikä siihen ole hyvä edes sormella koskea (Marttila. Harva, 
VSHK 128). 

Usein keväällä, kun metsämies tekee valkean yöllä metsään, hän näkee 
mettäneittyen. Se tulee ja istuu johonkin rangan päälle valkean loistee- 
seen ja lämmittelee siinä. Se on usein valkoisissa vaatteissa ja hyvin korea. 
Mutta silloin ei saa puhua eikä pukahtaa: kohta se menee takaisin met- 
sään. Pitää vain olla hiljaa ja katsella. Se tietää hyvää lintuonnea (Tyr- 
vää. M. Ahlstedt 95. SKS). 

Mettänpiika on kaunis nainen, hiukset hajalla (Siikainen. Emilia Mylly- 
mäki. S8). 

Metsänpiika teki metsästäjille ja paimenille kolttosia Kihniö. 1. Pelto- 
mäki. SS). 

Metsänneidot ovat kauniita, harsopukuisia ja esiintyvät vain koivu- 
metsissä (Yläne. I. Järvinen 38. SKS). 


1 Granberg, Skogsräet, 79 ss.; vrt. FSF VII, 1, 623 s. 
2 von Becker, SMA XV, 155. 

Umpipuu. Renkaan muodosta- 

vaksi kasvanut koivu, jonka läpi 

on pujoteltu sairaita lapsia, mor- 

siamia ym. Viitasaari. Valok. 

Astrid Reponen. Kansallismu- 
seon kok. 


Oikealla »Tapion lukko», jota on käytetty »metsän 
sitomiseen». Tohmajärvi, Onkamo. Kansallismu- 
seon ko 


Sidottuaan metsän mies kutsuu metsän peitossa olevaa lehmäänsä. Pohjois- 
Karjala. Valok. S. Paulaharju. 


Metsähisen »tyrö». Piirt. Akseli Gallen-Kallela. 

Vaikka metsänneidon sanotaan karttavan selkäpuolensa näyt- 
tämistä, ei se silti ole aina voinut sitä salata. 


Kerran eräs mies oli metsässä yötä. Hän teki valkean ja lämmitteli. 
Toiselle puolelle valkeata ilmestyi kaunis tyttö (mettäpiika), jolla oli suuri 
keltainen ja kihara tukka. Hän rupesi sille puhumaan, mutta se ei vastan- 
nut, vaan käänsi selkänsä, ja se oli kuin haaparuuhen pohja (Lavia. Taavi 
Laaksonen. SS). 

Mettänneitiy on nähty nuotiolla. Se on poistunut takaperin kävellen, 
sillä mettänneitty ei mielellään näytä takapuoltaan. Se on takapuoleltaan 
kuin rytöläjä (Nakkila. V. Grönroos. SS). 

Mätneity eli mätneite lämmitteli nuotion ääressä. Edestäpäin se oli 
hyvin sievä, mutta takana ei ollut mitään (Halikko. Tyyne Helve. SS). 

Metsänneitty eli haapaneitty oli miehiin rakas. Sillä oli sinisestä silkistä 
vaatteet! mutta sen takapuoli oli kuin 'pranstakka? (Tuusula. A. B. 
Andersson 278. SKS). 

Mettänneitty, joka vietteli miehen, oli lopulta vain tarikkopuu (Anjala. 
J. Tyyskä 2800, 3205. SKS). 

Miehet huomasivat erinomaisen kauniin naisen juoksevan metsässä 
puitten välissä. Nainen oli nuori, valkoisen verevä ja hyvissä vaatteissa. 
Se juoksi kovaa kuin tuuli. Miesten katsellessa sama nainen juoksi uudel- 
leen heidän sivuitseen vähän matkan päässä. Tällöin miehet näkivät, ettei 
naisella ollut mitään takapuolta: selkäpuoli oli kuin hyvin vanhan kuusen 
sammaltunut kuori (Koski. T.I. Haavio, SMM 339). 


Muissa muistiinpanoissa mainitaan lisäksi, että metsänneito 
on edestäpäin ylen ihana, mutta takaa kuin vhakorisu», »risu- 
kasan, vpalanut hongankelov, vtervaskanto» ym.? Nämä kuvitel- 
mat johtunevat siitä, että kun näky häviää, jäljelle jää vain 
jokin metsän esine. Lavialta mainittu »haaparuuhen eli haapion 
pohjan, josta »haapaneitsyt» lienee saanut nimensä, tuo mieleen 
vtaikinakaukalon», jommoisena metsänneitsyen selkäpuoli näh- 
dään mm. Etelä-Ruotsin ja Tanskan kansanperinteessä.? Sel- 
laiset mielikuvat kuin »tadikko» ja »hiilihanko» (pranstakka) 
tavataan yleisimmin noitauskon piirissä noidan ilmenemismuo- 
toina. Tämä vierasperäinen ja tarinain suosima metsänneito ei 
ole ollut maassamme palvonnallinen olento. 


1 Sellaisena se tuo mieleen runojemme »sinipiian» ja norjalaisten sini- 
pukuisen huldran (ks. Birkeli, Fedrekult, 153 s.). 

2 Harva, VSHK 128; Kaarle Krohn, SRU 74. 

8 Granberg, Skogsräet, 79 ss. 

Agricola mainitsee tunnetussa luettelossaan vielä kahden 
erikoishaltijan nimet: 

Nyrckes/ Oravat annoi Metzast/ 
Hittauanin/ toi Jenexet Pensast. 

Kaarle Krohn on esittänyt ajatuksen, että metsästä oravia 
antava Nyrckes olisi Jyrki-nimen väännös! Jyrki eli pyhä 
Yrjänä, joka keskiajan legendoissa esiintyy lohikäärmeen voit- 
tajana ja kansanuskossa karjan suojelijana pedoilta, on Krohnin 
mukaan voinut helposti vaihtua maassamme metsänriistan 
antajaksi. Niin paljon tietoja kuin onkin siitä, että pyhää Yrjä- 
nää eli Jyrkiä on pyydetty keväällä karjaa metsään laskettaessa 
sitomaan kahleisiin *koiransa”, so. sudet »suviöistä talviöihiny eli 
karjan ulkonaolon ajaksi?, ei häntä kansanperinteessä mainita 
erämiesten palvomana, vielä vähemmän oravien antajana. 
Krohnin olettamusta heikentää sekin, ettei helposti lausuttavaa 
Jyrki-nimeä ole karjanluvuissakaan äännetty väärin. Agri- 
colan Nyrckes ei siis selity edellä mainitulla tavalla. 

Sitä paitsi on huomattava, että tämänniminen olento tavataan 
runoissamme naispuolisena: 

Nyrkkis on akka Tabia (Suistamo. VII, 5, 3334). 

Akkab Nyrkkiö Tabio (Suistamo. VII, 5, 3339). 

Nyrkiö, akka Tapion (Suojärvi. VII, 5, 3358). 

Nyrkytär, akka Tapion (Suistamo. VII, 5, 3333, vrt. 3332). 
Nylkys on akka Tapivon (Korpiselkä, VII, 5, 3353). 

Ei voi olla epäilystä siitä, etteikö Agricolan Karjalasta tun- 
tema Nyrckes piilisi noissa eri muotoon vääntyneissä nimissä, 
varsinkin kun nekin liittyvät riistanantajaolentoon. Tähän 
yhteyteen kuuluvat vielä Vienan Karjalassa muistiinpannut 
säkeet (I, 4, 1216): 

Tuleppa nyt, Nyrkys, nylkemähän, 
Tapio, rahan tekohon! 


Samasta nimestä johtuu Nyyrikki, joka eräissä Ilomantsin 
runoissa tavataan »Tapion poikana». Kaarle Krohn on epäile- 
mättä oikeassa sanoessaan, että »naisellinen -kki pääte on ilmei- 


1 Kaarle Krohn, SRU 189 ss. 
2 Ks. Mansikka, Vir. 1943, 193 ss. 

sesti muodostunut runomitan vaatiessa kolmea tavuuta.? 
Naispuolisena Myyrikki, mainitaankin Vienan Karjalassa (I, 4, 
1194): 

Myyrikki Tapion neiti, 

salakaarten kaunis vaimo. 

Kun pyhä Anna esiintyy riistan antajana Annikki-nimisenä: 
Annikki tytär Tapion», on todennäköistä, että -kki pääte, niin 
kuin Kaarle Krohnkin huomauttaa, on juuri tästä nimestä lai- 
nautunut paitsi Nyyrikille myös eräille pelkästään kielettären 
keksimille, 'runollisille metsänhaltijattaren nimityksille. Ylei- 
simpiä niistä on Mielikki ymetsän emäntä», minkä nimen alku- 
osa selittyy sellaisista säkeistä kuin 

Mielly, mehtä, kostu korpi (VII, 5, 3323). 
Mielytän metsän emännän (VII, 5, 3271). 
Mieluutar metän emäntä (VII, 5, 3283—84). 

Nyyrikki-nimen väännös on taas Tyytikki vTapion neiti», 
jossa selvästi tuntuu alkusoinnun vaikutus. Ganander sanoo, 
että se oli voravan emuus» (ickornarnes patronessa).? Tämä mai- 
ninta on erittäin kiintoisa sen vuoksi, että Agricolan Nyrckes, 
josta Nyyrikki- ja Tyytikki-nimet polveutuvat, vOrauat annoi 
Metzast». Mutta mitä on merkinnyt Nyrckes, jonka Agricolan 
luettelon ruotsinkieliseen asuun asettaja kirjoittaa Nyrkäs, 
on toistaiseksi selittämättä. Olisiko se ollut vain oravan vanha 
nimitys, oravan, jonka nahkan harmaantuminen on ollut syk- 
syllä alkavan metsästyskauden merkki? 


Toinen Agricolan mainitsema erikoishaltija on Hittauanin, 
mikä nimi jo varhain on korjattu muotoon Hittavainen. Agri- 
cola sanoo sen tuoneen »Jenexet Pensast». Kaarle Krohn olet- 
taa, että puheena oleva nimi olisi alun perin ollut Huittavainen 
ja tarkoittanut Hubertus-nimistä pyhimystä, jota katolisena 
aikana on palvottu metsänriistan antajana.? Siinä Kuopion ja 
Leppävirran pitäjiä käsittelevässä kertomuksessa, jonka I. D. 
Alopaeus kirjoitti 1761, luetellaan sikäläisten jumalien joukossa 

1 Kaarle Krohn, SRU 189 s. 


2 Ganander, MF 95. 
3 Kaarle Krohn, FFC n:o 104, 53. 

Kuiktilassi: »Kuiktilassi antoi jäniksiä.» Gananderin mytolo- 
giassa taas Kuippana vajoi jäniksiä ja kettuja pyydyksiin ja. 
ansoihins.? 

Muita tähän yhteyteen kuuluvia nimiä ovat Kuihkamo (VI, 2, 
5413), Kuihtana (VI, 2, 5412), Kuituva (VII, 5, 3850), Kuittia 
(XII, 2, 6867), Kuitio (VII, 5, 3368, 3380), Kuittola (XII, 2, 
6479, 6481), Kuituri (VI, 5001, 5040), Kuikuli (XII, 2, 6625) 
sekä Huitua (VII, 5, 3848) ja Huuhkana (XII, 2, 6625). 

Gottlund on olettanut, että Kuippana johtuisi kuippa- 
sanasta, jonka hän sanoo merkitsevän lintua (Scolopax argusta). 
Hän viittaa samalla säkeeseen: »Hyyperö hyvä emäntä», joka 
tavataan myös muodossa »Hyypiö hyvä emäntä» (VII, 5, 
5041), ja selittää, että Hyyperö merkitsee samoin kuin Hyypiö 
”hiiripöllöä? (Strix ulula).? Paulaharju taas kertoo, että kuuk- 
kelia eli kuuskilaista (Garrulus infaustus) sanotaan Kuhmonie- 
mellä ymetsänemännäksi», vkoska tiedettiin, että se on vanhin 
linnuista».t Tuskin noita eri muodoissa esiintyviä nimityksiä, 
jotka edellä mainittiin, voi kuitenkaan kaikkia johtaa jonkin tie- 
tyn linnun nimestä. Krohnin olettamus, että ne ovat Hubertus- 
nimen väännöksiä, tuntuu sen vuoksi uskottavalta, varsinkin 
kun riistan antajina mainitaan muitakin pyhimyksiä. Kuuluuko 
myös Hittavainen tähän yhteyteen, on epätietoista. 

Aikaisemmin Krohn arveli, että vAgricolan Hittavanin, joka 
*toi jänikset pensaasta’, on Hiton sukuav.* Liperissä onkin muis- 
tiinpantu käsitys, että vhittolainen tuo jäniksen lankaan, vaikka 
se olisi viritetty tallin parveen».* Kun hittolainen Itä-Suomessa 
tarkoittaa samoin kuin hitto ”pirua”? ja kun lisäksi puhutaan 
metsämiehen valasta: yjänikset minun ja minä pirun», jonka teh- 
neelle pirun sanotaan sinkoavan jäniksen »puun oksaanni ylös» 
pantuun pyydykseen, näyttää siltä kuin Hittavanin Agricolan 
jumalainluettelossa todella olisi hiton sukua. 

1 K. G. Leinberg, Bidrag till kännedom af vårt land I, 35. 

2 Ganander, MF 15, 44. 

3 Gottlund, Sv, Literatur-Tidning 1817, 351. 

4 Paulaharju, KM 264. — Kuuskilainen on onnen lintu (Mt. 53 g). 

5 Kaarle Krohn, SRU 269. 

ê Omat kok. 


7 Jaakkima. E. Kilpiö. — Sakkula. S. Kuparinen. — Suonenjoki. 
J. Vehvilä. SS. 

Monet Siperian kansat puhuvat vielä eri eläinlajien halti- 
joista.! Tällainen usko ei ole ollut meidänkään esi-isillemme vie- 
ras. Siihen viittaavat mm. nimitykset y»karhun emuu», »ketun 
emuu ym., joilla tuskin on tarkoitettu vain yksityisen eläimen 
haltijaa. Etenkin karhulla, jota runoissamme kunnioitetaan 
metsän kuninkaana», on mahtava haltija, jota ei ole hyvä lou- 
kata. Niin ikään lappalaiset ovat uskoneet, että karhun haltija 
suojelee karhuja, mutta voi myös suositeltuna antaa niitä pyytä- 
jille.? Kuollan lappalaiset puhuvat sudenkin haltijasta: sutta 
rankaisemalla sitä voidaan peloittaa pitämään suojattejaan 
kurissa.? Saman seudun tarinoista voi mientu$-niminen olento, 
jonka nimi merkitsee alun perin ”metsäpeuraa”, näyttäytyä 
peurahärkänä, mutta myös sarvensa heittäen muuttautua ihmi- 
seksi. Todennäköisesti se on sama olento kuin kolttain poroja 
hoitava haltija, jonka uskotaan asuvan tunturien jäkäläisillä 
kentillä ja joka muistuttaa ihmistä: sillä on ihmisen kasvot ja 
se kulkee kahdella jalalla, mutta on kauttaaltaan karvainen 
kuin peura. 

Vastaavanlainen susien haltija mainitaan seuraavassa J. Luk- 
karisen Inkerissä muistiinpanemassa tarinassa: »Kerran tuli 
erääseen salokapakkaan Sombranmaalla (Somerojärven tie- 
noilla) olento, joka oli muulta asultaan kuin mies, mutta sillä oli 
suden pää, sekä pyysi viinaa juodaksensa. Hänelle tarjottiin 
helppoista pulloa, joka isännän mielestä oli tarpeeksi suuri 
yhdelle hengelle. Olento ei kuitenkaan tyytynyt niin vähään, 
vaan joi ensiksi neljänneksellisen ja sen päälle vielä muutamia 
pienempiä puteleja. Kun hän aikoi poistua, kysyi kapakan 
isäntä ihmeissään, kuka hän sitten tosiaankin oli. Vieras vastasi 
olevansa se, joka vie heidän maastaan sudet pois (ja antaa hirvet 
sijaan)» 

Vaikka tämä susien edustaja esiintyykin tässä kertomuksessa 
tarunomaisena olentona, edellyttää siihen liittyvä käsitys silti 
ikivanhaa uskoa eri eläinlajien haltijoihin. 

1 Harva, ASU 264. 

2 Qvigstad, Kildeskrifter I, 27. 

3 Holmberg (Harva), LU 87. Vrt. Ella Odstedt, Varulven, 63 s. 


4 Genetz, KLMS XXXIX, 175; Itkonen, Heidn. Religion, 78. 
5 Lukkarinen, Vir. 1914, 142 s. 

Vienan Karjalassa on muistiinpantu runo, jossa kerrotaan 

kalastajan onkeen tarttuneesta oudonlaisesta olennosta: 
suomuton lohikalaksi, 
räpylätön hylkeheksi, 
päärivaton neitoseksi.! 

Vedettyään saaliinsa veneeseen pyytäjä pohtii sen leikkele- 
mistä vmurkinaisiksi muruiksi», mutta silloin veden olento lois- 
kahtaa mereen ja kohottaen päätään 

vihurilla viiennellä, 

kupahalla kuuennella, 

aallolla yheksännellä 
sanoo, ettei hän aikonut tulla kalamiehelle ylohisiksi lounahiksi», 
vaan 

ikuiseksi puolisoksi. 


Eräissä toisinnoissa hän vielä valittaa, ettei mies ymmärtänyt 
pitää hyvänään 
Ahin lasta ainoata, 
Vellamon vetistä neittä. 


Kysymyksenalainen olento osoittautuu siis olevan veden- 
neito, joka kalastajan onkeen tarttuen pyrkii tämän puoli- 
soksi. Samantapainen runo on muistiinpantu Virossa, jossa 
vedenneito kuitenkin vasta kotiin tuotuna pyytää säästämään 
itseään.? Eroavuus ilmenee siinäkin, että suomalaisessa runossa 
puhutaan onkimisesta, kun taas virolaisessa verkolla pyytämi- 
sestä. Mikä näiden runojen suhde toisiinsa lieneekin, on niiden 
pohjana kansainvälinen tarina. Sellainen tunnetaan mm. Tans- 


1 Ks. Aarne, FFC n:o 48, 48. 
2 Aarne, FFC n:o 48, 52 ss.; Niemi, KV 1925, 48 ss. 

kassa, jossa kerrotaan, miten muudan kalastaja sattui saamaan 
onkeensa ihmisenkaltaisen olennon! Mutta kiintoisinta on 
todeta, että Vellamon neidon ongintaa muistuttava kaiverrus 
tavataan jo 700-luvulta periytyvässä, Itä-Göötanmaalta löyde- 
tyssä pronssilaatassa.? 

Krohn on ilmeisesti 'oikeassa selittäessään, että runomme 
Vellamo on myöhäsyntyinen nimimuodostus sanasta velloa, 
esim. vellova vetoneny.3 Vellovan vetosen neidosta on näet hel- 
posti voinut tulla » Vellamon vetinen neiti». Vanhaa perua on 
sitä vastoin Ahti, jonka jo Agricola mainitsee sanoessaan hämä- 
läisten jumalien luettelossa: 


ja Achti / wedhest Caloja toi. 


Valitettavasti muut vanhat kirjallisuutemme edustajat eivät 
voi esittää itsenäisiä tietoja Ahdista. Ei edes Juslenius tunne 
tätä nimitystä kotipaikaltaan, mutta hänen sanakirjassaan 
(1745) tavataan nimi Ahto Neptunus, merenjumala, näkki’, 
joka on saatu Vaasan komministeriltä, Andreas Aspegreenilta. 
Lenogvist (Porthan) puolestaan sanoo: Kun Ahdilla, jonka 
Agricola mäinitsee, oli sama toimiala kuin Veden Emällä eikä 
häntä mainita runoissa emmekä hänen palvonnastaan ole löy- 
täneet jälkiä taikauskoisilla kalastajilla, voitaneen ehkä olettaa, 
että se on ollut saman jumalan tai jumalattaren toinen nimi.»* 
Ganander viittaa kuitenkin jo sanakirjassaan erinäisiin muinais- 
runon säkeisiiri, joissa Ahti nimi esiintyy, esim. i 

Kuinka ennen Ahti annoi. 


Yhtä outo oli Ahti eli Ahto Renvallille (1826), joka nähtävästi 
Lenogvistiin nojautuen ymmärtää sillä naispuolista meren, 
jokien ja kalastajien jumalaa. 

Kun Jusleniuksen mainitsema Ahto näyttää palautuvan ru- 
noon (XII, 2, 6659—60), joka ei ole kansanomainen, jää Ahti 
vedessä elävänä jumaluusolentona Kaarle Krohnin mielestä 


1 Kristensen, Danske Sagn II, 142. 

2 Holger Arbman, Östgötiska storbondegravar fr. 700-talet e. Kr. 
Meddel. fr. Östergötlands fornminnes- och museiförening 1989—41, 74 s.; 
Sune Lindqvist, KV 1945—46, 158 ss. 

3 Kaarle Krohn, KRH 400 ja SRU 315. 

4 Porthan IV, 70. 

ainoastaan Agricolan tiedonannon varaan. Sen vuoksi hän roh- 
keni epäillä sen luotettavuutta. Nojautuen siihen, että Ahti 
tavataan kertovissa runoissamme henkilönnimenä ja että tämän- 
niminen sankari mainitaan »Saaren vanhimpana tai kuninkaana» 
ja kuuluisana merenkulkijana, Krohn oli taipuvainen oletta- 
maan, että Ahti on valkuansa merkinnyt hallitsevassa asemassa 
olevaa ihmistä ja siitä saanut "haltijan? merkityksen». Hän 
huomauttaa samalla, että yloitsurunoissa rukoiltu Ahti saa taval- 
lisesti määreekseen veden tai meren». Esimerkkinä hän mainitsee 
säkeet »veen Ahti armollinen» ja vmeren Ahti vaahtivaippa». 
Sanan yleistä ”haltija'-merkitystä osoittaa hänen mielestään 
lisäksi se seikka, että runoissamme vveden Ahdin ohella tavataan 
metsän, maan ja tuulen Ahti». 

Osoituksena siitä, että »veen Ahti» ja vmetsän Ahti» saattavat 
esiintyä samassa runossa ja samalla tavalla muodostetuissa 
säkeissä, mainittakoon seuraavat Sjögrenin Pirttilahdessa 1825 
tekemästä muistiinpanosta poimitut sanat (I, 4, 749): 

Veen Ahti armollinen, 

veen kuuluisa kuningas! 
Metschän Ahti armollinen, 
metschän kuuluisa kuningas! 

Krohnin olettamusta heikentää kuitenkin se tosiasia, ettei 
ainoastaan Ahti, vaan myös näkki, joka alun perin varmasti 
merkitsee vedenhaltijaa, esiintyy joskus yleisempänä haltijan- 
nimityksenä, esim. säkeistössä (XIII, 4, 13050): 

Metsän nikki, metsän näkki, 
metsän kultanen kuningas! 

Kun vanha kansa on lisäksi puhunut mm. metsän tontusta eli 
tontista?, on tietyn haltijannimen merkityksen laajenemisesta 
selviä esimerkkejä olemassa. Tämän tiesi Krohnkin, mutta hän 
asetti kysymyksenalaiseksi, onko määreetön Ahti milloinkaan 
ollut yksinomaan vedenhaltijan nimi niin kuin näkki. Hänen 
käsityksensä mukaan »runontutkimus osoittaa Ahdin (tässä 
mielessä) myöhäsyntyiseksi». Krohn viittaa mm. onkiloitsun 
sanoihin »Anna, Ahti ahvenia!», joissa Ahti on myöhemmin tul- 

1 Kaarle Krohn, FFC n:o 104, 65 s. ja SRU 314. 

2 Esim. SKVR XIII, 3, 9558. 

on puheena olevassa loitsussa todella tarkoitettu merenhaltijaa, 
jonka ankara pakkanen jäädyttää mereen. Tähän verrattavaa 
pakkasen valtavuutta kuvastavat sellaiset Vienan Karjalassa 
muistiinpannut säkeet kuin (I, 4, 78): 


kylmät kaikki maalta muutki, 
manalaiset maan sisästä. 


Vedenhaltijaan, mutta ei meren saarella asuneeseen Ahtiin 
viittaa myös Ahin hauta seuraavassa kalastajan rukouksessa, 
jonka Lönnrot muistiinpani Suomussalmella 1833 (XII, 2, 6709): 


Vellimys veen emäntä — —, 
Ahin hauan hallihtija, 

nostas ruotoinen romina, 
kajotas kalanen karja 
kalasesta kaartehesta — —.! 


Huomattava on lisäksi sanonta vAhdinpohja pettää», jolla 
tarkoitetaan sitä, että vjärvenpohja syvenee äkkiä rannasta 
ulos»? Paikannimistä mainittakoon Ahdinkarit, jotka eräässä 
maanjakokartassa on merkitty Eurajoen pitäjään kuuluvien 
merenkarien kohdalle.’ Ei siis näytä olevan syytä epäillä Agri- 
colan tiedonannon luotettavuutta. Päinvastoin kuin Krohn 
olettaa, on todennäköistä, että henkilönnimi Ahti on lainattu 
vedenhaltijalta samoin kuin Ilmari eli Ilmarinen tuulenjuma- 
lalta. Sukunimenä Ahti esiintyy jo 1454 Turun tuomiokapitulin 
Mustassakirjassa, jossa Turun puolen pappina mainitaan Hen- 
ricus Akthi. Ahti-sanan johto on toistaiseksi hämärän peitossa. 
M. A. Castrén arveli sitä muinaisskandinaaviseksi lainasanaksi.* 


Eräissä Vellamon neidon ongintaa esittävän runon toisinnoissa 
vedenneitoa sanotaan vielä väinän eli väinön tyitöseksi. Tämän- 
niminen olento mainitaan myös loitsuissa, vieläpä verraten myö- 

1 Lönnrotin käsikirjoituksessa kolmas ja neljäs säe ovat vaikeat lukea. 
Gottlundilla niitä vastaavat (VI, 2, 5082): 


Nosta ruotainen rovio, 
kankota kalainen parvi. 


2 Viitasaari, Pihtipudas, Kivijärvi ja Kangasniemi. M. A. Kahelin. SS. 
3 Holmberg (Harva), W 221. 
4 Castrén III, 74. 

häisessä sotamiehen rukouksessa, jossa väinän tytärtä pyydetään 
vetämään vettä 
jottei ruuvit (< ruudit) rupsahtaisi, 
pahat jauhot paukahtaisi.? 
Vellamon neidon runosta saamme lisäksi tietää, että Väinän 
tyttärien on uskottu asuvan (I, 1, 251) 
selässä meren sinisen, 
kirjavan kiven sisässä, 
tai (I, 1, 243) 
kosessa kohosijassa, 
virrassa vilasijassa. 


Tämän johdosta Setälä huomauttaa: »Selvästi käy siis ilmi, 
että nuo ”koskessa kohisijassa, virrassa vilisijässä? asuvat väinän 
tytöt ovat vedenhaltijoitav.? Vedenluvuissa puhutellaan joskus 
väinän poikaakin, jolle tunnusomaista on vesiviitta. Esimerkkinä 
siitä mainittakoon jo K. Fr. tim 1700-luvun keräelmissä 
tavattu säkeistö: 

Wäsi wita wäinän poika, 
wäinästä sinun väkensi, 
wäinähän sinä wähenet.3 

Runojen säilyttämä väinä-sana, joka on kansamme puhekie- 
lestä kadonnut, merkitsee virossa salmea”, liivissä 'salmea” ja 
”leveätä virran suuta’. Meillä sitä on runoudessa käytetty vir- 
ran, salmen tai kosken kertosanana; usein sen määreenä on 
väljä: yVäinön väljähän veteheny.* 


Tässä yhteydessä voidaan kysyä, onko myös Väinämöisellä, 
jonka nimi johtuu väinä-sanasta, alun perin ymmärretty veden- 
haltijaa. Daniel Jusleniuksen olettamus, että Väinämöinen tar- 
koittaisi naispuolista vedenhaltijaa (nereis, hafzfru), ei kuiten- 
kaan ole väinä-sanan aiheuttama, vaan perustuu yksinkertai- 


18 JII, 15, 14. 

A Setälä, Väinämöinen ja Joukahainen, 67. 

38 III, 14 

4 Ks. Setälä, Väinämöinen ja Joukahainen, 56 s., 63. — Kasvien nimis- 
tössä tavataan sekä väinönputki (Angelica archangelica) että väinäntaimi 
L MÄET myös on käytetty nimitystä näkinvaltikka (Vanamon kasvit. 
ju 386 

sesti arveluun, että Väinämöisen nimessä piilisi sitä äänteellisesti 
muistuttava »vein emoinen».! Kuten tunnettua Väinämöinen 
esiintyy vanhoissa runoissamme vain merkillisenä mahtimie- 
henä, jonka olemuksesta on vaikea löytää vedenhaltijalle omi- 
naisia piirteitä. 

Väinämöistä on tosin satumaisena soittajana, joka soitollaan 
hurmaa ihmiset ja eläimet, verrattu näkkiin?, mutta ei ole. 
mitään tietoa siitä, että Väinämöinen olisi tällöin näkin tavalla 
pyrkinyt houkuttelemaan kuulijansa veteen. Ganander mai- 
nitseekin Väinämöisen vastineena muinaiskreikkalaisen ihme- 
soittajan Orfeuksen’, mutta eniten Väinämöisen soittoa, jota 
kuuntelemaan mm. erinäiset eläimet saapuvat »siivin kaksin len- 
tävinä, jaloin neljin juoksevina, evin kuusin kulkevina», muis- 
tuttaa oheinen piirros, joka tavataan Olaus Magnuksen Carta 
marinassa 1539 Islannin koilliskulman kohdalla. Antaisiko se 
seikka, että tässä kuvatulla miehellä on soittimen käyrä vasem- 
massa kädessä, aiheen päättää, että tuo ihmeellinen soittaja 
on ollut uskomuksellinen olento? Sellaisena ei Väinämöinen 
esiinny edes Agricolalla, vaan virsien sepittäjänä: 


Äinemöinen / wirdhet tacoi. 


Näin ollen ei Agricolan Äinemöihen voi edustaa vedenhaltijaa. 
Ei siihen myöskään viittaa Lönnrotin Akonlahdella 1832 muis- 
tiinpaneman runon kohta (I, 1, 159): 


Tuota uotin tuon ikäni, 
vävykseni Väinämöistä, 
suvukseni suurta miestä, 
langokseni laulajata. 


Pitäessään Väinämöistä vedenhaltijana ei Setälä turvaudu 
tämän soitto- tai laulutaitoon. Hän sanoo: »Nykyisen asemansa 
suomalaisten runojen keskeisimpänä sankarina ja iänikuisena 
laulajana on Väinämöinen saavuttanut vasta verraten myöhäi- 
senä aikana, siten että tämä nimi on siirtynyt lukuisiin eepillisiin 
runoihin ja loitsuihin, joihin se alkuaan ei ensinkään ole kuulu- 

1 Vrt, Porthan IV, 63 ja Ganander, MF 108. 


2 Kaarle Krohn, KRH 354 s. 
3 Ganander, MF 103; vrt. Otto Andersson, Budkavlen 1946, 72 ss. 

nut." Fi kuitenkaan ole aina helppoa päättää, missä yhteydessä 
Väinämöisen nimi on myöhäinen tulokas. Setälän käsityksen 
mukaan voidaan kansamme hengentuotteihin syventyessä löy- 
tää eräitä, tosin harvoja runoja, »joissa ei voi osoittaa Väinämöi- 
sen nimeä myöhemmin tulleeksi» ja jotka siinä suhteessa ovat 
kiintoisia, että Väinämöinen muka juuri niissä toimii veden- 
haltijana. Setälä sanoo, että »vne kuuluvat suomalaisen kansan- 
runouden kaikista vanhimpiin, pakanuusaikuisiin tuotteihin».? 

Sellaisiin Setälä lukee mm. Väinämöisen ammunnan ja vedessä 
ajelehtimisen, johon on liittynyt taru siitä, miten vvedenhaltija 
Väinämöinen vedessä liikkuessaan muodostelee maailman. 
Maailman luojana Väinämöinen mainitaan myös Kilpalaulanta- 
runossa, josta näytteeksi esitettäköön vanhin, Lencgvistin väi- 
töskirjassa (1782) julkaistu kohta: 


Minun on meret kyndämäni, 
sarkajaot sauwomani, 
ilmapielet pistämäni, 

mäet myllermöitemäni, 
kiwet luomani kokohon.? 


Kun Vienan Karjalan toisinnoissa puhutaan lisäksi taivaan 
tähdittämisestä, voidaan epäröiden kysyä, olisiko Väinämöinen 
pelkkänä vedenhaltijana voinut liittää nimensä tämän tapaiseen 
luomistaruun, johon sitten eräät paikallistarinatkin perustuvat. 
Niinpä Ylistarossa sanotaan Kyrönjokea » Väinämöisen kyntä- 
mäksi».* Samoin Uukuniemellä ja Ruskealassa kerrotaan aaltoi- 
levien hiekkakankaiden ja asuinkuoppien olevan »Väinämöisten 
kyntämiä tai kaivamia», jolloin väinämöisillä näytään ymmär- 
retyn hiidenväkeä.5 

1 Setälä, Väinämöinen ja Joukahainen, 74 s. — Saksankielisessä esityk- 
sessään (SUST XXXV, 13, 35) Setälä arvelee kuitenkin, että Väinämöinen 
soittajana ja laulajana voinee osaksi palautua jo aikaisempaan käsitykseen 
Väinämöisestä vedenhaltijana. 

2 Setälä, Väinämöinen ja Joukahainen, 75. 

3 Porthan IV, 62. 

4 Aspelin, SM 1916, 49. 

5 Killinen, SMA XI, 88, XV, 174. — Tähän yhteyteen kuulunevat myös 
sellaiset paikannimet kuin Lammin Sankolan kylän takamaalla olevan 
vedenjuoksun alkupaikan nimi Väinämöinen ja Karttulan Airakselan 


kylän takamaalla sijaitsevan vedenkahtaannukseen liittyvän lammen 
samanlainen nimi (Voionmaa, KV 1936, 259). 

Setälän taipumus luonnonmyyrtilliseen selitystapaan, jota hän 
edustaa vielä teoksessaan Sammon arvoitus, kuvastuu jo hänen 
tulkitessaan Kilpakosintarunon sisältöä. Runo kertoo melko 
realistisesti, miten vanha Väinämöinen ja nuori Joukahainen 
(T, 1, 158) 

ajoit tiellä vastatuksen, 

rahis rahkeeseen takeltu, 

vemmel puuttu vempeleeseen; 

vesi tippu vempeleestä, 

rasva rahkehen nenästä. 
Mutta Setälä selittää, ettei näitä sanoja saa käsittää sananmu- 
kaisesti, vaan että kysymys on veden- ja jäänhaltijan välisestä 
kamppailusta, jossa jälkimmäinen joutuu tappiolle. Kun Väinä- 
möinen hänen vakaumuksensa mukaan toimii jumalana, hän 
yrittää todistella, että nuori Joukahainenkin on ollut jumala 
ja tällöin juuri jään jumala! Setälän päätelmä rakentuu kui- 
tenkin kovin heikoille perusteluille. 

Jos Väinämöinen todella olisi ollut vedenhaltija, luulisi siitä 
säilyneen joitakin muistomerkkejä mm. vesillä kulkijain tai 
kalastajien rukouksissa, mutta ei ole mitään muutakaan tietoa 
siitä, minkä vuoksi Väinämöistä olisi palvottu. Viittauksena 
vedenhaltijaan on pidetty mm. sanontaa Väinämöisen tie eli 
kulku, jonka jo Ganander mainitsee sanakirjassaan ja jolla on 
ymmärretty tyveniä juovia väreilevässä vedenpinnassa. Lönn- 
rotilla sitä vastaa Väinämöisen veneen jäljet.? Onpa tällä ilmiöllä 
kolmaskin nimi, Väinämöisen valkama, johon Pudasjärvellä 
liittyy seuraava selitys: »Kesällä on varma myrskyn enne, jos 
muuten lainehtivaan järvenpintaan ilmestyy paljon Väinämöi- 
sen valkamia eli tyynempiä kohtia.» Väinämöisen veneen jäljet 
ja valkamat tuovat kuitenkin pikemmin mieleen vesiä myöten 
matkaajan kuin vedenhaltijan. Sitä paitsi on muistettava, että 
eräät taivaalla tuikkivat tähtikuviotkin, Väinämöisen viikate 
(Orion) ja Väinämöisen virsu (Plejadit) ovat saaneet nimensä 
Väinämöisestä..* 

1 Setälä, Väinämöinen ja Joukahainen, 76 ss. 

2 Vermlantilainen Kaisa Vilhunen puhui samaa tarkoittaen »Väinämöi- 
sen veneen paikasta» (Kettunen, S V, 17, 17). 


3 Sanastaja 1936, n. 28, 7. 
4 Aspelin, SMA 1916, 50. 

On mielestäni selvää, ettei Väinämöinen pelkkänä vetehisenä 
olisi kansanperinteessä mitenkään voinut saavuttaa sitä kuului- 
suutta ja arvovaltaa, jota hän siinä edustaa. Rohkeneepa hän 
loitsuissa esiintyä jonkinlaisena pyhimyksenäkin, vieläpä Jee- 
suksen ja Maarian rinnalla. »Kaikki mitä suurta ja jaloa kansa 
saattoi ajatella, se omistettiin Väinämöiselle», Castrén sanoo. 
Tällainen arvo ja mahti edellyttää, että Väinämöinen on syystä 
tai toisesta kohonnut kansamme keskuudessa sankariksi, niin 
kuin runotkin hänet esittävät, ja saavuttanut sellaisena kuole- 
mattoman maineen. Maiseen sankariin viittaavista sanoista 
mainittakoon seuraavat Gananderin esittämät säkeet: 

Waippa vanhan Wäinämöisen — 
sepä tänne tuotuwohon 
snurilta sotikedoilda.! 

Siinäkin tapauksessa, että Väinämöisen nimi olisi samoin kuin 
Ahti Saarelaisen saatu vedenhaltijalta, jota ei kuitenkaan voi- 
tane todistaa, on ilmeistä, että se vasta sankarin, mutta ei 
vedenhaltijan nimenä on voinut luoda vertaansa vailla olevaa 
loistoa runoutemme maailmaan. 


Hämäläisten Ahtia vastaa Agricolalla karjalaisten veden emä. 
Wedhen Eme/ wei Calat wercon. 


Lencgvist huomauttaa, että katolisena aikana »kalastajat liit- 
tivät Vapahtajan pyhään nimeen tämän epäjumalan), niin kuin 
seuraavasta avunpyynnöstä käy ilmi: 

Kjesus ja Veden Emoinen, 
lähetä kalainen parvi 
apaille aivotuille, 
muinaisilP vero-vesille.? 

Veden emä esiintyy myöhemmässäkin kansanuskossa etenkin 
Etelä-Karjalassa? ja inkeroisten keskuudessa.1 Inkerin Soikko- 
lassa puhutaan sekä järven että veden emästä. Kun joku uppoaa 
sanotaan: ysitä vetää veden emäs. Sellainen on kaivollakin.5 


1 Ganander, MF 103. 

2 Porthan IV, 69. 

8 Reinholm 67: 99. 

4 Soikkola. Lukkarinen 2637, 4295. SKS. 
5 Soikkola. Lukkarinen 221. SKS. 

Loitsuissa on veen emon rinnalle toisinaan tullut veen iso. 
Muutamin paikoin maassamme käytetään emän ja emon ase- 
mesta emuu-muotoa. Vein emuu tunnetaan Vermlannissakin 
samoin kuin vein emut Vienan karjalassa.? Meikäläistä veden 
emoa vastaa virolaisten vete-ema, mordvalaisten ved-ava ja 
täeremissien wiit-awa. Mordvalaiset ovat vesiä palvoessaan käyt- 
täneet sellaisiakin puhuttelusanoja kuin *Volga-emo? ( Rav-ava), 
syrjäänit Vörikva-emo, Sysola-emo ym. ja votkjakit mm. Ybyt- 
emo.3 Kun tiettyä jokea tai järveä on sanottu *emoksi', ei voi 
olla kysymys mistään vedessä elävästä ihmisenkaltaisesta olen-. 
nosta, vaan itse elollistetusta vedestä. Se ilmenee selvästi esim. 
syrjäänien rukouksesta: »Vörikva-emo, kanna meitä terveinä, 
pidä meistä huolta, suojele meitä sekä anna meille paljon kaloja, 
koko vene täyteen!» Samaa uskomuksellista kantaa kuvastavat 
monet mordvalaisten ”vesi-emolle? omistamat sanat. Esimerk- 
kinä riittää vain Melnikovin muistiinpanema rukous: »Vesi-emo, 
anna kaikille kristityille hyvä terveys! Sille, joka sinua syö, 
joka sinua juo, anna terveyttä, sille, joka kylpee, anna keveyttä 
ja iloa! Anna hyvä terveys myös karjalle, joka sinua juo!»’ 
Ilmeisesti meikäläinen veden emuu on olemukseltaan ollut 
samanluontoinen kuin muidenkin luonnonilmiöiden ja -esineiden 
'emuut'. Maija Juvas osuu epäilemättä oikeaan sanoessaan: 
»Puhutaan myös veden, maan ja valkean emuusta, mutta niitä 
ei näy käsitettävän ainakaan ihmisen kaltaisiksi. Sanan käyttä- 
jällä ei tunnu olevan mitään selvää mielikuvaa 'emuun' ulko- 
näöstä.» Asiaa valaisee saman kirjoittajan seuraava tiedonanto: 
»Kun kaivoa puhdistetaan, kielenopas voi huomauttaa, että 
ei pitäisi aivan kaikkea vettä ottaa, ettei 'emuuta' oteta.»* 
Tällainen hämärä emo-olento näyttää olleen myös Länsi- 
Suomessa mainittu meren emä, jota vastaa viron mere-ema ja 
liivin möer'iema.? Satakunnassa sanotaan tosin: »levvee ninko 


1 Meriläinen II, 2291. 

2 Kettunen, S V, 17, 38 s.; Vir. 1883, 75. 

3 Holmberg (Harva), W 177 ss., MM 147 ss., PU 185 s. 
4 Holmberg (Harva), PU 186. 

5 Harva, MM 149. 

ê Maija Juvas, Vir. 1933, 28. 

7 Holmberg (Harva), W 178, 188 s. 

meren emän! tai »lihava ja suuri kuin meren emä», mutta näistä 
sanonnoista ei voi päättää, että ”meren emää” olisi alun perin 
kuviteltu ihmisen kaltaiseksi olennoksi. Munjärvellä, lyydiläis- 
murteiden alueella merenemä mainitaan leppätertun nimenä: 
merenemä mual kävelöu.3 

Maisteri Juozas Lingis olettaa, että tällaisten emo-jumalien 
palvonta olisi liettualaisilla samoin kuin slaavilaisilla muisto- 
merkki matriarkaatin ajoilta.* Kun suomensukuisilla kansoilla. 
ei matriarkaattia tavata, olisivat näiden emo-jumalat näin ollen 
vierasta perua. Miten lainaamisen laita lieneekin, ei Lingisin 
sosiologista olettamusta voine pitää riittävästi perusteltuna. 

Olemme aikaisemmin maininneet, että suomalaiset ovat puhu- 
neet myös ihmisen 'emuusta' tarkoittaen sillä ihmisen ”hal- 
tijaa’. On todennäköistä, että luonnon ilmiöistä ja esineistä 
käytetty emuu-sana on vasta myöhemmin liittynyt ihmisen 
olemukseen, mutta siinäkin tapauksessa se on ollut mitä lähei- 
simmässä suhteessa ns. sielu-uskoon. 


Samoin kuin muiden luonnon ilmiöiden ja esineiden on veden- 
kin palvonnasta eittämättömiä esimerkkejä olemassa. Se eri- 
koislaatuinen osa, jota vesi on kaikkien kansojen uskomuksissa 
näytellyt, johtuu siitä merkityksestä, mikä sillä on aina ollut 
ihmisten ja koko luonnon taloudessa. Onpa sitä syystä pidetty 
suorastaan kaiken elämän edellytyksenä. Mordvalaiset eivät ole 
rukoilleet yvesi-emolta» ainoastaan hedelmöittävää sadetta, vaan 
myös pienokaisia, puhumattakaan vesi-emon vaalimista vesi- 
linnuista ja kaloista. 5 Kun maataviljelevät kansat ovat suu- 
resti sateesta riippuvaisia, on ymmärrettävää, että vedelle toi- 
mitetut uhrit ovat aikoinaan olleet koko Euraasiassa yleisiä. € 

Palvontapaikkana on aina ollut jonkin joen tai järven ranta. 
Näihin menoihin on tavallisesti liittynyt vielä uhrikansan ve- 
dellä kasteleminen. TöSeremissien keskuudessa on uhrivälineet- 


1 Sanastaja 1936, n. 28, 8. — Nakkila. V. Grönroos. SS. 

2 Lavia. Taavi Laaksonen. SS. 

3 Kujola, LS 233. 

4 Lingis, The Baltic Review 1945, n:o 1, 5. 

5 Holmberg (Harva), W 146 ss.; Harva, MM 152 ss. 

6 Holmberg (Harva), W 74 ss., 146 ss., 181 s.; Harva, ASU 270. 

kin liotettu vedessä, jonne myös teuraan veri on vuodatettu ja 
luut heitetty. Jos tällöin sattui tulemaan liian rankka ja pitkä- 
aikainen sade, etsittiin uhriteuraan luut vedestä ja kuopattiin 
maahan! Puhuessaan virolaisten Vöhanda-puron rannalla sa- 
teen vuoksi toimeenpanemista palvontamenoista J. Gutslaff 
mainitsee 1644, että pelkästään härkäparin veteen hukkuminen 
aiheutti kerran ankaran lumipyryn, joka taukosi heti, kun elu- 
kat saatiin kuivalle maalle.? Mordvalaiset ja virolaiset ovat 
uskoneet, että pitkällisen poudan syynä saattaa olla vain vettä 
antavan lähteen tukkeutuminen, jolloin se on välttämättä puh- 
"distettava.3 Muistomerkkinä noista menneen ajan tavoista on 
meidän maassamme säilynyt vain taianomainen vedellä kaste- 
leminen, josta kerroimme mm. hauholaisten Ukon palvonnan 
yhteydessä. 

Vedellä on uskottu olevan myös terveyttä ja virkeyttä antava 
voima. Suomalainen sananlasku sanoo: »Vesi vanhin voitehista.» 
Melko yleisen käsityksen mukaan tämä salaperäinen voima on 
vedellä vain silloin, kun se ammennetaan varhain aamulla ennen 
auringon nousua ja ennen kuin kukaan muu on ennättänyt 
käyttää sitä hyväkseen. Maassamme on tällaista voimavettä 
sanottu variksen vedeksi. Suurin teho sillä näyttää olleen erinäi- 
sinä juhlaöinä. Erään tiedonannon mukaan oli 'variksen vettä? 
haettava varhain pääsiäisaamuna. Samalla huudettiin: »Varis, 
vettäsi varastan!» Uskottiin, että jos tällä vedellä pesee kasvonsa, 
vpoistuu liiallinen uneliaisuus vuoden ajaksiv.t Ylöjärvellä muis- 
tiinpannussa Tapaninvirressä puhutaan »variksen palasta» (X, 
1, 221): 

Eipä tuo hepo vettä juonut —. 


Miksis kuorsut, konnan ruoka, 
ja valitset variksen palaa? 


Ruotsissa sanotaan, että se hevonen, joka Tapanin päivän 
aamuna ensiksi ennättää lähteelle, saa veden »kermany». Sen 
vuoksi, kun hevosia tällöin vanhan tavan mukaisesti ajettiin 

1 Holmberg (Harva), TU 49 s. 

2 Gutslaff, 24 s., 32 s. 


3 Harva, MM 153 s.; Wiedemann, 492. 
4 Työmies 1913, n.o 67. 

juottopaikalle, syntyi aina ankara kilpailu! Uudenmaan ruot- 
salaisten keskuudessa on selitetty, että se, joka jouluna ensiksi 
antaa vettä karjalleen, kuorii» vedestä »rasvan», jota juotuaan 
karja pysyy voimissaan koko vuoden ajan. Toisin paikoin sama 
tapa on liittynyt laskiaiseen.? Venäläiset käyttävät vedestä, 
jota heidän käsityksensä mukaan voidaan ammentaa joka aamu 
ennen auringon nousua ja jolla muka on parantava voima, 
nimitystä 'alkamaton vesi’ (mepotsata vodá)?, mordvalaiset taas 
"veden pää’ (ded' pfa).4 


Kiintoisa on käsitys, että järvi tai lähde voi syystä tai toisesta 
muuttaa paikkaa. Esitämme siitä esimerkkinä J. Lukkarisen 
kuvauksen inkeroisten asuttamassa Aussinmäen kylässä sijait- 
sevan järven synnystä. 


Soikkolanniemen Volotsan kylässä oli aikoinaan keskellä kylää kaunis 
lampi ja kalainensen lisäksi. Mutta miten ollakaan, kerran se jostakin 
syystä — kuten luullaan, sen vuoksi että siinä pestiin likaisija pesuja — 
suuttui ja lähtiliikkeelle. Matkaa teki se kohti sanottua Aussinmäen kylää, 
jättäen jälelle kulkunsa muistoksi kapeaisen maauoman, joka vielä nyt- 
kin paikoin hetteinä herahtelee. Päästyään Aussinmäen harjulle, pysäh- 
tyi järvi aluksi siihen. Mutta ei sekään paikka kauan miellyttänyt, ja niin 
jatkoi outo matkaaja kulkuaan harjun itäpuolella olevaa korpea kohti. 
Siihen paikkaan harjulla, missä lampi pysähtyi jäi muistoksi pikku patama. 
Järvi matkasi vielä virstamääriä, kunnes pysähtyi erääseen tasavaan hon- 
gikkoon, nykyisen Soikkolasta Kattilaan menevän tien eteläpuolelle, 
jossa se toki vieläkin on. Matkaa tuli se näin tehneeksi seitsemisen venä- 
jänvirstaa. — — — Siinä kohdin Volotsan kylässä, missä ennen lampi 
sijaitsi, on vielä merkkinä pienoinen lätäkkö. Ja sitä täytyykin kyläläis- 
ten nyt kaikenmokomin varoa Joukkaamasta, ettei se vaan lopen pois 
siirtyisi. Siksi ei tohdita enää pestä siinä jalkoja, astioita tms., ei edes likai- 
sella astialla saa vettäkään ottaa. Puhtaalla astialla saa kuitenkin talous- 
tarpeisiin vettä ammentaa, siitä ei ole vaaraa.” 

J. Ailio kertoo samantapaisen tarinan Mantsinsaarelta, jonka 
keskiosassa on nykyään noin 2 km:n pituinen ja yhtä leveä suo, 
mutta jossa aikaisemmin on ollut järvi. 

1 Liungman, Staffansritten, 2. 

2 Nikander, FES I, 234 s. 

3 Trudy EtnografitSeskago-statistitSeskago Ekspeditsii v Zapadno- 
Russkij kraj I, 1, 43 s. 

4 Harva, MM 157 s. . 

5 Lukkarinen, Kotis. 1914, 134, vrt. 4392, 4410 SKS. 

Kun eräänä päivänä vedettiin suon sijalla olleella lammilla nuottaa, 
puuttui siihen sarvipäinen, jaloilla varustettu kala. Tämä heitettiin 
mäkeen ja ihmeteltiin vaan, mikäs kala se mahtoi olla. Mutta yöllä oli 
veden alta huutanut vedenemäntä, mikähän lienee ollut: »Ptruko kirjo- 
nen, ptruko karjonen kotiin!» Ukot vastasivat, että kirjonen ja karjonen 
on vajassa kiinni. Sitte kävi huutaja itkemään ja aamusilla kun ukot nou- 
sivat ylös, ei ollut ollenkaan enää lampia, kaiken oli veden vienyt vihois- 
saan pois. — — — Kuiville juostessaan kaivoi vesi entiseen äyrääseen 
Herranojaksi nimitetyn syvän ojan, ja syöksytti siinä olleen hiekan muka 
Uuksunlahdelle, minkä johdosta siellä sijaitseva pienoinen »Mantsinsaari» 
olisi saanut nimensä.! 


D. Skogman taas mainitsee 1862 erään Mouhijärvellä Sata- 
kunnassa sijaitsevan Paavolan järven synnystä seuraavaa: 


Missä nimittäin nyt on järvi, oli 20 vuotta takaperin ainoasti pieni lam- 
mikko, jossa kerran sunnuntaina kirkon aikana vesi nousi niin että hu- 
kutti lampaatkin lammia kolmea syltä korkeammalla olevassa navetossa.? 


Tarinoita veden vaelluksesta tavataan Euraasiassa eri tahoilla.? 
Virolaiset kertovat, että kun järvi lähtee liikkeelle, johon mm. 
veden likaaminen saattaa olla syynä, vaeltaa sen edellä musta 
tai harmaa härkä tai jokin muu eläin, jonka varoitushuuto pe- 
lastaa ihmiset joutumasta veden valtaan. Kun järvi on asettu- 
nut uuteen paikkaan, tämä olento häviää veteen.* 

Samoin kuin järvi voi lähdekin siirtyä paikasta toiseen. Niinpä 
Inkerin Soikkolassa uskotaan, että ylähteessä oleva veen haltijas 
saattaa suuttuneena muuttaa lähteen paikkaa kuivattaen sen 
entisessä paikassaan ja avaten sen jossakin toisaallan.5 

Edellä esitettyjen tiedonantojen perusteella voidaan päättää, 
että kysymyksessä on itse elollistettu vesi, jonka haltija? aivan 
kuin ihmisen ”haltija? saattaa myös jollakin tavoin ilmaista 
itsensä. Monin paikoin kuten Virossa, votjakkien mailla ja 
Siebenbirgenissä vedenhaltijan yleisimpänä ilmenemismuotona 
mainitaan härkä, jonka mylvinnän katsotaan ennustavan 


1 Ailio, SM 1901, 47 s. 

2 Skogman, $ II, 2, 124. 

3 Holmberg (Harva), W 94 s., 189 s., TU 51 ss., PU 185; Maksimov, 
NetsSistaja sila 166 ss., Wlislocki, Volksglaube und Volksbrauch, 34; 
Harva, ASU 270. 

£ Ks. Holmberg (Harva), W 189 s. 

5 Soikkola. Lukkarinen 1140. SKS. 

veden liikkeelle lähtemistä.! TSeremissit sanovat, että myös 
milloin jokin järvi haluaa ihmisuhria, on vedestä kuultu ikään 
kuin härän mylvintää.? Mongolien keskuudessa on uskottu, 
että järvessä oleva härkä alkaa huutaa myrskyn tai jonkin merk- 
kitapahtuman edellä. Tällaisen härän mylvintää muistuttavan 
äänen, joka ei ole meidänkään maassamme tuntematon, aikaan- 
saa muudan kahlaajalintu, Botaurus stellaris. Sen yleisimpiä 
nimiä onkin vesihärkä, johon liittyvät uskomukset tavataan 
juuri niillä alueilla, missä mainittu lintu asustaa. 


Erityisen huomion kohteena on ollut lähde tai kaivo, 
josta ihmiset ammentavat vettä itselleen ja karjalleen. Sitäkin 
on pidetty ikään kuin elävänä olentona, jonka haltijan uskotaan 
melusta säikähtyvän sekä ärtyvän, jos lähteen tai kaivon vettä 
jotenkin häpäistään tai liataan. Tämä voi tapahtua mm. siten, 
että vettä otetaan sangolla, »jossa on pesty likaisia pesuja». 
Inkerissä Venekontsan kylässä on Lukkarisen mukaan erään 
kaivon »veen emä» niin helposti säikkyvä, että jokaisen kaivolle 
tulijan on tullessaan yskittävä tai jotakin äännähdeltävä tulonsa 
merkiksi». »Jos tämän laiminlyö ja ottaa vettä kaivosta, niin 
suuttuu kaivon emäntä? — ja heti vähenee: vesi kaivosta». 5 
Varsinkin vieraan on syytä olla varuillaan, jottei hän joutuisi 
veden vihoihin. Niinpä nuorikolla on sukumme kansojen kes- 
kuudessa ollut tapana, kun hän miehen kotiin tultuaan käy 
ensi kerran lähteellä, toimittaa sille uhri ja anoa siltä terveyttä 
ja menestystä. TSeremissien käsityksen mukaan ei nuorikon 
ole hyvä mennä ensi kertaa yksin vieraalle vedelle, vaan sellai- 
sen henkilön seurassa, jonka vesi ennestään tuntee.* 

Milloin lähteen vesi on pilaantunut tai kuivunut, jolloin lähde 
samalla on menettänyt haltijansa, on siihen maassamme tuotu 


1 Holmberg (Harva), PU 185, W 235. 

2 Holmberg (Harva), JA 73. ` 

3 Harva, ASU 270. 

4 Lukkarinen, Kotis. 1914, 133. 

5 Lukkarinen, Kotis. 1914, 134. 

ê Holmberg (Harva), TU 51. — Pelkästään lasten peloitteluna mainitaan 
»kaivoukko» (Pyhäjärvi V.. A. Koivusalo. SS) tai »kaivoäijä» (Hauho. 
E. Keskitalo. SS), paikoittain »kaivohärkäkin» (Askola. J. Tyyskä 2798. 


KS). 

toisesta lähteestä vuusi vesi» ja vuusi haltija». Näin on mene- 
telty myös kalaveden pilaantuessa.! Tämä tapa, joka valaisee 
veden ja sen ”haltijan suhdetta toisiinsa, muistuttaa mullan 
tuomista huonoon maahan hyvin kasvavasta vainiosta. Ei voi 
olla mitään epäilystä siitä, että vuuden veden» mukana tuotu 
vuusi haltija» tarkoittaa, samoin kuin vveden emuu», jotakin 
muuta kuin vedessä elävää ihmisen kaltaista olentoa. 


Kaarle Krohnin käsityksen mukaan ne vedenhaltijat, jotka 
näyttäytyvät ihmisen hahmossa, ovat veteen hukkuneiden 
henkiä. Saman selityksen voi saada monilta sukumme kan- 
soilta.? Lukuisia esimerkkejä on myös siitä, että veden valtaan 
vaipuneiden on uskottu kummittelevan hukkumispaikan lähei- 
syydessä.? Pohjan perille siirtyneet suomalaiset nimittävät niitä 
meriraukoiksi. 

Semmoiset ihmiset, jotka ovat hävinneet mereen, kummittelevat sitten 
merellä. Ne ovat niitä meriraukkoja (Näätämö. Paulaharju 14507. SKS). 

Kovan sään eellä nousevat meressä veen päälle meriraukat. Ne istuvat 
vedessä vyötäisiä myöten ja rääkkyvät. — — — Meriraukat ovat niitten 
ihmisten haltijat, jotka ovat mereen hukkuneet (Enontekiö. Paulaharju 
14481. SKS). 

Hukkumisen edellä se (meriraukka) ilmaantuu rannalle ja koettelee 
niitten veneitten neuvoja, joista joku tulee hukkumaan (Ruija. Meriläinen 
VII, 1627. SKS). 


Meriläinen mainitsee meriraukan puhuvan norjankieltä, ja 
raukka onkin sama kuin norjan draug ”*kummitteleva kuollut?.4 
Vaikka tämä sana, joka tavataan lapissa, on vierasperäinen, on 
selvää, että veteen hukkuneiden kummittelu edustaa ikivanhaa 
uskoa. Kun Eräjärvessä sanotaan olevan naispuolisen haltijan 
sen vuoksi, että ensimmäinen järveen kuollut henkilö on muka 
ollut nainen”, on tämä selitys ilmeisesti syntynyt vain sen 
paljon yleisemmän käsityksen perusteella, että ensimmäinen 
hautausmaahan haudattu joutuu hautausmaan haltijaksi. Ei 
kuitenkaan ole varmaa, että joku henkilö todella olisi hukkunut 


1 Meriläinen I, 437, II 2244 s., 1384, vrt. SKVR I, 4 1934. 

2 Holmberg (Harva), W 56, 70, 102 s., 117, 169 s. 

3 Holmberg (Harva), W 103, 117, 170, TU 42. 

é Reichborn— Kjennerud, 1, 48 s.; Itkonen, Heidn. Religion, 104 s. 
5 Kaarle Krohn, SRU 68. 

jokaiseen puroon tai lampeen, jossa ihmisen kaltaisen veden- 
haltijan uskotaan asustavan. 

Olemme jo maahisista puhuessamme huomauttaneet, että 
niidenkin on kuviteltu oleskelevan vesien kätköissä. Niinpä 
virolaisten maa-alused, jotka vastaavat meikäläisiä maahisia, 
saattavat esiintyä myös vedenhaltijoina: vee-, jõe- ja hallika- 
alused.! Meillä vanha kansa on puhunut mm. vesimaahisesta, 
vieläpä vesihiidestäkin, tarkoittaen tällöin etupäässä eräänlai- 
sen taudin tuottajaa. Lapissa ja Pohjois-Suomessa vallinneen 
käsityksen mukaan maanalaisten olentojen olinpaikat ovat 
luonnonsuhteista riippumattomia. Ja sama näyttää asian laita 
olleen muuallakin maassamme. Niinpä veden väellä on samoin 
kuin metsän väellä uskottu olevan vakituiset tiensä myös kui- 
valla maalla.? Ja maahisten lehmät voivat nousta ruohoisille 
laitumille yhtä hyvin maasta kuin vedestä. Kummassakin 
tapauksessa niihin liittyvät samat kuvitelmat ja tarinat. Toden- 
näköisesti nuo maanalaiset olennot ovat olleet läheisessä suh- 
teessa etenkin sellaisiin järviin, jokiin tai koskiin, joita on sa- 
nottu »pyhiksin (Pyhäjärvi, Pyhäjoki, Pyhäkoski, vrt. Hiidenvesi) 
ja joilla Lapissa on uskomukselliset vastineet. 


Erikoisnimisistä vedenhaltijoista huomattavin on vierasperäi- 
nen näkki, jota ei Agricola mainitse, mutta joka tunnetaan kaik- 
kialla maassamme samoin kuin Virossa ja Lapissa.? Sitä on 
yleisesti pidetty peloittavana olentona, joka vaanii veden par-. 
taalla leikkiviä lapsia ja etenkin uimaan menijöitä. Paitsi ihmi- 
sen kaltaisena sen uskotaan voivan näyttäytyä monessa muussa 
muodossa. Niinpä Karvialla sen kerrotaan esiintyneen hevosen 
hahmossa. 


Kerran se oli ollut rannalla hevosenmoisena, jolloin lapset olivat kiiven- 
neet sen selkään. Silloin se aikoi viedä ne, mutta viimeisenä istuva oli 
sanonut: Minä istun näkin häntäroopin päällä? Kun sen nimi mainittiin, 
jätti se lapset rauhaan (X, 2, 5179). 


1 Holmberg (Harva), W 175. 
2 Kaarle Krohn, SRU 74. 
3 Holmberg (Harva), W 160 ss., 39. 

Hevoshahmoinen näkki ei kuitenkaan ole maassamme yhtä 
yleinen kuin Ruotsissa ja Virossa.! Joskus näkki voi näyttäytyä 
niin viattomassa muodossa, etteivät ihmiset helposti sitä tunne. 


Puntasella (Kurussa) lapset katteli järven rannalla, kun silkki oli jär- 
vessä. Ne huuti (äidilleen): Tulkaa ottaan silkki järvestä! Äite vastasi 
kiroten ja sylki: *Näkki perkeles se on! Ja silloin se katosi (X, 2, 5185). 

Kolme pientä lasta tulivat rannalle päivää paistattamaan. He istuivat 
puulle, joka oli kaatunut veteen ja nuorin lapsista sanoi: niinhän tässä 
istuu näpäkällä kuin näkin hännällä!? Samalla katosi puu veteen vieden 
lapset myötään (Rantasalmi. Pelkonen, SMA XXII, 207). 

Näkkiä on luultu myös niinkuin punaiseksi langaksi, joka kiertyy las- 
ten ympäri, kun he ovat kimi ja vie heidät pohjaan (Pöytyä. Viher- 
vaara, Kotiseutu 1914, 190). 

Yleisen käsityksen mukaan näkki irroittaa otteensa, jos muis- 


taa mainita sen nimen. 

Eräs henkilö kertoi, miten hänen uidessaan näkki tarttui hänen vasem- 
manpuolisen kainalonsa alle ja veti mukanaan veden alle. Mutta rannalla 
oleva toveri oli silloin huutanut: Näkki, älä vie! ja samassa Näkki 
päästi hänet vapaaksi. Näkki oli kuin musta kissa, mutta kynnet pitem- 
mät kuin kissalla (Artjärvi. Kajander 5—6. SKS). 

Kerran olivat lautalla pyykillä emäntä ja piika. Piika muuttus ja rupes 
pyärtymään, kun näki ruskean ketun vetävän (itseänsä) isosta varpaasta 
jokeen. Silloin emäntä sanoi: *Näkki Näkki, älä Tinaa viä? Silloin se help- 
pas (irroitti) kohta ja meni pois (Pöytyä. Vihervara, Kotiseutu 1914, 190). 

Varsinais-Suomessa kerrotaan näkin häviävän veteen, jos sitä 
tietää nimittää »nunnan pojaksi»? Muutamin paikoin maas- 
samme sitä on sanottu myös »huoran pojaksi»: »Nikki Näkki 
huoran poika? Nämä sanonnat, joita Ruotsissa vastaa: äitisi 
oli jalkavaimo» (mor din var en frilla)*, osoittavat, että näkkiä 
on tällöin kuviteltu kummittelevaksi äpärälapseksi, joka on 
hukutettu veteen. Virosta onkin tieto, että näkeiksi luultiin 
tulevan äitiensä veteen heittämät lapset. 

Vaikeampi on selittää seuraavat Ikaalisissa muistiinpannut 
sanat: »Näkki, näkki, suolasäkki, mitäs sitä kuninkaan rahaa 
varaastit.»? 


1 von Sydow, Bäckahästen, 85 ss.; Holmberg (Harva), W 161. 
2 Harva, VSHK 130; vrt. ”Kotis. *4914, 190. 
3 Reinholm 85: 111; Holmberg (Harva), W 199. 
4 Hyltén—Cavallius I, 264 
5 Kaarle Krohn, SRU 102. 
6 SKVR X, 2, 5176, vrt. 5182. 

Näkin pahoja ominaisuuksia kuvailee jo Lencgvist, joka nä- 
kistä puhuessaan sanoo ytaikauskoisten kuvittelevan vieläkin, 
että se vallitsee vesiä ja väijyy uimareita sekä usein upottaa, 
tukehuttaa ja raastaa heidät valtakuntaansa»! Ganander mai- 
nitsee sen lisäksi kouristavan uhrinsa ja imevän siitä verta.? 
»Näkki vie», vnäkki ottaa», »näkki vetää», »näkki painaa» ja 
ynäkki kouristaa» ovat maassamme yhä edelleen yleisesti tunnet- 
tuja sanontoja. Yhtä yleinen on maassamme käsitys, että näkin 
sormen jäljet näkyvät hukkuneen ruumiissa tummina täplinä.? 

Suojellakseen itseään näkiltä ovat uimaan menijät turvautu- 
neet erinäisiin taikoihin. Tällöin on mm. ollut tapana ottaa 
järvestä tai joesta vettä, mutaa tai kiviä ja heittää rannalle 
sanoen: »Näkki maalle, minä veteenh Uimasta tultua taas on 
menetelty päin vastoin.* Samaa tapaa siihen liittyvine sanon- 
toineen on noudatettu Ruotsissa”, vieläpä Venäjälläkin.* Kun 
rautaesineillä on uskottu olevan henkiolentoja karkottava voima, 
on niitäkin tarpeen tullen käytetty. Niinpä Rantasalmella ker- 
rotaan miesten menneen uimaan veitsi hampaissa.? Kangaslam- 
milla ja muualla on tällöin pantu rautakalu veteen. Hevosia- 
kin uitettaessa on monin paikoin maassamme sidottu niiden hän- 
tään tulukset tai muita rautapaloja, sillä näkin pelättiin erityi- 
sesti vaanivan hevosia.? 

Vaikka näkin on kuviteltu asuvan etupäässä meren, järven 
joen tai lähteen syvimmässä kohdassa ns. näkinprunnissa (vrt, 
ruots. neckabrunn ja saks. Nixenbronn)'", sanotaan sen voivan 
hiipiä ihmisen perässä kuivallekin maalle niin pitkälle kuin 
kevään tulvavesi nousee, mutta sen edempää ei se voi ihmistä 


1 Porthan IV, 70. 

2 Ganander, MF 61. 

3 Holmberg (Harva), W 

4 Esim. SKVR X, 2, 5479-81, XII, 2, 7974—95, XIII, 3, 10104. 

5 Holmberg (Harva), W 199. 

€ Afanasev II, 242. 

7 Rantasalmi. Lönnbohm 625. SKS. 

8 Kangaslampi. Lönnbohm 277. SKS. — Samoin on tehty mm. Ruot- 
sissa (ks. Nordlind, Stud. i sv. folklore, 117). 

9 Ilomantsi. Lukkarinen 1307—8. — Kangaslampi. Lönnbohm 349. 

SKS. — Rantasalmi. Pelkonen, SMA XXII, 207. 
S 10 Holmberg (Harva), W 192; Hyltön—Cavallius 1, 265; Grimm, Deutsche 
agen, 39. 

viedä.! Muutamissa vesissä väijyvä näkki vaatii uhrin vuosit- 
vain tai tietyn ajan kuluessa, jolloin se tiedoittaa siitä sanoen: 
vAika joutuu, vaan ei joudu mies!» Ken sen äänen kuulee, on 
kuoleman oma, sillä vaikka hän välttäisikin uimaan menemistä, 
hän saattaa menehtyä vain kasvoja pestessään tai vettä juodes- 
saan.? Jo näkin näyttäytymisen uskotaan ennustavan veteen 
hukkumista. Paitsi ihmisiin ja eläimiin näkki voi tarttua myös 
kalastajan pyydyksiin pidättäen ne meren, järven tai joen poh- 
jassa. Samoin se voi seisauttaa vesimyllyn vesipyörän.? Sen 
vuoksi myllärien on oltava sen kanssa hyvissä suhteissa. Myl- 
lynhaltija maassamme onkin usein juuri vedenhaltija. 

Näkki voi olla vaarallinen talvellakin pitäessään salmet 
sulana. 


Lukkarinen kertoo Ilomantsista, että sikäläinen vanha kansa 
sanoo ”näkkiä? vetehiseksi.5 Tämä onkin etenkin kreikanuskoisten 
keskuudessa sekä Itä-Suomessa että itäisen rajamme takana 
yleisin ihmisenkaltaisen vedenhaltijan nimitys. Samoin kuin 
näkki on vetehinen (veps. vedhine) pelätty olento, joka upottaa 
uhrinsa. Koprinassa Inkerinmaalla hukkuneen tytön jaloissa 
nähtiin »vetehisen sormien jäljet». Suojärveltä on maininta, että 
jos äiti suuttuneena sanoo lapselleen: »veis sun vetehinen!y 
niin vetehinen todella anastaa lapsen.? Helpoimmin vetehinen 
saa saaliikseen henkilön, jolla ei ole ristiä kaulassa, sillä risti 
suojelee ihmistä. Hevostenkin suojaksi on niitä uitettaessa 


1 Tuusula. A. G. Andersson 290. SKS; Harva, VSHK 130. 

2 Myytillisiä tarinoita, 379 s.; Holmberg (Harva), W 195 s. 

8 Ks. Holmberg (Harva), W 201. 

4 Kangaslampi, Lönnbohm 561. SKS. — Näkki on antanut nimen myös 
näkkisillä-nimiselle leikille, jossa näkki yrittää muita tavoitella (Reinholm 
85: 91) ja jolla on vastine ruotsalaisten keskuudessa (Wendell, Ordbok 
över de Östsv. dial., 657). — Näkki-sana on liittynyt myös erinäisten kas- 
vien nimiin: näkinhapset eli -hiukset (Potamogeton), näkinheinä eli -herne 
(Vicia), näkinkenkä (Nymphaea), näkinlehti (edellisen lehti), näkinpalpakko 
(Sparganium), näkinparta (Chara), näkinruoho (Naias), näkinvaltikka 
(Typha). Kotilojen nimistä: mainittakoon näkinkenkä, näkinkota, näkkilö 
(vrt. ruots. näckel), näkkinen (Mya), näkinkorva (Haliotis) ja näkinkynsi 
(helmisimpukka). 

5 Ilomantsi. Lukkarinen 1309—11. SKS. 

8 Koprina. Lukkarinen 1966. SKS. 

7 Suojärvi. Omat kok. 

8 Kujola. LS 480; Repola. Omat kok. 

tehty raudalla ristinmerkki veteen! Aunuksessa vetehinen 
mainitaan samoin kuin venäläinen vastine vodjanoj eli vodjannik? 
usein vesimyllyn yhteydessä. Konnussa sen kerrotaan istuvan 
vesirattaalla, jonka se vasta viinalla kestittynä päästää käyn- 
tiin. Venäläisiltä opitun tavan mukaisesti sille on Riipuskalassa 
uhrattava kukko, jotta se antaisi vesirattaan liikkua. Se voi 
joskus tuottaa suurta vahinkoa särkemällä myllypadon.* Suo- 
peana ollen sen uskotaan avustavan kalamiehiä ajamalla kaloja 
näiden pyydyksiin; se saattaa myös häiritä kalastusta kiskoes- 
saan nuottaa perässään.” Näkistä vetehinen eroaa siinä, että vain 
jälkimmäiseltä anotaan kalaonnea ja että sen uskotaan aiheut- 
tavan tauteja.* 

Ihmisenkaltaisella vedenhaltijalla on vielä muitakin nimityk- 
siä. Ilomantsilaista vesieläjää vastaa kolttien t$atse-jielli vesi- 
eläjä? ja vatjalaisten järvelaj 'järvieläjä'.? Paljon yleisempi on 
vesihiisi, jota Haapavedellä kuvitellaan vvankkarakenteiseksi, 
miehen kaltaiseksi, mustan karvapeitteen peittämäksi olen- 
noksi» ja jolla on »hirmuisen pitkät kynnet». Sellaisena sen on 
nähty istuvan rannan kivellä. Kalajoella uskotaan, että »jos 
syömättömänä menee koskesta vettä noutamaan, niin vesihiisi 
ottaa ja tuottaa kuoleman»? Pohjanmaalla ja Itä-Suomessa 
vvesihiisi vie lapsetv».!! Savonrannassa hevosen uittajat panevat 
veitsen järveen, »ettei vesihiisi vie».!! Useimmiten vesihiidellä 
on kuitenkin ymmärretty vedestä saatua tautia, vesimaahista. 
» Vesihiisi tarttuu, kun veden päällä säikähtää. Yleisin, kai- 
kista vedessä asuvista tai veden yhteyteen kuuluvista, usko- 


1 Repola. Omat kok. 

2 M. Zabylin, Russkij narod, 247. 

3 Haavio, Vir. 1928, 265. 

4 Repola. Omat kok. 

5 Ilomantsi. Lukkarinen 1329. — Repola. Lukkarinen 200. SKS. 

$ Manninen, DK 81. 

7 Homantsi. Lukkarinen 1351. SKS. — Holmberg (Harva), W 45 s.; 
Lukkarinen, S 1912, 49. — Vrt. myös mordv. ves'-eruj ”vesi-eläjä? (Harva, 
MM 152). i : i 

8 Haapavesi. KPK 14. SS. 

9 Kalajoki. J. Kantola. SS. 

10 Isokyrö. E. Paavo-Kallio. — Kitee. Ilmi Koponen. SS. 

11 Savonranta. Lönnbohm 734. SKS. 

12 Manninen, DK 81 ss. 

muksellisista olennoista käytetty nimitys on pelkkä veden- 
haltija! 


Miespuolisen vedenhaltijan hahmo ei kansanperinteessä esiin- 
ny mihinkään täsmälliseen muotoon kiteytyneenä. Satakun- 
nassa sitä on paikoittain kuviteltu kovin kookkaaksi mieheksi, 
jopa niinkin valtavaksi, että sillä seisoessaan on »jalka toisella, 
toinen toisella puolen järveäs?, mutta todennäköisesti veden- 
haltija on tällöin pukeutunut jättiläismäisen metsänhaltijan hah- 
moon. Naispuolisen vedenhaltijan kuva on sitä vastoin melko 
stereotyyppinen. Useimmiten sen mainitaan näyttäytyvän 
alastomana vesien rannoilla joko peseytymässä tai kampaamassa 
pitkiä hiuksiaan, jommoisena se tunnetaan kaikkialla eurooppa- 
laisessa kansanuskossa. Kansainvälisiä piirteitä edustavat 
myös sen ylen upeat rinnat, joita kuvastavat mm. sanat: »Näkki, 
näkki nännisäkkil» tai »Nikki, näkki, nännäis näkkyyt!»? 


Iso nainen (ämmänäkki) istu (Pöytyällä) Puhon lauttan viäresä. Pesi 
itteäs ja kun hän mammis (rintansa) alta pesi, niin hän heitti ne olkapääl- 
lees (Vihervaara, Kotiseutu 1914, 190). 

Tasvasjoen haltijan sanotaan olleen isokokoisen naisen, joka kivellä 
istuen huuhteli rintojaan (I. Heikkilä. VSH). 

Paattisilla on vanhan naisen nähty pesevän itseään Ullasten kylän 
Keskitalon maalla olevassa luonnonlähteessä. Peseytyessään sillä oli 
tapana heittää suuret rintansa olkapäiden yli (Alma Sipilä. VSH). 

Salon joen vedenneito istui pyykkilautalla ja peseytyi keskellä kirkasta 
kuutamoyötä. Suunnattoman suuret rintansa se heitti vuorotellen olkansa 
yli (Y. Tamminen. VSH). 

Porvoon joessa näkki pesi itseään kivellä keskellä jokee. Sillä oli tissit 
kuin ämpärit (Askola. J. Tyyskä 637. SKS). 

Näkillä on pitkät tissit. Se heittää ne pestessään toisen toiselle ja toisen 
toiselle olalleen. Siinä paikassa, missä se itseänsä pesee, sen paikan tie- 
noissa sinä vuonna joku ihminen uppoaa (Anjala, J. Tyyskä 545. SKS). 

Se (näkki) istui rantakivellä niinkuin nainen ja kampasi pitkiä hiuksiaan 
mustalla kammalla. Kun se näki meidät, niin se viskasi toisen nännän 
toiselle olalle ja toisen toiselle ja hävisi veteen (Kurkijoki. MT 380). 

Sillä oli pitkä tukka ja pitkät nännit (Kaukola. MT 382). 

Kerran harjaili vetehinen (naispuolinen) pitkiä suortuviaan rantakivellä 
(Ilomantsi. Lukkarinen 1318, vrt. 1324. SKS). 

1 Inkerin Soikkolassa sanotaan lapsille vedessä näkyvää kuvajaistakin 
vedenhaltijaksi (Lukkarinen 1153. SKS). 


2 Tyrvää. E. Kullaa 137. SKS. 
3 Reinholm 85: 130; SKVR XIII, 3, 10104. 


388 


VEDENHALTIJA 


Pitkätukkainen naiseläjä istui kivellä ja pesi itseään. Se oli veden- 
haltija. Nähtyään miehen se pulskahti veteen ja sinne katosi (Inkeri, 
Koprina. Lukkarinen 1965. SKS). 

Vesiämmä kampaa hiuksiaan (Inkeri, Kupanitsa. Lukkarinen 1480. 
SKS). 

Vetehinen sukii pitkiä mustia hiuksiaan rannan kivellä, vaskinen kampa 
välkkyy aamun sarastaessa (Repola. Omat kok.). 


Naispuolisen vedenhaltijan nimityksistä mainittakoon ämmä- 
näkki, näkinpiika, näkinneito, vesineitty, vedenneito, vedennert- 
tyvä, vedenemäntä, vedenemännän tytär, veeneukko, vesiämmä ja 
jokiämmä, joista useimmilla on ulkolaiset vastineet.! 

Merenrantalaiset nimittävät meressä asuvaa naispuolista 
olentoa merenneidoksi. Pyhässä maassa on ollut tapana heittää 
kalaan mentäessä raha mereen sanoen: »Merenneito, anna 
kalaa!» Kalannissa muistellaan, miten erään talon emäntä aina 
neuvoi isäntää heittämään ruokaa eväspussista »mere neitol», 
»ni kyl kalo ruppe tulema». Kerran isäntä heitti juusto-osuutensa 
mereen ja saikin sillä kertaa paljon kaloja.? 

Pohjan perillä asuvat suomalaiset selittävät, että meren- 
emännällä on kalan pyrstö ja että sen näyttäytyminen tai 
ääni ennustaa myrskyä. Ruijaan rajoittuvilla seuduilla siitä 
käytetään norjasta lainattua nimitystä aavruuva (havfru), 
jonka lappalaisetkin tuntevat.* Muualla maassamme kalan 
pyrstöllä varustettu vedenneito tai -emäntä, joka virolaisten 
uskomuksissa on melko yleinen*, esiintyy etupäässä vain kan- 
sainvälisissä tarinoissa.* 

Vierasperäinen ja tarunomainen on myös meritursas, jonka 
nimi on säilynyt muinaisrunoissamme. Jo Ganander tuntee 
säkeet: 

Meri-Tursas partalainen 


teki neiden tiinehexi 
meren kuohuilla kowilla.? 


1 Holmberg (Herval k 204, 206. 

2 Harva, VSHK 130 

8 Kittilä. Paulaharju 14522. SKS. 

4 Utsjoki. Paulaharju 14519. SKS; Itkonen, Heidn. Sä 102 s; 
Holmberg (Harva), LU 90, W 36. 

5 Loorits, Pharaos Heer T 42, 44 S., JA s., 74 ss. 

6 Ks. esim. SMA XXII, 918. 

7 Ganander, MF 58. 

Sama myytillinen olento tavataan Iku-Turso-nimisenä Luo- 
jan laivaretki-runossa (I, 1, 339): 

Iku Turso Äiön poika 
nosti peätänsä merestä. 

Muodossa vesitursas tämä nimi on suomesta lainautunut lap- 
piinkin, sillä eräässä lappalaisten »pirujen» (Djfle) luettelossa, 
joka on kirjoitettu Vesisaaressa 1715, esiintyy muiden olentojen 
mukana Wesse-dursses.! Veden yhteydessä Tursas mainitaan 
vielä Aunuksen Säämäjärveltä saamassani loitsussa, joka alkaa 


sanoilla: 
Istuu Tursas tulisess' koskess', 
mustan meren rannass', 
suven karin korvass'. 


Etelä-Vepsässä turiaz tunnetaan vedenhaltijan nimenä: »Ved- 
hiine (vetehinen) eli turzaz vaalii karjaansa kalamiehen verkoilta 
ja nuotalta.»? 

Ilmeisesti Castrén osui oikeaan olettaessaan, että Turso eli 
Tursas johtuu skandinaavisesta ?hurs-sanasta.? Muinaisislan- 
tilaisten runoudessa thurs merkitsee tosin etupäässä jättiläistä 
eikä vedenhaltijaa, mutta sillä on ennen vanhaan ollut paljon 
laajempi merkitys. Niinpä eräissä riimukirjoitusloitsuissa sillä 
tarkoitetaan taudinhaltijaa.! Sama merkitys näyttää tursas- 
sanalla olevan seuraavassa Gananderin sanakirjaan liitetyssä 
säkeistössä: yTursas turpukohon, pukama pakahtukohon!» Ison 
tammen runossa T'ursas tavataan heinien polttajana ja Sampo- 
runossa tuhatpäisenä kyntöjuhtana. 


Monin paikoin maassamme puhutaan erikseen kosken- 
haltijasta, jolta on käyty tietoja kysymässä ja oppia otta- 
massa. Tällöin on asetuttava sellaiselle kosken kivelle, jonka 
ympäri vesi pyörii. Tarvasjoella kerrotaan, että koskenhaltija 
on kaikkia muita haltijoita vkovempi» ja että kun siltä jotakin 
asiaa tiedustellaan, »se vastaa ja näyttää itsensä kaikkein ko- 


1 Qvigstad, Kildeskrifter I, 83. 
2 Kettunen, Vir 1918, 53 ja Eesti Kirjandus 1925, 368. 
3 Castrén III, 86. 
E 4 Ivar Lindquist, Skrifter utg. av Vetenskaps-Societeten i Lund XV, 
ss., 32. 

vimmalla jyrinällä».!? Mainitaanpa lappalaistenkin esittäneen 
vedenhaltijalle juhannusyönä kosken partaalla erinäisiä, eten- 
kin elinkeinojen harjoitukseen liittyviä toivomuksia, ei kuiten- 
kaan sanoin, vaan ainoastaan niitä ajatellen. Silloin vedestä 
kuului ääni, joka ilmoitti, miten kulloinkin oli meneteltävä. Lo- 
puksi vedenhaltija näyttäytyi ihmisen hahmossa ja hävisi 
veteen.? : 

Suurimman maineen vedenhaltija on saavuttanut so it t o- 
taidon opettajana, jolloin oppia etsivän on asetuttava kuo- 
hujen ympäröimälle kosken kivelle viulu mukanaan. Edulli- 
sin aika on juhannus-, laskiais- tai pääsiäisyö, jolloin veden- 
haltijan uskotaan ilmestyvän samalle kivelle kokelaan selän 
taakse. Vedenhaltijalla on kuitenkin viekkaus mielessään, sillä 
se vaatii, että opin etsijä sitoo vyön kummankin ympärille. 
Tällöin on pidettävä silmällä, että side tarpeen tullen helposti 
aukeaa, sillä asianomainen voi muussa tapauksessa, kun veden- 
haltija äkkiä paiskautuu koskeen, joutua sen uhriksi. Kerrotaan, 
että siitä, joka tästä pälkähästä pelastuu, tulee ihmeellinen tai- 
turi, jonka soiton tahdissa ihmiset tanssivat tahtomattaan. 
Saattaapa hänen viulunsa soida itsestäänkin, vieläpä sen palaset, 
kun soitin on särjetty.? 

Vastaava tarina on tunnettu Skandinaviassa ja muualla.* 
Miten vanhaa perua se on maassamme, on vaikea tietää, mutta 
soittotaitoa samoin kuin muutakin oppia voidaan anoa myös 
maahisilta erikoislaatuisissa paikoissa.5 Vertailun vuoksi mai- 
nittakoon, että kaukana Baikalin rannoilla puhutaan soittimen 
haltijasta», jolla on kyky opettaa ihmisiä hyviksi soittoniekoiksi. 
Tämän jalon taidon saadakseen on kokelaan mentävä kuutto- 
mana yönä kolmen tien haarautumaan sekä istuuduttava silkki- 
suitsilla varustetulle hevosenkallolle. Kerrotaan, että kallo 
pyrkii keskiyöllä, heittämään soittajan päältään, jolloin tämä, 
jos hän putoaa, menettää henkensä, mutta jos hän tietää olla 


1 Harva, VSHK 130. 

2 J, Fellman II, 173. 

8 Holmberg (Harva), W 201 ss.; Kaarle Krohn, SRU 79; Väisänen, KV 
1926, 213 ss.; Haavio, SMM 336. 

4 Norlind, 119 s.; Helland, Nordlands amt II, 437 ss.; Grimm, DM-1, 
408. 

5 Kaarle Krohn, SRU 79. 

varuillaan, niin ettei hänen soittonsa keskeydy, hänestä tulee 
ylen taitava soittaja.! 

Mainintoja siitä, että vedenhaltija itse soitollaan hurmaa ihmi- 
set, tavataan maassamme etupäässä vain ruotsinkielisten kes- 
kuudessa,? mutta Olaus Magnus on liittänyt jo 1555 ilmesty- 
neeseen, Pohjoismaiden historiaa käsittelevään teokseensa ku- 
van, jossa näkki soittaa kielisoitinta koskessa Olavinlinnan luona 
aiheuttaen erään henkilön veteen syöksymisen.? Ganander ei 
puhu näkin soittotaidosta, hän mainitsee vain, että näkki jos- 
kus laulullaan houkuttelee lapsia luokseen.* Lappalaistenkin 
tarinoissa kerrotaan, että kun tsatse-jielli *vesieläjä' laulaa kau- 
niisti, niin merimiehet voivat jäädä sitä kuuntelemaan unoh- 
taen, että se ennnustaa myrskyä ja heidän hukkumistaan.* Tämä 
kansainvälinen, seireenien laulua muistuttava tarina on siis 
kulkeutunut Lapin perukoille saakka. 


Virolaisten tarinoissa puhutaan myös eri kalalajien halti- 
joista.s Vastaavan uskon muistomerkkejä on säilynyt Suomen 
Lapissa. T. I. Itkonen kuvailee Inarin tunturilappalaisten tähän 
liittyviä uskomuksia seuraavin sanoin: »Kuölle-maddu, kalan 
vanhin, on erikseen usealla kalalajilla, kuten hauella, ahvenella, 
taimenella ja siialla. Se on jopa ihmistä isompi, mutta asianomai- 
sen kalan kaltainen. Hauen vanhimmalla on pää suhteettoman 
suuri ja siinä kaksi takaviistoa sarvea. Jos pyydykset ovat 
tyhjät, sanotaan: maddu on ottanut (kalat) luokseen.)? 

Sarvipäinen hauki, joka voi rikkoa kalamiesten verkot, tunne- 
taan Lapissa muuallakin?, vieläpä Siperiassa ostjakkien asuin- 
sijoilla.? Juuri hauki onkin haltijakalana näytellyt hyvin huo- 
mattavaa osaa jopa silloinkin, kun se esiintyy sarvettomana. 
Votjakkien käsityksen mukaan tuulastajat tuntevat sen siitä, 
että se on muita kaloja suurempi ja että se levätessään, päin- 


1 Harva, ASU 270 s. 

2 FSF VII, 1, 688 ss.; vrt. Kaarle Krohn, KRH 354 s. 

3 Olaus Magnus, Liber XX, cap. XIX. 

4 Ganander, MF 61. 

5 Petsamo. Omat kok. 

ê Loorits, Bäckahästen 1945, 27 s. 

? Itkonen, KV 1945—46, 134. 

8 Itkonen, Heidn. Religion, 105 s.; Kolmodin, 5; Raviala, Reste, 152. 
9 Patkanov I, 124, 133. 

vastoin kuin muut kalat, pitää päätään vasten virtaa tai vasten 
rantaa. Jos haltijakalaa haavoittaa, seuraa sairaus tai muu 
onnettomuus.! Samanlainen käsitys on ollut votjakkien veljes- 
kansalla syrjääneillä, joiden keskuudessa kerrotaan mm., miten 
kalastajat eräässä myllypurossa haavoittivat suunnattoman 
suurta haukea ja miten vedenhaltija tuli yöllä valittamaan sai- 
raan poikansa puolesta.? Tällaisen haltijahauen ovat ruotsa- 
laisetkin tunteneet.3 

Erikoislaatuista pyytäjän verkkoon joutunutta kalaa on mei- 
dän maassamme sanottu myös vedenhaltijan lehmäksi. Niinpä 
Karjalassa kerrotaan, että kun kalastajat kerta vetivät nuottaa 
ja siihen oli eksynyt sarvipäinen, jalallinen kala, kuului vedestä 
vedenemännän kutsu: »ptruko kirjonen, ptruko karjonen 
kotiin! Ruotsissa tunnetaan samantapainen tarina. Onki- 
mies saa koukkuunsa hyvin komean ja korean kalan, mutta kun 
hän ryhtyy sitä vetämään veneeseen, vedenemäntä huutaa: 
yPäästä kellokkaani, niin saat kaloja koko elämäsi aikana niin 
paljon kuin haluat!»s Joskus vedenhaltijan lehmänä esiintyvällä 
hauella mainitaan olleen kellokin kaulassa.* 

Viimeksi mainituissa tarinoissa näyttää kaksi eri kuvitelmaa 
sekaantuneen toisiinsa. Toisen kohteena on ollut haltijakala, 
joka eksyy kalamiehen pyydykseen, toisen taas vedenhaltijan 
(maahisen) hyvälypsyinen lehmä, jonka ihminen ottaa haltuunsa 
rannan laitumelta ja jota vedenemäntä kutsuu luokseen. 


Harvinaisen suuren, vesistölle vieraan tai oudolla tavalla saa- 
dun kalan on sekä meillä että muualla uskottu ennustavan sai- 
rautta tai kuolemaa.? Siitä johtuu, että Inarin suomalaiset 
ovat sanoneet sitä martaaksi.s Paha merkki on myös, jos kalat 
alkavat karttaa aikaisemmin antoisaa pyydystä. Lencavist 
kertoo näet vanhan kalastajan tällöin lausuneen: 


1 Ks. Holmberg (Harva), W. 65. 

2 Ks. Holmberg (Harva), W 99. 

3 Rothman, Östsvensk folktro, 67, 70 s. 

4 Ailio, SMA VIII, 47 s. 

5 Hermelin, SL 1909, 3, 74, vrt. Russwurm, Eibofolke, 254. 
6 v. Sydow, NK XIX, 134. 

7 TN (Harva), W 208 s. 

8 Itkonen, Vir. TYTN 32 ja Heidn. Religion, 254 s. 

Joko nyt Marta merrasani, 
Tuoni lienee tokeisani, 
että kaloist owat paitzi, 
tyhjät weden sikiöistä?! 

Millaisia olentoja nuo oudot kalat kansanuskossa alun perin 
edustavat, ei selviä niihin liittyvistä kertomuksista. T. I. Itko- 
sen kolttalaisissa kielennäytteissä mainitaan, että märdes-kala, 
»joka ennustaa kuolemaa pyytäjälleenv», on vedenhaltijan lapsi.? 
Syrjäänien käsityksen mukaan vedenhaltija on lapsena kalan 
muotoinen, mutta vartuttuaan se saa ihmistä muistuttavat piir- 
teet. Eräällä haltijakalalla, joka epähuomiossa oli eksynyt kala- 
miehen pyydykseen, oli päässä vaaleat hiukset. Huolimatta 
siitä, että täysi-ikäisen vedenhaltijan. kuvitellaan esiintyvän 
ihmisen näköisenä, on sen olemuksessa silti jotakin, joka viittaa 
kalaan. Niinpä kita saattaa sillä olla suuri kuin hauella. 
Uudellamaalla muistiinpannussa tarinassa vedenhaltija aukaisee 
suunsa ja kysyy: voletko koskaan nähnyt näin suurta kitaa?»* 
Kalaa muistuttavat myös sen suuret, pyöreät silmät. Suo- 
messa näkki on joskus näyttäytynyt pölkyn tapaisena, jonka 
otsassa on lautasen kokoinen pyöreä silmä ja selässä harjakset. * 
Virolaisten näkk on muuten ihmisen kaltainen, mutta sillä on 
kalan hampaat.? Purmossa puhutaan veden olennosta, joka 
edestäpäin katsoen on kaunis neito, mutta jonka selkäpuolella 
on kalan suomukset ja evät. Tyypillistä veden asukkaalle on 
lisäksi se, että se on alaston, kylmä ja liukas olento, joka ihmi- 
sen sitä lähestyessä polskahtaa joen tai järven partaalta veteen. 
Vielä on huomattava, että vedenhaltija kuljettaa kaloja muka- 
naan ja että se voi joutua kalamiehen pyydykseen. 

Monet kansat ovat selittäneet, että vedenhaltijat silloinkin, 
kun niillä on kalamaisia piirteitä tai kun ne näyttäytyvät eri- 
koislaatuisten kalojen muodossa, edustavat ennen eläneitä ihmi- 


1 Porthan IV, 52. 

2 Itkonen, KKS 245. 

3 Holmberg (Harva), W 98 s. 
4 Pörtom. J. Dahlbo 48. SLS. 
5 Holmberg (Harva), W: 64, 97. 
ê Holmberg (Harva), 194. 

7 Wiedemann, 433. 

8 FSF VII, 1, 667. 

siä, jotka ovat joutuneet veden valtaan. Oskar Loorits on kir- 
joittanut laajahkon tutkimuksen meidänkin maassamme tunne- 
tuista tarinoista, joissa kerrotaan, miten Punaiseen mereen huk- 
kunut faaraon sotajoukko kummittelee vesissä outojen kalojen, 
hylkeiden tai erinäisten vesilintujen hahmossa.! 

Vaikka kalanhahmoisten haltijain alkuperä on kansamme kes- 
kuudessa hämärtynyt, ei kuitenkaan ole uskomusten laajempaa 
taustaa silmällä pitäen syytä epäillä sitä, että kalat itse ovat 
alun perin olleet näihin liittyvien uskomusten kohteena. »Kala- 
haltijan» tuntevat ostjakitkin, jotka vuuden veden aikana», so. 
keväällä valmistavat puusta tai tuohesta hauen tai säynään 
muotoisen kuvan ja kuljettavat sitä kalamatkoilla mukanaan.? 
Samoin samojedit uhratessaan jokien suilla kalastuskauden 
alkaessa tekevät »veden isännästä» kalan muotoisen »varjon». 
Joskus »veden isännän» varjoksi eli kuvaksi valitaan vain 
voudonnäköinen kuivatettu kala».? 

Varhaiskantaisten uskomusten sanelema on myös mm. lappa- 
laisten tapa viedä syömästä päästyä kaikki kalan ruodot ve- 
teen.* Suomalaisten keskuudessa samoin kuin muualla sai eten- 
kin kalastuskauden ensimmäinen kala erikoisen huomion osak- 
seen. Se keitettiin sisälmyksineen kaikkineen heti rannalla, 
josta sen nimi »rantakala» johtuu, ja se syötiin sormin, sillä 
veitsen käyttö oli tällöin ankarasti kielletty. Lopuksi kalan 
jätteet vietiin ikään kuin uhrina veteen. Suurin huolenpito 
kohdistui ruotoihin, jotka, mikäli mahdollista oli säilytettävä 
särkemättä ja joiden uskottiin tulevan eloon uudelleen.5 On kiin- 
toisaa, että vielä meidän päivinämme pidetään kalan syömistä 
terävin veitsin hienoissa pidoissa sopimattomana. 

1 Loorits, Pharaos Heer I, 3 ss., 19 ss. 

2 Karjalainen, JU 290 s. 

- 3 Holmberg (Harva), FUM 193. 


4 Itkonen, KKS 244 s. 
5 Holmberg (Harva), W 254 ss. 

Muinaisrunojemme kuvastama käsitys maaemosta huhtaan tai 
peltoon kylvetyn viljan »kasvattajana» ja »vartijana» (VII, 5, 
4452—53) on ilmeisesti ikivanha. Tätä »suurta äitiä», joka on 
kuulunut maanviljelyselinkeinon yhteyteen, palvoivat jo Itä- 
maiden muinaiset kulttuurikansat. Esimerkkejä on myös siitä, 
että viljeltyä maata on meillä ja muualla pidetty pyhänä! 

Mutta samalla on uskottu, että jokaisella viljavainiolla on 
oma haltija tai emuu, jonkinlainen viljan kollektiivisielu, josta 
eräät sukukansamme ovat käyttäneet samaa nimitystä (votj. 
urt, t8er. ört) kuin puhuessaan ihmisen tai eläimen *hahmo- 
sielusta”? Tämän uskon on itse luonto ihmiselle opettanut. 
Vilja, joka toisinaan kasvaa virkeänä ja elinvoimaisena, toisi- 
naan kituu ja kuihtuu, herättää näet helposti ajatuksen, että 
senkin olemuksen osana on jotakin, joka saattaa poistua pellosta 
ja jonka menettäessään pelto samalla menettää elinvoimansa. 
Usein sitä on nimitetty vain »viljaonneksi». Vanha kansa on 
kaikkialla huolehtinut siitä, ettei xviljaonni» mitenkään poistuisi 
pellosta. 

Votjakit ovat kuvitelleet, että pellon ”hahmosielu' (urt) voi 
olinpaikastaan irtautuessaan pukeutua mm. eräänlaisen per- 
hosen hahmoon, joka tällöin, jotta surkastunut vilja virkis- 
tyisi, on etsittävä ja palautettava. Kasvuonni voi kadota tun- 
temattomasta syystä, mutta sen voi myös toinen anastaa vie- 
mällä salaa multaa, siemeniä, oraita tai tähkiä toisen pellosta 
omaansa.t Jälkimmäiset pars pro toto-kuvitelmat osoittavat, 

1 Esim. SKVR VII, 5, 4500. 

2 Holmberg (Harva), PU 180, TU 59 s. 

3 Holmberg (Harva), PU 180 ja Virolaisten viljaneitsyt, SUST XXXV, 

"a Mvt. 76 s. 

että viljan haltija on salaperäisellä tavalla sidottu sitä ympäröi- 
vään aineeseen. Mordvalaisten »pelto-emon» voi joskus vain 
hevosen jalka kuljettaa vieraaseen peltoon.! Uskonnon ja ma- 
gian piiriin kuuluvat käsitykset kulkevat siis tässäkin käsi 
kädessä. 

Viljan haltijaa’ tai *emuuta”, joka edustaa viljalajin elämää 
kaikkialla pellon piirissä, on lisäksi kuviteltu hyvin herkkä- 
tuntoiseksi, mistä johtuu, että varsinkin viljan leikkaajien on 
oltava varuillaan. Kun elopellolla työskenneltäessä joskus 
ranne tulehtuu tai selkä kuoleutuu, mikä tietenkin johtuu luon- 
nollisista syistä, on yleisesti uskottu, että sielullistettu vilja 
aiheuttaa nämä vaivat. Sitä osoittavat selvästi niihin liittyvät 
taiat. 

Niinpä vasemman käden ranteeseen ruista leikattaessa tullutta 
kipua, joka rannetta liikuteltaessa synnyttää narisevan äänen 
ja jota sen vuoksi on sanottu nariksi (ruots. knarr), on parannettu 
siten, että pölkylle tai kynnykselle pannaan oljenkorsia, joiden 
poikki sairas asettaa ranteensa ja jotka taudin parantaja sitten 
katkaisee kirveellä ranteen molemmilta sivuilta sairaan tai 
jonkun syrjäisen kysyessä: »mitä sinä hakkaat?» johon paran- 
taja vastaa: waria hakkaan»? Maamme ruotsinkielisten kes- 
kuudessa samoin kuin Skandinaviassa, jossa oljenkorsilla on 
ollut tähkätkin päässä ja jossa oljet on katkaistu solmuja eli 
niveliä myöten, on ilmeisesti noudatettu alkukantaisinta tapaa.’ 
Meille tämä kipeytyneen ranteen parannuskeino, joka on Itä- 
Suomessa harvinainen, on epäilemättä tullut Skandinaviasta 
käsin. 

Samoin on toisenkin elopellolla saadun narin parannustavan 
laita, joka toimitetaan siten, että sairaan ranteen ympäri sido- 
taan olkia, jotka sitten poltetaan, tai että rannetta kosketellaan 


1 Harva, MM 125. 

2 SKVR XI, 914 (Perho), vrt. X, 2, 3468 —; Hästesko, LTL 263 ss. 
ja LT 129 ss. 

3 FSF VII, 5, 203 ss.; Lid, Joleband og vegetasjonsguddom, 260 ss. — 
Kun Norjassa on naria sairastavalle sanottu: »sinä olet käynyt käsiksi 
gygriin» (du hev gripe gygri), näyttää myös tämä sanonta osoittavan, niin- 
kuin Kristian Bugge (Festskrift til Feilberg, 166 s.) ja Nils Lid ovat huo- 
mauttaneet, että gygrillä on tällöin ymmärretty oljenkorsien edustamaa 
taudin tuottajaa. 

palamaan sytytetyillä tähkillä sairaan kysyessä: »mitä sinä 
poltat?» johon taudin parantaja vastaa: »naria poltanv.! 
Nämä eri paikkakunnilla jonkin verran eri tavalla toimitetut 
taiat, joissa rukiin oljet tai tähkät näyttelevät tärkeätä osaa, 
osoittavat siis selvästi, mistä narin on uskottu aiheutuvan. 
Edellinen taika kuvastaa yhtäläisyyden aatteeseen perustuvaa 
rankaisutapaa, mutta kummassakin ilmenee lisäksi käsitys, että 
tauti on kosketuksen tietä siirrettävä takaisin aiheuttajaansa ja 
aiheuttajansa mukana tuhottava. Kun narin parannustapoihin 
ei liity syntylukuja, emme tässä yhteydessä tapaa sitä rukiin 
haltijan nimeä, joka esiintyy siikasen loitsussa. Saman taudin 
aiheuttaja voi tosin olla muunkin viljan kuin rukiin haltija, 
mutta yleisimmin sen selitetään johtuvan rukiin leikkuusta. 
Pelätympi vaiva on ollut elopellolla saatu selässä tun- 
tuva pakotus. Senkin on uskottu aiheutuvan sielulliste- 
tusta viljasta, johon jo ensimmäisten korsien leikkaamisen on 
kuviteltu kovasti koskevan ja jonka vihojen välttämiseksi on jo 
ennakolta turvauduttu erinäisiin varokeinoihin. Niinpä Kiihte- 
lysvaarassa kerrotaan, että kun leikkaamaan menee, pitää 
ensimmäinen olki hampaillaan katkaista, niin ei sivuja pakota»? 
Epäilemättä leikkuuväki on täten pyrkinyt kohdistamaan viljan 
haltijan huomion hiiriin, myyriin tai muihin viljan jyrsijiin 
säästyäkseen itse sen kostolta. Pelon aiheuttamista tavoista 
puheen ollen mainittakoon, etteivät Vologdan seudun venäläi- 
set mennessään eloa leikkaamaan ole kulkeneet portista, vaan 
ryömineet pellolle aidan alta.s Kuvaavaa on myös, että selkä- 
kivun välttämiseksi ensimmäiset lyhteet, kolme tai yhdeksän, 
on maassamme leikattu vaiti ollen.* 
: Elon leikkaajilla on lisäksi ollut tapana asettaa ensimmäiset 
tähkät vyönsä alle tai sitoa ensimmäiset oljet vyölleen, joskus 
koko ensimmäinen sitoma selkäänsä, jottei »sivuja pakottaisi» 
tai selkä kuoleutuisin.5 Esimerkkejä on myös siitä, että vyö- 


1SKVR X, 2, 3519 — Hästesko, LTL 264, 274; FSF VII, 5, 206 s; 
Lid, mt. 264, 266 s. 

2 Mvt. 736 $. 

3 Zelenin, 30. 

4 Myvt. 749, 734 88. 

5 J, Fellman (Rovaniemellä 1800-luvun alussa), Budkavlen 1928, 18; 
Mvt. 113 s., 260 ss. 

täisille sidottavia olkia ei saanut katkaista sirpillä, vaan ne oli 
nyhdettävä maasta juurineen! Mihin edellä mainittu, maan- 
osassamme melko yleinen taika? jota usein on noudatettu myös 
heinän niittämiseen ryhdyttäessä, perustuu, on kysymyksen- 
alaista. Olisiko olkien tai heinien sitominen vyölle ollut enna- 
` kollinen toimenpide selkäkivun siirtämiseksi olkiin tai heiniin, 
jotka myöhemmin on voitu hävittää? Helpommin ymmärret- 
tävää taikatapaa edustaa ensimmäisten korsien leikkaaminen 
sanomalla: voljen (tai pellon) selkä poikki, minun selkäni ter- 
veeksi!» johon liittyvää aatetta kuvastaa myös ensimmäisen sito- 
man taittaminen kaksinkerroin.s Näissä taioissa suoritetaan 
siis narin parantamisessa mainittu olkien katkaiseminen jo 
etukäteen. 

Maassamme on säilynyt myös tietoja siitä, miten rukiin leik- 
kuussa kipeytynyt selkä on parannettava. Eräs tällainen keino 
on yhdeksän rukiin jyvän nieleminen, jotka sairaan niitä käsil- 
lään koskettamatta on huulillaan poimittava riihen lattialta tai 
seinien raoista.*t Näyttää siltä kuin tässäkin olisi pyritty koh- 
distamaan viljan haltijan vihat jyrsijiin. Vaikeampi on asettaa 
rukiin yhteyteen tapaa, jonka mukaan sairaan on laskeudut- 
tava vatsalleen ja hänen selkäänsä on sellaisen vaimon poljet- 
tava, joka on synnyttänyt kaksose t.5 Jos tähän taikaan kät- 
keytyy käsitys kaksoistähkän vaikutuksesta kaksosten saantiin, 
voidaan ehkä olettaa, että jälkimmäistä parannustapaa on alun 
perin käytetty siinä tapauksessa, että viljan leikkaajan on kat- 
sottu sirpillä haavoittaneen kaksoistähkässä ilmenevää 
viljan haltijaa. 


Aivan erikoista osaa ovat pellon viimeiset korret 
hyötykasvien laadusta riippumatta näytelleet jo ammoisista 
ajoista alkaen. Todennäköisesti se on johtunut siitä, että viljaa 
leikattaessa kasvilajin elämä säilyy niissä kauimmin tai toisin 

1 Mvt. 738 $. 

2 FFC n:o 62, 33 ss.; Eskeröd, 91; Zelenin, 30 s. — Mordvalaisleskellä on 
myös miesvainajalle omistetussa elonkorjuujuhlassa kaiken päivää olkivyö 
yllään (Harva, MM 59). 

3 Myt. 114, 261 ss., FFC n:o 62, 35 ss.; Eskeröd, 91. 


4 FSF VII, 5, 230 ss. 
5 FSF VII, 5, 234 ss. 

sanoen että ne ovat kasvin haltijan viimeinen olinpaikka pel- 
lossa. Sen vuoksi niiden leikkaamista on yleensä kavahdettu. 
Uudellakirkolla on uskottu, että ainakin »sen selkää, joka tuli 
katkaisseeksi viimeiset oljet, jäi pelto kivistämääns.! Kiven- 
navalla »kivisti selkää kaiken talvea»? Myös Kittilässä kerro- 
taan viimeisten korsien leikkaajan päivitelleen: 

Kun minun piti kaikki leikata! 

Onko ihme, jos minun selkäni on kipeä? 

Itä-Suomessa on sanottu, että viimeksi leikkaajalle vjää pelto 

(tai leikkuu) selkään vuodeksin.t Lättiläisillä on ollut tapana 
vapautua tästä taakasta sanomalla: 

Jääös, viljapelto, paikoillesi, 

älä ripustaudu selkääni, 


et sinä ole minun kuormani, 
enkä minä sinun kantajasi! 


Se, joka jättää nämä sanat lausumatta, joutuu koko vuoden 
kantamaan viljapellon taakkaa, mikä ilmenee selkäkivun muo- 
dossa.5 Liedossa on selitetty, että se, joka leikkaa viimeiset kor- 
ret, leikkaa sadon. 

Viimeisten korsien jättäminen peltoon katkomattomina on 
ollut hyvin laajalti tunnettu tapa. Salmissa on näitä korsia, 
jotka joskus vielä palmikoitiin, sanottu pyhän Miikkulan tai 
pyhän Pedrin vparraksiv». »Täs jätämme ”pyhän Pedrin parran’ 
ja palmikoitsemme vuueks.»? Kreikkalaiskatolisten karjalaisten 
keskuudessa niiden yleisin nimi on kuitenkin ollut »pyhän Iljan 
parta». Niinpä Uhtualla on leikkuuta lopetettaessa ollut tapana 
sanoa: »Hospodi blagoslovi! (Herra siunaa!) Pyhän Iljan parta 
jääköön tulevaan vuoteen!» Repolassa on maanviljelijä pitänyt 
velvollisuutenaan jättää viimeiset korret peltoon tai huhtaan 
jokaisestaeriviljalajista, nim. rukiista, ohrasta ja 

1 Myt. 770 8. — Vastaava käsitys on muistiinpantu mm. Virossa (Holz- 
mayer, 107). 

2 Kivennapa. L. Pullinen. SS. 

88 V, 2, 257. 

4 Kontiolahti. E. Eskelinen. — Sortavalan pit. S. Aalto. — Polvijärvi. 
V. Varis. SS. 

5 Conventus primus historicorum Balticorum, 133. 


€ Myt. 769 $. 
7 KV 1940—41, 184; Kotis. 1941, 170 s. 

kaurasta, sillä »jokaisella viljalla on oma isäntä» »Pyhän 
Tljan parraksi» valitaan tavallisesti suuritähkäisimmät ja liha- 
vimmat korret, jotka täysine tähkäpäineen ja usein letitettyinä 
jäävät pellon laitaan nuokkumaan.! »Pyhän Iljan parta», jota 
toisinaan on sanottu »Jumalan parraksi» tai »Ukon parraksi», 
on ollut tunnettu myös Suomen entisellä alueella, Suistamolla, 
Suojärvellä, Salmissa ja Korpiselässä.? 

Kun pyhä Ilja ja toisin paikoin myös Miikkula (Nikolaus) ja 
Petri ovat olleet maanviljelyksen suojeluspyhiä, ei ole odotta- 
matonta, että heidän nimensä ovat venäläisiltä saatujen esi- 
kuvien mukaisesti tulleet tähän yhteyteen.3 Mutta parta» 
nimitys, jota ei Länsi-Suomessa eikä Länsi-Euroopassakaan ole 
pellon viimeisistä korsista käytetty, tavataan lisäksi mm. Ju- 
goslaviassa ja Bulgariassa (»Jumalan parta»). Mahdollisesti se on 
ikivanhaa itämaista perintöä.* Samalta taholta lienee tullut 
puheena olevan parran palmikoiminen. Tosin karjalaisten hää- 
runoissa mainitaan, että puhemiehelläkin (patvaskalla) oli 
häissä »parta kullan palmikoissa»?, mutta tästä ei voine päättää, 
että olkien enempää kuin puhemiehen parrankaan palmikoimi- 
nen olisi ollut vanha kotoperäinen tapa. Viimeisten korsien 
letittäminen on kuitenkin ollut tunnettu Ruotsissakin ja muualla 
Länsi-Euroopassa.’ 

Kun venäläisillä esim. Kadnikovskin piirissä on ollut tapana, 
että perhekunta kokoontuu kauran leikkuun loputtua viimeisten 
leikkaamatta jätettyjen korsien ääreen, jolloin perheenpää olkia 
maasta irroittamatta kiertää niitä kädellään ja lausuu: »tässä on 
sinulle, Ilja, parta, juota ja ruoki hyvää hevostanil?, saattaa 
syntyä ajatus, että mainituilla korsilla olisi jo alun perin ymmär- 
retty pyhälle Iljalle tarkoitettua uhria. Uhriin voisi viitata 
myös mecklenburgilaisten tapa jättää peltoon muutamia korsia 
tähkineen, jotka sidotaan yhteen ikään kuin lyhteeksi ja joiden 

18 V, 2, 120 ss. 

2 KV 1939, 153 ss. 

38 V, 2, 121; Zelenin, 39 s.; KV 1940—41, 185. 

4 FFC n:o 118, 251 ss. 

5 Harva, KKH 214, 217. 

6 Törner, 65; Eskeröd, 130, 194, 213. — Samoin kuin Ruotsissa on Sal- 


missakin viimeiset korret palmikoitu kolmella säikeellä (KV 1939, 153). 
78 V, 2,121. 

ympärille kerääntyneet leikkaajat huutavat: »}Wode, Wode, ota 
tästä rehua hevosellesi!! Skandinaviassa kerrotaan viimeisten 
korsien jääneen peltoon mm. maahisia tai muita maassa eläviä 
olentoja varten.? Ruotsista on jo eräässä 1730-luvun lähteessä 
seuraava kiintoisa tiedonanto: »Kun leikkuu lopetetaan, jätetään 
tavallisesti kourallinen viimeisiä korsia sellaisina kuin ne ovat 
kasvaneet tähkineen kaikkineen peltoon. Ne palmikoidaan yh- 
teen kolmella säikeellä, sitten ne taivutetaan maahan ja reite- 
tään kolmella kivellä. Kysyttäessä, mitä tällä tarkoitetaan, he 
sanovat, että se tulee gräfso-nimisen olennon osaksi, jotta seu- 
raavana vuonna saataisiin hyvä sato.» 


Vertaileva tutkimus on kuitenkin omiansa osoittamaan, ettei 
puheena oleva tapa ole alun perin ollut uhritoimitus sanan var- 
sinaisessa mielessä, vaan että viimeiset korret ovat edustaneet 
itse viljan elinvoimaa, emuuta tai haltijaa. Niinpä lättiläiset, 
jotka samoin kuin ruotsalaiset ovat taivuttaneet viimeisten kor- 
sien tähkät maahan ja asettaneet niiden päälle kiven, ovat 
uskoneet, että viljan haltija nukkuu talven yli pellossa kiven 
alla.s Vasta sen jälkeen, kun tavan alkuperäinen tarkoitus on 
hämärtynyt, on sitä ruvettu selittämään uhriksi. Yleisimmin on 
vallinnut käsitys, että viljan menestys on tästä tavasta 
riippuvainen eli, niin kuin Hämeessä sanotaan, »jos ruista leikat- 
taessa jättää sitoman verran viljaa peltoon kasvamaan, niin 
rukiin *onni? ei menehdyy.5 Vaikea on karjalaistenkaan keskuu- 
desta saada tukea jo vanhentuneelle olettamukselle, että kysy- 
myksessä olisi varsinainen uhri. Vaikka esim. Korpiselässä on 
tällöin lausuttu: vtäs kun pardazen myö jätämmä, Jumal viel 
tulevan vuon meil anna!»*, ei tämä vpartasen» jättäminen ole 
merkinnyt muuta kuin viljaonnen pysyttämistä, samoin kuin 
villatöyhdön jättäminen lampaan selkään eläintä kerittäessä 

1 W. Golther, Handbuch der germ. Mythologie, 290; vrt. FFC n:o 62, 
74 ss.; Eskeröd, 133, 117. 

2 FF 1920, 98 ss.; Eskeröd, 118 ss., 126 s.; FSF VII, 2, 111. 

3 F 1946, 152.; Eskeröd, 133, vrt. 113 s. — Kiven alle on viimeisten 
ST tahkapant taivutettu Venäjälläkin (Zelenin, 38). 


5 Myt. 763 §. 
€ KV 1939, 154. 

on tarkoittanut vain villan kasvun säilyttämistä. Että rahvas 
itse on kummassakin vertaamassamme tavassa nähnyt yhtäläi- 
syyttä, osoittaa mm. se seikka, että myös »lampaan lapojen 
kohdalle» jätettyä, keritsemätöntä töyhtöä on toisin paikoin 
nimitetty v»pyhän Iljan parraksi».* Pyhälle Iljalle on tosin uh- 
rattu pellon tähkiä, mutta tämä uhri on toimitettu jo silloin, 
kun viljan leikkuu aloitetaan, jolloin puheena olevat tähkät 
on asetettu tuvan soppeen Iljan ikonan ääreen.? 

Kun Ruotsissa on äskettäin esitetty ajatus, ettei pellon vii- 
meisten olkien katkomatta jättäminen olisi missään suhteessa 
haltija- tai sielu-uskoon, on syytä muistaa, että vogulien käsi- 
tyksen mukaan, jonka Gr. Novitskij mainitsee jo n. 1715, voi 
hiuksienkin leikkaaminen ihmisen päästä merkitä »sielun» me- 
nettämistä.? 


Länsi-Inkerissä on pellon kolmea viimeistä oljenkortta, jotka 
sidottiin yhteen kolmella erivärisellä langalla, sanottu vakaksi». 
Kokoontuessaan sen ympärille neidot lauloivat (III, 1, 1055): 


Sitelin sinillä langalla, 
puutelin punalangalla, 
keskipaikalla keltasella. 
Akka, akka, peltoani, 

akka pellon alkajani —. 
Mitä sanon akalleni, 
toivottelen tovvolleni? 
Keitän pudroa patasen, 
paissan vakan piirakkoo —. 


Tälle vakallev, jota vastaa venäläisten baba ja germaanien die 
Altet, oli siis toimitettava ubri. Myös vatjalaisilla on ollut tapana 
panna savipadallinen puuroa vuoden parran». (vuvve parta), so. 
pellon viimeisten korsien keskelle sanoen: vAnna vuoden ajaksi 
niin paljon viljaa kuin savipadassa on puuroa!» Yleisempi 
tapa sekä vatjalaisten että virolaisten keskuudessa on ollut 

1 Suomussalmi. Marttinen 608. — Kivijärvi. Marttinen 1144. SKS. — 
SV, 2, 122. — Kiestinki. Omat kokoelmat. : 

28 V, 2, 122; vrt. Zelenin, 31. 

8 Karjalainen, JU 33. 


4 FFC n:o 118, 257; Eskeröd, 251. 
5 Ränk, Vir. 1948, 147 ss. 

leivän tai paikoittain voileivän asettaminen pellon laitaan leik- 
kaamatta jätettyjen olkien väliin! Saman tavan muistoja on 
säilynyt Venäjällä.? Todennäköisesti tämä ruokauhri on tällöin 
omistettu itse viljan haltijalle, jota Inkerissä epäilemättä on 
vakalla» ymmärretty. 

Vermlannin suomalaisilla kerrotaan olleen tapana nyhtää vii- 
meiset oljet käsillä ja panna ne poikittain pellon reunaan Pelto- 
pekalle vpäänalustaksi». Lisäksi oli Peltopekalle tällöin vietävä 
olutta varrellisella kupilla. Kun antoi Pekalle päänalustatyy- 
nyn ja oltta, niin ei tullu ikään mustapäitä eikä karhunham- 
masta viljaan.»? Todennäköistä on kuitenkin, etteivät nuo pel- 
lolle jätetyt, käsin maasta nyhdetyt oljet ole alun perin edusta- 
neet haltijan pielusta, vaan itse viljan haltijaa, jota oli oluella 
kestittävä. 


On asian mukaista, että kasvuonnen edustajina pidetyt oljen- 
korret ovat jääneet katkomattomina peltoon, mikä tapa epäile- 
mättä on alkukantaisempi kuin se, että viimeisetkin korret 
leikataan ja sidotaan. Mutta myös tässä tapauksessa ne ovat 
olleet erikoisen huomion kohteina samoin kuin se henkilö, joka 
usein vastoin tahtoaan joutui ne leikkaamaan. Maamme länsi- 
osissa on pellon viimeisestä leikkaajasta käytetty erityisiä nimi- 
tyksiä, joista krääkkä tai ruiskrääkkä on Varsinais-Suomessa 
yleisin.* Muutamin paikoin kuten Vahdolla puhutaan tosin 
erikseen ruis-, nisu-, kaura-, ohra- ja papukrääkästä5, mutta 
todennäköisesti on krääkäksi alun perin nimitetty vain tärkeim- 
män, so. ruisviljan viimeistä leikkaajaa, mikä nimitys sitten on 
siirtynyt muidenkin viljalajien piiriin. Kun ruiskrääkkä samalla 
on ruispellossa ääntelevän linnun nimi (esim. Vehmaalla)*, on 
ilmeistä, että viimeisten korsien leikkaaja on saanut nimensä 
tältä salaperäiseltä linnulta, joka rahvaan uskomuksissa on 
näytellyt ruispellossa piilevän haltijan osaa. 


1 Ränk, Vir. 1948, 148 s.; FFC n:o 62, 74. 

2 Zelenin, 39. 

3 Kaisa Vilhunen > Mörtberg. SLA; vrt. S V, 17, 44 s. 

4 Nousiainen. F. Leivo. — Lieto. F. H. Posti. SS. — Harva, VSHK 56. 
5 Kotis. 1911, 283. 

6 Harva, VSHK 56. 


404 


VILJA 


Viljan haltijaan viittaa myös köyry, joka viimeisen leikkaajan 
nimenä esiintyy monin paikoin Hämeessä, Satakunnassa ja 
osassa Varsinais-Suomeakin.! E. Vihervaara kertoo siitä seuraa- 
vasti: Se, joka ruista leikatessa joutui viimeisen ”kouran' leik- 
kaamaan, tuli ”köyryksi?. Siksi joutumista koetti jokainen vält- 
tää. Köyryn täytyi varsta selässä juosta ympäri kylää. Köy- 
rynä sai olla seuraavaan syksyyn saakka.»? 

Varstan selässä kantaminen on kuitenkin alun perin, niin kuin 
asian laita on ollut Keski-Euroopassa?, kuulunut sille, joka 
riihessä löi varstalla viimeksi ja jota on sanottu kolkaksi.1 Tästä 
yhteydestä on mainittu tapa samoin kuin myös kolkka-nimitys* 
joskus siirtynyt viimeiselle elon leikkaajalle. Mahdollisesti 
tämänkin selkään on maassamme jotakin ripustettu, mutta siinä 
tapauksessa se lienee ollut lyhde. Siihen viittaa esim. Polvi- 
järvellä muistiinpantu käsitys, että viimeiselle leikkaajalle jää 
yleikkuuw ja sille, jolla on riihessä »riusa” viimeksi kädessä», 
vpuinti selkääny6. Holzmayer kertoo, että viimeistä lyhdettä 
nimitettiin Saarenmaalla 'ruissiaksi? (ruggi orrikas) ja että sille, 
joka sen leikkasi, huudettiin: »ruissika selkääsil»? Vihervaaran 
mainitsema käsitys, että köyrynä joutuu olemaan seuraavaan 
syksyyn saakka, kuvastunee myös Jyväskylän seudulla käyte- 
tystä sanonnasta: vköyry köyryyn jäi». 

Viljan haltijaa edustaa lisäksi rahko, jonka nimeä Hämeessä 
on käytetty viimeisen vkouruuksen» leikkaajasta.? Teiskossa 
ja Orivedellä on sanottu: 


autuas on viljan rahko, 
vaivanen on muuten pöhkö, 


1 Tyrvää. Fr. Törmä. — Lempäälä. Hilma Ritva. SS. — Kotis. 1911, 
137 ja 1945, 17, Helmi Helminen Syysjuhlat, 13. 

2 Kotis. 1911, 187. 

3 P, Dreschler, Sitte, Brauch u. Volksglaube in Schlesien II, 78. 

4 Ypäjä. S. Salonen. — Vanaja ja Hauho. Alma Aarni. — Koski T.I. 
E. Kesälä. SS. — Kotis. 1911, 283; Harva, VSHK 58; FFC n:o 62, 150. 

5 FFC n:o 62, 58, 148; Kotis. 1945, 17. 

6 Polvijärvi. V. Varis. SS. 

7 Holzmayer, 107. 

8 Kotis. 1945, 17. . 

9 Orivesi. H. Paunula. — Ruovesi. A. Luutonen. — Teisko. Lyyli 
Kuusniemi. — Pälkäne. J. Hoppula. SS. — Helmi Helminen, Syysjuhlat, 


13. i 
10 Teisko. K. Viitanen. — Orivesi. H. Paunula. SS. 

joiden sanojen pilkallisuutta osoittaa muistiinpanijan selitys: 
»mitäs tarvitsi jäädä viimeiseksi, olisi pitänyt varansa». Ruo- 
vedellä viimeisen ruissitoman leikkaaja pysyi 'rahkona' seuraa- 
vaan leikkuuseen saakka.! Rahko on samalla ollut viimeisen 
olkikouruuksen nimi. Niinpä Pälkäneellä on ollut tapana sanoa: 
»se sai rahon» tai »joll' on rahko ranteessa, sill’ on kihlat kin- 
taassa».? Kun rahko Etelä-Pohjanmaalla mainitaan myös pai- 
najaisen nimenä, saattanee sekin johtua pellon haltijasta, jonka 
on uskottu jäävän viimeksi leikanneen selkää painamaan. 

Edellä mainitut nimitykset osoittautuvat siis olevan usko- 
muksellisia nimityksiä. Vastaavasti käytetty kamppi, myös 
rukiin kamppi, kauran kamppi ym., lienee sitä vastoin ollut 
jonkinlainen peitenimi, sillä tämä vanha sana tarkoittaa alun 
perin ?sirppiä”, mikä merkitys sillä on vieläkin pienellä alueella 
Lounais-Suomessa. Kun kampista johtuva elojuhlan nimi, 
Länsi-Suomen kamppiaiset, Itä-Suomen kampiaiset, on ollut 
maassamme yleinen, on se omiansa osoittamaan, niinkuin K. Vil- 
kuna huomauttaa, vettä kamppiaisia on vietetty meillä jo ennen 
sirppi-sanan saapumista kieleemme, siis jo ainakin tuhat vuotta 
sitten», vaikka kamppi viimeisen elonleikkaajan nimenä rajoit- 
tuukin pääasiallisesti Hämeeseen.t Paitsi sirppiä ja viimeksi 
jäänyttä leikkaajaa näyttää tällä sanalla ymmärretyn muutakin, 
esim. sanottaessa: vhän saa kampin», joka vastaa sanontaa: vhän 
sai rahon». Tunnettuja ovat myös kamppilyhde, kamppikuhilas, 
kamppikykkä ja kamppikoko.s 

Käsitys, että viljanhaltija jotenkin liittyy viimeisten korsien 
katkojaan, kuvastuu pelossa, että sen edustama vonni» tai sato» 
saattaa joutua jollekin elotalkooseen osallistuvalle sivulliselle. 
»Sen tähden koetetaan», niin kuin Liedossa sanotaan, kaikin 
tavoin estää vierasta niitä leikkaamasta ja toimitetaan niin, että 
joku talon omasta väestä sen saa tehdyksi, esim. pojat tai tytöt, 

1 Ruovesi. A. Luutonen. SS. 

2 Pälkäne. J. Hoppula. SS. 

3 SKVR XI, 947, 949, 952. 

2 Hollola. M. Hietala. — Vanaja ja Hauho. Alma Aarni. — Heinolan 
pit. E. Kokkonen. — Kalvola. Ilmi Koponen. — Koski H.1. Ilmi Koponen. 
SS. — Kotis. 1945, 17, 42 s. 


5 Vanaja. Alma Aarni. SS. 
8 Kotis. 1945, 18. 

jotta sat o jäisi taloon.» Varmaankin tähän yhteyteen liittyy 
myös meillä ja muualla tunnettu sanonta, että viimeisen sito- 
man leikkaaja jää taloon seuraavaksi vuodeksi?, sillä muualle 
muuttaessaan hän saattaisi viedä viljaonnen mukanaan. Turto- 
lassa leikkuun lopettaja sai sen seuraavana kesänä aloittaa.3 

Samoin kuin kaksoistähkän löytäminen on viimeisten korsien 
leikkaaminen tai sitominen ennustanut naimattomalle naima- 
onnea. Niinpä Hämeenkyrössä on kuviteltu, että viimeisen sito- 
man leikkaaja saa pian puolison, jos hän on sellaista vailla.* 
Tätä tarkoittavat myös edellä mainitut sanat: 


joll' on rahko ranteessa, 
sil’ on kihlat kintaassa. 


Yleisempi on käsitys, että viimeisten olkien leikkaaja tai vii- 
meisen lyhteen sitoja saa lapsen. Sitä tarkoittaa myös Etelä- 
Pohjanmaalla tunnettu sanonta, että viimeinen leikkaaja hank- 
kiin kehdon olkia.5 Etenkin jos viimeinen lyhde jää pieneksi on 
sitä pidetty merkkinä siitä, että »sitoja saa pojan». Laihialla on 
tällöin lausuttu: vpoika tuli ja se pirethäny.s Tällaiset sanonnat, 
joilla on esikuvat mm. Skandinaviassa ja Saksassa, on selitetty 
eroottiseksi pilaksi.? Ne ovatkin liittyneet myös vahingossa 
sitomatta jääneeseen jalalliseen, jota Länsi-Suomessa on sanottu 
ytuutilaiseksi», »määkyväiseksi», äpäräksi» ym. »Äpärä»-nimi, 
jota Pohjois-Saksassa on käytetty sekä sitomatta jääneestä että 
viimeisestä sitomasta?, osoittaa, että naimattomalle jälkimmäi- 
sessäkin tapauksessa »käy hullusti». Mahdollista on, että ereh- 
dyksessä sitomatta jäänyt lyhde on jotenkin, niin kuin A. V. 
Rantasalo huomauttaa, tullut näyttelemään samanlaista osaa 
kuin viimeinen sitoma.!" 


1Mvt. 769 $. 

2 FFC n:o 62, 62; Bugge, Festskrift til Feilberg, 172 s.; FSF VII, 2,111. 
38 V, 2, 257. 

4 Kotis. 1945, 17. 

5 FFC n:o 62, 62 s. 

ë Laihia. S. Seppälä. SS. 

7 Eskeröd, 156 ss. 

8 Harva, VSHK 56; Paimio. N. Kallio. SS. 

N Beiträge zur Volkskunde Pommerns, 80 s. 

10 FFG n:o 62, 70 s. . 3 

Ovatko edellä mainitut sanonnat jo alun perin olleet pelkkiä 
pilapuheita, on kuitenkin kysymyksenälaista. Maassamme on 
muistiinpantu myös mainintoja siitä, että viimeisen lyhteen 
leikkaaja tulee vereväksi. Niinpä Jaalassa kamppilyhteen kat- 
kaisija saa punaiset posket, ja Iitissä huudetaan, kun viimeisen 
saran päätä ryhdytään leikkaamaan: »kuka punaisen posken 
saa?y! 


Paljon suuremman huomion kohteena kuin viimeisen lyhteen 
sitoja on maassamme ollut viimeisten korsien leikkaaja, niin 
kuin hänelle annetut nimityksetkin osoittavat. Hänen osakseen 
on tullut mm. erikoinen kestitys. Hämeessä puhutaan edelleen- 
kin kampille tarjotusta vkamppiryypystä», joka tarkoittaa samaa 
kuin rahkolle kuuluva »rahkoryyppy».? Nousiaisissa annettiin 
krääkälle »kokonainen juusto ja leipäv.* Samoin meneteltiin 
mm. Marttilassa.* »Kampille kakku» sanotaan Hämeessä. 
Viimeisen leikkaajan erikoisasemaa Uudellamaalla 1870-luvulla 
vietetyissä elopidoissa valaisee kiintoisalla tavalla A. V. Ranta- 
salon seuraava kuvaus: yLopettajaisiin saapuneiden leikkaajien 
istuessa pöydissään ympäri huonetta seinävierustoilla söi isäntä 
keskellä olevassa erikoisessa pöydässä yhdessä sen leikkaajan 
kanssa, joka oli katkaissut pellolta viimeiset korret ja jota 
kutsuttiin nimellä ”kolkka?. Tämä oli pitojen paras vieras, ja 
kaikki kävivät aterian aikana pistämässä osastaan palasia hänen 
suuhunsa. Ja kun viina kuului myös leikkaajille annettuun kes- 
titykseen, kävivät osanottajat kaatamassa myös ryyppyjä 'kol- 
kan’ suuhun, ja arvaahan sen, mikä oli seurauksena. Pitojen 
lopulla täytyi uupunut kolkka? miesvoimalla kantaa johonkin 
nurkkaan selviämään.»s 

Tämä erittäin kiintoisa kuvaus osoittaa selvästi, miten kes- 
keistä osaa 'kolkka' tai paremmin sanoen 'kamppi' näytteli 
ennen vanhaan leikkuun päättäjäispidoissa. Mutta mistä johtui, 


1 Kotis. 1945, 18. 

2 Koski H.]. Ilmi Koponen. — Sahalahti. K. E. Mattila. SS. 

3 Nousiainen. F. Leivo. SS. 

4 Harva, VSHK 56. 

5 Vanaja ja Hauho. Alma Aarni. $$. 

6 Ilta-Sanomat 1943 n:o 227; ks. Vilkuna, Työ ja ilonpito, 32. 

Rukiinleikkuu meneillään Tuovilanlahden Savolassa, oikealla lyhteensitoja. 
Valok. Ahti Rytkönen. Museovirasto. 


Eloväki hurraa, kun seppele» on asetettu viimeisen kuhilaan päähän. 
Liljendal. Valok. G. Nikander. SLS. 


Satu emänniästä ja paholaisesta». Lohjan kirkon osehuoneen seinällä. 


Pirityksiä rasioissaan Tukholman Pohjoismaisessa museossa. 

että viimeisten korsien leikkaaja, joksi vei kukaan tahtonut 
jäädäy!, tuli näin suuren huomion ja arvonannon kohteeksi? 
Miksi ykamppia vähän pelättiinkin»??? Ja minkä vuoksi juuri 
hänen osakseen tuli aivan erikoislaatuinen kestitys? Näihin 
kysymyksiin sisältyvä arvoitus selittyy vain olettamalla, että 
hänen on tällöin katsottu edustavan itse viljan haltijaa. Fi 
kuitenkaan ole mitään mainintaa siitä, että ”kamppf' olisi näissä 
kesteissä esiintynyt jossakin seremoniallisessa asussa, esim. 
lyhde selässä tai olkiseppel päässä, vaikka Turun seudulla ja 
Halikossa onkin ennen vanhaan sanottu, että viimeisten korsien 
leikkaaja leikkaa itselleen vkruununy.s Miten lieneekin ollut 
asian laita, ei voi olla epäilystäkään siitä, että ”kamppia? kes- 
titsemällä, johon kaikki pitovieraat osallistuivat, pyrittiin suos- 
tuttelemaan itse viljan haltijaa. ”Kamppia' voidaan siis pellon- 
peijaisissa, jota sanontaa on käytetty mm. Halikossa, verrata 
vainajan edustajaan tälle omistetussa muistojuhlassa. 

Viimeinen lyhde, ns. kamppilyhde ei ole käytettävissä olevien 
tietojen mukaan näytellyt maassamme sellaista osaa kuin 
muualla, missä sille on annettu jopa ihmisen muoto ja saatettu 
pellolta tilanomistajan taloon juhlakulkueessa. Mutta meilläkin 
samoin kuin Ruotsissa tavataan esimerkkejä siitä, että puheena 
oleva lyhde on sidottu kolmella tai useammalla siteellä”, siis 
toisin kuin muut, tai että se on kauniisti kukitettuna nostettu 
viimeisen kuhilaan huippuun. Elimäellä otettiin koristekukiksi 
ojan vieriltä ruiskaunokkeja, kissan- ja varsankelloja, linnun- 
herneitä ym. Viimeinen lyhde on näin antanut loistoa myös 
viimeiselle kuhilaalle, jonka koristaminen kukin ja köynnöksin 
mainitaan yleisenä tapana etenkin itäisellä Uudellamaalla Ruot- 
sinpyhtäältä Jaalaan ulottuvalla alueella.? Viimeisestä kuhi- 
laasta on täällä myös kamppilyhteen mukaisesti käytetty nimi- 
tyksiä kamppikuhilas, kamppikykkä tai kamppikoko. Myrsky- 

1 Kalvola. Ilmi Koponen. SS. 

2 Sama. 

3 Turun seutu. S. Seppälä. SS.; Harva, VSHK 56. 

4 SM 1895, 46; vrt. FSF VII, 2, 110. 

5 Kotis. 1945, 19; Harva, VSHK 56; FSF VII, 2, 270; Eskeröd, 203 s., 
206, 219, 242. 


6 Elimäki. Hilma Sykäri. SS. 
7 Kotis. 1945, 18 s. 

lässä kamppikykkä on tehty aluksi kuin tavallinen kuhilas, mutta 
hattusidoin on asetettu pystyyn latva ylöspäin. Tässä alkukan- 
taisessa asennossa, joka muistuttaa peltoon kasvamaan jätettyjä 
viimeisiä korsia, tapaamme viimeisen sitoman mm. syrjäänien 
keskuudessa. He leikkaavat näet mainitun, pienenlaisen lyh- 
teen oljet hyvin läheltä tähkiä, niin että korret jäävät maaban 
verraten pitkiksi, ja asettavat lyhteen niiden nenään latva ylös- 
päin. Puheena olevaa lyhdettä, jonka ympärillä lauletaan ja 
tanssitaan, syrjäänit sanovat venäläisten tavalla 'jumalan par- 
raksi’ (jen-to$).? Toisin on menetelty mm. Valkealassa, missä 
vpystyhattu» kukkasineen on pantu papiksi-nimitetyn kuhilaan 
päähän tyvipuoli ylöspäin.? 

Viimeisen kuhilaan kukittaminen ei kuitenkaan ole 
rajoittunut vain edellä mainittuun alueeseen, missä tämä tapa 
on suomen- ja ruotsinkielisillo yhteinen.t Kukkaskuhilaasta 
puhutaan Pohjois-Karjalassakin. Täällä sillä on toinenkin nimi, 
kuhilaiden kuningas. Mikkelin tienoilla tuota kukitettua kuhi- 
lasta on sanottu kuningattareksi ja Keski-Suomessa pellon mor- 
siameksi.5 Viimeksi mainitut nimet soveltuvat tähän yhteyteen 
sitä paremmin, milloin puheena olevalla kuhilaalla oli päässä 
pellonkruunuksi-nimitetty*, kukilla tai seppeleellä koristettu vii- 
meinen sitoma. Alavudella tunnetaan viimeisen kuhilaan nime- 
nä sekä morsian että ylkä.” 

Muutamin paikoin, kuten Heinolan pitäjässä, kamppikykkä 
on tehty tavallista suurempi, ja sen päähän on joskus pantu 
useita hattusitomia.s Myös maamme ruotsinkielisen rahvaan 


1 Helmi Helminen, Syysjuhlat, 12. 

2 Syrjääni I. Mosšegin tiedonanto. vrt. S V, 2, 127. — Viimeisten korsien 
leikkaamisessa syrjäänit ovat noudattaneet hyvin vanhanaikaista tapaa, 
sillä ennen muinoin katkaistiin korret niin ylhäältä, että peltoon jäi noin 
kyynärän korkuinen sänki, joka myöhemmin poltettiin lannoitusta kor- 
vaamaan (SSu III, 105; AASE 1, 460 ss.). Puheena oleva tapa kuvastunee 
myös siinä muinaisrunossamme, jossa viljanleikkuusta puhuttaessa sano- 
taan: »sisova siveltämään, pääskyi päitä poimimaan» (S V, 14, 15 s.). 

3 Valkeala, E. Pasi. SS. 

4 FSF VII, 2, 110 s. 

5 Kotis. 1945, 19. Vrt. vastaavia nimityksiä muualla, ks. FFC n:o 118, 
255 ss.; Eskeröd, 251. N 

$ Harva, VSHK 56. — Turun seutu. S. Seppälä. — Kiikala. 1. Jokinen. 


SS. 
7 Alavus. J. Korpi. SS. 
8 Heinolan pit. L. Tenhola. S$. 

keskuudessa mainitaan olleen tapana muodostaa viimeinen lyhde 
muita kookkaammaksi; sen suurta kokoa ja painoa on lisäksi 
pyritty osoittamaan siten, että koko leikkuuväki yhdessä avus- 
taa sen asettamista hatuksi viimeisen kuhilaan päähän. 


Pohjanmaan ruotsalaisten kerrotaan vieneen pellon viimeisen 
sitoman puimattomana riihen parsille, josta se jouluna tuotiin 
pihalle ja pantiin pitkän seipään nenään pikkulintuja varten? 

Onko riihen parsille tai nurkkaan asetettu puimaton sitoma, 
jommoisena meidän maassamme on käytetty pääasiallisesti vain 
ruislyhdettä, ollut juuri pellon viimeinen sitoma, on kui- 
tenkin kysymyksenalaista. Ei ole olemassa tietoa edes siitä, 
että tämä sitoma silloinkaan, kun se koristettiin kukin ja köyn- 
nöksin, olisi asetettu erikseen riihen parsille. Kuitenkin saattaa 
olla mahdollista, että jossakin on näin menetelty. Kauko- 
Karjalassa, jossa on ollut tapana jättää pellon laitaan »pyhän 
Iljan parta», on siitä huolimatta asetettu puimaton sitoma riihen 
nurkkaan. On selvää, ettei tällöin voi olla puhe pellon viimei- 
sistä korsista tai niistä tehdystä lyhteestä. Puheena olevasta 
sitomasta sanotaan vain, että se on ollut viimeisenriihen 
lyhde. Niinpä Uhtualla on vallinnut käsitys, että viimeisellä 
riihellä oltaessa yksi sitoma on jätettävä puimatta ja asetettava 
riihen pohjoisnurkkaan vtoiseen viljaan asti». Kiestingissä ja 
Repolassa on tällainen täysitähkäinen lyhde jätetty jokaisesta 
eri viljalajista, rukiista, ohrasta ja kaurasta. Repolassa ovat 
naapuritkin, jotka käyttävät samaa riihtä, jättäneet sinne kukin 
osaltaan sitoman talven yli. Rahvas selittää, että näin säilyy 
kullekin perhekunnalle »oma viljaonni». Kiestingissä on kysy- 
myksessä oleva lyhde syötetty hevoselle seuraavana syksynä, 
kun ensi riihi puidaan, Repolassa se on puitu seuraavan vuoden 
ensimmäisten elojen kera.? 

Nämä esimerkit osoittavat samalla, ettei riiheen ytoiseen vil- 
jaan asti» täysine tähkineen jätetyllä lyhteellä ole Kauko-Karja- 
lassa ymmärretty uhria. Se ei ole ollut sen kummempi seikka 


1FSF VII, 2, 111; vrt. Eskeröd, 154 s., 204 s., 206. 
2 FSF VII, 2, 112. | UN 
3 Omat kok.; vrt. Harva, »Pyhän Iljan parta», S'V, 2, 120 ss. 


411 


SUOMALAISTEN MUINAISUSKO 


kuin että tyhjennettyyn latoon jätetään heinätuppu tulevaan 
vuoteen. Asiaa valaisee myös siellä toisin paikoin vallinnut tapa 
nimittää tuota viimeisen riihen lyhdettä samalla nimellä kuin 
peltoon jätettyjä viimeisiä korsia. »Pyhän Iljan parta», jota 
on käytetty kummassakin tapauksessa!, ei kuitenkaan merkitse 
sitä, että mainittu lyhde olisi tällöin muodostettu pellon viimei- 
sistä korsista. Näiden rinnastaminen johtuu vain siitä, että 
myös riihen viimeisen lyhteen on katsottu, kun muut oljet on 
ytapettu», edustavan edelleen viljan emuuta eli haltijaa. Kun 
on esitetty epäilyksiä siitä, voidaanko tässä yhteydessä todella 
puhua viljan haltijasta’, on syytä huomauttaa, että tällaisesta 
uskosta on varhaiskantaisempien maanviljelijäkansain keskuu- 
dessa säilynyt selviä esimerkkejä. Niinpä töeremissit uskovat, 
että jos puimapaikassa on yksi tai useampi puimaton lyhde, 
niin siellä on myös 'puimapaikan haltija? (idom-ört), mutta 
jollei siellä ole ainoatakaan lyhdettä, ei siellä myöskään ole hal- 
tijaa. Sen vuoksi on viljaonnen nimessä huolehdittava siitä, 
että vilja-aumojen tyhjentyessä niiden alustalle aina jää yksi 
tai kolme puimatonta sitomaa seuraavaan satoon saakka. Mai- 
nittua haltijaa nimitetään rukouksissa myös *puimapaikan me- 
nestykseksi? (idom-perke).? Samassa mielessä ovat Permin läänin 
syrjäänit jättäneet puimattoman lyhteen talven yli riihen nurk- 
kaan — »kukoistamaan».? 

Jälkimmäistä tiedonantoa muistuttaa Paulaharjun seuraava 
kuvaus »Kainuun mailta»: Yleinen ikivanha tapa oli jättää v ii- 
meisestäriihestä yksi lyhde puimatta. Sitä sanottiin 
alkulyhteeksi (Hyrynsalmi) eli elättilyhteeksi (Kuhmoniemi), ja 
se heitettiin parsille perisoppeen pystyyn. Siellä se sai seisoa 
seuraavaan syksyyn, jolloin joutui muun viljan joukkoon, ja 
oli niin kuin siemenenä uudelle sadolle sekä hyvän vuodentulon 
saannille.»* 

Mutta tSeremissien tavalla on meidänkin maassamme samalla 
kuviteltu, että se puimaton lyhde, joka jätetään riiheen seuraa- 
vaan satoon saakka, edustaa viljan haltijaa. Niinpä Tottijär- 


1 FFC n:o 62, 205; S V, 2, 124 s. 

2 Holmberg (Harva), TU 59 s. 

3 Syrjääni I. MosSegin tiedonanto; vrt. S V, 2. 126. 
4 Paulaharju, KM 195. 

vellä sitä on sanottu tonttusitomaksi, jonka uskottiin tuovan 
»hyviä viljavuosias.! »Tonttusitomasta» puhutaan Kokemäellä- 
kin ja muualla Satakunnassa.? Parkanossa nimitettiin »koko 
vuodeksi» riihen parsille jätettyä elosiikkoa (lyhdettä) riihi- 
tontuksi.3 Pomarkussa kerrotaan lisäksi: »Jos tahtoo joulu- 
iltana tietää, millainen vuosi tulee, niin sitä mennään kysymään 
tontulta, joka on riihenparsilla nurkassa. Tämä tonttu on hyvin 
vanha olkilyhde, jonka ennen sanotaan olleen täällä joka rii- 
hessä. Sen pitää olla ollut vähintään 10 vuotta riihen nurkassa, 
ennen kuin se taitaa ennustaa. Jouluaattoiltana, kun istutaan 
ruokapöytään, lähtee isäntä tai isännän sijainen riiheen ruoka- 
pöydästä ja sillä aikaa pitää kaikkien istua hiljaa ja ääneti ruoka- 
pöydän ääressä. Kun isäntä menee riiheen, niin hän kysyy: 
*Sanoppas, hyvä tonttunen, kummoinen vuosi tulossa on? 
Jos riihi silloin naksahtaa, niin tulee hyvä vuosi, mutta muuten 
tulee keskinkertainen tai huono. Kun isäntä tulee riihestä, 
niin kysyy emäntä tai emännän sijainen ensiksi vuotta ja sitten 
menee isäntä ruokapöytään ja aletaan syödä. 

Tämä tiedonanto, jossa lyhteen ikä tosin viittaa perintätavan 
hämärtyniiseen, on erittäin kiintoisa, se kun edellisten esimerk- 
kien lisäksi osoittaa selvästi, että rahvas meidänkin maassamme 
on pitänyt kysymyksessä olevaa lyhdettä, jolta jouluaattona 
on käyty tiedustelemassa tulevaa satoa, riihen ja viljan halti- 
jana. 

Sama käsitys kuvastuu myös Jacob Fellmanin jo 1828 Turun 
Talousseuralle antamassa kuvauksessa. Siinä mainitaan näet, 
että Rovaniemen seudulla oli tapana jättää riihityön päättyessä 
seuraavaan vuoteen kaksi puimatonta sitomaa, joita sanottiin 
vukoksi» ja vakaksi» ja joista toinen asetettiin riihen oikean-, 
toinen vasemmanpuoleiseen nurkkaan.5 Tätä pohjoispohjalaista 
tapaa Paulaharju kuvailee myöhemmin seuraavin sanoin: »Vii- 

1 Mvt. 855 $. 

2 Myt. 274. 

"S Myt. 855 b. 4. a 

4 Myt. 876 §. — Tähän yhteyteen kuulunee sekin riihenkaltie, jonka 
vermlantilainen Kaisa Vilhunen sanoi tulevan riihestä kuin »heinäruko» 
ja kierrettyään pellot palaavan takaisin riiheen. Riihen haltijan nimenä 


mainitaan myös riihen emuu (S V, 17, 45, 47). 
5 Budkavlen 1928, 18. 

meisestä riihestä heitettiin paikoin viimeinen lyhde, parikin, 
puimatta. Latvoja vain rusattiin seinään, niin että enimmät 
jyvät karisivat pois, sitten nostettiin lyhteet takaisin orsille, 
lyhde kumpaankin peräloukkoon. — — Lyhteet saivat olla 
nurkissaan seuraavaan vuoteen, kunnes riihi oli puhdistettu 
uutta puintia varten. Siellä 'ne olivat niinkuin oottamassa toista 
viljaa, ettei pääse katkeamahan, jotta anna sitä hyvää on seu- 
raavhan vuothen'» Paulaharju mainitsee samalla, että »lyhteet 
heitettiin ”pääsiäisämmiksi?: toinen lyhde oli ”'pääsiäisämmä”, 
toinen ”pääsiäisäijäy.! Näitä nimityksiä on muiden lähteiden 
mukaan käytetty ainakin Alatorniossa ja Karungissa.? 


On ilmeistä, ettei puheena oleva viimeisen riihen lyhde tai 
lyhdepari ole näin nimitettynä ja ymmärrettynä voinut merkitä 
uhria. Yleisimmin rahvas selittää vain, että näin pyritään 
edistämään viljäonnea. 


Pitää syksyllä heittää yksi lyhde puimattomana jäämään talveksi rii- 
hen nurkkaan, niin kyllä siihen riiheen seuraavana syksynä eloa tulee 
(Korpilahti. M. Nurmio 1019. SKS). 

Tulevana vuotena tulee hyvä vilja ja runsassatoinen, kun viimeistä 
riihtä puitaessa heittää kolme lyhdettä parsille puimatta (Kuhmoinen. 
M. Nurmio 2497. SKS). 

Muutamassa talossa Lassilassa pidettiin riihen parsilla nurkassa sitomaa, 
että saataisiin hyvä sato viljasta (Noormarkku. J. F. Ollinen 725. SKS). 


Melko yleinen on kuitenkin myös käsitys, että riihen parsille 
pantu lyhde on riihen haltijalle tai muille olennoille omistettu 
uhri. 


Tarvitsee aina pitää riihen parsilla sitoma tonttua varten, sillä se tuot- 
taa suurta viljaonnea (Tyrvää. K. Palmgren 1745. SKS). 

Kun syksyllä pannaan riihen parsille "haltijalle? sitoma, jota ei sovi kos- 
kea ja jota siellä on säilytettävä seuraavaan vuoteen, niin *tonttu' ruokkii 
hyvin hevosia (Asikkala. Harva < E. Saarinen. SKS). 

*Riihen herralle? jätettiin yksi lyhde kauroja pystyyn parsille (Ruoko- 
lahti. S. Siren 77. SKS). 

Syksyllä viimeistä riihtä puitaessa heitetään kolme lyhdettä riihen par- 
sille maan haltioille (Kestilä. Myt. 856 $). 


1 Paulaharju, VLP 197 s. 
2 Alatornio. N. Junes 65 ja V. Kujala 4. SKS. — S V, 2, 259. 

Kuhmon Venähenvaaran ukko oli heittänyt kolme puimatonta lyhdettä 
*eloparalle?, jota hän oli palvellut (Paulaharju, KM 195). 

Mutta yksi ohralyhde jätettiin puimatta, seinään vähän latvaa roiskit- 
tiin, »lalavattiin», ja nostettiin nurkkaan riihen peräparsille. Lyhdettä 
nimitettiin ämmänlyhteeksi ja se jätettiin riihen haltialle, riikenämmälle 
eli riihimuorille joululyhteeksi. Sanottiin: »siin on riihimuorille joulu- 
einel» (Paulaharju, KH 96 s.) 


Edellä esitetyt tiedonannot ovat siis ristiriidassa keskenään. 
Fihän lyhde riihen haltijana voi samalla kertaa olla tälle tai 
muille olennoille toimitettu uhri. Ilmeisesti tämä ristiriita joh- 
tuu joko siitä, että vanhan tavan tarkoitusperä on hämmenty- 
nyt tai siitä, että kaksi eri tapaa on sekaantunut toisiinsa. 
Se sitoma tai ne sitomat, joita viljaonnen vuoksi on säilytetty 
seuraavaan satoon ja joiden on katsottu edustavan viljan hal- 
tijaa, on eräitä suppealla alueella esiintyviä poikkeuksia lukuun 
ottamatta yleensä jätetty riiheen vasta viimeistä riihtä 
puitaessa. Mutta esimerkkejä on olemassa toisenlaises- 
takin menettelytavasta, jolloin huomion kohteena on ollut 
pellon ensimmäinen tai ensimmäiset lyhteet. 

Useilla Euroopan kansoilla on ollut tapana asettaa pellon 
ensimmäinen lyhde, jota paikoittain on sanottu »hiiren- 
tai linnunlyhteeksi», erikseen pellon ääreen, riihilatoon, aittaan, 
karjapihaan tai tupaan, jossa sitä on säilytetty jonkinaikaa, 
usein tiettyyn määräpäivään asti. Ei voi olla epäilystä siitä, 
että tällä lyhteellä, jonka tavallisesti isäntä itse leikkaa, on täl- 
löin ymmärretty uhria. Tämä tarkoitus on ilmeisesti sisälty- 
nyt myös suomalaisten tapaan viedä elopellon ensimmäinen tai 
ensimmäiset lyhteet erikseen riiheen. Niinpä Piippolassa kerro- 
taan, että »kun leikkuuta aloittaa ja kolme lyhdettä on leikattu, 
niin pitää isännän viedä ne yhtaikaa riihen parsille, olkoot mitä 
viljaa hyvänsä, ja antaa olla siellä siksi, kunnes kaikki leikkuu 
on lopetettu». Lisäksi mainitaan, miten nämä lyhteet sitten 
kuivataan saunan orsilla ja miten niistä karistetut jyvät jauhe- 
taan käsikivillä, jotta emäntä voisi jauhoista leipoa leipää 
leikkuuväen syödä sitten, kun joka olki on leikattu».? Varsi- 


18 V, 2, 263 ss.; FFC n:o 62, 169 ss.; Loorits, ERM 68; HDA 6, 48; Zele- 
nin, 31. 
2 Myt. 752 $. 


415 


SUOMALAISTEN MUINAISUSKO 


nais-Suomessa on puheena olevaa sitomaa pidetty riihen parsilla 
vkoko viljan puimisen ajan».! Kokemäellä sanotaan, että »vil- 
jassa on hyvä sato, jos koko puimisen ajan annetaan riihen 
parsilla olla yksi sitoma puimatta».? Myös litin ja Jaalan seu- 
duilla heitettiin viljaa puitaessa vensimmäinen puitava sidoin 
yläparsille ja annnettiin olla siellä, kunnes kaikki viljat oli puituv.3 

Virossakin on pellon ensimmäinen lyhde asetettu verikois- 
uhrina» riihen nurkkaan, kunnes talon kaikki vilja on puitu.* 
Tällaiseen, jo leikkuun alkaessa toimitettuun uhriin 
viittaa myös aikaisemmin mainittu Länsi-Inkerin runo. Siinä 
neidot kerääntyessään peltoon jätettyjen, erivärisillä langoilla 
sidottujen viimeisten korsien ympärille, jota sitomaa he sanovat 
vakaksi» ja jolle he lupaavat keittää puuroa ja paistaa piirakoita, 
samalla muistelevat kutsumatta jäänyttä »riihipappia» sanoen 
(III, 1, 1055): 

Jäi tuo kupias kutsumatta, 
riihipappi palvomatta. — 
Älä kurta kupias rukka! 
OrelP on sinun osasi, 
riihen parsilla palasi. 

Runon »riihipappia» vastaa virolaisten rehe-vpapp. Virossa 
tätä nimitystä on Holzmayerin mukaan käytetty juuri pellon 
ensimmäisestä sitomasta, joka puimattomana on pantu riihen 
nurkkaan. Kun sitä täälläkin on pidetty riihessä vain puinnin 
päättymiseen asti, on tällä »uhrilyhteellä» epäilemättä pyritty 
estämään nälkäisiä, salaperäisiä vieraita koskemasta muuhun 
riihessä olevaan viljaan. Holzmayer sanookin, että kysymyk- 
sessä oleva, riihipapiksi» nimitetty lyhde oli puintikautena jon- 
kinlainen riihen »vartija».5 Germaanien taholla tätä pellon 
ensimmäistä lyhdettä on tavallisesti säilytetty jouluun asti, 
jolloin se on annettu lintujen syötäväksi. Saman tavan ovat 
virolaiset? ja suomalaiset toisin paikoin tunteneet. Ilmeisesti 


1 Harva, VSHK 58. 

2 Mvt. 855 b. 2. 

3 Vir, 1928, 33. 

4 Holzmayer, 73 s. 

5 Holzmayer, 73 s.; vrt. ruotsin »vaktare» (Eskeröd, 220). 

8 Hyltön—Cavallius II, lis. 124; Storaker, Tiden, 117; S V, 2, 268; FFC 
n:o 62, 172 s. 

7 Loorits, ERM 68 s. 


416 


VILJA 


pellon ensimmäinen on, niin kuin Rantasalo huomauttaa, ollut 
sekin viso lyhde», joka erään pohjanmaalaisen kertojan mukaan 
vietiin jo leikkuun aikana aittaan, missä se sai olla jouluun saak- 
ka, jolloin se annettiin linnuille? 

Niitä salaperäisiä olentoja, joiden käytettäväksi ensiksi leika- 
tut oljet tai sitoma asetettiin ja joita usein on nimitetty ”hii- 
riksi’ tai ”linnuiksi”, on tavallisesti muistettu myös viljaa kylvä- 
mään ryhdyttäessä. Samoin kuin jälkimmäisessä tapauksessa 
ensimmäiset siemenet on heitetty vasemmalla 
kädellä tai vasemman olan yli, on pellon ensim- 
mäiset oljetkin monin paikoin leikattu vasemmalla 
kädellä, mikä viittaa vainajille toimitettui. 
hin uhreihin.? Näin ei ole menetelty viimeisiä korsia 
leikattaessa! Tämä merkille pantava tosiasia on omiansa osoit- 
tamaan, mikä ero on kansojen uskomuksissa vallinnut pellon 
ensimmäisten ja viimeisten korsien välillä. Ero 
esiintyy siinäkin, ettei jälkimmäisiä alun perin ollenkaan kat- 
kottu, vaan jätettiin sellaisina peltoon samoin kuin viimeisen 
riihen lyhde pantiin parsille seuraavaan vuoteen, 
pellon ensimmäistä lyhdettä sitä vastoin pidettiin riihessä 
ainoastaan puintikauden Muualla ja paikoittain 
meilläkin sitä on kuitenkin säilytetty aina jouluun asti, mikä 
on saattanut aiheutua joko siitä, että puintikauden on vasta 
tällöin katsottu päättyvän, tai siitä, että joulu suurena vuoden- 
vaihteen juhlana on vetänyt huomion puoleensa. Tuo jouluun 
sidottu tapa on maassamme epäilemättä myöhempää perua. 

On kuitenkin eräitä esimerkkejä siitä, että myös viimei- 
nen sitoma, jota tällöin on sanottu »varpusen lyhteeksi, 
on toisin paikoin Pohjanmaalla jätetty vjoululyhteeksi» linnuille.” 
Tätä koskevissa tiedonannoissa on viimeisellä sitomalla» kui- 
tenkin todennäköisesti tarkoitettu viimeisen riihen 
puimatta jätettyä lyhdettä, jota Tornionjoen laaksossa on sa- 
nottu hiiren lyhteeksi», sillä hiirillekin oli varattava »joulumur- 
kina»! Mutta Pohjanmaan ruotsalaisten keskuudessa ja Ruot- 


18 YV, 2, 265. 

2 Rig 1925, 23 ss.; FFC n:o 62, 169, 179. 
3 Kotis. 1945, 18. 

4 Paulaharju, VLP 197 s. 

sissa mainitaan nimenomaan, että lintujen joululyhteeksi va- 
rattiin »pellon viimeinen sitoma».! Kuka tietää, vaikka tuo 
riihenkin viimeinen sitoma olisi joskus samalla ollut pellon vii- 
meinen lyhde, mutta missään tapauksessa ei pellon eikä riihen 
viimeinen sitoma ole, niin kuin aikaisemmista maininnoista 
käy ilmi, ollut alun perin uhrilyhde. 

Viime aikoina on sekä meillä että Ruotsissa varattu lintujen 
joululyhteeksi vain jokin sopivaksi katsottu kauralyhde, 
joka kaurariihtä puitaessa on asetettu syrjään. Kuten Eskeröd 
huomauttaa, pidetään tätä lintujen joululyhdettä Ruotsissa 
melko nuorena tapana.? Lienee kuitenkin syytä mainita, että 
Norjan lappalaisten kerrotaan jo 1700-luvulla ruokkineen jou- 
luna Lapissa talvehtivia variksia.? 


Olkien jättäminen peltoon katkomatta ja riiheen puimatta 
ovat rinnakkaistapoja samoin kuin eräät muut elonleikkuussa 
noudatetut menot, jotka riihenpuinnissa toistuvat ja joiden tar- 
koituksena on ollut joko viljan suojeleminen tuholaisilta tai 
viljaonnen viihtymisen turvaaminen. Nähtävästi nälkäisten 
henkien harhauttamiseksi on sekä elonleikkuu että viljanpuinti 
aloitettu Vakka-Suomessa valemenoilla, joissa on jäljitelty itse 
työntekoa. Täällä on näet elonleikkuuseen ryhdyttäessä ollut 
tapana, että vensin leikataan tyhjää veräjän edessä ja tehdään 
yksi ”kaveja' (kykäs)», minkä jälkeen vasta mennään pellolle ja 
aloitetaan varsinainen leikkuu. Samoin ryhdyttiin riihityöhön 
siten, että ensiksi puitiin varstoilla riihen edessä ytyhjää maata», 
jolloin samalla tehtiin kaikki asiaan kuuluvat toimitukset, olki- 
alusta käännettiin, jyvät pudistettiin, lyhteet sidottiin jne., 
aivan kuin riihessä on tapana tehdä. Vasta tämän tyhjän» 
toimituksen jälkeen mentiin riiheen ja aloitettiin varsinainen 
puinti. 

Itse sielullistettuun viljaan viittaa sitä vastoin vanha länsi- 
suomalainen sanonta riihen tappaminen», johon ennen 
vanhaan aina ryhdyttiin keskiyöllä. Kun puinti pimeän 

1FSF VII, 2, 112; M. P:n Nilsson, FV 141 ss.; Eskeröd, 207 s., 284 ss. 

2 Eiskeröd, 294 ss. 


3 Leem, 493. 
4 Harva, VSHK 56, 57 s. 

aikana on hankalaa, on sillä ilmeisesti ollut jokin taianomainen 
tarkoitus. Voidaan kysyä, pyrittiinkö näin ehkä tekeytymään 
tuntemattomiksi viljan haltijan kostoa peläten. Kuitenkin on 
muistettava, että monin paikoin kylvötkin on tehty yöllä. Siitä 
kertovat mm. Tulensynty-runon sanat (V, 3, 1275): 

Yöllä liina kylvettiin, — 

kuutamall' koirittiin, 

yöllä vietiin vetteen, 

yöllä liinat lipsuttiin, 

Tipsuttiin ja loukuttiin. 

Yöllisen kylvötavan on rahvas meillä ja muualla selittänyt 
johtuvan siitä, että kasvien tuholaiset tällöin nukkuvat», 
mutta kun tämä selitys ei hevin sovellu noiden tuholaisten tai 
niiden edustamien henkien elintapoihin, on Rantasalo oletta- 
nut, että täten on pyritty: karttamaan kateellisten ja pahan- 
suovien naapurien vahingontekoa.! 

Samoin kuin pellon viimeisten korsien katkaisija joutui se, 
joka riihtä puitaessa viimeksi kolautti varstansa riihen lattiaan, 
erikoisen huomion kohteeksi. Länsi-Suomessa hänen yleisin 
nimityksensä on ollut kolkka (vrt. ruots. korn- tai rägbult?), 
joka on johtunut siitä, että riihenpuinnissa käytettyä asetta on 
ennen vanhaan sanottu kolkaksi (vir. kolk?), josta myös selittyy 
puinnin päättäjäispitojen nimitys kolkkajaiset (Hollola, Vesanto, 
Kainuu) eli kolkkiaiset (Sääksmäki, Honkilahti, vrt. varstajaiset, 
Tammela, ja varstoiset, Ruskeala). Kolkaksi ei kukaan halun- 
nut jäädä enempää kuin kampiksikaan. 

Sammatissa kerrotaan, että se, joka viimeisen ruisriihen vii- 
meistä alausta puitaessa löi viimeksi varstallaan, joutui kustan- 
tamaan kestitystä muille riihimiehille.5 Sama tapa on ollut 
ruotsalaisilla.s Yleisimmin on kuitenkin kolkka itse samoin 
kuin kamppi saanut kestitystä osakseen. »Kampille kakku, 
kolkalle ryyppy» tai »kampille kaksi, kolkalle kolme ryyppyä», 

1 FFC n:o 62, 146 s.; FFC n:o 31, 60 ss. 

2 FSF VII, 2, 149; Eskeröd, 262. 

3 ÖESA 1932, 55, 86. 

4 Kotis. 1945, 27. 

5 Kotis. 1945, 29. — Hän on tällöin siis asetettu ikäänkuin taitamatto- 


man vasta-alkajan asemaan. 
8 FSF VII, 2, 149; Eskeröd, 263. 

ovat etenkin Hämeessä hyvin tunnettuja sanontoja.! Muuten- 
kin on kolkkaan suhtauduttu jotenkin samoin kuin kamppiin, 
josta on aiheutunut näiden nimienkin sekaantuminen toisiinsa. 
Huittisissa säilynyt tapa ripustaa varsta viimeisen elonleikkaa- 
jan selkään on ilmeisesti alun perin liittynyt kolkkaan.? Polvi- 
järvellä sanotaankin, että sille, jolla riihessä on viimeksi »riusa» 
kädessä, »jää puinti selkääny.s Varsinais-Suomessa on kolkka 
saanut pitää nimensä aina seuraavaan syksyyn saakka, jolloin 
hänen on viljaa puimaan ryhdyttäessä lyötävä ensiksi. Vasta 
tällöin hän vapautuu kolkka-nimestään.* 

Viimeisen puijan salaperäistä suhdetta viljan haltijaan osoit- 
taa seuraava Pomarkussa tehty muistiinpano: »Täällä päin on 
ollut tapana, kun viimeinen riihi tryskättiin, että kuka siellä 
viimeisen kerran klupulla löi, siitä tuli riihitonitu. Sitä kiusoi- 
teltiin ja sanottiin, että se tonttu kopistelee riihes pitkin vuotta 
monella tavalla.» »Riihitontuksin on maamme ruotsinkieli- 
nenkin rahvas toisin paikoin kolkkaa nimittänyt.* Paitsi ruis- 
kolkasta puhutaan Länsi-Suomessa lisäksi nisu-, ohra-, kaura- ja 
papukolkasia.? Turun läänin Lapin pitäjässä oli ruisriihen viimei- 
nen lyöjä rukiinkolkka, ohrariihen ohrankolistaja, papuriihen 
papujyrä ja nisuriihen nisupiru.* Muitakin nimityksiä on käy- 
tetty, esim. Luopioisissa kepakka, riihtä kun puitiin »kepakolla».? 


Mordvalaisessa laulussa kerrotaan, miten erään talon »vilja- 
emo», kun sitä oli loukattu, juoksi jäniksen hahmossa toi- 
seen taloon. Jänis onkin viljanleikkuuseen liittyvissä usko- 
muksissa näytellyt hyvin huomattavaa osaa Euroopan eri puo- 
lilla. Monin paikoin tätä jänistä on tavoiteltu pellon viimeisestä 


1 Hauho, Vanaja. Alma Aarni. SS. — Kotis. 1945, 29. 

2 Kotis. 1911, 137. 

3 Polvijärvi. V. Varis. SS. 

4 Harva, VSHK 58. ` 

ë Pomarkku. I. Haapala, SS. — Kuuuluisiko tähän yhteyteen myös 
TA (T.1.) muistiinpantu sanonta: »huutaa kuin kolkka» (E. Kesälä. 


6 FSF VII, 2, 149. 

7 Kotis. 1915, 138; Harva, VSHK, 58. 
8 T.1:n Lappi. J. Viljanen. SS 

9 Kotis. 1945, 29. 

10 Harva, MU 128. 

sitomasta. Esimerkkejä tästä on muistiinpantu meidänkin 
maassamme sekä suomalaisten että ruotsalaisten keskuudesta.! 
Niinpä Vihdissä on sanottu: »kuka jäniksen saa?» jolla on tar- 
koitettu: vkuka leikkaa viimeiset korret?»? Vaikka tässä yhtey- 
dessä käytetyt sanonnat, joita ei Kauko-Karjalassa tunneta, 
ilmeisesti ovat vierasta perua, saattaa käsitys, että viljassa pii- 
levä jänis pakenee viimeiseen leikkaamatta olevaan sarkaan, 
perustua itse kansan kokemuksiin. Rautalammilta saadun tie- 
don mukaan on pellossa juokseva jänis joskus todella saatu 
kiinni. Sanotaan, että tytöt ovat tällöin leikanneet sirpillä sen 
rinnasta tai lapojen välistä vähän karvoja, jotka on talletettu ja 
nimitetty vonnen karvoiksi».s Pyhässämaassa on uskottu, että 
pjänis» poistuu elonleikkuun loppuessa sellaiseen peltoon, jossa 
leikkuu on vielä kesken.* Hämeenkyrössä on vjänis» suorastaan 
ajettu naapurin peltoon.5 Tämä tapa, jota voidaan seurata 
Euroopan halki aina Vähään-Aasiaan astis, ei voi tarkoittaa 
itse viljanhaltijan karkottamista, jota yleensä on pyritty pysyt- 
tämään talossa. Huomattava on myös, että maassamme yjänik- 
sen» asemesta on usein puhuttu »jäniksistäy, joita suuresti huu- 
taen on häädetty muualle leikkuun päättyessä. Niinpä Viljak- 
kalassa, kun ruis saatiin leikatuksi, pantiin kaikki sirpit viimei- 
sen kykkään päähän ja huudettiin: »Jänikset toisen talon 
pellolle!s? Samoin huudettiin Kalannissa: »Hei jänekse pois 
toise talon pelloll, Huudon tarkoitusta valaisee siihen liittyvä 
selitys: »Sen piti mennä syämä toiste viljasado tyhjäks ja tie- 
tämä, ett? sen talo tyä pysyvä edess.»? Samaa tarkoittaen huu- 
dettiin Hämeessä: »Menköön jänekset toisten viljaan, syököön 
jänekset toisten viljan!» 


1 FFC n:o 62, 46; FSF VII, 2, 108 ss. 

2 Reinholm 69: 94, 116. — W. von Sydow on saattanut epäilyksen 
alaiseksi Mannhardtin tunnetun olettamuksen, että viljan haltija siirtyy 
jäniksen muodossa leikkaajien tieltä viimeisiin korsiin, joiden keskeltä 
se tavoitetaan (Folkkultur 1941, 40). 

3 Reinholm 69: 117. 

4 Harva, VSHK 56. 

5 Hämeenkyrö. F. E. Sillanpää. SS. 

8 FFC n:o 118, 273 s.; FFC n:o 62, 46 ss.; Eskeröd, 182 ss., 188 ss. 

7SKVR X, 2, 4899. 

8 Harva, VSHK 56 s. 

2 SKVR IX, 3, 1745. 

Epäilemättä jäniksillä on tällöin ymmärretty viljan tuholaisia, 
joiden joukkoon kuuluvat myös hiiret ja myyrät. Etelä-Poh- 
janmaalla on hiirille huudettu aivan samalla tavalla kuin Länsi- 
Suomessa yleensä jäniksille: »pois hiiret sinne, johna on vielä 
ruk”hin leikkuutal» Tähän tiedonantoon liittyy selitys: »jos 
tahtoo elonsa hiiriltä säilymään».! Vienan Karjalassa maini- 
taan joskus hiiret, myyrät ja jänikset samalla kertaa (I, 4, 
1788): 

Hiiret hiiteeh, 
mykrät myötääh, 
jänikset jälkeeh, 
rukehet kekoh! 


Usein riitti vain pelkkä huuto ja melu.? Kalannissa pamau- 
tettiin elonleikkuun loputtua talon pihalla pienellä tykillä, ja 
Angelniemellä, Taivassalossa ym. ammuttiin». Muudan Lai- 
tilan vanhus on kertonut, että siinä talossa, jossa hän nuorena 
palveli, isännällä oli aina, kun elonleikkuu loppui, tapana 
käydä lyömässä kolme kertaa jonkin ison kiven kylkeen tai 
ladon seinään. Ankara melu tavataan myös riihenpuinnin 
päättyessä. Niinpä muudan koivistolainen tiedoittaja kertoo: 
»Kun mie olin pien tyttö, niin vielä ne täälläkin pitivät sitä 
tapaa, että parsia kolisteltiin viimeisellä ahokselia syksyllä. 
Niitä piti kolistella oikein kovasti ja huutaa vielä kolistellessa, se 
tuotti talolle onnea sanoivat vanhat.» Tästä johtuu Koiviston 
seudulla käytetty riihitöiden lopettajaisten nimi, parsien kolis- 
tajaiset, jota Etelä-Pohjanmaalla vastaa vparttenkoliaiset tai 
parttenkolistajaiset. Koliaiset tunnetaan lisäksi Hämeessä ja 
Satakunnassa.’ 


1 SKVR XI, 2263. 

2 FFC n:o 62, 47. — Telemarkenissa Norjassa kaikki talon elopellolla 
olleet kerääntyivät leikkuun loputtua korkealle mäelle ja huusivat niin 
paljon kuin jaksoivat, niin että huuto kuului kauas ympäristöön. Samoin 
meneteltiin esim. Devonshiressä Englannissa (ks. Bugge, Festskrift til 
Feilberg, 174 s.). — Esimerkkejä siitä, että puheena olevilla huudoilla olisi 
ilmituotu valitteluja viljan haltijan kuoleman johdosta, ei maassamme 
tavata. Vrt. Eiskeröd, 178 ss. 

3 Harva, VSHK 57. 

4 SKVR XIII, 4,12598. 

5 Myt. 870 k.; Kotis. 1945, 27. — Samoin ovat riihen parsia kolistelleet 
mm. Runön ruotsalaiset (Klein, Runö, 304 s.). 

Epäilemättä sekä leikkuun että puinnin loppuun liittyvään 
huutoon ja meluun sisältyy sama tarkoitus. Ruotsalaiset tutki- 
jat W. von Sydow ja A. Eskeröd ovat selittäneet, että leikkuun- 
päättäjäishuudot ovat olleet vain ilmauksia raskaan työn päät- 
tymisen ilosta, jota tahdottiin muillekin kuuluttaa.! Näin ei kui- 
tenkaan voi alkuaan olla asian laita, vaan näillä paukuttelemi- 
silla ja huudoilla, niin kuin niihin liittyvät sanatkin viittaavat, 
on ilmeisesti pyritty karkottamaan tuonpuolisen maailman näl- 
käisiä vieraita, joiden on uskottu näyttäytyvän erinäisten pien- 
ten eläinten hahmossa ja joita jo leikkuun ja puinnin alkajai- 
sissa on uhreilla muistettu.? 

Leikkuun ja puinnin päättymismenoihin sisältyy kummalle- 
kin yhteisenä tapana vielä työaseen, sirpin tai varstan nopea 
luotaan heittäminen niin pian, kuin työ on suoritettu. Länsi- 
Inkerissä, jossa kukin rukiinleikkuun päätyttyä viskasi sirppinsä 
päänsä yli niin kauas kuin suinkin mahdollista», käytiin sitten 
katsomassa, vkenen sirppi kauimmaksi puuttui», sillä sen arvel- 
tiin joutuvan ensimmäiseksi naimisiin. Raudussa taas päätel- 
tiin, että se, jonka sirpin kärki meni maahan päin, »kuoli sinä 
vuonna».* Kurkijoella sanotaan, että jos sirppi tällöin meni 
selälleen (terä ylöspäin), se tiesi sirpin käyttäjälle kuolemaa. 
Tämä tapa, josta sekä Uudellamaalla mainittu leikkuun lopet- 
tajaisten nimi, kampinheittäjäiset että kaukokarjalaisten sirpin- 
luojaiset johtuus, on ollut ennustuksineen tunnettu myös Ruot- 
sissa, Virossa, Saksassa ym.? 

Samoin kuin kamppi eli sirppi heitettiin työn päättyessä nii- 
tokselle, samoin varsta eli riusa lennätettiin riihen ovesta riihi- 
tanterelle. Kaukokarjalaisten riusanluojaiset onkin tästä toi- 
mituksesta saanut nimensä samoinkuin sirpinluojaiset sirpin 
heittämisestä. Hailuodossa kerrotaan, että »viime riihellä oli 
vanhaan aikaan kilpa, kuka sai ensin varstan riihen ovesta 


1 Folkkultur 1941, 42 s.; Eskeröd, 181. 

2 Vrt. Vir. 1942, 238 s. 

3 SKVR III, 1, 1055 (Narvusi). 

£1SKVR XIII, 4, 12591. 

5 Mvt. 774 $. 

€ Reinholm 69:116; Kotis. 1945, 12. 

7 Eskeröd, 172 s.; FFC n:o 62, 78 ss.; P. Sartori II, 89. 

ulosy».! Samalla pidettiin silmällä, mihin asentoon varsta jäi 
maahan pudotessaan. Himangalla selitetään, että jos se jäi 
maahan pitkälleen siten, että kieli? eli '”klupw oli jotenkin suo- 
rana varren jatkona, ennusti se heittäjän nukkuvan ensi yön ja 
koko vuoden hyvässä asennossa, jos taas varsi ja kieli muodosti- 
vat jyrkän mutkan, se oli merkkinä siitä, että heittäjä nukkui 
vuotensa epämukavasti käppyrässä.? Munsalan ruotsalaiset 
päättivät, että jos varsta heitettäessä särkyi, niin heittäjä 
oli vuoden kuluessa kuoleman oma. Todennäköisesti on sekä 
sirpin että varstan asennosta alun perin tiedusteltu juuri kuole- 
man tapausta. Satakunnassa on pelätty, että se, joka jää kol- 
kaksi, pui elämänsä viimeisen riihen. 

Kun Raudussa on sirppiä heitettäessä huudettu: »nälkä soil, 
vilja mailly5, voisi ajatella, että sirpin heittoa on käytetty jon- 
kinlaisena pahan karkotuskeinona. Suoranaisia esimerkkejä 
siitä ei kuitenkaan ole olemassa. Sanat »nälkä suolle, vilja 
maalle!», jotka Itä-Suomessa ovat melko yleisiä viljanleikkuun 
loppuhuutoja? ja joiden vastineet palautuvat jo antiikin aikaan”, 
eivät ole missään kiinteässä yhteydessä sirpin heittämistavan 
kanssa. Ei myöskään voi ajatella, että sirpin heitto olisi syntynyt 
vain enteiden vaarinottamista varten. Enteiden on katsottava 
liittyneen siihen myöhemmin. Todennäköistä on, että puheena 
oleva tapa on alun perin ollut pelon sanelema. Sekä viljan 
leikkaajan että sen vtappajanvon ollut syytä pelätä viljan 
haltijan kostoa ja sen vuoksi pyrittävä vapautumaan tuhoasees- 
taan niin pian kuin suinkin. Näin on ymmärrettävissä myös 
kampin ja kolkan kohtalo, sillä kun näille kummallekin ase jää 
viimeksi käteen, joutuvat he erityisesti viljan haltijan huomion 
kohteiksi. Paraisilla on ollut tapana, että viimeisten korsien 
leikkaaja heitettyään sirpin luotaan vielä juoksee metsään. 


1 Hailuoto, I. Heimo. SS. 

2 Himanka. S. Pö yhtäri. SS. 

3 FSF VII, 2, 151. — Varstan heitto on ollut tunnettu myös Ruotsissa 
(Eskeröd, 240). 

4 FFC n:o 62, 148. 

5SKVR XIII, &, 12591. 

SSKVR XIII, 3, 8036, XIII, 3, 7893, XII, 2, 7531; Mvt. 264. — Iitissä 
on huudettu: »Pois nälkä haimeesta "Pappilan kalapataan!» 

? FFC n:o 118, 275. 

Siinä kuvastuu siis selvästi, niin kuin Gabriel Nikander on 
huomauttanut, rangaistuksen pelko. 

Mahdollisesti jossakin suhteessa viljan haltijaan on lisäksi 
ollut Pohjanmaalla säilynyt tapa repiä toisiltaan vaatteet, yriihi- 
ryysyt», viimeiseltä riiheltä lähdettäessä.? Vastaava tapa on 
ollut paikkakunnan ruotsalaisilla, joiden kerrotaan joskus 
joutuneen aivan alastomina juoksemaan tupaan. Rantasalo 
arvelee tässä kuvastuvan käsityksen, että »pakeneva haltija 
puolestaan näin käy ahdistajiensa kimppuun»* Voidaan kui- 
tenkin ajatella, että riihen tappajat viljan haltijan kostoa pelä- 
ten ovat pyrkineet vapautumaan niin pian kuin suinkin paitsi 
aseestaan myös riihessä käyttämästään puvusta. 

1 FSF VII, 713; Nikander, FES I. 222. 

2 Paulaharju, Kuvauksia Hailuodosta, 97 ja Kiveliöitten kansaa, 138; 
Kotis. 1945, 30. 


S FSF VII, 2, 149 s. 
4 FFC n:o 62, 152. 

Vanha kansa on kuvitellut, että erinäiset ihmiset voivat hank- 
kia palvelukseensa salaperäisen olennon, jonka tehtävänä on 
huolehtia heidän varallisuudestaan. Tämän yleisin nimitys 
para eli paara on kuitenkin lainasana, jonka ruotsinkielinen 
muoto bjära, bära, bara johtuu sanasta bära ”kantaa” ja osoittaa, 
että kysymyksessä olevalla olennolla on ymmärretty kan- 
tajaa.! Paran onkin, niin kuin M. A. Castrén sanoo, uskottu 
vkantavan taloon maitoa, voita ja muita tarvikkeita»? Sen teh- 
tävää kuvastaa myös sananparsi: kantaa kuin para»? 

Para siihen liittyvine uskomuksineen on muistiinpantu kaik- 
kialla maassamme, myös Lapissa, sekä itäisen rajamme takana 
asuvien karjalaisten, inkeroisten, vieläpä vatjalaistenkin kes- 
kuudessa puhumattakaan Skandinaviaan siirtyneistä suoma- 
laisista. Riippuen siitä, millaisia tarvikkeita paran on kuvi- 
teltu omistajalleen kantavan, sillä on ollut sellaisia erikois- 
nimityksiä kuin maito- eli voipara (ruots. mjölk- eli smörbjära), 
rahapara (ruots. penningbjära) ja elo- eli viljapara (ruots. sädes- 
bjära).* 

Vanhimmat lähteet tuntevat suomalaisen paran yksinomaan 
maitotalouden edistäjänä. Niinpä Juslenius mainitsee 
sanakirjassaan (1745), että para on maidosta huolehtiva haltija 
(daemon lac subministrans). P. A. Gadd taas kertoo Pohjois- 
Satakuntaa esittävässä kuvauksessaan (1751) sikäläisen rah- 
vaan ymmärtävän paralla henkeä, joka tuottaa veräänlaisille 


1 Holmberg-Harva, Para, 12; Rig 1927, 161. — Paikoitellen para on 
muuttunut maraksi (ks. Holmberg-Harva, Para, 11) 

2 Castrén, III, 168. 

3 Kotis. 1913, 135. 

4 Holmberg-Harva, Para, 8, 12 ss., 18, 20. 

ihmisille voionnea». Lencgvist (1782), joka käyttää muotoa 
paara, sanoo sillä tarkoitettavan tekemällä tehtyä olentoa, jonka 
uskotaan tuovan omistajalleen maitoa ja voita.* Gananderin 
(1789) mukaan para on noita-akkojen suopea palvelushenki, 
jonka tulee imeä vieraista lehmistä maitoa, juoksuttaa (ysta) se 
vatsassaan ja kantaa voikirnuun.s Lönnrot selittää sen kanta- 
van maitoa vieraista kirnuista emäntänsä kirnuun. 

Maidon kantaminen vieraista kirnuista ei kuitenkaan edusta 
yhtä alkukantaista kuvitelmaa kuin maidon imeminen vieraista 
lehmistä. Jälkimmäistä käsitystä edustaa Gananderin tiedon- 
annon lisäksi Uudenkaupungin raastuvanoikeuden pöytäkirja 
maaliskuun 13. p:ltä 1699. Siinä mainitaan näet, miten porvari 
Juho Suurikkalan vaimo, Liisa Matintytär syyttää Eerikki Hau- 
doin vaimoa Margareetta Antintytärtä noituudesta sanoen 
häntä »noidaksi ja paraksi elikkä velhoksi ja sellaiseksi paholai- 
sen välikappaleeksi, jonka sanotaan imevän karjaa».* 

Naapurin navetassa käydessään paran on tavallisesti kuviteltu 
esiintyvän jonkin eläimen hahmossa. Sen ulkomuotoon kiinnit- 
tävät kuitenkin huomiota etupäässä vain ne tarinat, joissa ker- 
rotaan, minkä näköisenä para saapuu emäntänsä luo palatessaan 
muiden navettoihin tekemältään anastusretkeltä. Muistiin- 
panoista ei silti aina käy selville, mistä eläimestä milloinkin on 
kysymys. Joskus sanotaan vain, että vpieni eläin», vilkeän näköi- 
nen eläin» tai vnyrkinkokoinen karvainen olento» ilmestyi kirnun 
laidalle. Ne eläimet, joiden hahmossa para näyttäytyy suoma- 
laisten tarinoissa, ovat koira, kissa, hilleri, jänis, 
lintu, sammakko ja käärme. 

Harvinaisia tässä yhteydessä ovat kuitenkin koira, jänis 
ja käärme, joista ensiksi mainittu tavataan tietääkseni vain 
Etelä-Savosta saadussa tarinassa. Siinä kerrotaan, miten para, 
kun emäntä manaa sen esille, tulee koiran muodossa hyppele- 
mään ja kysyy: »Mitä minä kannan?» Muuallakin, kuten Got- 


1 Gadd, 43. 

2 Porthan, IV, 78. 

3 Ganander, MF 66 s. 

4 Cajander, SMA XVII, 89. 

5 Holmberg-Harva, Para, 46 s. 
8 Kotis. 1910, 123. 

lannissa, paran (gotl. bjäru) mainitaan joskus ilmestyvän vmus- 
tan koiran» muodossa.! Koira ei kuitenkaan yleensä esiinny 
eurooppalaisessa kansanuskossa lehmien imijänä, eikä siitä pu- 
huta myöskään tuossa suomalaisessa tarinassa. Jäniksen 
on sitä vastoin sekä Ruotsissa että Suomen ruotsalaisseuduilla 
kuviteltu käyvän lehmiä lypsämässä, mistä sen nimikin dihare 
"imevä jänis’ johtuu. Suomalaisten keskuudessa jänis mainitaan 
paran ilmenemismuotona vain Vakka-Suomessa, jossa on muis- 
tiinpantu, miten para tuli navettaan vkuin jänis» ja ryhtyi ime- 
mään verta lehmän reidestä.? Helpommin ymmärrettävissä on 
käsitys, että para kulkee karjansuojassa k ää r m e e n hahmossa, 
sillä tarhakäärme, jota on pidetty perin salaperäisenä oliona ja 
jonka on uskottu imevän maitoa lehmistä sekä aiheuttavan toi- 
sinaan niiden utarien pöhöttymisen, oleskelee mielellään nave- 
tassa. Ei kuitenkaan ole tietoa siitä, että skäärmeentapaisen» 
paran olisi kuviteltu tuovan omistajalleen maitoa tai voita. 

Se para, jonka on todella uskottu käyvän anastamassa maitoa 
muiden lehmistä ja kuljettavan sitä vatsassaan omistajalleen, 
esiintyy kansamme uskomuksissa ja tarinoissa pääasiallisesti 
kissan, sammakon tailinnun hahmossa. 

Kissan kaltaiseksi paraa on kuviteltu maassamme hyvin laa- 
joilla alueilla, ja yhtä yleinen tämä käsitys on ollut Pohjois- 
Skandinaviassa ja Lapissa, missä paraa on nimitetty suorastaan 
*voikissaksi' (ruots. ja norj. smörkatt, lapp. smieragatto). Tätä 
eläintä tarkoittavilla lempinimityksillä sitä on Länsi-Suomessa 
puhuteltu etenkin silloin, kun sitä on pyydetty tuomaan voita 
puuronsilmään. Niinpä Ylöjärvellä on sanottu: »Missi-Massi, 
tuo puuronsilmään voital» Miisuksi sitä ovat sanoneet Muhu- 
saaren virolaisetkin. Tämän mainitessaan Holzmayer huomaut- 
taa, että paraa kuviteltiin mustaksi kissaksi, joka imettyään 
lehmästä maitoa muodosti sen voiksi vatsassaan ja ulosti puuro- 
vatiin.3 Todennäköisesti paraa esittää myös se valkoinen kissa, 
joka tavataan noitavaimon maitokiulun ääressä Lohjan kirkon 
seinämaalauksessa. 


1 Nils Carlsson v. 1917. NM. 
2 Laitila. J. Vainio-Kaila. SS. 
3 Ks. Holmberg-Harva, Para, 47 s. 

Titin ja Jaalan seuduilla, missä paraa on kuviteltu ykissan- 
kokoiseksi, suurivatsaiseksi eläimeksi», mainitaan maidon. tuo- 
jana joskus hilleri! Todennäköisesti se seikka, että hilleri 
samoin kuin kärppä tavataan karjakartanoissa hiirien pyytä- 
jänä, on ollut omiansa synnyttämään ajatuksen, että sekin saat- 
taa imeä maitoa lehmistä ja turmella niiden utareet. 

Sammakkona taas para on muistiinpantu Pohjois-Hämeessä, 
Savossa, Karjalassa ja Pohjanmaalla, niin kuin lukuisista muis- 
tiinpanoista käy ilmi. Para oli ssammakon näköinen» (Jyväsky- 
län mlk.), ruma, sammakon muotoinen» (Maaninka), ykarvainen, 
melkein sammakon näköinen» (Iisalmi), para tuo sammakkona 
voita puuroon (Pyhäjärvi O.L), oli toisinaan sammakon näköi- 
nen (Kittilä). Sama käsitys tavataan mm. Gotlannissa, missä 
para von usein ulkomuodoltaan sammakon näköinens.3 Sam- 
makkona, joka imee lehmiä ja tuo voita omistajalleen, esiintyy 
myös Viron luoteisrannikon päär (< ruots. bjära)' sekä lätti- 
läisten maitopara, peenapuhkis.5 

Melko yleinen etenkin Pohjois-Suomessa on lintu paran ilme- 
nemismuotona. Sellaisena sen kerrotaan istuutuvan kirnun lai- 
dalle. Sodankylässä kerrotaan emännän kutsuneen sitä tuomaan 
voita puurovatiin sanoen: »Lintukulta, tule puuroa silmäämään!» 
Samantapainen pyyntö on muistiinpantu Viitasaarella; »Likker, 
lakker lintusen, tule puuroa höystämään!» Ovatpa lappalaiset- 
kin, jotka paraa tavallisesti nimittävät »voikissaksi», kuvitelleet 
sitä toisin paikoin linnun muotoiseksi. Lintuna, joka tuo voita 
kirnuun, para näyttäytyy niin ikään Pohjanmaan ruotsalaisten 
keskuudessa. Mutta Varsinais-Suomessakin, Uudenkaupungin 
seuduilta saadussa tarinassa kerrotaan, että para, joka kulkee 
vkarjojen jäljessä» laitumella ja joka imee niistä maitoa ja verta, 
on »linnun tapainen». 

Lehmiä lypsävä lintu tavataan useiden Euroopan kansojen 
uskomuksissa. Russwurm, joka kertoo Viron ruotsalaisseudun 


1 Aino Oksanen, Vir. 1928, 36. 

2 Ks. Holmberg-Harva, Para, 49, 

3 Heurgren, 218. 

4 SGEG 1890, 34 s. — Muuallakin Virossa on uskottu, että sammakko 
saattaa imeä maitoa lehmistä (Wiedemann, 454). 

5 Auning, 12. 

ê Ks. Holmberg-Harva, Para, 50 s.; FSF VII, 1, 443. 

noitavaimojen lähettäneen re-steri (”punapyrstö”)-nimisen linnun 
imemään maitoa muiden lehmistä, huomauttaa samalla, että 
tämä lintu tarkoittaa alkuaan yökehrääjää, jota saksa- 
laiset sanovat »vuohenlypsäjäksin (Ziegenmelker).! »Vuohen- 
lypsäjä» (Caprimulgus) oli tämän linnun nimenä jo muinaisilla 
roomalaisilla, jotka kuvittelivat sen imevän vuohia, lampaita 
ja lehmiä, yökehrääjä kun yöllä usein lentelee näiden elukkain 
ympärillä hyönteisiä pyydystäessään. Tämä uskomus on sitten 
Välimeren maista levinnyt Keski- ja Pohjois-Eurooppaan.? Sak- 
sassa, jossa yökehrääjällä on useampiakin asiaa valaisevia nimi- 
tyksiä, kuten »vuohen-, lehmän- tai maidonimijä» (Ziegen-, Kuh- 
tai Milchsauger), rahvas selittää, että tämän linnun suuri kita on 
omiansa osoittamaan, mihin tarkoitukseen se sitä käyttää.? 

Eräät edellä mainituista eläimistä, joiden on uskottu liikkuvan 
lehmien ympärillä anastaakseen niistä maitoa, olemme aikaisem- 
min tavanneet toisessa yhteydessä, nim. maahisten ilmenemis- 
muotoina. Kansanperinne on siis asettanut ne milloin tuon- 
puolisten henkiolentojen, milloin noitien yhteyteen. Keski- 
ajalla kehittynyt ja kukoistanut noitausko, joka pyrki selittä- 
mään, minkä vuoksi muutamien ihmisten voivarastot saattoivat 
olla ylen runsaat toisten kärsiessä puutetta, alkoi noissa eläi- 
missä nähdä noitien käyttämiä apu- ja kuljetusvälineitä. Näin 
syntyi käsitys, että parana esiintyvä eläin saattoi toimittaa 
emännälleen muiden lehmistä imemänsä maidon ja kuljettaa 
sitä vatsassaan, jossa maito samalla kirnuutui voiksi. Siitä 
johtui sanonta: viso maha kuin paralla» tai »vatsa kuin parallav.* 
Kantamansa voin paran kuviteltiin sitten ulostavan emäntänsä 
kirnuun tai puurovatiin. Milloin paran anastama lehmänanti 
ei vielä ollut ennättänyt muuttua sen vatsassa voiksi, paran 
sanottiin oksentavan omistajalleen maitoa tai kermaa. Paran 
oksennuksesta kuulee kuitenkin puhuttavan etupäässä vain 
Itä-Suomessa ja Inkerissä, kun taas paran ulostus eli »paska» 
tunnetaan pääasiallisesti Varsinais-Suomessa, Satakunnassa ja 

1 Russwurm, JI, 218. 

2 Olof Gjerdman, Arv 1945, 54 s.i 


3 Brehm, Tierleben, Vögel II, 208; HDA IX, 933. 
x v ontiolehiti, Eskelinen. SS. — Vienan Karjala. I. Marttinen v. 1927. 

Hämeessä. Sitä vastoin Pohjois-Suomessa, jonne uudisasukkaita 
on siirtynyt maamme eri puolilta, tunnetaan kumpikin kuvi- 
telma.! 

Kun paran uskottiin näin kantavan lehmänantia omistajal- 
leen, on ymmärrettävää, että sen pullea maha saattoi joskus 
sitä ahdistettaessa haljeta, jolloin sen sisuksissa ollut maito 
valui maahan, niin kuin erinäisissä tarinoissa kerrotaan. 


Jaalan Vesalassa oli para eräänä vuonna käynyt imemässä joka talon 
lehmiä. Miehet kävivät kerran viikatteineen kujansuulle vahtiin. Ani 
varhain para oli laasunnut kylään. Viikatteen kärjet vaipuivat tien mo- 
lemmilta puolilta, paran maha halkesi, ja tielle lojahti suuri määrä maitoa 
(Vir. 1928, 36). : 


Mutta muutenkin para saattaa liian täysinäisenä ollessaan 
jättää poluille, joita myöten se yöllisillä retkillään on kulkenut, 
joko maitomaista »oksennusta» tai voin kaltaista vulostusta». 

Tällaisena paran ulostuksena on vanha kansa pitänyt erään- 
laista limasientä (Aethalium), jota usein saattaa aivan yllättäen 
ilmaantua mm. karjapihojen ääreen. 


Paranpaska on valkoista, sitä tulee kosteihin nurkkiin ja tunkioille 
(Kalanti). 

Limaiset sienet ovat paran jätteitä, vparanpaskaa» (Vehmaa). 

Paranpaska on vaaleanpunaista sientä, jota tulee tarhaan (Lokalahti). 

Paara oli noita ja paskansi tarhoihin voin väristä ainetta (Muurla). 

Jos limasientä oli karjetan seinässä tai pihalla polttopuissa, uskottiin 
paran niihin ulostaneen (Jaala). 

Paranpaskaa näkee usein navetan seinässä (Längelmäki). 

Keltainen sieni lahopuussa tai maassa on paranpaskaa (Saarijärvi). 

Voin kaltaista limaskaista ainetta nimitetään paranvoiksi (Simo). 

Valkeita »läsiä» metsässä sanotaan paranpaskaksi, para ei tällöin ole 
ehtinyt paikoilleen, kun on täytynyt vähentää (Sodankylä). 

Samanlaista sientä tai hyönteisten aikaansaamaa vaahto- 
maista ainetta on Itä-Suomessa sanottu vparan oksennukseksi». 

Lahoon puuhun kasvavaa sientä tai heinikkoon ilmaantuvaa valkoista 
vaahtoa nimitetään paranoksennukseksi (Pihtipudas). 

Para oksentelee aamulla varhain heinikkoon (Juva). 

Sieni kantojen päässä on paranoksennusta (Kerimäki). 

Paranoksennusta on lahopuiden kupeissa ja kantojen päissä, se on 
punertavaa nestettä (Pohjois-Savo). 


1 Ks. Holmberg-Harva, Para, 25 ss. 

Paraoksennusta näkee niityillä, milloin para on syönyt liiaksi (Iisalmi). 

Para tiputtaa maitoa suustaan ollessaan liian täynnä (Antrea). 

Paransylki on valkoista ainetta ruohikossa (Kontiolahti). 

Viljalyhteisiin ilmestyy joskus ikäänkuin rasvaa, para sylkee niihin 
kermaa (Kaavi). 

Paranoksennus on kuin piimää heinikossa (Pyhäjärvi O.1.). 

Paranoksennus on kuin kermaa tai piimää niityillä (Sotkamo). 


Alkuaan on kuviteltu, että se aine, jota para ulostaa tai oksen- 
taa luontoon, on samaa kuin se ulostaa tai oksentaa omistajansa 
astiaan. Siihen viittaa mm. käsitys, ettei para ole edellisessä 
tapauksessa vennättänyt paikoilleen». 

Paran tuoma voi eroaa kuitenkin jollakin tavoin tavallisesta 
voista. Sanotaan, että se on perin valkoista tai että siinä 
voidaan nähdä. verta, jos sitä erikoisella tavalla tutkitaan. 


Kun pappi otti sapelin seinästä ja veti noitavaimon voihin ristin, niin 
voi muuttui veriseksi (Pyhämaa). 

Paran tuoma voi muuttuu vereksi, jos sitä syödessä käyttää yhdeksästä 
miekankärjestä tehtyä veistä (Viitasaari). 

Kun Ruotsin veitsellä viiltää paran kantamaa voita, niin voi välähtää 
verenkarvaiseksi (Juva). 

Jos paran tuomaa voita levittää leivälle kaupungista ostetulla veitsellä, 
niin voista tihkuu verta (Leppävirta). 

Kun kääntöpäällä veitsellä teki voihin kolme ristiä, niin voi muuttui 
veriseksi. 

Voin pintaan jäävät verijuovat, jos siihen tekee ristinmerkin kolmen 
viikatteen kärjestä valmistetulla veitsellä (Kellovaara). 

Paranvoi tuli veriseksi, jos sitä veitsellä leikkeli (Pyhäjärvi O.1). 

Paran kantamasta maidosta tehdyn voin näkee, jos sitä viiltää hopeisella 
taikka hevosenkenkänauloista tehdyllä veitsellä, sillä silloin siihen jää 
verenkarvainen jälki (Inkeri). 


Nämä eri tahoilla tehdyt muistiinpanot antavat aiheen pää- 
tellä, että käsitys paranvoin sisältämästä verestä on ollut kan- 
samme keskuudessa aivan yleinen. Mutta ilmeisesti tämä käsi- 
tys taas johtuu siitä, että jo paran imemässä maidossa on kuvi- 
teltu piilevän verta. Vuonnisessa kerrotaankin, miten palveli- 
jatar hoitaessaan) paran tuomaa maitoa huomasi sen »veren- 
sekaiseksi». Kansa selittää sen johtuvan siitä, että para imee 
lehmistä vähän vertakin maidon lisäksi. Samoin Keski-Suo- 
messa sanotaan, että para »kulkee talosta taloon imemässä mai- 

toa ja verta lehmistä». Veri paran tuomassa maidossa ja voissa, 
mikä käsitys on ollut yleinen muuallakin kuin Suomessa, on 
tutkimuksen kannalta varsin huomattava, sillä siitä ilmenee 
eittämättömästi, että maito- eli voiparan on todella uskottu 
käyvän itse lehmiä imemässä. Käsitys, jonka mm. 
Lönnrot mainitsee, että para vkantaa maitoa vieraista kirnuista 
emäntänsä kirnuun» tai että se anastaa, niin kuin Rantasalmella 
on muistiinpantu, naapurien aitoista maitoa ja voita?, osoittau- 
tuu siis olevan myöhempää perua. 

Lehmiä imevän paran on uskottu voivan turmella elukat niin, 
että ne kadottavat maitonsa tai alkavat lypsää verta. Joskus 
on lehmässä nähty muitakin paran jättämiä merkkejä. Niinpä 
Kalannissa kerrotaan, miten para oli syönyt slehmän säärestä 
verilihaan asti». Laitilassa taas on selitetty, että vkarvattomat 
paikat» lehmän reidessä ovat merkkejä siitä, että para on käynyt 
lehmää imemässä. Tällainen vpara imemine», on usein lehmän 
utareitten vieressä. Uudenkaupungin seuduilla kerrotaan lisäksi, 
että paikka, josta para on kuluttanut karvat pois, on lehmän 
reidessä eläimen vasemmalla puolella, paralla kun 
on tapana lypsää lehmää sen vasemmalta puolelta.? Käsitys, 
että para jättää merkin ahdistamaansa elukkaan, tavataan 
myös ruotsalaisilla. Jo arkkipiispa Angermannuksen kertomuk- 
sessa v. 1596 sanotaan: »Usein näyttävät parat, jotka ovat leh- 
miä imeneet, kuluttaneen karvat pois niiden takajaloistav.* Se 
käsitys taas, että para lehmiä lypsäessään asettuu elukan vasem- 
malle puolelle tavataan mm. Norjan lappalaisilla.5 Alun pèrin 
ne olennot, joiden milloin missäkin muodossa on pelätty lypsä- 
vän lehmiä, eivät kuitenkaan ole olleet paroja, vaan ne ovat 
kuuluneet tuonpuolisten olentojen salaperäiseen maailmaan. 
Niiltä para näyttää lainanneen myös salaperäisen huutonsa. 
Monin paikoin maassamme on näet sanottu: vhuutaa niinkuin 
para» tai yparkuu kuin paras." 


1 Ks. Holmberg-Harva, Para, 31 s. 

2 SMA XXII, 210. 

'3.Holmiberg-Harva, Para, 32. 

4 Sv. Akad. Ordbok IV, 2944. 

5 Ovigstad, Lapp. Aberglaube, 62. 

€ Koski H.1. Ilmi Koponen. — Artjärvi. Maria Salpala. — Kalajoki. 
V. H. Kivioja. — Ylitornio. K. J. Holster. — Karstula. J. Viljanen. SS. 

Noidan sielun hahmoutumana para-eläin on tietenkin ollut 
hyvin läheisessä suhteessa omistajaansa. Onpa edellisen kohtalo 
samalla ollut myös jälkimmäisen kohtalo. Jo Ganander kertoo, 
että kun para puristui maitohuoneen oven rakoon, niin emäntä 
sairastui ja kuoli pian sen jälkeen.! Tästä käsityksestä on kan- 
san keskuudessa säilynyt muistoja meidän päiviimme asti. 

Jos paraa löi, niin sen lähettäjä kuoli (Längelmäki). 

Jos para tapettiin, tapahtui pahaa sen omistajallekin . ..ja se tapahtui 
juuri parantapon hetkellä (Jaala). 

Kun piika löi paraa, niin emännän jalka katkesi (Iisalmi). 

Kun renki löi paraa, niin emäntä tuli mustelmissa kotiin (Uusikirkko 
V.L). 

J a paran tappaa, kuolee sen emäntä (Suistamo). 

Kun piika heitti paran selkään kiehuvaa vettä, niin emäntä tuotiin 
kipeänä kotiin (Vuonninen). 

Emännän jalka katkesi, kun renki löi paralta jalan poikki; jos para olisi 
menettänyt henkensä, olisi emäntä kuollut (Veteli). 

Kun para tuli oksentamaan kirnuun kermaa, niin piika lyödä nappasi 
sitä lusikalla katkaisten samalla kertaa sekä sen että emännän jalan (Kit- 
tilä). 

Tätä uskoa valaisee lisäksi monin paikoin maassamme muis- 
tiinpantu tarina emännästä, joka pyhänä kirkkoon lähtiessään 
asettaa piikansa tai miniänsä kirnuamaan voita pyytäen, ettei 
tämä mitenkään vahingoittaisi olentoa, joka emännän poissa 
ollessa mahdollisesti saapuu kirnun laidalle. Kun kirnuja kui- 
tenkin unohtaa asian ja säikähdyksissään surmaa paran, emäntä 
kuolee samalla hetkellä kirkossa. 

Magian lakien perusteella on lisäksi uskottu, että noitaa voi- 
daan ahdistaa vain pieksämällä tai polttamalla paran ulostusta. 
Puhuessaan vpaaran ulostuksesta)» Lencgvist mainitsee rahvaan 
uskovan, että vjos joku lyö semmoista vitsoilla ja vuoroin tulessa 
kääntelee, niin itse noitavaimo on pakotettu tulemaan esille ja 
rukoilemaan sikiönsä puolesta».? Samoin Gananderin mukaan 
omistajatar tulee paikalle, jos paranvoita polttaa tai pieksää.? 
Perniössä on paran omistajaa ahdistettu piiskaamalla paran 
ulostusta yhdeksällä erilaatuisen lehtipuun tai pensaan oksalla. 


1 Ganander, MF 67. 
2 Porthan IV, 79. 
3 Ganander, MF 67. 

Vienan Karjalassa on uskottu, että jos veristynyttä paranvoita 
heittää tuleen, niin paran omistaja tulee hulluksi. Samoin on 
Skandinavian ja Baltian maissa ym. uskottu, että noitaa voidaan 
piinata vain pieksämällä tai polttamalla paranulostusta ! 


Nämä esimerkit osoittavat, että paran on tällöin kuviteltu 
olevan omistajansa ilmenemismuoto. Lättiläiset 
selittävätkin, että kun maitopara (peenapuhkis) käy sammakon 
hahmossa imemässä muiden lehmiä, niin emäntä makaa sillä 
aikaa »kuin puolikuolluty».? Tähän sisältyvä ajatus perustuu 
yleiseen sielu-uskoon, jonka mukaan loveen langenneen ihmisen 
sielu saattaa irtautua ruumiista ja vaeltaa sen ulkopuolella mm. 
jonkin eläimen hahmossa. Yhtä yleinen on ollut käsitys, että 
mitä tuolle ihmisen ulkopuolella harhailevalle sieluolennolle 
tapahtuu, tapahtuu asianomaiselle ihmiselle itselleen. Kun 
eurooppalaisten noitien uskottiin voivan vaeltaa milloin kissan, 
milloin jäniksen, milloin sammakon tai jonkin muun eläimen 
muodossa, on ymmärrettävää, että tällaisen noitaeläimen vahin- 
goittumisen uskottiin myös vastaavalla tavalla vahingoittavan 
itse noitaa.? 

Esimerkkejä tästä tarjoavat monet Euroopan kansat. Niinpä 
Norjassa kerrotaan, että kun eräs henkilö heitti paran tuleen, 
naapurin emäntä juoksi heti etsimään vettä, jota hän sekä joi 
että kaasi päälleen ikään kuin hän olisi ollut palamaisillaan.* 
Viron ruotsalaisten keskuudessa tarinoidaan, miten noitavaimo, 
joka saapui suuren mustankirjavan kissan hahmossa imemään 
maitoa muiden lehmistä, sairastui, kun kissaan lyötiin.5 Pohjois- 
Saksassa on uskottu, että jos noitajänikseen, joka käy lehmiä 
imemässä, ampuu hopealuodin, haavoittuu asianomainen hen- 
kilö.s Sama uskomus on muistiinpantu Englannissa: xKun muu- 
dan mies ampui hopealuodilla erään jäniksen, niin jonkin matkan 
päässä asuva noitavaimo hyppäsi pystyyn ja huusi: ”Nyt ne am- 


1 Ks. Holmberg-Harva, Para, 40 ss. 

2 Auning, 12. 

8 Vrt, Holmberg-Harva, Para, 44 s. 

4 Ødegaard, 56. 

5 Russwurm, 218 s. 

6 Mällerhoff, Sagen, Märchen und Lieder der Herzogthämer Schleswig- 
Holstein und Lauenberg, 229. 

puivat haltijani (familiar spritit)» Samalla hän vaipui kuol- 
leena maahan! 

Joskus vanha kansa onkin nimittänyt paraa suorastaan »noi- 
daksi» tai noitaa paraksi. »Paara oli noita ja paskansi tarhoihin 
voin väristä ainetta», sanotaan mm. Muurlassa tehdyssä muis- 
tiinpanossa. Uudenkaupungin käräjillä 1699 syytti toinen vaimo 
toista »noidaksi ja paraksi».? Kuvaavaa on lisäksi, että liiviläiset 
ovat nimittäneet paranvoita noidan ulostukseksi? (völ-sita) 
samoin kuin lättiläiset paranoksennusta noidan oksennukseksi? 
(ragana wehmeklis).3 


Huolimatta siitä, että parana liikkuvaa olentoa on pidetty 
noidan hahmosieluna, on silti uskottu, että para voidaan aikaan- 
saada eri aineksista. Suomalaisten paran valmistamistapaa 
kuvailee jo Lencgvist sanoessaan: »Pää muodostetaan lapsen 
lakista sullomalla se täyteen monenlaisia erivärisiä tilkkuja, 
siihen kätketään myös öylätti, jonka eukot pyhässä ehtoollisessa 
ovat ottaneet suuhunsa uskoen, että he tämän avulla voivat 
antaa paaralle hengen. Vatsa tehdään naisten liinaisesta päähi- 
neestä, johon ahdetaan rohtimia. Edelleen liitetään sääriksi 
kolme värttinää eri suuntiin. Sen jälkeen tämä merkillinen 
tekele kannetaan kirkon eteiseen varhain jonakin pyhäaamuna 
ja pidetään siellä jonkin aikaa; sitten kuljetaan yhdeksän ker- 
taa kirkon ympäri yhtä mittaa mumisten: 'synny paara’? Pian 
sen jälkeen se saa hengen ja hyppii kolmella jalalla». Myös 
Ganander puhuu paran kolmesta jalasta, jotka olivat hoikat 
kuin kurjella ja jotka »muistuttivat suuresti vanhanaikaista 
värttinää.5 

Myöhempienkin tiedonantojen mukaan paraa on kuviteltu 
kolmijalkaiseksi olennoksi. Sellaisena sen esittää mm. Antero 
Pelkonen Rantasalmen kihlakuntaa käsittelevässä kuvaukses- 
saan: Varastetun värttinän ympärille kierrettiin pellavaa, kerä 
pantiin pääksi, tykkilakki mahaksi ja kolme värttinää jaloiksi. 

1 Henderson, Folk-lore of the Northern Counties, 202 s. 

2SMA XVII, 89. 

3 Loorits, LRU III, 75; Saarimaa, Vir. 1914, 93; Auning, 12, 37. 


4 Porthan IV, 78. 
5 Ganander, MF 67. 

Veri saatiin sille nimettömästä sormesta ja sydämeksi pantiin 
ehtoollisöylätti. Hengen para sai kiirastorstain- tai jouluyönä 
joko kirkon portailla, pohjoiseen päin juoksevan joen rannalla 
tai kumotun veneen alla. Näin syntynyt para sijoitettiin sitten 
maitoaittaan, saunaan tai riiheen.! 

Epäilemättä tämä kolmijalkainen para on meillä, kuten jo 
Ganander on huomauttanut, tavoitellut kissan hahmoa, vaikka 
eurooppalaisen kansanuskon mukaan eräät muutkin noidan 
hahmoeläimet kulkevat kolmella jalalla. Sammakon näköisestä 
parankuvasta ei ole tietoja olemassa, mutta linnunmuotoiseen 
viittaa pari, tosin vain Kittilästä saatua muistiinpanoa. Milloin 
paran sääriksi on joskus käytetty kahta värttinää, on maassam- 
me syntynyt myös ihmistä muistuttava, muualla tuntematon 
paran kuva.? 

Yleisin paraa esittävä tekele on kuitenkin ollut melko yksin- 
kertainen. Niinpä Längelmäellä mainitaan paran ruhona kehrä- 
varsi ja sydämenä ensi kertaa Herran ehtoollisella käydessä 
talteen pantu öylätti. Para oli siis muodoltaan kuin kehrävarsi 
ja pyörikin yhdellä jalalla kuin kehrävarsi».? Viitasaarella se 
oli rihmaa täynnä olevan kehrävarren näköinen. Joroisissa 
para tehtiin kerästä ja värttinästä.5 Kaavilla paran päänä oli 
kerä ja kehona kehrinvarsi, jonka ympäri oli kiedottu rihmaa. 
Pyhäjärvellä V.l. sillä sanotaan olleen kerä päänä ja värttinä 
jalkana.? Kontiolahdella värttinä pujotettiin rihmakerän läpi 
ja samalla värttinää pyöriteltäessä luettiin Paran synty.* Vete- 
lissä para, joka hyppi yhdellä jalalla, tehtiin tuohikerästä, värt- 
tinästä ja lehmänkarvoista.? Tämän tapaiseen paraan viittaavat 
myös sellaiset sanat kuin »kehräkinttu, keräpään tai vkeräpää 
ja keppisääri».!" 

1SMA XXII, 210. 

2 Ks. Holmberg-Harva, Para, 58 ss. 

3 Längelmäki. Ekman 285—6. SKS. 

4 Viitasaari. Moisio 54. SKS. 

5 Joroinen. Kinnunen 535. SKS. 

6 Kaavi. Holmberg 393. SKS. 

7 Pyhäjärvi V.l.. V. Kaasalainen. SS. 

8 Kontiolahti. Eskelinen. SS. 


9 Veteli. Alfred Salmela. 
10 Ks, Holmberg-Harva, Para 64. 

Epävarmaa on, mitä tällaisella paran kuvalla, jossa on vain 
kerä päänä ja värttinä vartena, on alun perin tarkoitettu. Mutta 
on todennäköistä, ettei näin alkukantainen muoto ole voinut 
tarkoittaa eläintä. Keski-Suomessa on pallopäisellä paralla 
joskus ollut myös luutapyrstö. Seuraava kiintoisa kuvaus on 
Korpilahdelta: 

Paran synnyttämistä varten piti olla juhlapäivän messusta talletettu 
rippileipä sekä lankakerä, kehrävarsi ja käytetty vihta. Rippileipä, johon 
tiputettiin oikean käden nimettömästä sormesta verta, asetettiin kehrä- 
varren keskikohdalle sydämeksi, sitten pistettiin kehrävarsi vihdan läpitse 
ja lankakerä pantiin pääksi kehrävarren päähän. Näin muodostui kehrä- 
varresta olento, jonka päänä oli kerä ja pyrstönä vihta. Tämä tekele pan- 
tiin pohtimeen ja sitä podettiin sitten salaa saunassa tyhjien voi- ja maito- 
astioiden päällä. 

Mutta para saattaa näyttäytyä myös pelkästään kerän 
tai pallon muodossa! Juuri kerähän onkin sen tekoaineksista 
tärkein. Niinpä Lappajärvellä para on synnytetty pääsiäisyönä 
yksinomaan lankakerästä, johon on pistetty ehtoollisleipä.? 
Lankakerästä sanotaan erään emännän tehneen itselleen paran 
myös Kittilän Alakylässä.? 


Parantekotavoista, joita ei tässä voi ryhtyä yksityiskohtaisesti 
esittämään, mainittakoon ainoastaan aika, paikka ja ainekset. 
Mitä aikaan tulee, niin lukuun ottamatta eräitä juhlaöitä on 
torstain vastainen yö tällöin näytellyt ensiarvoista osaa. Sama 
viikonpäivä eli Juppiterin päivä oli jo antiikin aikana erittäin 
suosittu puoskaroimispäivä.* Paran synnyttämispaikkoina useim- 
miten mainittu riihi tai sauna taas soveltuvat tähän tarkoituk- 
seen etenkin sen vuoksi, että ne tarjoavat tarpeellista yksinäi- 
syyttä ja hiljaisuutta. Saunaa on muutenkin käytetty juuri 
synnytyspaikkana. ` i 

Omituinen on käsitys, että parantekoainekset oli muilta 
varastettava. Perustuisiko se uskoon, että näiden vie- 
railta otettujen esineiden välityksellä voidaan päästä käsiksi 
myös muuhun, mikä on toisen omaa? Ainakin milloin paran 


1 Pihlajavesi. E. Raitaaho. SS. — Viron Inkeri. A. Angeria 129. SKS. 
2 Lappajärvi. J. Loukola. SS. 

3 Kittilä. Paulaharju 8. SKS. 

4 Christiansen, SL 1915, 183 s.; Backman. Älvabläst, 81 s. 

kuvan valmistukseen on käytetty muiden lehmistä lypsettyä 
maitoa, niistä nyhdettyjä karvoja, niiden utareista leikeltyjä 
nahkanpalasia tai niiden karsinoista otettuja rikkoja, sisältyy 
siihen selviä karjanonnenottamistaian piirteitä.! 

Öylätin käyttö taas, siitä kun tehtiin paran sydän, kertoo 
siunatun ehtoollisleivän sisältämästä taikavoimasta. Paran teki- 
jän piti lisäksi, jotta kuva olisi elävöitynyt, vuodattaa siihen 
vertaan vasemman käden nimettömästä sormesta. Tästä sor- 
mesta vuotavan veren uskottiin näet sisältävän sydänverta, 
sillä jo muinaisegyptiläisten oppien mukaan kulki sydämestä 
suoni suoraan vasemman käden nimettömään sormeen. Sen 
vuoksi tätä sormea on Saksassa sanottu ”sydänsormeksi' (Herz- 
finger)? 

Huomiota ansaitsee vielä pohdin paransynnyttämisväli- 
neenä. Pohtaen on paraa synnytetty maassamme Varsinais- 
Suomesta ja Satakunnasta alkaen aina Karjalaan ja Pohjois- 
Pohjanmaalle asti. Myös seulassa on parankuvaa paikoitellen 
»pyöriteltyv.? 


Paikkana, johon suomalainen noitavaimo on parankuvan si- 
joittanut, mainitaan yleisimmin maitohuone, mikä onkin luon- 
nollista, kun paran piti toimia juuri maidon ja voin tuojana. 

Kun paralla ymmärrettiin elävää olentoa, on selvää, että sen 
kuvan näkyväisten ainesten uskottiin paran syntymishetkellä 
muuttuvan siksi eläimeksi, jonka muodossa paran kuviteltiin 
liikkuvan, tästä huomauttaa jo Lencgvist. Siihen viittaavat 
myös sanat: 

Synny para, synny para, 
ei 00 silmää näkemässä 
eikä korvaa kuulemassa! 

Lisäksi kerrotaan, että vasta kun para oli saanut hengen, 
sille oli ilmoitettava, mitä sen piti omistajalleen kantaa. Usein 
sisältyivät kuitenkin jo sen synnytysloitsuun sanat »voita, mai- 
toa kantamaans.* 


1 Holmberg-Harva, Para, 71. 

2 Namn och bygd 1924, 16 ss., 105 s. 
3 Holmberg-Harva, Para, 73. 

4 Holmberg-Harva, Para, 121 s. 

Elävänä olentona paran uskottiin tarvitsevan myös ravintoa, 
maitoa, puuroa ym., jota noitavaimolla on ollut tapana asettaa 
sille johonkin rauhalliseen paikkaan.! Paralle toimitetut ruoka- 
uhrit pohjautunevat kuitenkin kodinhaltijan tai maahisten pal- 
vontaan. 

Mutta kuten mainittu, on ollut olemassa sellaisiakin paran- 
kuvia, joissa ei voi nähdä mitään eläintä muistuttavia piirteitä. 
Sellainen on ennen muita pelkkä pyöreä kerä. Tämä 
kuva ansaitsee aivan erikoista huomiota, se kun Skandinavian 
pohjoisosissa ja Islannissa on ollut paran miltei yksinomaisena 
ilmenemismuotona. Ruotsissa kohtaamme jalallisen paran- 
kuvan vasta Taalainmaassa ja siitä etelään, mutta sen ohella 
on vielä Etelä-Ruotsissakin säilynyt muistoja myös keränmuo- 
toisesta parasta. Kun sivistysvirtaukset Skandinaviassa ovat 
yleensä kulkeneet etelästä pohjoiseen eikä päinvastoin, on 
ilmeistä, että tuo pohjoinen muoto on vanhempi ja samalla 
alkukantaisempi.? 

Siellä, missä parankuvaa on edustanut kerä tai pallo, jota 
loitsua lukien vielä on kieritelt y, on paraa itseäänkin kuvi- 
teltu kerän tai pallon muotoiseksi. Näin on ollut asian laita 
sekä Skandinaviassa että Suomessa, ja sama kierivä para on 
ollut tunnettu Virossa. Sitä osoittaa mm. Läänemaalta saatu 
tiedonanto, jossa kerrotaan, miten kylän naiset kokoontuivat 
pimeän tultua ja tekivät tuomistaan vaateryysyistä mytyn eli 
kadan sekä vierittivät sitä pitkillä kepeillä kylän laidunmaata 
kohti sanoen: »Kada, mene NN:n karjamaalle!»$ 


Pyöriväksi olennoksi on paraa tavallisesti kuviteltu sil- 
loinkin, kun sen kuva on tehty kerästä ja värttinästä tai kun 
värttinän kupeeseen vielä on liitetty raavaanrakko tai muun- 
lainen »maha». Epäilemättä tämä pyörivä para on keränmuo- 
toisen kierivän paran läheinen sukulainen, vaikka jälkimmäisen, 
jonka päänä on kerä ja vartena värttinä, on uskottu vain ilmassa 
lentävän. Niinpä Paulaharju kertoo Hyrynsalmelta, miten 


1SMA XXVI, 9, 24 s. — Suoniemi. Hilja Kuusi. SS. — Soikkola. 
Lukkarinen 1068. 

? Ks. Holmberg-Harva, Para, 78 ss., 91 ss. 

8 Korhonen, Vakkalaitos, 61 s. 

emännän »hyssytellessä» parankuvaa pohtimessa siitä »kohosi 
sellainen räpsäke, jolla oli pää kuin lankakerä, ja lähti lentä- 
määny.! Uudellakirkolla V.I. on paran »nähty taivaalla kulkevan 
kuin värttinäy.? Tällöin on paran päänä epäilemättä ollut vain 
värttinän vpyöräv, mikä muuallakin kuten Nilsiässä on muodos- 
tanut paran pään ja jota paranmuotoa vastaa Pohjois-Satakun- 
nassa vkyynärän pituinen keppi, jolla on nuppi päässäs.? Inkerin 
Moloskovitsassa vpara on hopeankirkas kerä ja sillä on lentäes- 
sään pitkä säkenöivä häntä». Soikkolassa se kulkee tulena, sen 
pää on paksu ja sen »vartalo ohenee häntään päin»! Saman- 
näköisenä näyttäytyy vatjalaisten para eli lemmiäiz (vrt. suom. 
lempo, lemmes). Sekin lentää ilmassa kuin tulipallo, jolla toisi- 
naan on pitkä pyrstö. 

Todennäköisesti on paralla tällöin ymmärretty jotakin ilmassa 
liikkuvaa ilmiötä. Ja mikä tuo ilmiö on, siihen viittaa mm. 
vatjalaisten keskuudessa tehty muistiinpano, jossa meteorin 
lentoa sanotaan vparanlentämiseksin.* Suomesta ei tosin ole 
tällaista tietoa, mutta jos värttinästä tehty para lentää ilmassa 
ykuin värttinä», ei se mitenkään voi tarkoittaa lintua, vielä vä- 
hemmin silloin, kun värttinän päähän on asetettu pyöreä lanka- 
kerä tai tuohipallo. Huomiota ansaitsee lisäksi muutamin pai- 
koin paran pyrstöksi pantu luuta, joka osoittaa, että paran 
on kuviteltu lentävän ilmassa luutapyrstöisenä. Tällaisena para 
tuo mieleen sen virolaisen vastineen, jonka nimitykset tulehaga 
”tuliluuta”, tulihänd *tulihäntä? ja pisuhänd *kipunahäntä' johtu- 
vat sen säkenöivästä pyrstöstä.? Samoin kuin Suomessa on 
lentävällä paralla Baltiankin maissa pyöreä, kerämäinen pää. 
Eisen sanoo virolaisten parasta puhuessaan: »Lentäessään tuli- 
häntä’ näyttää vain pyöreältä, punaiselta, pitkällä hännällä 
varustetulta kerältäv.s Lättiläisten vastaavaa olentoa Auning 


1 Paulaharju, KM 257. 

2 Kotis. 1913, 135. 

3 Reinholm 66: 140, 143. 

4 Soikkola. Lukkarinen 1066. SKS. — SMA XXVI, 9, 19 s. 

5 Ariste, Vir. 1943, 302 ss. 

6 Sivaja Starina 1896, 143. ` 

7 Wiedemann, 428; Eisen, Estn. Myth. 119; ks. Holmberg-Harva, Para, 
101. — Vastaavat uskomukset tavataan liiviläisillä (Loorits, LRU III, 
76 s.). t 

8 Eisen, Estn. Myth. 123. 

kuvailee seuraavin sanoin: »Puhkis-hengellä ei ole mitään varsi- 
naista ruumista, vaan sen muodostaa jonkinlainen ihmisen pään 
tai miehen lakin kokoinen ja muotoinen massa, jolla on sylen 
pituinen pyrstö». Toisessa paikassa hän huomauttaa, että »täh- 
denlennot ja eritoten epätavalliset meteori-ilmiöt esittävät sitä 
sen lentäessä)! 

Meteori-ilmiöön ei kuitenkaan voi yhdistää sitä paraa, joka 
meillä ja Skandinaviassa on näyttäytynyt kerän tai pallon muo- 
dossa. Suomessa on marankin eli painajaisen nähty kierivän 
navetan lattialla harmaana keränä.? Tällaisen salaperäisen 
kerän hahmoon ovat myös maahiset ja kuolleiden henget saat- 
taneet pukeutua. Etenkin surmatun lapsen on kuviteltu kum-: 
mittelevan »valkoisena pallona» tai kerän muodossa». Noitien 
ilmenemismuotoina nämä »kerät» lienevät myöhempää perua. 

Voidaan siis kysyä, mikä tuo kierivä kerä, jonka hahmoon mm. 
para on toisinaan pukeutunut, on alun perin ollut. Todennäköi- 
sesti sekin, samoin kuin monet muut perintäkäsitykset, perustuu 
johonkin huomioon, joka on kiinnostanut entisajan ihmisiä. 
Ruotsissa kerrotaan muutamien, jotka näkivät mainitun vkerän» 
kulkevan, tavoitelleen sitä. Islannissa selitetään, että vain no- 
peimmat hevoset voivat sen saavuttaa. Samoin virolaiset väittä- 
vät, että ytulihäntää» voidaan ajaa takaa hyvällä ratsulla, vaikka 
tavalliset hevoset eivät voikaan juosta sen perässä. 

On selvää, ettei yläilmoissa kiitävän ja hetkessä häviävän 
meteorin loisto ole voinut synnyttää tällaisia käsityksiä. Vielä 
vähemmän voi sen avulla selittää pallomaisen paran liikehti- 
mistä rakennusten sisässä. Mutta on olemassa toinen, harvinai- 
sempi ilmiö, joka luo valoa kierivän ja pyörivän paran ongelmaan. 
Tähän viittaa jo P. A. Gadd Pohjois-Satakunnan taloutta käsit- 
televässä kuvauksessaan (1751). Paikkakunnan luonnonilmiöistä 
puhuessaan hän kertoo näet mm.: »Lentävistä tulipalloista ja 
muista vahingollisista ilmatulista (Lufteldar) ei tällä paikkakun- 


1 Auning, 57, 43. — Riigenin saarella on vastaava olento, dräk (drache), 
lentänyt savupiipusta tupaan tulikuulan muodossa, jolla oli pitkä tulinen 
pyrstö (Jahn, Volkssagen aus Pommern und Rügen, 110). 

g SE VII, 1, 494; Hästesko, LL 114. — Vrt. Holmberg-Harva, Para, 
102 s. 

3 Rovaniemi. T. Rompasaari. SS. — Vrt. Feilberg, Sjaletro, 147. 

4 Ks. Holmberg-Harva, Para, 104. : 

nalla ole mitään haittaa. Virvatulia (Lyktgubbar) ja tähden- 
lentoja (Stjärn-skott) esiintyy tosin joskus, viimeksi mainituista 
rahvas käyttää nimitystä Noidan-Nuolet (eli Trollskott) ja 
arvelee, että jotkut ovat niitä lähettäneet vahingoittaakseen 
ihmisiä, mikä kuitenkin raukeaa itsestään ... Eräänlaisia virva- 
tulia (Lyktgubbar) esiintyy täällä, jotka eivät ole pieniä kuita 
suurempia (ej större än smä Mänar); ne eivät usein kulje sen 
nopeammin kuin ihminen juoksee... Tällä paikkakunnalla 
rahvas nimittää niitä nimellä Para (Smörbäror), ja muutamat 
selittävät niiden olevan henkiä, jotka edistävät eräänlaisten 
ihmisten voionnea.»! f 

Se luonnonilmiö, josta Gadd puhuu, on ilmeisesti pallosalama, 
joka näyttäytyy pyöreänä nyrkin, vieläpä päänkin kokoisena 
maata myöten kulkevana keränä. Sen sanotaan loistavan »usei- 
den sekuntien ehkäpä minuuttienkin aikana, jolloin se liikkuu 
eteenpäin verraten hitaasti, joskus pysähtyy paikoilleen jatkaak- 
seen taas matkaansa joko samaan tai toiseen suuntaan.»? Itä- 
meren maissa on muistiinpantu lukuisia taruja siitä, miten para 
voi tunkeutua asuntoihin savupiipun tai reppänän kautta ja 
poistua samaa tietä. Se saattaa myös saada aikaan tulipalon. 
Eisen sanoo, että vaikka ytulihännällä» on tulijuopa takanaan, 
ei se tavallisesti sytytä olkikattoa tuleen, mutta jos sillä on 
siihen erityinen syy, se polttaa talon. On selvää, ettei tällöin 
voi olla puhetta mistään meteori-ilmiöstä, vaikka vanhat läh- 
teet niin asian esittävät. Tiedemiehet ovatkin huomauttaneet, 
että edellä mainittua salaperäistä »sähköpalloa», joka »sähköi- 
sellä ilmalla» usein esiintyy maakamaralla ja saattaa tulla tupaan 
savutorvesta, nimitetään joskus erehdyttävästi mmeteori-tuleksi»* 
Todennäköisesti muut valkoisina kerinä tai palloina liikkuvat 
henkiolennot ovat alun perin tarkoittaneet samaa salaperäistä 
luonnonilmiötä. 

On kuitenkin esimerkkejä myös siitä, että ilmassa kiitävällä 

2 J. von Hahn, Lehrbuch der Meteorologie, 661 s.; Nordisk Familjebok 
Pien, Estn. Myth. 123. — Samanlainen olento on Viron ruotsalaisten 
skrat. Sekin näyttäytyy palavana olentona ja sillä on pitkä häntä (Heur- 


gren, 229). 
4 Vrt, Todellisuuden ihmemaailma, 92. 

paralla on rahvaan keskuudessa todella ymmärretty meteorin- 
lentoa. Tässä muodossa mainitaan varsinkin rahaparan 
näyttäytyvän. Paulaharju on Uudellakirkolla tehnyt siitä 
seuraavan muistiinpanon: i 

Värttinän hahmossa sekin taivaita viillättää. Onnellinen se, joka sattuu 
sen silloin näkemään ja hoksaa heti paikalla repäistä auki kaikki takkinsa 
napit. Paikalla para pudota putskahtaa maahan ja hajoaa, ja sitten ei 
muuta kuin käy ja pistele taskuusi sen keräämä rahallinen hyvyys (Kotis. 
1913, 136). 

Vastaava usko on vallinnut virolaisten keskuudessa. Hekin 
ovat kuvitelleet, että ytulihäntä» pysähtyy ja pudottaa taak- 
kansa, jos henkilö, joka sen näkee lentävän, samalla aukaisee 
vaatteensa napit tai siteet tai katkaisee vasemman jalan kengän 
paulat.! Samaa tarkoittaen lättiläiset ovat tällöin repäisseet 
paitansa halki tai pudottaneet housunsa.? Housunsa ovat sak- 
salaisetkin pudottaneet saadakseen tuon aarteita kantavan 
lohikäärmeen» rikkaudet.? | 


Inkerissä, jossa puhutaan erikseen maito-, raha- ja viljaparasta, 
sanotaan, että ymaitopara on valkea eikä sen ruumis säkenöitse, 
rahapara on punainen ja sen ruumis säkenöi valoa, leipäpara 
taas on valkea ja säkenöimätöny.4 Kun eriväriset parat esiin- 
tyvät Baltian maiden kansanuskossa, on todennäköistä, että 
tämä kuvitelma on sieltä käsin kulkeutunut Inkeriin. Suomen 
puolella ei noista erivärisistä paroista puhuta, ja ilmassa lentävä 
rahapara mainitaan maassamme vain Karjalan kannaksella. 
Yhtä harvinainen se näyttää olevan Ruotsissa, jossa aarnihau- 
danhaltijan (drake) sen sijaan sanotaan kiitävän taivaalla tuli- 
luutana. Jälkimmäinen usko on saavuttanut jalansijaa Suomes- 
sakin, ainakin Pohjanmaalla kerrotaan aarniäijän lentävän 
ilmassa tulena. Lisäksi mainitaan, että jos näkijä tietää lausua 
tarpeelliset sanat, se putoaa maahan ja muuttuu rahaksi." 

Lencgvist ja Ganander kertovat suomalaisten nimittäneen 
rahaparaa nimellä piritus tai piritys (< lat. spiritus ”henki”). 

1 Eisen, Krati-raamat, 42 ss.; Wiedemann, 428. 

2 Auning, 23, 65, 68, 123. 

3 Schroeder, 27. 


4 Lukkarinen, SMA XXVI, 9, 20. 
5 Veteli. Alfred Salmela. 

Ganander sanoo, että piritus on »henkiolento, joka kantaa 
kokoon ja hoitaa rahoja». Lencgvist taas selittää, että »se muka 
hankkii ystävilleen rikkautta, rahaa ja muuta hyvää», sen 
vuoksi »rahvas luulee monen varakkaanlaisen henkilön omista- 
van sellaisen»! Pirityksestä on paljon tietoja myöhemmältä- 
kin ajalta, kuitenkin etupäässä vain Länsi-Suomesta. Varsinkin 
ns. vapaamuurareilla on kansan käsityksen mukaan ollut piritys 
eli pirityinen, joka on huolehtinut heidän varallisuudestaan. 
Piritystä on kuviteltu pieneksi olioksi, jota on säilytetty erityi- 
sessä rasiassa.? N 
Tällainen rasiaan suljettu, kovakuoriaisen, mehiläisen, toukan 
tai muun hyönteisen muotoinen 'rahapara' (penningbjerin) eli 
spiritus, jota joka aamu oli ruokittava omistajansa syljellä tai 
veripisaralla, näytteli aikoinaan huomattavaa osaa myös maam- 
me ruotsalaisen väestön samoin kuin kaikkien naapurikanso- 
jemme keskuudessa.? Ne piritykset, joita on talletettu museoi- 
hin, ovat rahalla ostettuja teollisuustuotteita, mutta tietoja 
on myös siitä, että tällainen olento voitiin hankkia muullakin 
tavalla. Varsin kiintoisa on seuraava Pieksämäellä muistiin- 
pantu kuvaus: »Para on pieni mehiläisen näköinen eläin. Kun 
joku henkilö on hirttäytynyt ja pudonnut maahan, niin tämä 
eläin ilmestyy sen alle. Kun sen ottaa palvelukseensa, niin se 
tuo yöllä kaiken sen, minkä isäntä on päivällä kuluttanut.»* 
Varmaankin tämä »pieni mehiläisen näköinen eläin» on ollut 
ns. sielueläin, jonka muodossa kuolleen sielun on uskottu näyt- 
täytyvän ruumiista irtauduttuaan. Eräässä Ruotsista saadussa 
tiedonannossa mainitaan sellaisena löytöpaikkana vhirttomäkiy 
(galgbacke), siis paikka, missä rikollisia on hirtetty. Kun tällai- 
set rikolliset usein ovat olleet suuria varkaita, voidaan olettaa, 
että tuolla rasiaan tai pulloon suljetulla sielulla», jota oli ruo- 
kittava syljellä tai veripisaralla, on alun perin ymmärretty 
varkaan sielua. Armenialaisessa teoksessaan »Lahkoja 


1 Porthan IV, 98. 

2 Ks. Holmberg-Harva, Para 144 ss., Hammarstedt, Sv. forntro och 
folksed i bild och ord, 52 s.; Palmgvist 167. 

3 Holmberg-Harva, Para, 145 ss. 

4 Pieksämäki. Läng 161. SKS. 

5 Hammarstedt, Sv. forntro och folksed, 52. 

vastaan», joka on kirjoitettu 400-luvulla, Wardapet Eznik 
sanoo henkien pulloon tai rasiaan sijoittamista »egyptiläiseksi 
taidoksi».! Kun piritys ei siis paran tavalla ollut omistajansa 
ilmenemismuoto, ei jälkimmäisen elämä ja kuolema ole ollut 
piristyksen kohtalosta riippuvainen. 

Paikoitellen maassamme on lisäksi puhuttu elo-, Inkerissä 
myös vilja- tai leipäparasia. Vaikka onkin uskottu, että para tuo 
omistajalleen sitä, mitä tämä siltä sen syntyessä pyytää, on 
samalla kuitenkin kuviteltu, että vyksi ja sama para tuo vain 
yhtä laatua». Sen vuoksi on voitu puhua erikseen voiparasta, 
rahaparasta ja viljaparasta. Ganander nimittää viimeksi mai- 
nittua jyvätontuksi, jonka hän sanoo kantavan kotiin kuhilaita.? 
Tällaista tonttua on samoin kuin paraa sanottu kantajaksi: 
ykantaa kuin tonttu». Paulaharju kertoo Kainuun mailta, 
että »vanhoilla äveriäillä äijillä» oli Hyrynsalmella tonitinsa, 
joka kantoi heidän aittaansa viljaa sekä latoihinsa olkia» ja joka 
näyttäytyi vvanhana harmaana vaarina». Sillä oli »valkea pitkä 
sarkatakki päällä ja liinapuksut jaloissa».? Tällainen ihmismuo- 
toinen tonttu oli epäilemättä myös se para, jonka Reinholm sanoo 
Valkjärvellä tuoneen taloon kuusi tynnyriä papuja toisessa ja 
kuusi toisessa hihassaan.* Mainitessaan Sotkamossa uskotun, että 
parat saatuaan siihen aiheen, alkavat kantaa leipää toisiin taloi- 
hin, Mustakallio huomauttaa, että näillä paroilla on tällöin ym- 
märretty talonhaltijoita. Lisäksi on meillä ja muualla olemassa 
lukuisia tarinoita siitä, miten kahden talon tontut käydessään 
yöllä ryöstämässä elintarvikkeita isännilleen kohtaavat toisensa 
ja joutuvat ankaraan taisteluun keskenään. 

Viljatontulle ominaista on se, että sen on kuviteltu toimivan 
erityisesti viljankorjuun ja puinnin aikana. Silloin on liikkeellä 
myös Suomen ruotsalaisten sädesbjära 'viljapara”', joka kerskaa 
kantavansa yhtenä yönä seitsemän kuhilasta seitsemän penin- 
kulman päästä.s Riihessä asuvana sitä on Länsi-Suomessa 


1 Des Wardapet Eznik von Kolb »Wieder die Sekten», käänt. J. M. 
Schmid, 83. Pi 

2 Ganander, MF 90.. 

3 Paulaharju, KM 257 s. 

4 Reinholm, 66:8. 

5 Ks. Holmberg-Harva, Para, 152 ss.; Haavio, SK 301 ss., 309 ss. 

6 FSF VII, 1, 371 ss., 406 ss., 441, VII, 2, 121 ss. 

sanottu riihitontuksi. Hyvin läheisessä suhteessa siihen on lyhde, 
joka on jätetty puimattomana riihenparsille tai -loukkoon! 
Todennäköisesti juuri viljatonttua tarkoitetaan seuraavassa sa- 
nanparressa, jossa samalla tähdennetään emäntiä palvelevan voi- 
paran ja isäntien apuna toimivan tontun vastakohtaisuutta: 
Akkapiru paran tekevi, 
miehet tontun synnyttävi. 

Samoin kuin Baltian maissa on viljapara Inkerissä esiintynyt 
muiden sikäläisten parojen tavalla ilmassa lentävänä valo- 
ilmiönä. Sanotaan, että maito- ja viljapara muistuttavat toisiaan 
siinä, että ne ovat valkeita ja säkenöimättömiä, kun taas »raha- 
para on punainen ja sen ruumis säkenöi valoa». Lukkarinen, 
joka tämän mainitsee, sanoo viljaparasta toisessa yhteydessä, 
että se »kulkiessaan viljan poikki leikkaa tielleen kapean kuja- 
sen, josta ottaa viljan keralleens. Lisäksi hän huomauttaa, että 
vkulku käy aina poikki saran» ja että vvilja, jota viljapara tuo 
on mustaa».? 

Vastaava olento, jolla kuvitellaan olevan pieni sirppi isoon- 
varpaaseen sidottuna ja joka pellon poikki vaeltaessaan leikkaa 
peltoon kapeahkon polun, on saksalaisten Bilwis- eli Bilmes- 
schnitter.3 Kotiseutulehdessä yDeutsche Gaue» Scheidl selittää, 
että polku, minkä Bilwis jättää jälkeensä, on tuskin 10 cm:n 
levyinen ja aivan suora, mutta kulkee viistoon pellon nurkasta 
toiseen. Tältä polulta on korret katkottu maata myöten aivan 
kuin ne olisi purtu poikki tai leikattu sirpillä. Vaikka vahinko 
aluksi näyttää vähäiseltä, on se myöhemmin sitä tuntuvampi, 
sillä kansa uskoo, että puinnin aikana kolmas osa jyvistä lentää 
sen henkilön vilja-aittaan, joka yöllä on aikaansaanut mainitun 
polun.* 

Tämä salaperäinen polku, aranscarti ”tähkien leikkaus’ mai- 
nitaan vanhassa baijerilaisessa lakikirjassa jo Agilofingerien 
ajalta (590—788). Nykyiset Baijerin talonpojat arvelevat, että 

1 Holmberg-Harva, Para, 154 s.; SKVR X, 2, 4706—5709; FSF VII, 1, 
5 Čukkarinen; SMA MMYI, 9, 21. — Koprina. Lukkarinen 1950. SKS. 
3 ZÖV III, 112; von Sydow, NK XIX, 127 s.; Grimm, DM I, 391 ss. 


4 Scheid!, Deutsche Gaue XXIII, vv. 447—50, 54; vrt. Sartori II, 97, 
99 s., Wuttke $$ 394, 378, 652, 661—2. 

puheena olevan ilmiön aiheuttaa joko jänis tai myyrä, jotka 
tässä tapauksessa ovat noitaeläimiä, mutta luonnontutkijat 
selittävät sen olevan pallosalaman työtä.! Sähkö-ilmiöön 
viittaa inkeriläistenkin käsitys, että vilja, minkä viljapara tuo, 
on mustaa eli ikään kuin palanutta. Samoin kuin Gaddin 
mainitsemat pienet kuun muotoiset pallot esiintyvät Satakun- 
nassa voiparoina, samoin on Liettuassa siellä täällä näyttäy- 
tyvää tulipalloa pidetty paholaisena, joka tuo viljaa sen suo- 
siossa eläville ihmisillev.? 


Erikoislaatuinen on heinää kuljettava para, jonka Inkerin- 
maalla Narvusissa on nähty vheinäsaaton näköisenä kulkevan»? 
Lätinmaalla on muistiinpantu taru, jossa kerrotaan, miten 
muudan palvelija oli nähnyt niityllä ilmassa vjotakin harmaata», 
se oli heinä-puhkis, joka sieppasi kimpun heiniä ja lensi tiehensä. 
Kun palvelija sitä sätti, ilmestyi asianomainen henkilö tälle 
unessa ja sanoi: »Vieläkö minua sätith Tällöin ei voi olla 
kysymys mistään valoilmiöstä, vaan tuulenpyörteenä 
liikkuvasta noidasta, joka lättiläisten käsityksen mukaan 
varastaa milloin pellolta viljaa, milloin niityltä heiniä.5 Esimerk- 
kejä tästä käsityksestä tavataan myös Suomessa. Niinpä Vete- 
lissä kerrotaan, että kun peltoon asetettiin ketunraudat, tavat- 
tiin muudan emäntä raudoissa huolimatta siitä, ettei hän itse, 
vaan hänen paransa oli käynyt pellossa anastusretkellä.* Ruot- 
sissa on froll- eli trollkäringvind vieläkin sellaisen tuulenpyörteen 
nimenä, jonka hahmossa noita-akan kuviteltiin kulkevan viljaa 
tai heiniä varastamassa.? Norjassa on ollut tapana heittää veitsi 
tuulenpyörteeseen, kun se saapuu syksyllä anastamaan heiniä.? 
Aivan yleinen koko Euraasiassa on käsitys, että kun jokin 


1 Scheidl, Deutsche Gaue XXIII, vv. 465—6, 20 s. 
2 Litavische Fornschungen 1882, 65. 


3 Lukkarinen, SMA XXVI, 9, 20. — Heinäseipään näköisenä sama 
olento lentää J Saksassa (ks. Holmberg- Harva, Para, 1 
4 Auning, 1 


5 Auning, ie 48. 

6 Veteli, Alfred Salmela. 

? Hyltén—Cavallius II, 10 s. 

8 Storaker, Elementerne, 14. — Saksassa sanotaan, että paholainen pyr- 
kii viemään heiniä palvelijalleen, kun tuulenpyörre kulkee heinikon yli 
(Schroeder, 29). 


448 


VARALLISUUDEN KARTUTTAJA 


terävä ase heitetään tuulenpyörteeseen, siinä kulkeva noita 
haavoittuu. Voipa kadonnut ase joskus myös löytyä tämän 
ruumiista. 


Tuulenpyörteen, meteorin tai jonkin eläimen, esim. kissan 
muodossa liikkuva para on ollut tunnettu myös sukukanso- 
jemme keskuudessa Volgan mailla.1 Sikäläisten kansojen ei kui- 
tenkaan tiedetä tehneen parasta kuvia. Epäilemättä paran- 
kuvan teko on meilläkin ja muualla, missä se esiintyy, melko myö- 
häinen tapa. Mutta mistä tämä tapa on johtunut, on kysymyk- 
senalaista. Jos tarkastamme parankuvan kehitystä, niitä 
aineksia, joista se on tehty, ja ennen kaikkea kerän näyt- 
telemää osaa kuvan eri kehitysasteilla, huomaamme, että paran 
yksinkertaisin muoto lähenee sitä pohjoismaisten noitien aikai- 
sempaa taikavälinettä, jota on sanottu noidanammuk- 
seksi (trollskott) ja johon näiden kerrotaan turvautuneen 
pyrkiessään vahingoittamaan heille epämieluisia ihmisiä tai 
näiden kotieläimiä. Niinpä Dordinimisen naisen mainitaan 
tunnustaneen Fryksdalin käräjillä Ruotsissa 1706, miten muu- 
dan norjatar oli opettanut häntä tekemään tällaisen ammuksen 
(trällskätt). Hänen piti pyöritellä kudesolmuja ja karvoja, 
niin että niistä muodostui pyöreä pallo, jonka hän sitten tuot- 
taakseen haluamalleen henkilölle vahinkoa saattoi lähettää 
liikkeelle. Näin hän oli turmellut erään lehmän ja kolme vuohta.? 

Norjassa on noitapalloa (gand) valmistettaessa käytetty mm. 
rippileipää aivan kuin meillä parankuvaa tehtäessä. Vielä kiin- 
toisampaa vertailuaineistoa tarjoaa muudan Aukrassa tehty 
vanha muistiinpano, josta käy ilmi, miten läheisiä rinnakkais- 
ilmiöitä vammuksena» käytetty gand-pallo ja kierivä para 
todella ovat olleet. Mainitussa muistiinpanossa sanotaan näet: 
»Se (gand) ei ollut aivan nyrkin kokoinen, mutta pyöreä kuin 
kerä sekä kokoonpantu neuloista, sianharjaksista ja kaikenlai- 
sesta noituudesta. Saadakseen nähdä, kuka sen oli lähettänyt, 
he antoivat sen kuivaltaan kärventyä asettaen sen kahden kuu- 
mennetun padan väliin — ja samalla saapui Ranghild Gauset 


1 Ks. Holmberg-Harva, Para, 167. 
2 Budkavlen 1927, 114, 

tupaan ja pyysi vettä juodakseen, mutta he hyökkäsivät hänen 
päälleen ja löivät häntä, niin että hän vuoti verta.»' 

Aivan kuin paraa tai paran jätteitä polttamalla uskottiin siis 
ammuskerää kuumentamalla voitavan vahingoittaa itse asian- 
omaista noitaa. Fritzner mainitseekin, että gandr vanhan kan- 
san käsityksen mukaan on merkinnyt taikaesinettä, jonka noita 
lähetti tai jonka hahmossa tämän kuviteltiin liikkuvan.? 
Lisäksi on muistettava, että gand saattoi samoin kuin para 
näyttäytyä pyörivänä valoilmiönä, kun taas Pohjanmaan ruot- 
salaisten uskomuksissa 'noidan ammus’ (trollskott) voi lentää 
ilmassa vpunaisena luutana» tai vtuliluutana»? aivan kuin balti- 
laisten ja monien muiden kansain para. »Tähdenlentoa» on 
monin ' paikoin maassamme sanottu noidannuoleksi.+ 

Mutta jos tuo pallon muotoinen para on alun perin ollut jonkin 
luonnonilmiön aiheuttama mielikuva, miten on selitettävä paran 
oksennuksetjaulostukset? Eivätkö ne edellytä, että paraa 
on kuviteltu eläimenä esiintyväksi olennoksi? Tätä kysymystä 
pohdittaessa on huomattava, että esim. Pohjois-Ruotsissa paran 
sanotaan keränäkin kieriessään jättävän jälkeensä ulostusta. Sa- 
moin Norjassa kerrotaan, että kun 'noitakerää' (trollnóa) lyötiin 
kepillä, siitä ruiskahti voita». Mutta siitäkin on esimerkkejä 
olemassa, että nuo ulostukset on todella asetettu edellä mainit- 
tujen luonnonilmiöiden yhteyteen. Niinpä Braunschweigissä 
Saksassa, missä paraa on kuviteltu ja nimitetty ”hehkupyrstöksi? 
(glästört), on kasvistossa, vjonka yli ”hehkupyrstö? on yön aikana 
lentänyt», nähty sylkeä» eli samaa ainetta, jota muualla on 
sanottu vparan oksennukseksi». Samoin Tanskassa on Tremella- 
nimistä limaskaista sientä eli paranvoita sanottu ”tähdenlen- 
noksi? (stj ernskud) ja uskottu, että sellaista putoaa ilmasta täh- 
den lentäessä. Samaa nimitystä on siitä käytetty Saksassakin, 
mutta kiintoisinta on todeta, että tuohon kansanomaiseen kä- 
sitykseen perustuva paranvoin nimi tavataan myös tieteellisessä 
kirjallisuudessa latinaisessa muodossa: Tremella meteorica.” 


1 Lid, Gand og tyre, 335 s.; Holmberg-Harva, Para, 169 s. 

2 Fritzner, Hist. Tidskrift 1877, 4, 164 s. 

3 FSF VII, 5, 262, 265. 

4 Lavia. T. Laaksonen. — Längelmäki. E. Juusela. — Kauhava. Ida 
Kankaanpää. — Laihia. Elna Rintala. 

5 Ks. Holmberg-Harva, Para, 108 s. 

Vanha kansa on milloin missäkin nähnyt ja kuullut kummi- 
tuksia, joiden esiintymisen syytä se ei aina ole tuntenut. Ylei- 
simmin on uskottu, että tapaturmaisen tai väkivaltaisen kuole- 
man uhriksi joutunut haluaa jotenkin ilmaista itsensä. Kummit- 
telijana voi kuitenkin esiintyä myös tietyn rikoksen tekijä, 
aarteen kätkijä tai joku muu erikoislaatuista huomiota herät- 
tänyt entisajan eläjä. Näiden salaperäisten olentojen, joiden 
nimet ovat enimmäkseen ajallemme outoja ja vaikeaselitteisiä, 
on usein kuviteltu näyttäytyvän muussa kuin asianomaisen 
omassa hahmossa. 

Tähän ryhmään luettava olento on mm. liekkiö, jonka jo 
Agricola mainitsee sanoessaan. 

Lieckiö / Rohot / iwret ia puudh/ 
hallitzi / ia sencaltaiset mwdh. 


Miten tämä Agricolan maininta, jossa liekkiö siis esiintyy 
vruohon, juurien ja puiden» hallitsijana, on ymmärrettävä, jää 
tulkinnan alaiseksi. Ericus Schroderus, joka kirjoittaa kysy- 
myksessä olevan nimen liekiö, selittää sanakirjassaan (1637) sen 
merkitsevän 'metsänjumalaa? (Faunus, Råå, Waldgott). Liekkiö 
tavataan myös vanhimmassa, vuoden 1642 kokoraamatun suo- 
mennoksessa, jossa Jesajan kirjan 13. luvun 21. jakeessa on 
seuraava Baabelin hävitystä käsittelevän ennustuksen kohta: 

Waan cauhiat linnut pitä siellä macaman / ja heidän huonens oleman 
täynäns petoja / ja Strutzit pitä siellä asuman /ja Lieckiöt pitä siellä 
hyppelemän. 

Saman kirjan toisessa kohdassa (34: 14), jossa on muitakin 
muinaisuskon piiriin kuuluvia nimityksiä, kuvataan Edomin 
perikatoa seuraavin sanoin: 

Silloin pitä männingäiset ja köpelit cohtaman toinen toistans / ja yhden 
Lieckiön pitä toista huutaman / Kratin pitä myös siellä asumasians saa- 
man / ja siellä levon löytämän. 


Vasta nykyisessä kirkkoraamatussa on »metsänpeikot» pantu 
puheena olevan sanan paikalle muistuttaen Martti Lutherin sak- 
sannoksen feldgeister- ja feldteufel-nimityksiä. Kaikissa raama- 
tun ruotsinnoksissa ja niin ikään jo Jusleniuksen sanakirjassa 
(1745) on suomalaisen liekkiön vastineena ruotsin gast ”kummi- 
tus’, jonkaniminen olento näyttelee skandinaavien kansan- 
uskossa samantapaista osaa kuin meikäläinen liekkiö. 

Lähempiä tietoja liekkiöstä löydämme vasta Porthanin aikai- 
sista kirjallisista lähteistä. Lencgvist (1782), joka pitää liek- 
kiötä pahana demonina, kertoo, että sen vkuviteltiin pelottele- 
van metsissä ihmisiä ja johtavan heitä harhaan muutellen muo- 
toaan ja ääntään, milloin rääkyen hakkisten hahmossa, milloin 
koirain, ihmisten tai tuntemattomien lintujen muodossa ilmes- 
tyen».! Ganander selittää Mythologiassaan (1789) myös sen al- 
kuperää sanoen: »Liekkiö oli kummitus (gast), joka metsäänhei- 
tettyjen lasten jäljiltä huusi metsässä ja pelotti kirkunallaan 
matkamiehet.»? Sanakirjassaan hän vertaa liekkiötä äpärään 
eli heittoon, joilla nimityksillä on ymmärretty salaa surmattua, 
metsään kätkettyä lasta. Lencgvistin tiedot tapaamme myö- 
hemmin niissä lisäyksissä, jotka A. I. Arwidsson liitti Fr. Rähsin 
»Suomi ja sen asukkaat»-nimisen saksankielisen teoksen ruotsin- 
nokseen (1827); Gananderin maininnat taas Renvall kertaa 
tunnetussa sanakirjassaan (1826). 

Yksityiskohtaisia, Liekkiön olemusta valaisevia aineksia on 
tutkijain käytettäväksi kerääntynyt pääasiallisesti vasta Setä- 
län Sanastajassa 1927 (n. 3) julkaiseman tiedustelun perusteella. 
Niistä vastauksista, joita on saapunut eri tahoilta, voidaan 
päättää, että liekkiö-, liekkiöin-, myös liekiö-, liekiöin-niminen 
olento elää kansanuskossa yhä edelleen varsinkin Satakunnassa 
sekä paikoitellen Etelä-Pohjanmaalla ja Hämeessä. Uskomuk- 
sen aikaisempaan, laajempaan levinneisyyteen viittaa kuitenkin 


1 Porthan IV, 75. 
2 Ganander, MF 49. 
3 Fr. Riihs II, 48. 

se seikka, että sana kuvaannollisesti käytettynä on säilynyt myös 
Varsinais-Suomessa ja Uudellamaalla.! 

Hyvin yleisen käsityksen mukaan liekkiö on pimeän aikana 
levottomasti liikehtivä kummituslintu, joka seuraa metsässä 
vaeltavaa matkamiestä ja joka eri tavalla äännellessään saattaa 
matkia myös ihmisen puhetta. Tällaisena ihmisäänien jäljitte- 
lijänä E. Vihervaara mainitsee sen jo ennen Setälän tiedustelua 
Kotiseutuun 1910 (284) kirjoittamassaan tiedonannossa: 

Merikarvialla oli Liekkiöin eli Liekkiö niminen olento. Se puhui kaikki 
perässä. Jos nauroi, niin se nauroi. Se sanoi aina samat sanat. Se kuul- 
tiin yöllä ulkona, mutta sitä ei nähty. Ne, jotka öillä kulkivat, kuulivat 
sen. Sitten se lakkasi, kun kysyttiin: »missä sinä silloin olit, kun Kristus 
oli ristin päällä?» 

Samantapaisia myöhemmän ajan tietoja sisältyy Sanakirja- 
säätiön ja Suomalaisen Kirjallisuuden Seuran kokoelmiin. 

Liekkiö on linnun muotoinen kummitusolento, kulkee pimeässä matka- 
miesten mukana ja matkii kaikki ihmisten puheet (Pomarku. Yrjö Kel- 
lander. 58). 

Liekkiö seuraa ihmistä usein pitkätkin matkat meluten ja matkien 
kaiken maailman ääniä, myös ihmisen ääntä ja naurua (Lavia. Taavi 
Laaksonen. SS). 

Liekkiö. Se matki ihmisen puheita, linnun näköinen. »Puhuu niinkuin 
liekkiö peräs.» (Parkano. Maija Juvas. SS). 

Liekkiö tunnetaan Merikarvian ja Siidepyyn paikoilla linnun muotoi- 
sena silti näkymättömänä, matkivana olentona. Kun tämä olio kovasti 
ahdisti ja matki, ei tarvinnut muuta kuin kysyä siltä että: »misä sinä sil- 
loin olit, kun Vapahtaja ristiinnaulittiin?» Niin ei ollut perää että se enää 
matki. Kyllä se oli antanut menevän mennä rauhas (Isojoki. F. Peura- 
lahti. SS).? 

Vapahtajan = ristiinnaulitsemistapahtuman mainitseminen 
eräissä muistiinpanoissa viittaa kuitenkin muuhun myytilliseen 
olentoon. Samat sanat on Vermlannissa lausuttu Luukka- eli 
Loho-nimisen paholaisen karkottamiseksi. 

Hän sanoo, 'missä se oP (Luukka) silloin, kun Jumaloa ristinpuulle 
vietiin”, sitä se ei tooloa (kärsi) kuulta, se mänöö takaisin het (Kettunen, 
S V,17,18). 

Ihmisen puhetta jäljittelevänä, yöllä liikkuvana olentona 
liekkiö osoittautuu olevan sama kummitus kuin aikaisemmin 


1 Vrt. Haavio, Liekkiö, 162 ss.; Vir. 1939, 42 s. 
2 Ks. lisäksi Haavio, Liekkiö, 142, 144 s. 

mainittu ruotsalaisten gasi, joka sekin kykenee matkimaan 
metsässä yön aikana vaeltavia matkamiehiä.! Kummaltakin 
taholta on myös tietoja siitä, että kysymyksessä oleva olento 
saattaa huudella eri tavalla muutellen ääntään miten milloin- 
kin. Toisinaan se itkee kuin pieni lapsi, toisinaan taas nauraa 
hohottaa, mutta yleisimmin puhutaan sen kirkumisesta, rää- 
kymisestä tai huutamisesta. On olemassa sananparsikin: 
yhuutaa kuin liekkiö»?, jota ruotsissa vastaa: yskriker som en 
gasty.? 

Kun liekkiön kerrotaan matkamiestä seuraten ja salaperäisiä 
ääniä päästellen lentävän kevyesti kannolta kannolle tai puusta 
puuhun, josta taas sanonta: ylentää kuin liekkiö»', on ilmeistä, 
että tämä olento meillä samoin kuin sen vastine Skandinaviassa 
on ollut jokin lintu, joka erikoislaatuisella esiintymisellään 
on herättänyt huomiota. Gast-nimisenä kummituksena maini- 
taan sekä Ruotsissa että Norjassa milloin huuhkaja milloin jokin 
muu yöpöllö, varsinkin kissapöllö.5 Jokin pöllö on myös Kitti- 
lässä ollut se lintu, jonka kansa sanoo jäljittelevän ihmisen pu- 
hetta. Paulaharju, joka tämän mainitsee, kertoo lisäksi, että 
saman, yöllä liikkuvan linnun sanotaan toisinaan itkevän pie- 
nen lapsen tavalla.s Varmaankin tämä seikka on ollut omiansa 
synnyttämään ajatuksen, että liekkiö on surmatun lapsen sielu, 
niin kuin jo Ganander mainitsee. Viljakkalassa oli ennen van- 
haan tapana sanoa, että sellaisella naisella, joka on surmannut 
äskensynnyttämänsä pienokaisen, on liekiö.? Vastaavan uskon 
muistomerkkejä on säilynyt muuallakin Pohjolassa. Niinpä 
Norjassa on surmatun, metsään kätketyn lapsen kuviteltu huu- 
tavan siellä huuhkajan hahmossa. Gasi ja ropar ovatkin olleet 
tämän linnun kansanomaisia nimityksiä. Numedalissa sanotaan 
Stix stridula-nimisen pöllön näytelleen samanlaista osaa. Yhtä 


1 Louise Hagberg, 576. 

2 Haavio, Liekkiö, 137 s. 

3 Hyltön—Cavallius I, 347; Sv. akad. ordbok X, 147. 

4 Orimattila, T. Knuutila. SS. 

5 Hylten—Cavallius I, 346; SL'1943—44, 258; Olof Gjerdman, Arv 
1945, 32; Louise Hagberg, 562; Reichborn—Kjennerud I, 58, 98; Alf 
Torp, Nynorsk etym. ordbok. 

8 Kittilä. Paulaharju 24427 SKS. 

7? Viljakkala. M. Mattila. SS. 

8 Storaker, Naturrigerne, 169; Reichborn—Kjennerud I, 58. 

yleisiä ovat erinäisiin pöllölintuihin liittyvät vastaavat usko- 
mukset olleet Ruotsissa.! Erik Modin huomauttaa, että surmat- 
tua lasta (mörding) on Pohjois-Ruotsissa edustanut ennen 
muita lapinpöllö (Syrnium lapponicum), joka syysiltoina huutaa 
metsässä vaikeroiden ja jonka naamankin sanotaan muistutta- 
van lapsen kasvoja.? 

Ei kuitenkaan ole syytä päättää, että liekkiöllä olisi aina ja 
kaikkialla ymmärretty yksinomaan surmatun pienokaisen kum- 
mittelevaa henkeä. Sen hahmossa on voinut liikkua muunkin- 
lainen rauhaton vainaja. Siihen viittaavat sellaiset ylimalkaiset 
selitykset kuin että »liekkiö on jokin paha olento, joka kulkee ja 
huutaa metsässä»? tai että »liekkiö on pahan ihmisen sielu, joka 
ei saa rauhaa missääny.t Ruotsin gast on niin ikään voinut mer- 
kitä milloin mitäkin, ja sen huutoa on voinut tulkita monella 
eri tavalla.5 Virroilla Zöekkiö mainitaan myös olentona, jonka 
ääniennustaa jotakin. »Mikähän siitä taas tullee», sanottiin, 
kun »liekkiö porasi»,s Lukuun ottamatta liekkiön yöllisiä huu- 
toja sen sanotaan vain harvoin häirinneen matkamiehiä muulla 
tavalla. Joskus on nimenomaan huomautettu, että »se kulkee 
ihmisen rinnalla, mutta ei tee mitään pahaa? Varovaisuus 
saattoi silti olla tarpeen. Niinpä Viljakkalassa kiellettiin lapsia 
menemästä »sen rajan yli, jossa liekkiö oli porannut», sanottiin: 
vÄlkää menkö sen rajan yli, siellä porasi liekkiölys Mahdolli- 
sesti Wekkiöllä on tällöin tarkoitettu rajanhaltijaa. 

Paitsi uskomuksellisessa mielessä käytetään liekkiö-, liekkiöin- 
tai liekiö-, liekiöin-nimityksiä myös kuvaannollisessa mielessä 
vilkkaista ja vallattomista ihmisistä, varsinkin riehakkaista lap- 
sista, vieläpä eläimistäkin. Jo Ganander mainitsee sanonnan: 
»Sepä ojkein ljekkiö ombi.» Samantapaisia lauselmia kuulee 
vielä meidän päivinämme: »Sinä olet sellainen liekiöl» (Orivesi); 


1 Visted, 305. 

2 Modin, Sagoväsen, 40; vrt. Gamla Täsjö, 298 s. 

8 Kankaanpää. F. M. Leppihalme. SS. 

4 Viljakkala. M. S. Mattila. SS. 

5 Ks. Louise Hagberg, 558 ss., 571 ss. 

ë Virrat. Sv. Poukka. SS. 

8 Viljakkala. M. S. Mattila. SS. — Toisin paikoin sanotaan liekkiön 
esiintyvän painajaisena (Haavio, Vir. 1948, 40 s.). 

8 Viljakkala. M. S. Mattila. SS. 

»On se aika liekiöly (Muurame); »Tyttö meni kuin liekkiöin» 
(Merikarvia)! Vallatonta neitoa tarkoittaa löekkiö mm. Alek- 
sis Kiven runossa »Paimentyttö»: 

Oikein sua taivas tassii, 

Syystä lennättäävi liekkiöö, 

Rankaisee hän rikollista, 

Vihan lasta vallatonta lyö. 

Aleksis Kivi käyttää teoksissaan myös puheena olevasta ni- 
mestä muodostettua teonsanaa, jonka tapaamme esim. »Härkä- 
Tuomo»-runon seuraavassa säkeistössä: 

Mutta lapset missä liekiöitsee, 
Missä elon aamukansa vilkas? 
Katso: helmassa tuon peltokedon 
Leikkiänsä kirkuen he lyövät, 

Seitsemässä veljeksessä» taas Jukolan tuliaisjuhlasta kerrot- 
taessa mainitaan, miten tulisijan ympärillä liekiöitsi kiltti 
Venla äitinsä kanssa». 

Sanastajaan 1927 kirjoittamassaan tiedustelussa Setälä kat- 
soo, että lekkiön alkuperäinen merkitys on ollut juuri uskomuk- 
sellinen: »Kiven teosten sanaselityksissä on sanottu, että teon- 
sana liekiöitä merkitsee 'vilkkaasti liikkua, hyöriä, liehua? ja 
että liekiö merkitsee 'vallatonta lasta’. Mutta monikaan ehkä 
ei ajattele, että sanoissa liekiö ja liekiöitsen piilee vanhanlai- 
nen uskomuksellisen olennon nimi.»? 

Setälän ajatus saa tukea ruotsin kielestä, jossa vastaavaa 
gast-sanaa on käytetty paitsi kummituksesta myös tietyllä ta- 
valla esiintyvästä ihmisestä tai eläimestä. Saman uskomuksel- 
lisen olennon nimestä johtuu ruotsin gasta ”huutaa, meluta’, 
joka tuo mieleen meikäläisen teonsanan liekiöitä, vaikka jäl- 
kimmäisen sanan merkitys ehkä jonkin verran eroaa edellisestä. 
Eri kysymys on tietenkin, minkä vuoksi suomalaiset ovat anta- 
neet puheena olevalle kummitukselle nimen liekkiö. Kun Jus- 
lenius mainitsee sen sanakirjassaan löekki-sanan alla, hän on 

1 Vrt. Haavio, Liekkiö, 161 s. — Liekkeinen 'vallaton, pahantapainen' 
kan SS Rauman seuduilla (Jussi Nieminen. SS) ja Laitilassa (J. Vainio- 


2 Sanastaja 1927, n. 3, 32. 
3 Sv. akad. ordbok X, 147 ss. 

ilmeisesti, kuten Setälä huomauttaa, katsonut, että liekkiö 
johtuu liekki-sanasta. Samoin Lencgvist ymmärtää asian sa- 
noessaan: »Nimensä sillä on tulesta, sen nopeuden vuoksi, jolla 
se liikkuu.» Samalla hän viittaa liekki-sanaan. Toisessa kohdin 
hän puhuu virvatulesta. Myös Lönnrot mainitsee liek- 
kiön merkitsevän mm. ”virvatulta' (irrbloss) tai 'lyhtyukkoa 
(lyktgubbe). Hän tuntee lisäksi muodon liekkiöinen samoin 
kuin Arwidsson. Monikollisten liekkiöisten ruotsinkielisenä vas- 
tineena on Lönnrotin sanakirjassa lyktgubbar ”lyhtyukot'. 

Kun liekkiöön liittyvät uskomukset esiintyvät meidän päivi- 
nämme pääasiallisesti vain yöllä liikkuvan linnun ja tämän 
huutojen yhteydessä, näyttää siltä kuin aikaisemmat nimen 
alkuperää valaisevat käsitykset olisivat joutuneet unhoon. 
Tosin on olemassa eräitä myöhäisiä tiedonantoja, joissa liekkiö 
tavataan jonkinlaisena tuliolentona, mutta niihin on syytä 
suhtautua pidättyvästi. Esitettäköön kuitenkin seuraava Isosta- 
kyröstä saatu maininta, joka ei näytä syntyneen asiasta tehdyn 
tiedustelun perusteella. 

On uskottu, että ilmassa likellä maata lentelee pienempiä liekkitulia, 
tulikieloja, useita eri värejä. Niitä nähtiin sotain ja nälkävuotten edellä; 
siis ennemerkkejä ja varoituksia. Niitä sanottiin liekkiötuliksi (Isokyrö. 
Esa Paavo-Kallio. SS). 

Tässä mainittua liekkiötulta muistuttaa ruotsalaisten gasteld 
eli gastabloss. Käsitys, että vainajan henget voivat näyttäytyä 
tuikkivana tulena, on ollut yleinen Euroopan kansojen keskuu- 
dessa. Syrjäänitkin uskovat, että kuolleen sielu voi ilmaista 
itsensä joko asianomaisen hahmossa tai sinisenä liekkinä (ort- 
bi).2 Myös meidän maassamme kerrotaan mm. keijukaisten ja 
kakkiaisten loistavan tulenliekkeinä hautausmailla.? ”Maahisten 
tulista? (vrt. ruotsin vättaljust) on aikaisemmin ollut puhe. 
Itä-Ruotsissa on samanlaisia tulia nähty metsäänkätkettyjen 
lasten kummittelupaikoilla.5 Upplannissa kerrotaan lisäksi, 


1 Porthan IV, 75. 

2 Holmberg (Harva), PU 17. — Vrt. SL 1943—44, 238. 

3 Räihs II, 48; Kivijärvi. SKVR IX, 4, 1303. 

4 Muudan vaimo oli nähnyt tällaisen tulen (vättaljus) loistavan vihreän- 
sinisenä liekkinä aivan asuntonsa läheisyydessä (Rosen, Frän Bosgärden, 


79). 
5 Campbell, Folkminnesatlasen, 94. 

että surmattu pienokainen (gast, myling) voi kulkea tulipallona 
tietä pitkin. Tulena tai tulen kera sanotaan eräiden muidenkin 
kummitusten liikkuvan.? Sellainen on mm. saksalaisten irrlicht 
sekä Ruotsissa tunnettu Jyktgubbe ”lyhtyukko?8, johon Lönnrot 
vertaa meikäläistä löekkiötä. Miten tämän vertailun laita lienee- 
kin, edellä mainitut tosiasiat antavat aiheen olettaa, että suo- 
malainen liekkiö johtuu liekki-sanasta. Vain maassa tuikkivana 
eikä ilmassa lentävänä on liekkiöstä voitu sanoa, että se hallitsi 
»ruohot, juuret ja puut ja senkaltaiset muut». 

Huomattava on lisäksi, että lekkiö-sana tavataan Agrico- 
lalla juuri liekkiä? tarkoittaen mm. Jesajan kirjan 43. luvun 3. 
jakeessa: 


Ja jos sine Tulehen keut /eipe sinun palaman pidhe/ia Lieckiön ei 
pidhe sinuhun pistymän. 


Äpärä, johon Ganander vertaa liekkiötä, eroaa tästä siinä, 
että äpärällä on selvästi ymmärretty yksinomaan äidin surmaa- 
maa pienokaista, jonka uskotaan huutavan tai rääkyvän kätkö- 
paikassaan. Tässä mielessä tätä nimitystä on käytetty laajoilla 
alueilla Pohjois-Suomessa, Länsipohjassa ja Ruijassa. Simossa 
äpärän kuvitellaan rääkyvän, kunnes luut mätänevät. Toisin 
paikoin se on näyttäytynyt riekon hahmossa.* Tämän kummi- 
tuksen mainitaan myös voivan lentää riepukäärön kaltaisena 
paikasta toiseen.5 Kun pimeänä syysyönä kuullaan metsästä 
ikään kuin lapsen itkua, on Tin pitäjässä sanottu: väpärä huu- 
taa». Suomussalmella selitetään, että äpärä lentelee räähkälin- 
tuna ja kirkuu rauhattomana, kunnes rikos on tullut ilmi ja lap- 
sen surmaaja saanut rangaistuksensa.? Itkiessään äpärä saattaa 
näet mainita äitinsä tuntomerkit, vieläpä nimenkin, jos sitä siltä 
tiedustellaan. Sen vuoksi jotkut lappalaisäidit ovat leikanneet 


1 Upplands Fornminnesföreningens Tidskrift XIX, 67 s. 

2 Hyltön—Cavallius I, 349 s. — Vrt. tSeremissien targaldas-tul (Holm- 
berg-Harva, TU 37). 

3 Louise Hagberg, 571 ss.; Rosen, Från Bosgärden, 78 s. — M. G. Graelius 
mainitsee 1774, että Kalmarin läänissä ajateltiin 'lyhtyukkojen? asuvan 
maassa maahisten tavalla (ks. Backman, Älvabläst, 17). 

4 Vrt. Helland, Finmarkens amt II, 293; Grudström, SL 1942. 12. 

5 Kotis. 1915, 157. 

8 Ii. Esteri Pernu. SS. 

7 Suomussalmi. Ida Svinhufvud. SS. 

surmaamaltaan pienokaiselta kielen, niin kuin eräät ruumis- 
"löydöt ovat osoittaneet. Hyvin yleinen on käsitys, että äpärä 
lakkaa huutamasta, jos ruumis siunataan tai siirretään kirkko- 
maahan. Vielä tärkeämpi toimitus on ollut kasteluvun lukemi- 
nen ja nimen anto, sillä juuri »kastetta se huutaa, kun sillä ei ole 
rauhaa», sanotaan Nattavaarassa.? 

Paulaharju kertoo Nattavaarassa uskotun, että äpärä pyrkii 
nälkäisenä imemään äitinsä rintaa. »Kyllä se muorinsa löytää, 
jos vain elämässä on.» Vastaava varhaiskantainen usko on muis- 
tiinpantu ruotsalaisten keskuudessa ja muualla. 

Äpärä-nimen ohella, joka osoittaa, että kysymyksessä oleva 
lapsi on syntynyt aviottomana, on surmattujen pienokaisten 
ryhmään kuuluvista kummittelijoista käytetty muitakin erikois- 
nimityksiä. Sellainen on mm. jo Gananderin mainitsema heitto, 
jolla on Ruotsissa Taalainmaalla vastine (utkasting).s Kala- 
joella kerrotaan, miten pieni paljasjalkainen heitto huutaa met- 
"sässä: »Isä kenkää, äiti sukkaa, hako pistää jalkaan! Kum- 
mittelijan huutoon on siis sisällytetty sanojakin, jotka ovat tun- 
nettuja sekä Suomen että Ruotsin puolella.5 Alun perin on tie- 
tenkin vain itse huuto sellaisenaan saanut osakseen huomiota. 
Rääkymistä muistuttavan äänensä vuoksi äpärää on paikoitel- 
len, esim. Merijärvellä, sanottu rääkyjäiseksi.s Saman kummi- 
tuksen nimenä on mäkärä eli mäkäräinen Rovaniemen seuduilla. 
Vanha kansa kertoo täällä, että sen on kuultu huutavan, itkevän, 
valittavan tai määkyvän, vieläpä kulkevan vaeltajan matkassa 
valkoisena pallona». Joskus sen sanotaan seuraavan matka- 
miestä ykerän muodossa» pitkätkin matkat.” Muuallakin, kuten 
Skandinaviassa, on surmatun lapsen kummitteleva henki nähty 


1 Helland, Finmarkens amt II; 293; Laestadiuksen mukaan J. Fellman 
II, 189. 

2 Nattavaara. Paulaharju 23254, 23256. SKS. — Vrt. SL 1942, 12. 

3 Campbell, Folkminnesatlasen, 9gs Norjalaisten utburd-nimitystä 
(ks. Reichborn—Kjennerud I, 58) vastaa paikoitellen Pohjanmaalla käy- 
tetty uloskannettu (Haavio, Vir. 1939, 42). 

4 Kalajoki. H. Peltola. SS; vrt. Vir. 1948, 38. 

5 Lattian alle kätketyn lapsen valituksella: »Pikkanen pytt ja pitkä 
jala», käyttääksemme Muurlassa muistiinpantua sanontaa, on seuraava 
ruotsalainen esikuva: »Bena ä lång’ och byttan ä trång» (Söderbäck, 115; 
Modin, Sagoväsen, 41). 

8 Merijärvi. A. Pahkala. SS. 

7 Rovaniemi. T. Rompasaari, K. Körkkö ja V. Nuotio. SS. 

vvalkoisena pyörivänä keränäv. Feilberg, joka tämän mainitsee, 
ei voi esittää mitään tukea olettamukselleen, että tuo kierivä 
kerä edustaisi jotakin eläinhahmoa.? 

Epäilemättä edellä mainitut äänet ovat olleet yöllisten lintu- 
jen aikaansaamia, joiden itkut ja huudot ovat tuoneet mieleen 
murhatun, metsäänkätketyn lapsen. Yöpöllöt ovat varmaankin 
tässä suhteessa näytelleet huomattavinta osaa, vaikka Rova- 
niemellä sanotaankin, että taivaanvuohi (Gallinago) »määkyy» 
kuin mäkärä eli mäkäräinen.? 

Jacob Fellman huomauttaa, että äpärää, jonka nimen lappa- 
laisetkin tuntevat, vastaa Vaasan läänissä 1ihtiriekko, jonka 
huutoa on kuultu mm. monin paikoin Lappajärvellä.? Myö- 
hemmin Etelä-Pohjanmaalta saaduissa tiedonannoissa thti- 
riekko, jonka nimi on joskus vääntynyt sellaiseenkin muotoon 
kuin ihkiriekko, muistuttaa todella siihen liittyvien kuvitelmien 
puolesta suuresti äpärän kaltaista olentoa. 


Ihtiriekko kulkee niiden ihmisten perässä, jotka sattuvat sen hautaus- 
paikan ohi kulkemaan. Se toivoo pääsevänsä siunattuun maahan tai saa- 
dakseen edes siunauksen. Kun sen toive on toteutunut, on sen ääni lakan- 
nut kuulumasta (Lappajärvi. A. Purola. 88). 

Useana iltana peräkkäin oli ihtiriekon kuultu parkuvan läheisellä suolla. 
Viimein lähdettiin joukolla ottamaan selvää, missä ihtiriekko huutaa. 
Kun tultiin suon reunalle, ääni alkoi kuulua maan sisästä. Nyt ryhdyttiin 
pitkillä teijuilla haraamaan kuoppaa. Sieltä saatiin ylös valkoinen vaate- 
mytty, ja kun se avattiin, oli sen sisässä lapsen ruumis (Evijärvi. J. Lou- 
kola. S8). 

Ennen muinoin oli Kauhavan tyttöjä isompi joukko ollut menossa jon- 
nekin nurkkatanssiin. Siellä tien vieressä oli alkanut ihtiriekko parkua, 
seuraten tien vartta tyttöjen mukana. Viimein oli yksi tytöistä hätäänty- 
neenä karjaissut: Mitä sinä parut?» Silloin kuului ääni metsästä: »Tuo 
tyttö, jolla on vehriäinen silkki Jetissä, on minun äitini, joka tappoi minut.» 
Yhdellä tytöistä oli tosiaan ollut vihreä silkki letissä. Tällöin saatiin 
tietää, että tuo tyttö oli synnyttänyt lapsen ja murhannut sen (Kauhava. 
J. Loukola. SS). 

Ihtiriekko on salaa synnytetyn ja surmatun äpärälapsen henki, joka 
ilkeällä rääynnällä ja parkumisella kummitteli sen paikan läheisyydessä, 
johonka julma äiti oli hänen ruumiinsa kätkenyt siksi kunnes pappi 
siunasi paikan tai äidin rikos paljastui (Perho. T. Laajala. SS). 

1 Feilberg, Sjeletro, 147. 


2 Rovaniemi. V. Nuotio. SS. 
3 J, Fellman 11, 189. 

"Yleensä ihtiriekko niin kuin monet muut kummitukset maini- 
taan siis huutavana olentona. »Huutaa kuin ihtiriakkoo», sano- 
taan Kortesjärvellä riekkuvasta lapsestakin! Liekkiön lailla 
ihtiriekko voi merkitä myös pahankurista ihmistä, vieläpä hevos- 
takin.? »Kyllä sinä olet kans yks ihtiriekkov, lausuttiin riehak- 
kaalle lapselle Vimpelissä.3 Lappajärvellä ihtiriekon ääni ennus- 
taa onnettomuutta.* . 

Vaikka toisin paikoin onkin selitetty, ettei ihiiriekkoa voi 
nähdä, johtavat kansan keskuudessa vallinneet käsitykset kui- 
tenkin selvästi johonkin metsän kätkössä huutavaan lintuun.* 
Kun kummituksen nimessä esiintyvä ihti on ilmeisesti sama kuin 
kirjakielen itse, joka alun perin on merkinnyt 'varjoa, hahmoa ja 
hahmosielua? ja riekko taas on tunnettu linnun nimenä, on 
todennäköistä, että ihtiriekolla on aikoinaan ymmärretty ns. 
*sielulintua?. Sellaisena se on voinut merkitä muutakin kuin 
metsään kätketyn pienokaisen henkeä.? 

Verratessamme meillä ja Skandinaviassa säilyneitä, aviotto- 
mien äitien salaa surmaamiin lapsiin liittyviä uskomuksia keske- 
nään, on niistä vaikea löytää mitään silmäänpistävää eroavai- 
suutta.! Huomion kohdistuminen kastamatta jääneisiin ja siu- 
naamatta haudattuihin on kummallakin taholla tietenkin vasta 
kristillisen ajan perua. Kristillisen katsantokannan vaikutus on 


1 Paulaharju 14711. SKS; vrt. Lappajärvi. J. Ollila. SS. 

2 Perho. E. S. Linna. SS. 

3 Vimpeli. Hannes Teppo. SS. 

% Lappajärvi. J. Loukola. SS. N 

5 Karstula, Soini. Paulaharju 11425—26. 

ê Saarijärvi. H. Haavio. SS. — Lappajärvi. Jalmari Ollila. SS. 

7 Tähän yhteyteen lienee luettava vielä Kurikassa muistiinpantu lehti- 
kelikko: »Metsässä, mihin kirkonkello ei kuulu, asuu Zehtikelikko-niminen 
salaperäinen olento. Kun sitä matki, se tuli ihmisten joukkoon. Se oli 
kuin pieni lapsi tai lintu tai luikerteli koirana hevosen jaloissa. Se oli jos- 
kus kolminaamainen.» Jalasjärvellä sen sanotaan »kamalalla ääntelyllä 
ym. tavalla peljättävän lapsia ja muitakin, varsinkin jos pyhänä marjaan 
menee». Kauhajoella »se haukkuu kuin koira ja itkee kuin lapsi». Samaa 
tarkoittaa leppäkelikko Kurikassa, jonka sanotaan olevan lintu pirun hah- 
mossa (ks. Ahti Rytkönen. Kansan syvistä riveistä, 199 s.). Lehtikelikon 
haukkumista voidaan verrata »metsänhaltijan koiran» haukuntaan. 
»Metsänhaltijan koira» taas näyttää olevan sama kuin ruotsalaisten pitter- 
hund ?*maahisen koira”. Erik Modin (Sagoväsen i Ängermanländsk folktro, 
67 s.) selittää, että kysymyksessä olevan äänen aikaansaa muudan helmi- 
pöllö (Strix tengmalmi), jonka huuto muistuttaa ajokoiran haukahduksia. 

8 Ks. Burjam, FES III, 65 ss.; Louise Hagberg, 559 ss. 

voinut osaltaan olla syynä myös aviottoman äidin toivottomaan 
tekoon, mutta silti ei ole aihetta päättää, että äskensyntyneiden 
pienokaisten surmaaminen olisi vasta kristillisen ajan ilmiö. 
Epäilemättä tämä tapa palautuu sekä meillä että Skandinaviassa 
jo pakanuuden aikaan. Ovathan ostjakitkin erinäisissä tapauk- 
sissa menetelleet samoin, ja heidän mytologiassaan tavataan 
myös sellaisia erikoisnimisiä kummittelijoita, jommoisiksi vain 
äitien hengiltäottamien pienokaisten kuvitellaan muuttuvan. 


Huudostaan kuuluisiin kummituksiin on lisäksi luettava raja- 
haltija tai rajahuutaja, joka on tunnettu pääasiallisesti vain 
Lounais-Suomessa ja jolla on muitakin nimityksiä: rajalainen, 
rajamies, rajaäijä, rajapeukko, rajapiru. Melko yleisiä ovat 
sanonnat: huutaa kuin rajalainen» (Sääksmäki), vhuutaa kuin 
rajamiesy (Kankaanpää) tai huutaa ko rajapirw (Marttila). 
yRajahaltia siellä huutaa», sanotaan jo Kiven »Seitsemässä vel- 
jeksessäv. Monin paikoin on vallinnut käsitys, että »kun raja- 
äijä huutaa, ei metsä (kaiku) vastaa».? 

On arveltu, että meikäläinen rajahuutaja olisi ollut samanlai- 
nen rajan suojelushaltija kuin roomalaisten Terminus, jonka 
nimi merkitsee alun perin rajapyykkiä.? Savossa voidaankin 
viitata vanhaan lähteeseen, jossa rajakivestä puhutaan suoras- 
taan uhrien yhteydessä. Erästä rajariitaa Leppävirran käräjillä 
1644 ratkaistaessa mainitaan näet rajapyykkinä muudan maa- 
kivi, ns. Valkeakivi, jolle entisaikaan sanotaan asetetun ruoka- 
uhreja (matoffer). Lisäksi kerrotaan, että tälle kivelle pantu 
leipä ja suola» säilyi siinä usein kolmekin vuotta leivän homeh- 
tumatta, suolan sulamatta tai kenenkään niihin koskematta.* 
Tätä rajakiven ääressä palvottua haltijaa voitaneen siis verrata 
roomalaisten Terminukseen. Toisenlaatuinen olento on kuiten- 
kin se rajapiru, jonka uskotaan ilmaisevan itsensä vain sellai- 
sessa paikassa, missä rajaa on vääryydellä muutettu.5 Vanha 


1 Karjalainen, JU 128 s. — Vrt. Lehtisalo, KV 1924, 240. 

2 Vihervaara, Kotis. 1910, 153, 229 s.; Haavio, Vir. 1939, 40; Harva, 
VSHK 121. — Rajaäijää vastaa Suomen ruots. räbisi eli rägubben (Vir. 
1916, 122). 

3 Ks. Fustel de Coulanges, 76. 

4 Melander, Vir. 1932, 43. 

5 Kuusjoki. J. V. Kotikoski. SS. 

kansa on selittänyt, että rajan väärään kohtaan siirtäjällä tai 
asian väärin todistajalla on tunnollaan niin raskas rikos, ettei 
hän kuolemansakaan jälkeen saa rauhaa, vaan jää tapahtuma- 
paikalle kummittelemaan. Sama alkuperä on ollut ruotsalaisten 
vastaavalla olennolla niin kuin nimitykset »lantmätare», »rä- 
märksflyttare», »skälvrängare» (vrt. tansk. skelflytter) selvästi 
osoittavat. ”Maanmittariksi? (Landmesser) tai ?rajanrikkojaksi? 
(Grenzfrevler) sitä on sanottu Saksassakin.? 

Rajakiven tai -merkin vääryydellä muuttaminen on monissa 
maissa tuottanut suorastaan kuolemanrangaistuksen. Näin oli 
säädetty jo eräissä Ruotsin maakuntalaeissa?, ja samaa tapaa 
on noudatettu meidänkin maassamme. Niinpä erään Kuus- 
joella 1565 annetun tuomion mukaisesti rajanrikkoja oli mestat- 
tava ja hänen katkaistu päänsä pantava kysymyksessä olleelle 
rajakivelle.*t Ei siis kumma, että erinäisten rajapyykkien ääressä 
on nähty kummituksia. Someron käräjäin pöytäkirjassa 1692 
mainitaan Marttilasta kotoisin olleen lautamiehen katsoneen, 
että kun Patakosken kyläläisten väittämällä rajapaikalla (rää- 
ställe) skummittelee kovasti», se oli osoituksena siitä, että riidan- 
alainen raja oli siinä lähellä.’ 

Mäntsälässä kerrotaan rajapirun ajavan harmaalla hevosella 
edestakaisin tarkastamassa Mallusjoen rajaa.s Samanlainen 
kuvaus liittyy Myrskylän ruotsalaisten keskuudessa rajan siir- 
täjään, joka oli pannut jalkineihinsa multaa omistamaltaan 
maalta ja toisen alueella vilpillisesti vannonut, että maa hänen 
jalkainsa alla oli hänen omaansa. Sovittaakseen rikoksensa hä- 
nen piti kuolemansa jälkeen alituisesti ratsastaa pitkin rajaa ja 
osoittaa kädellään sen oikea suunta.? 

Itse kummittelijan näkeminen on kuitenkin harvinaista, sen 
huuto on sen sijaan usein kuultu pimeän aikana. Todennäköi- 


1 Louise Hagberg, "574. 

2 HDA III, 1157. 

8 Ks. Louise Hagberg, 571. 

4 Oja, Kotis. 1945, 38. 

5 Harva, VSHK 121 s. 

6 Kotis. 1913, 33. 

7 Budkavlen 1943, 68. — Tässä mainittu vilpillinen valanteko, joka tun- 
netaan suomalaistenkin keskuudessa (Kotis. 1910, 230; Haavio, SMM 
329), sisältyy kansainväliseen tarinaan. 

sesti tässäkin tapauksessa jonkin yöpöllön ääni on kiihottanut 
vanhan kansan mielikuvitusta.! Rajahaltijan huutoon maini- 
taan sisältyvän myös sanoja, jotka alun perin näyttävät olleen 
lyhyitä, itse linnun äännähdysten tapaisia. Sellaisia edustaa 
somerniemeläisessä tarinassa mainittu vtetta roo» ja Askolassa 
kuultu »roo rät», joissa huudoissa jäljitellään maamme ruotsa- 
laisten sanontoja ja joilla on esikuvansa Ruotsissa.* Joskus 
vieraskielinen huuto on maassamme muutettu suomenkieliseen 
asuun: raja oikoseen!»? 

Lounais-Suomen samoin kuin Ruotsin paikallistarinoissa on 
rajahaltijan suuhun pantu useampiakin sanoja. Niinpä Loi- 
maalla mainitaan, että kun Muson niittyjen rajaa oli vääryy- 
dellä muutettu ja väärällä valalla vahvistettu, kuultiin raja- 
rikoksen tapahtumapaikalta öisin huuto: »Muson oja, täsä on 
raja, päälle kannettu, väärin vannottu!» Naapuripitäjässä Alas- 
tarolla kerrotaan, että sille, joka oli siirtänyt rajan, oli annettu 
härkä palkkioksi. Sen vuoksi sanat esiintyvät siellä seuraavassa 
muodossa: »Täsä on raja, Muson oja, härk? on annettu ja väärin 
vannottu!»* 

Somerniemellä rauhaton rajahaltija ilmaisee oikean rajan 
huutaen: »Pitkin Kilpivettä Lahnalammiin käy oikee raja!» 
Valkealassa sen huuto kuuluu: Täst? raja käyp', täst? raja käyp': 
Paaskallio, Hakorovio, Sarim pööly* Ikaalisissa taas väärän 
valan tekijä valittaa: »Oih, oikein tiesin, väärin vannoin! Oih, 
tästä raja meneely? Paikoitellen on uskottu, että rajahuutaja 
saa rauhan niin pian kun raja on siirretty oikeaan paikkaan. 

Etelä-Ruotsissa puheena oleva kummitus (skälgast) kulkee 
öisin rajaa pitkin tulisoihtua kantaen tai lyhty kädessä. Siitä 
sen nimitys lyktgubbe ”lyhtyukko'.s Valoilmiön yhteydessä tämä 

1 Vrt. Louise Hagberg, 576; Storaker, Naturrigerne, 169; Moe, 319 s. 


2 Vihervaara, Kotis. 1910, 230; Askola. J. Tyyskä 632. SKS. — Louise 
'Hagberg, 575; Hyltön —Cavallius I, 350; Söderbäck, 114. — Vrt. HDA III, 
1158. 


3 Laiho, Kotis. 1940, 93. 
£SKVR X, 2, 5314—42. 
5 Kotis. 1910, 230. 
6 Valkeala. A. Inkilä. SS. 
7 Haavio, SMM 329. 
$ 1 riten Gavalliie 1, 350; Rosén, Från Bosgärden, 79; Louise Hagberg, 
71 ss. 

olento mainitaan myös Keski-Euroopassa!, mutta Suomessa ei 
tiettävästi puhuta rajahaltijan mukana liikkuvasta tulesta. 
Jotakin siihen viittaavaa voidaan ehkä nähdä seuraavassa 
Askolasta saadussa muistiinpanossa: »Sitten se (rajahaltija) 
meni hevosen selässä pitkin rajaa niin että kaviot löivät kype- 
niä.?? Samoin kerrotaan Ruotsissa Itä-Göötanmaalla.3 


Ruotsissa tunnetaan toinenkin valoilmiön yhteydessä esiin- 
tyvä huutava kummitus, jonka uskotaan vartioivan maahan 
kätkettyjä aarteita. Se on skrattt, jonka nimen Agricola mai- 
nitsee hämäläisten jumalain luettelossa sanoessaan: 

Cratti/ murhen piti Tauarast. 


Mitä Agricola tällä tarkoittaa, on epäselvää, mutta Bäng 
(1675) puolestaan selittää sitä sanoessaan, että kätketyn aar- 
teen päältä kuului kratin huuto». Bängin tulkintaa muistuttaa 
rovasti Nils Idmanin maininta (1774), että Kratti säilyttää aar- 
teita ja hallitsee maahan kaivettuja rikkauksia. Samantapaisen 
käsityksen Ganander esittää Mythologiassaan (1789): »Kratti 
makasi maahan kätkettyjen aarteiden ja rahakirstujen päällä. 
Hänestä uskottiin, ettei hän antanut ilmi aarteitaan ilman uh- 
reja ja erinäisiä taikoja. Näytti usein rahakirstua maan- tai 
vedenpinnalla, mutta laski sen jälleen alas, kun ei ollut suopea.v? 
Agricolan tiedonannon johdosta Lencgvist (1782) huomauttaa, 
että aarteita vartioiva Kratti on todennäköisesti lainattu ruot- 
salaisilta ja että »esivanhempiemme kotoperäisen perinteen 
mukaan saattaisi pikemmin uskoa maahan kaivettujen ja kät- 
kettyjen tavarain kuuluneen Aarni-nimiselle olennolle, koskapa 
tämäntapaisia maahan kaivettuja aarteita sanotaan Aarnin 
eli Aarnen haudaksi».8 

Lencgvist mainitsee Kratin Agricolaa seuraten, ja tuskin 
Gananderinkaan kuvaus on kansan suusta. Myöhempänä aikana 


1 HDA III, 1157; vrt. Moe, 319 s. 
2 Askola. J. Tyyskä 3207. SKS. 
3 Louise Hagberg, 576; vrt. FSF VII, 1, 726. 
4 Hyltön—Cavallius II, XLIV; Louise Hagberg, 576. 
5 Ks. siv. 30. 
$ Idman, Försök. 
7 Ganander, MF 44. 
— 8 Porthan IV, 66. 


30 — Harva, Suomalaisten muinaisusko 465 


SUOMALAISTEN MUINAISUSKO 


ei enää tiedusteluista huolimatta ole tutkimuksen hyväksi ker- 
tynyt sellaista aineistoa, josta voisi päättää, että kratti on esiin- 
tynyt meillä aarteen vartijana. Sitä vastoin sillä on säilynyt 
muita merkityksiä. Niinpä Muoniossa kratti-sanaa on käytetty 
pahanilkisestä lapsesta (vrt. liekkiö)! Keski-Uudellamaalla 
kratilla on ymmärretty kummitusta, jonka hyrisevä (luultavasti 
kehrääjän) ääni kuuluu pimeinä öinä.? Hämeessä kraiti, tratti 
eli ratti tunnetaan paikoitellen painajaisena, joka vajaa yöllä 
hevosia».s Kerrotaanpa eräässä Turun konsistorin pöytäkirjassa 
1657 Maskusta kotoisin olleen naisen väittäneen, että kratti 
(skratten) eli tonttu (tomtabesen) oli tehnyt hänelle lapsen.* 
Aikaisempia lähteitä seuraten Renvall sanoo sanakirjassaan 
(1826), että Kratti on sama kuin aarteiden haltija Aarni, jota 
jo Lencgvist (1782) piti vierasperäisen Kratin kotoperäisenä 
vastineena.5 Mainitessaan Mythologiassaan (1789) Aarni-nimisen 
olennon Ganander sanoo, että sen kuvitellaan makaavan kät- 
kettyjen aarteiden päällä. Samalla hän kertoo kansan uskovan, 
että »Aarnin nähdään sekä aurinkoisina päivinä että yön aikana 
tulen ääressä kuivattavan ja hankaavan metsissä ja mäillä 
homehtuneita aarteitaanv». Hänen kuvauksestaan käy kuiten- 
kin ilmi, ettei aarteen päällä makaavan olennon nimi ole ollut 
Aarni, vaan aarnion haltia eli aarnihaudan isäntä.s Sanakirjas- 
saan hän puhuu aarnihaudan lisäksi aarnehaudasta, aarneen hau- 
dasta ja aarniohaudasia. Sama merkitys on Schroderuksen 
sanastossa (1637) ardohaudalla, jonka Agricolakin tuntee. 


Taas on Taiuaan waldakunda Ardohauhdan wertainen, ioca on Pellos 
kätketty. (Matt. 13:44). 


Vielä meidän päiviemme puhekielessä tavataan yleisimmän 
aarnihauta-sanan ohella sellaiset muodot kuin aarnehauta!, 


1 Muonio. K. Vuorio. SS. 

2 Kaarle Krohn, SRU 99. 

3 Vir. 1908, 39 s. — Urjala. H. Mäkelä. — Lempäälä. Hilma Ritva. SS. 
— Sääksmäki. K. K. Aalto 216. SKS. — Vanaja. A. Aarni. SS. 

% Suom. Kirkkoh. Seuran Toim. II, 99. 

5 Porthan, IV, 66. 

6 Ganander, MF 1. 

? Kuusjoki. U. J. Kivinen. — Teisko. Lyyli Kuusniemi. — Eurajoki. 
Y. Virta. — Hollola. E. Keskitalo. — Heinolan pit. E. Kokkonen. SS. 

aarneenhauta! aarneshauta? aarnishauta3, aarniohauta* sekä 
aarrehauta” (vrt. Jusleniuksen aarrenhauta). Setälä katsoo, että 
nykykielen aarre on aarne-sanan toinen muoto» ja että kumpi- 
kin on merkinnyt paitsi ”kätkettyä tavaraa” myös aarteen hal- 
tiaa’. Toisessa kohdin hän sanoo: yTässä on siis ilmeisesti mel- 
koisen vanha sana, joka on suomessa merkinnyt 'rikkauden 
jumalaa’, ”kätketyn aarteen haltiaa” ja itse ”kätkettyä aarretta”, 
ja joka aarre sanana on jäänyt yleisempään kielenkäyttöömme.»* 

Tuskin tämä sanue kuitenkaan, jonka johto on selittämättä, 
on merkinnyt »rikkauden jumalaa». Todennäköisesti sillä on 
ymmärretty vain aarretta, joka on kätketty maahan ja jonka 
piilopaikalla palavan tulen nimenä on ollut aarnivalkea,? 
aarnevalkea3, aarniovalkea? eli aarrevalkea.!) Itä-Suomessa ja 
Inkerissä aarre-sanaa vastaa venäjästä lainattu kazna"!, joka on 
alkuaan arabialainen sana ja joka tataarin kielenvälityksellä on 
tullut venäjän kieleen. Samaa sanaa käyttävät mm. tseremissit. 
Hekin puhuvat sinisestä aarnitulesta (kazna-tul), jonka sano- 
taan palavan helluntain ja juhannuksen välisinä öinä. Aarteen 
haltijan (kazna-päri) sanotaan tällöin keittävän rahaa kupari- 
kattilassa. Ken silloin ymmärtää mennä sitä kohti, voi saada 
aarteen omakseen.!? 

Meilläkin on yleisimmin uskottu, että aarnitulet palavat 
kesäisinä öinä, varsinkin juhannuksen vastaisena yönä. Muuta- 
min paikoin mainitaan tällaisina merkkihetkinä kuitenkin myös 
joulu-, uudenvuoden- tai pääsiäisyö huolimatta siitä, että maa 
Pohjolassa on noihin aikoihin lumen peitossa.!? Liekin, jonka 


1 Artjärvi. Maria Salpala. SS. 

2 Kurikka. F. Kaukola. SS. 

8 Perho ja Halsua. Aino Mäkelä. SS. 

4 Parikkala. T. Soikkeli. SS. 

5 Rauman mlk. Y. Virta. — Lohja. Mary Rindell. — Leivonmäki. 
A. Vallaskangas. — Kitee. Ilmi Koponen. SS. 

6 Setälä, Sanastaja 1927, n. 2. N 

7 Halikko, Karkku; Suoniemi, Kalvola, Hollola, Kurikka, Ähtäri ym. 


SS. 

8 Toholampi. V. Fr. Peltonen. SS. 

9 Pusula. K.A. Lohi. — Laihia. S. Seppälä. — Kalajoki. H. Peltola. — 
Kuopion mlk. T. Karvonen. — Parikkala. T. Soikkeli. SS. 

10 Kuortane. M. V. Saranpää. — Karttula. Aug. Huuskonen. SS. 

n Rääkkylä. Hyvärinen 207. — Soikkola. Lukkarinen 1072. SKS. 

12 Holmberg (Harva), TU 38. 

13 Lohja. Mary Rindell, — Suomenniemi. E. Kääriö. SS. 

väri on milloin sininen, milloin vihreä, milloin vihreänsininen, 
sanotaan palavan vain hetkisen haltijan vpolttaessa», ypuhdis- 
taessa» tai vkirkastaessa» maasta esille ottamaansa aarretta sii- 
hen kertyneestä homeesta.! Jo Reinhold von Becker kertoo 
Gananderin Mythologiaan tekemissään lisäyksissä, että tulen 
näkijän on tällöin aarteen saadakseen kiireesti juostava palo- 
paikalle ja heitettävä siihen tulusrauta. Jos hän ennättää sen 
tehdä, ennen kuin haltija on sammuttanut tulen, jolloin aarre 
samalla vajoaa maan alle, hän pääsee kalleuksiin käsiksi.? 

Näin kerrotaan myöhemminkin muistiinpannuissa aarretari- 
noissa. Aarteen etsijän on kuitenkin voitettava tietyt vaikeudet, 
eikä aarrevalkean näkeminenkään onnistu kenelle hyvänsä. 
Sitä on katseltava tietyllä tavalla, esim. renkaan läpi, ja tietystä 
paikasta, esim: ympärikynnetyn kiven päältä tai kolmesti muu- 
tetun rakennuksen katolta.3 Varmempaa on, jos unikakkiainen, 
unikakkias, unikakki, unihuppiainen, unihuppias eli unihup- 
pio, muudan nukkuvalle unessa ilmestyvä olento, ilmoittaa 
aarnihaudan paikan. 


1 Vesilahti. K. Lehtimäki. — Koski. Ilmi Koponen. — Lappajärvi. 
J. Loukola. — Haapavesi. A. Karikko. SS. — Laukaa. Lyydia Tul 
Kalajoki. J. Sorvari. SS. — Teisko. Lyyli Kuusniemi. — Suomenniemi. 
E. Kääriö. SS. — Sortavalan saaristossa puhutaan punertavasta, sinertä- 
västä ja vihertävästä aarnitulesta (Haavio, SMM 364). Liettuassa kuvi- 
tellaan, että »jos tuli on sinistä, on sen alla kuparirahoja, jos valkoista, 
go kA ja kultarahoja, jos liekki on punainen» (ks. Niemi, KV 1928, 
99). 


2 von Becker, 130. — Kankaanpää. Kahila 90. SKS. — Kestilä. I. Man- 
nermaa. SS. — Anjala. J. Tyyskä 549. SKS. 

3 Harva, VSHK 124. — Lohja. Mary Rindell. SS. — Angelniemi. N. 
Kallio 3133. SKS. N : 

4 Kontiolahti. J. Lukkarinen 133—5. SKS. — Nurmes. A. Pääkkö- 
nen. — Pielisjärvi. V. Nevalainen. — Maaninka. A. Leinonen. — Liperi. 
O. Kuusinen. — Muhos. A. A. Räisänen. — Liminka. V. Kaukkari. — 
Leppävirta. A. Aarni. — Suonenjoki. V.Itkonen. — Leppävirta. M. Rim- 
piläinen. — Rautalampi. Elvi Pakarinen. SS. — Unikakkiaisen kerrotaan 
myös kuljettavan nukkuvaa unessa milloin missäkin (Keski-Suomi. M. A. 
Kahelin. SS), neuvovan erämiehelle karhunpesät (Pohj.- ja Itä-Karjala. 
H. Koskimaa. SS) tai ennustavan tulevia tapahtumia. Sitä kakkiaista, 
joka unessa näyttää, mistä saadaan saalista, on sanottu toisella nimellä 
metsänkakkiaiseksi (Pihtipudas, Gummerus 129. SKS). Kakkiainen mai- 
nitaan vielä valoilmiön yhteydessä: »Vanhat imeiset sanovat, että tulta 
(kun) kirkkomaasta nousoo, niin ne on kakkijaisian (Kivijärvi. SKVR IX, 
4, 1303). Todennäköisesti ne on samoja olentoja kuin kirkonkakkiaiset 
(Sanastaja 1927, n. 3). Mainittakoon tässä yhteydessä vielä hapsenkakkiai- 
nen kovakuoriainen, jolla on pitkät tuntosarvet? (Cerambyx). — Uni- 

Paikan tietäminen ei silti vielä ole takeena siitä, että aarre 
olisi sen tavoittelijalle alttiina. Se kuuluu maanalaiseen maail- 
maan ja siihen on suhtauduttava yleensä yhtä varovasti kuin 
maanalaisten olentojen karjoihin tai muuhun omaisuuteen. 
Sitäkin on lähestyttävä sanaa sanomatta, katse siihen kiinteästi 
kohdistettuna. Myös teräs- tai rautaesine on sen valtaamisessa 
näytellyt samanlaista osaa kuin henkimaailmaan kohdistuvissa 
taioissa. Onpa vaatekappaleidenkin vaihtamisesta eräitä esi- 
merkkejä olemassa. Niinpä Vakka-Suomessa kerrotaan erään 
tytön, joka sattui pellolla näkemään änhaoda valkkian, vaihta- 
neen kiireesti »sukat jaloissaan» ja saaneen aarteen.! 

Aarretarinoissa, jotka ovat kansainvälisiä, tulee aarteen etsi- 
jän tielle tavallisesti voittamattomia vaikeuksia. Mm. kerrotaan, 
miten aarteen tavoittelijan on ensiksi löydettävä juhannus- 
yönä hetkisen kukkiva sanajalka ja vasta sitten mentävä sen 
kera aarnivalkean luo.? Virossa tämän itiökasvin (sönajalg) 
kerrotaan kukkivan itse aarnihaudan päällä?. Useiden Euroopan 
kansojen uskomuksissa on sanajalan olemattomalla kukalla 
ollut vielä monipuolisempi taikavoima. Maassamme on lisäksi 
tarinoitu, miten saareen kätketyn aarteen voi saada ainoastaan 
ajamalla sinne »yksiöisellä varsalla yksiöistä jäätä myöten». 
Joskus on aarteen esillekaivamisen edellytyksenä — muita mer- 
killisyyksiä mainitsematta — ollut kätköpaikan kukolla kyntä- 
minen ja kanalla karhiminen.* 

Aarteen etsijältä on vielä vaadittu paljon uljuutta ja rohkeutta, 
milloin aarnihaudassa tai sen ääressä on esiintynyt jokin peloit- 
tava, eläimenkaltainen kummitus. Niinpä Pyhärannan Kaunis- 
saaren aarrekätkön vartijana mainitaan »musta katti». Tarvas- 


kakkiaisella on ollut vastine muinaisskandiaaavien uskomuksissa. Van- 
hoissa lähteissä kerrotaan näet, miten nukkuva joskus heti, kun oli herän- 
nyt, saattoi nähdä vilahduksen häviävästä uniukosta tai uniakasta, joka 
oli ollut hänelle neuvoja antamassa (ks. Reichborn—Kjennerud 1, 35). 

1 Harva, VSHK 124. 

2 Hietamäki. A. Iho. SS. — Lohtajalla sen nimenä on vaarteen koura». 

3 Rantasalo, »Kukkiva» sanajalka, 69. 

4 Ks. Rantasalo, mt. 60 ss. 

5 Sääksmäki. T. J. Saari. SS. — Pieksämäki. Ekberg 49. — Impilahti. 
Härkönen 9. SKS. — Puolanka. A. Heikkinen. — Kestilä. I. Mannermaa. 


6 Vesanto. I. Fri 171. SKS. 

joella, jossa Ryänummen takana on nähty aarnivalkean palavan, 
näyttäytyy paikalla »suuri kiukkuinen koira». Laitilan Seppälän 
kylän aarnihaudan haltijana esiintyy »musta hevonen»! Tam- 
melassa kerrotaan vhaltiakäärmeeny, Halikossa taas vruunupää- 
käärmeen» kaitsevan tietyn aarrepaikan kalleuksia.? Liedossa 
tarinoidaan vlohikäärmeestä», jonka uskotaan vartioivan Naute- 
lan koskessa olevaa aarrearkkua.? Yleisin aarre-eläin näyttää 
maassamme kuitenkin olleen härkä. Angelniemellä on aarni- 
haudasta juhannusyönä noussut »verinen härkä» ja Tyrväässä 
on aarteen haltijalla ollut »nyljetyn härän näköy.t Kurikassa 
puhutaan häränpään muotoisesta kuparikattilasta.5 Pyhä- 
rannan Halisjärven aarrepaikassa, jossa pitäisi olla rahaa isossa ' 
kattilassa, uhkaa etsijää »musta härkä», johon liittyy käsitys, 
että se, joka rohkeasti tarttuu härän sarviin, pääsee aarteen 
omistajaksi. Näin on meneteltävä verisenkin härän näyttäy- 
tyessä, jolloin aarteen etsijä, kun aamu valkenee, huomaa pitä- 
vänsä kiinni raha-arkusta.* Halikossa kerrotaan, miten aarre- 
härkä nousee maasta päässään kultaiset sarvet ja sarvissa kupa- 
rinen ämpäri täynnä kultarahoja.? Härkä, jota aarteen etsijä 
pitää sarvista kiinni, osoittautuu olevan raha-arkku tai kupari- 
kattila Pohjanmaallakin.s Täysin vastaava kuvitelma on muis- 
tiinpantu Ruotsissa ja myös maamme ruotsinkielisten keskuu- 
dessa, ? 

Todennäköisesti sillä haltijalla, joka tiettyinä öinä tulittaa» 
aarteitaan, on alun perin ymmärretty niiden omistajaa, joka 
niiden kätköpaikalla kummittelee sinisenä liekkinä. Tällaisena 
aarteenhaltija kuuluu vainajauskon piiriin, johon viittaavia 
esimerkkejä on säilynyt mm. Ruotsissa.!* Meilläkin mainitaan 


1 Harva, VSHK 124. — Paikoitellen mainitaan kettu tai karhu- 
kin aarteen vartijana (von Becker, 130. — Narvusi. J. Lukkarinen 
1013. SKS). 

2 Tammela. Omat kok. — Halikko. T. M. Helve SS. 

8 Lieto. F. H. Posti. SS. 

4 Angelniemi. N. Kallio 3133. — Tyrvää. M. Ahlstedt 98. SKS. 

5 Kurikka. F. Kaukola 8. SKS. 

$ Harva, VSHK 125. — Vrt. Uskela. N. Kallio 1517. SKS. 

7 Halikko. N. Kallio 1547. SKS. 

8 Jalasjärvi. H. Brandt 456. SKS. 

9 Palmgvist, 130. — FSF VII, 1, 595 ss. 

10 Hyltön—Cavallius I, 350. 

toisin paikoin männinkäiset",' toisin paikoin maahiset? maahan 
kätkettyjen aarteiden vartijoina. Vaikeampi on päättää, mitä 
nuo aarteen ääressä esiintyvät eläimet edustavat. Jotkut 
ovat nähneet niissä itse aarteen haltijan hahmoutumia, jotkut 
muistoja uhriteuraista, jotka joko elävinä tai surmattuina ovat 
joutuneet seuraamaan aarretta maanalaiseen maailmaan. Toi- 
set taas ovat vainunneet niissä keskiajalla vallinneen paholais- 
uskon piirteitä. Miten monenlaisia eri aikoihin. ja eri aiheisiin 
palautuvia kuvitelmia niihin sisältyneekin, on ilmeistä, että ne 
meidän maassamme ovat kansainvälisten vaellustarinain tuot- 
teita. Kiintoisimpia niistä on käsitys, että aarre esiintyy yöllä. 
härän hahmossa, mutta aamun sarastaessa muuttuu aarteeksi. 
Paitsi härkään tämä kuvitelma on liittynyt myös jäärään, vie- 
"läpä käärmeeseen.t! Merimaskussa, missä aarnitulen on nähty 
palavan Kaksoisten kylän maalla, kerrotaan, että kun tulta 
lähestyy, huomaa siinä käärmeen, johon on kädellä tartuttava 
ja odotettava, kunnes käärme muuttuu aarnipadan sangaksi. 

Kansainvälisiä ovat myös kertomukset ehdoista, joita aarteen 
kätkijät ovat sen saamiselle asettaneet. Sellaiselle, joka ei 
näitä ehtoja tunne tai joka ei voi niitä täyttää, aarre ei antaudu. 
Ehtona mainitaan useimmiten jokin tarkoin määrätty uhri. 
Perniössä piti teurastaa lumivalkea kukko ja vuodattaa veri 
aarteen kätköpaikalle.s Aina ei eläinuhri kuitenkaan riittänyt, 
vaatimuksena saattoi olla mm. väskensyntynyt valkotukkainen 
poikalapsi». Joskus ehto oli vielä vaikeammin täytettävissä, 
etenkin jos aarre oli piilotettu maan poveen sanoen: »Ei sinun 
pirä nouseman ennenko yhreksän veljeksen veri päälles vuotaa!” 

Paitsi rahaa ja muita metalliesineitä saattoi aarteenhaltijan 
hallussa olla kalliita kankaitakin. Sellainen aarrepaikka on 
Laitilassa ollut Untamalan Paattimäki. Lasten kerrotaan ennen 
vanhaan, kun he kävivät siellä leikkimässä, toisinaan nähneen, 

1 Viljakkala. V.Ihantola. SS. 

2 Piippola. H. Haanpää. SS. 

3 von Sydow, NK XIX, 118; HDA VII, 1004 ss. 

4 Itkonen, Vir. 1912, 30; Harva, VSHK 125. 

5 Perniö. Hjorth 89. SKS. 

6 Kuopion mlk. T. Karvonen. — Tuusniemi. Hellin Karjala. SS. 


7 Vanaja. Alma Aarni. SS. — Hollola. Matilda Hietala. SS. — Harva, 
VSHK 125; Haavio, SMM 366. 

miten mainitulle mäelle oli levitetty koreita silkkejä sekä kulta- 
ja hopeakoristeita. Jotkut toivat niitä kotiinkin, mutta yöllä 
tavarat menivät itsestään takaisin aarrepaikkaan.! Mahdolli- 
sesti tällaiset tarinat, joita on muistiinpantu muuallakin Lou- 
nais-Suomessa, liittyvät alun perin vanhoihin kalmistoihin, joi- 
den asukkaiden on kuviteltu kuivattavan päivän paisteessa 
maanalaisessa kosteudessa hiljalleen häviäviä aarteitaan. 


Erikoislaatuinen kummittelija, jonka alkuperä on hämärän 
peitossa, on kaikkialla maassamme tunnettu jumi. Juslenius 
mainitsee sen ruotsalaisena vastineena wäggsmed seinäseppä”, 
jolla on ymmärretty asuntojen seinähirsissä hiipivää nakuttajaa. 
Meidän aikanamme tiedetään eräiden kovakuoriaisten (Anobium 
pertinax) kutsuvan näin toisiaan luokseen, mutta ennen van- 
haan, jolloin tämä ilmiö ja sen syy oli tuntematon, se kuului 
samoin kuin yleensä kaikki salaperäinen uskomusten maail- 
maan. 

Kun kysymyksessä oleva ääni muistuttaa nopeata lyöntiä, 
selittyvät siitä sen aiheuttajan nimitykset: seppä, seinäseppä?, 
seinärautio?, seinärautia*, seinärautiainen* tai vain rauiiainen', 
joita vastaa ruotsin väggsmed'. Paikoitellen puhutaan myös 
sirppisepästä tai elosepästä? sen vuoksi, että mainittu seppä 
valkaa nakuttaa niihin aikoihin kuin ruis tuleentuu». Samasta 
syystä sitä on sanottu sirpinnakuttajaksi tai -klappaajaksi.9 


Sanottiin, että sirpinnakuttaja esiintyy seinässä elonajan lähestyessä. 
Se ennustaa, että elonaika on kohta ja ”klappa' (= hioo lyöden kovasimella 
sirpin terää). Ei tiedetä, että se on hyönteinen (Halikko. Tyyne Helve. SS). 


1 Harva, VSHK 125. 

2 Kuortane. M. V. Saarenpää. — Lappajärvi. J. Loukola. — Huittinen. 
8. F. Vuorio, SS. 

3 Vanaja. T. Ahonen. — Puolanka. Kerttu Heikkinen. — Kestilä. I. 
Mannermaa. SS. 

4 Pello, Turtola, Pielisjärvi. SS. 

5 Muhos, Pudasjärvi. SS. 

ë Veteli, Muhos, Pudasjärvi. SS. 

7 Kronoby. Budkavlen 1926, 18. 

8 Marttila. O. Lehtonen. SS. 

9 Suomusjärvi. S. Seppälä. SS. — Perniö. Harva, VSHK 105. 

10 Halikko. Tyyne Helve. — Perniö. M. A. Knaapinen. — Suomusjärvi. 
8. Seppälä. SS. 

Elonajan lähestymiseen viittaavat lisäksi nimet elonvalmis- 
taja! ja elonterittäjä.? Pielisjärvellä tämän äänen uskotaan 
samalla ennustavan hyvää viljavuotta.3 Yleisemmin sitä on 
kuitenkin meillä ja muualla pidetty kuoleman enteenä, etenkin 
jos nakutus kuuluu oviseinän puolelta. Taskukellon tikitystä 
muistuttaessaan sitä on tällöin — tietenkin vasta melko myö- 
hään — sanottu kuolemankelloksi.* 

Jusleniuksen mainitseman ja maassamme melko yleisen jumin 
rinnakkaismuotoja ovat jymis, jummis, jumminkainen? ja 
jumitta.s Hakkaa kuin jumin koi», sanotaan Ikaalisissa.? 
Hakkaavaan tai vasaroivaan seppään (vrt. ruots. vättasmed!0) 
viittaa vielä Vakka-Suomessa käytetty nimitys 'jumin vasara” 
(jymi vasar), jonka äänen siirtyminen ovea kohti ennustaa kuo- 
lemaa.!! Paikoitellen on maassamme sanottu muutakin lopun 
ennettä kuolemanjumiksi. Niinpä Hollolassa saattoi jokin jy- 
mäys tai paukaus olla kuolemanjumi.! 'Kangasniemellä taas 
nähtiin kuolemanjumi, kun kahdesta tikusta sattui muodostu- 
maan risti.!3 Jumia on lisäksi käyty juhlaöinä kuuntelemassa 
kolmesti muutetun rakennuksen katolta.!* 

Keski-Suomessa jumi esiintyy myös pelätyn paikan nimessä 
juminkolu. Kuorevedellä on sennimisestä synkästä rantamet- 


1 Kuusjoki. U. J. Kivinen. SS. 

2 Rääkkylä. J. Hirvonen. S8. 

3 Pielisjärvi. J. Myllynen. — Kokemäki. Emma Mäenpää. SS. 

4 Kokemäki. Emma Mäenpää. — Joskus sitä on sanottu myös vonnen- 
kelloksi» (Savonlinna. A. Seppänen. — Kitee. E. Mäkönen. — Koke- 
mäki. Emma Mäenpää. SS.). 

5 Pyhämaa. VSHK 105; Laitila. U. Valtanen. — Mynämäki. E. Suo- 
minen. — Marttila. O. Lehtonen. SS 

8 Suomenniemi. J. Kuukka. — Inari. Vir. 1912, 31. — Vermlanti. 
S V, 17, 18 ss. 

? Pälkäne. J. Hoppula. — Janakkala. A. Vallinheimo. — Sahalahti. 
K. Kari. SS. 

8 Sahalahti. K. E. Mattila. Sahalahdesta on myös seuraava tiedonanto: 
»Kun maan sisästä kuului säännöllinen, mutta harva jymähtely, eräs ukko 
sanoi: *Jumitta takoo pajassaan?.» Tämä Lauri Arran antama tieto on 
kuitenkin ainutlaatuinen. 

9 Ikaalinen. K. Uusitalo. SS. 

10 Rietz, Ordbok öfver sv. allmogespräket. . 

11 Pyhämaa. VSHK 105. — Laitila. E. Kartanonperä. — Mynämäki. 
E. Suominen. SS. 

12 Hollola. T. Knuutila. SS. 

13 Kangasniemi. M. A. Kahelin. SS. 

14 Hollola. M. Hietala. SS. 

sästä kuultu lapsen valitusta: »Tääll on luuni myttysessä pie- 
nessä pyttysessäly! Konginkankaalla on samannimisestä kor- 
ven kätköstä, josta öisin kuultiin itkua, löydetty lapsen ruumis. 
Paikkakunnalla kerrotaan, että itku lakkasi, kun ruumis siir- 
rettiin kirkkomaahan.? 

Jumilla on lisäksi ymmärretty olentoa, joka ampuu näkymät- 
tömän nuolensa sekä eläviin olioihin että esineihin. Etenkin 
eläinten on uskottu olevan sen nuolille alttiina. Kiihtelysvaa- 
rassa kerrotaan jumin ampuvan hevosta sianharjaksella.3 Siitä 
johtuu, ettei sen nahassa voi nähdä reikää, vaikka jumin am- 
puma nuoli on mennyt syvälle eläimen sisuksiin. Lönnrotin 
sanakirjassa mainitaan vjumin ampuma» äkkiä syntyneen pai- 
seen tai puun kasvannaisen nimityksenä. Inarissa taas, jossa 
jumin asemesta käytetään jummi-muotoa, sanotaan äkillistä 
taudinpuuskaa tai koivunpahkaan ilmestynyttä mustareunaista 
koloa »jummin ampumaksiv.* Keuruulla »jumin ampuma» on 
mäntyyn tai kuuseen muodostunut »rakkula, joka vähitellen 
täyttyy pihkalla»5 Todennäköisesti ihmisiin tai eläimiin ilmes- 
tyneet paiseet ovat myöhemmin tuoneet myös puiden kasvan- 
naiset puheena olevan uskon piiriin. Tauti-ilmiönä jumin am- 
puma vastaa maahiaisen ampumaa (vrt. ruots. älvaskott, norj. 
alvskot).s Erityisesti juuri jumille ominaista on se, että se voi 
odottamatta sinkauttaa nuolensa myös sellaisiin esineihin kuin 
rahtimiehen valjaisiin.” »Jumi ampui», sanottiin Luvajärvellä, 
kun reen aisa sileällä tiellä napsahti poikki tai kun jännitetty 
luokka katkesi hevosen paikallaan seistessä. Vienan Karja- 
lassa tunnetun tarunomaisen käsityksen mukaan jumi on pa- 
holaisen sokea veli, joka ampuu umpimähkään milloin mi- 
hinkin. Uskotaan, että »jos jumi olisi näkevä, niin se ampuisi 
kaikkiv.? 


1 Kuorevesi. Holmberg 628. SKS. 

2 Konginkangas. Helmi Helminen. SS., vrt. Syysjuhlat, 39. 

3 Kiihtelysvaara. E. Puhakka. SS. 

4 Itkonen, Vir. 1912, 31. 

5 Keuruu. Toini Hirvenlahti. SS. 

6 Liperi. O. Kaasinen. SS. — Vrt. Manninen, DK 191 s. 

7 Kiihtelysvaara. E. Puhakka. — Vrt. Haapavesi. A. Karsikas. SS. 
8 Luvajärvi. Omat kok. 

? Paulaharju, Kotiseutu 1911, 196. 

Se vasara, jolla jumin on kuviteltu takovan seinähirttä, ei 
voi olla sama kuin jumin kurikka, joka mainitaan erinäisissä 
vanhan kansan puheenparsissa, vieläpä hyvin laajalti maas- 
samme. Niinpä Lavialla on laiskasta ihmisestä sanottu: »Istuu 
siinä ko jumin kurikka»! »Jumin kurikkaan» on myös Hä- 
meenkyrössä verrattu henkilöä, »joka ei lähde paikoiltaan»? 
Samoin Ilomantsissa ja rajan takana on sekä hidasta ihmistä 
että laiskaa hevosta sätitty »jumin kurikaksi».3 Liperissä on 
tottelemattomia lapsia peloiteltu sanoen: Jumi lyö kurikallaan».* 
Inarissa on vjummin kurikalla» ymmärretty 'suurta, rosoista 
honkajuurakkoa?.5 Eräässä runossa, johon Setälä viittaa’, 
on härän päätä niin ikään verrattu »jumin kurikkaany: 

Pää kuin jumin kurikka, 

häntä kuin Hämehen miekka. 
Sama vertaus on Puolangalla kohdistettu isopäiseen ihmiseen: 
»Pää on suuri kuin jumin kurikka.» 

Yhtä hämäräperäinen kuin jumin kurikka on jumin keko, 
jota sitäkin on käytetty liikkumattoman ihmisen vertausku- 
vana: »Seisoo ku jumin keko» tai vIstuu paikallaan kuin jumin 
keko.v8 Kumpi tämäntapaisessa puheenparressa, kurikkako 
vaiko keko, on alkuperäisempi, on vaikea tietää; eräissä sanon- 
noissa saattaa pelkkä jumi tai jumitta tarkoittaa jotakin paikal- 
laan pysyvää: »Seisoo yhdessä paikassa niinkuin jumi» tai 
Niinhän sinä seisot siinä kuin jumittal»? Jumin keko mainitaan 
lisäksi ihmisen silmiä ja päätä merkitsevässä kautta maan 
tunnetussa arvoituksessa: 

Kaksi kultaista käkeä 


kuun kierti, päivän kierti, 
vaan ei kierrä jumin kekoa.!9 


1 Lavia. T. Laaksonen. SS. 

2 Hämeenkyrö. F. E. Sillanpää. SS. 

8 Jlomantsi. Y. Tikka. SS. — Uhtua. A. Vierna. SS. 

4 Liperi. O. Kaasinen. SS. 

5 Itkonen, Vir. 1912, 31. 

8 Sanastaja 1927, n. 3, 30. 

7 Puolanka. A. Heikkinen. SS. 

8 Ikaalinen. K. Uusitalo, SS. — Suodenniemi. V. Järvinen. SS. 

9 Kankaanpää. F. M. Lippihalme. SS. — Sahalahti. K. E. Mattila. SS. 

10 Sulkava. O. Reponen. — Pudasjärvi. B. K. Tolkkinen. — Vrt. Vanaja. 
Alma Aarni, — Lempäälä. E. Honkasalo. — Polvijärvi. V. Varis! — 

Puhutaanpa jumin häistäkin. Kirkkoherra J. Vegelius kertoo 
näet jo 1758 Pohjois-Pohjanmaalta, Muhokselta, että joinakin 
syyspyhinä »nuoriso ja palkollisväki parhaimpiin vaatteisiinsa 
pukeutuneina pani toimeen sopimattomia leikkejä, tansseja, 
kortinpeluuta ja kestitystä sekä harjoitti kaikin puolin säädy- 
töntä ja kiihoittavaa elämää ikäänkuin viettäen häitä, joita 
nimitettiin jumin häiksi, ja väittivät itsellään olevan ikivanhan 
oikeuden tuollaisiin vallattomuuksiin.»* 

Näillä menoilla on ollut vastine Ruotsissa, ainakin Upplan- 
nissa, jossa nuorisoon lukeutuvilla miehillä ja naisilla on syk- 
syllä vapaaviikon aikana ollut oikeus viettää samantapaista, 
juhlaa tansseineen, leikkeineen ja kestityksineen. Vanhan tavan 
mukaisesti oli kunkin talonpojan vuosittain vuoron perään luo- 
vutettava heille sitä varten tupa. Kun tanssiaisia (hopläggnings- 
danser) tavallisesti jatkui kolmekin päivää, nukuttiin yöt oljilla, 
mutta kumppaniaan eivät pojat ja tytöt saaneet vapaasti va- 
lita, vaan järjestysmiehet määräsivät, keiden oli nukuttava 
yhdessä. Mihin nämä menot Ruotsissa perustuvat, on epävar- 
maa; jotkut tutkijat olettavat niiden pohjautuvan jo paka- 
nuuden aikaan.? 

Vegelius sanoo, että hänen mainitsemaansa tapaa Pohjois- 
Pohjanmaalla noudatettiin naimisenjumalan Jumin kunniaksi, 
joka antoi hyvää avio-onnea. Tuskin jumi kuitenkaan on ollut 
Amorin kaltainen olento enempää kuin mökö eli pökkö, joka 
samoin kuin jumi merkitsee ”kummitusta” ja jonka nimi tavataan 
myös nuorten huvittelujen yhteydessä. Kalajoella kerrotaan 
näet nuorison viettäneen ennen vanhaan pökön häitä jotenkin 
samanlaisin menoin kuin Muhoksella jumin häitä.3 

Edellä mainituista esimerkeistä käy siis ilmi, että jumi on 
vanhan kansan uskomuksissa näytellyt hyvin huomattavaa 
osaa. Eräät vaikeasti selitettävät sananparret osoittavat lisäksi, 
että se on suomalaisessa kansanperinteessä varsin vanhaa perua. 


Vihanti. M. Mustakangas. — Rovaniemi. E. Hyvönen. SS. — Hämeen- 
kyrössä on muistiinpantu myös sanonta: »Pää kuin jumin keolla» (V. Nie- 
minen. SS). 

1 Suolahti, SP, 150; vrt. Helmi Helminen, Syysjuhlat, 39; Setälä. Sanas- 
taja 1927, n. 3, 30. 

2 Saga och sed 1943, 200 ss. 

3 Kalajoki. T. Pohjanpalo. SS. 

Jumin ilmenemismuodot — eritoten kuoleman enteenä — 
viittaavat vainajien ja niitä lähellä olevien maahisten maail- 
maan. 


On olemassa myös joukko erinimisiä kummittelijoita, joiden 
ilmenemismuodot muutamia erikoispiirteitä lukuun ottamatta 
yleensä ovat samoja. Todennäköisesti nämä olennot ovat alku- 
perältään hyvin läheistä sukua keskenään. Yhteistä niille kai- 
kille on mm. se, että erinäiset syöpäläiset ovat saaneet niiltä 
nimensä. Siitä johtuu, että lastenkielessä täitä? merkitsevään 
sanastoon sisältyy melkoinen kokoelma vanhojen kummitteli- 
joiden nimityksiä, joista mainittakoon pökö eli pökkö, pöpö eli 
pöppö, kauko, kurko, menninkäinen, männinkäinen eli mönnin- 
käinen sekä kööpeli eli kyöpeli. 

Pökö- eli pökkö-sanan merkityksistä mainittakoon ”kummi- 
tus’, täit ja pöllö? (esim. kissapökö, kissapökkö ”kissapöllö') ? 
pöpö-, pöppö- eli pöppä-sanan taas ”kummitus', täi”? ja *karhw'.4 
Paikoittain tunnetaan vielä pöpökäinen 'kovakuoriaisen' tai 
pienen maassa matelevan eläimen? nimenä. Setälä katsoo, 
että sanat pökö ja pöpö, pökkö ja pöppö ovat väänteellisesti 
varsin lähellä toisiaan», joten niiden yhteenkuuluvaisuutta ei 
saata epäillä. Hän huomauttaa, että kun näitä sanoja on viljelty 
lapsille puhuttaessa ja kun lapset ovat niitä aikuisten pe- 
rässä matkineot, ne ovat helposti muuntuneet eri muotoihin. 
Pökö-nimen Setälä johtaa ruotsin spöke 'aave', ”kummitus' 
sanasta. * 

Kiintoisampia ovat muut mainitsemamme nimitykset, joista 
kouko-sanan tiedetään merkinneen paitsi 'aavetta', kummitusta’ 


1 Veteli. Iida Kivelä. — Lavansaari. J. Suomalainen. SS. 

2 Vieremä. V. A. Remes. — Viitasaari. M. A. Kahelin. — Pulkkila. 
Martta Soukka. — Pudasjärvi. W. Koivukangas. — Pyhäjärvi O.l. H. 
Liusko. — Liminka. V. Koukkari. — Kestilä. I. Mannermaa. — Rova- 
niemi. T. Rompasaari. SS. 

3 Aivan yleinen. SS. 

4 Korpiselkä. G. Wrede. — Impilahti. J. Kuronen. — Repola. P. 
Kyöttinen. SS.— Ks. lisäksi Nirvi, Sanankieltoja, 49 s. 

5 Korpiselkä. G. Wrede. SS. 

$ Setälä. Sanastaja 1929—30, n. 7, 18. — Tähän yhteyteen on myös 
luettava *kummitusta? ja täitä? merkitsevä pörö (Lappajärvi. J. Loukola. 
SS). ; 

myös ”täitä”!, sutta? ja ”karhua”? sekä lisäksi huutavaa lintua. 
»Johan sinä huudat kuin koukol»? Suomussalmella on selitetty 
että »kouko asuu metsässä ja ilmoittaa huutaen henkilölle, 
joka sen kuulee, kuoleman lähestymiseny.* Surman lintuna, 
mustana luikona eli joutsenena kouko mainitaan Mathias Caste- 
linin maahanpaniaisrunossa, jonka hän kirjoitti 1708 professori 
Joh. Flachseniuksen hautajaisiin ja jossa kuolemaa puhutellaan 
sanoen: 

Custa sinä copia Couco/ 

Lemmetöinen musta Luico?* 
»Coucon mustan Murha-töitä» muistellaan jo J. Cajanuksen 1681 
kirjoittamassa virressä »Etkös ole, Ihmis-parka». 

Juuri kuoleman enteenä kouko on saattanut liikkua myös täi- 
den hahmossa. Niinpä Kangasalla on sanottu, kun johonkin 
taloon on ilmestynyt paljon täitä: »Joko tulee kouko kuole- 
malle hakemaan? Lapsia taas on monin paikoin peloiteltu 
sanomalla, että kouko, kouki eli kooki tekee hiuksista köyden ja 
vetää nevalle, jokeen tai järveen.? Kuoleman yhteyteen on 
myös luettava »koukon tuuli», joka mainitaan sellaisissa sanan- 
parsissa kuin: »Hän anno sill semsen koukon tuule ett vissi 
muista.»8 Tämän sanonnan tunsi jo Ganander.? 

Kun kouko-sanalla on lisäksi ollut karhun? merkitys, on ym- 
märrettävää, että karhunpeijaisiakin on sanottu yxkouvon häiksi» 
ja karhun pään puuhunvientimenoja »kouvon päällisiksi».!? 


Merkityksen puolesta varsin lähellä kouko-sanaa on kurko, 
jonka Juslenius (1745) tuntee kurki (curki)-muodossa ja jonka 


1 Kihniö. J. Peltomäki. — Lammi. T. E. Uotila. SS. — Nirvi, Sanan- 
kieltoja, 38 s. 

2 Kokemäki. F. E. Kivi. — Töysä. E. Peltonen. — Eurajoki. T. Tuo- 
mola. — Tarvasjoki. M. Vanhatalo. — Pihtipudas. K. Kautiainen. — 
Kivijärvi. SKVR IX, 4, 1303, 1341. — Nirvi, Sanankieltoja, 37 s. 

3 Suomussalmi. Ida Svinhufvud. SS. 

4 Suomussalmi. Ida Svinhufvud. SS. 

5 Toini Melander, 85. 

ê Kangasala. V. Helin. SS. 

7 Haapavesi. J. R. Ritola. — Multia. Hilja Salminen. — Temmes. J. 
Vitali. — Nurmes. A. Pääkkönen. SS. — Harva, VSHK 121. 

8 Kalanti. J. Aalto. — Nakkila. V. Grönroos. — Pyhämaa. K. Valo. SS. 

9 Ganander, Sanak. — Vrt. Setälä, Sanastaja 1927, n. 1, 5. 

10 Ganander, MF 43; Kaarle Krohn, SRU 149 s. 


478 


ERIKOISLAATUISIA KUMMITTELIJOITA 


merkityksenä hän mainitsee aave”, ”pelätti”. Gottlundin Ju- 
valta saamassa säkeistössä kurko-sanan kertona on haamu 
(VI, 1, 3084): 

Lähä, kurko, kulkeman, 

huamu, hamustaman — —. 


Myöhemmän ajan muistiinpanoissa kurko, kurkoi, kurkonen 
merkitsee yleisimmin "täitä? (Kihniö, Ikaalinen, Hollola, Asik- 
kala, litti, Orimattila, Kymi, Sysmä)', mutta monin paikoin 
myös muunlaista hyönteistä. Niinpä Lammilla kurkoi on pieni 
maassa kulkeva olio, tavallisesti kovakuoriainen.? Eräitä pie- 
noishyönteisiä tarkoitetaan Hämeen Koskella sanottaessa: »Mai- 
toon on mennyt kurkosia mustanaan.») Etelä-Pohjanmaalla 
kurkonen (kurkoonen) on kovakuoriaisen nimitys. Kurko 
esiintyy useiden muiden kummitusten tavalla myös huutavana 
olentona: vhuutaa niinkuin kurkos.5 

Jusleniuksen mainitsemaa ”pelättiä? kurko muistuttaa seuraa- 
vassa Suomussalmelta saadussa muistiinpanossa: 


Kurko tehtiin seuraavalla tavalla: Karvainen turkki käännettiin nurin, 
toisen hihan läpi pistettiin keppi ja kepin päähän kiinnitettiin keritsimet. 
Kurkon tekijä puki turkin ylleen ja liikutteli kepin avulla keritsimiä 
(Suomussalmi. Ida Svinhufvud. 8$). 


Tässä mainittu kurko, jolla oli keritsimet nokkana, tarkoittaa. 
kuitenkin kurki-nimistä lintua, jonka muotoiseksi pukeutunut 
olento on esiintynyt maassamme ennen vanhaan sekä joulu- että 
häämenojen aikana.* 

Paholaisen kaltaiseen olentoon viittaa kurko, kurkonen, 
kurkolainen lievänä kiroussanana. Tähän yhteyteen kuuluu 
myös »paha kurki», jonka jo Lencgvist mainitsee.” »Voi paha. 
kurki!» päivittelevät vanhat ihmiset vieläkin. 


1 Samoin kuin kouko voi kurkokin kiertää nuoran lapsen hiuksista ja viedä. 
hänet veteen (Iitti. M. Salpala. — Orimattila. I. L. Helenius. — Artjärvi. 
E. Eerola. SS.). 

2 Lammi. T. E. Uotila. SS. 

3 Koski H.). Elisabet Rantala. SS. 

4 Härmä. A. Raitamaa. — Lapua. A. Lamila. — Kauhava. T. Iha- 
mäki. SS. 

5 Kymi. J. E. Kuurnaattu. SS. 

$ Harva, VSHK 101; Harva, FM 1942, 64. 

7 Porthan IV, 74. 

Gananderin sanakirjan mukaan kurki, iso kurki, mettän kurki 
merkitsee lisäksi ”karhua”. Karhua tai muuta petoa kurki lienee 
alun perin tarkoittanut myös seuraavissa sananparsissa, jotka 
tavataan mm. Lönnrotin sanakirjan lisävihkossa: »kurki on 
karjassa», »kurki tulee karjaann! Kuolemaa tai kuoleman 
ennettä näyttää »Tuonen kurki» kuvastavan? 

Martti Rapola katsoo löytäneensä vainajaa’ merkitsevän 
kurko-sanan jo eräässä keskiajalta periytyneessä yhdyssanassa, 
joka tavataan Abraham Collaniuksen suorittamassa kaupungin- 
lain suomennoksessa. Siinä on näet ruotsalaisen alkutekstin 
AÄrsmoizööl, ährs moth, jolla on ymmärretty jonkun henkilön 
kuoleman jälkeen vietettyä vuosipäivää, suomennettu sanalla 
Curcumessu (myös Curcujuhla). Rapola olettaa tällä nimityk- 
sellä tarkoitetun 'sielumessua'. Agricolalla Curckomesso mer- 
kitsee 'juominkia” yleensä? 


Voidaksemme ymmärtää kouko- ja kurko-sanojen esiintymi- 
sen eläinten niminä on vertailun vuoksi syytä tutustua myös 
siihen merkittävään osaan, jota menninkäinen, männinkäinen 
eli mönninkäinen on näytellyt vanhan kansan uskomuksissa ja 
kielenkäytössä. 

Jälkimmäisen olennon alkuperää Antti Lizelius selittää seu- 
raavin sanoin: »Menninkäisixi kutzuit pakanat ja vielä paavi- 
laisetkin kuolleitten henket eli sielut, joitten he luulit wisseinä 
öinä ottavan ruumiinsa ja tulevan ylös ja jotakin outoa täällä 
tekevän.» Kertoessaan Suojoella alullepannun rukoushuone- 
hankkeen epäonnistumisesta Lizelius mainitsee lisäksi uskotun, 
vettei martaus kapet eli menninkäiset sallinet sille paikalle saarna- 
huonetta rakennetta, jonka tähden he häiritzit sen työn yö- 
kukistamisella».* Myös Jusleniuksen mukaan menninkäiset 
ovat ”kuolleiden henkiä”, ja samaa tarkoittavat Agricolan sanat: 


Menningeiset mös heiden Wffrins sait/ 
coska Lesket hoolit ia nait. 


1 Ganander, Sanak.; vrt. Setälä, Sanastaja 1927, n. 1, 5 ja Nirvi, Sanan- 
kieltoja, 45. 

2 Ylitornio. A. Heikkinen. — Koski T.]. E. Kesälä. SS. 

3 Rapola, Vir. 1926, 165 ss. 

4 Lizelius, Tiedustuskirja (käsik.). 

Jouhivaaran kylä kalmistoineen. Paatene. Valok. Jouko Hautala. 


»Surma» kannakselai- 
sessa joulun näytelmä- 
leikissä. Valok. Eino 
Mäkinen. Kansatieteel- 
lisen Filmin kok. 


»Kurkin — keritsimet 
nokkana. Ahti Ryt- 
kösen teoksesta »Ša- 
vupirttien kansaa» 

Renvallin sanakirjassa (1826) menninkäisillä ei männinkäisillä 
ymmärretään sekä ”aaveita”, vainajien henkiä? että *pienenlaisia 
uskomuksellisia olentoja, joiden taikauskoiset luulevat asuvan 
kirkkojen, talojen ja puiden ympärillä, samoin myös maan alla’. 
Pienikokoisina menninkäiset mainitaan myöhemmissäkin muis- 
tiinpanoissa.! 

Vaikka menninkäisellä Renvallin tulkitsemana tavataan mm. 
maakhista muistuttavia piirteitä, voidaan muiden tiedonantojen 
perusteella kuitenkin päättää, että sanan alkumerkitys on ollut 
vainajan haamu’. Vielä viime aikoihin asti on menninkäisiä 
sekä nähty että kuultu etenkin hautausmailla, vanhoissa riihissä 
ymnä muualla, missä ruumiita on säilytetty. V:n 1799 vÄbo 
Tidningar» sanoo, että »männingäiset asuvat haudoissa» ja että 
niiden vhuvina on peloitella ja häiritä niitä, jotka yön aikana toh- 
tivat mennä kirkkoon ja kirkkomaalle». Lapsia peloiteltaessa 
on ollut tapana sanoa: »Älä mene sinne, siellä on menninkäisiä!» 

Mutta aaveen” ohella menninkäinen, männinkäinen eli mön- 
minkäinen on merkinnyt myös mm. ”pientä hyönteistä?, touk- 
kaa’, täitä”, ”ludetta' tai ”*kovakuoriaista'.! Rauman seudulla 
»menninkäiset ovat pieniä hyönteisiä, jotka kesäillalla auringon 
laskettua täyttävät ilman ja vihaisina purevat» Tällöin on 
sanottu: »Kyllä sade on pian tulemassa, kun menninkäiset ovat 
niin vihaisia.v5 Pyhässämaassa on uskottu, että jos joku kir- 
kottelematon vaimo menee vastoin yleistä tapaa vettä nouta- 
maan, niin ykaivo ruppe menningäissi kasvama, semssi pörrin- 
käissin.$* Monin paikoin nimitetään ykaikkia pieniä hyönteisiä 
yhteisellä nimellä menninkäisiksi»,? Toukkana vmänninkäinen 


1 Punkalaidun. Hilja Moisio. — Orivesi. H. Paunula. — Viljakkala. V. 
Ihantola. — Viitasaari. M. Halonen. — Iisalmi. M. Oinonen. — Ylitornio. 
A. Heikkinen. SS. — Juopottelijain sanotaan näkevän männinkäisiä ”pikku- 
ukkoja’ (Oulun seutu. J. Vitali. — Viljakkala. V. Ihantola.). 

2 Koski T.1. E. Kesälä. — Ulvila. H. Huhtala. — Tyrvää. J. Leppänen. 
— Jämsä. V. Peltonen. — Kalajoki. V. H. Kivioja. — Rovaniemi. V. Nuo- 
tio. SS. — Vrt. Ganander, MF 5. 

3 Punkalaidun. Hilja Moisio. — Suomenniemi. V. Kuukka. ss. 

t Laitila. U. Vatanen. — Kiikka. S. Seppälä. — Pihtipudas. K. Kau- 
tiainen. — Rauman mlk. Yrjö Virta. — Pertteli. A. Laira. — Riistavesi. 
H. Hyvärinen. — Maaninka. T. Rytkönen. — Kestilä. I. Mannermaa. SS. 

5 Rauman seutu. J. Nieminen. SS. 

ê Harva, VSHK 120. 

z Köyliö. A. Lehtimäki. SS. 

kalvaa» tai syö käytäviä puun ja kuoren väliin)! Mainitaanpa 
männinkäinen eli mönnikäinen ”karhunkin? nimityksenä.? Li- 
säksi lienee jokin yöllä ääntelevä lintu antanut aiheen sanontaan: 
yhuutaa kuin männinkäinen» tai vpauhaa kuin männinkäineny.? 
Joskus on kotonakin kuultu männinkäisen salaperäistä melua ja 
koputusta. 

Menninkäisessä on nähty skandinaavinen lainasana ja samoin 
on kööpelin laita, jonka Ganander sanoo merkitsevän samaa kuin 
*menninkäinen?. Agricola mainitsee nämä nimitykset rinnan 
(Jes. 34: 14): 


Silloin pitä männingäiset ja köpelit cohtaman toinen toistans. 


Uuden testamentin suomennoksen alkulauseessa köpeli tava- 
taan Agricolalla ”kuvan' ja ”varjon” yhteydessä. 

Nin coolema ei sillen ole totinen coolema/ wan sen euua/ köpeli ia 
wario/ ia quin yxi Vni. 

”Haamua? tai 'aavetta? kööpeli tarkoittaa siinä Markuksen 
evankeliumin kohdassa (6: 49, vrt. Matt. 14: 26), jossa sano- 
taan: 

Ja quin he neit henen kieuuen meren päle/ luulit he Köpelin olevan ia 
parghuit. 

Jusleniuksen sanakirjassa kööpelin eli kyöpelin ilmoitetaan 
merkitsevän 'aavetta' (ruots. spöke, lat. spectrum). Kysy- 
myksessä olevan sanan merkitystä nykyisessä kansankielessä 
valaisevat seuraavat muistiinpanot: 


Kööpelit ovat kuolleitten henkiä. Yöllä tuli taloon kööpeleitä, istuivat 
takkakivelle ja puistelivat ihtiään (Kalajoki. J. Kantola. S$). 

Kööpeli = manalainen. Jotkut näkivät niitä ennen kuolemantapausta 
(Rovaniemi. T. Hepola. SS). | , 

Riihessä on ollut ruumiita, sen vuoksi siellä voi olla kööpeleitä (Vihanti. 
M. Mustakangas. SS). i 

Jos tuo kirkkomaan multaa taloon, tulee kööpeleitä (Pudasjärvi. B. K. 
Tolkkinen. SS). 


1 Paattinen. K. A. R. Pajula. SS. 

2 Kontiolahti. E. Eskelinen. SS. — Kaarle Krohn, SRU 143, Nirvi, 
Sanankieltoja, 47. 

3 Kangasniemi. M. A. Kahelin. — Suomusjärvi. S. Seppälä. SS. 

oma E. Keskitalo. — Nousiainen. F. Leivo. — Laihia. S. Sep- 
pälä. SS. 

Viimeksi mainitut esimerkit osoittavat siis, että kööpelillä 
on tarkoitettu kuolleen henkeä’, joten Ganander saattoi täy- 
dellä syyllä katsoa männinkäisen ja kööpelin vastaavan toisiaan. 
*Kuolleen henkeä? on kööpeli-sanalla ymmärretty myös siellä, 
missä sillä lisäksi on ollut *täin? merkitys (Haukipudas, Tohma- 
järvi, Kuhmonjemi). 

Palaamme nyt koukoon ja kurkoon, joiden kummankin, 
vanhan, vierasperäisen sanan alkumerkitys kielessämme on 
Setälän tulkinnan mukaan niin ikään ollut kuolleen henki”! 
R. E. Nirvi on tosin pitänyt todennäköisenä, että kouko-sanan 
”primäärisin? merkitys suomessa olisi ollut ”karhu?, mutta tälle 
olettamukselle eivät eräät ”koukoon' liittyvät keskeiset kuvi- 
telmat anna tukea. On vaikea ymmärtää, kuinka sana, joka 
alun perin on merkinnyt karhua”, olisi voinut siirtyä kuoleman- 
ilmiön yhteyteen. Esimerkin päinvastaisesta kehityksestä eli 
siitä, että karhua on voitu nimittää sanalla, jolla alkuaan on 
tarkoitettu ”kuolleen henkeä’, tarjoaa mm. männinkäinen. 

Mutta miten on selitettävä, että kouko tai jokin muu tähän 
verrattava sana, jos sillä alun perin todella on tarkoitettu 
"kuolleen henkeä’, on myöhemmin voinut esiintyä mm. 'karhun? 
nimityksenä? Tämäkin kysymys on askaroittanut tutkijain 
ajatusta. Kaarle Krohnin mielestä »karhun nimitykset mönni- 
käinen ja kouko osoittavat, että karhua on pidetty vainajan 
ilmenemismuotona».s Setälä taas puolestaan katsoi, että kouko 
karhua? merkitessään »vastaa laajalle levinnyttä käsitystä, jonka 
mukaan ihmisen sielu voi jättää ruumiin ja näyttäytyä eläimen, 
eritoten juuri karhun tai suden hahmossas.*t Ei kuitenkaan ole 
mitään tietoa siitä, että karhua sellaisenaan olisi pidetty vaina- 
jan hengen ilmenemismuotona, eikä siitäkään, että kouko- 
nimitystä olisi käytetty ainoastaan sellaisesta vkarhusta» tai 
sudesta», jonka hahmossa jonkun elävänihmisen on uskotiu 
vaeltavan. Peijaismenojen eli kouvonpäällisten kohteena karhu 
on ollut pelkkä karhu, jonka elämän samoin kuin ihmisen elämän 
on kuviteltu jatkuvan vielä tuonpuolisessa maailmassa. 


1 Setälä, FUF 1912, 194, 196. 
? Nirvi, Sanankieltoja. 43. 

8 Kaarle Krohn, SRU 143. 

4 Setälä, FUF 1912, 194. 

Tohtori Nirvi on tutkimuksessaan »Sanankieltoja» tullut sii- 
hen tulokseen, että eräät ”kummitusta? merkitsevät sanat ovat 
siitä johtuen, että niitä on käytetty lasten peloittelusanoina, 
siirtyneet 'karhun” ja täin? nimityksiksi. Esimerkkinä tästä 
hän mainitsee ruotsista lainatun sanan mörkö (ruots. mörk, 
mörker), joka vsuomessa alkuaan on ollut lastenpelotin» ja jonka 
”karhu” ja *täi' merkitykset ovat syntyneet tuosta käytöstäy.! 
Näin eivät kuitenkaan kaikki eläimille annetut uskomukselliset 
nimitykset voi selittyä. On näet olemassa tosiasioita, jotka 
meillä ja muualla eittämättömästi osoittavat, että etenkin tiet- 
tyjen hyönteisten tai niiden toukkien on kuviteltu olevan ma- 
nalle menneiden ilmenemismuotoja ja samalla kuoleman tai 
muun onnettomuuden enteitä varsinkin silloin, kun niitä tulee 
ihmisten ilmoille tavallista runsaammin. Ei siis voi olla mitään 
outoa siinä, että erinäisille salaperäisille hyönteisille on annettu 
vainajauskon piiriin kuuluvia nimityksiä tai näiden. peitesanoja. 


Niiden tuholaisten joukkoon, joilla on uskomuksellinen nimi, 
on lisäksi luettava jo vanhoista raamatunkäännöksistä tunnettu 
turilas. Agricolan 1551 julkaiseman Psaltarin suomennoksen 
eräässä kohdassa (56 ps.), jossa puhutaan Egyptin maan vit- 
sauksista, tavataan seuraava kiintoisa reunahuomautus: 

Turilat/ Ouat politain Mateleuaiset ia Maaliset piskuiset Eleimet/ 
Ninguin/ Hijret/ Rotat/ Myret/ Siseliskot/ Mwrahaiset/ ia Mwdh pahat/ 
heijudh madhot. Politain Lendeueiset/ guin ouat Parmat/ wapsaiset/ 
Säsket/ Hyttiset/ kimalaiset/ Castiset ia caikinaisz Kerueiset. Politain 
Molemista Osaliset/ quin Hemhekit Luteet/ Teit/ Coit/ ia mwdh wahin- 
goliset Turilat. 

V:n 1642 raamatussa turilaat mainitaan vain kasvillisuutta 
tuhoavien hyönteisten nimenä. Niinpä 2. Moos. 8. lukuun on 
liitetty selitys: 

Turilat/ Grecan sana Kynomia/ ioca täsä paicas löytän/ on nijn paljo 
cuin caickinaiset wähät madot/ kärwäiset/ caxipyrstöiset/ etc. jotca 
wahingoidzewat puut ja maan wihannon. 

Jotenkin sama käsitys elää vielä meidän päiviemme kansan- 
uskossa, jossa turilaan merkityksinä on muistiinpantu mm. 


1 Nirvi, Sanankieltoja, 53. 

tuhohyönteinen”, ”niittymato?, karvainen toukka’, ”kovakuo- 
riainen?, ”lehtitäi'.! Tuholaisina turilaat voivat syödä mm. 
rukiin oraat.? Vertailun vuoksi on syytä huomauttaa, että 
täeremisseillä on tällöin ollut tapana toimittaa teurasuhri niille 
vainajille, joilla ei ole heistä huolehtivia sukulaisia elossa.? 

Turilas on germaanilaisperäinen sana, joka nykyisruotsissa 
esiintyy muodossa troll. Samoin kuin edellinen on jälkimmäi- 
nenkin merkinnyt sekä ”kummitusta? että ”hyönteistä?.4 Kie- 
lemme turilas on lisäksi voinut tarkoittaa ”jättiläistä?, väki- 
turilas, iku-turilas5, mutta sama merkitys on murteittain ollut 
myös germaanien vanhalla troll-sanalla. Ilmeisesti vastakohtai- 
suuden lain perusteella ovat eräät muutkin pienoisolioille anne- 
tut uskomukselliset nimitykset voineet samalla merkitä jätti- 
läistä tai suuren kokonsa puolesta huomiota herättävää ihmistä 
tai eläintä. 


Onko erikoisnimisten kummittelijoiden joukossa esiintynyt 
myös yksinomaan naispuolisia olentoja, joiden piiriin muiden 
kansojen keskuudessa tavallisesti on luettu milloin lapsivuotee- 
seen kuolleet milloin naimattomina manalle menneet, on ky- 
symyksenalaista. Lenogvist mainitsee tosin (1782) Ajattara- 
eli Ajattaro-nimisen naispuolisen »metsänhaltijanv», jota hän 
vertaa Liekkiöön ja joka on peloittava, nopea ja ihmisiä eksyt- 
täväns, mutta tämän olennon alkuperä on hämärän peitossa. 
Jusleniuksen sanakirjassa (1745) ajattaro merkitsee ”noita- 
akkaa’, ”metsänkummitusta”. Mainitessaan Mynämäen muinai- 
suutta kuvailevassa esityksessään (noin 1775) metsänhaltijoina 
mijn kutzut ajattarat» Lizelius ei kiinnitä huomiota niiden suku- 
puoleen. Todennäköisesti hän on kuitenkin pitänyt niitä nais- 


1 Lieto, F. H. Posti. — Ruovesi. A. Luutonen. — Haukipudas. J. 
Jussila. — Jaakkima. A. Kilpiö. — Kalajoki. J. Sorvari. — Parikkala. 
V. Pajari. — Sakkula, Metsäpirtti, Pyhäjärvi V.1. E. Suvanne. — Nou- 
siainen. F. Leivo, — Tammela. E. Aaltonen. SS. — Vanhempia tietoja 
esittää Setälä, Vir 1932, 201 ss., 343 ss. 

2 Halikko. T, M. Helve. SS. 

3 Holmberg (Harva), TU 29. 

4 Rietz, Dialekt-lexicon; Aasen, Norsk Ordbog; Reichborn—Kjennerud 
I, 57 ss. 

5 Ganander, MF 93. 

6 Porthan, IV, 75. 

puolisina olentoina asettaessaan niiden nimen v:n 1758 raamatun- 
käännöksen erääseen kohtaan (3. Moos. 17: 7), jossa aikaisem- 
min oli sana perkeleille (1642) tai menningäisille (1685) ja joka 
Lizeliuksen korjailemana kuuluu: 


Ja ei milläänmuoto enämbi heidän uhrians uhraman Ajattaroille, joiden 
canssa he huorin tehnet owat. 


Ganander (1789), joka viittaa tähän Raamatun kohtaan, ereh- 
tyy selittäessään, että Ajattara on sama kuin Priapus, siitos- 
voiman jumala! Varhaisin lähde, jossa ajatiaro tavataan, on 
tietääkseni muudan »Christillinen Saarna Engeleistä», joka on 
painettu Turussa 1670 ja jonka Tammelan kirkkoherra Lau- 
rentius Petri piti vTurun Tuomiokiroosa Pappein cocouxesa 
1666».2 Siinä sanotaan: 


Wanhat Suomalaiset owat pahat Engelit myös cutzunet: Pirut/ Tontu- 
eupit/ Hijdet; calewan Pojat/ ajattaro/ Lieckiöt/ mustamiehet/ mäki- 
miehet/ Peikot/ cratit/ ruhjacat/ Lemboit/ capet/ näkit/ merineitzet, 

* Toinen poica etc. 


Viimeiset muistot ajattarosta tavataan vanhoissa runois- 
samme. Niinpä länsisuomalaiseen Käärmeensyntyyn sisältyy 
säe, jossa puhutaan vaattaron aidan vitsasta»: 


oletkos aattaran aidan vittois? 


ja jossa sana aattaran on epäilemättä luettava ajattaran. Samaa 
olentoa tarkoittanee ajasteri Lapin suomalaisten Verensulku- 
sanoissa: E 
ajasterin ampumia.* 


' Lapualla mainitaan käytetyn sananpartta: »Niin sa liahut kun 
ajattarin tai ySe meni niinkuin ajattari».5 

Muutamissa myöhemmissä muistiinpanoissa ajattara eli ajat- 

taro on vääntynyt muotoon ajatar ja sekaantunut mm. ajatta- 


1 Ganander, MF 3. : 
ii Laurentius Petri, Christillinen Saarna Engeleistä, ilm. Turussa 1670. 

3 Hästesko, LL 71; Setälä, Sanastaja 1927, n'o 3, 31; vrt. Kaarle Krohn, 
Vir. 1918, 24 ss. 

4 Kaarle Krohn, SRU 253. 

5 Laihia. A. Lehtinen ja V. Kotkanen. SS. — Jokioisilla ja Suomus- 
järvellä aattaro, ajattaro on merkinnyt hidasälyistä tai hidasliikkeistä. SS. 

jaan, jolla on ymmärretty pahaa, yöllä hevosen tai lehmän 
selässä ratsastavaa painajaista! 

Ganander vertaa Mytologiassaan Ajattaroa Hattaraan ja 
sanoo, että jälkimmäisellä on vanhoissa suomalaisissa saduissa 
ymmärretty ”noita-akkaa'.? Sanakirjassaan hän arvelee pu- 
heena olevien sanojen olevan samoja. Lönnrot tuntee sanonnan 
vhuora hattara», jossa hattara-sanaa siis käytetään halveksi- 
vassa mielessä. Lars Levi Laestadiuksen Kirkkopostillassa 
(1877) puhutaan useassa kohdassa hattaroista myös uskomuk- 
sellisina olentoina. Niinpä joulupäivän saarnassa tavataan 
seuraavat sanat: 

Älkäät sammuttako teidän kynttiläänne te yön valvojat, vaan pankaat 
kynttilä jalkaan, että se valaisee koko huoneen; sillä manalaiset ei tohdi 
tulla siihen huoneeseen, kussa kynttilä on palamassa. Tämmöiset ovat 
ne elävät, jotka rakastavat pimeyttä ja vihaavat valkeutta, nimittäin 
pissihaukat, hattarat ja mettän perkeleet, niin myös maahiset ja manalai- 
set, joista vapahtaja on sanonut, että he rakastavat enemmän pimeyttä 
kuin valkeutta, sillä heidän työnsä ovat pahat. 

Tässä kiintoisassa kuvauksessa, jossa selitetään mm. joulu- 
tulien tarkoitusta, luetellaan monenlaisia pimeän aikana liikku- 
via olentoja, joiden joukossa vhattarat ja mettän perkeleet» 
esiintyvät rinnan. Sana pissihaukka, jonka Laestadius mainit- 
see muuallakin postillassaan, merkitsee erästä yöpöllöä.s Tämä 
salaperäinen yöllä liikkuva lintu tavataan siis uskomusten maail- 
massa monessa eri yhteydessä. : 

1 Vielä äskettäin saaduissa tiedonannoissa ajatar esiintyy mm. linnun 
hahmossa lapsia eksyksiin houkuttelevana metsänpeikkona (Temmes. 
a SS). On kuitenkin syytä epäillä tällaisten tietojen kansanomai- 


2 Ganander, MF 9. 
8 Vrt. Setälä, Sanastaja 1927, n:o 4, 42 s. 

Ihmissuvun suurimpia arvoituksia, joita on pohdittu kautta 
aikojen, ovat olleet syntymä ja kuolema, hengen saanti ja 
hengen lähtö. Syntymää selittämään pyrkivä sielunvaellususko 
ei kuitenkaan ole ollut yhtä elinvoimainen kuin käsitys elämän 
edelleenjatkumisesta kuoleman jälkeen. Kuolemaan liittyvien 
uskomusten varhaiskantaisinta astetta edustaa epäilemättä 
käsitys, että itse vainajan r u u m i s säilyttää jonkinlaisen. sala- 
peräisen elämän vielä sen jälkeen, kun »henki on lähtenyt». 

Mihin tällainen, jossakin muodossa meidän päiviimme asti 
periytynyt usko perustuu, on kysymys, jota on selitetty monella, 
eri tavalla. On viitattu mm. siihen, että ihmisen on ollut vaikea 
ajatella, että se, mikä on ollut olemassa, lakkaisi olemasta. 
Kuollutta on myös verrattu nukkuvaan ja kuolemaa unen- 
kaltaiseen tilaan. Lisäksi on esitetty esimerkkejä siitä, etteivät 
varhaiskantaiset kansat ole aina muutenkaan tehneet selvää 
eroa elollisen ja elottoman välillä, vaan ovat elollistaneet myös 
elottoman. 

Paitsi elävänä ruumiina vainaja saattaa kansojen uskomuk- 
sissa esiintyä myös jonkinlaisena haamuna, jonka on kuviteltu 
irtautuvan ruumiin yhteydestä ja elävän sen ulkopuolella itse- 
näistä elämää. Onko kansallamme ollut jokin omaperäinen käsi- 
tys tämäntapaisen sieluolennon erikoisesta kohtalosta, on kuiten- 
kin kysymyksenalaista. Ruumiillisena olentona vainajan on 
sitä vastoin jo ammoin uskottu säilyttävän kaikki entiset 
tottumuksensa, tapansa ja tarpeensa, joten sen elämä muodos- 
tuu tuonpuolisessa maailmassa entisen kaltaiseksi. 

Tähän yleisinhimilliseen uskoon perustuvat monet jälkeläis- 
ten noudattamat varovaisuustoimenpiteet, joiden avulla omaiset 

pyrkivät rajoittamaan vainajan toimintavapautta. Niinpä 
sekä meillä että muualla on ollut tapana sulkea kuoleman tul- 
tua vainajan silmät, jottei kuollut voisi katsoa itselleen seura- 
laista. Kun vainajan on uskottu säilyttävän myös kuulonsa, 
ei ole ollut hyvä puhua kuolleesta pahaa. Onpa vainajan kuvi- 
teltu voivan jättää vuoteensakin ja lähteä liikkeelle, minkä 
vuoksi omaisilla on ollut tapana vartioida kuollutta tämän 
kotona ollessa. Tätä toimitusta on Länsi-Suomessa sanottu 
ykuolleen valviaisiksi», Itä-Suomessa taas yleisimmin »yön istu- 
jaisiksis.! Milloin vainajan vartiointi on laiminlyöty, kerrotaan 
kuolleen yöllä rauhattomana kuljeskellessaan kuluttaneen suk- 
kansa rikki.? Varovaisuustoimenpide on ilmeisesti ollut myös 
kuolleen jalkaterien yhteen sitominen tai käsien köyttäminen.? 

Ymmärrettävää onkin, ettei vainajaa ole voitu heti katsoa 
kokonaan elämästä eronneeksi. Oudompi on ajatus, että kuol- 
leen ruumis elää edelleen vielä haudan kätkössä. Eittämättö- 
mänä esimerkkinä siitä on mm. vanhan kansan pelko, että »jos 
arkku on liian ahdas tai jos ruumis on sitä kannettaessa pahasti 
liikahtanut», vainaja voi tyytymättömänä tulla vaivaamaan 
omaisiaan? 


Usko vainajan ruumiin jatkuvaan elämään liittyykin lähinnä 
juuri kalmiston piiriin, jonne kullekin kuolleelle on ollut tapana 
varata paikka sinne aikaisemmin saatettujen sukulaisten seu- 
raan. Niin kuin vanhoista hautalöydöistä käy ilmi, on omaisten 
velvollisuutena lisäksi ollut vainajan varustaminen välttämät- 
tömillä elintarvikkeilla, puvuilla, koristeilla, työ- ja talousesi- 
neillä, aseilla sekä muulla, jota kuolleella on ollut oikeus omai- 
siltaan odottaa. Erityisen huomion kohteena ovat olleet vaina- 
jan jalkineet, ikään kuin kuollut joutuisi niitä paljon käytä- 
mään. Todennäköisesti on meillä samoin kuin sukukansojemme 
keskuudessa huolehdittu myös vainajan tulevaisuudessa tarvit- 
semista varusteista, kuten naidun naisen päähineestä, jota 


1 Harva, VSHK 106; Varonen, 80. 

2 Varonen, 21; SKVR X, 1, 2102; vrt. Louise Hagberg, 245 s. 
8 Harva, VSHK 105. 

4 Pyhämaa. J. H. Aalto XIII. SKS. 

vailla nuorena nukkuneen on ollut vaikea mennä miehelään toi- 
sessa maailmassa. 

Suurimman huolenpidon kohteena on tietenkin ollut vaina- 
jan ruumis. Länsi-Suomessa on tosin pakanuuden ajan lopulla 
käytetty ruumishautojen ohella polttohautausta, mutta se on 
ilmeisesti ollut ohimenevä, skandinaaveilta omaksuttu tapa. 
Toisin paikoin on säilynyt myös muistomerkkejä siitä, että 
kuollut on poltettu viikinkisankarin tavalla maalle vedetyssä 
purressa. Siihen viittaavat hautalöytöjen lisäksi muinaisrunon 
sanat: 

Tarsilainen poltettihin 


venehessä vaskisessa, 
purressa rautapohjassa. 


Ikivanhaa kotoperäistä kantaa edustaa sitä vastoin vaina- 
jan ruumiin kätkeminen sellaisenaan hautausmaan multaan. 
Raja-Karjalan vanhimmilla hautausmailla, jotka tavallisesti 
sijaitsevat tuuheissa kuusikoissa, näkee pieniä taitekattoisia 
majoja, jotka on salvettu pyöreistä hirsistä ja varustettu ovella 
ja ikkuna-aukolla. Puhutaanpa itkuvirsissäkin toisinaan kuol- 
leen kodin »punaisista ikkunanpielistäv. Tämä sanonta voi kui- 
tenkin yhtä hyvin liittyä ruumisarkkuun eli »ruuheem, sillä 
yjotta kuollut saisi valoa ja näkisi ulos», on siihenkin ollut tapana 
tehdä »pieni ikkuna».! 

Vastaavanlaisia vainajien tupia» tavataan eräillä sukukan- 
soillamme, joiden keskuudessa ruumiin lepokammioon on jos- 
kus tehty parikin ikkunaa, jotta vainajan asunnossa olisi 
valoisaa» tai vjotta kuollut siitä voisi katsella, mitä ympärillä 
tapahtuu». Eräässä mordvalaisten hautapuheessa, joka on 
omistettu naispuoliselle vainajalle, sanotaan: »Me teimme 
sinulle ikkunallisen asunnon, jotta näkisit kehrätä ja ommella.»? 


Siitäkin on esimerkkejä olemassa, että maahan haudattujen 
kuolleitten on uskottuliikkuvan myös ihmisten ilmoilla ruu- 
miillisessa asussaan. Tällaisina velävinä ruumiina», vaikka pitkä- 

1 Suistamo. I. Härkönen 410. SKS; vrt. Länsi-Inkeri. Lukkarinen 199 


SKS. 
2 Harva, MM 29 s.; vrt. TU 13. 

aikainen haudassaolo onkin usein jättänyt niihin rappeutumi- 
sen merkkejä, vainajain sanotaan näyttäytyvän etenkin silloin, 
kun ne saapuvat kuolintaloon uutta tulokasta vastaanotta- 
maan. Niinpä Pudasjärvellä kerrotaan nähdyn, miten hautaus- 
maalta johtava tie oli xtäynnä väkeä — käsipuolia, jalkapuolia ja 
silmäpuolias, sillä vjoku sairas asui siellä päin» ja »ne menivät 
sitä noutamaans».! Enontekiössä mainitaan »kuolleitten väkeä 
olleen eellä ja jäljessä», kun ruumista vietiin kirkkomaalle. Jos- 
kus niitä on liikkeellä niin paljon, että vaivan kihisevät ja haise- 
vat kuin mätäsuolanen kala»? Käsitys, että vmanhonväestäs, 
so. kuolleista lähtee »paha ja väkevä haju», on muistiinpantu 
muuallakin kuten Kolarissa. Toisinaan näitä »manalaisia» 
asettuu kuolleen rekeen ruumista kirkolle kuljetettaessa, jolloin 
kuorma käy hevoselle ylen raskaaksi. Muudan muoniolainen 
ajomies on kertonut, miten vhevonen vahtos ja puhalsi eikä jak- 
sanut vetää, kun kuormaan oli asettunut kirkkomaan väki». 
Vasta kun mies oli huutanut: »pois kaikki minun reestäni, 
liikaväki pois minun reestäni», hevonen pääsi jälleen liikkeelle.* 

Vaikka vainajat asettuessaan joukolla ruumisrekeen pysäh- 
dyttävät painollaan hevosen ja vaikka niistä lähtevä vkalman 
haju» ilmaisee niiden läsnäolon, ei noiden elävien ruumiiden» 
näkeminen silti ole kaikille mahdollista. Näkijäksi» pääsee 
vain asettumalla läheiseen kosketukseen kuolleitten kanssa 
tai katselemalla noita vnäkymättömiäs jostakin salaperäisestä 
raosta tai reiästä. 


Ruumiin vuoteeseen kun panee maata, niin tulee näkijäksi, näkee mana- 
laisia (Kittilä. Paulaharju 14552. SKS). 

Näkijäksi tulee, jos pesee ruumiin pesuvedellä kasvonsa (Rovaniemi ja 
Turtola. Paulaharju 14548, 14542. SKS). 

Kalmalaisia eli kirkonväkeä rupee näkemään, jos ruumiin pesuvedellä 
peseytyy (Säräisniemi. 1. Koskelo. SS). 

Jos kuolleen vaatekappaleella pyyhkii silmänsä, alkaa nähdä näkymät- 
tömiä (Pudasjärvi. Paulaharju 14465—67. SKS). 


* 1 Pudasjärvi. Paulaharju 14432. SKS. 

2 Enontekiö. Paulaharju 14360. SKS. 

3 Kolari. Paulaharju 14435. SKS. — Vrt. Murman, S 1854, 291 s.— Kal- 
man hajua levittävät ihmisten ilmoille tulleet kuolleet Ruotsissakin. 
(Louise Hagberg, 547). 

4 Muonio. Paulaharju 14349. SKS. 

Jos ruumiin liina sattuu vaikkapa vain hipaisemaan, rupee näkemään 
näkyjä ja kirkonväkeä (Muhos. Lyyli Similä. SS). 

Kun katsoo ruumista vetävän hevosen länkien läpi, niin näkee kalman- 
väen, joka vuottaa ruumista (Savonlinna. A. Seppänen. SS). 

Mies nosti länkii vähä ylemmäs sen verran, että tuli rako hevosenkaulan 
ja länkien väliin ja katsoi siitä — — (Elimäki. A. Kujala 291. SKS). 

Kirkonväki nähdään, kun länkien läpi katsotaan arkkuun ja saattajiin 
päin (Karstula. Paulaharju 14295. SKS). 

Kirkonväen näkee, kun hevosen korvat yhteen painaa ja välistä katsoo 
(Paavola. Paulaharju 14321. SKS). 


Kirkonväki kuolleiden nimityksenä johtuu siitä, että ennen 
vanhaan oli tapana haudata ruumiita kirkon lattian alle. Siitä 
selittyy myös nimi kirkonalustaväki.! Kirkon alustaan hautaa- 
minen kiellettiin terveydellisistä syistä jo 1773, mutta vasta 1822 
tämä tapa lopullisesti päättyi keisarillisen asetuksen perus- 
teella.? Kirkkoon oli kuitenkin tapana haudata ainoastaan 
ne, joiden katsottiin ansaitsevan riäin suuren kunnian, muiden 
leposija oli pyhäkön vieressä. Tähänkään vihittyyn maahan 
eivät rikolliset päässeet. Sen ulkopuolelle joutuivat katolisena 
aikana myös äidit, jotka olivat kuolleet lapsivuoteeseen sa- 
moin kuin kastamatta jääneet pienokaiset. 

Tuossa kirkon vierellä sijaitsevassa hautausmaassa uskottiin 
kirkkomaanväen asuvan, josta Paulaharjun Rovaniemellä teke- 
mässä muistiinpanossa sanotaan: »Kirkkomaasta ne tulevat, 
ja kun joku kuolee, niin ne menevät sen kuolleen matkassa sinne 
kaikki takaisin»? Kun kullakin kyläkunnalla oli alun perin — 
Inkerissä paikoittain vieläkin — oma hautausmaansa, on 
ymmärrettävää, että yhteisessä kalmistossa asuvien katsottiin 
muodostavan ikään kuin suljetun yhdyskunnan, johon vain 
saman kyläsuvun jäsenet saattoivat osallistua ja joiden seu- 
raan uutta tulokasta käytiin joukolla vastaanottamassa. 

Näiden kalmalaisten kuviteltiin samoin kuin tuonelaisten 
yleensä näyttäytyvän kuolinpuvussaan eikä elämänaikaisessa 
asussaan. Niinpä Pielavedellä kerrotaan, että kirkonväen 
ilmestyttyä vpaljona joukkona» siinä nähtiin nuoria ja vanhoja» 
ja että kukin esiintyi »sellaisessa puvussa kuin kuollut oli hau- 


1 Somero. Helmi Saarinen. SS. 
2 Warelius, Saatanto Tuonelaan, 17, 40 s. 
3 Rovaniemi. Paulaharju 14428. SKS. 


492 


VAINAJAT 


taan pantaessa»! Kuolinpukujen mukaisesti kirkkomaan hal- 
tijat on Kittilässä nähty »valkeissa vaatteissa»? Ja tällaisissa 
pukimissa vainajien kuviteltiin ilmestyvän myös entisiin kotei- 
hinsa. »Sen näköisenä ne liikkuvat», sanotaan Vuonnisessa, 
vmittyönä ovat kuolleet». Samoin on äitien surmaamien pie- 
nokaisten laita. »Samalla haamulla se on äpärä’ kuin on ollut 
lapsi surmattaessa.» Sellaisena se kuljeskelee kuolinpaikkansa 
läheisyydessä kantaen ruumiissaan salaisen murhenäytelmän 
merkkejä. »Jollakulla on nuora kaulassa, toisella (äidin) pal- 
mikko, toisella silkkihuivi» aina sen mukaan, millä lapsi kulloin- 
kin on kuristettu.4 

Omalaatuinen on meillä ja muualla tavattu käsitys, että kuol- 
leet saattavat näyttäytyä jopa päätä vailla. Siitä johtuu niiden 
nimitys päättömät’. 

Erkki Kauppi makasi polun päällä, niin tuotiin ruumista sitä tietä ja 
manalaiset kulkivat eellä. Ne käski Erkkiä pois tieltä. Siinä hän näki 
ne "päättömät? ensi kerran. Nyt hän näkee aina minkälainen on kuolija, 
onko lapsi vai aikanen, onko mies vai vaimo (Kittilä. Paulaharju 14555. 
SKS). 

Millaisiksi elämästä eroavaa vastaanottamaan saapuvia vai- 
najia on kuviteltu: Pudasjärvellä, valaisee seuraava kuvaus, 
jossa taloon tulleet tuonelaiset liikkuvat utumaisina olentoina 
kalmanhajun ympäröiminä: 

Ne kun huoneeseen tulevat, niin on niinkuin savua. — Niillä ei ole päätä, 
toista kylkeä, jalkaa, kättä, silmää. Ihmisen haamulla ne kyllä ovat. — 
Ei ne tee muuta kuin heiluvat niinkuin savu huoneessa. Ulkonakin kyllä 
tulevat vastaan. Ei ne alasti ole, pukeissa ovat. Näin viiden minuutin 
ajan niitä, aina näkyy, näkyy vain, mutta ei kuulu. Ei ne mitään pahaa 
tee, ei niitä pelätä tartte. Olen reistannut koetella niitä, mutta ei niitä 
kuulu (tunnu). Totta ne menevät sitä kuollutta noutamaan. — Laipion 
rajasta, seinän raosta ne näkymättömät tulevat huoneeseen, mutta ei 
ryskettä kuulu (Pudasjärvi. Paulaharju 14465—67. SKS). 

Samoin kuin maahisten mainitaan manalaisten näyttäytyvän 
usein myös pienikokoisina. 


1 Pielavesi, A. Kokkonen 164. SKS. 
2 Kittilä. Paulaharju 14357. 

3 Vuonninen. Paulaharju 14408. SKS. 
£ Enontekiö. Paulahariu 14714. 

Kalmanväki on pienikokoisia henkiolentoja, jotka näyttäytyvät hau- 
tausmaalla tai kirkossa (Karkku. S. Ailio. SS). 

Kirkonväki on pientä väkeä. — Erään talon piha oli kerran ollut aivan 
mustanaan niitä, piti etsiä tietäjä, joka karkoitti ne hautausmaalle (Maa- 
ninka. V. A. Savolainen. SS). 

Manalaisia näkevät toiset. — Pikkuväkeä ne ovat. — Näkevät niiden 
menevän sinne, jossa joku kuolee. — Sanovat, että jo meni pikku väkeä 
sinne, kyllä nyt joku kuolee (Rovaniemi. Paulaharju 14428. SKS). 

Pientä väkeä minä näen kinoksella ikkunan takana. Kuolleen sanoman 
edellä ja nöyrän sään edellä ne kulkevat (Sodankylä. Paulaharju. 14440. 
SKS). `’ 

Eräs akka — — oli kertonut nähneensä messumoar'yönä  (juhannus- 
yönä) kaikki kuolleet tuttavansa hautausmaalla. Kaikki olivat olleet 
pieniä, kyynärän pituisia, mutta tutut oli silti voinut tuntea (Vermlanti. 
Kettunen, S V, 17, 74). 


Vanhaa kantaa edustanee myös käsitys, että kirkonväki 
pysyttäytyy vain oman pitäjän piirissä. 


Kirkonväen kanssa oli parasta menetellä varovasti, eikä sitä saanut 
ärsyttää. Huonosti oli käydä muutamalle Rantsilan miehelle, joka sitä 
loukkasi. Oulun markkinoilta palatessaan uudella oriilla Temmeksen kir- 
kon sivu ja vielä markkinatuulella, nykäisi hevosensa suitsista juoksuun ja 
hautuumaalle päin kääntyen huusi: vAatamista alkaen kaikki nouskaa 
katsomaan hyvää hevosta!» Sitä ei hänen olisi pitänyt tehdä, sillä tuskin 
hän oli saanut sanat suustaan, kun hautausmaalta aikoi tulla valkeita haa- 
muja, jotka kiukkuisina kiirehtivät pakenevan miehen jälkeen. Vauhkona 
kiiti nopsa juoksija, mutta aivan kintereillä tulivat haamutkin. Vaahto 
roiskui jo oriin lautasilta, kun se Nakkulan luona pääsi yli rajan Rantsilan 
pitäjän alueelle, jolloin takaa-ajajat kääntyivät takaisin, sillä oman pitäjän 
ulkopuolelle ne eivät saa mennä (Temmes. U. Keränen 3. SKS). 

Toisin paikoin on kirkonväkeä sanottu kirkonkakkiaisiksi.! 


Mummo kertoi niitä olevan joka kirkossa. — Kertoi toisten niistä ole- 
van silmäpuolia ja toisten ontuvia, ja niitä on kuulema niin paljon, ettei 
niitä millään voi lukea. — Niitä ei kaikki näe (Pielavesi. Hilda Pulkkinen. 
SS). 

Usein on kysymyksessä olevista olennoista käytetty sellaisia 
peitenimiä kuin lWiikaväki, tyhjät, tyhjäset, olemattomat, päätiö- 
mät, homenokkaiset, joita vkuoleman tai muun pahan sanoman 
edelläkävijöinä» nimitettiin myös eellusmiehiksi tai eellusväeksi.? 

1 Kirkonkakkiainen voi tarkoittaa myös unenhaltijaa, joka von kirkossa 
olijoiden kiusa» ja istuu saarnan aikana silimänluomeile» (Kontiolahti. 


A. Takkunen. SS) 
2 Rovaniemi. V. Nuotio. SS. 

Muita samojen olentojen ryhmään kuuluvia mainintoja ovat 
tihu eli iihulaiset?, hipsakai?, haapsahaiset:, hittuset*, pentta- 
hiittisets, penttaset?, kyyriäiset? ja keijuset, keijulaiset eli keiju- 
kaiset. Jälkimmäisen nimityksen tuntee jo Ganander puhuessaan 
kejjuset- eli kejjungaiset-nimisistä pienistä olennoista, joita 
nähdään hautaussaattueissa ja hautausmailla ja jotka kuolevan 
asuntoon tullessaan täyttävät sen kalmanhajulla.? Kalmiston 
kansaa on keijukaisilla ymmärretty myös myöhemmän ajan 
muistiinpanoissa. 

Keijuset näyttäytyvät useimmiten: kuolemantapausten aikana ja ruu- 
mista hautaan saatettaessa, jolloin ne ovat liikkeellä. Keijukaisten liik- 
kuessa niistä leviää outo haju, joka muistuttaa villasen palon käryä ja 
jonka tuntevat joskus muutkin kuin keijukaisten näkijät (Kestilä. I. 
Mannermaa. SS). 

Keijuset ovat kuolleiden henkiä (Haapavesi. J.R. Ritola. SS). i 

Keijulaiset ovat päättömiä ja raajattomia. Ne asuu kirkkomaissa ja. 
kuolleitten lähellä (Rovaniemi. Paulaharju 14444, 14449. SKS). 


Ganander sanoo, että kejjuset ovat samoja kuin männingäiset 
ja kööpelit!, joista aikaisemmin oli puhe. Jälkimmäisillä nimi- 
tyksillä on kuitenkin ollut laajempi merkitys. Sitä paitsi on 
huomattava, ettei kööpeleitä mainita keijusten tavalla kuole- 
van vastaanottajina, ei myöskään kuule puhuttavan kööpelien 
kalmanhajusta. Lähempänä keijukaisia ovat merkityksensä. 
puolesta menninkäiset, joilla alun perin on ilmeisesti ymmär- 
retty kalmiston väkeä. Tämä käsitys sisältyy selvästi erinäi- 
siin vanhan kansan kuvitelmiin. 

Männykääset ja kirkkomaanväki ovat samoja. Kun joku kuoli, tulivat 
männykääset hakemaan sitä joukkoonsa (Vöyri. M. Rajamaa. SS). 

Männinkäiset ovat kirkkomaanväkeä ja kulkevat joukossa. Niitä on 
niin paljon ja jos ne jotain tekee, kuuluu aina yletön naputus ja kolina, 
sakea jalkojen töminä ja tiuha kätten läpätys (Ähtäri. Anna Oikarinen. 
S8). 

1 Vihanti. M. Mustakangas. SS. 

2 Maaninka. V. A. Savolainen. — Kalajoki. E. Kilpeläinen. SS. 

3 Rovaniemi. V. Nuotio. SS. 

4 Rovaniemi. E. Hyvönen. SS. 

5 Haapavesi. Emmi Koskinen. — Kestilä. I. Mannermaa. SS. 

$ Nakkila. V. Grönroos. — Punkalaidun. Hilja Moisio. SS. 

7 Nakkila. V. Grönroos. SS. 
< 8 Kotis. 1915, 157. 


* ? Ganander, MF 36; vrt. Rähs, Finland II, 48. 
10 Ganander, MF 42. 

Mäkeä alas tuli pientä väkeä niin kuin viiden vuoden vanhoja poikia ja 
tyttöjä, ja oli ollut pussit jokaisella. — Emäntä oli siinä talossa, jonne ne 
menivät, ollut sairaana. Arvattiin, että ne olivat kirkonväkeä eli männin- 
käisiä (Perho. Paulaharju 14472). 

Männinkäiset, menninkäiset, pikku-ukot ja ns. kirkonväki ovat kaikki 
samaa joukkoa (Haapavesi. J. R. Ritola. SS). 


Manalaiseen asuinpaikkaan viittaavia nimityksiä ovat kir- 
kon- tai kirkkomaanväen ohella kalmanväki tai kalmahiset eli kal- 
malaisei, joissa sanonnoissa kalma merkitsee hautaa’ (vrt. 
kalmisto). Maamme pohjoisosissa tunnetaan vielä manhonväki. 


Manhonväellä tarkoitetaan kuolleiden haamuja (Inari. Anna-Liisa 
Hakasalo. SS). 

Manhonväkeä tuli pirtti täyteen ja ne haisi (Kolari. Paulaharju 14435. 
SKS). 

Manhonväki painaa ruumisrekeä (Rovaniemi. Paulaharju 14443. SK8). 

Toiset ovat nähneet manhonväkeä. Oli katsottava vasemman kainalon 
alitse. Ne olivat kuin ihmiset, ihmisen puvussa, mutta haju niissä on paha, 
väkevä. Kun pieni kuolee, niin ovat kulkijat pienet, mutta kun iso kuolee, 
ovat aikuiset kulkijat (Kolari. Paulaharju 14538. SKS). 

Kun manhonväki kummittelee, pitää sanoa: »Jeesus siunakhon! Lepo 
kuolheille, rauha elävillelos — Silloin antavat tietä ja menevät syrjään 
(Enontekiö. Paulaharju 14723. SKS). 

Paitsi vainajaa noutamaan tullessaan on kalmistossa elävän 
kansan nähty esiintyvän omalaatuisessa asussaan muulloinkin 
esim. kokoontuessaan kuolleiden jumalanpalvelukseen jouluna, 
jolloin tulien sanotaan tuikkivan kirkossa keskiyöllä. Siitä on 
olemassa tarinoitakin, joista näytteeksi esitettäköön seuraava 
Paulaharjun Turtolassa muistiinpanema: 

Puoliyön aikana kirkonväki pitää kirkonmenoja. Muudan akka meni 
kirkkoon silloin, istui sinne penkkiin ja näki naapurin muorin, joka juuri 
oli kuollut. Muori istui siellä muiden joukossa. Siellä pappi saarnasi, ja 
home tippui naamasta, ja samoin homeessa oli kaikkien naamat. Naapurin 
muori näki emännän, niin käski mennä sukkelasti pois. Muuten tapetaan, 
muori sanoi, ja vielä neuvoi, että pane löyhästi vain 'rokkisi? ja hyppää 
tasajalkaa kynnyksen yli. Emäntä meni kiireesti pois. Ovessa kun emäntä 
hyppäsi, niin rokki riistettiin päältä, ja ovi napsahti kiinni ja lukkoon. 
Kun emäntä aamulla meni katsomaan, niin rokki oli revitty tuhansiksi 
säpäleiksi (Turtola. Paulaharju 14323. SKS). 

Tämän muuallakin maassamme tunnetun tarinan vastineita 
rikkirevittyine viittoineen tai huntuineen on muistiinpantu 

myös Ruotsissa, missä kuolleiden joulukirkossa on niin ikään 
nähty tulien tuikkivan. Muudan vermlantilainen kirkonpalve- 
lija, joka jouluyönä valojen houkuttelemana oli mennyt kirk- 
koon, oli kauhukseen nähnyt penkeissä pelkästään luurankoja 
pukiminaan ruumiinkääreet. Kuollut pappi oli noussut seura- 
kunta jäljessään lattian läpi jumalanpalvelusta pitämään. 
Monin paikoin kerrotaan lisäksi, että kun ihmiset ovat joulu- 
aamuna saapuneet pyhäkköön, siellä on havaittu selviä merkkejä 
kuolleiden yöllisistä kirkonmenoista: lattialla on nähty jalanjälkiä 
sekä penkeillä multaa ja hiekkaa, jota kuolleet haudoista nous- 
tessaan ovat kuljettaneet mukanaan. Vanhan ajan ihmiset, 
jotka pelkäsivät, että kirkkomaan mullasta tai kuolleiden kää- 
rinliinojen tomusta voi tarttua tauteja, olivat niin varovaisia, 
että joulukirkkoon tullessaan pyyhkivät varta vasten tuomillaan 
pyyhinliinoilla penkit, ennen kuin istuutuivat niihin.? 

Muonionniskalla muudan vaimo, joka jouluaamuna varhain 
oli lähtenyt pönttöineen piimää noutamaan kirkkomäen kautta 
vievää tietä myöten, kertoi nähneensä jouluna liikkuvaa kan- 
saa paitsi valaistussa kirkossa kirkkomaallakin. 

Hämmästyneenä lähden yksinäni kirkosta, otan pönttöni ja jatkan 
tietäni, mutta kun tulen hautausmaan kupeelle, tunnen ilkeää katkua, 
näen tuon laajan tarhan aivan kuin viinavalkean vallassa ja huomaan 
tämän olevan täynnä haamuja. Kaikki he ovat raajarikkoisia, jokaiselta 
jotain puuttuu: mikä kaipaa päätä, mikä silmää, jalkaa, kättä jne. (Koti- 
seutu 1910, 94). 

Kuolleiden kirkonmenoista kertovat tarinat, joita Saksassa 
on muistiinpantu jo kuudennella vuosisadalla?, ovat kansain- 
välisiä, mutta itse vainajien haudantakaiseen olotilaan liittyvät 
kuvitelmat elävine ruumiineen edustavat epäilemättä ikivan- 
haa kotoista perintöä. Ilmeisesti alkukantainen on myös usko 
että kuollut vähitellen rappeutuu haudassaan ja lopulta riutuu 
olemattomiin. Niinpä Piitimen lappalaisilla oli ennen vanhaan 

1 Louise Hagberg, 653 ss.; SL 1943—44, 260; FSF. VII, 1, 202 ss. 
— Paitsi kirkonväeksi eli kirkkomaanväeksi (Kuortane. M. V. Saran- 
pää. SS) on noita joulukirkossa nähtyjä kuolleita sanottu keijusiksi 
(Paavola. Paulaharju 14479. SKS) ja manhonväeksi (Sodankylä ja Enon- 
tekiö. Paulaharju 14427, 14434. SKS). »Joutavaa väkeä» voi kirkossa 


nähdä myös pääsiäisaamuna (Hailuoto. Lönnbohm 3049. SKS). 
2 Feilberg, Jul II, 325. 

tapana paloitella omaistensa haudoille ohrakakkuja, kunnes 
hautakummun laskeutumisesta saattoivat päättää, että ruumis 
oli jo tykkänään tuhoutunut.! Inkeroisten kerrotaan käyneen 
kalmoilla kuollutta itkemässä ja vainajalle ruokaa viemässä 
niin kauan kuin ruumiin uskottiin säilyvän.? Vermlantilaisen 
Kaisa Vilhusen mainitaan kuvitelleen, että »ne (vainajat) ol' 
kirkkomoala niin kauvoin kun luut käv jauhoiks».3 Ruotsalais- 
ten keskuudessa muistiinpannun käsityksen mukaan kuolleet 
saattoivat kulkea kotona, kunnes niiden luut lahosivat; sen 
jälkeen se oli mahdotonta.* 


Viimeksi mainittu esimerkki osoittaa, että vainajan on uskottu 
voivan poistua haudasta ruumiineen. Tämä usko kuvastuu 
myös niistä varovaisuustoimenpiteistä, joihin vanha kansa ryh- 
tyi riistääkseen vaaralliselta vainajalta liikuntavapauden. Niinpä 
maassamme mainitaan olleen tapana sitoa pahantapaiseksi tun- 
netun kuolleen jalat polvista yhteen, jottei hän pääsisi vahin- 
goittamaan elossa olevia.* Tuntematonta ei myöskään ole ollut 
rikoksentekijän ruumiin kiinnittäminen maahan ruumiin läpi 
lyödyllä paalulla. 

Mutta miten on ymmärrettävä, että kuollut, jolle ei ole täl- 
laisia esteitä asetettu, saattaa maanalaisesta asunnostaan lähteä 
liikkeelle — haudan aukenematta. Yhtä arvoituksellista on, 
että ihmisten ilmoilla vaeltavien vainajien ruumiit, joissa on 
pitemmän tai lyhyemmän haudassaolon aiheuttamat merkit, 
tavallisesti ovat näkymättömiä, kuulumattomia ja tuntumatto- 
mia sekä että ne voivat tulla tupaan »laipion rajasta» tai »seinän 
raosta». Kysytään: eikö tuo kuolleen velävä ruumis» siis olekaan 
rakenteeltaan samanlaista ainetta kuin elossaolevan ruumis? 
Tällaista kysymystä ihmiset eivät yleensä pohdi eivätkä anna 
siihen sisältyvien ristiriitojen järkyttää uskomuksiaan. 

Huomattava on lisäksi, että vainajien uskotaan esiintyvän 


1 Graan, 

2 Länkelä. K 1859, 274 s. 

3 Kettunen, SV, 17, 74. 

SL 1943—44, 256. — Olemme aikaisemmin maininneet, että Simossa 
kuvitellaan äpärän rääkyvän, kunnes luut mätänevät. 

5 Hembygden VI, 101; vrt. Louise Hagberg, 204 ss. 

hyvin pienikokoisina, vieläpä niinkin pikkuruisina, että karja- 
laisten itkuvirsissä voidaan puhua hautakumpuihin jätetyistä 
ykuolleiden poluista», joita verrataan kapeisiin muurahaisten 
kuljettaviin kujasiin ja joita myöten kuolleiden uskotaan vael- 
tavan maan päälle kalmojen kätköistä. 

Merkillisintä on kuitenkin, että kirkon- tai kirkkomaanväkeä 
voidaan »nostaa» erinäisiä sille uskottuja tehtäviä varten vain 
ottamalla multaa hautausmaasta. Paltamossa piti »ruumiin 
multaa» ottaa »kolmena yönä kolmen ruumiin silmäkuopasta» 
ja säilyttää ypunaisessa villakangaspussissa punaisella langalla 
sidottuna». Tällainen ypussi, jossa kirkonväkeä säilytettiin, piti 
aina olla kuivassa paikassa», sillä vjos *väki' kastui, tuli taikurille 
tuho»! 

»Ruumiiden multaa» tarkoitetaan ilmeisesti silloinkin, kun 
puhutaan vain kalman tai hautausmaan mullan noutamisesta, 
koska noidalla oli tämän mullan mukana aina vkirkonväkeä 
matkassa». Tämän näkymättömän mahdin avulla hän voi 
aikaansaada häiriöitä vain kätkiessään tätä multaa niiden asun- 
toihin, joita hän halusi vahingoittaa. 


Jos kirkkomultia pani jonnekin piilopaikkaan, alkoi kummitella eikä 
öisin voinut nukkua (Nurmes. Aino Karjalainen. SS). 

Paha nostetaan liikkeelle ottamalla kalman multaa, jota viedään johon- 
kin paikkaan, vinnille tai muualle (Kontiolahti. Lukkarinen 140. SKS). 

Minne kirkon multia vie, sinne tarttuu kirkonväki. Se rupiaa vaivaa- 
maan (Raahe. Paulaharju 14279. SKS). 

(Tietäjä) osasi panna kirkonväkiä ihmisten päälle ja taas poiskin ottaa 
(Perho. Paulaharju 14283. SKS). 

Väkeä tuli suutarin perässä tien täyveltä päätöntä, jalatonta ja muuta, 
tuli tupaan asti suutarin perässä. Noita vapautti hänet niistä (Karstula. 
Paulaharju 14294. SKS). 

Koirasta ei saatu pois kirkonväkeä millään keinolla (Perho. Paula- 
harju 14286. SKS). 


»Ruumiin multaa», jota on taikoihin käytetty myös Suomen 
Lapissa?, oli otettava tiettyjä tapoja noudattamalla. Niinpä 
kalman väkeä yöllä noutamaan mentäessä oli sitä ensiksi ter- 
vehdittävä ja esitettävä pyyntö varsinkin, jos vväkeä» tarvittiin 


1 Paltamo. H. J. Keränen. SS. 
2 Itkonen, KV 1937, 50. 

ihmisten »tueksi ja turvaksi» eli vvastuksia voittamaan». Avun 
saantiin liittyi myös erinäisiä velvollisuuksia. 

Kirkkomaasta hiekkaa otettaessa (taikatoimiin) oli sijalle pantava raha 
(Utsjoki. Paulaharju 14379. SKS). 

Kalma otetaan palvelukseen määräajaksi, sitten se on vietävä takaisin 
kirkkomaalle (Tohmajärvi. Hakulinen 356. SKS). 

Sen saa pitää vain vuoden, jos kauemmin, rupee ottajaansa vaivaa- 
maan. Pitää viedä takaisin (Tohmajärvi. Hakulinen. 347. SKS). 

Jo Ganander tunsi kysymyksessä olevan tavan, vaikka hän 
mullan asemesta puhuu kuolleiden luista ja tomusta. 

Niiden, jotka vihaavat toisiaan ja tahtovat rangaista vihollisiaan, sano- 
taan kantavan kuolleiden luita ja tomua kirkkomaista, täällä etäisim- 
mässä pohjolassa, makuuhuoneeseen, johon kejjuset silloin ilmaantuvat 
häiritsemään ja kiusaamaan (MF 36). 

Kirkkomaanväkeä on maassamme käytetty monenmoisiin 
tarkoituksiin mm. vaivaamaan varasta, jotta hän palauttaisi 
anastamansa tavaran! Onpa »ruumiitten väkeä» pantu pai- 
koitellen naurismaankin vartijaksi.? Suurilla noidilla sanotaan 
olleen pysyvästi kirkonväkeä palveluksessaan. Sellainen tietäjä 
oli Kotalaisen Matti Pielavedellä, jonka hämäristä hommista 
tieto oli kantautunut pitäjän rovastinkin korviin. 


Pappi sanoi kerran Matille: »Sanovat, että sinulla on kirkonväkeä paljon.» 
Mitä lie Matti silloin ”*konehellu”, mutta pian oli koko kuisti väkeä täynnä, 
niin paljon kuin pappilasta kirkolle mahtui. Rovasti sanoi: vAuta, hyvä 
Matti, pois joukkosl» Ja Matti asetti ne (Pielavesi. Paulaharju 14302. 
SKS). 


Joskus on myös yksityisiä kuolleita vaivattu joitakin erikois- 
tehtäviä varten. Jo Jens Kildal kertoo, miten lappalainen voi 
uhreilla saada isävainajansa tai muun läheisen sukulaisen tuo- 
nelasta vartioimaan hänen porojaan vuoden tai parin kolmen 
aikana. Enontekiössä kuollut »nostettiin» poropaimeneksi Pau- 
laharjun tiedonannon mukaan.t Tällaiset kuvittelut eivät ole 
olleet tuntemattomia suomalaistenkaan keskuudessa. 


1 Kuortane. M. V. Suoranpää. — Suomussalmi. V. Hiltunen. SS. — 
Rovaniemi. Paulaharju 14338. SKS. 

2 Muonio. Paulaharju 14350. SKS. 

3 Reuterskiöld, 91. 

4 Enontekiö. Paulaharju 14312. SKS. 

Savelan Kalle meni hautausmaalle, kun ei lehmät tulleet kotiin ja laittoi, 
että lehmät rupesivat tulemaan kotiin. Mutta sitten talon lapsi, joka oli 
kuollut, tuli valittamaan, että hänen pitää aina ajaa lehmät kotiin (Halsua. 
Paulaharju 14289. SKS). 


Kirkonväen ohella puhutaan myös kirkon tai kirkkomaan 
haltijasta, jolla vanha kansa on ymmärtänyt kirkkoon tai 
kirkkomaahan ensiksi haudattua, oli hän sitten mies 
tai nainen, täysikasvuinen tai lapsi. 

Ensiksi haudattu jää kirkon ja kirkkomaan haltijaksi (Pyhäjärvi U.l. 
Holmberg 93 SKS.) 

Kirkonhaltija on hautausmaahan ensiksi haudattu (Kuortane. M. V. 
Saranpää. SS). N 

Holvihaudan haltijana on henkilö, joka siihen on ensiksi haudattu 
(Lavia, T., Laaksonen. SS). 

Kun tehdään uusi kirkko ja se vihitään, joka sitte sieltä pitäjästä ensim- 
mäiseksi kuolee, pääsee haltijaksi uuteen kirkkoon. Luullaan, että kun 
pieni lapsi pääsee kirkon haltijaksi, se on kaikista kovempi, siitä kirkosta 
ei voi varastaa (Keuruu. E. Vaissi 278. SKS). 

Keski-Suomessa uskotaan tällaiseksi kirkon henkihaltijaksi tulevan 
sen ihmisen hengen, joka kirkon vihittyä ensimäiseksi haudataan kirkko- 
maan siunattuun multaan, ja sentähden tiedetäänkin paikoittain haltijaa 
tarpeen tullen puhutella omalla nimellään (Kotis. 1912, 11). 

Nimeltä tunnettu haltija mainitaan mm. Viitasaarelta, jonka 
kirkossa ennen vanhaan käytiin apua etsimässä Liisa Tiro- 
nimiseltä vainajalta. Kerrotaan, että kun noita saapui yöllä 
kirkon ovelle, piti hänen puhaltaa kolme kertaa avaimen reiästä 
ja huutaa: »Liisa Iiro, avaa ovi!» Tällöin ovi aukeni hetkeksi, 
mutta sisälle mentäessä oli varottava, etteivät jalat jääneet 
kiinnipaiskautuvan oven ja kynnyksen väliin. Viisainta oli 
hypätä »tasakäpälässä» kynnyksen yli.! 

Useimmiten on kirkon- tai kirkkomaanhaltijan nimi joutunut 
unhoon. Puhutaan vain joko mies- tai naishaltijasta. Niinpä 
Uudenmaan Pyhäjärven kirkossa sanotaan olevan mies-, mutta 
Pusulan kirkossa naishaltija.? Kurun kirkonhaltija on viso- 
rintainen nainen, jonka näkee puhaltamalla yöllä kolmasti 
kirkon pääoven avaimenreikään, jolloin ovet aukeavat». Rääk- 

1 Kotis. 1912, 11 s.; vrt. Gummerus 868. SKS. 


2 Pyhäjärvi U.l. Holmberg 92. SKS. 
3 Kotis. 1934, 106. 

kylän kirkossa, joka on rakennettu 1851, kuuluu olevan mies- 
haltija, joka noidan häneltä neuvoja kysyessä vastaa vhonotta- 
valla äänellä». Pitäjän aikaisemmassa kirkossa oli ollut vakka- 
haltija»! 

Kirkonhaltijaa eivät kaikki ole tohtineet lähestyä, sillä tämä 
on pelätty olento, jonka käskettävänä on koko kirkonväki. 
Kuitenkin on toisen kirkon haltijaa pidetty toista tiedoiltaan ja 
taidoiltaan etevämpänä. Mainitaanpa esimerkkejä siitäkin, että 
kysymyksessä olevaan haltijaan turvautuminen on tuottanut 
vaikeuksia. 


Oli Pistokoski mennyt Tornion kirkkomaahan, jotta vanhinta puhutella, 
mikä on hauattu sinne. Mutta ukko ei pärjännytkään kielessä, kun se 
vanhin oli ruotsalainen (Alatornio. Paulaharju 14313. SKS). 

Halsuan kirkkomaan haltijana on puhumaton lapsi — ensiksi haudattu. 
Sen kanssa on vaikea tulla toimeen, kun se ei osaa puhua (Halsua. Paula- 
harju 14355. SKS). 


Käsitys, että kirkkoon tai kirkkomaahan ensiksi haudattu 
joutuu kirkon tai kirkkomaan haltijaksi, on ollut yleinen Euroo- 
pan kansojen keskuudessa.? Mordvalaiset kuvittelevat, että 
ykalmiston alkaja» toimii samalla muiden hautausmaahan hau- 
dattujen esimiehenä ja että kaikkien kalmistosta apua etsivien 
on aina ensiksi käännyttävä tämän puoleen.? Kun pakanuuden- 
aikainen kalmistonhaltija on kirkonhaltijaa aikaisempi, on sel- 
vää, ettei edellisen alkuperää pohdittaessa voi turvautua ns. 
rakennusuhriteoriaan. 


Kun kalmisto oli; kuolleiden kylä, oli se tietenkin elävien ja 
manalle menneiden tärkein kohtauspaikka. Siellä vainajiin 
vedottiin ja siellä niitä muisteltiin milloin mistäkin syystä. 
Elossa olevien velvollisuuksista kuolleita kohtaan kertovat jo 
Agricolan sanat: 


Coolludhen hautijn Rooca wietin/ 
ioissa walitin / parghutin ia idketin. 


1 Rääkkylä. J. Hirvonen. SS. 

2 L andfman, FES III, 28, 38, 42 s.; von Sydow, NK XIX, 116; John 
Pape, Folkkultur 1946, 140. 

3 Harva, MM 73 ss. 

Agricolalla tavataan myös viittaus aviovaimon ja tämän kal- 
mistoon siirtyneen miehen välisten suhteiden jatkumisesta aina 
uuteen avioliittoon asti: 

Menningeiset mös heiden Wifrins sait/ 
coska Lesket hoolit ia nait. 

Määräaikaisia muistajaispäiviä on maassamme roomalais- 
katolisen kulttuurin aikana vietetty 3:ntena, 7:ntenä, 30:ntenä 
päivänä kuoleman jälkeen sekä vuosipäivänä! Kaksi viimeksi 
mainittua juhlaa mainitaan peijaispitojen lisäksi Abraham. Kol- 
laniuksen maanlain suomennoksessa: 

Wielä päälisexi Ruumin olwet, jotca sen cuolluen perähän annetahan, 
ulwos andacaan, se cuin perinnön ottanut ombi, on Cuucausi juhlat, ia 
Curcumessut, sekä muut sencaltaiset Peijaiset (296: 10—13, vrt. 278: 
27—29). 

Ruotsalaisessa alkutekstissä on kuukausijuhlan vastineena 
Mänada motz Ööl ja ”kurkkujuhlan? Arsmoizööl.? 

Kreikkalaiskatolisten keskuudessa, jossa tavanomaisten muis- 
tajaispäivien viettoa on jatkettu nykyaikaan asti, on yksityi- 
selle kuolleelle omistetuista muistojuhlista huomattavin kuus- 
viikkoiset eli kuusn'etäliset, jonka viettopäivä on »kuudentena 
pyhänä peijaispyhästä lukien». Epäilemättä tämä juhla on 
niiden muistajaisten vastine, joita venäläiset viettävät 40:ntenä 
yönä kuoleman jälkeen. Karjalaiset uskovat, että vainaja on 
tähän hetkeen asti hyvin läheisessä suhteessa omaisiinsa käyden 
tuon tuostakin vanhassa kodissaan, missä hänen »ruumiinsa» 
sanotaan pimeän aikana »kuvattelevan». Karjalaisten keskuu- 
teen on levinnyt myös käsitys, että kuollut joutuu 40 päivän 
kuluessa astumaan kaikki entisen elämänsä aikaiset askelet. 
Näin vainajan uskotaan saavan kokea uudelleen kaiken, mitä 
hänelle hänen elämänsä aikana on tapahtunut. 

Kuusviikkoisiin tulee kaikkien sukulaisten saapua, vieläpä 
kutsumatta, ja tuoda tullessaan tuomisia. Vanhan tavan mu- 
kaisesti on kuolleen kodissa tällöin teurastettu jokin elukka, 
lehmä tai lammas, josta on valmistettu muistajaisateria. Kun 
pöytä on katettu, on lähdetty kalmistoon kutsumaan kuollutta 


1 Vrt. Birkeli, Fredrekult, 62. 
2 Rapola, Vir. 1926, 166. 

pitoihin. ;Kuollut nostetaan kalmasta» itkemällä. Vainajaa var- 
ten on usein vielä varattu hevonen sekä vaunut tai reki valkoi- 
sine hurstineen. Pitopöydässä pitää vainajalla tietenkin olla oma, 
paikka, johon ei kenenkään muun sovi asettua. Tuohusten 
palaessa juhlaa jatketaan sitten kaiken yötä, kunnes vainaja 
aamun valjetessa saatetaan »suurella joukolla» takaisin kalmis- 
toon. »Kuolleen paikalle» pöytään pantu lusikka ja kuppi anne- 
taan jollekin sukulaiselle tai särjetään ja heitetään syrjään. 
Vainajan vaatteet, joskus myös jokin kotieläin, lahjoitetaan 
köyhille »vainajan muistoksi»! 


Vuosipäivän vietto onkarjalaisten keskuudessa riip- 
punut vainajan perhesuhteista ja yhteiskunnallisesta asemasta. 
Inkerissä sanotaan varakkaiden viettävän vaastajanpäiviä» aina 
kolmanteen vuosipäivään saakka. Paikoitellen kerrotaan jonkun 
kotiväestä vieneen tuomisia haudalle myös yhdeksäntenä 
yönä? 

Roomalaiskatolisen kulttuurin piiriin kuuluneiden esi-isiemme 
keskuudessa ei kuolleen kunniaksi vietetyistä muistojuhlista ole 
säilynyt yksityiskohtaisia kuvauksia lukuun ottamatta eräitä 
maahanpaniaisten yhteyteen liittyviä mainintoja, joita Matti 
Varonen on esittänyt teoksessaan »Vainajainpalvelus muinai- 
silla suomalaisilla». Vainajille toimitettua teurasuhria edustaa 
kuitenkin se ntestamenttilehmä», joka ennen vanhaan vietiin 
pappilaan kunkin talonisännän ja -emännän kuoltua. Halikossa 
kerrotaan olleen tapana toimittaa lehmä perille jo silloin, kun 
ruumis kuljetettiin kirkkomaalle.s Sipoossa mainitaan erään 
miehen tuoneen lehmän pappilaan ruumisrattaiden perään sidot- 
tuna.*t Monessa Euroopan maassa on kysymyksessä olevaa här- 
kää tai lehmää talutettu kirkolle ruumissaattueen etunenässä. ë 


1 Omat kok. 

2 Lukkarinen, SUST XXXV, 7, 7. 

3 Harva, VSHK 110. 

4 Budkavlen 1922, 33. 

5 Troels Lund XIV, 231; Moltke Moe, 339 s. — Myös Vienan Karjalassa 
on isäntä- tai emäntävainajan vuoksi viety lehmä pappilaan. — Potanin 
kertoo Alarskin piirin burjateista, että nämä teurastivat ennen vanhaan 
aina vainajan hevosen, kunnes lamat hävittivät tämän tavan perien uhri- 
hevosen palkkiokseen (Harva, ASU 202). 

Russwurmin tiedonannon mukaan piti Wormsin saarella antaa 
papille talonisännän hautaamisesta härkä ja emännän hautaa- 
misesta lehmä, mutta elukka oli pappilassa teurastettava ja. 
siitä oli valmistettava saattoväelle ateria.! Samoin on asian 
laita ollut Saksassa, jossa papin piti härän tai lehmän saatuaan 
kutsua pitoihin ruumiin saattajat.? Samalla hänen oli huoleh- 
dittava siitä, ettei kuollut tullut jälkeenpäin vaatimaan itselleen 
kotieläintä. 

Vertailun vuoksi mainittakoon, että Lapissa luovutetaan 
”*muistajaisporo? (pomik—poats) nykyään sille sukulaiselle, jolle 
vainaja on sen ennen kuolemaansa määrännyt. Luovutettaessa. 
muistellaan kuollutta, pidetäänpä vielä pidotkin tämän kun- 
niaksi. Saaja saa sitten käyttää eläintä niin kuin omaansa, 
mutta kun hän sen vihdoin teurastaa, hänen ei sovi myydä sen 
lihaa tai nahkaa. Lappalaiset uskovat, että kuollut ajaa tällä. 
porolla. Jos joku kieltäytyy sitä luovuttamasta, saattaa asian- 
omainen pian menettää kotieläimen tai useampiakin, jotka vai- 
naja vihoissaan vie toiseen maailmaan. 


Tilapäisistä syistä on kuollutta muisteltu mm. mil- 
loin tämä on ilmestynyt omaistensa uniin tai osoittanut mieltään 
lähettämällä elossa olevien keskuuteen tauteja tai muuta onnet- 
tomuutta. » Vainajan vihoista» vapautuminen on usein tuottanut 
vaikeuksia ja vaatinut tietäjän välitystä. Yleisen käsityksen 
mukaan kuolleet panevat pahakseen pienimmätkin niihin koh- 
distuvien velvollisuuksien laiminlyönnit. Kun elinkeinojen me- 
nestyksen on uskottu riippuvan niistä, on kaikista uutisista» 
pitänyt antaa vainajille osa. Tätä tärkeätä elämänohjetta, jota. 
vanhemmat ovat teroittaneet lapsilleen, on rajantakaisessa Kar- 
jalassa noudatettu nykypäiviin asti. Niinpä Vuonnisessa, kun 
lehmä on poikinut, on paistettu vjuustomaito» viety naapuriin 
tai jaettu köyhille »kuolleiden muistoksi». Kiestingissä ja Kii- 
masjärvellä sitä on kuljetettu talosta taloon vuoron perään ja. 
samalla, kun sitä on maisteltu, on »jokaista kuollutta» muisteltu 
nimet mainiten. 


1 Ks. Varonen, 81. 
2 Moe, 340. 
3 Vienan Karjala. Omat kok. 

Vienan Karjalassa on samoin ollut tapana viedä syksyllä, kun 
vilja on puitu, uutisleipiä sukulaistaloihin, missä leivän syöntiin 
aina liittyi kuolleiden kestitsemisen ajatus. Toisin paikoin on 
tällöin leivottu vheimon kuolleiden kunniaksi» pikkaraisia kak- 
karoita, joita on jaettu köyhille. Samanlaisen huomion alaisiksi 
joutuivat kevään ensi kalat, joista valmistetun keiton ääressä 
oli sukulaisnaapurien kera niin ikään kuolleita muisteltava. 
Lukkarinen kertoo Inkerin Soikkolasta, että siellä on monella 
ollut tapana panna myös kesän ensimmäiset mansikat jollekin 
kivelle, josta niiden on uskottu joutuvan tuonelassa oleville 
sukulaisille. Näin on vuoden ensimmäinen tulo kaikesta ollut 
kuolleiden osa. 

Kiestingissä puhutaan vielä kuolleen viljamaasta». Sillä 
ymmärretään peltoa, joka on luovutettu jollekin maattomalle 
siinä mielessä, että tämä viljelee sitä tietyn kuolleen nimessä ja 
korjatessaan siitä sadon toimii ikään kuin kuolleen sijaisena. 
Pelto luovutetaan tähän tarkoitukseen tavallisesti vain vuoden 
tai parin kolmen ajaksi.? 


Tilapäisestä syystä vietetyt vainajain muistajaiset ovat jos- 
kus muodostuneet koko sukukunnan suureksi yhteisjuhlaksi. 
Tällaisen suurjuhlan menoista, jonka vietosta sukulaiset ovat 
sopineet keskenään, on kiintoisia tietoja säilynyt mm. Suojärven 
kreikanuskoisten keskuudessa. Kerrotaan, että siinä talossa, 
jossa kysymyksessä olevat pidot, piirut, pidettiin, ryhdyttiin 
juhlan valmisteluihin jo niin varhain, että viljakin kasvatettiin 
pellossa sitä silmällä pitäen. Pitojen pitkää valmistusaikaa 
osoittaa lisäksi se, että huoneeseen, joka oli huolellisesti siivottu 
ja johon kuolleita varten oli varattu suuri pöytä, piti yhdeksän 
viikon aikana joka päivä viedä jotakin pitopöydän katteeksi, 
jollei muuta, niin ainakin lautanen tai lusikka. Huoneen seiniin 
lyötiin nauloja, jotta kuolleet voisivat tullessaan ripustaa niihin 
vaatteitaan. Vainajain kestitsemistä varten leivottiin paljon 
leipiä, pantiin runsaasti olutta ja teurastettiin useita eläimiä. 
Myös sukulaiset toivat mukanaan piirakoita, kalakukkoja ym. 


1 Lukkarinen, SUST XXXV, 7, 3. — Soikkola. Lukkarinen 1192. SKS. 
2 Omat kok. 

syötävää sekä pöytäliinoja, joita levitettiin pöydälle »monta 
kymmentä» päällekkäin. Juhlan aattona tuotiin kylmät ja läm- 
pimät ruoat pöydälle, jonka ympärille vielä asetettiin joukko 
tuoleja. Sen jälkeen avattiin huoneen ikkunat, sillä vainajien 
uskottiin saapuvan sitä tietä tupaan, ja lähdettiin kalmistoon 
kutsumaan kuolleita pitoihin. Kukin kutsui omaisiaan, naiset 
ääneen itkien: »xTulkaa, isäntä- ja emäntävainaja! Tuokaa mu- 
kananne sukulaiset yhdeksänteen polveen! Sukulaiset, tuokaa 
mukananne kaikki tuttavat!» Pyhäinkuvain alapuolelle tuvan 
kunniapaikalle eli vsuureen nurkkaan» oli valmistettu erikoinen 
vuode, pogoiniekkoin tila, jommoinen on näytellyt tärkeätä osaa 
useiden kansojen muistojuhlissa. Elossa olevien ei ole ollenkaan 
ollut tapana asettua levolle kuolleiden läsnä ollessa. Kun vaina- 
jien ilahduttamiseksi on kaiken yötä juhlittu, ne saatetaan seu- 
raavana päivänä kalmistoon itkuvirsin. Näille suurille muista- 
jaisille ominaista on, että tällöin on ollut tapana antaa juhla- 
ruokia karjallekin.! 


Paitsi yksityisen kuolleen kunniaksi tai tilapäisestä syystä 
toimeenpantuja pitoja on ollut myös yleisiä määrä- 
aikaisia muistojuhlia, jolloin samalla kertaa on 
muisteltu kaikkia vainajia. Tällaisista kreikanuskoisten viet- 
tämistä määräaikaisista kuolleiden yleisjuhlista huomattavim- 
pia ovat ruadintsat (ven. radunitsa) keväällä toisena tiistaina 
pääsiäisen jälkeen, jota karjalaiset yleensä viettävät venäläis- 
ten tavalla?, sekä muistinsuovatta syksyllä lokakuun 15. p:nä 
v.l., jolloin »koko miero on kalmoilla». Jälkimmäiselläkin on 
venäläinen vastine, mutta tätä Karjalan vsuurinta muistojuh- 
laa» on vietetty melko omaperäisin menoin. Tällöin on näet 
jokaisessa kodissa pitänyt teurastaa jokin kotieläin, lehmä tai 
lammas, kuolleiden kestitsemistä varten. Ruokapöytään, joka 
on katettu valmiiksi, ennen kuin joukolla on käyty kalmistossa 
on asetettu niin monta lusikkaa kuin muistin mukaan kussakin 
talossa on palvonnanalaisia vainajia. Kalmistoon on viety mm. 


1 Suojärvi. Holmberg (Harva) 569—71. SKS.; Sirelius, Om gästabud, 
68 ss.; Haavio, Kotis. 1934, 85; Haavio, Vir. 1937, 424 ss.; vrt. Lehmusto, 
Vir. 1937, 417 ss. 

2 Ks. Mansikka, S V, 2, 173 ss. 

kalakukkoja, joista kuolleiden on uskottu pitävän ja joita sen 
vuoksi on murennettu omaisten kalmoille. Samalla on lueteltu 
kaikkien muistissa säilyneiden vainajien nimet ja mainittu, 
millaiseen juhlaan heitä on tultu kutsumaan. Vienan Karjalassa 
on ollut tapana, ettei tällaisena päivänä kukaan, jolta joku 
tietty omainen on kuollut, ota suuhunsa mitään, ei edes vettä, 
ennen kuin hän on kalmoilta palannut. Yleisten muistojuhlien 
aikana on lisäksi ollut tapana jakaa köyhille ruokaa ja vaatetta. 

Mahdollisesti tuohon syksyiseen kreikkalaiskatolisten kal- 
moillakäyntipäivään on kiintynyt jokin jo pakanuudenajalta 
periytynyt vanha vainajainjuhla. 

Vainajien yleisistä muistojuhlista huomattavin on maamme 
roomalaiskatolisen kulttuurin piiriin kuuluvalla alueella ollut 
kekri eli köyri, joka vastaa kirkollisen kalenterin pyhäinmiesten 
päivää.! Tämän päivän yhteyteen liittyviä menoja, joita papisto 
on pyrkinyt hävittämään aina 1600-luvulta alkaen, on monin 
paikoin Savossa ja Karjalassa säilynyt miltei meidän päiviimme 
asti. Erik Castrén, joka esittää melko yksityiskohtaisen kuvauk- 
sen kekrin vietosta jo 1754 Kajaanin läänin oloja käsittelevässä 
kertomuksessaan, arvelee, että kysymyksessä olevan juhlan 
merkillisissä menoissa tavataan paitsi paavinvallan myös paka- 
nuuden aikaista perintöä. Paavillisiin tapoihin hän lukee mm. 
pyhäinmiesten vastaanoton illalla sekä niille kylvyn valmista- 
misen ruokineen ja juomineen. 

Tämäntapaisista sielujen saunoittamismenoista on mainintoja 
eri maista?, mutta meikäläistä kekrin viettoa muistuttavat lä- 
hinnä lättiläisten vastaavat tavat, joista on tietoja jo 1600-luvun 
alkupuoliskolta. Dionysius Fabricius kertoo näet Liivinmaan his- 
toriassaan, että lättiläisillä vielä tällöin oli tapana lämmittää 
henkienpäivänä sauna ja kestitä vainajia ruoalla ja juomalla.$ 
Saunaan asetetun ruoan ja juoman he veivät sitten asuntoonsa 
ja nauttivat siellä aivan samoin kuin Savossa ja Karjalassa on 
ollut tapana. 

Pakanallisia piirteitä Erik Castrén näkee kekrin viettoa var- 


1 Ks. Helmi Helminen, Syysjuhlat, 29 ss. 
2 Birkeli, Fedrekult, 60 s.; G. Suolahti, HA XXXII, 3, 15 ss. 
8 Vrt. Niemi, KV 1928, 75 s. 

ten erityisesti kasvatetun uhrilampaan teurastamiseen ja syön- 
tiin liittyvissä uskomuksissa ja menoissa. 

Verratessamme itäsuomalaista kekriä Skandinaviasta maa- 
hamme tulleeseen jouluun huomaamme niiden viettotavoissa 
paljon yhteisiä piirteitä, joista suurin osa johtuu siitä, että kum- 
panakin ajankohtana on vietetty vuodenalkajaisia 
tiettyine kansainvälisine menoineen. Tärkeimpiä niistä on ollut 
tällöin haudoistaan liikkeelle lähtevien vainajien tarpeiden tyy- 
dyttäminen. Sekä joulun että kekrin yhteyteen kuului myös 
ns. jakoaika monenmoisine enteineen. Agricola mainitseekin 
roomalaiskirjeen 12. lukuun liittämässään muistutuksessa peräk- 
käin Jakeet ja Kekrit. 

Vaikka vainajia alkukantaisen tavan mukaisesti on varmim- 
min voitu lähestyä kalmistossa, on ollut muitakin paikkoja, 
joissa on uskottu voitavan päästä kosketuksiin niiden kanssa. 
Niinpä Suistamolla kuulin kerrottavan, että milloin kuolleen kylä 
on ollut kaukana, on vainajaan turvauduttu tien risteyksessä. 
Tämä tapa, jota jo muinaisuuden kansat noudattivat, on ollut 
tunnettu myös mordvalaisten keskuudessa.? Sielläkin on ollut 
-tapana kääntyä teiden haarautumissa kalmistonhaltijoiden puo- 
leen. 


Vainaja-sanaa ei vanha kansa ole käyttänyt itsemurhan teh- 
neistä, hukkuneista tai tapaturmaisesti kuolleista. Näiden 
apuun ei myöskään ole turvauduttu niin kuin niiden omaisten, 
jotka elävät kalmistokylän rauhassa ja joiden vakavaan seuraan 
kukin toivoo pääsevänsä kuoleman jälkeen. Yleensä uskotaan, 
-että ne surmansa saaneet, jotka joutuvat muista erilleen, ovat 
oloonsa tyytymättömiä. Jotkut riehuvat rauhattomina ilmassa 
kuin myrskytuuli. Lukkarinen mainitsee, että kun inkerikot 
kuulevat tuulen vinkuvan, he uskovat, että siellä vinkuvat 
ykadotettujen sielut». »Jotkut vakuuttavat, että ne aina ovat 
ilmassa.» Soikkolassa sanotaan, kun tuuli vinkuu seipäissä ja 
nurkissa, siinä itkevät ristimättöminä kuolleet lapset, sillä »he 
saavat aina olla liikkumassa, maailman loppuun asti, heitä ei 


1 Ks. Harva, SFAW 1938, 49 ss. 
2 Harva, MM 76. 
3 Nurmes. Anja Timonen. SS. 

oteta tuonelaan»! Pohjois-Hämeessä säälitään noiden ilmassa 
vaeltavien tilaa, kun päivällä polttaa aurinko ja yöllä taas on 
vilu. Erityisesti keväisen myrskytuulen uskotaan aiheutuvan 
niiden riehumisesta, jolloin monet pyrkivät vapautumaan 
tästä vauhdikkaasta retkestä tarttuen puiden latvoihin ja raken- 
nusten räystäisiin.? Kuten tunnettua, näillä kuvitelmilla on 
ollut vastine germaanien taholla. 


Paitsi omassa kotoisessa kalmistossa on tuonelan kuviteltu 
sijaitsevan jossakin maailman äärellä, pitkien ja vaivalloisten 
taipaleitten takana, jossa vainaja joutuu elämänsä ja tekojensa 
perusteella joko hyvään tai huonoon olotilaan. Tällainen tuonela 
on muinaisrunoissamme tavallisesti sijoitettu pohjan perille 
vaikeakulkuisen virran taakse samoin kuin skandinaavien Hel. 
Epäilemättä tämä usko, josta puhuimme muinaissuomalaisten 
maailmankuvan yhteydessä, on maassamme länsimaisen kult- 
tuurivirran välittämää lainaa. Idän puolelta saatuja vaikutteita 
kuvastavat taas kreikkalaiskatolisten karjalaisten itkuvirsissä 
mainitut tuonpuolisen maailman maisemat. 

Varsin yksityiskohtaisesti kuvataan kuolleen matkaa toiseen 
maailmaan eräässä A. O. Väisäsen Aunuksesta saamassa kiintoi- 
sassa vitkussa», jossa puhutaan tuonelan porteista ja avaimista, 
manalan joesta sekä sen lautturin tammisesta veneestä ja kul- 
taisista airoista tai tuonelan »sinisestä sillasta ruokoisine kaide- 
puineen». Kulkijaa vaanivat matkalla myös monet vaarat, mm. 
aina valveilla olevat käärmeet, kunnes hän vihdoin pääsee perille 
sinne, missä paratiisin vmaitojoet» ja vmesimarjapuut» häntä 
odottavat.? 


Lukuisat esimerkit osoittavat, että manalle menneet ovat 
muinaissuomalaisten. uskomuksissa näytelleet erittäin huomat- 
tavaa osaa. Varsinaisen palvonnan kohteena eivät kuitenkaan 
ole olleet kuolleet yleensä, vaan kunkin perhe- ja sukukunnan 
kunnioittamat vainajat, joiden työn ja toiminnan jatkaminen 


1 Lukkarinen, SUST XXXV, 7, 
2 Jyväskylän mlk. Holmberg oisi: Jämsä. Holmberg 658. SKS. 
3 Karjalan kirja, 481 s. 

sekä toivomusten täyttäminen ovat olleet jälkeläisten pyhä vel- 
vollisuus. Tämä perinne on ollut vanhan kansan koko sosiaalisen. 
elämän perusta. Yksilön ja suvun kaikissa vaiheissa on vainajiin 
vedottu. Vainajat ovat olleet moraalin vartijat, tapojen tuo- 
marit ja järjestyneen yhteiskunnan ylläpitäjät. Tässä suhteessa 
ei edes yläilmojen jumala ole voinut kilpailla manalle menneiden 
kanssa. 


Osmonsolmu. 


LYHENNYSTEN SELITYKSIÄ 


AAA = Acta Akademiae Aboensis. 

AASE = Annales Akademiae Scientiarum Estonicae. 

Afanasjev = A. A., Poetitöeskija vozzrenija slavjan na prirodu, 

Ahlenius = K. A., Olaus Magnus och hans framställning af Nordens geo- 
grafi. 

AKSM = Aleksis Kiven suomalainen mytologia. 

ASU = Altain suvun uskonto. 

Auning = A., Ueber den lettisehen Drachenmythus. 

Aurenius = T. G. A., Praesagia Tempestatum, quae collecta sunt in Carelia. 
Turku 1751. . 

Balys = J. B., Donner und Teufel in den Volkserzählungen der baltischen 
und skandinavischen Völker. Kaunas 1939. 

Bidrag = Bidrag till kännedom af värt land. 

BL = Der Baum des Lebens. 

Boecler—Kreutzwald = J. W, B.—Fr. R. K., Der Ehsten abergläubische 
Gebräuche, Weisen und Gewohnheiten. 

Bogdanovitš = A. B., PereZitki drevnjago mirosozertsanija u Bjelorussov. 

Bogoraz = V, G. B., Materialy po izutseniju tSukotskago jazyka i folklora. 

Budk. = Budkavlen. ` 

Brummer = O. J. B., Über die Bannungsorte der finnischen Zauberlieder. 

Burjam = F. B., Den skandinaviska folktron om barnet under dess öm- 
tälighetstillständ i synnerhet före dopet. 

M. A. Castrén = M.A. C., Resor och forskningar. 

DK = Dämonistischen Krankheiten. 

DM = Deutsche Mythologie. 

Dreschler = P. D., Sitte, Brauch und Volksglaube in Schlesien. 

DS = Danske Studier. 

von Düben = G. von D., Lappland och lapparne. 

EM = Estnische Mythologie. 

EMJS = Entwurf einer Mythologie der Jurak-Samojeden. 

EN = Ethnological notes about the Yenisey-ostyak. Suomalais-ugrilaisen 
seuran toimituksia LXVI. 

ERAT = Eesti rahvaluule arhiivi toimetused. 

ERM = Eesti rahvausundi mailmavaade. 

ERU = Eesti rahva usund. 

ES = Etnologiska studier tillägnade N. E. Hammarstedt 1921. 

ESA = Eurasia septentrionalis antigua. 

F = Fataburen. 

FA = Finmarkens amt. 

J. Fellman = J. F., Anteckningar under min vistelse i Lappmarken. 

FES == Folkloristiska och etnografiska studier. 

FF = Folkminnen och folktankar. 

FFC = Folklore Fellows Communications. 

FM = Finskt Museum. 

FN = Fedrekult i Norge. 

Friis = J. A, F., Lappisk Mythologi. 

FSF = Finlands svenska folkdiktning. 

FT = Finsk Tidskrift. 

FUF = Finnisch-ugrische Forschungen. 

Fustel de Coulanges = F de C., Vanhan ajan kaupunkivaltio. 

FV = Festdagar och vardagar. 

Gadd = P.A. G., Försök til en Oeconomisk Beskrifning öfwer Satacunda 
Häraders Norra Del. 1751. 

Gothe = R. Q., Från trolldomstro till kristendom. 

Graan = O, Q., Relation Eller En Fulkomblig Beskrifning om Lapparnas 
Ursprung, sä vähl som om heela dheras Lefwernes Förehällande. Nyare 
bidrag till kännedom om de svenska landsmälen och svenskt folkliv 
1899. 67. vihko. 

Grimm = J. G., Deutsche Mythologie. 

HA = Historiallinen Arkisto. 

Haavio, Liekkiö = Sitzungsberichte der Finnischen Akademie der Wissen- 
schaften 1946. 

Hagberg = Louise H., När döden gästar. 

HDA = Handwörterbuch des deutschen Aberglaubens. 

Holmberg (Harva), Doppelfrucht = Suomalais-ugrilaisen seuran toimi- 
tuksia. 

Holmberg (Harva), Über die Jagdriten = Suomalais-ugrilaisen seuran 
aikakauskirja XLI, 1. 

Holzmayer = I. V. H., Osiliana. Verhandlungen der gelehrten Estnischen 
Gesellschaft zu Dorpat. VII osa, 2. vihko. 1872. 

HS = Helsingin Sanomat. 

Hyltén-Cavallius = G. O. H-C., Wärend och Wirdarne. 

Högström = P. H., Beskrifning öfver de til Sweriges Krona lydande Lap- 
marker. 1847. 

Nils Idman = N. I., Försök att visa gemenskap mellan finska och grekiska 
spräken. 

IP = Inkeriläisten praasnikoista. Suomi IV, 11. 

Itkonen, Heidn. Religion == Suomalais-ugrilaisen seuran toimituksia 
LXXXVII. 

JA = Jumalauskon alkuperä. 

Jessen = E. J. J., Afhandling om de Norske Finners og Lappers Hedenske 
Religion. 

JU = Jugralaisten uskonto. 

Kaarle Krohn, SS = K. K., Suomalaiset syntyloitsut. 

KH = Kauko-Karjalan häärunot. 

Kiilhahl = J. K., Afguderiets dempelse. Nordnorske Samlinger V. 1945. 

KJ = Kalevalaseuran julkaisuja. 

KK = Karjalan Kirja. 

KKS (KS) = Koltan- ja kuolanlappalaisia satuja. 

KLMS = Kuollan Lapin murteiden ‘sanakirja. 

Kit: = Kalastustaikoja. 

KM = Kainuun mailta. 

Kolmodin = T. K., Folktro, seder och sägner från Pite Lappmark. 

Kotis. = Kotiseutu. 

Krejnovitš = E. A, K., Otšerk kosmogonitšeskih predstavlenij giljak 
o-va Sahalina. Etnografija 1929. Moskova. 


Kreutzwald, ks. Boecler. 

KRH = Kalevalan runojen historia. 

Krt. = Karjataikoja. 

KSR = Kansan syvistä riveistä. 

KSz = Keleti Szemle. 

KT = Kantelettaren tutkimuksia. 

KV = Kalevalaseuran Vuosikirja. 

Landtman = G. L., Hustomtens förvantskap och härstamning. Fol- 
kloristiska och etnografiska studier III. X 

Leem = Kn. L., Beskrivelse: over Finmarkens Lapper. 

LES = Lappiske Eventyr og Sagn. 

Levön = K. L., Tutkimuksia loitsurunojen alalla. 

Lid, Religionshist. = Nordisk Kultur XXVI. 

Lid, Folktro = Nordisk Kultur XIX. 

LK = Liettualainen kirjallisuus. 

LL = Länsisuomalainen loitsurunous. 

LMS (LS) = Lyydiläismurteiden sanakirja. 

LRU = Liivi rahva usund. 

LTL = Länsisuomalaiset tautien loitsut. 

LU = Lappalaisten uskonto. 

Lundius = N. L., Descriptio Lapponiae. Svenska Landsmäl och svenskt 
folkliv 1905. 5. vihko. 

MAR = The mythology of all races. Boston. 

MF = Mythologia fennica. 

MM = Maal og minne. 

MM (MU) = Mordvalaisten muinaisusko. 

MNM = Meddelanden frän Nordiska Museet. 

Moe = M. M., Middelalderens visionsdiktning. Instituttet for sammenlig- 
nende kulturforskning B IX. 

Mt. = Metsästystaikoja. 

MToar, == Myyrtillisiä tarinoita. 

Mvt. = Maanviljelystaikoja. 

MYA = Muinaismuistoyhdistyksen aikakauskirja. 

NA = Nordlands amt, 

NAM = North American Mythology. 

Nansen = Fr. N., Nord i Täkeheimen. 

Nikander = G. N., Fruktbarhetsriter hos svenskarna i Finland. Fol- 
kloristiska och etnografiska studier I. 

Niurenius = O. P. N., Lappland. Svenska landsmål ock svenskt folklif 
1905. 5. vihko. 

NJ = Nordisk jul. 

NK = Nordisk Kultur. 

NMF = Nordiska museet'in kok. 

Nordlander = J. N., Den finska invandringen i Gestrikland. 

Ella Odstedt = E. O., Varulven i svensk folktradition. 

Olrik-Ellekilde = A. O. ja H. E., Nordens gudeverden. 

Palmgvist = J. V. P., Rester av primitiv religion bland Värmlands finnbe- 
folkning. 

Patkanov = $. P., Die Irtysch-Ostjaken und ihre Volkspoesie. 

Penzin = D. P., De festo julio hyperboreorum antiguo. Turku 1748. 

Pervuhin = N. P., Eskizy predanii i byta inorodisev Glazovskago ujezda. 

PHL = Piispa Henrik ja Lalli. 

PIP = Kalevalaseuran Vuosikirja 1989. 

Porthan = Henrici Gabrielis Porthan opera selecta. 

PU == Permalaisten uskonto. 

Ravila, Reste lappischen Volksglaubens = Suomalais-ugrilaisen seuran 
toimituksia LXVIII. 

RF = Resor och forskningar. 

Rheen = S. R., En kortt Relation om Lapparnes Lefwarne och Sedher. 
Nyare bidrag till kännedom om de svenska landsmälen ock folklif 1898. 
64. vihko. 

Reichborn-Kjennerud = 1. R- K., Vår gamle trolldomsmedisin. Oslo. 

RL = Rintakyliä ja larvamaita. 

Niemi, RM = A. R. N., Runonkerääjiemme matkakertomuksia. 

Reuterskiöld = E. R., Källskrifter till lapparnas mytologi. 

Russvurm = C. R., Eibofolket oder die Schweden an den Küsten Ehst- 
lands und auf Runö. 

Rühs = Fr. R., Finland och dess innevånare. A. I. Arwidssonin kääntämä, 

Rytkönen, Äkräs = Kalevalaseuran vuosikirja 1934. 

S = Suomi. 

SA = Sammon arvoitus. 

Sartori = P. S., Sitte und Brauch. 

Schmidt = W. 8S., Der Ursprung der Gottesidee. 

Schroeder = L. von S., Germanische Elben und Götter beim Estenvolke. 

Šejn = P. V. S., Bjelorusskija pjesni. Zapiski Russkago Geografitšeskago 
Obštšestva po Otd. Etnografii V. 

Setälä, Studien = FUF XII. 

SF = Studia fennica. 

SFAW = Sitzungsberichte der Finnischen Akademie der Wissenschaften. 

Sirelius = U. T. S., Om gästabud i Finland för slägtens avlidna. Etnolo- 
giska studier tillägnade N. E. Hammarstedt 1921. 

SGEG = Sitzungsberichte der Gelehrten Estnischen Gesellschaft. 

SK = Suomalaiset kodinhaltiat. 

SKA = Suomen kansan arvoituksia. 

Skanke — H.Sk., Epitomes historiae missionis lapponicae. . Nordnorske 
Samlinger V. Oslo. 

SKH = Suomalaisen kirjallisuuden. historia. 

SKHH == Suomen karjalaisen heimon historia. 

SKS = Suomalaisen kirjallisuuden seura. 

SKT = Suomalaisia keskiajan tutkimuksia. 

SKVR = Suomen kansan vanhat runot. 

SL = Svenska landsmäl. 

SLA = Svenska landsmäls arkivet (Upsala). 

SLK = Syntymä, lapsuus ja kuolema. 

SM = Suomen muinaisrunoja. 

SM = Suomen Museo. 

SMA = Suomen muinaismuistoyhdistyksen aikakauskirja. 

SMM = Suomalaisen muinaisrunouden maailma. 

SR = Sammon ryöstö. 

SRU = Suomalaisten runojen uskonto. 

SS = Sanakirjasäätiö. 

8S = Suomen suku. 

SSK = Siperian samojedien keskuudessa. 

SSPJ = Suomen suvun pakanallinen jumalanpalvelus. 

ST = Sanakirjasäätiön toimituksia. 

STEP (STE) = Suomalaisen Tiedeakatemian esitelmät ja pöytäkirjat. 

Storaker = J. Th. St., Elementerne i den norske folketro. 

Storaker, Elementerne = J. Th. St., Elementerne i den norske folketro. 

Storaker, Naturrigerne = J. Th. St., Naturrigerne i den norske folketro. 

Storaker, Rummet = J. Th. St., Rummet i den norske folketro. 

Storaker, Tiden = J. Th. St., Tiden i den norske folketro. 

Streng (Renkonen) = W. St., Suomalaisen Tiedeakatemian toimituksia B 
1914. 

Stud. Norv. = Studia Norvegica. 

SUSA = Suomalais-ugrilaisen seuran aikakauskirja. 

SUST = Suomalais-ugrilaisen seuran toimituksia. 

SV = Suomen varhaishistoria. 

Söderbäck = P. S., Skrock, sed och sägen i en Smälandssocken. 

Tallgvist = Kn. T., Baabelin manalassa. 

Tidningar = Tidningar utgifne af et sällskap i Åbo.. : 

Toeppen = M. T., Aberglauben aus Masuren. 

Toini Melander = T. M., Suomalaista tilapäärunoutta Ruotsin vallan. 
‘aikana. 

Toivonen, Pygmäen = Pinhisdiagische Forschungen. XXIV; 1—3. 

Toivonen, Taivaanääreläinen = Kalevalaseuran Vuosikirja 1935.' 

Tornaeus =: J. T., Berättelse om Lappmarckerna och. Deras, Tillstånd. 
Nyare bidrag till kännedom om de svenska landsmälen ock svenskt 
folklif 1901. 72. vihko. 

TU: = Tsheremissien uskonto. 

Turi = J. T., Muittalus samid birra, 

Törner = Johan J. Törners Samling af widskeppelser. Med. inledning och 
anmärkningar utgiven av K. Rob. V. Wikman. 

US = Uusi Suomi. 

W = Wassergottheiten der finnisch-ugrischen Völker. 

VA = Valvoja-Aika. 

Varonen = M. V., Vainajainpalvelus muinaisilla suomalaisilla. . 

WF = Wald- und Feltkulte. 

Wichmann = Y. W., Tietoja votjaakkien mytologiiasta. 

Wiedemann = F. J. W., Aus dem inneren und äusseren Leben der Ehsten. 

Wikman, Eldborgs skål = Studier och uppsatser tillägnade-Otto Andersson 
1929. za 

Vir. = Virittäjä. 

Visted = Kr. V., Vor gamle bondekultur. 

VLP = Vanhaa Lappia ja Peräpohjaa. 

de Vries = J. de V., Altgermanische Religionsgeschichte. , 

VSH = Varsinais- Suomen historia. 

VSHK = Varsinais-Suomen henkistä kansankulttuuria. "Varsinais-Suomen 
historia III, 1. 

Wuttke = A. W., Der deutsche Volksaberglaube der Gegenwart, 

ZÖV = Zeitschrift für österreichische Volkskunde. 

Zelenin = D. Z., Russische (Ostslavische) Volkskunde. . 

Ødegard, = O. K. Ø., Gamal tru o gamal skjikk. 

ÖFVE = Ötversigt af Finska Vetenskapssocietetens “Förhandlingar. 

ÕESA = ~ Õpetatud eesti seltsi əastaraamat. 

JUMALAN IDEAA ETSIMÄSSÄ 


Uno Harva oli suomalaisen uskontotieteen uranuurtaja, joka teki elä- 
mäntyönsä suomalais-ugrilaisten kansojen uskontoperinteiden tut- 
kijana. Vuonna 1948 julkaistu Suomalaisten muinaisusko on kokoava 
yleisesitys aihealueesta, jonka tutkimisen hän aloitti ensimmäisessä aka- 
teemisessa julkaisussaan vuonna 1909. Neljän vuosikymmenen kuluessa 
Harva kirjoitti yksitoista teosta, jotka loivat kestävän perustan uskonto- 
jen vertailevalle tutkimukselle Suomessa: Die Wassergottheiten der Fin- 
nisch-Ugrischen Völker (1913), Permalaisten uskonto (1914), Tsheremis- 
sien uskonto (1914), Lappalaisten uskonto (1915), Jumalauskon alkuperä 
(1916), Elämänpuu (1920), Finno-Ugric, Siberian Mythology (1927), Al- 
tain suvun uskonto (1933), Mordvalaisten muinaisusko (1942), Sammon 
ryöstö (1943) sekä nyt uudelleen julkaistava, vuotta ennen hänen kuole- 
maansa valmistunut Suomalaisten muinaisusko. Tieteellisten julkaisujen 
kokonaismäärä on lähemmäs 400. 

Uno Harva teki kolme kenttätyömatkaa Venäjälle ennen Neuvostoliiton 
syntyä ja rajojen sulkeutumista. Hän kiersi hankkimassa tutkimusaineistoa 
vuosina 1911 ja 1913 yhteensä seitsemässätoista udmurtti- ja marikylässä 
Itä- Venäjällä sekä kesällä 1917 Jenisei-joen varrella Siperiassa evenkien sekä 
ketien keskuudessa. Kesällä 1926 ja 1927 Harva matkusti kansatieteilijöiden 
Kustaa Vilkunan ja T. I. Itkosen kanssa yhteiselle aineistonkeruumatkalle 
Petsamoon kolttasaamelaisten pariin. 

Uno Nils Oskar Harva, vuoteen 1927 Holmberg, syntyi 31. elokuuta 1882 
Ypäjällä evankeliseen herätysliikkeeseen kuuluneen kirkkoherran Gus- 
taf Oskar Holmbergin vanhimpana poikana. Äiti, Mathilda Wilhelmiina 
Gylling, oli kotoisin Ahvenanmaalta. Ylioppilaaksi valmistumisen jälkeen 
toukokuussa 1902 Uno Harva kirjoittautui Keisarillisen Aleksanterin yli- 
opiston, nykyisen Helsingin yliopiston, teologiseen tiedekuntaan. Neljän 
opintovuoden jälkeen hän sai pappisvihkimyksen 22. joulukuuta 1906. Ni- 
mitys virkaatekeväksi kappalaiseksi 4. tammikuuta 1907 vei hänet papin 
apulaiseksi Kuoreveden seurakuntaan Pohjois-Hämeessä, sittemmin papin 
kuoltua hänet nimitettiin vt. kirkkoherraksi. Aika Kuorevedellä jäi kuiten- 

kin vain vuoden mittaiseksi. Uno Harva tunsi, ettei hänestä ollut sielunpai- 
meneksi. Ajatus elämäntyöstä luterilaisen kirkon palveluksessa alkoi tuntua 
mahdottomalta, kun mieltä poltti syvä kiinnostus selvittää vertailevan us- 
kontotieteen tuottamien aineistojen ja kysymyksenasettelujen avulla uskon- 
tojen historiaa ja ”jumalan idean alkuperää” — kysymystä, joka kulki muka- 
na läpi hänen kirjallisen tuotantonsa eri muodoissaan ja jonka hän lopulta 
nosti julkisen keskustelun aiheeksi Helsingin Sanomiin kirjoittamassaan 
poleemisessa artikkelissa ”Ihminen ja Jumala” (HS 10.6.1947), vain kak- 
si vuotta ennen kuolemaansa. Omaa maailmankatsomustaan pohdittuaan 
hän lähetti Porvoon tuomiokapituliin eroanomuksensa opintojen jatkamis- 
ta varten. Tuomiokapituli sinetöi eron 10. tammikuuta 1908. Harva valit- 
si tieteen, mutta älyllinen pohdinta uskonnollisen ja (luonnon)tieteellisen 
tiedon välisestä suhteesta oli erottamaton osa hänen tutkijaidentiteettiään 
elämän loppuun saakka. Harva on myöhemmissä haastatteluissaan tuonut 
julki, kuinka tutustuminen käytännöllisen filosofian professorina vuonna 
1906 sekä Helsingissä että Lontoossa aloittaneen suomalaisen sosiologin ja 
sosiaaliantropologian uranuurtajan, moraalifilosofi Edvard Westermarckin 
tutkimuksiin sai hänet kiinnostumaan vertailevasta uskontotieteestä. Opis- 
keltuaan vuoden Westermarckin ja kansanrunoustieteen professorin Kaarle 
Krohnin johdolla Harva suoritti filosofian kandidaatin tutkinnon 22. joulu- 
kuuta 1908. Filosofian tohtoriksi hän väitteli 16. toukokuuta 1913 suoma- 
lais-ugrilaisten kansojen vedenhaltijakäsityksistä. 

Kaarle Krohn vaikutti ratkaisevalla tavalla Uno Harvan akateemisen uran 
muotoutumiseen. Krohnilla oli merkittävä rooli mytologiantutkimuksen 
vakiintumisessa kiinteäksi osaksi suomalaista uskontotiedettä ja folkloris- 
tiikkaa. Kaarle Krohn oli jatkanut dramaattisesti Suomenlahdella vuonna 
1888 veneonnettomuuden seurauksena hukkuneen isänsä Julius Krohnin 
työtä mytologian tutkijana julkaisemalla isältään keskeneräiseksi jääneen 
käsikirjoituksen Suomen suvun pakanallinen jumalanpalvelus (1894). Ju- 
lius Krohn oli luonut merkittävät kansainväliset kontaktit vertailevan us- 
kontotieteen ja mytologiantutkimuksen uranuurtajiin Euroopassa, kuten 
Friedrich Max Milleriin, jonka Hibbert-luennot hänen oli määrä kään- 
tää suomeksi. Uno Harvan paluu maaseudulta Kaarle Krohnin oppilaaksi 
osui sopivaan aikaan, kun tämä ryhtyi kokoamaan WSOY:lle Suomen suvun 
uskonnot -teossarjaa. Krohn antoi Harvalle kansanrunoudentutkimuksen 

pro gradu -tutkielman aiheeksi ”Lapin uskonnonhistorian”; joka valmistui 
vuonna 1910. Opinnäyte julkaistiin viisi vuotta myöhemmin Suomen su- 
vun uskonnot -teossarjan kolmantena niteenä nimellä Lappalaisten uskonto 
(1915). Teossarjan ensimmäinen julkaisu oli Kaarle Krohin oma loitsututki- 
mukseen perustuva monografia Suomalaisten runojen uskonto (1914) ja toi- 
nen Uno Harvan vuosien 1911 ja 1913 marien (tseremissien) sekä udmurt- 
tien ja komien (votjakkien ja syrjäänien) parista kerättyihin etnografisiin 
kenttätyöaineistoihin perustuva Permalaisten uskonto (1914). 

Suomen suvun uskonnot -teossarjahanke antoi Harvan akateemiselle ural- 
le lentävän lähdön. Hän oli tavattoman aktiivinen niin tutkijana kuin hel- 
sinkiläisen perinnetieteellisen yhteisön puuhamiehenä. Kun E. N. Setälä ja 
muut nuorsuomalaiset suomen kielen ja kansanperinteen tutkijat sekä tai- 
teilijat perustivat Kalevalaseuran vuonna 1919, otti Harva vastuulleen sih- 
teerin toimen. Harva oli siirtynyt 1920-luvulle tultaessa Kaarle Krohnin ja 
E. N. Setälän välisissä kiistakysymyksissä Setälän leiriin. Toiminta tiede- 
yhteisössä ei tuonut kuitenkaan perheelle elantoa. Harva oli nimitetty suo- 
malais-ugrilaisen uskonnontutkimuksen dosentiksi 31. maaliskuuta 1915, 
mutta tutkijan tie ei ollut kuitenkaan tuohon aikaan taloudellisesti yhtään 
sen riskittömämpää ja vähemmän huolten täyttämää kuin nykyään. Varsi- 
nainen leipätyö Uno Harvalla oli lähes kymmenen vuoden ajan Helsingin 
ruotsalaisessa reaalilyseossa, jossa hän toimi uskonnon ja historian lukemi- 
sen (myöhemmin uskonnon ja filosofian alkeiden) vanhempana lehtorina. 

Perheen matka jatkui vuonna 1926 Helsingistä Turkuun, kun Uno Harva 
nimitettiin monien vaiheiden jälkeen sosiologian professoriksi Turun yli- 
opistoon. Harvasta muodostui merkittävä kulttuuripersoona Turun vuo- 
sinaan. Aitosuomalaisena aikana hän ylitti kaksikielisenä vaivattomasti 
kahden akateemisen yhteisön, Äbo Akademin ja Turun yliopiston, kieli- 
kulttuuriin perustuvia rajalinjoja, näin siitäkin huolimatta, että strateginen 
päätös vaihtaa ruotsinkielinen sukunimi suomalaiseksi osui juuri Turkuun 
muuton yhteyteen. Sosiologian professorina Harva oli totuuden tiellä kul- 
keva rationalisti ja epäilijä. Hän haki selityksiä kansanuskomuksille biolo- 
gisista tosiasioista ja ihmisen aistitoiminnasta pyrkimyksessään selvittää 
uskomusten kuvitelmataustaa. Tämä piirre on leimallinen hänen uskonto- 
teorialleen, joka muodostaa jäsentävän periaatteen myös Suomalaisten mui- 
naisusko -teoksen aineistonkäsittelylle. Harva sanoutui 1920-luvulta lähtien 

irti kaikista tutkimussuuntasidonnaisuuksista keskittymällä käyttämiinsä 
lähteisiin ja empiiriseen argumentaatioon. Kun unkarilainen folkloristi Ber- 
talan Korompay tiedusteli Harvalta hänen metodiaan esseekokoelmassa 
Elämänpuu (1920), joka saksannoksena (Der Baum des Lebens,1922) he- 
rätti suurta kansainvälistä huomiota, Harva vastasi Korompaylle, että n 
millään metodilla, tutkin vain itse kysymystä”. Harvan täyttäessä 60 vuotta 
Martti Haavio (1899-1973) kirjoitti, että ”Harvan tyyliin kuuluu, että hän 
haluaa sijoittaa materiaalin sen oikeaan, elimeiliseen kohtaan järjestelmäs- 
sä, jolloin se ikään kuin itsestään puhuu. Tieteellinen tulos putoaa tällöin 
luonnollisena ja ikään kuin odotettuna, ei teorioin konstruoituna”. Haavio 
korosti, kuinka paljon luotettavampia ja metodisessa suhteessa luontevam- 
pia Harvan teokset ovat verrattuna maailman uskontojen ja kansanuskon 
ulkomaisten tutkijain teoksiin. Haavio piti Harvaa suuren Matias Aleksante- 
ri Castrenin seuraajana ja aatteellisena oppilaana, mutta tähdensi, että askel 
Castrenin ”viehättävästä teoksesta Föreläsningar i Finsk Mytologi’ Harvan 
uskontojen sarjaan on valtava”. (Uusi Suomi 31.8.1942). 

Nuorempana kollegana Haavio oli arvostamaansa tutkija-esikuvaa kui- 
tenkin huomattavasti kriittisempi, analyyttisempi ja metoditietoisempi. Kir- 
ja-arviossaan Harvan Mordvalaisten muinaisusko -teoksesta Haavio kritisoi 
hienovaraisesti Harvan kaavamaista tapaa jäsentää mytologia. Hän ihmet- 
teli työn kompositioon liittyen, kuinka ”kansojen uskontojen perussävy on 
kumman yhtenäinen: sielu-usko, vainajainpalvelus, suhtautuminen luon- 
nonilmiöihin, luonnon ja kulttuuripaikkojen haltijat, heeroskultti, eri vuo- 
denaikoina suoritettavat palvontamenot, uutisuhrit jne. — siinä joukko kaa- 
voja, joihin voidaan tietenkin valaa minkä kansan 'mytologia' hyvänsä”. 
Tosin Haavio jätti itsekin määrittelemättä sen, mistä mytologia koostuu.? 

Uno Harvalla oli oma tapansa vastata häneen kohdistettuun kritiikkiin. 
Harva otti kantaa kirja-arvioissaan Haavion tutkimuksesta Suomalaiset 
kodinhaltiat (1942) metodiin, jolla tämä analysoi haltijoille eri paikoissa 


1 Suomalaisen Kirjallisuuden Seura on julkaissut Castrenin teoksen suomeksi vuonna 2016: 
Luentoja suomalaisesta mytologiasta. Suom. ja toim. Joonas Ahola. Tietolipas 252. 


2 Kun Haavion kotiin Helsingin Katajanokalle kokoontuneet kollegat tiedustelivat häneltä 
teoksen Suomalainen mytologia (1967) julkaisemisen jälkeen, mitä hän ymmärsi mytologialla, 
Haavio ilmoitti, ettei häntä kiinnosta määritellä käsitettä. Professori Vilmos Voigtin suullinen 
tiedonanto Unkarissa marraskuussa 2017. 

annettuja ensimmäisyysuhreja. Haavio käytti analyyttisenä työkalunaan 
ruotsalaisen folkloristin C. W. von Sydowin orenda-teoriaa, jonka mukaan 
kaikki mikä näyttää uhraamiselta, ei sitä todellisuudessa ole. Teorian mu- 
kaan ensimmäinen osa ruoasta, juomasta, pellon ja karjan tuotteista omis- 
tetaan haltijalle? siksi, että ensimmäinen on enne, omen, ja sisältää orendaa, 
salaperäistä voimaa. Harva kirjoitti hieman pisteliäästi, että ” Tähän prof. 
von Sydowin teoriaan Haavio on halukas yhtymään ja käyttää sitä sitten 
suomalaisten uhritapojen selityksenä”. Harva piti uhrikäytäntöä vuositu- 
hansien takaisena, yleisenä tapana, joka perustuu pelkoon siitä, että ensim- 
mäisessä, tuntemattomassa saattaa piillä vaara. Harva palasi C. W. von Sy- 
dowin teoriaan artikkelissaan ”Hiiret ja morsian” (1942) sekä Suomalaisten 
muinaisusko -teoksessa tarkastellessaan haltijoiden kohtaamiseen liittyviä 
kuulo- ja näköaistimuksia: haltijan metelöintiä, havaintoja haltijan työsken- 
telystä, kuten keritsemisestä ja hevosten harjaamisesta. Harva oli kriittinen 
von Sydowin perinnepsykologiselle selitykselle, jonka mukaan tämänkal- 
taisten uskomusten olennaisen pohjan muodostavat ”auditiot” ja ”visionit”. 
Harva esitti kantanaan, että ”puheet haltijan näkemisestä eivät kuitenkaan 
aina perustu omaan kokemukseen, vaikka monet kertojat aivan tosissaan 
niin väittävät. Tuo 'näkeminen' saattaa näet helposti siirtyä perinteenä toi- 
sesta toiseen suggestion perusteella. Siitä selittyy niiden stereotyyppisyys”. 
Harvan ja Haavion lähestymistavat erosivat toisistaan siinä, että Haavio ko- 
rosti miljööedellytyksiä, jotka mahdollistavat tietyn perinnepiirteen, kuten 
haltijavision esiintymisen tietyllä alueella, samoin kuin psykofyysisiä edel- 
lytyksiä, ”herkkyystiloja; jotka aikaansaavat haltijavision. Harvaa kiusasi 
analyyttinen käsitteistö, jolla Haavio pureutui haltijaelämysten synnyn psy- 
kologiseen mekanismiin ja jonka pohjalta myöhemmin Lauri Honko, Juha 
Pentikäinen ja Matti Sarmela kehittivät uusia monimetodisia ratkaisujaan 
haltija- ja vainajaperinnettä koskevissa tutkimuksissaan. 

Harva oli tieteentekijänä ns. naiivi empiristi, jolle tosiasiat puhuivat puo- 
lestaan. Hänen tavoitteenaan oli pikemminkin löytää järjestystä tosiasiois- 
ta kuin panna tosiasiat järjestykseen. Tätä pyrkimystä kulttuuriantropologi 


3 Uno Harva käytti ihmiseen, kotiin, viljalajeihin, metsään ja veteen liitetyistä isännistä, 
emuuista, omistajista ja suojelijoista muotoa haltija. Suomen kielen lautakunta on vuonna 
2013 hyväksynyt sekä muodon haltia että haltija. 

Marshall Sahlins on kutsunut praktisen järjen tiedonintressiksi. Tutkijoil- 
le, joita ohjaa praktinen järki, on ominaista, että he eivät näe ihmisen kult- 
tuurista käyttäytymistä omaehtoisena ja omaa logiikkaansa noudattava- 
na merkitysjärjestelmänä, vaan tulkitsevat sen materiaalisen maailman 
ilmaukseksi. Harva ei antanut ihmiselle erityisasemaa luonnon suuressa 
järjestelmässä. Uskonto- ja kulttuuri-ilmiöt ovat selitettävissä biologisten la- 
kien, ihmisen aistitoiminnan sekä materiaalisten edellytyksien perusteella. 
Metodisessa katsannossa Uno Harva oli ensisijaisesti vanhan koulukunnan 
uskontotieteilijä, ja vasta toissijaisesti kansanrunouden tutkija - sillä perus- 
teella, että hänen tutkimuskohteenaan olivat kansanomaiset uskontomuo- 
dot ajalta, jolta ei ole säilynyt kirjallisia lähteitä. Harva tutki esimodernin 
ihmisen uskoa ja kansanomaista maailmankuvaa, jolle tuo usko luo pohjan. 
Harvalle teorioita arvokkaampi oli se elävän kansantietouden rikkaus, jos- 
ta, niin kuin hän kirjoitti, ”maamme jokaisen paikkakunnan asukkaat voi- 
vat löytää jotakin, joka on heille omakohtaista ja tuttua ja joka on omiaan 
johtamaan muuallekin muuttaneiden ajatukset lapsuuden kotiin ja kadon- 
neeseen aikaan”. 

On kuitenkin syytä nostaa näkyville se tosiasia, että Harvan maantieteel- 
lisesti ja kulttuurisesti rajattuja uskontomuotoja kartoittavat tutkimukset ja 
yleisteokset eivät olleet niin metodittomia ja teoriattomia kuin hän halusi 
uskotella ja kuinka tutkijakollegat lukivat niitä. Harva loi Pohjois- Euraasian 
ja Keski-Aasian kansojen myyttiaineistojen pohjalta uskontoteorian, jonka 
mukaan kaikkien kansojen perinnesidonnaisesta ajattelusta on erotettavissa 
eräänlainen maailmankuvan perusrunko. Tämän rungon ympärille ryhmit- 
tyvät käsitykset maasta ja taivaasta, taivaan säännöllisestä kiertoliikkeestä, 
ihmisestä uskomusten kohteena, elämästä ja kuolemasta sekä ihmistä ym- 
päröivistä näkymättömistä voimista ja niiden rituaalisesta hallinnasta. Har- 
va risteytti useita sekä tulkintaan että selittämiseen tähtääviä perinneaineis- 
tojen jäsentely- ja tarkastelutapoja. Hän omaksui uskontohistorialliselle ja 
uskontoantropologialle tunnusomaisen empiirisen lähestymistavan, jonka 
mukaan tutkija pidättäytyy tekemästä normatiivista arvo-erottelua ns. kor- 
keauskontoja ja ns. primitiivisiä uskontoja valottavien aineistojen välillä. 
Materiaalin jäsennys on fenomenologinen Harvan kohdistaessa huomionsa 
ilmiöiden ylikulttuurisiin yhtäläisyyksiin. Teosten Elämänpuu ja Altain su- 

vun uskonto (saks. Die Religiösen Vorstellungen der Altaischen Völker, 1938) 
keskiössä oli osittain tutkimuskirjallisuudesta kummunnut, osittain hänen 
omiin etnografisiin havaintoihinsa Pohjois-Siperiassa perustunut kysymys 
siitä, miksi maailmankaikkeuden rakennetta koskevat kuvaukset eri kult- 
tuurien myyteissä ovat niin yhtäläisiä, koskivatpa ne Siperian nomadisia 
pyyntikulttuureja tai ns. pelastususkonnoille kuten kristinuskolle ja isla- 
mille leimallisia paratiisimyyttejä. Harva halusi tutkia, mikä selittää tois- 
tuvuuden. Elämänpuu-teoksensa briljanteissa myyttitutkielmissa hän tar- 
kasteli eri kulttuurien ja uskontojen myyttisissä kertomuksissa kertautuvia 
mielikuvia taivaankantta kannattelevasta elämänpuusta, maailmanpatsaas- 
ta ja maailman keskusvuoresta, jotka ovat muinaisuuden ihmisten ajatuk- 
sissa taivaan ja maan välisen yhdyssiteen edustumia. Harva kysyi: ”Mikä 
on kohdistanut ihmisten huomion kuvittelemaan tällaista kaiken olevaisen 
keskusta?” Vastaus löytyi tähtitaivaan säännöllisestä, lainalaisesta liikkeestä 
taivaan navan muodostavan Pohjantähden ympäri. ”Ei ainoastaan esi-isäm- 
me” Harva kirjoitti, ”vaan kaikki pohjoisen pallonpuoliskon kansat ovat ol- 
leet ”otavaista oppimassa”. Pohjantähteä kiertävä Otava ja muut kiintotähdet 
ovat antaneet aiheen sijoittaa taivaan korkein olento tai taivaan ylijumala 
Pohjantähden äärille. 

Yhtäläisyydet kosmografiaa koskevassa ajattelussa näkyvät yleismaail- 
mallisesti maailmanpatsasmyyteissä ja sen eri varianteissa. Niitä ovat mui- 
naisen sumerilaisen maailman keskusvuorimyytit, seemiläisten paratiisi- 
myyttien elämänpuukuvitelmat, Raamatun kertomus Baabelin tornista, 
pohjoismaisen mytologian myytti Yggdrasill-saarnesta, Odinn-jumalan 
puusta sekä Kalevalan sampo-runon myyttinen maailmansammas, joka 
kannattelee kirjokantta. Harvalle kysymys myyttisen ajattelun universaali- 
sista yhtäläisyyksistä oli selvä: ”mistä muualta olisivatkaan ihmiset voineet 
löytää sille jumaluudelle, joka itse on ikuinen ja muuttumaton, sen vankem- 
paa ja ikuisempaa asuntoa tai istuinta, josta hänen silmäyksensä saattaa tun- 
keutua yli kaiken olevaisen ja josta hän kaikkinäkevänä parhaiten voi ohjata 
ja johtaa monenlaisten muutosten ja vaihteluiden alaista maailmaa?” Ast- 
rologia, tähdistä ennustaminen ja fatalismi, usko peruuttamattomasti en- 
nalta määrättyyn kohtaloon, ovat tämän, kuten Harva sanoi, ”ihmiskunnan 
lapsuudenuskonnon, oleellisimpia piirteitä. Tähtitaivaan säännöllinen liike 
— ja loogisena johtopäätöksenä myös ikuisen ja muuttumattoman jumalan 

sijainti taivaan navalla — on kuitenkin, kuten Harva kirjoitti Suomalaisten 
muinaisuskossa, harhanäky, sillä "eiväthän entisajan ihmiset voineet ymmär- 
tää, että maapallo pyörii akselinsa ympäri päinvastaiseen suuntaan”. 
Suomalaisten muinaisusko kiteyttää Harvan neljän vuosikymmenen tut- 
kimustyön teemat ja tulokset. Historia ei kerro, olisiko Uno Harvalla ollut 
aikomusta koota uskomusperinteen eri aihepiireistä kirjoittamansa tutki- 
mukset yhtenäiseksi esitykseksi suomalaisten muinaisuskosta sen jälkeen, 
kun hän otti sotavuosina 1939-1942 kontolleen Suomalais-Ugrilaisen Seu- 
ran pyynnöstä tehtävän mordvalaisten muinaisuskon kirjoittamisesta. Har- 
valla oli joka tapauksessa vahva motivaatio saattaa Kaarle Krohnin käynnis- 
tämä Suomen suvun uskonnot -teossarja päätökseen sen puuttuvilta osin, 
eritoten kun Martti Haavio päätti Mordvalaisten muinaisusko -teoksesta 
kirjoittamansa kirja-arvion kehotukseen: ”Suomalaisilla ~- puhumattakaan 
ulkomaalaisista - ei tällä hetkellä ole mitään käsitystä esi-isiemme uskos- 
ta. Olen kuitenkin sitä mieltä, että kansalliskirjallisuuteemme kuuluu myös 
teos, jonka nimi on Suomen kansan muinaisusko. Sen tekijältä vaaditaan 
monen vuoden työ. Mutta häneltä vaaditaan myös perinpohjainen valmis- 
tautuminen tehtävään. Näin ollen ei maassamme ole ketään muuta sen kir- 
joittajaksi kuin professori Uno Harva, jonka elämäntyön teos kruunaisi”. 
Harva kirjoitti Suomalaisten muinaisuskon viimeisenä voimainponnis- 
tuksenaan. Hänen terveytensä oli alkanut heikentyä kirjanteon aikana. Elin 
Harva kirjoitti perhekronikkaansa miehensä terveydentilasta alkuvuodesta 
1949: ”Sen [Suomalaisten muinaisuskon] valmistuttua hän lupasi levätä oi- 
kein perusteellisesti, sillä hän oli todella rasittunut. Hänen sydämensä oli jo 
kymmenen vuoden ajan tuottanut hänelle ajoittain vaivaa, niin että edelli- 
sinä vuosina oli silloin tällöin ollut Lääninsairaalassa tarkkailua ja hoitoa 
varten. Tammikuun hän suurin piirtein lepäili ja osan helmikuuta, kunnes 
sydän taas pakotti hänet turvautumaan lääkärin apuun ja Lääninsairaalaan”. 
Suomalaisten muinaisuskon uuden laitoksen julkaiseminen liittyy lähei- 
sesti viime vuonna vietettyyn reformaation 500-vuotisjuhlavuoteen sekä 
Suomen itsenäisyyden 100-vuotisjuhlavuoteen. Lutherin käynnistämä us- 
konpuhdistus ja suomalainen mytologiantutkimus leikkaavat toisensa Wit- 
tenbergin maisterin Mikael Agricolan jättämässä perinnössä. Harva omis- 
taa kirjassaan 40 sivua selvittääkseen Agricolan vuoden 1551 Daavidin 
Psalttarin suomennoksen esipuheen autenttisuutta ja arvoa muinaisuskon 

lähteenä. Yksityiskohtaisen lähdeanalyysin avulla Harva argumentoi Ag- 
ricolan luettelon luotettavuuden puolesta suhteessa aikalaislähteisiin ja ni- 
meää Agricolan suomalaisen uskonnonhistorian isäksi. Suomalaisten mui- 
naisusko on käytännössä laajennettu kommentaari Agricolan nimeämiä 
hämäläisten ja karjalaisten ”epäjumalia” valottavasta aineskokoelmasta, jota 
on perinnekyselyillä kartutettu Suomalaisen Kirjallisuuden Seuran kansan- 
runousarkistoon sekä E. N. Setälän perustamaan Sanakirjasäätiöön.? Mer- 
kittävän osan Suomalaisten muinaisusko -teoksen tietolähteistä Harva hank- 
ki E. N. Setälän laatiman ja Sanastaja-kyselylehdessä julkaistun ”Sana- ja 
asiakirjatiedusteluja vanhojen uskomusten alalta I-XX” vuosina 1928-1935 
tuottamasta aineistosta. Myöhempi lähdekritiikki on paljastanut merkittä- 
viä puutteita aineistossa. Sanakirjasäätiön keräelmiä on pidetty arveluttavi- 
na siksi, että laaditut kysymyslistat antavat perinteenkannattajille liian pal- 
jon vastauksia ohjaavaa informaatiota. Harvan omia kenttätyöaineistoja on 
myös kritisoitu. Hänen perinteenkeruuaineistossaan on epäaitoutta väärän 
kyselymenetelmän vuoksi. Aineiston tarkempi lähdekritiikki on paljastanut, 
että Harva on ensin selittänyt haluamansa tiedot ja vasta sen jälkeen kysellyt 
niitä haastateltaviltaan, jotka olisivat saattaneet tuntea kyseessä olevat asiat 
eri muodossa. Lisäksi Harva ei ole kirjannut kertojien tiedonantoja sanelun 
mukaan, vaan omien muistiinpanojensa muodossa. 

Käytännössä kaikki tietoesitykset suomalaisesta kansanuskosta, riippu- 
matta siitä kuinka kauas muinaisuuteen sen juuret ulottuvat, ovat suodat- 
tuneet akateemisen, teologisen, historianfilosofisen, kulttuurihistoriallisen 
ja/tai nationalistis-poliittisen suodattimen läpi. Agricolakin oli valikoiva 
laatiessaan Psalttarin suomennoksen esipuheeseen luettelon hämäläisten ja 
karjalaisten palvomista uskomusolennoista ketjurunon muotoon ja jättä- 
mällä huomiotta katolisen uskontokulttuurin 400-vuotisen historian Suo- 
messa. Meille jälkipolville jäi uskonpuhdistusta edeltävältä ajalta vain refor- 
maattorin varoitus: eikö vastikään paavin opin alta vapautunut kansa olekin 
vimmattu, kun se kumartaa julkisesti ja salaa tulta, vettä, multaa, oksia ja 
puita sekä kuolleiden luita epäjumalinaan ja pitää niitä Jumalan sijasta pyhi- 
nä. Uno Harva kiinnittyi Agricolan perintöön, mutta asemoi hämäläisten ja 


4 E.N. Setälän perustaman Sanakirjasäätiön aineistokokoelmat ovat nykyään osa vuonna 
1976 perustetun Kotuksen eli Kotimaisten kielten keskuksen kokoelmia. 

karjalaisten vanhan uskonnon osana Suomen uskontohistoriaa olennaisesti 
toisin kuin hänen edelläkävijänsä: ”jos kansan jumalat kuolevat, kuolee kan- 
sa itse; Fennomaanisessa uskontopuheessa Sortavalan urheilukentällä Kale- 
valan riemuvuonna 1935 Uno Harva antoi vanhoille jumalille erityisarvon: 
ihmisten arkeen ja juhlaan kuuluneet näkymättömät toimijat osoittivat, et- 
tä suomalaisilla on muista kansoista eroavat jumalansa ja siten oma myytti- 
nen menneisyytensä, oma historiansa. Kristinuskoa edeltävästä uskonto- ja 
kulttuuriperinnöstä tuli erottamaton osa suomalaisena olemisen kielioppia. 
Agricolan luettelo sai patrioottisessa projektissa erityisen arvon osoituksena 
suomalaisten luovasta suhteesta luontoon ja sen voimiin. Myytit ja rituaa- 
lit eivät olleet epärationaalia taikauskoa, vaan kiinteä osa yhteiskunnan ra- 
kentumista. 

Lauri Honko, edeltäjäni Turun yliopiston folkloristiikan ja uskontotie- 
teen professorina vuosina 1962-1996, kirjoitti Mitä? Missä? Milloin? -vuosi- 
kirjassa vuonna 1962, että ”Suomalaisten muinaisusko avaa näkökulman ny- 
kykulttuuriamme paljon yksinkertaisempaan yhteiskuntaan, jossa uskonto 
miltei huomaamattomasti sulautui arkiaskareihin ja jatkuvaan kamppailuun 
ihmiselämän turvaamiseksi. Tuo uskonto ei yleensä kiteytynyt taisteleviksi 
opeiksi vaan otti vapaasti vaikutteita kaikilta ilmansuunnilta. Vanhoillisuu- 
destaan huolimatta se kykeni hämmästyttävän joustavasti palvelemaan ih- 
mistä mitä erilaisimmissa elämäntilanteissa, myös ja nimenomaan sellaisis- 
sa, joissa kristinusko ei tarjonnut valmiita käyttäytymismalleja”. Lausunto 
on osuva kuvaus siitä yhteispelistä, mikä vallitsi kansanomaisessa miljöös- 
sä sukupolvelta toiselle välittyneen uskomusperinteen ja kristillisen kirkon 
käytäntöihin kytkeytyneen todellisuuskuvan välillä. Honko kuitenkin muis- 
tuttaa, että muinaisusko on käsitteenä epätäsmällinen. Suomalainen usko- 
musperinne ei ole sen muinaisempaa kuin aineisto, johon sen tietoesitykset 
perustuvat. Valtaosa myöhäisperinteestä on saatu talteen vasta 1800-luvulla 
maaseudulle suuntautuneen kansanperinteenkeruun myötä. 

Suomessa ei ole koskaan vallinnut yhtenäistä muinaisuskoa, joka oli- 
si systematisoitavissa suomalaiseksi Olympokseksi, hierarkkiseksi jumal- 
ten vuoreksi. Jokainen kansanuskon kuvaus vaatii jäsentävän periaatteen, 
käsitteellisen viitekehyksen, jolla erilähtöiset ja eri perinteenlajeihin pe- 
rustuvat aineistot saadaan avatuiksi lähemmälle tarkastelulle. Harva käytti 
muinaisuskon käsitettä 1900-luvun ensimmäisellä puoliskolla Suomen ns. 

kansallisten tieteiden piirissä vallinneen tieteellisen ohjelman mukaisesti. 
Suomen kielen tutkijat ja folkloristit pyrkivät suuren kansallisen projektin 
innoittamina lisäämään tietämystä Suomen ja muideri suomalais-ugrilais- 
ten kansojen kielten ja kulttuurien muinaisuudesta. Niin tieteelliseen maa- 
ilmankuvaan ankkuroitunut kuin Harva olikin, hän ei nähnyt ristiriitaa 
erilähtöisten uskontokerrostumien välillä. Se, mikä on suomalaista, on ai- 
na samalla kansainvälistä, kontaktien muovaamaa, saatua, lainattua, vapaa- 
ehtoisesti tai pakotetusti omaksuttua, pyhää ja profaania. Jumaliksi ja hal- 
tioiksi nimetyt uskomusolennot kuten Ahti, Hiisi, Ilmarinen, Väinämöinen, 
Kapeet, Kalevanpojat, Kekri, Liekkiö, Nyrckes, Pellonpekko, Rahko, Ron- 
goteus, Tapio, Tonttu, Tursas, Ukko, Köndös, Virankannos ja Ägräs, jotka 
Agricola listasi Psalttarin esipuheeseen, ovat osa kerrottua tai arjessa elävää 
ja siitä merkityksen saavaa kansanuskoa. Tutkijat ovat tulkinneet eri tavoin 
Agricolan moniaineksisen luettelon taustaa. Harvalle oli luonteenomais- 
ta tulkita olentojen kuvitelmataustaa tarkastelemalla niitä suomalais-ugri- 
laisten kansojen parista saamansa vertailuaineiston valossa. Anna-Leena 
Siikala (1943-2016) palasi osittain viimeisimmäksi jääneessä mytologian 
esityksessään Itämerensuomalaisten mytologia (SKS 2012) Uno Harvan suo- 
malais-ugrilaisille päättelyurille. Esimerkiksi Agricolan Pellon pekko se- 
littyy Siikalan mukaan Uno Harvan ”luontevamman ja lähteitä seuraavan 
tulkinnan” pohjalta suomalais-virolaiseksi ohran ja ohrajuoman haltijaksi. 
Nimet Pekko, Peko palautuvat Harvan ja Siikalan mukaan ohraa merkitse- 
vään germaaniseen lainasanaan. Siikala argumentoi Martti Haavion teok- 
sissaan Karjalan jumalat (1959) ja Suomalainen mytologia (1967) esittämää 
tutkimuslinjaa vastaan. Haavio esitti, että suomalaisen mytologian traditio- 
taustaa on tarkasteltava yhteydessä sekä itäisen että läntisen kirkon pyhi- 
myslegendoihin. Agricolan karjalaiset ”/)umalat' eivät ole Haavion mukaan 
karjanhoitoon, metsästykseen ja maanviljelykseen liittyviä suojelushalti- 
joita, vaan elinkeinojen harjoituksen vuotuisrytmiin kytkeytyviä kristilli- 
siä suojeluspyhimyksiä, joiden oudot nimet ovat viljalajien vieraskielisten 
nimien kansanomaiseen puheenparteen sopeutumisen seurauksena syn- 
tyneitä nimiväännöksiä. Pellon pekko on siten Pyhä Pietari, jonka muisto- 
päivästä kesäkuun 29. muodostui katolisena aikana ohran kasvun kannalta 
merkittävä määräpäivä, jolloin Kustaa Vilkunan sanoin ”alkavat vuodentu- 
lotoiveet hahmottua”. Haavio päätteli, että Pellonpecko tuli Karjalassa tun- 

netuksi aikana, jolloin friisiläislähtöinen kristillisesti sävyttynyt kulttuuri 
levisi Pohjoismaihin Hampurin-Bremenin arkkihiippakunnasta käsin. Vas- 
taavasti Haavion tulkinnassa rukiinkaitsija Rongoteuksen traditiotaustas- 
sa yhdistyvät pyhimykset Pyhä Stefanus (Tapani), Pyhä Theofanes ja Pyhä 
Theodorus. Kaurankaitsija Virankannos on läntisessä Suomessa jouluna- 
jan kauranvihkimispyhimyksen Pyhän Stefanuksen muistopäivä 26. jou- 
lukuuta, kun taas idän kirkon kaurapatronus Virak-Annos on Pyhä Johan- 
nes Evankelista, jonka muistopäivä on 27. joulukuuta. Karjalassa Haavion 
mukaan Stefanuksen ja Pyhän Johanneksen muistopäivien vieton malja- 
seremoniat, Tapanin ja Johanneksen maljan juonnin kristilliset ja kansa- 
nomaiset tavat yhdistyivät monella tapaa. Nyrckes, joka antoi oravat met- 
sästä, on Pyhä Bartholomeus ja Hittavainen, joka toi jänikset pensaasta, on 
marttyyrikuoleman kokenut lapsipyhimys Pyhä Vitus. Köndös, joka huhdat 
ja pellot teki, on viiniköynnöksen suojelupyhimys Pyhä Urbanus, kun taas 
Agricolan Ägräs selittyy Pyhän Ristin päivään ajoittuvalla nauriinnoston 
merkkipäivällä. Liekkiö, jonka Harva sijoitti erikoislaatuisen kummittelijan 
kategoriaan, kuuluu sijattomien eli statuksettomien vainajien perinteeseen. 
Liekkiö on ilman yhteisöllistä statusta jäänyt lapsivainaja, jonka raskauten- 
sa salaamaan pyrkinyt äiti on surmannut ja kätkenyt, kuten Juha Pentikäi- 
nen on osoittanut pohjoismaista lapsivainajaperinnettä käsitelleessä väitös- 
kirjassaan Nordic Dead-Child Tradition (1968). Kummittelu on käytännössä 
murhaajalle tai lapsenmurhasta tietoiselle henkilölle laukeava psykologinen 
mekanismi, joka aktuaalistuu primaarin ärsykkeen vaikutuksesta tietyssä, 
topografisesti poikkeavassa paikassa tiettyjen olosuhteiden vallitessa, kuten 
kylän rajalla alkavan hämärän aikaan. 

Vaikka myöhempi tutkimus on paljolti korjannut Harvan esittämiä tul- 
kintoja ja päätelmiä, on kuitenkin suuri onni, että Harva myöhempinä vuo- 
sinaan vahvasti sanottuna vihasi spekulaatiota. Harva ei palvellut Suoma- 
laisten muinaisusko -teoksellaan yksinomaan tiedeyleisöä. Kansantietouden 
ja kansantapojen tutkijana Harva kirjoitti laajaan vertailuaineistoon pe- 
rustuvan suuren kertomuksen tilanteista, joissa suomalaiset ovat joutuneet 
vastatusten elämän ja kuoleman suurten kysymysten kanssa: miten toimia 
eri asioissa vaikuttavien voimien kanssa ja erilaisten arvojen ristipainees- 
sa, niin arkielämän kuin kuolemankin kysymyksissä. Elsa Enäjärvi-Haavio 
kirjoitti sanomalehti Uuteen Suomeen artikkelin Suomalaisten muinaisus- 

ko -teoksen johdosta Harvan kuoleman jälkeen (15.1.1950). Käsittelemättä 
suoraan Harvan teoksen sisältöä hän kirjoitti siitä merkityksestä, mikä Har- 
van teoksella ja aineistolla, jota teoksessa tarkastellaart, on Suomen kansalle 
ja ei vain suomalaisille, vaan myös kansainväliselle kansanperinteen tutki- 
mukselle. Professori Harvan suuri teos sisältää, kuten Enäjärvi-Haavio kir- 
joitti, ”kansamme käsityksen kaiken olevaisen synnystä, ihmisen toimia ja 
luontoa hallitsevista voimista, elämästä kuoleman jälkeen, probleemeista, 
jotka ikuisesti askarruttavat ihmissuvun mieltä” Suomalaisen Kirjallisuu- 
den Seuran kansanrunousarkiston kokoelmat, josta Harva on teoksensa 
kansanuskomusaineiston osalta koonnut, Enäjärvi-Haavio näki suomalai- 
sena erikoisuutena, josta ansio kuuluu koko kansalle. Kysymys ei ole vain 
kansanrunoista, vaan kaikista perinteen lajeista, vanhoista sosiaalisista ilmi- 
öistä, elämän perusasioita koskevista tavoista ja käsityksistä, jotka muualta 
ovat väistyneet uudempien kulttuurivaikutusten tieltä. Erityisesti hän ko- 
rosti uuden tieteenalan, sosiologian, merkitystä: arkisto on etnososiologien 
aarreaitta. 

Tästä aarreaitasta Uno Harva on kirjoittanut perinnetiedonantojen puo- 
lesta aikaa kestävän kirjan. Suomalaisten muinaisusko kuvastaa Harvan pait- 
si uskontotieteellisen, myös etnososiologisen ajattelun perustavia juonteita 
1940-luvun lopun aikaisessa yhteiskunnallisessa ilmapiirissä. Harva osoitti 
hallitsevansa hyvin draaman kaaren, kun hän säästi suomalaisten muinais- 
uskon ja oman jumalan idean alkuperään kohdistuneen elämänmittaisen 
tutkimusmatkan kiteytyksen tämän kirjan viimeisille riveille. Enemmän 
kuin yläilmojen jumala, vainajat muodostavat koko sosiaalisen elämän pe- 
rustan. Loppuhuipennus on kuolematon: ”Vainajat ovat olleet moraalin 
vartijat, tapojen tuomarit ja järjestäytyneen yhteiskunnan ylläpitäjät. Tässä 
suhteessa ei edes yläilmojen jumala ole voinut kilpailla manalle menneiden 
kanssa”. 


Helsingissä 6.12.2017 
Veikko Anttonen 


Turun yliopiston uskontotieteen, erityisesti uskontoantropologian 
emeritusprofessori 

